
Vilkolakio metai 


Deiviso Grabo ir visų Slovės balsų atminimui 


Dvokiančioje tamsoje jis pakėlė savo gauruotą galvą iš 
po daržinės. Jo geltonos bukos akys žibėjo: 
- Aš alkanas, - sušnibždėjo jis. 


Henris Elenderis 
“Vilkas" 


Rugsėjis, lapkritis, balandis ir birželis - 

Tik trisdešimt dienelių jų amželis. 

Visi kiti, išskyrus Antrą, gyvuoja dienele ilgiau. 
Per lietų, sniegą, kaitrią saulę 

Ir pilnatį, kuri kiekvieną mėnesį išgąsdina pasaulį. 


Vaikiškas eilėraštukas 


SAUSIS 


Kažkur aukštai danguje spindi pilnatis, tačiau čia, Tarkers Mil- 
se, sausio pūga užgožė visą dangų. Vėjas visa savo galybe siaučia 
1ištuštėjusioje Centrinėje aveniu; oranžiniai miesto sniego valytuvai 
jau seniai pasidavė pūgai. 

Arnis Vestrumas, “DS £ WM“ geležinkelio signalizuotojas, 
užstrigo mažoje įrankių ir ženklų trobelėje už devynių mylių nuo 
miesto, nes jo maža benzininė drezina užklimpo pusnyje. Čia jis 
laukia, kol nurims audra, ir iš riebaluotų kortų kaladės dėlioja pas- 
iansą. Lauke vėjas ima skardžiai kaukti. Vestrumas neramiai pake- 
lia galvą ir vėl nuleidžia akis į kortas. Juk tai tik vėjas... 

Tačiau vėjas nebraižo durų... ir inkšdamas nesiprašo vidun. 

Arnis atsistoja. Tai aukštas, liesas vyras vilnoniu švarku ir gele- 
žinkeliečio drabužiais, su “Came""' cigarete dantyse. Jo tipišką Nau- 
josios Anglijos gyventojo veidą švelniais oranžiniais tonais nudažo 
ant sienos kabanti žibalinė lempa. 

Vėl pasigirsta durų braižymas. Vestrumas mano, jog tai pasime- 
tęs šuo, norintis patekti į vidų. Ir viskas... bet vis tiek Arnis delsia. 
Būtų nežmoniška palikti jį šaltyje (ir viduje nešilčiau, nors trobelė- 
j€ stovi šildytuvas - papūtęs Arnis mato iš burnos einančius garus) - 
tačiau Vestrumas vis dar dvejoja. Šaltas baimės pirštas ima knibž- 
dėti truputį žemiau širdies. Praėję metai buvo ne patys geriausi Tar- 
kers Milse; ant žemės matėsi blogio ženklai. Arnio gyslomis teka 
velsietiškas tėvo kraujas, todėl jam nepatinka jo pojūčiai. 

Nespėjus nuspręsti, ką daryti su svečiu, tylus inkštimas virsta 
urzgimu. Pasigirsta trinktelėjimas, nes kažkas neįtikėtinai sunkus 
trenkiasi į duris... atsitraukia... 1r vėl užgriūva jas. Durys suvirpa, ir 
sniegas nuo jų viršaus nukrenta ant trobelės grindų. Arnis Vestru- 
mas apsidairo, ieškodamas, kuo galėtų jas užremti, tačiau, nespėjus 
pastverti sutrūnijusios kėdės, ant kurios ką tik sėdėjo, urzgiantis pa- 

daras vėl galingai užgriūva duris, suskaldydamas jas nuo viršaus iki 
apačios. 

Jis dar akimirką sustingsta užstrigęs savo vietoje ir, rodydamas 
dantis bei blizgančias geltonas akis, spardydamas ima brautis vidun. 
Tai didžiausias kada nors Arnio matytas vilkas... 

O jo urzgimas siaubingai primena žmogiškus žodžius. 

Durys suskyla, sugirgžda ir pasiduoda. Dar akimirka, ir padaras 
atsidurs viduje. 

Kampe tarp įrankių krūvos prie sienos stovi kirtiklis. Arnis puo- 
la prie jo ir sugriebia, bet vilkas įgriūva vidun ir priglūsta prie Žže- 
mės, geltonomis akimis šnairuodamas į besigūžiantį žmogų. Jo au- 
sys - kailiniai trikampėliai - prisispaudžia prie galvos. Liežuvis išd- 
rimba iš nasrų. Už vilko sniegas virsta į trobelę pro suskaldytas per 
pat vidurį duris. 

Padaras puola urgzdamas. Arnis Vestrumas mosteli kirtikliu. 

Bet tik vienąkart. 

Lauke silpna švieselė atsainiai nušviečia sniegą. 

Vėjas stūgauja. 

Pasigirsta riksmas. 

Kažkoks nežemiškas padaras atėjo į Tarkers Milsą, nematomas it 
pilnatis naktiniame danguje. Tai vilkolakis, ir jo pasirodymo nega- 
lima paaiškinti, kaip ir vėžinio susirgimo, psichopato, apimto žudy- 
mo manijos, ar visa niokojančio tornado. Jis pasirodė būtent dabar 
ir šioje vietoje, mažame Meino miestelyje, kur kas savaitę bažnyčio- 
je skelbiamos virtų pupų vakarienės, kur berniukai ir mergaitės vis 
dar neša obuolius savo mokytojams ir kur “Pensininkų klubo" išky- 
los į gamtą plačiai nušviečiamos miesto laikraštyje. Kitą savaitę ten 
pasirodys niūresnės naujienos. 

Lauke sniegas 1ma slėpti padaro pėdsakus. Vėjas kaukia iš ma- 
lonumo. Šiame beširdžiamė garse nėra nė lašelio iš Dievo ar Švie- 
sos - tik juoda Žiema ir juodas ledas. 

Prasidėjo vilkolakio metai. 


VASARIS 


Meilė, - mąsto Stela Randolf, gulėdama siauroje nekaltos merge- 
lės lovoje. Pro jos langą veržiasi šalta mėlyna Šventojo Valentino 
dienos pilnaties šviesa. 

O, meilė meilė meilė, meilė - tai... 

Šiais metais Stela Randolf, Tarkers Milso parduotuvės “Set'n 
Sew“ savininkė, gavo dvidešimt meilės atvirukų - vieną nuo Polo 
Njūmeno, vieną nuo Roberto Redfordo, vieną nuo Džono Travol- 
tos... netgi nuo roko grupės “Kiss" vokalisto Eiso Prešlio. Jie stovi 
ant komodos kitame kambario gale, apšviesti šaltos mėlynos mėnu- 
lio šviesos. Kaip ir kiekvienais metais, ji pati atsiuntė juos sau. 

Meilė - tai bučinys auštant... arba paskutinis tikras bučinys, kaip 
visų romantiškų istorijų apie Arlekiną pabaigoje... meilė - tai it ro- 
žės sutemose... 

Be jokių abejonių, visi juokiasi iš jos Tarkers Milse. Maži ber- 
niūkščiai pokštauja ir kikena, prisidengę rankomis lūpas (o kartais, 
jei yra saugūs kitoje gatvės pusėje ir aplink nesimato konsteblio 
Nerio, jie uždainuoja “ Storulė - storulė - du - ant - keturių" savo 
mielais besityčiojančiais sopranais), tačiau Stela pažįsta meilę ir 
mėnulį. Jos parduotuvė po truputį tampa nuostolinga, 0 ji pati turi 
nemažą antsvorį, tačiau dabar, šią svajonių naktį su pro apšarmoju- 
sius langus krentančia mėlyna mėnulio šviesa, Stelai Randolf atro- 
do, kad meilė vis dar galima, meilė ir vasaros kvapas, nes jis ateis... 

Meilė - tai šiurkštus vyriško skruosto - trinančio ir braižančio - 
prisilietimas... 

Staiga kažkas ima braižyti langą. 

Stela pasikelia ant alkūnių. Antklodė nukrinta nuo didžiulės krū- 
tinės. Mėnulio šviesą užgožia kažkoks tamsus šešėlis - beformis, bet 
akivaizdžiai vyriškas. Stela Randolf mąsto: Aš sapnuoju... ir savo 
sapnuose aš jį įsileisiu... savo sapnuose aš jį įsileisiu į save. Jie sa- 
ko, kad tai purvinas žodis, bet jis švarus ir teisingas. 

Meilė - tai įsileidimas. 


Ji atsikelia įsitikinusi, jog tai sapnas, kadangi lauke tikrai gūžia- 
si vyras, kurį ji pažįsta; vyras, kurį ji sutinka gatvėje beveik kiekvie- 
ną dieną. Tai... 

(meilė meilė ateina, meilė jau atėjo) 

Tačiau jos riebiems pirštams palietus šaltą lango rėmą, Stela 1š- 
vysta visai ne vyrą; ten stovi žvėris - milžiniškas gauruotas vilkas, 
užkėlęs priekines letenas ant išorinės palangės. Jo užpakalinės kojos 
iki šlaunų sulindusios į pusnį, pūpsančią vakarinėje jos namo, sto- 
vinčio miestelio pakrašty, pusėje. 

Bet juk šiandien Valentino diena, todėl ateis ir meilė, - galvoja 
ji. Jos akys apgavo ją netgi sapne. Tai vyras, būtent tas vyras, ir jis 
- toks nuodėmingai gražus. 

(nuodėmė, taip, meilė - tai nuodėmė) 

Jis atėjo šią mėnulio apšviestą naktį, ir jis ją pasiims. Jis... Stela 
Randolf pakelia langą, ir šalto oro gūsis, palietęs plonučius jos nak- 
tinius marškinius, praneša jai, jog tai ne sapnas. Vyro nebėra, ir ta- 
rytum alpdama ji suvokia, kad jo niekada ir nebuvo. Stela virpėda- 
ma atsitraukia atgal. Vilkas grakščiai įšoka vidun ir nusipurto, nuk- 
ratydamas lengvą sniegelį tamsoje. 

Bet meilė! Meilė - tai... tai... tai riksmas... 

Per vėlai ji prisimena Arnį Vestrumą, prieš mėnesį sudraskytą 
geležinkeliečio trobelėje į vakarus nuo miestelio. Per vėlai... 

Vilkas metasi prie jos geltonomis, šalta aistra spindinčiomis aki- 
mis. 

Stela Randolf iš lėto traukiasi prie siauros nekaltos mergelės lo- 
vos, kol putliomis kojomis atsimuša į rėmą ir parvirsta ant jos. 

Mėnesiena sidabrinėmis juostomis nuvilnija gauruotu Žvėries 
kailiu. 

Ant komodos Valentino dienos atvirukai suvirpa nuo pro atvirą 
langą įskridusio vėjelio; vienas iš jų tingiai nusklendžia ant grindų. 

Vilkas užgula Stelą, padėdamas priekines letenas ant lovos, ir ji 
užuodžia jo kvėpavimą... karštą, bet kažkodėl visai malonų. Jo gel- 
tonos akys įsispokso į ją. | 


- Mylimasis, - sušnabžda Stela Randolf ir užmerkia akis. 
Padaras puola ją. 
Meilė - tai mirtis. 


KOVAS 


Paskutinė metų pūga - sunkus drėgnas sniegas virsta šlapdriba, 
artėjant sutemoms - privertė supuvusias medžių šakas dribti žemyn 
visame Tarkers Milse. 

- Motulė Gamta atsikrato pasausių, - Miltas Stemfuleris, miesto 
bibliotekininkas, taria savo žmonai prie kavos puodelio. 

Tai liesas vyriškis siauru veidu ir blyškiomis žydromis akimis, 
kuris jau dvylika metų laiko savo gražią tylią žmoną siaubo apsiaus- 
tyje. Ne vienas įtaria teisybę, - viena iš tokių yra konsteblio Nerio 
žmona Džoana, - tačiau miestelis gali tapti tamsia vieta ir saugoti 
savo paslaptis. 

Miltui taip patiko jo frazė, kad jis ir vėl ją pakartoja: taip, Motu- 
lė Gamta atsikrato pasausių... bet staiga dingsta elektra, 17 Dona Li 
Stemfuler rikteli. Ji taipgi palieja savo kavą. 

- Išvalyk, - šaltai paliepia jos vyras. - Išvalyk tai... tučtuojau. 

- Taip, brangusis. Gerai. 

Tamsoje ji patraukia ieškoti indų pašluostės ir nusimuša blauzdą 
į taburetę. Dona surinka. Tamsoje jos vyras 1š širdies nusikvatoja. 
Niekas taip jo nepralinksmina, kaip jo žmonos skausmas, na, nebent 
išskyrus anekdotus iš “The Reader's Digest" žurnalo. Tie juokeliai 
- “Uniformuotas humoras", “Gyvenimas tose Jungtinėse Valstijose“ 
- tikrai priverčia jį kvatoti iki ašarų. 

Kaip ir pasausių, šią pašėlusią kovo naktį Motulė Gamta atsikra- 
tė ir keletos elektros laidų šalia Tarker Bruko. Šlapdriba aplipdė 
laidus, vis toliau apsunkindama juos, kol pagaliau jie nebeišlaikė ir 

nukrito ant kelio it gyvačių lizdas, tingiai rangydamasis ir spjaudy- 
damas mėlyną ugnį. | 

Visame Tarkers Milse stojo tamsa. 

Tarytum patenkinusi save, audra ima rimti. Visai prieš pat vidur- 
naktį temperatūra nukrinta nuo vieno iki aštuonių laipsnių šalčio. 
Pliurzė sustingsta, sudarydama keistas skulptūras. Senojo Heigo 
laukas - vietinių vadinamas Keturiasdešimties akrų lauku - ima spin- 
dėti it ledas. Namuose vis dar viešpatauja tamsa; židiniai vėsta. Joks 
linijos monteris dar negali pravažiuoti apledėjusiais keliais. 

Debesys prasiskiria. Iš po jų ima šmėžuoti pilnatis. Apledėjusi 
Pagrindinė gatvė blizga it plikė. 

Kažkas pradeda kaukti naktyje. 

Vėliau niekas negalės pasakyti, iš kur sklido tas garsas: jis buvo 
visur ir drauge niekur, pilnačiai nušvietus tamsius miestelio namus; 
visur ir niekur, kovo vėjui pradėjus kilti ir aimanuoti tarsi nukautas 
senovės skandinavų didvyris pūstų savo ragą. Garsas sklandė su vė- 
ju, vienišas ir laukinis. 

Dona Li girdi kaukimą, kai jos bjaurus vyrelis knarkia šalia jos; 
konsteblis Neris girdi jį, stovėdamas prie savo buto, esančio Lore- 
lio gatvėje, miegamojo lango; Olis Parkeris, storas, pasyvus mokyk- 
los direktorius, girdi kaukimą savo miegamajame; kiti taip pat jį gir- 
di. Vienas 1š jų - berniukas invalido vežimėlyje. 

Tik niekas nemato paties padaro. Ir niekas nežino valkatos, kurį 
kitą rytą surado linijos monteris, pagaliau nusigavęs į Tarker Bruką 
remontuoti laidų, pavardės. Valkata buvo apledijęs, atmesta atgal 
galva. Jo lūpose buvo sustingęs nebylus riksmas, jo nudėvėtas senas 
paltas ir marškiniai - sudraskyti. Valkata sėdėjo sušalusiame savo 
paties kraujo klane ir spoksojo į nukritusius laidus. Jo rankos vis dar 
buvo iškeltos į viršų, tarsi pasiruošusios atlaikyti puolimą, tarp pirš- 
tų blizgėjo ledas. 

Aplink jį matėsi letenų atspaudai. 

Vilko letenų atspaudai. 

BALANDIS 


Mėnesio vidury sniego audras pakeitė lietus, ir kažkas nuosta- 
baus ima dėtis Tarkers Milse: jis pradeda žaliuoti. Ledas nuo Mačio 
Telingemo karvių kūdros nutirpo, o sniegas girioje, vadinamojoje 
Didžiuoju mišku, ėmė trauktis. Regis, vėl įvyks senas neįtikėtinas 
stebuklas. Ateis pavasaris. 

Miestelio gyventojai švenčia pavasario atėjimą, nors tamsus še- 
šėlis ir užgriuvo ant miesto. Senelė Heig kepa pyragus ir deda juos 
ant virtuvės palangės, kad šie atauštų. Sekmadienį Malonės baptis- 
tų bažnyčioje pastorius Lesteris Louvas skaito iš Saliamono “Gies- 
mių giesmės“ ir sako pamokslą “Dievo meilės pavasaris". Labiau 
pasaulietiškame pasaulyje Krisas Raitsonas, didžiausias Tarkers 
Milso girtuoklis, išmaukia paskutinį savo pavasario linksmybių bo- 
kalą ir išsvirduliuoja į sidabrinę, beveik pilno balandžio mėnulio 
šviesą. Bilis Robertsonas, barmenas ir vienintelis Tarkers Milso 
smuklės savininkas, nulydi jį akimis ir sumurma padavėjai: 

- Jei tas vilkas ką nors šiąnakt nužudys, galiu lažintis, jog tai bus 
Krisas. 

- Nekalbėk apie tai,.- nusipurčiusi atsako padavėja. 

Jos vardas Elisė Turner, jai dvidešimt ketveri, ir ji lanko Baptis- 
tų bažnyčią bei gieda chore, nes tiesiog dievina pastorių Louvą. Ta- 
čiau ji vis tiek planuoja vasarą palikti Milsą, nes tas vilkas jau pra- 
dėjo ją gąsdinti. Elisė jau ėmė galvoti, jog Portsmute arbatpinigiai 
daug didesni... o vieninteliai vilkai ten dėvi jūreiviškas uniformas. 

Naktys Tarkers Milse, trečiąkart šiais metais pasirodžius pilna- 
čiai, tampa nejaukios... dienos - daug geresnės. Kiekvieną popietę 
miesto aikštėje staiga ima skraidyti daugybė aitvarų. 

Vienuolikmetis Bredis Kinseidas gimtadienio proga gavo aitva- 
rą, vaizduojantį grifą, ir visai užmiršo laiką, džiaugsmingai jausda- 
mas, kaip aitvaras it gyvas padaras tampo jam ranką, ir stebėdamas, 
kaip jis nardo žydrame danguje virš orkestro pakylos. Bredis užmir- 
šo grįžti namo vakarienės; jis nejaučia, kad: kiti aitvarų laidytojai jau 

išėjo, saugiai pasikišę savo įvairiausius aitvarus po pažastimi; jis ne- 
žino, kad liko vienas. 

Blėstanti dienos šviesa ir artėjantys mėlyni šešėliai pagaliau pri- 
verčia jį suvokti, kad jis per 1lgai užsibuvo, ir mėnulis jau kyla virš 
medžių parko pakrašty. Pirmą kartą tai šiltas mėnulis, apvalus ir 
oranžinis, o ne šaltai baltas, tačiau Bredis to nepastebi. Jis tik žino 
užsibuvęs per ilgai, todėl tėvas tikriausiai išpers jam kailį... o be to, 
artėja tamsa. 

Mokykloje Bredis juokėsi iš draugų pasakėlių apie vilkolakį, ku- 
ris praeitą mėnesį nužudė valkatą, dar prieš mėnesį - Stelą Randolf, 
O prieš tris mėnesius - Arnį Vestrumą. Tačiau dabar jis nebesijuo- 
kia. Mėnuliui pavertus balandžio sutemas kruvinu židinio švytėji- 
mu, pasakos ima atrodyti pernelyg tikros. 

Bredis kiek galėdamas greičiau pradeda vynioti virvutę į kamuo- 
liuką, temmpdamas savo grifą dviejomis raudonomis akimis iš tems- 
tančio dangaus. Jis patraukia per stipriai, ir staiga vėjo gūsis dings- 
ta. Aitvaras nukrenta už orkestro pakylos. 

Bredis pasileidžia prie jo, drauge vyniodamas virvutę bei nervin- 
gai dirsčiodamas per petį... ir staiga virvutė ima timpčioti jo ranko- 
je. Tai jau primena meškerės valą, kai jam užkibo didelė žuvis Tar- 
kers upelyje. Bredis susiraukęs stebi virvutę. Staiga ji atsipalaiduo- 
ja. 

Širdį veriantis staugimas sudrebina naktį, ir Bredis Kinseidas su- 
rinka. Dabar jis tiki, taip, dabar jis tiki, bet jau per vėlu. Jo riksmą 
užgožia staugimas, staiga virstąs kūną stingdančiu kaukimu. 

Vilkas pasileidžia jo link, bėgdamas ant dviejų kojų. Jo kailis 
nuo mėnesienos spindi oranžine spalva, jo akys žiba it žali Žibintai. 
Vienoje letenoje - letenoje su Žmogaus pirštais - jis laiko Bredžio 
aitvarą, kuris pašėlusiai plasnoja savo popieriaus sparnais. 

Bredis apsisuka, ketindamas bėgti, bet sausos rankos staiga apg- 
lėbia jį. Jis užuodžia kažką panašų į kraują ir cinamoną. 

Kitą dieną jį rado prie Karo paminklo be galvos, išvirtusiais vi- 
duriais. Vienoje sustingusioje rankoje pleveno aitvaras. 

Aitvaras ir toliau pleveno vėjyje, tarytum mėgindamas išskristi į 
laisvę, 0 tuo tarpu paieškų grupė, pasibaisėjusi ir pasišlykštėjusi, nu- 
sisuko nuo Bredžio. Jis pleveno, kadangi vėl papūtė vėjelis. Jis 
pleveno tarytum Žinodamas, jog šiandien bus gera diena leisti aitvarus. 


GEGUŽĖ 


Naktį prieš Grįžimo namo sekmadienį Malonės baptistų bažny- 
čios pastorius Lesteris Louvas pabunda nuo susapnuoto košmaro. 
Drebantis, išpiltas šalto prakaito, jis įsistebeilijęs į siaurus kleboni- 
j0s langus. Pro juos kitoje kelio pusėje matosi bažnyčia. Ramūs si- 
dabriniai mėnulio šviesos spinduliai krinta pro miegamojo langus, ir 
akimirką pastorius neabejoja išvysiąs vilkolakį, apie kurį jau seniai 
šnabždasi senieji parapijiečiai. Jis vėl užmerkia akis, maldaudamas 
atleidimo už šį prietaringą nusidėjimą ir baigdamas savo maldą Žo- 
džiais “Dėl Dievo meilės, amen" - nes taip užbaigti maldas išmokė 
j0 motina. 

Ach, bet tas sapnas... 

Sapne Lesteris Louvas matė rytojų. Jis sakė Grįžimo namo pa- 
mokslą. Grįžimo namo sekmadienį bažnyčia visada būna pilna (tik 
senieji parapijiečiai šventę vadina Senųjų namų sekmadieniu), todėl 
vietoj pusiau ar visiškai tuščių klauptų jis matė visus užimtus suo- 
lelius. 

Sapne jis pamokslavo su užsidegimu ir įtaiga, kurios tikrovėje 
beveik niekada nepasiekdavo (Lesteris buvo linkęs į monotoniją, ir 
galbūt todėl per pastaruosius dešimt metų baptistų bažnyčioje taip 
sumažėjo besilankančiųjų skaičius). Tą rytą tarytum kažkas suvilgė 
j0 liežuvį Sekminių ugnimi, ir pastorius suvokė besakąs patį didin- 
giausią pamokslą savo gyvenime, pavadintą “ŽVĖRIS VAIKŠTO 
TARP MŪSŲ". Jis vis pabrėždavo šiuos žodžius, beveik nejausda- 
mas, kad jo balsas keistai sustiprėjo, o patys žodžiai ėmė lietis it 


poetinės eilės. 

Žvėris yra visur, kalba Louvas. Didysis šėtonas gali būti bet kur. 
Vidurinės mokyklos šokiuose. Prie kioskelio, perkantis “Marlboro" 
pakelį ir butaninį Žiebtuvėlį. Priešais “Brighton's Drug“ parduotuvę, 
kramsnojantis sausainius ir laukiantis 4:40 autobuso iš Bengoro. 
Žvėris gali sėdėti šalia kiekvieno orkestro koncerte ar mėgautis py- 
rago gabalėlių “Pakalbėk ir pakramsnok“ kavinukėje Pagrindinėje 
gatvėje. Žvėris, - ima šnabždėti Lesteris Louvas, bet nė vienas iš be- 
siklausančiųjų nė kiek nenustemba. Jis pavergė juos. 

- Saugokitės Žvėries, nes jis gali nusišypsoti, apsimesdamas jū- 
sų kaimynu, tačiau, broliai mano, jo dantys aštrūs, o akys neramiai 
vartosi savo akiduobėse. Jis - Žvėris, ir jis čia, dabar, Tarkers Mil- 
se. Jis... 

Staiga visa jo iškalba dingsta, nes kažkas siaubinga ima dėtis 
saulėtoje bažnyčioje. Jo parapijiečiai ima keistis, ir su siaubu Lou- 
vas suvokia, jog visi trys šimtai tikinčiųjų virsta vilkolakiais: Vik- 
toras Boulas, miestelio valdytojas, įprastai toks išbalęs, storas ir put- 
lus... jo oda darosi rudesnė, šiurkštesnė, apauganti plaukais! Viole- 
ta Makenzi, mokanti groti pianinu... jos lieknas senmergės kūnas 
1ma plėstis, siaura nosis išsiplečia ir suplokštėja! Storulis gamtos 
mokslų mokytojas Elbertas Frimenas, regis, dar labiau sustorėja, jo 
žvilgantis mėlynas kostiumas prayra, ir iš po jo ima lįsti gaurai it 
kamšalai iš senos sofos! Jo riebios lūpos prasiskiria, atskleisdamos 
pianino klavišų dydžio dantis! 

Žvėris, - sapne bando ištarti pastorius Louvas, tačiau balsas jį ap- 
leidžia, ir jis įbaugintas atsitraukia nuo sakyklos, nes Kalas Boldvi- 
nas, baptistų bažnyčios vyriausiasis diakonas, urgzdamas ima svir- 
dinėti pagrindiniu praėjimu, persukęs galvą į vieną pusę. Pinigai pa- 
byra nuo sidabrinio padėklo. Violeta Makenzi užšoka ant j0, ir jie- 
du nusikočioja praėjimu, besikandžiodami ar klykdami beveik žmo- 
giškais balsais. 

Prie jų prisijungia ir visi likusieji. Garsas tampa panašus į Zzo0- 
logijos sodą šėrimo metu, ir šį kartą pastorius Louvas surinka, ištik- 
tas keistos ekstazės: 

- Žvėris! Žvėris yra visur! Visur! Vi... 

Tačiau jo balsas pamažu blėsta, tapdamas bežodžiu urzgimu. Pa- 
sižiūrėjęs žemyn, Louvas išvysta, jog jo delnai, išlindę iš po juodo 
kostiumo rankovių, virto letenomis. 

O tada jis pabudo. 

Tik sapnas, - mąsto Louvas, vėl atsiguldamas į lovą. - Ačiū Die- 
vui, tai tik sapnas. 

Bet kai tą rytą, Grįžimo namo sekmadienio rytą, rytą po pilna- 
ties, pastorius Louvas atidaro bažnyčios duris, išvysta visai he sap- 
ną, o išskrostą Klaido Korliso, seno bažnyčios valytojo, kūną, per- 
mestą veidu žemyn per sakyklą. Šalia jo atremtas stovi jo šepetys. 

Tai ne sapnas. Pastorius Louvas gali apie tai tik pasvajoti. Jis at- 
veria burną, įtraukia į plaučius oro ir ima rėkti. 

Vėl atėjo pavasaris - tik šiais metais su juo kartu atėjo ir Žvėris. 


BIRŽELIS 


Trumpiausią metų naktį Alfis Nofleris, “Pasikalbėk ir pakrams- 
nok“ - vienintelės Tarkers Milso kavinės - savininkas, iki spindesio 
blizgino savo prekystalį, atsiraitojęs marškinių rankoves iki raume- 
ningų tatuiruotų alkūnių. Kavinėje nėra nė gyvos dvasios, todėl bai- 
gęs blizginti Alfis akimirką sustingsta, žvelgdamas į gatvę, ir prisi- 
mena, kaip tokią pat kvapnią vasaros naktį prarado savo nekaltybę 
- merginos vardas buvo Arlena Makun, tačiau dabar ji - Arlena Be- 
si, vieno perspektyvaus jauno teisininko iš Bengoro žmona. Dieve, 
kaip ji tą naktį judėjo ant užpakalinės automobilio sėdynės 1r kaip 
saldžiai kvepėjo pati naktis! 

Atsiveria durys, įleisdamos platų mėnesienos ruožą. Alfis mano, 
jog kavinė tuščia, nes per pilnatį aplink slankioja Žvėris, tačiau Al- 
fis dėl to nė kiek nesijaudina, kadangi nuolatiniai lankytojai susi- 
rinks rytoj rytą sukimšti kiaušinienės su bulvytėmis ir išgerti puode- 
lį kavos. Galbūt, - mąsto Alfis, - šiandien užsidarysiu kiek anksčiau 

- išjungsiu kavinuką, užrakinsiu kavinę, nusipirksiu šešias skardines 
alaus “Market Basket'e" ir spėsiu į antrą kino seansą lauko kine. 
Birželis, birželis ir dar pilnatis - pats geriausias laikas kinui ir alui. 
Pats geriausias laikas prisiminti praeities laimėjimus. 

Alfis jau sukasi prie kavinuko, kai atsidaro durys, ir jis atsigrę- 
Žia. 

- Labas? Kaip laikotės? - paklausia Alfis, kadangi tai vienas iš 
nuolatinių lankytojų... nors jis retai kada užsuka vėliau negu dešim- 
tą ryto. 

Lankytojas linkteli, ir jiedu truputį draugiškai paplepa. 

- Kavos? - pasiteirauja Alfis, kai lankytojas užsiropščia ant rau- 
donos kėdės prie baro. 

- Prašyčiau. 

Dar spėsiu į antrą seansą, - galvoja Alfis, nusisukdamas į kavi- 
nuką. Neatrodo, kad lankytojas ilgai užtruks. Jis toks pavargęs. O 
galbūt ir ligos suriestas. Taigi dar bus laiko... 

Šokas nušluoja visas mintis. Alfis kvailai nustėra. Kavinukas 
švarut švarutėlis kaip ir visa “Pakalbėk ir pakramsnok" kavinėje; ne- 
rūdijančio plieno cilindras švyti it metalinis veidrodis. Ir šiame ly- 
giame nublizgintame paviršiuje Alfis išvysta kažką neįtikėtina. Jo 
lankytojas, kurį jis mato kiekvieną dieną (kurį visi Tarkers Milse 
mato kiekvieną dieną), ima keistis. Lankytojo veidas pradeda blės- 
ti, tirpti, plėstis, apvalėti. Jo medvilniniai marškiniai ima temptis, 
temptis... ir staiga siūlės plyšta. Absurdiška, bet dabar Alfis Nofle- 
ris tegali prisiminti mėgiamą jo mažojo sūnėno Rėjaus šou “Nejti- 
kėtinas gremėzdas". 

Malonus lankytojo veidas virsta kažkuo panašiu į žvėries snukį. 
Ramios rudos akys įsižiebia ir nusidažo siaubinga auksine žalia 
spalva. Lankytojas surinka... tačiau riksmas išsisklaido ir tampa 
įniršusiu urzgimu. 

Jis - padaras, Žvėris, vilkolakis ar kas jis būtų - griebiasi už ly- 
gaus prekystalio ir nuverčia cukrinę. Vis dar gūždamasis jis stveria 
riedantį stiklinį cilindriuką ir barstydamas cukrų į šalis meta jį į sie- 
ną, kur užklijuotas matosi valgiaraštis. 

Alfis apsisuka, klubu nutrenkdamas kavinuką nuo lentynos. Šis 
pliumpteli ant grindų, išliedamas karštą kavą ir nudegindamas Alfio 
kulkšnį. Jis surinka iš skausmo ir baimės. Taip, dabar jis jau bijo, 
pamiršęs du šimtus svarų raumenų, savo sūnėną Rėjų ir pasimylėji- 
mą su Arlena Makun ant užpakalinės sėdynės. Dabar Alfis mato tik 
Žvėrį lyg siaubingą pabaisą iš lauko kino filmo, pabaisą, nužengu- 
sią tiesiai iš ekrano. 

Padaras neįtikėtinai lengvai užšoka ant prekystalio. Jo kelnės ir 
marškiniai maskatuoja suirę į skutelius. Alfis girdi, kaip rdktai ir 
monetos barška žvėries kišenėse. 

Jis puolą Alfį. Šis bando atsitraukti, bet užkliūva už kavinuko ir 
išsitiesia ant raudono linoleumo. Pasigirsta širdį veriantis riaumoji- 
mas. Alfis pajunta šiltą kvėpavimą bei didžiulį skausmą, kai pada- 
ras suleidžia dantis į nugaros raumenis ir galingai išplėšia gabalą 
mėsos. Kraujas aptaško grindis, prekystalį ir grilį. 

Alfis šiaip taip atsistoja ant kojų su didžiule kruvina skyle nuga- 
roje. Jis pamėgina surikti, bet pro langus į vidų įskriejusi balta va- 
saros mėnesiena apakina jį. 

Žvėris vėl liuokteli ant Alfo. 

Mėnulio šviesa ir yra tai, ką Alfis išvysta paskutinįsyk gyve- 
nime. 


LIEPA 


Jie atšaukė Liepos ketvirtąją. 

Pranešęs šią žinią, Martis Koslas beveik nesulaukia užuojautos iš 
savo artimųjų. Galbūt todėl, kad jie nesupranta nuoskaudos dydžio. 

- Nekvailiok, - šiurkščiai atrėžia jo motina - ji dažnai šiurkščiai 
elgiasi su Marčiu, o norėdama pateisinti savo šiurkštumą, ji tikina 
save, jog nelepins berniuko vien dėl to, kad jis - invalidas ir praleis 
visą savo gyvenimą invalido vežimėlyje. , 

- Palauk kitų metų! - patapšnodamas per nugarą, nuramina jį tė- 
tis. - Bus dvigubai geriau! Pašėlusiai gerai. Pamatysi, mano tulžin- 
gas drauguži! Ei, ei! 

Hermanas Koslas - Tarkers Milso vidurinės mokyklos kūno kul- 
tūros mokytojas. Jis beveik visuomet kalbasi su savo sūnumi Mar- 
čio vadinamu “Didžiojo Draugo“ balsu ir dažnai kartoja “Ei, ei!“. 
Tiesą sakant, Martis verčia Hermaną Koslą nervintis. Hermanas gy- 
vena nutrūktgalvių vaikų pasaulyje, kurie bėgioja, žaidžia beisbolą 
ir plaukioja baseine. Kartais, atitraukęs akis nuo judraus pasaulio, jis 
išvysdavo šalia invalido vežimėlyje sėdintį Martį ir stebintį juos. 
Tai priversdavo Hermaną nervintis, ir tada jis pradėdavo kalbėti 
“Didžiojo Draugo" balsu, kartodamas “Ei, ei!" ar “pašėlusiai"" ir va- 
dindamas Martį “mano tulžingas drauguži". 

- Cha-cha, tai pagaliau negausi, ko norėjęs! - tėškia jam vyrėles- 
nė sesuo, kai Martis pabando jai išsakyti, kaip jis laukė šios nakties, 
kaip jis kiekvienais metais jos laukia, kai virš Rotušės nušvinta dan- 
gus, nužertas įvairiausių saliutų ir fejerverkų, o miestą supančios 
kalvos “TRA-TA-TA"' ima dundėti nuo šventinių sprogimų. Keitė, 
trylikametė (Marčiui - dešimt), įsitikinusi, jog visi myli Martį tik to- 
dėl, kad jis negali vaikščioti. Ji džiaugiasi, kad fejerverkai atšaukti. 

Netgi senelis Koslas, kuris dažniausiai užjaučia Martį, ir tas nes- 
toja JO pusėn. 

- Niekas neatšaukė Liepos ketvirtosios, vaike, - tarė jis savo sla- 
višku akcentu. Jis sėdėjo verandoje, kai pro duris savo elektriniu ve- 
žimėliu išbirzgino Martis, ketindamas su juo pasikalbėti. Senelis 
Koslas žvelgė į pievos šlaitą, vedantį į miškus, su stikline degtinės 
vienoje rankoje. Tai buvo prieš dvi dienas - liepos antrąją. - Jie at- 
šaukė tik fejerverkus. Ir tu Žinai dėl kokios priežasties. 

Taip, Martis žinojo. Dėl žudiko. Laikraščiuose jis buvo vadina- 
mas Pilnaties Žudiku, tačiau prieš vasaros atostogas Martis prisik- 
lausė pakankamai šnabždesių mokykloje. Dauguma vaikų kalbėjo, 
jog Pilnaties Žudikas - visai ne žmogus, o kažkokia antgamtiška 

būtybė. Galbūt vilkolakis. Martis tuo netikėjo - vilkolakiai egzistuo- 
ja tik siaubo filmuose, - tačiau visai galimas daiktas, jog apylinkėse 
slapstėsi kažkoks pamišėlis, per pilnatį pajuntantis norą žudyti. Fe- 
jerverkus atšaukė tik dėl tos pašvinkusios komendanto valandos. 

Sausyje buvo taip malonu sėdėti invalido vežimėlyje prie stikli- 
nių durų, žvelgti į verandą ir stebėti, kaip vėjas pusto sniegą ant su- 
šalusios žemės, arba stovėti prie laukujų durų it statulai suveržtomis 
kojomis, žiūrėti, kaip vaikai tempia rogutes ant Raito kalvos, ir mąs- 
tyti apie fejerverkus. Mąstyti apie šiltą vasaros naktį, atšaldytą ko- 
kakolą, ugnies rožes, besiskleidžiančias tamsoje, spalvotus ugnelių 
ratus danguje ir Amerikos vėliavą, sudarytą iš romėniškų žvakelių*. 

Tačiau jie atšaukė fejerverkus... ir nesvarbu, ką visi sako, Mar- 
čiui vis tiek atrodo, jog jie panaikino pačią Liepos ketvirtąją - jo 
Liepos ketvirtąją. 

Tik dėdė Elas, šįryt užsukęs į miestelį kartu su šeima tradiciškai 
pasimėgauti lašiša ir šviežiomis pupomis, suprato Martį. Jis įdėmiai 
išklausė jį po pietų, stovėdamas verandoje vienomis maudymosi 
glaudėmis (kiti plaukiojo ir juokėsi naujame Koslo šeimos baseine 
kitoje namo pusėje). 

Martis baigė ir neramiai pažvelgė į dėdę Elą. 

- Ar supranti, ką noriu pasakyti? Ar supranti? Tai neturi nieko 
bendra su mano luošumu, kaip sako Keitė, arba fejerverkų tapatini- 
mu su visa Amerika, kaip mano senelis. Tai paprasčiausiai neteisin- 
ga, kai taip ilgai kažko lauki... neteisinga, kai Viktoras Boulas ir vi- 
sa buka miesto Taryba susigalvoja ir atima tai. O tau to kažko taip 
reikia. Ar supranti? 

Stojo ilga kankinama pauzė, nes dėdė Elas ėmė svarstyti Marčio 
klausimą. Per tą laiką Martis spėjo išgirsti nardymo lentos traškesį 
ir širdingą savo tėvo bliovimą: 

- Puiku, Keite! Ei, ei! Tiesiooog... puiku! 

Dėdė Elas tyliai atsakė: 


* Cilindro formos raketa, intervalais :prašsiėdų ugnies kamuoliukais arba 
žvaigždutėmis. 

- Žinoma, aš suprantu. Be to, aš šį tą tau turiu. Galbūt tau pavyks 
atšvęsti savąją Liepos ketvirtąją. 

- Savąją Liepos ketvirtąją? Ką nori pasakyti? 

- Keliaujam prie mano mašinos, Marti. Aš kai ką turiu... na, aš 
tau parodysiu. 

Marčiui nespėjus paklausti, kas tai galėtų būti, Elas patraukė be- 
toniniu takeliu, vingiuojančiu aplink namą. 

Marčio vežimėlis zvimbė įvažiavimo keliuko link, atskirtas nuo 
baseino garsų - pliuškenimosi, džiaugsmo riksmų bei nardymo len- 
tos girgždėjimo. Atskirtas nuo trimituojančio “Didžiojo Draugo" 
balso. Vežimėlis nuolatos zvimbė, bet Martis to beveik negirdėjo: 
šis garsas ir kojų sutvirtinimų skambesys sudarė Marčio judesių 
muziką. 

Dėdės Elo mašina buvo “Mersedesas" su nukeliamu stogu. Mar- 
tis žinojo, kad jo tėvai tam nepritarė (“Dvidešimt aštuonių tūkstan- 
čių dolerių vertės mirties spąstai, - piktai papūtus: lūpas, kartą pra- 
sitarė jo motina), bet jam pačiam automobilis labai patiko. Vieną 
kartą dėdė Elas pasiėmė jį pasivažinėti keliukais, kertančiais Tarkers 
Milsą, ir važiavo labai greitai - septyniasdešimt ar aštuoniasdešimt 
mylių per valandą. Jis nesakė Marčiui, kokiu greičiu važiavo. 

- Kai nežinai, tai ir nebijai, - tada paaiškino dėdė Elas. 

Bet Martis nebijojo. Kitą dieną nuo juoko jam skaudėjo pilvą. 

Dėdė Elas išėmė kažką iš daiktadėžės, o kai Martis privažiavo 
prie mašinos ir sustojo, jis padėjo išsipūtusį celofaninį maišelį ant 
silpnučių berniuko šlaunų. 

- Štai, vaike. Laimingos Liepos ketvirtosios. 

Martis iškart pastebėjo egzotiškus kiniškus hieroglifus ant mai- 
šelio etiketės. Tada jis pamatė, kas yra viduje, ir jo širdis sustingo 
krūtinėje. Celofaninis maišelis buvo pilnas fejerverkų. 

- Tie, atrodantys kaip piramidės, vadinasi “tvizeriais", - paaiški- 
no dėdė Elas. 

Martis, apstulbęs iš laimės, sujudino lūpas, bet neįstengė pratar- 
ti nė žodžio. 

- Uždek detonatorius, padėk ant žemės, ir jie iššaus daugybę 
spalvų it alsuojantis drakonas. Vamzdeliai su išlindusiomis plono- 
mis lazdelėmis vadinami butelinėmis raketomis. Įdėk jas į tuščią 
kokakolos butelį, ir jos sprogs. Mažytės - vadinamos fontanais. Dar 
yra dvi romėniškos žvakutės... ir, žinoma, petardų pakelis. Tačiau 
šitas geriau paleisk rytoj. 

Dėdė Elas pašnairavo į garsus, sklindančius nuo baseino. 

- Ačiū! - pagaliau išlemeno Martis. - Ačiū, dėde Elai! 

- Tik nesakyk mamai, iš kur visa tai gavai. Linktelėjimas reiškia 
tą patį, ką ir mirktelėjimas aklam arkliui, tiesa? 

- Taip, taip, - sumurmėjo Martis, nors visiškai nesuprato, ką link- 
telėjimai, mirktelėjimai bei akli arkliai turi bendra su fejerverkais. - 
Bet ar tau pačiam jų nereikia, dėde Elai? 

- Aš galiu gauti ir daugiau. Pažįstu vieną vyruką Bridžtone. Jis 
prekiaus iki sutemų, - Elas uždėjo ranką Marčiui ant galvos. - Švęsk 
Liepos ketvirtąją, kai visi sumigs. Nešaudyk triukšmingų petardų, 
nes visus prikelsi. Ir, dėl Dievo meilės, nesusprogdink savo rankos, 
nes mano sesuo daugiau su minim nebesikalbės. 

Dėdė Elas nusijuokė, atsisėdo į mašiną ir užvedė variklį. Jis pa- 
kėlė ranką ir nuvažiavo, kai tuo tarpu Martis vis dar mikčiojo padė- 
kas. Akimirką jis pasėdėjo savo vietoje, žvelgdamas į tolstančią ma- 
šiną ir bandydamas nepravirkti. Tada užsikišo fejerverkų maišelį už 
marškinėlių ir nuzvimbė atgal į namus, į savo kambarį. Mintyse 
Martis jau laukė, kada ateis naktis ir visi sumigs. 

Tą vakarą jis pirmas atsigula miegoti. Jo motina ateina palinkėti 
jam labos nakties (atsainiai, nežiūrėdama į po antklode paslėptas jo 
kojeles). 

- Ar viskas gerai, Marti? 

- Taip, mama. 

Motina stabteli, tarsi norėdama dar kažką pasakyti, palinguoja 
galva ir išeina. 

Įeina sesuo Keitė. Ji nepabučiuoja Marčio, tik palenkia galvą 
virš jo kaklo, kad jis galėtų užuosti chlorą jos plaukuose, ir sušnabžda: 

- Matai? Tu ne visada gauni, ko norėjęs, vien dėl savo luošumo. 

- Tu tiesiog nustebtum, ką aš gaunu, - švelniai atsako Martis, ir 
Keitė prieš išeidama įtartinai nužvelgia jį. 

Pagaliau į kambarį užeina tėtis ir atsisėda ant Marčio lovos kraš- 
to. Jis prabyla tratančiu “Didžiojo Draugo“ balsu. 

- Ar viskas gerai, šaunuoli? Labai anksti atsigulei. Labai anksti. 

- Jaučiuosi pavargęs, tėveli. 

- Gerai, - jis patapšnoja per negyvą Marčio koją, nesąmoningai 
krūpteli ir paskuba atsistoti. - Labai gaila fejerverkų, bet palauk ki- 
tų metų! Ei, ei! Nenukabink nosies! 

Martis paslaptingai šypteli. 

Jis ima laukti, kol visa šeima sumigs. Tai trunka labai ilgai. Te- 
levizorius plepa svetainėje, girdisi prislopintas juokas, dažnai paly- 
dimas spigaus Keitės kikenimo. Senelio miegamojo tualete nulei- 
džiamas vanduo. Jo motina čiauška telefonu, palinki kažkam lai- 
mingos Liepos ketvirtosios, sutinka, jog labai gaila, kad atšaukė fe- 
jerverkus, tačiau tokiomis aplinkybėmis visi supranta priežastis. 
Taip, Martis labai nuliūdo. Prieš baigdama pokalbį ji nusijuokia, ir 
visai ne šiurkščiai. Prie Marčio motina beveik niekada nesijuokia. 

Kartkartėmis, pusei aštuonių virtus devyniomis, Marčio ranka 
palenda po pagalve, kad įsitikintų, jog celofaninis maišelis su fejer- 
verkais vis dar ten. Apie pusę dešimtos, kai mėnulis ima spoksoti 
pro langą ir mesti savo sidabrinį spindulį, namas po truputį ima rimti. 

Išjungiamas televizorius. Keitė nueina gulti protestuodama, jog 
visi jos draugai vasarą gali nemiegoti iki vė/umos. Marčio tėvai dar 
truputį pasėdi svetainėje, bet vietoj jų pokalbio girdisi tiktai murme- 
sys. Ir... 

..Ar galbūt Martis užsnūdo, nes kai vėl palietė fejerverkų maiše- 
lį, namas buvo visiškai tylus, o mėnulio šviesa - daug ryškesnė: nuo 
jos jau krito šešėliai. 

Martis ištraukia maišelį kartu su anksčiau rasta degtukų dėžute. 
Jis įsikiša pižaminius baltinius į pižamines kelnes, įmeta maišelį ir 
degtukus į baltinių kišenę ir pasiruošia išlipti iš lovos. 

Tai tikras žygdarbis Marčiui, bet visai neskausmingas, kaip kad 
kai kurie mano. Jis visiškai nejaučia kojų, tad nėra ir jokio skausmo. 
Martis įsikimba į lovos galvūgalį, atsisėda ir vieną po kitos nulei- 
džia kojas ant grindų. Jis tai daro viena ranka, kita įsikibdamas į 
skersinį, kuris eina per visą kambarį. Vienąsyk jis pabandė permes- 
ti kojas abiejomis rankomis ir bejėgiškai kūlvirsčiomis nusivertė ant 
grindų. Nuo bumptelėjimo pašoko visas namas. 

- Kvailas pasipūtėlis! - piktai į ausį sušnibždėjo jam Keitė, kai jį 
vėl pasodino į vežimėlį. Martis buvo truputį sukrėstas, tačiau bep- 
rotiškai kvatojo, pamiršęs mėlynę ant smilkinio ir perskeltą lūpą. - 
Norėjai užsimušti? Ką? 

Keitė verkdama išbėgo 1š kambario. 

Atsisėdęs ant lovos krašto, Martis nusitrina delnus į baltinių 
priekį, kad įsitikintų, jog jie sausi ir neims slysti. Tada skersiniu, dė- 
liodamas rankas vieną prieš kitą, nuslenka iki vežimėlio. Jo bejėgės 
kaliausės kojos velkasi iš paskos. Mėnulio šviesa meta Marčio šešėlį 
ant grindų priešais jį. 

Invalido vežimėlis pastatytas į nejudamą padėtį, todėl Martis pa- 
sitikinčiai įsėda į jį. Akimirką jis sustingsta, sulaikęs kvėpavimą, ir 
įsiklauso. “Nešaudyti triukšmingų petardų“, - liepė dėdė Elas, ir 
klausydamasis tylos Martis supranta, kad dėdė neklydo. Jis pasilai- 
kys šventę sau, ir niekas nesužinos. Bent jau iki rytojaus, kai jie pas- 
tebės pajuodusius “tvizerių" vamzdelius bei verandoje iššautus fon- 
tanus, tačiau tada visa tai jau bus nesvarbu. “Jie iššaus daugybę 
spalvų it alsuojantis drakonas", - pasakė dėdė Elas. Tačiau, Marčio 
nuomone, joks įstatymas nedraudžia drakonui alsuoti tyliai. 

Martis atleidžia vežimėlio stabdžius ir įjungia bateriją. Mažytė 
gintarinė akis, reiškianti, jog baterija pilnai pakrauta, įsižiebia tam- 
soje. Martis paspaudžia “DEŠINYSIS POSŪKIS". Vežimėlis suka 
į dešinę. Ei, ei. Atsidūręs priešais verandos duris, Martis paspaudžia 
“Į PRIEKĮ". Vežimėlis tyliai zvimbdamas nurieda pirmyn. 

Martis atitraukia durų skląstį, vėl paspaudžia “Į PRIEKĮ" ir išva- 
žiuoja laukan. Jis atplėšia stebuklingą fejerverkų maišelį ir akimir- 

ką sustingsta, užhipnotizuotas vasaros nakties: mieguisto svirplių 
čirpimo, švelnaus kvepiančio vėjelio, vos vos judinančio medžių la- 
pus, bei nežemiškos mėnulio šviesos. 

Martis nebegali daugiau laukti. Jis išsitraukia vieną lazdelę, įžie- 
bia degtuką, uždega detonatorių ir stebi, kaip ji sučirška žaliai mė- 
lyna ugnele ir stebuklingai ima spjaudytis ugnimi nuo savo uodegė- 
lės. 

Liepos ketvirtoji, - spindinčiomis akimis galvoja jis. - Liepos ket- 
virtoji, ketvirtoji, laimingos man Liepos ketvirtosios! 

Ugnelė pamažu ima blėsti, spragteli ir užgęsta. Martis uždega 
trikampį “tvizerį"" ir stebi, kaip jis 1šspjauna geltoną it laimingi tė- 
velio golfo marškinėliai liepsną. Dar nespėjus jam užgesti, Martis 
uždega antrą “tvizerį", kuris iššauna tamsiai raudona lyg rožių, au- 
gančių aplink naują baseiną, spalva. Nuostabus sudegusio parako 
kvapas pasklinda naktyje ir pamažu išnyksta. 

Drebančios Marčio rankos ištraukia plokščią petardų paketėlį ir 
atplėšia jį, Marčiui nespėjus suvokti, jog paleisti jas būtų tikra ka- 
tastrofa: jų šokčiojantis pokšėjimas prikeltų visus kaimynus - gais- 
ras, potvynis, aliarmas. Visa tai ir, ko gero, iki pat Kalėdų sandėliu- 
ke užrakintas dešimtmetis Martinas Koslas. 

Martis patraukia petardas į šoną, vėl pagrabalioja maišelyje ir 
ištraukia didžiausią pasaulyje “tvizerį"". Jis - sugniaužto kumščio dy- 
džio. Martis su baime ir džiaugsmu uždega jį ir paleidžia. 

Ryški it pragaro raudona šviesa nutvieskia dangų... ir šiame vir- 
pančiame švytėjime Martis pastebi, kad krūmai žemiau verandos 
sukruta ir prasiskiria. Pasigirsta pusiau kosėjimas, pusiau urzgimas. 
Prieš akis išdygsta Žvėris. 

Jis sustoja pievelės gale ir ima uostyti orą... o tada patraukia šlai- 
tu į viršų, kur invalido vežimėlyje išsproginęs akis, prisišliejęs prie 
atlošo sėdi Martis. Žvėris susikūprinęs, tačiau slenka ant užpakali- 
nių kojų it žmogus. Raudona “tvizerio"" šviesa pašėlusiai atsispindi 
žaliose jo akyse. 

Žvėris juda lėtai, jo šnervės ritmingai kilojasi. Jis uosto auką, au- 
kos silpnumą. Martis irgi užuodžia Žvėrį: jo plaukus, prakaitą, žiau- 

rumą. Žvėris vėl suurzgia. Stora kepenų spalvos viršutinė lūpa pa- 
sikelia, apnuogindama didžiulius, į iltis panašius dantis. Jo kailis 
blizga pasidabruota raudona spalva. 

Žvėris beveik pasiekia auką - jo panėšinčios į žmogaus rankas 
letenos taikosi suimti už gerklės, kai berniukas prisimena petardų 
maišelį. Beveik nesuvokdamas, ką darąs, Martis uždega degtuką ir 
paliečia juo pagrindinį detonatorių. Šis išspjauna karštą raudoną žie- 
žirbų seriją, nusvilindamas rankos plaukelius. Vilkolakis iš nuos- 
tabos atsitraukia, klausiamai suurgzdamas it žmogus. Martis svie- 
džia petardas jam į veidą. 

Jos sprogsta, sukeldamos šviesos ir garso bangą. Žvėris suriau- 
moja iš skausmo bei pykčio ir atsitraukia, susiėmęs už veido, į kurį 
sprogimas sviedė deganti paraką bei įkaitusias petardų daleles. Mar- 
tis išvysta, kaip viena žalia akis 1ma rūkti, kai keturios petardos vie- 
nu metu sprogsta “TRA-TA-TA"' vienoje snukio pusėje. Žvėris susi- 
kūprinęs susiima už veido, ir kai pirmosios šviesos įsižiebia Koslų 
namuose, jis nusisuka ir nuskuba atgal prie medžių, už savęs palik- 
damas tik apsvilusio kailio kvapą bei nuostabos ir baimės riksmus 
name. 

- Kas tai? - pasigirsta nė trupučio nešiurkštus motinos balsas. 

- Kas ten, po velnių? - visai ne “Didžiojo Draugo" balsu sušun- 
ka tėtis. 

- Marti? - drebančiu 1r visai nepiktu balsu pašaukia Keitė. - Mar- 
ti, ar tu sveikas? 

Senelis Koslas net nepabunda. 

Martis atsilošia vežimėlyje, kai didžiulis raudonas “tvizeris"" 1ma 
blėsti. Dabar jis švelniai rožinis lyg ankstyvas saulėtekis. Martis per 
daug šokiruotas, todėl neįstengia net pravirkti. Tačiau jo šokas - ne 
visai tamsus jausmas, nors jau kitą dieną jo tėvai išveža jį pas dėdę 
Džimą 1r tetą Idą į Stouvą Vermonte, kur Martis ir praleis likusias 
vasaros atostogas (policija sutinka, nes mano, jog Pilnaties Žudikas 
gali vėl bandyti užpulti Martį ir nutildyti jį visiems laikams). Pats 
Martis džiūgauja. Jis pažvelgė į siaubingą Žvėries veidą ir liko gy- 

vas. Taipgi jis jaučia vaikišką džiaugsmą, apie kurį niekam neprasi- 
tars, net dėdei Elui, kuris tikriausiai būtų jį supratęs. Martis džiau- 
giasi, nes fejerverkai vis dėlto įvyko. 

Ir kol jo tėvai rūpinosi jo psichika, spėliodami, ar jam nesusida- 
rys kompleksai nuo patirto šoko, Martis Koslas širdyje įtikėjo, jog 
tai buvo pati geriausia Liepos ketvirtoji jo gyvenime. 


RUGPJUTIS 


- Taip, manau, kad tai - vilkolakis, - taria konsteblis Neris. Jis 
kalba per garsiai - galbūt atsitiktinai, tačiau vis dėlto, ko gero, tyčia 
- 1r visi “Steno kirpykloje“ nutyla. 

Tai pats rugpjūčio, karščiausio, kokį tik Tarkers Milso gyvento- 
jai prisimena, vidurys, ir šiąnakt mėnulis bus dieną po pilnaties. 
Taigi visas miestelis laukia sulaikęs kvėpavimą. 

Konsteblis Neris nužvelgia klausytojus ir nuo vidurinės Steno 
Pelkio kirpyklos kėdės toliau tęsia savo kalbą, dėstydamas mintis 
svariai, apgalvotai ir psichologiškai - sukaupęs visą savo vidurinį iš- 
silavinimą (Neris - stambus vyras, o vidurinėje mokykloje buvo ži- 
nomas tik iš futbolo rungtynių už “Tarkers Milso Tigrus'; jo pažy- 
miai dažniausiai nesiekdavo šešeto). 

- Yra tokių vyrukų, - tęsia Neris, - kurie tarsi susidvejina. Taip 
vadinamos dvilypės asmenybės. O aš juos vadinu sušiktais šizofre- 
nikais. 

Jis stabteli pasimėgauti pagarbia tyla ir vėl tęsia: 

- Šis vyrukas, mano nuomone, ir yra būtent toks. Aš nemanau, 
kad jis žino, ką darąs, kai stoja pilnatis, ir jis ką nors nužudo. Juo 
gali būti bet kas - banko kasininkas, benzino kolonėlės aptarnauto- 
jas ar net kas nors iš mūsų. Taip, galiu lažintis, jog viduje jis jaučia- 
si esąs Žvėris, o iš išorės atrodo visiškai normalus. Bet jei norite pa- 
sakyti, jog kažkoks vyrukas apauga gaurais ir ima staugti prieš mė- 
nulį... tai nesąmonė. Tokios pasakėlės tinka tik vaikams. 

- O kaip dėl to berniuko, Neri? - paklausia Stenas, atsargiai kirp- 
damas plaukus nuo riebaus konsteblio sprando. Jo ilgos aštrios žirk- 
lės suklega: čiaukšt... čiaukšt... čiaukšt. 

- Jis tik įrodo, ką sakiau, - susierzinęs atsako Neris. - Tokios pa- 
sakėlės tinka tik vaikams. 

Tiesą sakant, jį tikrai erzina tas nutikimas su Marčiu Koslu. Šis 
berniukas - tiesioginis liudininkas, akis į akį susidūręs su iškrypėlių, 
nužudžiusiu šešis miestelio gyventojus, įskaitant ir jo gerą draugą 
Alfį Noflerį. Bet ar jam leido apklausti berniuką? Ne. Ar jis žino, 
kur berniukas dabar? Ne! Neris turėjo tenkintis Valstijos policijos 
atsiųstais parodymais, ir tai jam teko dėl to lankstytis, inkšti ir mal- 
dauti. Ir vien todėl, kad jis - tik mažo miestelio konsteblis, Valsti- 
jos policijos vadinamas “vaikų policininkų“, nesugebančiu net užsi- 
rišti savo batų raištelių. Vien dėl to, kad jis neturi sumautos fetrinės 
skrybėlės. O tie parodymai! Su jais tik galima nusišluostyti šikną. 
Pasak berniūkščio Koslo, tas “žvėris" buvo apie septynių pėdų ūgio, 
nuogas, visas apaugęs tamsiais plaukais. Jis turėjo didelius dantis 
bei žalias akis ir smirdėjo it panteros mėšlo krūva. Taipgi jis turėjo 
letenas, panašias į žmogaus rankas, ir, regis, uodegą. Po šimts pyp- 
kių, uodegą! 

- Galbūt, - prabyla Kenis Franklinas nuo savo kėdės, stovinčios 
prie sienos, - galbūt tai kokia nors maskuotė. Na, lyg kokia kaukė. 

- Netikiu, - pabrėžtinai paneigia Neris ir papurto galvą. Stenas 
vos spėja patraukti žirkles, kad nenukirptų vienos riebios ringės ant 
Nerio kaklo. - Ne! Netikiu! Vaikas prisiklausė mokykloje pasakų 
apie vilkolakius, - jis pats tai pripažįsta, - o po to, kadangi neturėjo 
ką veikti, kaip tik sėdėti invalido vežimėlyje, jis ėmė apie tai galvo- 
ti... 1r įsikalė sau į galvą. Viskas kaip iš psichologijos vadovėlio. 
Netgi jei tu būtum išėjęs iš krūmų mėnulio šviesoje, jis būtų palai- 
kęs mane vilku, Keni. 

Kenis neramiai sukikena. 

- Ne, - niūriai nukerta Neris. - Vaiko parodymai niekam tikę. 

Nusivylęs Marčio Koslo parodymais, duotais Marčio tetos ir dė- 
dės namuose Stouve, konsteblis Neris atkreipė dėmesį į vieną eilu- 

tę: “Keturios petardos vienu metu sprogo vienoje jo veido pusėje, 
- jei tik tai galima pavadinti veidu, - todėl spėju, jog viena jo akis iš- 
mušta. Kairė akis.“ 

Jei konsteblis Neris būtų apmąstęs šią mintį, - o jis to nepadarė, 
- būtų paniekinamai nusijuokęs, kadangi tą karštą 1984-ųjų rugpjūtį 
tik vienas miestelio gyventojas nešiojo akies raištį, ir jis jokiu būdu 
negalėjo būti žudikas. Neris greičiau būtų patikėjęs, jog žudikė - jo 
motina, 0 ne /as asmuo. 

- Šią bylą gali išspręsti tik vienas dalykas, - taria konsteblis Ne- 
ris, durdamas pirštu į keturis ar penkis vyrus, sėdinčius prie sienos 
1r laukiančius savo eilės kirptis, - ir tai - geras policijos darbas. O aš 
ketinu būti tas, kas jį atliks. Pažiūrėsiu į tų valstijos pasipūtėlių vei- 
dus, kai atvesiu tą vyruką, - Neris užsisvajoja. - Bet kas. Banko ka- 
sininkas... benzino kolonėlės aptarnautojas... vyrukas, su kuriuo iš- 
lenkiat taurelę bare. Bet geras policijos darbas tai išspręs. Paminė- 
sit mano žodį. 

Tačiau visas geras konsteblio Nerio policijos darbas baigiasi tą 
pačią naktį, kai plaukuota, mėnulio apšviesta ranka įlenda pro atvi- 
rą “Dodžo" pikapo langą, konstebliui besėdint prie dviejų purvinų 
kelių kryžkelės vakariniame Tarkers Milse. Pasigirsta tylus urzgi- 
mas, ir Neris pajunta siaubingą laukinį kvapą - tarytum atsidurtum 
liūto narve. 

Neris įsistebeilija į vieną žalią akį. Jis mato kailį, juodą drėgną 
snukį ir pagaliau dantis. Žvėris tarsi žaisdamas uždeda leteną jam 
ant veido, ir staiga vienas Nerio žandas atplyšta, atidengdamas de- 
šinės pusės dantis. Kraujas aptaško viską aplinkui. Konsteblis jau- 
čia, kaip jis bėga marškinių petimi ir geriasi į juos. Jis surinka; riks- 
mas išsiveržia iš gerklės ir nuplėšto skruosto. Virš Žvėries pečių 
matosi mėnulis, metantis žemyn baltą savo šviesą. 

Neris pamiršta apie savo pistoletus, prikabinėtus prie diržo. Jis 
pamiršta, jog viskas it iš psichologijos vadovėlio. Jis pamiršta gerą 
policijos darbą. Jo mintys užstringa ties šįryt kirpykloje ištartais Ke- 
nio Franklino žodžiais: “Galbūt tai kokia nors maskuotė. Na, lyg 
kokia kaukė“. 

Taigi, vilkolakiui taikantis į Nerio gerklę, Neris sugriebia už 
šiurkštaus jo kailio ir patraukia, tikėdamasis, jog kaukė sujudės ir 
nusimaus: pasigirs gumos pokštelėjimas, ir jis išvys žudiką. Deja, 
nieko neįvyksta - nieko, išskyrus stūgesį iš skausmo ir žvėries pyk- 
tį. Vilkolakis trenkia viena letena - taip, Neris įžvelgia jos panašu- 
mą į ranką, berniukas buvo teisus - ir plačiai perrėžia gerklę. Krau- 
jas aptaško priekinį pikapo langą ir prietaisų skydelį; jis įvarva į 
tarp konsteblio Nerio kojų įspraustą alaus butelį. 

Kita vilkolakio ranka suima už šviežiai sušukuotos Nerio ševe- 
liūros ir pusiau ištraukia jį iš pikapo salono. Vilkolakis triumfuoda- 
mas sustaugia ir suleidžia dantis į Nerio kaklą. Kol Žvėris geria 
kraują, alus išbėga iš parversto butelio ir suputoja ant grindų šalia 
stabdžių ir sankabos pedalų. 

Štai ir visa psichologija. 

Štai ir visas geras policijos darbas. 


RUGSĖJIS 


Vėl priartėjus pilnačiai, išgąsdinti Tarkers Milso gyventojai lau- 
kia karščių pabaigos, bet to neįvyksta. Platesniame pasaulyje Žai- 
džiamos diviziono beisbolo rungtynės, prasideda futbolo sezonas; 
kanadiškuose Uoliniuose kalnuose, kaip Tarkers Milsui praneša 
linksmuolis Vilardas Skotas, rugsėjo dvidešimt pirmąją iškrinta pė- 
da sniego. Tačiau šiame pasaulio užkampyje vasara nežada ats1t- 
raukti. Dienomis temperatūra pakyla iki dvidešimt šešių laipsnių; 
vaikai, prieš tris savaites sugrįžę mokyklon ir nė kiek dėl to nesi- 
džiaugiantys, sėdi ir alpsta nuo kaitros tvankiose klasėse, kur laik- 
rodžiai, regis, vietoj valandos pasislenka tik per vieną minutę. Vy- 
rai be jokios priežasties vaidijasi su žmonomis, o O'Nilo benzino 
kolonėlėje prie Miesto kelio turistas ima prikaišioti Pukiui O'Nilui 
dėl benzino kainos. Ir Pukis benzino pompos purkštukų vožia jau- 
nuoliui per galvą. Turistas iš Niū Džersio, kuriam prireiks susiūti 

viršutinę lūpą, nuvažiuoja murmėdamas apie ieškinius ir šaukimus 
į teismą. 

- Nežinau, ko jis taip įširdo, - tą naktį piktai guodžiasi Pukis. - 
Aš tik lengvai trinktelėjau jam. Jei būčiau vožęs iš visų jėgų, būčiau 
numušęs tą išmintingą burnelę nuo žandikaulių. Jūs mane žinot, tiesa? 

- Žinoma, - atsako Bilis Robertsonas, nes Pukis atrodo pasiruo- 
šęs iš visų jėgų vožti jam, jei jis su juo nesutiks. - Gal dar alaus, Puki? 

- Duokš čia. 

Miltas Stemfuleris “išsiunčia" savo žmoną į ligoninę dėl kiauši- 
„nio dėmelės, kurios indų plovimo mašina nenuplovė nuo lėkštės. Jis 
žvilgteli į vieną išdžiūvusį geltoną taškelį ant lėkštės, kurią žmona 
jam padavė per pietus, 1r trinkteli jai. Kaip kad Pukis O'Nilas būtų 
pasakęs, Miltas iš visų jėgų vožtelėjo žmonai. 

- Tingi kiaulė, - sušvokščia Miltas, stovėdamas virš Donos Li, iš- 
sitiesusios ant virtuvės grindų su sulaužyta nosimi ir kraujuojančiu 
pakaušiu. - Mano motina visada švariai išplaudavo indus, o ji netu- 
rėjo net indų plovimo mašinos. Kas tau darosi? 

Vėliau Miltas pasakys gydytojui Portlendo ligoninės priimama- 
jame, jog Dona Li nukrito nuo užpakalinių laiptų. Devynerius me- 
tus terorizuota šeimyninėje karo zonoje, Dona Li patvirtins jo Žo- 
džius. 

Apie septintą valandą vakaro prieš pilnatį pakyla vėjas - pirmas 
šaltas ilgo vasaros sezono vėjas. Jis atneša debesis iš šiaurės, ir kurį 
laiką mėnulis žaidžia su jais, tai įlįsdamas, tai išlįsdamas iš po jų, 
pasidabruodamas jų pakraštėlius. Pagaliau debesys ima tirštėti, ir 
mėnulis dingsta... tačiau jis išlieka danguje. 

Jo poveikį jaučia už dvidešimties mylių nuo Tarkers Milso ky- 
lantys potvyniai ir atoslūgiai; arčiau namų jį jaučia ir žvėris. 

Apie antrą valandą nakties pasigirsta siaubingas Žviegimas, sk- 
lindantis iš Elmerio Zinemano, gyvenančio prie Vest Steidž kelio, 
esančio už dvylikos mylių nuo miestelio, kiaulidės. Elmeris vieno- 
mis pižaminėmis kelnėmis ir šlepetėmis puola prie šautuvo. Jo žmo- 
na, kuri buvo tikra gražuolė, kai 1947-aisiais ją šešiolikmetę vedė 

Elmeris, maldauja ir verkia, norėdama, kad jis pasiliktų su ja ir nei- 
tų laukan. Elmeris išsilaisvina iš žmonos rankų ir pastveria šautuvą. 

Jo kiaulės ne tik Žviegia; jos rėkia tarytum mergaitės, vakarėlio 
metu išvydusios maniaką. Niekas jo nesustabdys, Elmeris aiškina 
savo Žmonai... tačiau staiga jis sustingsta, uždėjęs nuo darbo įdiržu- 
sią ranką ant užpakalinių durų skląsčio, nes naktį perveria triumfo 
stūgesys. Taip staugia vilkas, bet kažkokia žmogišką riksmą prime- 
nanti gaidelė priverčia Elmerį atpalaiduoti ranką ir leistis Alisos Zi- 
neman nutempiamam į svetainę. Elmeris apkabina žmoną ir pasodi- 
na ant sofos. Ir taip jie it du įbauginti vaikai sustingsta savo vietose. 

Kiaulių žviegimas pamažu liaujasi. Taip, viena po kitos jos liau- 
jasi žviegti. Žviegimą užgožia gargaliavimas krauju. Vėl sustaugia 
žvėris. Jo riksmas sidabrinis it mėnulio šviesa. Elmeris prieina prie 
lango ir kažką pastebi - tik neaišku ką - susikūprinusį neriantį į tam- 
są. 

Vėliau į langus ima barbenti lietus. Elmeris su Alisa sėdi lovoje, 
užsidegę visas miegamojo šviesas. Tai šaltas lietus, pirmas tikras 
rudens lietus, o rytoj medžių lapai šupsis jau truputį pageltę. 

Kiaulidėje Elmeris išvysta tai, ko ir tikėjosi: skerdynes. Visos 
devynios motininės kiaulės ir du kuiliai guli negyvi - sudraskyti ir 
pusiau apgraužti. Jie guli purve, išsproginę akis į šaltą rudens dan- 
gų. Šaltas lietus čaižo jų kūnus. 

Elmerio brolis Pitas, pakviestas iš Minoto, stovi šalia Elmerio. 
Jie ilgą laiką tyli. Tada Elmeris įtaria tai, apie ką pagalvoja ir Pitas. 

- Draudimas padengs dalį nuostolių. Ne viską, bet šiokią tokią 
dalį. Likusią sukurpsiu aš pats. Jau geriau mano kiaulės nei kitas 
Žmogus. 

Pitas linkteli. 

- To jau pakaks, - sumurma jis, bet lietus užgožia jo Žodžius. 

- Ką turi omeny? 

- Ir pats žinai. Per kitą pilnatį lauke turėtų būti keturiasdešimt 
vyrų... arba šešiasdešimt... ar netgi šimtas šešiasdešimt. Laikas liau- 
tis apsimetinėti, jog nieko nevyksta, nors kiekvienas kvailys suvo- 
kia, jog tai netiesa. Tik pažiūrėk, dėl Dievo meilės! 

Pitas parodo į žemę. Aplink paskerstas kiaules matosi daugybė 
pėdsakų, panašių į vilko letenas... bet vis dėlto keistai primenančių 
žmogaus pėdas. 

- Ar matai tuos prakeiktus pėdsakus? 

- Taip. 

- Nejau tau atrodo, kad juos paliko Meilutė Betsė iš Paiko? 

- Ne. Ko gero, ne. 

- Tai vilkolakio pėdsakai. Tu tai Žinai, ir Alisa Žino, ir beveik vi- 
sąs miestelis. Po šimts, netgi aš tai Žinau, o esu atvykęs iš kitos 
apygardos. 

Pitas pažvelgia į brolį. Jo griežtas ir rūstus veidas primena 1650- 
ųjų puritoną iš Naujosios Anglijos. Jis vėl pakartoja. 

- To jau pakaks. Laikas padaryti tam galą. 

Elmeris apsvarsto šią mintį, lietui tapšnojant per vyriškių lietpal- 
čius ir linkteli. 

- Tikriausiai. Bet tik ne per kitą pilnatį. 

- Nori palaukti iki lapkričio? 

Elmeris linkteli. 

- Bus nuogi miškai. O jei dar ir pasnigs, galėsime lengviau su- 
sekti pėdsakus. 

- O kaip dėl kito mėnesio? 

Elmeris Zinemanas nužvelgia savo paskerstas kiaules aptvare ša- 
lia daržinės. Tada pakelia akis'į brolį Pitą. 

- Tegul geriau Žmonės pasisaugo. 


SPALIS 


Kai Helouvyno naktį Martis Koslas grįžta namo po “pavaišink, 
arba apgausiū" apsilankymų su visiškai nusėdusia invalido vežimė- 
lio baterija, jis iškart atsigula į lovą, bet neužmiega, kol pusmėnulis 
nepakyla į šaltą dangų, nubarstytą į deimančiukus panašiomis 
žvaigždelėmis. Lauke, verandoje, kur jo gyvybę išgelbėjo Liepos 

ketvirtosios petardos, atšiaurus vėjas suka parudavusius lapus ant 
grindinio. Per spalio pilnatį Tarkers Milse neįvyko jokia žmogžu- 
dystė - 1r taip jau antrą mėnesį iš eilės. Kai kurie miestelio gyven- 
tojai - kirpėjas Stenas Pelkis bei vienintelis miestelio automobilių 
dileris Kalas Boldvinas - tiki, jog siaubas jau praėjo; kad žudikas - 
tai valkata, gyvenęs miškuose, bet dabar iškeliavęs iš šių apylinkių. 
Tačiau kiti nelabai žavisi tokia idėja. Jie svarsto apie keturis elnius, 
sudraskytus prie pat magistralės po spalio mėnesio pilnaties, per 
rugsėjo pilnatį paskerstas Zinemano kiaules. Diskusijos kyla ilgais 
rudens vakarais vienintelėje miestelio smuklėje. 

Tačiau Martis Koslas žino. 

Šį vakarą jis kartu su tėvu (jo tėvui patinka Helouvynas, smarkus 
šaltukas, širdingas “Didžiojo Draugo“ juokas bei idiotiškos frazės 
“Ei, ei" arba “ Bim-bam-bam!", kai atsidaro durys ir pro jas išlenda 
pažįstami Tarkers Milso gyventojų veidai) lankėsi kituose namuose, 
grasindami “pavaišink, arba apgausiu". Martis ant galvos turėjo už- 
sitraukęs didžiulę guminę Jodo kaukę ir vilkėjo platų, silpnas kojas 
dengiantį apsiaustą. 

- Tu visada gauni, ko norėjęs, - išvydusi kaukę, kresteldama gal- 
vą, taria Keitė... bet Martis žino, jog ji visai nepyksta (ir tarsi norė- 
dama tai įrodyti, Keitė padaro jam meistriškai susuktą Jodo lazdą), 
tačiau, ko gero, nuliūsta, nes yra “per sena" krėsti pokštus. 

Keitė kartu su savo mokyklos draugais ruošiasi eiti į vakarėlį. Ji 
šoks pagal Donos Samer įrašus, lūpomis gaudys obuolius, o vėliau, 
kai užges šviesos, jie pradės žaisti “butelį", ir Keitė tikriausiai pa- 
bučiuos kokį nors berniuką, bet ne todėl, kad norės, o tik tam, kad 
rytoj skaitykloje galėtų pakikenti su kitomis draugėmis. 

Marčio tėvas vežasi jį furgonu, nes šis turi įtaisytą rampą, kuria 
Martis gali įvažiuoti ar išvažiuoti iš furgono. Martis nurieda nuo 
rampos ir toliau sau burzgia gatvėmis savo jėgomis. Ant kelių jis 
laiko maišelį, 17 jiedu su tėvu aplanko visus savo gatvės kaimynus 
bei kelis namus miesto centre: Kolinsus, Makinus, Mančesterius, 
Milikenus, Diksonus. Smuklėje stovi dubuo su saldainiais. Parapijos 
bažnyčios klebonijoje jam duoda “Snikerių", o Baptistų klebonijoje 


34 


“Chunky"" šokoladukų. Tada jiedu aplanko Randolfus, Kvinsus, 
Diksonus bei dar porą tuzinų šeimų. 

Martis grįžta namo su pilnu saldainių maišu... 1r bauginančia, 
netgi neįtikėtina Žinia. 

Jis Žino. 

Jisai žino, kas yra vilkolakis. 

Marčio kelionės metu pats Žvėris (tarp mėnulio fazių apsaugotas 
nuo beprotybės) įmetė saldainį jam į maišelį, nežinodamas, jog po 
Jodo kauke Marčio veidas mirtinai išblyško, o pirštinėti pirštai taip 
suspaudė lazdą, kad net nagai pabalo. Vilkolakis nusišypsojo ir pa- 
tapšnojo per guminę Marčio galvą. 

Bet tai vilkolakis. Martis žino, ir ne vien dėl žmogaus dėvimo 
akies raiščio. Šio žmogaus veidas neįtikėtinai primena išsiviepusį 
Žvėries, kurį prieš kelis mėnesius Martis matė sidabrinėje vasaros 
naktyje, snukį. 

Po Darbo dienos grįžęs iš Vermonto, Martis stebi, neabejoda- 
mas, kad anksčiau ar vėliau išvys vilkolakį ir iškart jį atpažins, nes 
vilkolakiu bus vienakis žmogus. Nors policininkai ir palinksėjo gal- 
vomis, pažadėję patikrinti, kai jis pareiškė esantis beveik tikras, jog 
vilkolakis neteko vienos savo akies, Martis suprato, kad jie juo ne- 
patikėjo. Galbūt todėl, kad jis - tik vaikas, o galbūt todėl, kad tą lie- 
pos naktį, kai įvyko susidūrimas, jų nebuvo šalia. Bet tai jau nesvar- 
bu. Jis pats tai gerai Žinojo. 

Tarkers Milsas - mažas, tačiau plačiai išsidėstęs miestelis, todėl 
iki pat šio vakaro Martis nepastebėjo vienakio, o uždavinėti klausi- 
mus jis nedrįso. Jo motina 1r taip jau bijo, kad liepos įvykiai paliks 
neišdildomą įspūdį Marčio sąmonėje. Martis nuogąstauja, kad jei 
1ms klausinėti kitų, tai galų gale apie tai sužinos ir jo motina. Be to, 
Tarkers Milsas visai nedidelis. Anksčiau ar vėliau jis vis tiek paste- 
bės Žvėrį, užsimaskavusį po savo žmogišku veidu. 

Grįžtant ponas Koslas (tūkstančiai buvusių ir esamų mokinių va- 
dina jį "treneriu" Koslu) mano, jog Martis toks tylūs, nes vakaras 
ir visi jo įspūdžiai ganėtinai išvargino jį. Bet anaiptol tai netiesa. 
Martis dar niekad - išskyrus tą vakarą, besidžiaugiant fejerverkų 

maišeliu - nesijautė toks šviesus ir gyvas. Jis mąsto tik viena: jam 
prireikė šešiasdešimties dienų nustatyti vilkolakio tapatybę tik todėl, 
kad jis, Martis, yra katalikas ir lankosi miestelio pakraštyje esančio- 
je Šventos Marijos bažnyčioje. 

Vyras su akies raiščiu, įmetęs “Chunky"' šokoladuką į Marčio 
maišelį, nusišypsojęs ir patapšnojęs per guminę galvą, toli gražu ne 
katalikas. Žvėris - tai pastorius Lesteris Louvas iš Malonės baptistų 
bažnyčios. 

Besišypsodamas Martis stebi geltonoje lempos šviesoje švytintį 
akies raištį. Su juo smulkutis pastorius tampa panašus į piratą. 

- Apgailestauju dėl jūsų akies, pastoriau Louvai, - tratančiu “Di- 
džiojo Draugo“ balsu ištaria ponas Koslas. - Tikiuosi, nieko rimta? 

Pastoriaus Louvo šypsena ima atspindėti kančią. Anot jo, jis pra- 
rado akį - nepiktybinis auglys. Norint išpjauti auglį, reikėjo pašalinti 
visą akį. Bet tokia jau Dievo valia. Pastorius vėl patapšnojo per gu- 
minę Marčio kaukę ir atsiduso, jog kitiems tenka nešti dar sunkesnį 
kryžių. 

Taigi Martis guli lovoje, klausydamasis spalio vėjo kaukimo bei 
paskutinių lapų šiurenimo. Vėjas naršo po išskaptuotų moliūgų, su- 
pančių Koslų šeimos įvažiuojamąjį keliuką, akis, įsispitrijusias į 
žvaigždėtu dangumi slenkantį pusmėnulį. Lieka tik vienas klausi- 
mas: Ką dabar jam daryti? 

Martis nežino, bet neabejoja, jog su laiku ateis ir atsakymas. 

Jis užmiega giliu mažo berniuko miegu. Lauke stiprus vėjas 
siaučia virš Tarkers Milso, nustumdamas spalį 1r atnešdamas gūdų 
žvaigždėtą lapkritį - geležinį rudens mėnesį. 


LAPKRITIS 


Į Tarkers Milsą atkeliavo niūrus lapkritis. Keistas judėjimas 
vyksta Pagrindinėje gatvėje. Pastorius Lesteris Louvas stebi jį nuo 
baptistų klebonijos durų. Jis išėjo pasiimti pašto ir dabar, vienoje 

rankoje laikydamas šešis laikraščius ir vieną laišką, žvelgė į purvi- 
nų pikapų eilę - “Fordus", “Ševrolė" - vingiuojančią iš miestelio. 

Meteorologai žada sniegą, tačiau šie keliautojai netraukia šiltes- 
nių kraštų link: niekas nevažiuoja į Floridą ar auksinę Kalifornijos 
pakrantę apsirėdęs medžiokline striuke, su šautuvu pašonėje ir šuni- 
mis priekaboje. Jau ketvirtą dieną vyrai, vadovaujant Elmeriui Zine- 
manui 1r jo broliui Pitui, traukia iš miesto su šunimis, šautuvais ir 
daugybe alaus. Ši manija užėjo prieš pat prasidedant pilnačiai. 
Paukščių medžioklės sezonas jau baigėsi, elnių - taip pat. Tačiau 
vilkolakių medžioklės sezonas tęsiasi, ir daugelis vyrų, apsimetę vil- 
kolakių medžiotojais, iš tikrųjų puikiai leidžia laiką. Kaip būtų pa- 
sakęs treneris Koslas: tai velniška tiesa! 

Kai kurie iš vyrų (pastorius Louvas tai žino) paprasčiausiai šėlio- 
ja: tai puiki proga išlėkti į miškus, maukti alų, šlapintis lomose, pa- 
sakoti anekdotus apie lenkus, prancūzus bei negrus ir šaudyti vove- 
res bei varnas. Jie tikri žvėrys, - mąsto Louvas, nesąmoningai pa- 
liesdamas nuo liepos nešiojamą akies raištį. - Visai tikėtina, jog kas 
nors nušaus ką nors. Jiems pasisekė, kad iki šiol dar to neįvyko. 

Paskutinis pikapas dingsta iš akių, signalizuodamas, su priekabo- 
je lojančiais šunimis. Taip, kai kurie vyrukai šėlioja, tačiau kiti - pa- 
vyzdžiui, Elmeris ir Pitas Zinemanai - nė kiek nejuokauja. 

- Jei tas padaras, žmogus ar žvėris, išeis šį mėnesį medžioti, šu- 
nys užuos jo kvapą, - prieš dvi savaites pastorius Louvas išgirdo El- 
merį tariant šiuos žodžius kirpykloje. - O jei tas padaras nepasiro- 
dys, tai galbūt reikš, jog išgelbėjome kam nors gyvybę. Ar bent jau 
kieno nors gyvulius. 

Taip, keletas iš vyrų - galbūt tuzinas, o galbūt ir du tuzinai - tik- 
rai rimtai nusiteikę. Tačiau ne jie sukelia keistą naują jausmą Lou- 
vo pasąmonėje - jausmą, kad jį įvarė į kampą. 

Tai padarė laiškeliai, parašyti stropia vaikiška ranka, kartais net 
su klaidomis. Ilgiausias iš jų susidėjo tik iš dviejų sakinių. Louvas 
nudelbia akis į šiandienos paštu atėjusį laišką, adresuotą ta pačia 
vaikiška rašysena kaip ir visi kiti: Pastoriui Louvui, Baptistų kle- 
bonija, Tarkers Milsas, Meinas 04491. 

O dabar tas keistas jausmas... tikriausiai taip jaučiasi lapė, suvo- 
kusi, jog šunys kažkaip sugebėjo įsprausti ją į kampą. Ta paniška 
akimirka, kai lapė atsisuka, iššiepusi dantis, ketindama stoti į kovą 
su šunimis, kurie, be jokios abejonės, ją sudraskys į skutelius. 

Pastorius Louvas uždaro duris, įeina į svetainę, kur tiksi jo sene- 
lio laikrodis, atsisėda, padeda religinius rankraščius ant dukart per 
savaitę ponios Miler blizginamo stalo ir atplėšia laišką. Kaip ir ki- 
tuose - jokio pasisveikinimo. Kaip ir kituose - jokio parašo. Popie- 
riaus lapo, išplėšto iš liniuoto moksleivio sąsiuvinio, viduryje pui- 
kuojasi vienintelis sakinys: 

Kodėl jūs nepasidarot sau galo? 

Pastorius Louvas uždeda ranką ant kaktos - ranka truputį virpa. 
Kita ranka jis suglamžo popieriaus lapą ir įmeta į didžiulę stiklinę 
peleninę, stovinčią stalo vidury (pastorius Louvas priiminėja lanky- 
tojus svetainėje, ir kai kurie susirūpinę parapijiečiai neišlaiko neuž- 
sirūkę). Iš šeštadieninio “naminio" megztinio jis išsitraukia degtukų 
dėžutę ir padegęs laiškelį stebi, kaip jis įsiliepsnoja. 

Louvas sužinojo, kas esąs, iš dviejų atskirų fazių: iš gegužės mė- 
nesio košmaro, kuriame visi sekmadienio pamokslo besiklausantys 
parapijiečiai virto vilkolakiais, bei siaubingai suniokoto Klaido Kor- 
liso kūno jis ėmė suvokti, jog kažkas... na, kažkas su juo ne taip. 
Louvas nežino, kaip kitaip apibūdinti šį pasikeitimą. 

Kažkas ne taip. Taipgi jis suvokia, kad kai kuriais rytais, ypač 
per pilnatį, jis pabunda, jausdamasis neįtikėtinai gerai, tiesiog nuos- 
tabiai ir pakiliai. Šis jausmas atslūgsta, pasikeitus mėnulio fazei, o 
kitą mėnesį vėl sustiprėja. 

Po sapno ir Korliso mirties Louvas buvo priverstas pripažinti ir 
kitus dalykus, kuriuos iki tol pavykdavo ignoruoti. Purvinus ir sup- 
lėšytus drabužius. Įbrėžimus ir mėlynes (bet kadangi jis nejautė jo- 
kio skausmo, tai gana lengvai pamiršdavo jas ar paprasčiausiai... 
apie jas negalvodavo). Pastoriui Louvui net pavykdavo ignoruoti 
kraujo žymes, kurias kartais rasdavo ant rankų... 1r lūpų. 

O tada liepos penktąją prasidėjo antra fazė, apibūdinama labai 
paprastai: jis atsibudo viena akimi aklas. Įbrėžimų 1r mėlynių nes- 

kaudėjo, tik vietoje kairės akies žiojėjo tuščia akiduobė. Dabar pa- 
neigti faktą tapo nebeįmanoma: jis - vilkolakis; jis - Žvėris. 

Pastarąsias tris dienas Louvą užplūdo pažįstami pojūčiai: jėgų 
antplūdis, beveik linksmas nekantrumas, įtampa kūne. Taip, greitai 
įvyks pasikeitimas. Šiąnakt patekės pilnatis, o medžiotojai slankios 
aplinkui su šunimis. Na, tai nesvarbu. Jis daug gudresnis, nei jie ma- 
no. Jie kalba apie Žmogų-vilką, tačiau mąsto apie jį tik kaip apie 
Žvėrį. Jie gali važinėtis savo pikapais, o jis - savo mažuoju “Vola- 
re“ sedanu. O šią popietę jis patrauks Portlendo keliu ir apsigyvens 
kokiame nors pakelės motelyje. Ir jei įvyks pasikeitimas, ten nebus 
jokių medžiotojų ir šunų. Louvą gąsdina visai ne jie. 

Kodėl jūs nepasidarot sau galo? 

Pirmasis laiškelis atėjo šio mėnesio pradžioje su sakiniu: 

Aš žinau, kas jūs toks. 

Antrame anonimas rašė: 

Jei jūs Dievo tarnas, išvykite iš miesto. Važiuokite ten, kur yra 
gyvūnų, bet nėra žmonių. 

Trečias bylojo: 

Liaukitės. | 

Ir viskas: tik “Liaukitės". O dabar 

Kodėl jūs nepasidarot sau galo? 

Nes aš nenoriu, - įs1žeidęs mąsto pastorius Louvas. - To, kas 
man atsitiko, aš neprašiau. Manęs neįkando vilkas ir neprakeikė či- 
gonė. Tai paprasčiausiai... įvyko. Praeitą lapkritį aš tik pasiskyniau 
gėlių, norėdamas pamerkti į vazas bažnyčios zakristijoje. Šalia tų 
mielų kapinaičių ant Sanšaino kalvos. Tokių gėlių anksčiau nebuvau 
matęs... ir jos nuvyto, net nespėjus grįžti į miestelį. Jos pajuodavo. 
Tikriausiai tada viskas ir prasidėjo. Nėra jokios priežasties taip ma- 
nyti... bet aš tuo neabejoju. Ir aš nesižudysiu. Tai jie - žvėrys, 0 ne aš. 

Kas rašinėja tuos laiškelius. 

Louvas nežino. Apie Marčio Koslo užpuolimą nebuvo užsimin- 
ta Tarkers Milso savaitraščiuose, o pats pastorius niekada neklausy- 
davo paskalų. Be to, kaip Martis iki Helouvyno nežinojo pastoriaus 
Louvo, nes jų religinės bendruomenės nesueina, taip ir pastorius 

Louvas nežinojo Marčio. O kas vyksta, pavirtus Žvėrimi, jis nieka- 
da neprisimena; tik tą apdujusį gerumo jausmą, pasibaigus pilnačiai, 
ir jėgų antplūdį prieš jai prasidedant. Aš - Dievo tarnas, - mąsto jis, 
1mdamas vis greičiau vaikščioti po tylią svetainę su be perstojo tik- 
sinčiu senelio laikrodžiu. - Aš - Dievo tarnas, todėl nesižudysiu. Aš 
čia darau gerus darbus, o jei retkarčiais iškrečiu ką nors bloga, tai 
žmonės ir man krėtė šunybes. Blogis taip pat tarnauja Dievo valiai 
- taip mus moko Jobo knyga. Jei mane kažkas prakeikė, tai Dievas 
savu laiku mane už tai nubaus. Viskas tarnauja Dievo valiai... o kas 
tas anonimas? Gal reikėtų paklausinėti? Kas buvo užpultas Liepos 
ketvirtąją? Kaip aš (tas padaras) praradau savo (jo) akį? Ko gero, 
reikėtų jį nutildyti... tik ne šį mėnesį. Geriau tegul jie vėl uždaro sa- 
vo šunis. Taip... 

Pastorius Louvas susikūprinęs paspartina žingsnius, nejausda- 
mas, kaip įprasta reta barzdelė (jis skutasi tik vienąkart per tris die- 
nas... aišku, tik įprastu mėnesio laiku) sutankėja ir susipina, o vie- 
nintelė ruda akis pašviesėja ir iki pat vakaro ima spindėti smaragdo 
žaluma. Jis vis labiau linksta į priekį ir pradeda kalbėtis su savimi... 
tačiau žodžiai vis labiau ima panėšėti į urzgimą. 

Pagaliau, kai pilka lapkričio popietė virsta tirštomis sutemomis, 
pastorius Louvas įžengia į virtuvę, nukabina "Volare" raktelius nuo 
kabliuko šalia durų ir pasileidžia prie mašinos. Jis šypsodamasis di- 
deliu greičiu patraukia Portlendo link, nepristabdydamas netgi kai 
priekinių Žibintų šviesoje pasirodo pirmasis Žiemos sniegas. Kaž- 
kur, už debesų, jis jaučia kabantį mėnulį; jis jaučia jo galią. Louvo 
krūtinė 1ma plėstis, įtempdama marškinių siūles. 

Pastorius Louvas atsuka radijo rokenrolo stotį ir pasijunta /ie- 
siog... puikiai! 

Tai, kas įvyko vėliau tą vakarą, galima traktuoti kaip Dievo 
bausmę ar tų senesnių dievų, kuriuos žmonės garbino mėnesienoje 
stovėdami akmenų rate, pašaipa - tai tikrai juokinga, nes Louvas ta- 
po Žvėrimi, pasiekęs Portlendą, ir tą snieguotą lapkričio naktį sud- 
raskė Miltą Stemfulerį, ilgametį Tarkers Milso gyventoją... tikriau- 
siai Dievas vis dėlto yra, nes jei Tarkers Milse ir buvo aukščiausios 

klasės šūdžius, tai jis, be abejo, buvo Miltas Stemfuleris. Kaip ir vi- 
sada šįvakar jis išvyko iš miestelio, pasakęs savo sumuštai žmonai 
Donai Li, jog išvažiuoja verslo reikalais, nors tie verslo reikalai - ei- 
linė prostitutė Rita Tenison, “padovanojusi Miltui herpes virusą, 
kuriuo jis užkrėtė ir savo Žmoną, nuo savo vedybinio gyvenimo pra- 
džios net nepažvelgusią į kitą vyriškį. 

Pastorius Louvas užsiregistravo “Driftvudo" motelyje šalia Port- 
lendo - Vestbruko kelio tą lapkričio naktį. Ir būtent šiame motelyje 
Miltas Stemfuleris užsiiminėjo “verslo" reikalais su Rita Tenison. 

Penkiolika po dešimtos Miltas išeina pasiimti mašinoje palikto 
burbono butelio, didžiuodamasis savimi, kad pilnaties naktį yra toli 
nuo Tarkers Milso, bet tą akimirką vienakis Žvėris užšoka ant jo 
nuo apsnigto “Peterbilto" stogo ir vienu galingu mostu nurauna jam 
galvą. Paskutinis Milto Stemfulerio išgirstas garsas - kylantis vilko- 
lakio triumfo stūgesys. Jo galva išsprogusiomis akimis bei kruvinu 
kaklu nurieda po mašina. Burbono butelis iškrenta iš trūkčiojančios 
rankos, kai Žvėris apžioja kaklą ir ima sotintis krauju. 

Kitą dieną, grįžęs į savo baptistų kleboniją Tarkers Milse, jaus- 
damasis tiesiog... puikiai, pastorius Louvas perskaito pranešimą apie 
žmogžudystę laikraštyje ir pamaldžiai pagalvoja: Jis nebuvo geras 
žmogus. Viskas tarnauja Dievui. 
liepos mėnesį? Laikas išsiaiškinti. Laikas paklausyti paskalų. 

Pastorius Lesteris Louvas pasitaiso akies raištį, perverčia laikraš- 
čio puslapį ir susimąsto: Viskas tarnauja Viešpačiui. Jei tai - Dievo 
valia, aš jį surasiu. Ir nutildysiu jį. Amžiams. 


GRUODIS 


Iki Naujųjų metų lieka keturiasdešimt penkios minutės. Kaip ir 
visame pasaulyje, Tarkers Milse metai, atnešę į miestelį daugybę 
pasikeitimų, artėja prie pabaigos. 

Po Milto Stemfulerio mirties jo žmona Dona Li (pagaliau išsi- 
laisvinusi iš vergijos) išsikėlė iš miesto. Vieni sako, jog ji išvažiavo 
į Bostoną, kiti - kad į Los Andželą. Viena moteriškė pabandė įkurti 
knygyną ir patyrė nesėkmę, tačiau kirpykla, “Market Basket“ par- 
duotuvė bei smuklė ir toliau tęsė savo verslą. 

Klaidas Korlisas negyvas, tačiau jo niekam tikę broliai Aldenas 
ir Erolas sveiki ir gyvi už dviejų miestelių nuo čia, naudodami mais- 
to kuponus, apsipirkinėja supermarkete: jiems neužtenka drąsos tai 
padaryti Tarkers Milse. Senelė Heig, kepusi skaniausius pyragus 
Tarkers Milse, mirė nuo širdies smūgio; lapkričio vidury devynias- 
dešimt dvejų metų amžiaus Vilis Haringtonas paslydo ant ledo prie- 
šais savo namelį Bolo gatvėje ir susilaužė koją; tačiau biblioteka ga- 
vo solidų palikimą iš turtingo vasarotojo, todėl kitais metais bus 
plečiamas vaikų skyriaus sparnas, apie kurį nuo neatmenamų laikų 
diskutavo miesto Taryba. Spalio mėnesį Oliui Parkeriui, mokyklos 
direktoriui, ėmė be paliovos iš nosies bėgti kraujas, ir gydytojas 
konstatavo jam ūmią hipertoniją. 

- Jums pavyko, kad dar nesprogo galva, - sumurmėjo gydytojas, 
nuimdamas kraujo spaudimo matuoklį, ir liepė Oliui numesti ketu- 
riasdešimt svarų. 

Neįtikėtina, bet iki Kalėdų Olis atsikrato dvidešimties svarų ir 
pasijunta visai nauju žmogumi. 

- Jis ir elgiasi kaip naujas Žmogus, - jo Žmona pasigiria savo ar- 
timai draugei Delijai Berni su ištvirkusia šypsenėle veide. 

Bredis Kinseidas, nužudytas Žvėries per aitvarų laidymo sezoną, 
ir toliau ilsisi savo kape. O Martis Koslas, sėdėjęs už Bredžio mo- 
kykloje, vis dar prikaustytas prie invalido vežimėlio. 

Daug kas keičiasi, daug kas lieka nepakitęs, ir Tarkers Milse me- 
tai baigiasi kaip ir prasidėjo: lauke siaučia pūga, o kažkur netoliese 
slapstosi Žvėris. Kažkur. 

Koslo namų svetainėje sėdi Martis Koslas 1r jo dėdė Elas ir Žiūri 
“Diko Klarko Naujametinę puotą“. Dėdė Elas įsitaisęs ant sofos, o 
Martis - savo invalido vežimėlyje priešais televizorių. Ant jo kelių 

guli 38-0 kalibro koltas, užtaisytas dviem sidabrinėmis kulkomis. 
Dėdė Elas paprašė savo draugo Mako Makačeono iš Hempdeno, 
kad šis pagamintų kulkas. Šiek tiek pasispyriojęs, Makas Makačeo- 
nas propaniniu lituokliu išlydė sidabrinį Marčio konfirmacijos 
šaukštą ir iškalibravo reikiamą parako kiekį, kad kulkos neimtų pa- 
šėlusiai suktis. 

Negarantuoju, kad jos suveiks, - Makas perspėjo dėdę Elą, - bet, 
ko gero, nėra ko jaudintis. Ką žadi sušaudyti, Elai? Vilkolakį ar 
vampyrą? 

- Ir vieną, ir kitą, - išsišiepė dėdė Elas. - Todėl ir paprašiau pa- 
daryti dvi kulkas. Apylinkėse dar klaidžiojo viena šmėkla, bet jos 
tėvas mirė Šiaurės Dakotoje, todėl ji lėktuvu išskrido į Fargą, - jie- 
du nusijuokė, ir Elas pridūrė: - Jos reikalingos mano sūnėnui. Jis 
kraustosi iš proto dėl pabaisų iš kino filmų, todėl pamaniau, jog tai 
bus puiki kalėdinė dovana. 

- Jei jis iššaus vieną į grindis, atnešk ją man. Noriu pamatyti re- 
zultatą. 

Tiesą pasakius, dėdė Elas nežino, ką galvoti. Jis nuo liepos tre- 
čiosios nematė Marčio ir nesilankė Tarkers Milse. Kaip jis ir spėjo, 
j0 sesuo, Marčio motina, įsiuto ant jo dėl fejerverkų. 

- Jis galėjo žūti, tu kvailas besmegeni! Ir ką, po velnių, tu manei 
darąs? - rėkė ji į telefono ragelį. 

- Regis, tie fejerverkai ir išgelbėjo jam... - ištaria Elas ir išgirsta 
pypsėjimą kitame laido gale. Jo sesuo labai užsispyrusi; kai nenori 
ką nors girdėti, ji to ir nedaro. 

O tada šio mėnesio pradžioje jam paskambino Martis. 

- Turiu su tavim pasimatyti, dėde Elai. Tu vienintelis, su kuriuo 
galiu pasikalbėti. 

- Tavo mama man paskelbė karą, vaike, - atsako Elas. 

- Tai svarbu. Prašau. Prašau. 

Taigi Elas atvažiavo, iškentė šaltą, nepritariamą sesers tylą ir šal- 
tą giedrą gruodžio dieną, atsargiai pasodinęs Martį į keleivio sėdy- 
nę, išsivežė pasivažinėti. Tik tą dieną jie nelėkė ir nesikvatojo. Dė- 

dė Elas klausėsi Marčio žodžių. Po pasakojimo dėdę Elą apima ne- 
rimas. | 

Martis pradėjo nuo nuostabių fejerverkų nakties ir kaip jis petar- 
domis išmušė kairę padaro akį. Tada papasakojo apie Helouvyną, 
pastorių Louvą ir kaip jis ėmė siuntinėti jam anoniminius laiške- 
lius... anoniminius iki paskutinių dviejų, sekusių po Milto Stemfu- 
lerio žmogžudystės Portlende. Šiuos jis pasirašė, kaip juos ir mokė 
per anglų kalbos pamokas: Su pagarba, Martinas Koslas. 

- Nereikėjo siuntinėti jam tų laiškelių, anoniminių ar ne! - atrėžė 
dėdė Elas. - Viešpatie, Marti! Ar tau niekada nestuktelėjo į galvą, 
kad tu gali ir suklysti? 

- Be abejo. Todėl aš ir pasirašiau paskutinius du laiškelius. Ne- 
jau nepaklausi, kas atsitiko? Nejau nepaklausi, ar jis nepaskambino 
mano tėvui ir nepranešė jam, jog aš siuntinėju laiškelius, klausda- 
mas, kodėl jis nepasidaro sau galo, ar teigdamas, jog nebėra kur 
trauktis? | 

- Jis to nepadarė, tiesa? - jau žinodamas atsakymą, paklausė 
Elas. 

- Tiesa. Jis nesikalbėjo su mano tėvu nei su mama. Jis nesikalbė- 
j0 ir su manimi. 

- Marti, gali būti šimtai priežasčių, kodėl... 

- Ne. Yra tiktai viena. Jis - vilkolakis, jis - Žvėris, tai jis, ir jis 
laukia pilnaties. Jis negali to padaryti, būdamas pastoriumi Louvu. 
Tačiau pavirtęs vilkolakiu jis gali mane užčiaupti. 

Martis kalbėjo su tokiu kūną stingdančiu paprastumu, jog Elas 
bemaž patikėjo jo žodžiais. 

- Tai ko gi tu nori iš manęs? - paklausė Elas. 

Martis paprašė dviejų sidabrinių kulkų ir ginklo. Taip pat jis no- 
rėjo, kad dėdė Elas atvažiuotų pas juos Naujųjų metų išvakarėse - 
naktį, kai patekės pilnatis. 

- Nieko panašaus nebus, - atsakė dėdė Elas. - Marti, tu - geras 
vaikas, bet visai pakvaišęs. Regis, tau prasidėjo Invalido vežimėlio 
karštligė. Darkart permąstyk savo žodžius, jr pats tai suprasi. 

- Galbūt. Bet tik pamanyk, kaip tu pasijusi, kai tau paskambins 
Naujųjų metų dieną ir praneš, jog mane rado lovoje visą suplėšytą į 
gabalus? Ar nori, kad tai kristų ant tavo sąžinės, dėde Elai? 

Elas jau norėjo atsakyti, bet susičiaupė. Jis įsuko į įvažiavimo 
keliuką, išgirsdamas, kaip priekiniai ratai po savimi sugirgždina 
šviežią sniegą, apsisuko ir sustojo. Elas kariavo Vietname ir užsitar- 
navo porą medalių; jis sėkmingai išvengė ilgesnių santykių su kelio- 
mis aistringomis moterimis, bet dabar jautėsi pakliuvęs į dešimtme- 
čio sūnėno spąstus. Į /uošio dešimtmečio sūnėno spąstus. Na, žino- 
ma, jis nenorėjo, kad tai kristų ant jo sąžinės. Ir Martis tai žinojo. 
Nes jei dėdė Elas manė, jog yra nors vienas šansas 1š tūkstančio, jog 
Martis neklysta... 

Dėdė Elas paskambino po keturių dienų, gruodžio dešimtąją. 

- Puikios naujienos! - įvažiavęs į svetainę, pranešė Martis. - Dė- 
dė Elas atvažiuos Naujųjų metų išvakarėse! 

- Na, to jau nebus, - šalčiausiu, šiurkščiausiu balsu atrėžė jo mo- 
tina. 

Martis nesutriko. 

- Oi, atleisk, aš jį jau pakviečiau. Jis sakėsi atsivešiąs šventinio 
parako židiniui. 

Visą likusią dienos dalį Marčio motina svaidė žaibus į jį... bet ji 
neperskambino savo broliui ir neliepė laikytis atokiau nuo jų namų, 
o tai svarbiausia. 

Tą vakarą per vakarienę Keitė sušnypštė Marčiui į ausį: 

- Tu visada gauni, ko norėjęs! Ir tik todėl, kad esi luošys! 

- Aš tave irgi myliu, sesute. 

- Mažas padauža! 

Keitė pasišalino. 

Ir štai pagaliau išaušo paskutinė metų diena. Marčio motina nea- 
bejojo, jog Elas nepasirodys pūgai sustiprėjus, vėjui dejuojant ir 
pustant sniegą lauke. Tiesą pasakius, 1r pats Martis akimirką suabe- 
Jojo... tačiau dėdė Elas atvažiavo apie aštuntą, tik ne sportiniu “Mer- 
sedesu"', o pasiskolinta keturiais ratais varoma mašina. 

Apie pusę dvyliktos visi, išskyrus juodu, nuėjo miegoti, kaip 
Martis 1r numatė. Ir nors dėdė Elas vis dar netiki visa šia istorija, jis 
atsivežė ne vieną, o du pistoletus, paslėptus po sunkiu viršilos pal- 
tu. Pistoletą, užtaisytą sidabrinėmis kulkomis, jis be žodžių atidavė 
Marčiui, kai jo šeima nuėjo miegoti (tarsi norėdama pabrėžti savo 
nusistatymą, Marčio motina trenkė miegamojo durimis - labai stip- 
riai trenkė). Kitas pistoletas užtaisytas įprastomis švininėmis kulko- 
mis... bet Elas mano, jog jei tas beprotis bandys šiąnakt čionai įsi- 
laužti (bet laikui bėgant, nieko neįvykus, jis vis labiau ima tuo abe- 
joti), 45-0 kalibro “Magnum'as"" sugebės jį sustabdyti. 

Per televizorių kameros vis dažniau nukreipiamos į didžiulį apš- 
viestą kamuolį ant “Allied Chemical" pastato viršūnės Taims skve- 
re. Bėga paskutinės metų minutės. Minia linksminasi. Kampe prie- 
šais televizorių ramiai stovi Koslų šeimos eglutė, jau padžiūvusi, 
parudavusi, atrodanti nuoga be jau nukabintų dovanėlių. 

- Marti, nieko... - pradeda dėdė Elas, bet staiga didysis langas at- 
siveria į svetainę, įleisdamas vidun kaukiantį vėją, balto sniego gū- 
sius... ir Žvėrį. 

Akimirką Elas sustabarėja iš siaubo ir netikėtumo. Žvėris tiesiog 
milžiniškas, galbūt septynių pėdų ūgio, nors taip susikūprinęs, kad 
priekinės letenos vos nesivelka kilimu. Vienintelė žalia akis (kaip 
Martis ir sakė, - bejausmiai mąsto Elas, - viskas, kaip Martis sakė) 
apsidairo... ir sustingsta ties Marčiu, sėdinčiu invalido vežimėlyje. 
Žvėris metasi prie berniuko, iš krūtinės pro didžiulius pageltusius 
dantis išleisdamas triumfo šūksnį. 

Ramiai, visiškai nepakitusiu veidu Martis pakelia 38-0 kalibro 
pistoletą. Jis atrodo toks mažytis savo vežimėlyje; kojos - it pagaliu- 
kai po nublukusiais džinsais su kailinėmis šlepetėmis ant visą gyve- 
nimą buvusių bejausmių pėdų. Ir neįtikėtina, virš pamišusio vilko- 
lakio staugimo, virš vėjo kauksmo, virš savo paties padrikų minčių, 
- kaip visa tai gali vykti tikrų Žmonių ir daiktų pasaulyje, - virš visa 
tai Elas išgirsta savo sūnėno žodžius: 

- Vargšas pastorius Louvas. Pabandysių jus išlaisvinti. 

Ir kai vilkolakis puola ištiesęs rankas-letenas į priekį, jo šešėliui 
šmėkštelint ant kilimo, Martis iššauna. Dėl mažesnio parako kiekio 
pistoletas pokšteli absurdiškai negarsiai, panašiai kaip orinis šautu- 
vas. 

Tačiau vilkolakio pykčio stūgesys sustiprėja, tapdamas beprotiš- 
ku klyksmu iš skausmo. Jis trenkiasi į sieną ir petimi kiaurai perdu- 
ria ją. Kurjero ir Ivso paveikslas nukrinta vilkolakiui ant galvos, 
nuslenka tankiu nugaros kailiu ir, Žvėriui pasisukus, bumpteli ant 
grindų. Kraujas plūsta žvėrišku plaukuotu veidu, žalia akis vartosi iš 
sumišimo. Vilkolakis urgzdamas ima slinkti Marčio link, gniaužy- 
damas rankas-letenas. Iš jo nasrų veržiasi kruvinos putos. Martis 
suima pistoletą abiejomis rankomis lyg kūdikis - savo puodelį. Jis 
laukia, laukia... ir kai vilkolakis vėl liuokteli ant jo, jis iššauna ant- 
rąkart. Sunku patikėti, bet antra žvėries akis užgęsta it žvakė stipria- 
me vėjyje! Vilkolakis suklykia ir apakintas ima sverdėti prie lango. 
Pūga pakelia užuolaidas ir apsuka jomis jo galvą, - Elas pastebi, 
kaip kruvinos dėmės ima plėstis ant balto audeklo, - o televizoriaus 
ekrane didžiulis apšviestas kamuolys ima kristi ant pastato. 

Vilkolakis parkrinta ant kelių, kai išsigandęs Marčio tėtis ryškiai 
geltona pižama įbėga į kambarį. 45-0o kalibro “Magnum'as" vis dar 
guli ant Elo kelių. Jis net nebandė jo pakelti. 

Žvėris nudrimba ant grindų... vienąkart krūpteli... ir nudvesia. 

Ponas Koslas išsižiojęs įsispokso į jį. 

Martis atsigręžia į dėdę Elą su rūkstančiu pistoletu rankose. Jo 
veidas atrodo pavargęs... bet ramus. 

- Su Naujaisiais metais, dėde Elai. Jis nebegyvas. Žvėris nebegyvas. 

Martis pravirksta. 

Ant grindų, po geriausiomis ponios Koslo užuolaidomis, vilko- 
lakis ima keistis. Plaukai, dengę visą veidą ir kūną, pradeda kažkaip 
duoja ir uždengia mažėjančius dantis. Letenos stebuklingai ištirps- 
ta, virsdamos delnais su apgailėtinai nukramtytais nagais. 

Ant grindų lieka gulėti pastorius Lesteris Louvas, įsipainiojęs į 
kruviną užuolaidą. Snaigės suka ratus aplink jo kūną. 

Dėdė Elas prieina prie Marčio ir ima jį guosti. Marčio tėvas vis 
dar spokso į nuogą, ant grindų gulintį kūną. Pagaliau, įsisupusi į 
naktinius marškinius, į kambarį įsliūkina Marčio motina. Elas stip- 
riai Stipriai apkabina Martį. 

- Puikiai pasidarbavai, vaike, - šnibžda jis. - Aš tave myliu. 

Lauke vėjas kaukia ir stūgauja priešais sniegu aplipusį dangų, ir 
pirmoji Naujųjų metų minutė Tarkers Milse tampa tik istorija. 


EPILOGAS 


Bet kuris tikras mėnulio stebėtojas iškart supras, jog, nepaisyda- 
mas metų, aš labai jau laisvai disponavau mėnulio ciklu - dažniau- 
siai pasinaudodamas dienomis (Valentino diena, Liepos ketvirtąja ir 
“užtvirtina" tam tikrą mėnesį. Tiems 
skaitytojams, kuriems atrodo, jog esu tikras neišmanėlis, drąsiai sa- 
kau, kad taip nėra... tačiau buvo pernelyg sunku atsispirti tokiai pa- 


gundai. 


t. t.), kurios mūsų mintyse 


Stivenas Kingas 
1963 m. rugpjūčio 4 d. 


Sulysėlis 


Pirmas skyrius 

“Liesėk!", senas čigonas pūvančia nosimi sukužda Viljamui Ha- 
lekui, kai šisai su savo žmona Heide išeina iš teismo rūmų. Tik tą 
vieną žodį, dvelktelėjusį su šleikštoko salsvumo pritvinkusiu jo kva- 
pu. "Liesėk!". Ir, nespėjus Halekui atšlyti, senasis čigonas ištiesia 
ranką ir paglosto jo skruostą vienu iškreivintu pirštu. Čigono lūpos 
prasiskiria it žaizda, apnuogindamos keletą styrančių iš dantenų ne- 
lyginant antkapiniai akmenys dantgalių - juodų ir žalių. Tarp jų iš- 
sirango jo liežuvis ir išslysta laukan suvilgyti prasišiepusių kandžių 
lūpų. 

"Liesėk!"". 


" 


Šis prisiminimas gan atsitiktinai sugrįžo Biliui Halekui, kai šisai 
su apvyniotu apie juosmenį rankšluosčiu septintą ryto stovėjo ant 
svarstyklių. Gardūs kiaušinienės su lašinukais kvapai atsklido iš 
apačios. Jis turėjo šiek tiek pasilenkti priekin, kad galėtų perskaity- 
ti skaičius skalėje. Na... tiesą sakant, jis turėjo pasilenkti priekin 

daugiau nei šiek tiek. Po teisybei, turėjo gerokai pasilenkti. Jis bu- 
vo storas. Pernelyg storas, kaip daktaras Hjustonas mėgaudavosi 
malonumu jam sakyti. Jeigu kartais niekas tau nėra to sakęs, tuo- 
met teikis išklausyti mane, po paskutiniosios apžiūros tarė jam Hjus- 
tonas. Tavo amžiaus, pajamų ir įpročių žmogus pasiekia širdies 
smūgio zoną, sulaukęs maždaug trisdešimt aštuonerių metų, Bili. 
Privalėtumei numesti šiek tiek svorio. 

Bet šįryt naujienos pasirodė geros. Jis numetęs tris svarus, nuo 
249 iki 246. 

Na... 1š tikrųjų svarstyklės rodė 251, kai paskutinįsyk jis išdrįso 
ant jų atsistoti ir gerai pasižiūrėti, tačiau tuomet buvo su kelnėmis, 
taip pat kišenėse turėjo šiek tiek smulkiųjų, jau neminint žiedo su 
raktais ir šveicarų gamybos kareiviško peilio. Be to, antro aukšto 
vonios kambario svarstyklės visad rodydavo daugiau. Bilis širdy 
buvo tuo įsitikinęs. 

Užaugęs Niujorke, jis buvo girdėjęs, kad čigonai turi pranašys- 
tės dovaną. Galbūt čia įrodymas. Jis pabandė nusijuokti ir tesugebė- 
j0 išsprausti iš savęs menkutę, ne itin vykusią šypsenėlę; dar per 
anksti juoktis iš čigonų. Praeis kiek laiko, ir dalykai ims atrodyti ki- 
toje šviesoje - Bilis buvo pakankamai suaugęs, kad tą žinotų. Bet 
šiuo metu jis tebesijautė blogai dėl per didelio savo pilvo ir nuo 
minties apie čigonus. Visa širdimi vylėsi, kad jam gyvenime nebe- 
prisireiks susitikti nė su vienu. Nuo šiolei vakarėliuose jis vengsiąs 
būrimų iš delno ir apsistosiąs tik prie “Ouija" lentos*. Jeigu ir prie 
Šios. 

- Bili? - atskriejo 1š apačios. 

- Einu! 

Jis apsirengė, su kone pasąmoninga graužatimi pastebėdamas, 
kad nepaisant trijų svarų netekties kelnės per juosmenį vėl darosi 
ankštos. Jo juosmens matmuo dabar buvo keturiasdešimt du. Lygiai 


* Tar. “uidža" - firminis komplektas, susidedantis iš planšetės ir lentos su 
alfabeto raidėmis ir įvairiais kitais simboliais, vartojamais spiritistinių 
seansų metu. 

12:01 Naujųjų metų dieną Bilis metė rūkyti, tačiau už tą sumokėjo. 
Dargi kaip sumokėjo. Su neužsegta marškinių apykakle ir laisvai 
kabančiu ant kaklo kaklaraiščiu jis nulipo apačion. Linda, jo ketu- 
riolikmetė duktė, kaip tik išeidinėjo pro duris, plaikstydama sijonu 
ir švysčiodama arklio uodegėle, širyt perrišta seksualiai atrodančių 
aksominiu kaspinu. Savo knygas nešėsi pasikišus po pažastimi. Ki- 
toje jos rankoje gyvai šiugždėjo dvejetas ryškiaspalvių, raudonas ir 
baltas, varžybų striksės pomponų. 

- Ate, tėti! 

- Geros dienos, Lin. 

Jis atsisėdo prie stalo ir pastvėrė “The Wall Street Journal". 

- Meile mano, - pratarė Heidė. 

- Brangioji, - didingai atsakė jis ir padėjo žurnalą viršeliu žemyn 
ant sukiojamojo valgių padėklo. 

Žmona pastatė priešais jį pusrytį: garuojančią krūvą kiaušinie- 
nės, karšto pudingo su razinomis, penkias riekeles kaimiškai pask- 
rudintos bekonienos. Skanu. Įsmuko krėslan priešais jį pusryčių ker- 
telėje ir užsirūkė “Vantage 100“. Sausis ir vasaris praėjo įtemptai - 
pernelyg daug “ginčų", kurie tik buvo kivirčų priedanga, pernelyg 
daug naktų, kurios pasibaigdavo juodviems miegant nusigręžus vie- 
nas nuo kito. Bet abu pasiekė modus vivendi*: Heidė liovėsi jį grau- 
žus dėl antsvorio, O jis - vampsėjęs dėl to, kad ji įpratus palikti per 
dieną pusantro pakelio nuorūkų. Tai padėjo juodviem sulaukti gana 
pakenčiamo pavasario. Ir neskaitant privačios pusiausvyros tarp jų 
pačių, atsitiko ir kitų gerų dalykų. Pirma, Halekas buvo paaukštin- 
tas pareigomis. “Grilis, Penšlis ir Kinderis" dabar tapo “Grilis, 
Penšlis, Kinderis ir Halekas"'. Heidės motina galop įgyvendino sa- 
vo seną grasinimą persikelti atgal į Virdžiniją. Linda pagaliau tapo 
mokyklos komandos strikse, ir Biliui tatai buvo didelė palaima; 
kartkartėmis jam atrodydavo, kad nuo Lindos maivymosi išeis iš 
proto. Visa klostėsi tiesiog puikiai. 


* Lot. pažodžiui - “gyvenimo būdas“, t. y. pakenčiama, kad ir laikina, san- 
tarvė. 

O paskiau miestan atvyko čigonai. 

"Liesėk!", tuomet pasakė senasis čigonas, ir kas per velnias bu- 
vo ano nosiai? Sifilis? Vėžys? Ar dar kas nors baisiau, kaip antai 
raupsai? Ir, beje, kodėl tu negali paprasčiausiai liautis apie tai gal- 
vojęs? Kodėl negali paprasčiausiai palikti tai ramybėje? 

- Tu negali išmesti tai iš galvos, ar ne? - staiga prabilo Heidė - 
taip staiga, jog Halekas krūptelėjo savo krėsle. - Bili, juk ne tavo 
kaltė. Teisėjas taip pasakė. 

- Aš ne apie tai galvojau. 

- Tad apie ką tu galvojai? 

- Apie žurnalą, - atsakė jis. - Jame rašoma, kad prekyba būstais 
šį ketvirtį vėl nuslūgo. | 

Teisybė, ne jo kaltė; teisėjas taip pasakė. Teisėjas Rosingtonas. 
Savo draugams - Keris. 

Tokiems draugams kaip aš, pagalvojo Halekas. Nemažai žaistas 
golfas su senuoju Keriu Rosingtonu, kaip tu ir pati gerai žinai, Hei- 
de. Per Naujųjų metų sutiktuves pas mus prieš dvejus metus - tais 
metais, kai aš ketinau mesti rūkyti ir nemečiau, - kas per tradicinį 
naujametinį bučinį tave sugriebė už, ak, tokio grabaliotino papyčio? 
Atspėk, kas? Kaipgi, aiman! Tai buvo gerasis senasis Keris Rosing- 
tonas, dievaži, kaip aš gyvas! 

Taip. Gerasis senasis Keris Rosingtonas, prieš kurį Bilis yra gy- 
nęs per tuziną municipalinių bylų. Gerasis senasis Keris Rosingto- 
nas, su kuriuo kartkartėmis klube Bilis lošdavo pokerį. Gerasis se- 
nasis Keris Rosingtonas, kuris neapvylė, kai jo gerasis senasis gol- 
fo ir pokerio bičiulis Bilis Halekas (Keris, būdavo, kai kada patapš- 
nos jam per nugarą ir sušuks: “Kaip dalykėliai, dručki Bili?'') stojo 
prieš jį teisme - ne ginti kokio nors municipalinio įstatymo punkto, 
bet apkaltintas žmogžudyste per autoįvykį. 

Ir kai Keris Rosingtonas neapvylė, kas pasakė, “Fui, vaikučiai ''? 
Kas visame tame puikiajame Fervjū mieste pasakė "Fui"'? Ogi nie- 
kas, štai kas! Niekas nepasakė "Fui!" Galų gale, kas jie tokie bu- 
vo? Ne kas kita, kaip tik banda purvinų čigonų. Kuo greičiau jie iš- 

sidangintų iš Fervjū ir leistysi keliu savo senaisiais universalais su 
priklijuotais ant užpakalinių buferių NRA* lipdukais, kuo greičiau 
mes pamatytume jų savos gamybos turistinių priekabų ir savaeigių 
namukų paskuigalius, tuo geriau. Kuo greičiau, tuo... 

„liesėk! 

Heidė užsitraukė pro nosį cigaretės dūmų ir tarė: 

- Šikt man ant tos būstų prekybos. Puikiai tave pažįstu. 

Bilis spėjo, jog taip. Ir spėjo, jog ji irgi galvojo apie tą patį. Per- 
nelyg buvo išblyškęs jos veidas. Atrodė pagal savo amžių, - trisde- 
šimt penkerių, - o tai pasitaikydavo retai. Juodu susituokė jauni, la- 
bai jauni, ir jis visdar prisimena komivojažierių, kuris sykį, kai jie 
jau buvo susituokę trejus metus, atvyko prie jų durų, pardavinėda- 
mas dulkių siurblius. Tasai pažvelgė į dvidešimt dvejų metų Heidę 
Halek ir mandagiai paklausė: “Ar tavo mamutė namie, auksel?** 

- Tas negadina man apetito, - atšovė jis, ir tikrai tai buvo tiesa. 
Kad ir graužiamas nerimo, sudorojo kiaušinienę, o ir iš bekonienos 
nebebuvo likę nė žymės. Nugėrė pusę savo apelsinų sulčių ir apdo- 
vanojo ją senuoju plačiu Bilio Haleko šypsniu. Heidė pamėgino jam 
irgi nusišypsoti, tačiau ne visai jai tai pavyko. Jis įsivaizdavo ją už- 
sikabinant užrašą: MANO ŠYPSOKLĖ LAIKINAI NEVEIKIA! 

Bilis pasilenkė per stalą ir paėmė jos ranką. 

- Heide, viskas gerai. O jeigu ir ne, tai jau visa praeity. 

- Aš žinau, kad taip. Žinau... 

- Ar Linda?.. 

- Ne. Jau nebe. Ji sakė... ji sako, kad draugės labai ją atjaučia. 

Kokią savaitę po to įvykio jų duktė išgyveno nemalonų laiką. 
Pareidavo iš mokyklos apsiašarojusi arba netoli to. Liovėsi valgius. 
Jos veidas nuolat buvo paraudęs. Halekas, stengdamasis neperlenk- 
ti, nuėjo pasimatyti su jos klasės vadove, mokyklos direktoriaus pa- 
vaduotoja, Lindos numylėtąja mis Niering, kuri dėstė fizkultūrą ir 
vadovaudavo striksėms per varžybas. Jis nustatė (ak, koks tinkamas 


* National Rifle Association - Nacionalinė Šaulių Asociacija (angl.). 

teisinis žodis), kad Linda yra erzinama - šiurkščiai ir nejuokingai, 
kaip dažniausiai būna tarp vidurinių mokyklų jaunimėlio, ir dargi, 
be abejo, netaktiškai, atsižvelgiant į aplinkybes, bet ko norėti iš am- 
žiaus grupės, kurioje manoma, kad juokeliai apie negyvus kūdikius 
- sąmojingumo viršūnė? 

Tada pasiūlė Lindai pasivaikštinėti su juo gatve. Abipus Žibintų 
alėjos rikiavosi skoningi, patraukti kiek giliau į kiemus namai - na- 
mai, kurių kaina prasideda maždaug nuo 75 000 dolerių 1r, einant 
priemiesčio klubo linkui, gatvės gale kyla iki 200 000 dolerių kate- 
gorijos, su plaukiojimo baseinu ir sauna viduje. 

Linda mūvėjo savo senaisiais dryžuotais šortais, kurie dabar per 
vieną siūlę buvo prairę... ir, Halekas pastebėjo, jos kojos buvo tapu- 
sios tokios ilgos 17 kumelaitiškos, jog iš po šortų prasikišo geltonų 
medvilninių kelnaičių mezginėliai. Jį smilktelėjo podraug gailesio ir 
pasibaisėjimo jausmas. Linda auga. Bilis spėjo ją nutuokiant, kad 
seni džinsiniai šortai per maži ir, be to, sunešioti, bet, matyt, jinai 
jais apsimovė, kadangi tai buvo jungtis su saugesne vaikyste, vai- 
kyste, kurioje tėtukams nereikia eiti į teismą ir stoti prieš kaltinimą 
(nesvarbu, koks iš anksto sutvarkytas tas kaltinimas būtų, turint 
omeny, kad teisėjo plaktukas - tavo seno golfo draugužio bei girto 
tavo Žmonos papyčių graibišiaus Kerio Rosingtono rankose), vai- 
kyste, kurioje per ketvirtąją pertrauką, kai futbolo aikštės tribūnose 
valgai savuosius priešpiečius, nepripuola mergiotės, klausdamos, 
kiek tavo tėtis užsidirbo taškų, nugalabydamas senąją ledi. 


+ 


Tu supranti, kad tai buvo nelaimingas atsitikimas, juk taip, Linda? 

Nežiūrėdama į jį, dukra linkteli. Taip, tėti. 

Ji išniro tarp dviejų automobilių, nedirstelėjusi nė vienon pusėn. 
Neturėjau laiko sustoti. Visiškai neturėjau laiko. 

Tėti, nenoriu apie tai girdėti. 

Žinau, kad nenori. Ir aš nenoriu apie tai kalbėti. Tačiau tu girdi 
apie tai. Mokykloje. 

Ji baugščiai paskersuoja į jį. Tėti! Tu juk... 

Nenuėjau pas tave į mokyklą? Taip, nuėjau. Tačiau tik vakar, pu- 
sę keturių. Mokinių visai nebuvo, bent kiek aš galėjau matyti. Nie- 
kas nesužinos. 

Duktė atsileidžia. Šiek tiek. 

Girdėjau, kad su tavimi gana šiurkščiai elgiamasi. Apgailestau- 
ju dėl to. | 

Nebuvo taip blogai, sako ji, paimdama jo ranką. Jos veidas - 
švieži piktokos išvaizdos spuogai, išbėrę kaktą - byloja ką kita. 
Spuogai sako, kad iš tiesų su ja elgėsi šiurkščiai. Turėti areštuotą 
gimdytoją - tai ne iš tokių situacijų, kurias netgi Džudė Blium* na- 
grinėja (nors ji kada nors veikiausiai tą padarys). 

Aš taip pat girdžiu, kad tu gana gerai laikais, sako Bilis Halekas. 
Per daug neimi į galvą. Nes jeigu tik jie kada nors pamatytų, kad ši- 
tai tave žeidžia... 

Aha, žinau, niūriai atsako ji. 

Mis Niering pasakė, kad labai tavimi didžiuojasi, taria jis. Tai 
mažytis melas. Mis Niering ne visai taip sakė, bet ji tikrai apie Lin- 
dą gerai atsiliepė, ir tai Halekui reiškė bemaž tiek pat, kiek ir jo 
dukteriai. Ir šis melas atlieka savo darbą. Lindos akys prašviesėja, 
ir ji pirmąsyk pažvelgia į Haleką. 

Tikrai? | 

Tikrai, patvirtina Halekas. Melas nuskamba lengvai ir įtikina- 
mai. Kodėl ne? Kaip tik pastaruoju metu jam nemažai teko meluoti. 

Ji spusteli jam ranką ir dėkingai nusišypso. 

Gan greit jie atstos, Lin. Susiras kitą kaulą graužti. Kuri nors 
mergaitė pastos ar kurio nors mokytojo neatlaikys nervai, ar kuris 
nors berniukas bus išmestas iš mokyklos už tai, kad pardavinėjo žo- 
lytę ar kokainą. Ir atsikabins nuo tavęs. Supranti? 


* Judy Blume - amerikiečių psichologė, rašanti knygas paaugliams jiems 
rūpimais klausimais: apie narkotikus, susvetimėjimą, ankstyvąjį seksą 1r 
t. t. 

Staiga duktė apsiveja jį rankomis ir stipriai prisiglaudžia. Bilis 
nusprendžia, kad ji galų gale ne taip jau sparčiai auga ir kad ne vi- 
sos melagystės blogos. Aš myliu tave, tėtuk, sako ji. 

Aš irgi tave myliu, Lin. | 

Jisai savo ruožtu ją apkabina, ir staiga kažkas jo smegeninės 
priekyje įjungia stiprų stereogarsintuvą; Bilis vėl išgirsta dvigubą 
dunktelėjimą: pirmąsyk - kai “98-tuko" priekinis buferis parmuša 
seną čigone su skaisčiai raudona skarele viršum retų plaukų, antrą- 
syk - kai dideli priekiniai ratai pervažiuoja šią. 

Heidė suklinka. 

Ir jos delnas palieka Haleko papilvę. 

Halekas prispaudžia dukterį stipriau prie savęs, jusdamas, kaip 
visas jo kūnas pašiurpsta žąsies oda. 


< 


- Dar kiaušinių? - paklausė Heidė, įsibraudama į jo mintis. 

- Ne. Ne, dėkui, - jis pažvelgė į savo tuščią lėkštę su šiokiu to- 
kiu kaltės jausmu; nesvarbu, kad ir kaip blogai klostytųsi dalykai, 
jie niekad nepasiekdavo tokio blogumo, jog sutrikdytų jam miegą ar 
apetitą. 

- Tau tikrai viskas?.. 

- Gerai? - jis nusišypsojo. - Man gerai, tau gerai, Lindai gerai. 
Kaip jie ten sako tose muilo operose - košmaras baigėsi, gal galėtu- 
me sugrįžti prie savų gyvenimų? 

- Tai miela mintis, - šįsyk ji sugrąžino jam šypseną savo pačios 
tikrąja - ir vėl staiga tapo nepilnų trisdešimties, švytinti. - Nori, liku- 
sios bekonienos? Dar yra dvi riekelės.- 

- Ne, - pasakė jis, pagalvodamas, kaip kelnės veržia jo minkštą 
taliją (cha-cha, kokią taliją? Žemas ir nejuokingas Donas Riklas* 
šūktelėjo jo mintyse. Paskutinįsyk, kai tu turėjai taliją, tas buvo apie 


* Don Rickles - komedinis televizijos aktorius, sukinėjęsis Frenko Sinatros 
draugijoje, pasižymįs šiurkščiu, agresyviu, dažnai žiūrovus įžeidžiančių 
humoru. 

1976-uosius, apvalus ledo rituly), ir jam teko įtraukti pilvą, kad ga- 
lėtų susegti kabliuką. Paskiau jis pagalvojo apie svarstykles ir pridū- 
rė: - O gal suvalgysiu kokį vieną. Aš numečiau tris svarus. 

Žmona jau stovėjo prie viryklės, nepaisant jo pradinio “ne" - 
kartais ji taip gerai mane pažįsta, jog tai varo neviltin, pagalvojo 
jis. Dabar ji atsigręžė: 

- Vadinas, tu vis dar apie tai mąstai. 

- Visai ne, - atšovė jis irzdamas. - Nejau Žmogus šiaip sau nega- 
li numesti tris svarus? Tu vis kartoji, kad aš tau labiau patikčiau šiek 
tiek... 

liesesnis 

- „ne toks įmitęs, - nagi jinai privertė jį vėl pagalvoti apie tą či- 
goną. Velniai rautų! Apie išėstą čigono nosį ir šiurkštumo pojūtį, 
kai to vienas pirštas slinko jo skruostu mirksnį prieš Biliui surea- 
guojant ir atšlyjant - panašiai atšlytum nuo voro ar krebždančio va- 
balų knibždėlyno po supuvusiu rąstu. 

Ji atnešė jam bekonieną ir pabučiavo į smilkinį. 

- Atleisk. Gali varyti toliau ir numesti šiek tiek svorio. Bet jeigu 
nepavyks, atmink, ką sako misteris Rodžersas*... 

- „patinki man toks, koks esi, - sutartinai užbaigė jie abu. 

Bilis pabarbeno į apverstą ant sukiojamojo padėklo “The Wall 
Street Journal", tačiau tie dalykai pernelyg slegiantys. Jis atsistojo, 
išėjo laukan ir gėlių klomboje susirado Niujorko “Times". Vaikėzas 
visada jį numesdavo gėlių klombon, savaitės pabaigoje niekad nega- 
lėdavo tiksliai pasakyti, kas jam priklauso ir niekaip nepajėgdavo 
prisiminti Bilio pavardės. Ne sykį Bilis save klausdavo, ar įmano- 
ma, kad dvylikametis vaikėzas būtų ištiktas Alzheimerio ligos. 

Jis atsinešė vidun laikraštį, atskleidė sporto puslapį ir suvalgė la- 
šinius. Buvo nugrimzdęs į bokso rezultatus, kai Heidė atnešė antrą 
porciją pudingo - auksinio, su ištirpusiu sviestu. 

Halekas sudorojo šį, bemaž nesuvokdamas, ką darąs. 


* Personažas iš komiško TV šou vaikams “Misterio Rodžerso kaimynai", 
švelnus, maloniai kalbantis žmogelis. 

Antras skyrius 
245 


Mieste byla dėl žalos atlyginimo, kuri tęsėsi daugiau nei trejus 
metus - byla, kuri, kaip jis tikėjosi, vienokiu ar kitokiu pavidalu už- 
sitęs dar kitus trejus ar ketverius metus - netikėtai ir sėkmingai už- 
sibaigė įpusėjus rytui, per teismo posėdžio pertrauką ieškovui suti- 
kus su suma, kurios kitaip nei stulbinančia nepavadinsi. Halekas ne- 
gaišo laiko, kad minėtasis ieškovas, dažų gamintojas iš Šenektadžio, 
ir jo paties klientas, teisėjo patalpose pasirašytų laisvo susitarimo 
dokumentą. Ieškovo advokatas, aiškiai sutrikęs ir vis dar negalėda- 
mas patikėti, žvelgė, kaip Bilio klientas, “Good Luck“ dažų kompa- 
nijos prezidentas, brėžė savo parašą ant šešių dokumento kopijų ir 
kaip teismo klerkas, sodriai blykčiodamas savo plike, patvirtina 
kiekvieną kopiją. Bilis sėdėjo ramus, pasidėjęs rankas ant kelių, 
jausdamasis, lyg būtų išlošęs Niujorko loterijoje. Iki priešpiečių vi- 
sa buvo baigta, liko tik atšvęsti. 

Bilis kartu su savo klientu nuvažiavo pas O'Lunį, užsakė klien- 
tui “Chivas" viskio vandeniui skirtame stikle, o sau - mineralinio ir 
paskiau paskambino į namus Heidei. 

- Mohonkas, - pasakė jis, kai jinai pakėlė ragelį. Tai buvo plačiai 
nusidriekęs kurortas Niujorko valstijos šiaurėje, kur seniai seniai 
juodu buvo praleidę savąjį medaus mėnesį - kaip dovaną nuo Hei- 
dės tėvų. Abu jie šią vietą įsimylėjo, ir nuo tada du kartus atostoga- 
vo tenai. 

- Kas? 

- Mohonkas, - pakartojo jis. - Jeigu tu nenori važiuoti, pasikvie- 
siu Džiljaną iš kontoros. 

- Ne, tu to nepadarysi! Bili, koks reikalas? 

- Tai nori važiuoti ar nenori? 

- Žinoma, noriu! Šį savaitgalį? 

- Rytoj, - jeigu tau pavyks sutvarkyti, kad misis Bin ateitų pa- 
kontroliuoti Lindos ir pasižiūrėtų, kad indai būtų suplauti ir kad sve- 
tainėje prieš televizorių nevyktų orgijos. Ir jeigu... 

Bet džiugus klyksnis mirksnį nustelbė jo balsą. 

- Tavo byla, Bili! Dažų kvapai, nervų sutrikimas, psichozės reiš- 
kiniai 1r... 

- Kenlis rengiasi sutikti su kompensacija. Iš teisybės, Kenlis jau 
sutiko. Po keturiolikos metų nuobodžios šūdalynės ir ilgų, visiškai 
beprasmiškų teisinių išvedžiojimų tavo vyras galiausiai laimėjo vie- 
ną bylą geriečiams. Aiškiai, galutinai, be jokios abejonės. Kenlis su- 
tiko, ir aš viršūnėje. 

- Bili! Dievuliau! - vėl klyktelėjo ji - taip garsiai, jog telefonas 
gauna tavasis vyriokas? 

Bilis pasakė sumą, ir šįsyk jis turėjo laikyti patraukęs nuo ausies 
ragelį bemaž penkias sekundes. 

- Kaip manai, Linda nepyks, jeigu mes pasiimsime penkias die- 
nas išeiginių? 

- Kai ji galės nesigulti iki pirmos, žiūrėdama kabelinės televizi- 
j0s naktinę laidą, ir pasikvietus pas save Džordžiją Denver paplepėti 
apie berniukus ir mėgautis mano šokoladiniais saldainiais? Tu juo- 
kauji? Ar šiuo metų laiku nebus tenai šalta, Bili? Gal tau įdėti tavo 
žaliąjį megztinį? O gal parką* arba brezentinę striukę? Arba abi? Ar 
tu?.. 

Bilis paliko jai pačiai nuspręsti ir sugrįžo pas savo klientą. Šis 
jau buvo perpus ištuštinęs didžiulį stiklą “Chivas" ir pasinešęs pa- 
sakoti lenkiškus anekdotus. Atrodė it plaktuku trenktas per galvą. 
Halekas išgėrė savąjį martinį ir puse ausies klausėsi banalių sąmojų 
apie lenkų dailides ir lenkų restoranus, o mintys džiugiai tiksėjo 
apie kitus dalykus. Byla gali turėti toli siekiančių pasekmių; dar per 
anksti teigti, kad ji pakeis jo karjeros eigą, bet galimas daiktas. Vi- 


* Eskimiška kailinė striukė arba 1lgi vilnoniai marškiniai su gobtuvu, apve- 
džioti kailiu. 

sai galimas daiktas. Neblogai tokiai bylai, kurios stambiosios firmos 
imasi labdaros dėlei. Tai galėtų reikšti, kad... 

„pirmasis krestelėjimas mesteli Heidę priekin, ir jinai sugniau- 
žia jo organą, bet Bilis tik neaiškiai pajunta skausmą slėpsnose. 
Kresteli pakankamai stipriai, kad užsirakintų jos saugos diržas. 
Trykšteli kraujas - trys dešimtcenčio dydžio tiškalai - ir pasklinda 
po priekinį stiklą nelyginant raudonas lietus. Ji netgi nesuspėjo suk- 
likti; pradės klykti vėliau. Jis netgi nesuspėjo suvokti, kas dedasi. 
Suvokimas ims ateiti krestelėjus antrusyk. Ir jis... 

„vienu ypu išlenkė likusį martinį. Į akis plūstelėjo ašaros. 

- Jūs gerai jaučiatės? - paklausė jo klientas, Deividas Duganfil- 
das. 

- Taip gerai, jog jūs nepatikėtumėte, - pasakė Bilis ir ištiesė ran- 
ką savo klientui. - Sveikinu, Deividai, - nebegalvos apie įvykį, ne- 
begalvos apie čigoną su pūvančia nosimi. Šis yra vienas iš geriečių; 
tas aiškiai matyti iš Duganfildo stipraus rankos spūstelėjimo ir pa- 
vargusios kvailokos šypsenos. 

- Dėkui, žmogau, - atsakė Duganfildas. - Dėkui už tiek daug, - ji- 
sai staiga pasilenkė per stalą ir negrabiai apkabino Bilį Haleką. Bi- 
lis irgi atvėrė jam glėbį. Bet kai Deividas Duganfildas rankomis 
apsivijo jam kaklą, vienas šio delnas slystelėjo aukštyn jo skruosto 
kampu, ir Bilis vėl pagalvojo apie keistą senojo čigono glamonę. 

Jis palytėjo mane, pagalvojo Halekas ir netgi glausdamas prie 
savęs klientą nejučia sudrebėjo. 


< 


Pakeliui į namus jis mėgino galvoti apie Deividą Duganfildą, - 
Duganfildas buvo tinkamas minčių objektas, - bet, užuot galvojęs 
apie Duganfildą, tuo metu, kai atsidūrė ant Triboro tilto, jisai susi- 
griebė mąstąs apie Džinelį. 

Didžiumą popietės jis 1 Duganfildas praleido pas O'Lunį, bet iš 
pradžių Biliui buvo kilęs noras nusivežti savo klientą į “Tris bro- 
lius" - restoraną, kurio neoficialusis slaptas dalininkas buvo Ričar- 

das Džinelis. Praėjo jau keleri metai nuo tada, kai jis paskutinįsyk 
lankėsi “Broliuose", - turint galvoje Džinelio reputaciją, tai būtų bu- 
vę neprotinga, - bet kaip tik apie “Brolius" jis vis dar pirmiausia pa- 
galvodavo. 

Biliui tenai yra tekę skaniai pavalgyti ir smagiai praleisti laiką, 
nors Heidė niekad pernelyg nesižavėjo nei ta vieta, nei Džineliu. 
Džinelis jai kėlė baimę. 

Išvažiuojant iš Gan Hilo kelio į Niujorką kertančią magistralę, jo 
mintys taip nuspėjamai sugrįžo prie senojo čigono, kaip arklys su- 
grįžta savo tvartan. 

Būtent apie Džinelį tu pirmiausiai pagalvojai. Kai tądien sugrį- 
žai namo ir aptikai Heidę virtuvėje verkiančią prie stalo, pirmiau- 
sia tu pagalvojai apie Džinelį. “Ei, Riči, šiandien aš užmušiau vie- 
ną senę. Ar galiu atvažiuoti miestan ir pasišnekėti su tavimi?" 

Bet Heidė buvo gretimais kambaryje, ir ji nebūtų supratusi. Bi- 
lio ranka siektelėjo telefono ir nusileido. Netikėtai aiškiai toptelėjo, 
kad jis, klestintis advokatas iš Konektikuto, iškilus keblumams, te- 
pagalvoja apie vienintelį asmenį, kuriam galėtų paskambinti: Nių- 
jorko banditėliui, nuo seno pratusiam iššaudyti konkurentus. 

Džinelis buvo aukštas, ne kažin kokios išvaizdos, bet iš prigim- 
ties mėgstantis gražiai rengtis. Turėjo stiprų 1r malonų balsą - ne to- 
kį, kokį susietum su narkotikais, amoralumu 1r žmogžudyste. Jis bu- 
vo susijęs su visais trim, jeigu tikėt policijos raportais. Bet kaip tik 
Džinelio balsą Bilis troško išgirsti aną baisią popietę - po to, kai 
Dankanas Hoplis, Fervjū policijos šefas, jį paleido. 

- „ar tik sėdėsite čia visą dieną? 

- A? - krūptelėjo Bilis. Susivokė sėdįs viename 1š kelių mokes- 
čio rinkliavos kioskelių prie Raijo aikštės, už jo jau rikiavosi maši- 
nų virtinė. 

- Paklausiau, mokėsit ar tik?.. 

- Tvarka, - tarė Bilis ir padavė rinkliavininkui dolerį. Gavo grą- 
žą ir nuvažiavo toliau. Bamaž iki Konektikuto, kol pasieks Heidę, 
reikia pravažiuoti pro devyniolika atšakų iš magistralės, paskiau pa- 


61 


sukti Mohonko link. Nepasisekė nukreipti minčių Duganfildu, tad 
pabandyk Mohonku. Nagi, trumpam pamirškime senę ir senį čigo- 
nus, ką? 

Bet jo mintys vėl nuplūduriavo prie Džinelio. 

Bilis susipažino su juo per firmą, kuri prieš septynerius metus 
suteikė Džineliui kai kurias juridines paslaugas - paslaugas, susiju- 
sias su inkorporavimu. Ši užduotis buvo pavesta Biliui, tuo metu dar 
labai jaunam firmos teisininkui. Nė vienas iš vyresniųjų partnerių 
nenorėjo prie to prisiliesti. Netgi tuomet Ričio Džinelio reputacija 
buvo labai bloga. Bilis niekada nepaklausė Kerko Penšlio, kodėl fir- 
ma apskritai sutiko turėti Džinelį savo klientu; jam būtų pasakę eiti 
ir užsiiminėti savo popieriais, o politikos klausimus palikti vyres- 
niesiems. Jisai spėjo, kad Džinelis žino apie kieno nors slaptas nuo- 
dėmėles; buvo iš tokių, kurie visada ausimi prigludę prie žemės. 

Bilis pradėjo savo trijų mėnesių trukmės darbą “Trims bro- 
liams", tikėdamasis patirti antipatiją ir galbūt baimę žmogui, dėl ku- 
rio dirbo. Tačiau pajautė šiam trauką . Džinelis turėjo žavesio, su 
juo buvo įdomu bendrauti. Be to, Bilis susilaukė iš ano daugiau oru- 
mo ir pagarbos, kokių dar ketverius metus nepatirs savo paties fir- 
moje | 

Bilis sulėtino prie Norvalko kelio rinkliavos automato, įmetė 
trisdešimt penkis centus ir vėl įsiliejo į transporto srautą. Mašinaliai 
jis pasilenkė priekin 1r atidarė daiktadėžę. Po žemėlapiais ir mašinos 
nuosavybės dokumentais buvo du pakeliai “Twinkies"*. Jis atplėšė 
vieną ir ėmė godžiai valgyti, keletas trupinių nubyrėjo jam ant švarko. 

Visas jo darbas dėl Džinelio buvo baigtas gerokai prieš tai, kai 
didysis Niujorko Žiuri apkaltino žmogėną užsakius seriją gangsteriš- 
kų egzekucijų narkotikų karo įkandin. Kaltinimai atėjo iš Niujorko 
Aukščiausiojo teismo 1980-ųjų rudenį. Jie buvo numarinti 1981-ųjų 
pavasarį, pirmiausia dėl penkiasdešimtprocentinio kaltinimo liudy- 
tojų mirtingumo. Vienas buvo susprogdintas savo automobilyje 


* Firminiai vyniotiniai pyragėliai su jūržolių EP lazdelių pavidalo, pa- 
kuojami po du. Labai kaloringi. 


62 


podraug su dviem ar trim policijos detektyvais, priskirtais jį saugo- 
ti. Kitam buvo perdurta gerklė lietsargio rankenos nuolauža, kai sė- 
dėjo Didžiosios Centrinės metro stoties batų valytojo kėdėje. Tad 
nieko stebėtina, kad kiti du pagrindiniai liudytojai nusprendė nebe- 
są tokie tikri, jog tai Ričį “Kūjį"? Džinelį jie nugirdė 1r davė įsaky- 
mą nužudyti Bruklino narkotikų baroną, pavarde Ričovskis. 

Vestportas. Sautportas. Beveik jau namie. Bilis vėl pasilenkė 
priekin, grabaliodamas po daiktadėžę... Aha! Šit vos praimtas pake- 
tėlis iš oro uosto su žemės riešutais. Suplėkę, tačiau valgyti galima. 
Bilis Halekas įniko juos kramsnoti, ne daugiau jausdamas skonį, nei 
tada, kai Žiaumojo pyragėlius. 

Metų metus jis ir Džinelis apsimainydavo Kalėdų atvirukais, ir 
kartkartėmis susitikdavo drauge pavakarieniauti, dažniausiai “Tri- 
juose broliuose". Paskiau dėl Džinelio pastoviai vadinamų “savo 
teisinių problemų“' vakarienės nutrūko. Iš dalies dėl to buvo kalta 
Heidė, - ji tapo pasaulinės klasės niurzgale, kai reikalas liesdavo 
Džinelį, - bet iš dalies taip pat ir Džinelis. 

- Tu verčiau kol kas čia nesisukinėtum, - anuomet pasakė jis Biliui. 

- Ką? Kodėl? - nekaltai paklausė Bilis, tarytum jis ir Heidė tik 
prieš vakarą nebūtų dėl to ginčijęsi. 

- Kadangi visam pasauliui aš - gangsteris, - atsakė Džinelis. - O 
jauni teisininkai, bendraujantys su gangsteriais, toli nenueina, Vilja- 
mai, štai koks iš tikrųjų reikalas - reikia išlikti švariam ir žengti 
priekin. 

- Čia visa esmė, a? 

Džinelis keistai nusišypsojo. 

- Na... esama ir keletas kitų dalykų. 

- Tokių kaip?.. 

-.Viljamai, tikiuosi, tau niekad neteks sužinoti. Ir kartkartėmis 
užsuk į espresso*. Pasišnekučiuosime, pasijuoksime. Palaikykim ry- 
šį, štai apie ką aš kalbu. 

Taigi jis ir palaikė ryšį, retsykiais užsukdavo kavinukėn (nors, 
prisipažino jisai sau, įsukdamas atšakos į Fervjū rampon, tarpsniai 


* Ekspres-kavinukė (it.). 

vis ilgėjo ir ilgėjo), ir kai susidūrė su grėsme būti apkaltintam 
žmogžudyste dėl neatidaus vairavimo, kaip tik pirmiausia Bilis pa- 
galvojo apie Džinelį. 

Bet gerasis senasis papyčių graibišius Keris Rosingtonas tuo pa- 
sirūpino, pakuždėjo protas. Tad kodėl dabar mąstai apie Džinelį? 
Mohonkas - štai apie ką privalėtum mąstyti. Ir apie Deividą Dugan- 
fildą, kuris tik patvirtina, kad malonūs vaikinai ne visados finišuoja 
paskutinieji. Ir apie tai, kad numetei dar kelis svarus. 

Bet kai jis įsuko į įvažiuojamąjį keliuką, susigriebė mąstąs apiė 
tai, ką buvo pasakęs Džinelis: Viljamai, tikiuosi, kad tau niekad ne- 
teks sužinoti. 

Ką sužinoti? svarstė Bilis, ir tuomet pro paradines duris Heidė iš- 
lėkė pabučiuoti jo, ir Bilis kuriam laikui viską pamiršo. 


Trečias skyrius 
MOHONKAS 


Trečia naktis Mohonke, juodu ką tik buvo baigę mylėtis. Šeštą 
kartą per tris dienas. Svaiginanti permaina nuo jų įprasto, ramaus 
dukart per savaitę ritmo. Bilis gulėjo šalia žmonos, mėgaudamasis 
jos kūno karščiu, mėgaudamasis jos kvepalų - “Anais Anais“ - aro- 
matu, sumišusiu su švariu jos prakaito ir judviejų sekso kvapu. Se- 
kundei mintys bjauriai persijungė, ir jam pasivaideno čigonė, aki- 
mirka prieš “Oldsmobiliui"' partrenkiant ją. Išgirdo sudūžtant butelį 
“Perrier". Paskiau vizija išnyko. 

Jis pasislinko prie žmonos ir apkabino jos šlaunį. 

Ši irgi apkabino jį viena ranka, o kita čiūžtelėjo aukštyn jo šlau- 
nies vidumi. 

- Žinai, - tarė ji, - jeigu darsyk aš taip pašėlusiai susileisiu, visai 
pamesiu galvą. 

- Nesąmonė, - nusišiepė Bilis. 

- Kad galima pamesti galvą? 

- Ne. Tai tiesa. Nesąmonė, kad pameti tas smegenų ląsteles vi- 
sam laikui. Tos, kuriomis susileidi, visuomet atauga. 

- Aha, kalbėk, kalbėk. 

Heidė jaukiau susirangė prie jo. Savo ranka nuklydo aukščiau jo 
šlaunimi, švelniai ir meiliai palietė varpą, pažaidė su gyvaplaukių 
želmenija (praeitais metais jis liūdnai nustebo išvydęs pirmąją žilę 
ten apačioje - tame, ką jo tėvas vadino Adomo tankme), ir paskiau 
slystelėjo dar aukštyn papilve. 

Staiga ji atsisėdo, pasiremdama alkūnėmis, ir jis krūptelėjo. Nors 
dar nemiegojo, tačiau jau buvo ėmęs snūduriuoti. 

- Tu iš tiesų numetei svorio! 

- Cha! 

- Bili Halekai, tu pablogai! 

Jis pliaukštelėjo sau per pilvą, kurį kartais vadino “Budwei- 
ser'io"* Suręstu Namu, ir nusijuokė. 

- Nelabai. Aš vis dar atrodau kaip vienintelis pasaulyje vyras 
septintame nėštumo mėnesyje. 

- Tu vis dar storas, bet ne toksai storas kaip anksčiau. Aš Žinau. 
Man matyt. Kada paskutinįsyk svėreis? 

Jis pasirausė atminty. Svėrėsi tą rytą, kai Kenlis sutiko susitarti. 
Jis buvo nukritęs iki 246. 

- Prisimeni, aš tau pasakiau, jog esu numetęs tris svarus? 

- Na, tai vėl pasisverk rytą, vos tik atsikėlęs, - pasakė ji. 

- Vonios kambary nėra svarstyklių, - patenkintas atsakė Halekas. 

- Juokauji. 

- Ne. Mohonkas - civilizuota vieta. 

- Surasim kur nors. 

Jis vėl ėmė snūduriuoti. 

- Jeigu tu taip nori, gerai. 

- Noriu. 

Heidė - gera žmona, pagalvojo jis. Per pastaruosius penkerius 
metus, nuo tada, kai iš tikrųjų ėmė matytis pastovus svorio prieau- 


* Alaus markė. 

gis, jis vis kartkartėmis paskelbdavo dietas ir/arba fizinės mankštos 
programas. Bet dietos periodus žymėjo daugybė apgavysčių. Dešrai- 
nis ar du netrukus po vidudienio, papildant priešpiečius jogurtu, ar- 
ba galbūt paskubom surytas hamburgeris ar du šeštadienį popiet, kai 
Heidė būdavo išėjus į aukcioną arba išpardavimą kieme. Vieną kitą 
kartą jis netgi buvo nusmukęs iki bjaurių karštų sumuštinių, kurių 
galėjai nusipirkti maisto pusfabrikačių parduotuvėje mylią toliau ke- 
liu - mėsa tų sumuštinių paprastai atrodydavo nelyginant skrudintos 
odos lopinėliai, vos tik juos paveikdavo mikrobangė, ir vis dėlto jis 
nepajėgė prisiminti, kad kada nors būtų numetęs į šalį porciją nesu- 
valgytą. Teisybė, jis mėgo alų, pripažinkime, bet labiau už alų mė- 
go pavalgyti. Doverio plekšnė viename iš prašmatniausių Niujorko 
restoranų buvo puiki, bet kai jisai sėdėdavo ir žiūrėdavo per televi- 
ziją rungtynes, būdavo gerai ir pakelis “Doritos"'*, dar pasikabinant 
1š dubens šalimais austrių. 

Fizinės mankštos programos tęsdavosi gal kokią savaitę, o pas- 
kiau jas sutrukdydavo jo darbo grafikas arba paprasčiausiai jam tap- 
davo nebeįdomu. 

Rūsio kampe dunksojo komplektas svarsčių, vis labiau besiden- 
giančių voratinkliais ir rūdimis. Atrodė, prikaišiodavo jam kassyk, 
kai nulipdavo apačion. Jisai stengėsi į juos nežiūrėti. 

Tad jis dar daugiau nei paprastai įtraukdavo savo pilvą ir narsiai 
pareikšdavo Heidei numetęs dvylika svarų ir sveriąs 236. O ši link- 
telėdavo ir pasakydavo, kad labai džiaugiasi dėl jo, žinoma, ji ma- 
tanti skirtumą, ir vis dėlto jai visąlaik būdavo aišku, nes matydavo 
tuščią “Doritos"' pakelį (ar pakelius) peleninėje. O nuo tada, kai Ko- 
nektikute buvo priimtas įstatymas dėl grąžintinų butelių ir skardi- 
nių, tuščios talpos podėlyje tapo bemaž tokiu pat nebyliu priekaištų 
kaip ir nenaudojami svarsčiai. 

Ji matydavo jį miegantį; dar blogiau - ji matydavo jį besičiurš- 
kiantį. Čiurkšdamas negali įtraukti pilvo. Jis pabandė, ir tai tiesiog 
buvo neįmanoma. Ji žinojo, kad jis netekęs trijų svarų, daugių dau- 


* Populiarūs kukurūzų traškučiai su aštriais prieskoniais. 

giausia keturių. Gali kvailinti savo žmoną dėl kitos moters, - bent 
kurį laiką, - bet ne dėl savo svorio. Moteris, kuri kartkartėmis vidur 
nakties laiko ant savęs tą svorį, žino, kiek tu sveri. Bet ji nusišypso- 
davo ir pasakydavo: Aišku, tu atrodai geriau, brangusis. Iš dalies tai 
galbūt nebuvo taip jau žavu, vertė jį tylėti dėl jos cigarečių, - bet ji- 
sai nebuvo toks kvailas, kad manytų, jog čia visa esmė arba daug- 
maž. Šitokiu būdu jam buvo leidžiama išsaugoti savigarbą. 

- Bili? 

- Ką? - antrąsyk 1išbudintas iš miego, jis žvilgtelėjo į ją - šiek tiek 
sudomintas, šiek tiek suirzęs. 

- Ar tu visai gerai jautiesi? 

- Puikiai. Ko čia šitie “ar-tu-visa1-gerai-jautiesi"? pliurpalai? 

- Na... kartais... jie ten sako, kad neplanuotas svorio kritimas ga- 
li ką nors reikšti. 

- Aš jaučiuosi nuostabiai. Ir jeigu neduosi man užmigti, įrodysiu 
tai, vėl užšokdamas ant tavo griaučių. 

- Pirmyn. 

Bilis suvaitojo. Heidė nusijuokė. Netrukus abu užmigo. Ir savo 
sapne jisai su Heide važiavo iš “Pirk ir Taupyk“ parduotuvės, tik jis 
žinojo, kad šįsyk tai sapnas, žinojo, kas turės atsitikti, ir norėjo jai 
pasakyti, kad liautųsi tą daryti, kad visą savo dėmesį jis privaląs su- 
telkti į vairavimą, nes labai greit čigonė iššoks iš dviejų stovinčių 
prie šaligatvio mašinų tarpo, - jei tiksliau, iš tarp geltono “Subaru" 
ir tamsiai žalio “Fairberdo", - ir ta senė savo žiluose, nušiurusiuose 
plaukuose turės vaikiškus segtukus su penkių 1r dešimties centų dy- 
džio galvutėmis, ir ji nežiūrės niekur kitur, kaip tik tiesiai prieš sa- 
ve. Jis norėjo pasakyti Heidei, kad čia jo šansas visa sugrąžinti at- 
gal, pakeisti, atitaisyti. 

Bet jis nepajėgė kalbėti. Nuo jos pirštų prisilytėjimo, iš pradžių 
žaismingo, paskiau rimtesnio (per miegą varpa jam sukietėjo, ir nuo 
metališko kas dantelį besileidžiančio užtrauktuko garso jis nežymiai 
gręžiojo į šalis galvą), malonumas vėl prabudo - malonumas, nera- 
miai sumišęs su siaubingo neišvengiamumo jausmu. Jis jau išvydo 
prieky geltoną “Subam", stovintį už žalio “Fairberdo" su balta lenk- 

tynine juosta. O iš jų tarpo - blyksnis pagoniškos spalvos - ryškes- 
nės ir gyvesnės nei bet kurie dažai, užpurkšti Detroite ar Tojota Vi- 
lidže. Jis pabandė sušukti. Liaukis, Heide! Tai ji. Aš vėl ją užmušiu, 
jeigu tu nesiliausi! Prašau, Dieve, ne! Prašau, Dievuliau brangus, 
ne! 

Bet figūra Žingtelėjo iš dviejų automobilių tarpo. Halekas sten- 
gėsi atitraukti koją nuo akceleratoriaus pedalo ir perkelti ant stab- 
džių, tačiau atrodė, kad toji tenai prilipus, laikoma siaubingo, nej- 
veikiamo svorio. 

Pašėlęs neišvengiamumo lipnumas, šmėkštelėjo beprotiška min- 
tis. Bilis mėgino pasukti vairą, bet ir tasai nepasidavė. Vairas buvo 
užsirakinęs, užblokuotas. Tad jis pabandė įsiremti į jį, pasirengęs 
smūgiui, ir tada čigonės galva pasisuko, ir tai buvo ne senė, ak ne, 
ajajai, O čigonas su išpuvusia nosimi. Tik dabar ano akys buvo din- 
gusios. Mirksnį prieš automobiliui jį partrenkiant ir pervažiuojant, 
Halekas išvydo tuščias, žiojėjančias akiduobes. Seno čigono lūpos 
išplito šlykščiu vypsniu - senovinis pusmėnulis po išpuvusios nosies 
baisybe. 

Paskiau: Dunkt/dunkt. 

Viena ranka glebnai sumosikuoja viršum “Oldso"? kapoto - per- 
dėm raukšlėta, apmaustyta pagoniškais plakto metalo žiedais. Hale- 
kas neaiškiai juto, kaip Heidės delnas kankinamai sugniaužia jo pa- 
sistojusį strypą, pratęsdamas orgazmą, sukeltą sukrėtimo, ūmai 
plūstelėdamas baisų malonumą-skausmą... 

Ir 1š kažkur po savęs jis išgirdo pro kilimais išklotas prabangaus 
automobilio grindis atskriejant prislopintą, bet pakankamai aiškų 
kuždesį “Liesėk!" 

Krūptelėjęs jis pabudo, pasisuko į langą ir mažne suriko. Mėnu- 
lis skaisčiu pjautuvu tvieskė virš Adirondako kalnų, ir akimirką Bi- 
liui pasirodė, jog tai senas čigonas šiek tiek pakreipta galva žvelgia 
pro jų langą savo Žibančiomis nelyginant dvi žvaigždės Niujorko 
valstijos pakraščio dangaus juodumoje akimis, jo vypsnys apšvies- 
tas tartum iš vidaus: šviesa liejasi šalta kaip iš stiklainio, pripildyto 
jonvabalių, šalta kaip pelkių žaltvykslės, kadais, vaikystėje, Bilio 

matytos Šiaurės Karolinoje - sena šalta šviesa, mėnulis senatviško 
vypsnio pavidalo, tokio, kokiu mąstoma apie kerštą. 

Bilis drebulingai įkvėpė oro, tvirtai užsimerkė, paskiau vėl atsi- 
merkė. Mėnulis vėl buvo tapęs paprasčiausiu mėnuliu. Jis atsigulė ir 
po trijų minučių jau miegojo. 


+ 


Nauja diena išaušo šviesi ir giedra, tad Halekas galiausiai pasi- 
davė ir sutiko kopti su žmona Labirinto traktu. Mohonko apylinkės 
buvo išraizgytos turistinių traktų, nuo lengvo iki itin sunkaus įvei- 
kiamumo laipsnio. Labirintas buvo pažymėtas kaip “vidutinio sun- 
kumo"", ir savo medaus mėnesį juodu su Heide kopė juo dusyk. Jis 
prisiminė, kiek malonumo jam tai teikė - ropštis aukštyn stačiais tar- 
pekliais su Heide čia pat iš paskos, besijuokiančia ir raginančia jį, 
slunkių, paskubėti. Prisiminė, kaip rangėsi it kirminas pro siaurą, 
panašią į urvą pralandą uolose, ir jiems atsidūrus siauriausioje Vie- 
toje sukuždėjo: “Junti, dreba žemė?" Ten buvo siaura, bet ji vis tiek 
sugebėjo stiprokai užploti jam per užpakalį. 

Halekas prisipažindavo sau (bet niekad niekad Heidei), kad kaip 
tik tos siauros pralandos pro uolas jam kėlė rūpestį. Judviejų me- 
daus mėnesį jis buvo lieknas, pasitempęs, paprasčiausiai vaikėzas, 
vis dar geros formos nuo vasarų, praleistų su medkirčių brigadomis 
vakarų Masačūsetse. Dabar gi jis buvo šešiolika metų vyresnis ir ge- 
vokai sunkesnis. Ir kaip linksmuolis senasis daktaras Hjustonas ma- 
loniai teikėsi jį informuoti - beįžengiąs į širdies smūgio zoną. Min- 
tis, kad ištiks širdies priepuolis pusiaukelėje į kalną, buvo nejauki, 
bet vis dar gan atoki; kas jam atrodė labiau tikėtina - tai įstrigti vie- 
name iš tų siaurų akmeninių plyšių, kuriais vinguriavo takelis, kil- 
damas aukštyn. Jis prisiminė, kad jiems buvo tekę šliaužti bent ke- 
turiose vietose. | 

Visiškai nenorėjo įstrigti vienoje iš tų vietų. 

Arba... kaip jums tai skamba, vyručiai? Senutis Bilis Halekas 
įstringa vienoje iš tų tamsių, šiurpių vietų ir paskiau patiria širdies 
smūgį! Ehei! Abu išsyk! 

Bet jis galiausiai sutiko pabandyti, jeigu tik jinai sutiks kopti to- 
liau viena pati, pasirodžius, jog jo forma nepakankamai gera, kad įs- 
tengtų pasiekti viršūnę. Ir jeigu jie galėtų pirma nukakti į Niū Pal- 
cą, kur jis nusipirktų kokius nors sportbačius. Heidė mielai sutiko su 
abiem išlygomis. 

Mieste Halekas sužinojo, kad sportbačiai tapo declassė*. Niekas 
netgi nenorėjo prisipažinti prisimenąs tą žodį. Jis nusipirko puošnių, 
žaliai sidabrinių “Nike" turistinių-alpinistinių batų porą ir tylomis 
džiūgavo, kaip patogu su jais kojai. Tai padėjo jam suvokti, kad ne- 
turėjo brezentinių batų... kiek? Penkerius, šešerius metus? Regis, 
neįtikėtina, tačiau faktas. 

Heidė buvo jais sužavėta ir vėl jam pasakė, kad jis dabar tikrai 
atrodąs, lyg būtų numetęs svorio. Lauke prie krautuvės durų stovė- 
jo mokamas svėrimosi automatas - vienas iš tų, kurie skelbia: 
“JŪSŲ SVORIS - LIKIMO BROLIS". Halekas tokio nebuvo matęs 
nuo pat vaikystės. 

- Užšok, šaunuoli, - paragino Heidė. - Aš turiu centų. 

Halekas mirksnį delsė, šiek tiek nervindamasis. 

- Na, paskubėk. Noriu pažiūrėti, kiek tu numetęs. 

- Heide, tie prietaisai netikslūs, tu gi Žinai. 

- Man pakaks apytikrio skaičiaus. Nagi, Bili, nesiožiuok. 

Jis nenorom padavė jai paketėlį su naujais batais ir atsistojo ant 
svarstyklių. Heidė įmetė plyšin centą. Pasigirdo klapsnis, ir nusis- 
linko du sidabraspalviai metaliniai skydeliai. Iš po viršutinio pasiro- 
dė jo svoris, iš po apatinio automato - nuomonė apie jo lemtį. Hale- 
kas nustebęs švogždžiančiai įkvėpė oro. 

- Aš žinojau! - šalimais šūktelėjo Heidė. Jos balse pasigirdo nus- 
tebus dvejonė - tartum nežinotų, džiaugtis jai, išsigąsti ar stebėtis. - 
Aš žinojau, kad tu sulysai! 

Jeigu ji nugirdo jo švogždžiantį kvėpsnį, pagalvojo Halekas, tai, 
be abejo, pamanė, kad dėl šito kaltas buvo skaičius, ties kuriuo sus- 
tojo svarstyklių rodyklė - netgi su visais drabužiais ir šveicarų ga- 


* Žemo lygio, nebemadingi (pranc.). 

mybos kareivišku peiliu savo velvetinių kelnių kišenėje, netgi su so- 
čiu mohonkišku pusryčiu skrandyje toji rodyklė sustojo tiksliai ties 
232. Nuo tos dienos, kai Kenlis sutiko teisme susitarti, Bilis nume- 
tė keturiolika svarų. 

Betgi ne parodytas svoris privertė jį kvėptelti, o likimas. Apati- 
nis skydelis nuslydęs atidengė ne FINANSINIAI REIKALAI 
NETRUKUS PASITAISYS ar APLANKYS SENI DRAUGAI, ar- 
ba NEDARYKIT SKUBOTŲ SPRENDIMŲ. Ne. 

Skydelis atidengė vienintelį žodį juodomis raidėmis: “LIESĖK!"* 


Ketvirtas skyrius 
227 


Juodu važiavo atgal į Fervjū daugiausia tylėdami, vairavo Heidė, 
kol iki Niujorko miesto liko penkiolika mylių ir transporto eismas 
suintensyvėjo. Tada ji įsuko į pakelės aikštelę ir perdavė vairą Bi- 
liui, kad parvežtų juos abu namo. Ir kodėl jis neturėtų vairuoti; toji 
senė buvo užmušta, tas tiesa; viena ranka bemaž nuplėšta nuo kūno, 
dubuo sutrupintas, kiaušas ištaškytas 1t numesta ant marmurinių 
grindų kinų vaza; tačiau Bilis Halekas negavo nė vienos skylės sa- 
vosiose Konektikute išduotose vairuotojo teisėse. Mielasis papyčių 
graibišius pasirūpino tuo. 

- Tu mane girdi, Bili? 

Jis žvilgtelėjo į žmoną vos sekundę, paskiau vėl nukreipė akis į 
kelią. Šiomis dienomis jis važiavo geriau, ir nors nenaudojo signalo 
daugiau nei visados, nešaukė ir nemosikavo rankomis labiau nei pa- 
prastai, geriau jautė kitų vairuotojų ir savąsias klaidas negu kada 
nors anksčiau ir abiem atvejais buvo nebe toks atlaidus. Senės su- 
važinėjimas tiesiog stebuklingai vertė koncentruoti dėmesį. Nė kiek 
neprisidėjo prie savigarbos jausmo ir sukėlė keletą išties bjaurių 
sapnų, tačiau užtikrintai kilstelėjo ankstesnį koncentruotumo lygį. 

- Aš lakiojau padebesiais, atleisk. 

- Tiesiog aš tau dėkojau už nuostabiai praleistą laiką. 

Ji nusišypsojo Biliui ir palietė jo ranką. Laikas iš tiesų nuostabiai 
praleistas - bent Heidei. Ši neabejotinai Paliko Tai Už Savęs - čigo- 
nę, parengtinį nagrinėjimą, kuriame valstybinis kaltinimas buvo at- 
mestas, senąjį čigoną su išpuvusia nosimi. Heidei dabar tai buvo 
praeities nemalonumas - kaip ir toji Bilio draugystė su tuo italiūkš- 
čia banditėliu iš Niujorko. Bet dabar kažkas kirbėjo jai mintyse; ant- 
ras žvilgsnis šnairomis tai patvirtino. Šypsena nubluko, ir kai žvel- 
gė 1 ji, apie Žmonos akis išryškėjo smulkios raukšlelės. 

- Labai prašom, - pasakė jis. - Visad tavo paslaugoms, vaikuti. 

- O kai grįšim namo... 

- Aš vėl užšoksiu ant tavo griaučių! - su apsimestiniu entuziaz- 
mu sušuko jis ir nutaisė gašlų vypsnį. Tiesą sakant, abejojo, ar jam 
pasistotų, net jeigu pro jį pramarširuotų Dalaso žirgų tramdytojos 
apatiniais baltinukais, sumodeliuotais Frederiko iš Holivudo. Tai 
neturėjo nieko bendra su tuo, kaip dažnai juodu darbavosi Mohon- 
ke; visa esmė - pranašystė. LIESĖK! Tikriausiai toji mašina nieko 
panašaus nepasakė - jam pasivaideno. Bet, po šimts, neatrodė, kad 
jam būtų pasivaidenę - atrodė taip realu, kaip antraštė Niujorko “Ti- 
mes'e''. Ir tasai realumas buvo baisiausia, nes LIESĖK! - tai jokia 
pranašystė. Netgi JŪSŲ LIKIMAS NETRUKUS TURI PALENG- 
VĖTI iš teisybės niekam tikus. Ateities pranašautojai žada tokius 
dalykus, kaip antai ilgos kelionės ar pasimatymas su senais drau- 
gais. 

Ergo*, jį buvo ištikus haliucinacija. 

Taip, iš tiesų. 

Ergo, tikriausiai jis 1ma pamesti protą. 

O, atsikvošėk, argi šitaip teisinga? 

Gana teisinga. Kai tavo vaizduotė tampa nebevaldoma, tai nėra 
gera Žinia. | 


* Taigi, vadinas (lot.). 

- Gali užšokti ant manęs, jeigu nori, - pasakė Heidė, - bet aš la- 
biau noriu, kad užšoktum vonios kambary ant svarstyklių... 

- Liaukis, Heide! Aš numečiau kiek svorio, didelio čia daikto! 

- Aš labai didžiuojuos tavimi, kad šiek tiek numetei svorio, Bili, 
bet pastarąsias penkias dienas mudu bemaž nuolatos buvome kartu, 
ir nors plyšk, jei aš žinau, kaip tu tai darai. 

Šįsyk jis pasižiūrėjo į ją ilgėliau, bet ji nepasisuko į jį, tik žvelgė 
pro langą sukryžiavus ant krūtinės rankas. 

- Heide... 

- Tu valgai tiek pat kaip ir visados. Galbūt dar daugiau. Kalnų 
oras turbūt pagreitino tavo motoro apsisukimus. 

- Kam dar vynioti į vatą? - paklausė jis, sulėtindamas automobi- 
lį, kad įmestų keturiasdešimt centų į Raijo kelio rinkliavos kioske- 
lio krepšelį. Jo lūpos susispaudė į ploną baltą liniją, širdis plakė per 
greitai, ir staiga jis užsiuto. - Ką tu iš tikrųjų turi galvoje? Kad aš di- 
delis, storas kuilys? Sakyk tiesiai, jeigu nori, Heide. Kas per vel- 
nias. Aš atlaikysiu. 

- Nieko panašaus neturėjau galvoje! - sušuko ji. - Kodėl tu šitaip 
elgies po to, kai mudu taip gerai praleidome laiką? 

Šįsyk jam nė nereikėjo žvilgtelti - ir taip žinojo, kad ji netoli aša- 
rų. Tai išdavė jos drebantis balsas. Jis gailėjosi, bet atgaila nenumal- 
dė pykčio. Ir baimės, slypinčios tuoj po juo. 

- Aš nenoriu tavęs skaudinti, - pasakė jis, taip suspausdamas 
“Oldso" vairą, jog pabalo krumpliai. - Niekad nenoriu. Bet numesti 
svorį - geras dalykas, Heide, tad kodėl man vis prikaišioji dėl to? 

- Ne visada tai geras dalykas! - sušuko ji, išgąsdindama jį ir pri- 
versdama šiek tiek kryptelti automobilį. - Ne visada geras dalykas, 
ir tu tą žinai! 

Dabar ji 1š tiesų verkė, verkė ir rausėsi po rankinuką, ieškodama 
servetėlės, perpus erzinančiai, perpus keldama graudulį, kaip tatai 
buvo jai būdinga. Jis padavė savo nosinaitę, ir ji nusišluostė akis. 

- Gali kalbėt, ką nori, gali mane užgaulioti, gali kankinti, jei no- 
ri, Bili, gali netgi sugadinti tą laiką, kurį ką tik praleidome. Bet aš 
tave myliu ir išklosiu, ką turiu pasakyti. Kai žmonės ima netekti 

svorio, nors ir nesilaiko dietos, tai gali reikšti ligą. Tai vienas iš sep- 
tynių perspėjančių ženklų dėl vėžio, - žmona kyštelėjo jam nosinai- 
tę. Paimdamas ją, palietė Heidės pirštus. Jos ranka buvo labai šalta. 

Ką gi, žodis išsprūdo. Vėžys. Rimuojasi su žioplys ir kelnes 
pridėjo jis. Nuo Dievo nepasislėpsi, tas žodis sušmėžuodavo Biliui 
mintyse nesyk nuo tada, kai jis nulipo nuo svarstyklių prie batų par- 
duotuvės. Sušmėžuodavo it purvinas kokio nors bjauraus klouno ba- 
lionas, ir jis nuo jo nusigręždavo. Nusigręždavo nuo jo, kaip nusi- 
gręži nuo benamių moterų su maišais, kurios sėdi linguodamos sa- 
vo atšiauriose, suodinose pakampėse prie Didžiosios Centrinės sto- 
ties... arba kaip nusisuki nuo išdykaujančių čigoniukų, atkakusių su 
likusia čigonų šutve. Čigoniukai dainuodavo balsais, kurie kažkaip 
ištaikydavo būti podraug monotoniški ir malonūs klausai. Čigoniu- 
kai vaikščiodavo ant rankų su tambūrinais, kažkokiu būdu laiko- 
mais ištiestų basų kojų purvinais pirštais. Čigoniukai žongliruodavo. 
Čigoniukai padarydavo gėdą “Frisbee"* atletams, sukdami du, kar- 
tais tris plastikinius diskus vienu metu - ant pirštų, ant nykščių, kai 
kada ant nosių. Visus tuos dalykus darydami jie juokdavosi, ir atro- 
dė, kad visi jie su odos ligomis, žvairakumu ar kiškio lūpa. Kai ne- 
tikėtai išvysdavai prieš save tokį nepaprastą judrumo ir bjaurasties 
derinį, ką kita likdavo daryti, jei nenusisukti į šalį? Benamės mote- 
rys, čigoniukai ir vėžys. Netgi padrikas jo minčių bėgsmas baugino 
Bilį. 

Vis dėlto gal ir geriau, kad tas žodis išsprūdo. 

- Aš gerai jaučiuosi, - pakartojo jis galbūt šeštą kartą nuo tos 
nakties, kai Heidė paklausė, ar jis gerai jaučiasi. Ir, po šimts, tai tie- 
sa! - Be to, mankštinuos. - 

Tai irgi tiesa... Bent dėl pastarųjų penkių dienų. Juodu drauge 
įveikė Labirinto traktą, ir nors visą kelią jis šniokštė ir turėjo įtrau- 
kinėti pilvą, kad galėtų prasisprausti pro kelias siauriausias vietas, 
nėsyk nė iš tolo neiškilo grėsmė įstrigti. Po teisybei, tai Heidei, 


* Firminis plastikinių diskų pavadinimas; jais žaidžiama mėtant ir gaudant 
besisukančius ore. 

pūškuojančiai ir uždususiai, dusyk prireikė prašyti atokvėpio. Bilis 
diplomatiškai neprikišo jai nesaikingo rūkymo. 

- Neabejoju, kad tu gerai jautiesi, - pasakė ji, - ir tai puiku. Bet 
pasitikrinti sveikatą irgi būtų neprošal. Aštuoniolika mėnesių nesi- 
tikrinai, 1r kertu lažybų, kad daktaras Hjustonas tavęs ilgisi... 

- Man regis, jisai šiek tiek linkęs į žolytę, - suniurnėjo Halekas. 

- Linkęs į ką? 

- Nieko. 

- Bet aš tau sakau, Bili, tu negali per dvi savaites numesti bemaž 
dvidešimties svarų vien mankšta. 

- Aš nesergu! 

- Tuomet nors dėl manęs. 

Likusį kelią iki Fervjū juodu važiavo tylėdami. Halekas norėjo ją 
prisitraukti prie savęs ir pasakyti, gerai, tvarka, jis padarysiąs, ko ji 
trokštanti. Tačiau jam dingtelėjo mintis. Visiškai absurdiška mintis. 
Absurdiška, tačiau vis tiek šiurpi. 

Galbūt esama naujo senųjų čigoniškų užkeikimų stiliaus, draugai 
ir kaimynai - kaip dėl tokios galimybės? Anksčiau jie paversdavo 
jus vilkolakiu ar atsiųsdavo demoną, kad vidur nakties nusuktų jums 
galvą... Ką nors tokio panašaus, bet visa keičiasi, tiesa? Kas, jeigu 
tasai senis prisilietęs užkrėtė mane vėžiu? Ji teisi: netekti dvidešim- 
ties svarų - tai toks pat perspėjantis ženklas, kaip kalnakasio kana- 
vėlė narvely, staiga krentanti negyva. Plaučių vėžys... leukemija... 
melanoma... 

Tai kvaila, tačiau ši kvailionė nepadėjo nuvyti minties: kas, jei- 
gu anas prisilietęs užkrėtė mane vėžiu? 

Linda pasitiko juos ekstravagantiškais bučiniais, jų abiejų nuos- 
tabai, ištraukė iš orkaitės visai pagirtiną lazanją* ir ant popierinių 
lėkštelių padavė į stalą, nutaisius to nepaprasto lazanjos mėgėjo ka- 
tino Garfildo** miną. Pasiteiravo, kaip praėjo jų antrasis medaus 

dorų. 

** Laikraščių komiksų vaikams ir jaunimui personažas. 

mėnuo (“Tinkama frazė antrajai vaikystei"', sausai pastebėjo Hale- 
kas Heidei vėliau tą vakarą, kai buvo suplauti indai ir Linda išlėkė 
su dviem savo draugėmis toliau tęsti žaidimo “Pilys ir drakonai", 
jau trunkančio mažne metus) ir nespėjus jiems prasižioti apie kelio- 
nę, šūktelėjo: 

- O, vos nepamiršau! - ir likusią vakarienės dalį vaišino juos 
Nuostabiais Ir Siaubingais Pasakojimais Iš Fervjū Žemesniosios Vi- 
durinės Mokyklos Gyvenimo - begalinė istorija, labiau Žavėjusi ją 
pačią, nei Haleką ar jo žmoną, nors abu stengėsi klausytis itin dėme- 
singai. Vis dėlto juk jie nebuvo namie bemaž savaitę. 

Išsiskubindama ji garsiai pakštelėjo Haleką į skruostą ir šūktelė- 
jO: 

- Ate, džiūvėsiuk! 

Halekas stebėjo, kaip ji užšoka ant dviračio ir švysčiodama ark- 
lio uodegėle mina priekinio kiemo takučiu, o paskiau pasisuko į 
Heidę. Buvo suglumęs. 

- Na, - tarė ji, - ar dabar manęs paklausysi? | 

- Tu jai pasakei. Iš anksto paskambinai ir paprašei, kad šitaip pa- 
sakytų. Moteriška konspiracija. 

- Ne. 

Jis tyrinėjo jos veidą, paskiau pavargusiai linktelėjo. 

- Ne, turbūt ne.. 

Heidė nusitempė jį viršun, kur galiausiai jis atsidūrė vonios kam- 
baryje nuogas, tik su rankšluosčiu apie juosmenį. Bilį persmelkė 
stiprus dėja vu* jausmas - persikėlimas laike buvo toks visiškas, jog 
jį kone supykino. Bemaž tiksliai atsikartoja ta diena, kai jisai stovė- 
j0 ant tų pačių svarstyklių su tuo pačiu melsvu rankšluosčiu apie 
juosmenį. Testigo malonaus kepinamos bekonienos kvapo, atsklin- 
dančio iš apačios. Visa kita buvo lygiai taip pat. 

Ne, ne, ne taip pat. Dar vienas dalykas aiškiai skyrėsi. 

Aną dieną jis turėjo pasilenkti, kad galėtų perskaityti blogą 
naujieną. Teko tai padaryti, kadangi trukdė išsikišęs jo erkeris. 


* Jau matyta, regėta (pranc.). 

Dūblys tebebuvo savo vietoje, tačiau mažesnis. Dėl to neliko jo- 
kios abejonės, nes dabar jis galėjo žvelgti stačiai žemyn ir perskai- 
tyti skaičius. 

Rodyklė stovėjo ties 229. 

- Viskas, - griežtai pareiškė Heidė. - Sutariu tau pasimatymą su 
daktaru Hjustonu. 

- Tos svarstyklės per mažai rodo, - silpnai gynėsi Halekas. - Vi- 
sados mažiau rodė. Štai kodėl aš jas mėgstu. 

Žmona šaltai pažvelgė į jį. 

- Gana šūdalionės, drauguži. Pastaruosius penkerius metus vis 
niršai, kad jos per daug rodo, ir mes abu tai žinome, - skaisčiai bal- 
toje vonios kambario šviesoje jis matė, kaip Heidė nuoširdžiai sune- 
rimus. Oda iki spindesio buvo įsitempus jai ant skruostikaulių. 

- Lik stovėti, kur esi, - galiausiai pasakė ir išsiskubino iš vonios 
kambario. 

- Heide? 

- Nejudėk! - šūktelėjo ji nuo laiptų, leisdamasi apačion. 

Po minutės ji sugrįžo su nepraplėštu maišeliu cukraus. Užrašas 
ant jo skelbė: “Nt. sv. 10 svar.'? Heidė plumptelėjo jį ant svarstyk- 
lių. Tos mirksnį delsė, paskiau ties rodykle sustojo stambus raudo- 
nas skaitmuo 012. 

- Taip ir maniau, - niūriai pasakė Heidė. - Aš irgi sveriuos, Bili. 
Jos rodo ne per mažai ir niekad nerodė. Rodo per daug - kaip ir tu 
visad sakydavai. Tai ne vien tik niršulys, ir mes abu tai supratome. 
Turintys antsvorį mėgsta netikslias svarstykles. Tuomet lengviau 
numot į tikruosius faktus. Jeigu... 

- Heide... 

- Jeigu tos svarstyklės rodo, kad tu sveri du šimtus dvidešimt de- 
vynis, vadinasi, iš tikrųjų yra du šimtai dvidešimt septyni. Nagi, 
leisk man... 

- -Heide... 

- Leisk man susitarti su daktaru. 

Jis delsė, žvelgdamas į savo basas pėdas, paskiau papurtė galvą. 

- Bili! 

- Aš pats tai padarysiu, - tarė jis. 

- Kada? 

- Trečiadienį. Susitarsiu trečiadienį. Kiekvieną trečiadienio po- 
pietę daktaras Hjustonas lankosi priemiesčio klube ir žaidžia devy- 
nių duobučių golfą. - Kartais jis žaidžia su neprilygstamuoju papy-- 
čių graibišium, mėgėju bučiuoti svetimas žmonas Keriu Rosingtonu. 
- Aš pats pasikalbėsiu su juo. | 

- Kodėl tau nepaskambinus šįvakar? Tuojau pat? 

- Heide, - tarė jis. - Užteks. 

Ir kažkas vyro veide veikiausiai ją įtikino daugiau nebemygti, 
nes tą naktį Heidė apie tai nebeužsiminė. 


Penktas skyrius 

Sekmadienis, Pirmadienis, Antradienis. 

Bilis sąmoningai stengėsi laikytis atokiai nuo svarstyklių viršu- 
je. Jis 1š peties kirto valgius, nors ir nejuto ypatingo alkio, kas retai 
pasitaikydavo per jo suaugusiojo gyvenimą. Liovėsi slėpęs podely- 
je savo traškučius už “Lipton" sriubos pakelių. Dorojo peperoni* 
riekeles ir “Muenster"? sūrį su “Ritz" krekeriais per sekmadieninę 
“Yankees" ir “Red Sox'ų" dviejų rungtynių seriją. Maišelis saldžių 
kukurūzų lazdelių pirmadienio rytą darbe ir maišelis “Cheez-Dood- 
les*** pirmadienį popiet - vienas iš jų, o galbūt abu sukėlė gana ne- 
malonų pirdynės tarpsnį, kuris truko nuo ketvirtos iki maždaug de- 
vintos vakaro. Linda išstypčiojo nuo televizoriaus iš kambario vidu- 
ry Žinių laidos, pareiškusi, kad sugrįšianti, jeigu kas nors apdalintų 
dujokaukėmis. Bilis kaltai nusišypsojo, bet nepajudėjo iš vietos. Su- 

* Gausi prieskonių sausa dešra (it.). 


** Sūrio piršteliai (firm. pakeliuose pardavinėjamo užkandžio pavadini- 
mas). 

kaupta patirtis su pirdalais jį išmokė, kad tokios rūšies dujoms leis- 
ti labai mažai tepadeda, kai palieki kambarį. Tartum tas bjaurus 
dvokas pritvirtintas prie tavęs nematomomis gumytėmis ir sekioja 
visur iš paskos. 

Bet vėliau, žiūrėdamas filmą “Ir teisingumas visiems“ iš ciklo 
“Namų karas", Bilis drauge su Heide suvalgė beveik visą “Saros Li" 
varškės pyragą. 

Antradienį, grįždamas namo, jis prie Norvalko išsuko iš Konek- 
tikuto magistralės ir užkandinėje “Biurgerių karalius" nusipirko po- 
rą didžiulių sumuštinių su sūriu. Įniko į juos kaip visados būdamas 
prie vairo - mašinaliai suleisdamas dantis kramtė, rijo kąsnis po kąs- 
nio... 

Atsipeikėjo tik pravažiavęs Vestportą. 

Mirksnį jo protas tartum atsiskyrė nuo kūniškojo apvalkalo - ne 
mąstė, ne atspindėjo, bet atsiskyrė. Bilis prisiminė fizinį šleikštulio. 
pojūtį, kurį patyrė vonios kambary ant svarstyklių tąnakt, kai juodu 
su Heide sugrįžo iš Mohonko, 1r jam toptelėjo, jog esąs įžengęs į vi- 
siškai naują mąstyseną. Jis bemaž jautėsi, lyg būtų įgijęs kažkokį 
astralinį būvį - smalsaus tranzuotojo, iš šalies atidžiai jį tyrinėjan- 
čio. Ir ką gi tasai tranzuotojas matė? Veikiausiai kai ką labiau juo- 
kinga nei baisaus. Žmogų netoli trisdešimt septynerių, su “Bally" 
batais ir “Bausch 6 Lomb'' minkštomis kontaktinėmis linzėmis ant 
akių, žmogų su trijų dalių eilute, kainavusia šešis šimtus dolerių. 
Trisdešimtšešiametis amerikietis, baltasis, kankinamas antsvorio, 
sėdintis prie 1981-ųjų laidos “Oldsmobilio-98" vairo, šveičia milži- 
nišką hamburgerį, o salotų lapų atplaišos su majonezu krenta ant 
tamsiai pilko jo švarko. Galėtumei juoktis ligi ašarų. Arba klyksmo. 

Jis išmetė antro hamburgerio likučius pro langą ir su beviltišku 
pasibj aurėjimu pažvelgė į glitėsius 1š riebalų ir padažo sau ant ran- 
kos. Ir tada padarė viena, kas buvo įmanoma šiomis aplinkybėmis: 
nusijuokė. Pažadėjo sau: “Gana. Lėbavimas turi baigtis!“ 

Tą vakarą, kai Bilis sėdėjo priešais židinį ir skaitė “The Wall 
Street Journal", Linda atėjo pabučiuoti jį labos nakties, paskiau šiek 
tiek atsitraukė ir pasakė: 

- Tėtuk, tu pradedi atrodyti kaip Silvestras Stalonė. 
- O, Dievuliau! - ištarė Halekas, užversdamas aukštyn akis, ir 
abu nusijuokė. 

Bilis Halekas aptiko, kad svėrimosi procedūra įgijo tam tikro 
žiauraus ritualo pobūdį. Kada tai atsitiko? Jis nežinojo. Vaikystėje 
paprasčiausiai jis kartkartėmis užšokdavo ant svarstyklių, probėgš- 
mom žvilgtelėdavo į savo svorį ir vėl nušokdavo. Tačiau kažkuriuo 
laikotarpiu, kai svoris pasistūmėjo, kad ir kaip atrodė neįtikima, nuo 
190 svarų iki aštuntadalio tonos, kaip tik ir prasidėjo šisai ritualas. 

Po šimts, ritualas, numojo jisai sau. Įprotis. Paprasčiausiai įpro- 
tis, štai ir viskas. 

Ritualas, nenuginčijamai kuždėjo jam pasąmonė. Jis buvo ag- 
nostikas, nuo devyniolikos metų amžiaus neįžengęs vidun pro jo- 
kios bažnyčios duris, tačiau mokėjo atpažinti ritualą, kai tokį išvys- 
davo, ir toji svėrimosi procedūra buvo mažne apeiga. Matai, Dieve, 
aš visąlaik tą darau, tad apsaugok šį baltąjį žmogų, kylantį teisinin- 
ką, nuo širdies smūgio ar apopleksijos, kurių, kaip teigia kiekviena 
pasaulio draudimo statistika, aš galiu tikėtis maždaug tuoj po ketu- 
riasdešimt septynerių metų amžiaus. Meldžiam tave vardan choles- 
terolio ir sočiųjų riebalų. Amen. 

Ritualas prasideda miegamajame. Nusivilkti drabužius. Apsi- 
siausti tamsiai žaliu veliūro chalatu. Sumesti visus nešvarius balti- 
nius skalbinių dėžėn. Tvarkingai pakabinti sieninėn spinton kostiu- 
mą, jeigu juo vilkėjai pirmą ar antrąsyk ir ant jo nėra baisių dėmių. 

Nueiti koridoriumi į vonios kambarį. Įžengti ten su pagarba, bai- 
mingai, prisiverčiant. Nusivilkti chalatą. Pakabinti jį ant kabyklės 
šalia vonios. Ištuštinti šlapimo pūslę. Jeigu atrodo, kad žarnos išsi- 
judins, - netgi iš tolo atrodo, - tad pirmyn. Jis neturėjo nė menkiau- 
sios nuovokos, kiek vidutiniškai galėtų sverti žarnų turinys, bet prin- 
cipas buvo logiškas, tvirtas: išmesti už borto visą balastą, kurį tik 
įmanoma. 

Heidė pastebėjo šį ritualą ir sykį sarkastiškai paklausė, ar jis ne- 
norėtų savo gimtadieniui gauti stručio plunksną. Tuomet, pasakė ji, 
galėtų įsikišti šią gerklėn ir prieš sverdamasis sykį ar du nusivemti. 
Bilis paliepė jai nebūti tokiai gudriašiknei... o vėliau tąnakt jis ati- 
toko besvarstąs, jog ši mintis iš tiesų savotiškai patraukli. 

Vieną trečiadienio rytą Halekas pirmąsyk per daugelį metų pa- 
siuntė šį ritualą velniop. Trečiadienio rytą Halekas tapo eretiku. Ta- 
po galbūt dar kuo nors blogesniu, nes, kaip velnio garbintojas, ku- 
ris sąmoningai iškreipia religinę ceremoniją, sukabinėdamas kryžius 
aukštyn kojomis ir kalbėdamas “Tėve Mūsų" atbulai, Halekas visiš- 
kai pakeitė savo dienotvarkę. 

Jis apsirengė, prisikimšo kišenes smulkių, kiek tik jų gebėjo su- 
rasti (žinoma, kartu su savuoju šveicarų gamybos kareivišku peiliu), 
apsiavė savo neišvaizdžiausiais, sunkiausiais batais ir sukirto sočius 
pusryčius, nuožmiai nekreipdamas dėmesio į veržiančią šlapimo 
pūslę - sumetė skrandin du keptus kiaušinius, keturias riekeles be- 
konienos, skrudintos duonos ir pakepintos kapotinės. Taip pat išgė- 
rė apelsinų sulčių ir puodelį kavos (su trim gabalėliais cukraus). 

Jausdamas, kaip visa tai teliūškuojasi po skrandį, Halekas niūriai 
užkopė laiptais į vonios kambarį. Minutėlę stabtelėjo, žvelgdamas į 
svarstykles. Žvelgti į jas ir anksčiau neteikdavo jokio džiugesio, da- 
bar buvo netgi dar nemaloniau. 

Suėmė save į rankas ir užlipo ant svarstyklių. 

221; 

Negali būti! Širdis krūtinėje sutuksėjo sparčiau. Velnias, ne!.. 
Kažkas ne taip! Kažkas... 

- Liaukis, - žemu, kimiu balsu sukuždėjo Halekas ir atsitraukė 
nuo svarstyklių kaip Žmogus nuo šuns, besirengiančio jam įkąsti. 
Atbula plaštaka prisidengė burną ir perbraukė per ją kelissyk ten ir 
atgal. 

- Bili? - pašaukė Heidė nuo laiptų apačios. 

Halekas pažvelgė kairėn ir išvydo 1š veidrodžio spoksant išblyš- 
kusį savo paties veidą. Po akimis pūpsojo purpuriniai maišeliai, ku- 
rių niekad anksčiau nebūdavo, o raukšlių vagelės ant kaktos atrodė 
lyg pagilėjusios. | 

Vėžys, vėl šmėkštelėjo mintis ir kartu su šiuo žodžiu jis išgirdo 
čigono šnabždesį. 

- Bili? Tu viršuje? 

Vėžys, tikrai, ne kitaip, štai kas. Jis kažkokiu būdu mane užkei- 
kė. Senė buvo jo žmona... o gal sesuo... ir jis mane užkėikė. Ar šitai 
įmanoma? Ar galimas toks dalykas? Nejau vėžys dabar graužia ma- 
no žarnas, graužia mane iš vidaus taip pat, kaip jo nosį?.. 

Iš gerklės jam išsiveržė gailus siaubo klyksmas. Veidas žmogaus 
veidrodyje buvo perkreiptas baimės, iškamuotas ilgalaikio invalido 
veidas. Tą mirksnį Halekas mažne patikėjo, kad jam vėžys, kad jis 
juo serga. 

- Bi - lii! 

- Aha, aš čia, - jo balsas nuskambėjo tvirtai. Beveik. 

- Dieve, kiek galima tave šaukti! 

- Atleisk. - Tik neužlipk čionai, Heide, neišvysk manęs šitaip at- 
rodančio, nes dar iki vidudienio tu patalpinsi mane ton sukrušton 
Meijo klinikon. Tik lik tenai apačioje, kur esi. Prašau. 

- Tu neužmirši susitarti su Maiklu Hjustonu, ką? 

- Ne, - atsišaukė jis. - Aš susitarsiu. 

- Dėkui, brangusis, - švelniai sušuko Heidė ir, ačiū Dievui, pasit- 
raukė nuo laiptų. 

Halekas nusišlapino, paskiau nusimazgojo rankas ir veidą. Kai, 
jo nuomone, vėl ėmė atrodyti panašesnis į save - daugmaž - nulipo 
apačion, bandydamas švilpauti. 

Niekad per savo gyvenimą dar taip nebijojo. 


Šeštas skyrius 
217 


- Kiek svorio? - paklausė daktaras Hjustonas. Stovėdamas prieš 
šį žmogų, Halekas, nusprendęs būti atviras, prisipažino per tris sa- 
vaites netekęs trisdešimties svarų. 

- Oho! - tepratarė Hjustonas. 

- Heidė šiek tiek susirūpinusi. Žinai, kaip žmogus gali... 

- Ji turi pagrindą rūpintis, - pertraukė Hjustonas. 

Maiklas Hjustonas buvo tipiškiausias Fervjū pilietis: Gražuolis 
Daktaras Žilais Plaukais Ir Malibū Įdegiu. Kai pirmąsyk išvysdavai 
jį sėdintį prie vieno iš staliukų su skėčiais, supančių priemiesčio 
klubo lauko barą, atrodydavo tartum jaunesnė Markuso Velbio*, 
medicinos mokslų daktaro, versija. Baras šalia baseino, vadinamas 
Girdykla, buvo vieta, kur jis ir Halekas dabar sėdėjo. Hjustonas mū- 
vėjo raudonomis golfo kelnėmis, prilaikomomis spindinčio balto 
diržo. Apsiavęs buvo baltais golfo batais, marškiniai - “Lacoste" fir- 
mos, laikrodis - “Rolex". Jis gėrė pina colada**. Kaip vienu iš sa- 
vo standartinių sąmojų vadino tai “penis coladas"***. Abu su žmo- 
na augino dvejetą nepaprastai gražių vaikučių ir gyveno viename iš 
didesniųjų Žibintų alėjos namų - iš ten priemiesčio klubą galėjai pa- 
siekti pėsčiomis. Šiuo faktu girdavosi Dženė Hjuston, kai pasigerda- 
vo. Tai reiškė, kad jų namas kainavo gerokai per šimtą penkiasde- 
šimt tūkstančių. Važinėjo jis rudu ketverduriu “Mersedesu", jinai - 
“Kadilaku Simaronu", kuris atrodė kaip “Rols Roisas" su hemoro- 
jumi. Jų vaikučiai lankė privačią mokyklą Vestporte. Pagal Fervjū 
sklindančias paskalas, - kurios dažniausiai pasitvirtindavo, - Maik- 
las ir Dženė Hjustonai buvo pasiekę modus vivendi: jis garsėjo kaip 
padūkęs paleistuvis, o jinai apie trečią valandą dienos pradėdavo 
nusigėrinėti viskiu. Tiesiog tipiška Fervjū šeima, pagalvojo Halekas 
ir staiga pasijautė ne tik išsigandęs, bet ir pavargęs. Jis arba perne- 
lyg gerai pažinojo tuos žmones, arba bent tarėsi pažįstąs, ir abiem 
atvejais tai sueina į viena. 

Jis nuleido akis į savo blizgančius baltus batus ir pagalvojo: Ką 
tu apgaudinėji? Nuo manęs nepaslėpsi. 

- Noriu rytoj tave apžiūrėti savo kabinete, - pasakė Hjustonas. 


* Marcus Welby - populiarus TV šou personažas - solidus, pagyvenęs, 
žilaplaukis daktaras su tėviškomis manieromis. | 
** Atšaldytas ananasų gėrimas (isp.). 
*** Atšaldyta varpa (isp.). 

- Aš turiu bylą... 

- Išmesk iš galvos savo bylą. Šitai svarbiau. O tuo tarpu man pa- 
sakyk: ar tau nepasireiškė kokių nors kraujavimų? Iš tiesiosios žar- 
nos. Iš burnos? 

- Ne. 

- Nepastebėjai, kad kraujuotų skalpas, kai šukuojiesi plaukus? 

- Ne. 

- O kaip dėl opų, kurios vangiai gyja. Arba dėl šašų, kurie nuk- 
renta, o paskiau ima ir vėl susidaro? 

- Ne. 

- Puiku, - atlyžo Hjustonas. - Beje, šiandien aš įrašiau savo sąs- 
kaiton aštuoniasdešimt keturias duobutes*. Ką tu pasakysi? 

- Pasakysiu, kad vis tiek prabėgs keli metai, kol tu pasieksi 
meistrišką lygį. 

Daktaras nusijuokė. Priėjo padavėjas. Hjustonas užsisakė dar 
vieną penis colada, Halekas - “Miller'i0". “Miller Lite" jis mažne 
pasakė pardavėjui - grynai iš įpročio - ir tuoj pat prikando liežuvį. 
Šviesusis alus jam tiek pat reikalingas kaip... na, kaip koks nors 
kraujavimas iš tiesiosios žarnos. 

Maiklas Hjustonas pasilenkė į priekį. Jo akys surimtėjo, ir Hale- 
ką vėl smilktelėjo toji pati baimė - tarsi slidi, plonutė plieninė ada- 
tėlė, pradurianti jo pilvo sieną. Prislėgtas jis sumojo, kad kažkas jo 
gyvenime pasikeitė - ir ne į gerąją pusę. Visiškai ne į gerąją. Dabar 
jis ne juokais išsigando. Čigono kerštas. 

Rimtos Hjustono akys buvo įbestos į Bilį, ir šiam pasigirdo lyg 
daktaras sakytų: Sansai, kad tu sergi vėžiu - penki iš šešių, Bili. Man 
nė nereikia rentgeno, kad šitai pasakyčiau. Ar atnaujinai savo tes- 
tamentą? Heide ir Linda tinkamai pasirūpinai? Kai esi palyginti 
jaunas, manai, kad šitai negali tavęs ištikti, tačiau vis dėlto gali. Gali. 

Tyliai kaip Žmogus, suteikiantis svarbią informaciją, Hjustonas 
paklausė: 

- Kiek reikia procesijos dalyvių, kad palaidotum niger; iš Harlemo? 


* Čia kalbama apie golfą. 

Bilis papurtė galvą, šypsodamasis apsimestine šypsena. 

- Šešių, - pasakė Hjustonas. - Keturių nešti karstui, dviejų - lai- 
kyti radijui. 

Jis nusijuokė, ir Bilis Halekas antrindamas bičiuliui nutaisė 
linksmą veidą, tačiau savo mintyse aiškiai išvydo čigoną, kuris tada 
laukė jo prie Fervjū teismo rūmų. Už čigono prie šaligatvio, ne par- 
kavimo zonoje, stovėjo didžiulis senas pikapas su savo darbo turis- 
tiniu viršum iš brezento. Brezentas buvo išmargintas keistais raštais, 
besigrupuojančiais apie centrinį piešinį - ne itin gerą atvaizdą viena- 
ragio, klūpančio nulenkta galva priešais čigonę su gėlių pyne ranko- 
se. Čigonas vilkėjo žalios saržos liemene su sagomis, perdirbtomis 
iš sidabrinių monetų. Dabar, stebėdamas Hjustoną, kaip tasai juokia- 
si Iš savo paties sąmojaus, o aligatorius ant jo marškinėlių kilnojasi 
podraug su linksmybės pliūpsniais, Bilis mąstė: Tu prisimeni kur 
kas daugiau apie tą tipą, negu manei. Tau atrodė, kad prisimeni tik 
jo nosį, tačiau yra visiškai ne taip. Tu prisimeni, po šimts, bemaž 
viską. 

Vaikai. Seno sunkvežimaičio kabinoje sėdėjo vaikai, žvelgdami 
į jį be galo giliomis rudomis akimis - tos akys buvo beveik juodos. 
“Liesėk!", pasakė senis, ir nepaisant sustandėjusios pirštų odos jo 
prisilytėjimas buvo nelyginant mylinčiojo glamonė. 

Delavaro numeriai, staiga pagalvojo Bilis. Jo seniena turėjo De- 
lavaro numerius. Ir lipdukas ant buferio kažkoks... 

Dilbiai Biliui pašiurpo žąsies oda, 17 mirksnį jis vos nesukliko, 
kaip sykį girdėjo čia pat prie savęs suklinkant moterį, kai šiai pasi- 
rodė, kad jos vaikas skęsta baseine. 

Bilis Halekas prisiminė, kaip jie pirmąsyk išvydo čigonus - tą- 
dien, kai šie atvyko į Fervjū. 


+ 


Jie išrikiavo savo mašinas palei vieną viešojo Fervjū parko pak- 
raštį, 17 būrys jų vaikų išsipylė žaisti ant pievelės. Cigonės sustoju- 
sios šnekučiavosi ir juos stebėjo. Buvo apsirengusios ryškiai, bet ne 

tais margais skarmalais, kokie vyresnio amžiaus Žmonėms asocijuo- 
jasi su holivudiškąja ketvirtojo ir penktojo dešimtmečio čigonų ver- 
sija. Moterys vilkėjo spalvingomis vasarinėmis suknelėmis, molius- 
kų rinkikių kelnėmis iki pusės blauzdų, jaunesnės - “Jordache" ar 
“Calvin Klein" džinsais. Jos atrodė linksmos, gyvos, kažkokios pa- 
vojingos. 

Iš “Folksvageno" autobusiuko iššoko jaunuolis ir ėmė žongliruo- 
ti kėgliais. KIEKVIENAM REIKIA KUO NORS TIKĖTI, skelbė 
užrašas ant jo sportinukų, IR KAIP TIK DABAR AŠ TIKIU, JOG 
IŠGERSIU ALAUS. Fervjū vaikai nubėgo prie jo tartum pritraukti 
magneto, sujaudintai šūkčiodami. Po vaikino marškiniais raibuliavo 
raumenys, o ant krūtinės šokinėjo milžiniškas krucifiksas. Kai ku- 
rios Fervjū motinos pagavo ir nusitempė savo vaikučius šalin. Kitos 
nebuvo tokios greitos. Vyresni miesto vaikai prisiartino prie čigo- 
niukų, kurie liovėsi žaidę ir stebėjo šiuos. Miestiniai, bylojo jų tam- 
sios akys. Mes matome miestinius vaikus visur, kur veda keliai. Pa- 
žįstame jūsų akis ir šukuosenas; žinome, kaip saulėje sublyksi jūsų 
dantų sąvaržėlės. Mes nežinome, kur atsidursime rytoj, tačiau žino- 
me, kur liksite jūs. Ar tos pačios vietos ir tie patys veidai jums neį- 
grysta? Mes manome, jog taip. Manome, kad kaip tik todėl jūs vi- 
sados imate mūsų nekęsti. 

Bilis, Heidė ir Linda Halekai tądien irgi ten buvo, dvi dienas 
prieš tai, kai Halekas partrenks ir užmuš seną čigonę mažiau nei 
ketvirtį mylios nuo čia. Jie piknikavo ir laukė, kol prasidės pirma- 
sis pavasarinis orkestro koncertas. Daugelis kitų, iškylaujančiųjų tą- 
dien parke, buvo susirinkę čia dėl tos pačios priežasties, ir čigonai 
tai, be abejo, žinojo. 

Linda atsistojo, tarsi sapnuodama nusibraukė delnais džinsų sė- 
dynę ir pasuko žongliruojančio kėgliais jaunuolio link. 

- Linda, lik čia! - griežtai paliepė Heidė. Ranka ji siekė savo svi- 
terio apykaklės ir suskato ją knebinėti kaip visados, kai būdavo su- 
sijaudinus. Halekas manė, kad ji to netgi nesuvokia. 

- Kodėl, mama? Juk šventė... bent man taip regis. 

- Tai čigonai, - pasakė Heidė. - Laikykis atokiai. Jie visi apgavi- 
kai. 

Linda pažvelgė į motiną, paskiau į tėtį. Bilis truktelėjo pečiais. 
Duktė stovėjo, regis, tiek pat nesuvokdama savo ilgesingos veido iš- 
raiškos, kiek Heidė - kad ranka neramiai knebinėja sau prie gerklės 
apykaklę. 

Jaunuolis vieną po kito sumetė savo kėglius pro mikroautobuso 
duris vidun, ir besišypsanti tamsiaplaukė mergina, kurios grožis bu- 
vo veik nežemiškas, atsviedė jam paeiliui penkias kuokeles. Vaiki- 
nas dabar pradėjo žongliruoti jomis, išsižiojęs, tolydžio išmesdamas 
kurią nors vieną viršun pro savo pažastį ir kaskart sušukdamas Ei! 

Pagyvenęs vyriškis, vilkintis oškošišku* kombinezonu aukšta 
krūtine ir languotais marškiniais, ėmė dalyti lapelius. Dailioji čigo- 
naitė, kuri pirmiau sugaudė kėglius ir atsvaidė kuokeles, dabar leng- 
vai nušoko iš autobusiuko ant žemės su molbertu rankoje. Jinai ir 
pastatė jį stovėti. Halekas pagalvojo: Ji rengiasi demonstruoti pras- 
tus jūros peizažus ir galbūt prezidento Kenedžio portretus. Tačiau 
vietoje paveikslų ji ant molberto atrėmė šaudymo taikinį. Kažkas iš 
autobusiuko vidaus pametėjo jai laidyklę. 

- Džina! - šūktelėjo žongliruojantis kuokelėmis vaikinas ir pla- 
čiai nusišypsojo - pasimatė, jog jam trūksta kelių priekinių dantų. 
Linda ūmai atsisėdo. Josios vyriškojo grožio sampratą suformavo 
gyvenimas, praleistas prieš televizorių, ir jaunuolio dailumas jai bu- 
vo sugadintas. Heidė perstojo knebinėjusi savojo megztinio apykaklę. 

Mergina mestelėjo laidyklę vaikinui. Šis numetė vieną kuokelę ir 
vietoje jos ėmė žongliruoti laidykle. Halekas prisiminė pagalvojęs: 
Tai tikrai bemaž neįmanoma. Vaikinas atliko tai du ar tris kartus, 
paskiau nusviedė laidyklę atgal merginai ir kažkaip išsigudrino pa- 
kelti numestąją kuokelę, tuo pat metu vis išlaikydamas kitas ore. Pa- 
sigirdo pavieniai aplodismentai. Kai kurie 1š vietinių šypsojosi, - ir 
Bilis patsai šypsojosi, - bet dauguma jų žvelgė į čigonus įtariai. 


* Oškoš (“Oshkosh B'Gosh") - garsi drabužių gamybos firma. 

Mergina atsitraukė nuo molberto su taikiniu, išsitraukė iš viršu- 
tinės kišenėlės rutulinio guolio šratukų ir greitai švystelėjo juos vie- 
ną po kito į patį taikinio centrą - plop, plop, plop. Netrukus ją aps- 
pito berniukai (it kelios mergaitės), prašydami duoti ir jiems paban- 
dyti. Čigonaitė juos surikiavo eilutėn taip pat greitai ir vikriai kaip 
darželio auklėtoja, ruošianti savo globotiniams 10:15 valandos tua- 
leto pertraukėlei. Maždaug Lindos amžiaus dvejetas paauglių čigo- 
niukų iššoko iš seno universalo ir suskato rinkti žolėje išeikvotąją 
amuniciją. Jie buvo panašūs kaip du vandens lašai - matyt, identiš- 
ki dvyniai. Vienas turėjo įsisegęs kairėn ausin auksinį žiedą, jo bro- 
lis tokį patį - dešinėn. Tai šitaip motina juos atskiria? pagalvojo Bi- 
lis. 

Niekas nieko nepardavinėjo. Labai pabrėžtinai, labai aiškiai nie- 
kas nieko nepardavinėjo. Nebuvo jokios Ponios Azonkos, burian- 
čios iš Taro kortų. 

Vis dėlto Fervjū policijos automobilis atvažiavo gana greitai, iš 
j0 išlipo du kopai*: vienas buvo Hoplis, policijos šefas, vyras 
šiurkštaus grožio, apie keturiasdešimties metų amžiaus. Pagyvėji- 
mas šiek tiek atslūgo, dauguma motinų pasinaudojo atoslūgio joms 
suteikta proga ir pagavusios savo peržavėtus vaikus nusitempė šalin. 
Kai kurie vyresnieji protestavo, ir Halekas pastebėjo, kad keli iš jau- 
nesniųjų buvo apsiašaroję. 

Hoplis pradėjo aiškintis gyvenimo faktus su čigonu, kuris anks- 
čiau žongliravo (šio kuokelės, linksmai nuspalvintos raudonomis ir 
mėlynomis juostelėmis, dabar mėtėsi ant žemės jam apie kojas) ir 
pagyvenusiu čigonu su oškošišku kombinezonu. Pastarasis kažką 
pasakė, Hoplis papurtė galvą. Paskiau kažką pasakė žonglierius ir 
suskato gestikuliuoti. Kalbėdamas jis slinkosi vis arčiau ir arčiau 
prie atlydėjusio Hoplį policininko. Dabar šis vaizdas ėmė Halekui 
kažką priminti, ir tuoj pat jisai sumojo ką. Lyg stebėtų beisbolo žai- 
dėjus, besiginčijančius su teisėju dėl abejotino sprendimo. 


* Zargoniška policininkų pravardė (iš PppEE - “variagalvis", pagal 
anksčiau nešiotus šalmus). 

Vyresnysis, su kombinezonu, timptelėjo žonglierių už rankos, 
patraukdamas šį žingsnį ar du atgal, ir tatai sustiprino įspūdį - atro- 
dė, kad komandos vadovas stengiasi apsaugoti jaunąjį karštakošį, 
J0g jo nepašalintų iš aikštės. Jaunuolis dar kažką pasakė. Hoplis vėl 
papurtė galvą. Jaunuolis ėmė šaukti, bet vėjas pūtė ne iš tos pusės, 
ir Bilis girdėjo tiktai garsus, bet ne žodžius. 

- Kas dedasi, mam? - paklausė Linda, atvirai sužavėta. 

- Nieko, mieloji, - atsakė Heidė ir ūmai suskato pakuoti daiktus. 
- Tu jau pavalgei? 

- Taip, ačiū. Tėti, kas dedasi? 

Mirksnį jam sukosi ant liežuvio galo pasakyti: Tu stebi klasikinę 
sceną, Linda, prilygstančią “Sabinių pagrobimui ".* Šitoji vadinasi 
"Nepageidaujamųjų išvarymas ''. Bet Heidės akys buvo įsmeigtos į 
jį, kietai sučiauptos jos lūpos aiškiai bylojo, jog dabar ne metas ne- 
tinkamai lengvabūdystei. 

Iš teisybės, nieko ypatinga buvo tiesa - nei šunys paleisti, nei 
švaistytasi guminėmis lazdomis, nei juodų “ožių"', sustojusių viešo- 
j0 parko pakrašty. Mažne teatrališku nepaklusnumo gestu žonglie- 
rius išplėšė savo ranką iš “oškošiečio"" gniaužto, susirankiojo kuoke- 
les ir vėl ėmė žongliruoti. Tačiau pyktis sutrikdė jo refleksus, ir da- 
bar pasirodymas išėjo nekoks. Bemaž iškart dvejetas kuokelių nuk- 
rito ant žemės. Viena pataikė jam į pėdą, ir kažkoks vaikiūkštis nu- 
sijuokė. 

Hoplio partneris nekantriai žingtelėjo priekin. Policijos šefas, nė 
kiek nepasimetęs, suturėjo jį daugmaž taip pat, kaip “oškošietis" 
buvo suturėjęs žonglierių. Užsikišęs nykščius už plataus diržo, Hop- 
lis atsirėmė nugara į guobos kamieną, į nieką konkrečiai nežiūrėda- 
mas. Pasakė kažką kitam kopui, ir tasai iš užpakalinės kelnių kiše- 
nės išsitraukė užrašų knygelę, paskiau, paseilėjęs nykštį, atsivertė ją 


* Užuomina į antikinę legendą, kai romiečiai, iš pradžių neturėję moterų, 
pasikvietę į svečius kaimyninę gentį - sabinus - per puotą pagrobė jų 
merginas. Sis siužetas atspindėtas italų dailininko Džiovanio Batistos 
Tjepolo (Giovanni Batista Tiepolo, 1696-1770) paveiksle “Sabinių pa- 
grobimas". 

ir nužingsniavo prie artimiausio automobilio - perdirbto iš katafal- 
ko septintojo dešimtmečio pradžios “Kadilako"", kur ėmė užsirašinė- 
ti jo numerį. Darė tai itin demonstratyviai. Baigęs perėjo prie 
“Folksvageno" autobusiuko. 

“Oškošietis" prisiartino prie Hoplio ir pradėjo dėl kažko jį įtiki- 
nėti. Hoplis truktelėjo pečiais ir nusisuko nuo jo. Policininkas perė- 
j0 prie seno “Fordo" sedano. Palikęs Hoplį, “oškošietis"? nuskubėjo 
prie jaunuolio ir ėmė kažką karštai jam kalbėti, mostaguodamas ran- 
komis šiltame pavasario ore. Bilis Halekas buvo beprarandąs ir tą 
nedidelį dėmesį, kurį iš pradžių jam kėlė toji scena. Tiesiog ėmė ne- 
bematyti čigonų, kurie padarė klaidą, sustodami Fervjū pakeliui iš 
Niekur į Kažkur. 

Žonglierius staiga apsisuko ir sugrįžo prie autobusiuko, papras- 
čiausiai leisdamas ir kitoms savo kuokelėms nukristi ant žolės (au- 
tobusiukas stovėjo tuoj pat už pikapo su savo darbo turistiniu ants- 
tatu, ant kurio buvo nupiešti vienaragis ir čigonė). “Oškošietis"" pa- 
silenkė jų pakelti, vis be perstojo neramiai kažką aiškindamas Hop- 
liui. Tasai vėl truktelėjo pečiais, ir nors Bilis Halekas buvo anaiptol 
ne telepatas, jis tiek pat aiškiai žinojo, kad Hoplis tuo mėgaujasi, 
kiek ir tai, jog Heidė ir Linda vakarienei valgys pikniko likučius. 

Jaunoji čigonė, kuri svaidė į taikinį šratukus, pamėgino užkalbin- 
ti žonglierių, tačiau tas piktai praėjo pro ją ir įlipo į autobusiuką. Ši 
mirksnį pastovėjo, žvelgdama į “oškošietį'", laikantį rankose kuoke- 
les, paskiau irgi įlipo į autobusiuką. Halekas galėjo 1štrint iš savojo 
suvokimo kitus, tačiau tuo metu buvo neįmanoma jos nematyti. Či- 
gonaitės plaukai buvo ilgi ir iš prigimties banguojantys, niekuo ne- 
perrišti. Krito žemiau jos menčių juodu, kone laukiniu srautu. Kar- 
tūninė jos palaidinukė ir sijonas su kukliu skeltuku galėjo būti pirk- 
ti pigių masinės gamybos drabužių parduotuvėje, tačiau jos kūnas 
atrodė egzotiškai, kaip kokios nors retesnės kačių giminės atstovės 
- panteros, gepardo, snieginio leopardo. Kai Žingtelėjo furgonėlin, 
skelta klostė sijono užpakaly mirksnį prasiskyrė, ir Bilis išvydo dai- 
lų jos vidinės šlaunies išlinkį. Tą momentą jis baisiai jos panoro ir 

įsivaizdavo save ant jos pačią juodžiausią nakties valandą. Ir šisai 
noras jam pasirodė labai senas. Jis atsigręžė į Heidę, ir dabar jos lū- 
pos buvo suspaustos iki baltumo, akys panėšėjo į apsitrynusias mo- 
netas. Ji nepastebėjo vyro žvilgsnio, tačiau pamatė prasiskyrusią si- 
jono klostę - tai, ką toji atidengė - ir puikiai viską suprato. 

Kopas su bloknotu rankoje stebėjo, kol mergina dingo, paskiau 
užvertė bloknotą, vėl įsikišo jį kišenėn ir prisijungė prie Hoplio. Či- 
gonės vadino savo vaikus grįžt karavanan. “Oškošietis"? su glėbiu 
kuokelių vėl prisiartino prie Hoplio ir kažką pasakė. Hoplis papurtė 
galvą, ir tai reiškė pabaigą. 

Iš tikrųjų taip ir buvo. 

Privažiavo antra Fervjū policijos patrulinė mašina, virš jos tin- 
giai mirksėjo švyturėlis. “Oškošietis"?" pažvelgė į ją, paskiau apsidai- 
rė aplinkui po Fervjū viešąjį parką su vaikų aikštele, kupina bran- 
gių, patikrinto saugumo atrakcionų, ir atvira koncertine estrada. Nuo 
kai kurių sprogstančių medžių vis dar linksmai krito kaspinai, užsi- 
likę nuo praeito Velykų sekmadienio kiaušinių ridenimo šventės. 

“Oškošietis" sugrįžo prie savojo automobilio, kuris stovėjo pats 
pirmas. Vos tik suburzgė jo motoras, užsivedė ir visi kiti. Daugelis 
dirbo garsiai ir užsikirsdami; Halekas išgirdo, kad daug stūmoklių 
neveikia, ir išvydo išmetamųjų dujų debesis. “Oškošiečio"" universa- 
las pajudėjo iš vietos, stūgaudamas 1r perdėdamas. Kitos mašinos 1š- 
sirikiavo iš paskos, nebodamos, kad eismo kryptis buvo pro parką 
miesto centro linkui. 

- Jie visi įjungė šviesas! - sušuko Linda. - Dievuliau, panašu į 
laidotuves. 

- Yra dar likę pora “Ring-Dings"*, - gyvai pasakė Heidė. - Su- 
valgyk vieną. 

- Nebenoriu nė vieno. Aš prikimšta. Tėti, ar tie žmonės?.. 

- Tu niekad neturėsi trisdešimt aštuonių colių biusto, - pasakė 
Heidė. 

* Šokoladiniai pyragėliai su svilarožių džemo įdaru, pardavinėjami pakuo- 
tėje po du. 

- Aš nusprendžiau, jog nenoriu trisdešimt aštuonių colių biusto, 
- atšovė Linda, nutaisydama vieną iš savo Didelės Damos minų. Tai 
visad trenkte pritrenkdavo Haleką. - Šiais laikais svarbu subinė. 

- Linda Džoana Halek! 

- Aš suvalgysiu vieną “Ring-Dings"". 

Heidė šaltai žvilgtelėjo į jį. 

- O... šito tu nori? - ir mestelėjo jam pyragėlį, paskiau pati užsi- 
rūkė “Vantage 100“. Galų gale, kol baigėsi orkestro koncertas est- 
radoje, Bilis sukirto abu “Ring-Dings", Heidė surūkė pusę pakelio 
cigarečių ir nekreipė dėmesio į Bilio negrabias pastangas ją pra- 
linksminti. Tačiau pakeliui į namus ji atsileido, ir čigonai buvo už- 
miršti. Bent iki tos nakties. 


+ 


Kai jis užėjo į Lindos kambarį pabučiuoti jos labos nakties, ši 
paklausė: 

- Ar policija ginė tuos Žmones iš miesto, tėt? 

Bilis prisiminė įdėmiai pasižiūrėjęs į ją, jausdamasis podraug 
sutrikdytas 1r kažkaip pamalonintas dukters klausimo. Paprastai ji 
eidavo pas Heidę, kai norėdavo sužinoti, kiek kalorijų turi vokiško 
šokoladinio kekso riekelė; bet sunkesnės tiesos sužinoti kreipdavo- 
si 1 Bilį, 17 kai kada jam atrodydavo, kad šitai neteisinga. 

Jis prisėdo ant dukters lovos, mąstydamas, kad ji vis dar labai 
jauna ir tvirtai įsitikinus esanti toje pusėje ribos, kur neginčijamai 
laikosi vien geri vaikinai. Jai gali būt skaudu. O melas, ko gero, pa- 
dėtų išvengti to skausmo. Bet melas apie dalykus, panašius į tai, kas 
atsitiko tądien Fervjū viešajame parke, turėjo ypatybę sugrįžti ir ne- 
duoti ramybės gimdytojams - Bilis aiškiai prisiminė, kaip jam tėvas 
sakydavo, kad nuo masturbacijos tapsiąs mikčium. Tėvas beveik vi- 
sais atžvilgiais buvo geras žmogus, bet Bilis niekad jam neatleido to 
melo. Ir vis dėlto Linda buvo privertusi jį praeiti sunkų kursą - juo- 
du jau kalbėjosi apie gėjus, oralinį seksą, venerines ligas ir apie tai, 
kad galbūt Dievo nėra. Kad sužinotum, kaip gali varginti atvirumas, 
reikia pačiam turėti vaiką. | 

Staiga Bilis pagalvojo apie Džinelį. Ką Džinelis pasakytų savo 
dukteriai, jeigu būtų čia jo vietoje? Privalu nepageidaujamus asme- 
nis neįsileisti miestan, aukseli. Mat kaip tik čia visa esmė - papras- 
čiausiai nepageidaujamus asmenis neįsileisti miestan. 

Tačiau čia buvo daugiau tiesos, nei jis galėjo prisiversti pasakyti. 

- Taip, turbūt. Jie buvo čigonai, aukseli. Valkatos. 

- Mama sakė, kad jie apgavikai. 

- Daugelis jų užsiima apgaulingais žaidimais ir pranašauja netik- 
rą ateitį. Kai jie atvyksta į tokį miestą kaip Fervjū, policija įsako 
jiems keliauti toliau. Paprastai jie ima vaidinti pasipiktinusius, ta- 
čiau 1š tikrųjų jiems tai nė motais. 

Beng! Galvoje jam kilstelėjo aukštyn vėliavėlė. Melas nr. 1. 

- Jie išdalina plakatėlius ar lapelius su nuoroda, kur ketina apsis- 
toti - paprastai už mokestį sutaria su kokiu nors fermeriu ar dar kuo 
nors, kas turi lauką už miesto. Po kelių dienų išsidangina. 

- Kodėl jie išvis atvažiuoja? Kuo užsiima? 

- Na... Visad atsiranda Žmonių, norinčių sužinoti savo likimą. Ir 
dar esama žaidimų su šansu išlošti. Azartinių. Paprastai jie išties ap- 
gaudinėja. 

Ar galbūt trokštančių progos greitomis, egzotiškai pasitvarkyt, 
pagalvojo Halekas. Jis vėl išvydo merginos sijono skeltuką prasis- 
kiriant, kai ši lipo furgonėlin. Kaip ji kilnotųsi? Ir mintyse sau atsa- 
kė: Nelyginant okeanas prieš audrą, štai kaip. 

- Ar žmonės perka iš jų narkotikų? 

Šiais laikais nėra reikalo pirkti narkotikų iš čigonų, brangioji; 
gali jų įsigyti mokyklos kieme. 

- Galbūt hašišą, - pasakė jis. - Arba opiumą. 

Dar paauglys jis atsikraustė į šią Konektikuto dalį ir gyveno čia 
nuo tada - Fervjū ir kaimyniniame Nortporte. Per mažne dvidešimt 
penkerius metus neregėjo jokio čigono - nuo pat tada, kai vaikystė- 
je augo Šiaurės Karolinoje, kur neteko penkių dolerių, - beveik tris 
mėnesius kauptus kišenpinigiams, už kuriuos rengėsi nupirkti mo- 
tinai dovaną jos gimtadienio proga, - lošdamas “laimės ratą". Jie 

neturėjo teisės leisti žaisti jaunesniems nei šešiolikos metų, bet, ži- 
noma, jeigu turėdavai monetą ar ilgą žalioką, visad galėdavai priei- 
ti 1r pastatyti. Kai kurie dalykai niekados nesikeičia, mąstė jis, ir 
svarbiausia - senasis priežodis, kad kai pinigai 1ma kalbėt, visi lie- 
ka vietoj sėdėt. Jeigu vakar kas nors būtų jį paklausęs, būtų trukte- 
lėjęs pečiais ir atsakęs, kad keliaujančių čigonų karavanų nebėra. 
Bet, žinoma, klajoklių padermė anaiptol neišmirus. Atklysdavo iš 
nežinia kur ir ten pat išsidangindavo - žmogiškosios vėjo genamos 
piktžolės. Prasukę kokius tik sugebėdavo reikaliukus, jie dingdavo 
iš miesto, prisikimšę savo taukuotas pinigines dolerių, uždirbtų 
lenktyniaujant su laiku, kurį patys niekino. Jie išgyveno. Hitleris 
bandė juos išnaikinti podraug su žydais ir homoseksualais, tačiau jie 
pergyventų ir tūkstantį Hitlerių, mąstė Bilis. 

- Maniau, kad viešasis parkas atviras visiems, - pasakė Linda. - 
Mums taip aiškino mokykloje. 

- Na, tam tikra prasme iš tiesų. “Viešasis" reiškia nuosavybę, 
priklausančią miestiečiams. Mokesčių mokėtojams. 

Bong! Melas nr. 2. Mokesčiai Naujojoje Anglijoje neturi nieko 
bendra su vieša žemės nuosavybe ar jos naudojimu. Žiūrėk Ričard- 
sas prieš Džeremą. Niū Hampšyras ar Beikeris prieš Olmsą (toji 
byla siekia atgalios 1835-uosius metus), arba... 

- Mokesčių mokėtojai, - nutęsė Linda susimąsčius. 

- Reikia leidimo naudotis viešuoju parku. 

Klang! Melas nr. 3. Ši idėja buvo paneigta 1931-aisiais, kai bū- 
rys nusigyvenusių bulvių augintojų pasistatė Huversvilį* pačiame 
"viduryje Liuistono, Meino valstijoje. Miestas kreipėsi į Ruzvelto 
Aukščiausiąjį teismą, ir byla netgi nesvarstyta. Taip atsitiko todėl, 
kad skurdžiai savo stovyklai išsirinko Petingilio parką, o tasai pasi- 
rodė esąs viešoji nuosavybė. 

- Tas pat, kai atvažiuoja “Šventyklos"* cirkas, - pridūrė jis. 

- Kodėl čigonai nepasirūpino leidimu, tėt? - jos balsas jau buvo 
mieguistas. Ačiū Dievui! 


* Taip vadinti bedarbių lūšnynai miestų pakrašty šio amžiaus ketvirtajame 
dešimtmetyje (pagal 31-ąjį JAV prezidentą Herbertą Huverį). 

- Na, galbūt jie pamiršo. 

Mažiau šansų nei sniego ritiniui pragare, Lin. Tik ne Fervjū. Kai 
viešasis parkas matosi iš Žibintų alėjos ir priemiesčio klubo, kai tas 
reginys sudaro dalį to, už ką tu sumokėjai, drauge su privačiomis 
mokyklomis, kuriose mokoma kompiuterinio programavimo su nau- 
jutėlaičiais "Apples" ir “"TRS-80", taip pat su palyginti švariu oru 
ir ramybe naktimis. “Šventyklos " cirkas - tvarka. Velykinis kiauši- 
nių ridenimas - dar geriau. Bet čigonai? Štai jūsų skrybėlė, pasku- 
bėkite. Mes atpažįstame purvą, kai jį išvystame. Bet prie jo nesilie- 
čiame, Dieve gink! Turime tarnaites ir namų šeimininkes, kurios iš 
mūsų namų pašalina purvą. O kai pasirodo viešajame parke, mes 
turime Hoplį. 

Bet tos tiesos ne mergaitei iš žemesniosios vidurinės mokyklos, 
pagalvojo Halekas. Tai tiesos, kurių išmoksti vidurinėje 17 koledže. 
Galbūt jas sužinosi iš savo korporacijos sesių arba tiesiog jos pa- 
sieks tave nelyginant trumpabangis signalas iš kosmoso. Ne mūsų 
padermės, brangioji, laikykis nuo jų atokiau. 

- Labanakt, tėtuk. 

- Labanakt, Lin. 

Jis darsyk ją pabučiavo ir paliko kambarį. 


< 


Ūmai stipraus vėjo gūsio blokštas lietus subarbeno į jo kabineto 
langą, ir Halekas atsibudo - matyt, buvo užsnūdęs. Ne mūsų pader- 
mės, brangioji, vėl pagalvojo jis, ir netikėtai nusijuokė tamsoje. Tas 
garsas jį išgąsdino, nes tik psichai juokiasi tuščiame kambaryje. Psi- 
chai nuolatos taip elgiasi, užtat jie ir yra psichai. 

Ne mūsų padermės. 

Jeigu anksčiau jis niekad tuo netikėjo, tai dabar patikėjo. 

Dabar, kai tapo liesesnis. 


< 


Halekas stebėjo, kaip Hjustono sesutė traukia jam iš rankos vie- 
ną, dvi, tris ampules kraujo ir įdeda jas į stovelį nelyginant kiauši- 

nius į kartoninį dėklą. Anksčiau Hjustonas jam padavė tris kartonė- 
lius išmatoms ir pasakė, kad vėliau atsiųstų paštu. Bilis niūriai įsi- 
kišo šiuos kišenėn 1r pasilenkė proktologiniam tyrimui, kaip visados 
labiau baimindamasis susijusio su juo pažeminimo, negu mažyčio 
nepatogumo. Tasai pojūtis, kad į tave įsiskverbia. Pilnumo pojūtis. 

- Atsipalaiduok, - pasakė Hjustonas, užsitempdamas ploną gumi- 
nę pirštinę. - Kol dar junti abi mano rankas sau ant pečių, gali būt 
ramus, - ir iš širdies nusikvatojo. 

Halekas užsimerkė. 


< 


Hjustonas pasimatė su juo po dviejų dienų - mat pasirūpinęs, pa- 
sakė jis, kad jo kraujas būtų ištirtas pirmumo eile. Halekas sėdėjo 
mažučiame darbo kambaryje (kliperių paveikslai ant sienų, gilūs 
odiniai foteliai, minkštas pilkas kilimas), kur Hjustonas konsultuo- 
davo. Širdis jam smarkiai daužėsi, šalti prakaito lašeliai susitelkė 
ant smilkinių. Aš neverksiu prieš žmogų, kuris pasakoja negriškus 
anekdotus, pasakė jisai sau su niūriu nuožmumu - ir ne pirmąsyk. 
Jeigu šito prireiks, išvažiuosiu iš miesto, pastatysiu automobilį ša- 
likelėj ir tik tada pravirksiu. | 

- Visa kuo puikiausia, - minkštai pasakė Hjustonas. 

Halekas sumirksėjo. Baimė jau buvo tiek įsišaknijus, jog jis nea- 
bejojo, kad blogai nugirdo daktarą. 

- Ką? 

- Visa kuo puikiausia, - pakartojo Hjustonas. - Jeigu nori, galime 
atlikti daugiau testų, Bili, bet šiuo metu aš nematau tokio reikalo. Po 
teisybei, tavo kraujas geresnis, nei buvo per pastarąsias dvi apžiūras. 
Cholesterolio sumažėjo, taip pat ir trigliceridų. Tu numetei dar šiek 
tiek svorio, - seselė šįryt tau užrašė du šimtus septyniolika, - bet ką 
aš galiu pasakyti? Vis dar tebeviršiji sau optimalų svorį trisdešim- 
čia svarų. Nesiekiu, kad tu šito nematytum, bet... - jis šyptelėjo, - iš 
tiesų norėčiau sužinoti tavo paslaptį. 

- Neturiu jokios paslapties, - išsigynė Halekas. Jautėsi kartu sut- 
rikęs ir be galo nusiraminęs - šitaip jis porąsyk jautėsi koledže, kai 
išlaikė kontrolinius, kuriems buvo nepasirengęs. 

- Mes atidėsime nuosprendį, iki gausime tavo Heimano-Reich- 
lingo serijos rezultatus. 

- Mano ką? 

- Mėšladėžės, - pasakė Hjustonas ir skaniai nusikvatojo. - Gal 
kas nors ten pasirodys, bet iš tiesų, Bili, laboratorija atliko dvide- 
šimt tris skirtingus tavo kraujo testus, ir visi jie geri. Šitai įtikinama. 

Halekas pratisai, virpulingai atsiduso. 

- Aš bijojau, - pratarė jis. 

- Kaip tik nesibijantys miršta jauni, - atsakė Hjustonas. Atidaręs 
rašomojo stalo stalčių, jis iškėlė butelį su tabaluojančiu ant pritvir- 
tintos prie dangtelio grandinėlės šaukšteliu. Halekas pastebėjo, kad 
šaukštelio rankena Laisvės statulos pavidalo. - Pabandysi? 

Halekas papurtė galvą. Tačiau jam buvo malonu sėdėti čionai, 
susidėjus rankas ant pilvo - ant sumažėjusio pilvo - ir stebėti, kaip 
labiausiai klestintis Fervjū šeimos gydytojas uosto koką pirmiau 
viena šnerve, paskiau kita. Jis įdėjo buteliuką atgal į stalčių, o pas- 
kiau išsiėmė kitą ir pakelį su tamponėliais. Panardino tamponėlį į 
buteliuką ir susigrūdo sau į nosį. 

- Distiliuotas vanduo, - paaiškino jis. - Apsaugo ančius, - ir mirk- 
telėjo Halekui. 

Veikiausiai jis gydė kūdikius nuo pneumonijos su cirkuliuojančių 
savo galvoje tuo mėšlu, pagalvojo Halekas, tačiau toji mintis netu- 
rėjo tikro įtaigumo. Šiuo momentu nieko negalėjo sau padaryti - 
Hjustonas jam iš dalies patiko, nes pranešė gerą naujieną. Šiuo mo- 
mentu viena, ko jis troško - tai sėdėti sunėrus rankas ant savo suma- 
žėjusio pilvo ir tyrinėti, kiek giliai siekia netvirtas jo nusiraminimas, 
išbandyti jį kaip naują dviratį ar pamėginti pasivažinėti kaip nauju 
automobiliu. Jam toptelėjo, kad kai paliks Hjustono kabinetą, 
tikriausiai jausis bemaž kaip naujagimis. Koks nors režisierius, fil- 
muojantis šią sceną, norėtų įrašyti į garso takelį “Taip kalbėjo Za- 

ratustra". Toji mintis privertė Haleką iš pradžių šyptelti, paskiau 
garsiai nusijuokti. 

- Pasidalink su manimi, kas čia juokinga, - paprašė Hjustonas. - 
Šiame liūdname pasaulyje mums visiems sveika pasijuokti, jeigu tik 
pasitaiko proga, Bili, berniuk, - jis garsiai pauostė ir suvilgė savo 
šnerves nauju tamponėliu. 

- Nieko, - numojo Halekas. - Tiesiog... aš buvau išsigandęs, sup- 
ranti. Aš jau pratinau save prie minties apie didįjį V. Stengiausi pra- 
tinti. 

- Na, galbūt tau dar teks, - pasakė Hjustonas, - tačiau ne šiais 
metais. Man nė nereikia pamatyti Heimano-Reichlingo mėginių re- 
zultatų, kad šitaip tvirtinčiau. Vėžys geba pasirodyti. Bet kai jau yra 
surijęs trisdešimt svarų, tikrai. 

- Bet aš valgau tiek pat kaip visados. Pasakiau Heidei, kad dau- 
giau mankštinuos, ir iš tikrųjų taip, truputėlį daugiau, bet ji tvirtina, 
kad neįmanoma numesti trisdešimt svarų vien suintensyvinus 
mankštos režimą. Jinai tvirtina, kad riebalai nuo to tik standėja. 

- Tai visai netiesa. Naujausi tyrimai parodė, kad fizinis krūvis 
kur kas svarbiau nei dieta. Bet dėl vyrioko, kuris turi - kuris turėjo 
- tokį antsvorį kaip tu, tavo Žmona iš dalies teisi. Paimk storulį, ku- 
ris smarkiai suintensyvina savo fizinį aktyvumą, ir ką žmogėnas pa- 
prastai gauna? Pajuokos prizą - gerą, masyvią antro laipsnio trom- 
bozę. Nepakankamą, kad tave nužudytų, bet kaip tik ganėtiną, kad 
garantuotai nebeapeitum aštuoniolika duobučių žaisdamas golfą ar 
nebesivažinėtum vagonėliu “velnio kalneliais" atrakci0nuose “Sep- 
tynios vėliavos virš Džordžijos". 

Bilis pagalvojo, kad nuo kokaino Hjustonas pasinėrė į plepystę. 

- Tu to nesupranti, - pasakė jis, - aš - irgi. Bet savo amate regė- 
jau daug dalykų, kurių nesuprantu. Vienas mano draugas, kuris Niu- 
jorke dirba neurochirurgu, prieš trejus metus atėjęs pas mane paro- 
dė keistą kaukolės rentgenogramą. Į jį kreipėsi vienas Džordžo Va- 
šingtono universiteto studentas dėl akinančių galvos skausmų. Ma- 
no kolegai tai pasirodė kaip tipiška migrena, - vaikinukas tiksliai ati- 

tiko tokį asmenybės tipą, - tačiau privalai saugotis, kad neprašautum 
pro šalį, nes tokie skausmai taip pat būdingi smegenų navikams, 
nors ir ligonis nesiskundžia fantominiais uodimo pojūčiais - pavyz- 
džiui, šūdų, supuvusių vaisių, suplėkusių kukurūzų ar dar kokiais 
nors kvapais. Tad mano draugelis padarė rentgenogramas, elekt- 
roencefalogramą, nusiuntė jį ligoninėn aksialinei smegenų tomogra- 
fijai. Ir Žinai, ką jie rado? 

Halekas papurtė galvą. | 

- Jie rado, kad vaikinukas, kuris vidurinėje mokykloje pagal pa- 
žangumą buvo trečias savo klasėje ir kuris Džordžo Vašingtono uni- 
versitete kiekvieną semestrą atsidurdavo pasižymėjusiųjų sąraše, iš- 
vis beveik neturi smegenų. Tebuvo vienintelis žievės audinio išlin- 
kis, einantis per jo kiaušo vidurį - rentgenogramose, kurias man pa- 
rodė kolega, tai atrodė kaip užuolaidos virvelė su spurgais - tik tiek. 
Šita užuolaidos virvelė veikiausiai valdė visas jo nevalingąsias 
funkcijas - viską, nuo kvėpavimo ir širdies dažnio iki orgazmo. Tik 
toji viena smegenų audinio juostelė. Likusioji vaikinuko galvos da- 
lis buvo užpildyta vien cerebrospinaliniu skysčiu. Kažkokiu mums 
nesuprantamu būdu tasai skystis vykdė jo mąstymo funkciją. Šiaip 
ar taip, jis vis dar pirmūnas aukštojoje, vis dar kamuojamas migre- 
nos priepuolių ir vis dar atitinka migreniškos asmenybės tipą. Jeigu 
iki trisdešimties ar keturiasdešimties metų jo neištiks mirtinas šir- 
dies smūgis, tai tie priepuoliai iki penkiasdešimties metų ims nykti. 

Hjustonas atidarė stalčių, darsyk išėmė kokainą ir pauostė. Pa- 
siūlė Halekui. Šis papurtė galvą. 

- Paskiau, - vėl prašneko Hjustonas, - maždaug prieš penkerius 
metus, pas mane į kabinetą apsilankė senyva dama, skųsdamasi la- 
bai skausmingomis dantenomis. Ji jau mirusi. Jeigu pasakyčiau tos 
senos raganos pavardę, tu ją prisimintum. Aš ją apžiūrėjau ir, Die- 
ve Švenčiausias, negalėjau patikėti savo akimis. Paskutinieji nuola- 
tiniai dantys jai buvo iškritę mažne prieš dešimt metų - noriu pasa- 
kyti, ši mažytė artėjo prie devyniasdešimties - ir, žiū, jai kalėsi ky- 
pa naujų... iš viso penketas jų. Nenuostabu, kad skaudėjo dantenos, 

Bili! Jai dygo trečias komplektas dantų. Aštuoniasdešimt aštuonerių 
metų amžiaus! 

- Ką tu padarei? - paklausė Halekas. Jis klausėsi viso to vien au- 
sies krašteliu. Žodžiai slydo pro jį nelyginant koks nors foninis gar- 
sas, nelyginant tyli muzika, sklindanti universalinėje parduotuvėje iš 
įrengtų sienoje garsiakalbių. Didumą jo minčių vis dar buvo užėmęs 
palengvėjimas. Aišku, Hjustono kokainas - iš tiesų menkas narkoti- 
kas palyginti su palengvėjimu, kurį jis dabar jautė. Halekas trum- 
pam prisiminė senąjį čigoną su išpuvusia nosimi, bet šis vaizdinys 
buvo praradęs savo niūrią, užslėptą įtaigą. 

- Ką aš padariau? - tuo tarpu pakartojo klausimą Hjustonas. - 
Dievuliau, ką aš galėjau padaryti? Parašiau jai receptą vaistui, ku- 
ris yra ne kas kita, kaip labai stipraus veikimo preparatas, kuriuo te- 
pama kūdikių dantenos, kai tiems ima dygti dantys. Iki numirdama, 
ji suspėjo išsiauginti dar tris - du krūminius ir vieną iltinį. Esu regė- 
Jęs daug visokių dalykų. Kiekvienam tenka susidurti su keista mėš- 
liava, kurios jis nepajėgia paaiškinti. Bet gana Riplio* “Norite tikė- 
kite, norite - netikėkite". Reikalas tas, kad mes nelabai daug išma- 
nom apie žmogaus medžiagų apykaitą. Paimkim vyrioką, kaip Dan- 
kanas Hoplis... Tu pažįsti Danką? 

Halekas linktelėjo. Fervjū policijos šefas, čigonų engėjas, atro- 
dantis kaip mėgėjiška Klinto Istvudo** mėgdžionė. 

- Jis valgo, lyg įsitikinęs, kad niekad daugiau nebegaus, - tęsė 
Hjustonas. - Šventasis Moze, niekad neregėjau tokio rajūno. Bet jo 
svoris laikosi pastoviai apie šimtą septyniasdešimt, o kadangi yra 
šešių pėdų ūgio, tai atrodo bemaž normaliai. Jo pagreitinta medžia- 
gų apykaita; kalorijos sudega dvigubai sparčiau, nei, tarkim, Jardui 
Stivensui. 

Halekas vėl linktelėjo. Jardas Stivensas buvo vienintelės Fervjū 
kirpyklėlės “Aukštyn galvas“ savininkas ir tvarkytojas. Jo svoris 


* Populiarus laikraščių komikso apie įvairias būtas ir nebūtas istorijas 
“Riplio norite tikėkite, norite - netikėkite" personažas. 
** Clint Eastvood - populiarus amerikiečių kino aktorius ir režisierius, tei- 
giamų herojų, šerifų vaidmenų atlikėjas vestėrnuose. 

siekė tris šimtus svarų. Pažvelgęs į jį pagalvodavai, ar tik ne žmona 
jam užriša batų raištelius. 

- Jardas apytikriai tokio pat ūgio kaip ir Dankanas Hoplis, - pa- 
sakė Hjustonas, - bet kai matydavau jį per priešpiečius, tai tik pak- 
nebinėja po savo lėkštę. Galbūt jis valgo pasislėpęs. Galimas daik- 
tas. Bet veikiausiai ne. Jo veidas alkanas, Žinai, ką turiu galvoje? 

Bilis šyptelėjo ir linktelėjo. Jisai žinojo. Jardas Stivensas atrodė, 
pasak Bilio motinos, “lyg maistas jam neitų į naudą". 

- Štai dar ką tau pasakysiu - nors manau, tai mokyklinės pasakai- 
tės. Abu tuodu vyrai rūko. Jardas Stivensas teigia surūkąs po pakelį 
“Marlboro" lengvųjų kasdien, o tai reiškia, kad jis tikriausiai surū- 
ko po pusantro pakelio o gal ir po du. Dankanas tvirtina surūkąs per 
dieną po du pakelius “Came!"", o tai galėtų reikšti iš tiesų tris, tris su 
puse. Ką noriu pasakyti - ar tu kada nors matei Dankaną Hoplį be 
cigaretės burnoje arba rankoje? 

Bilis pagalvojo ir papurtė galvą. Tuo tarpu Hjustonas pasivaiši- 
no dar viena porcija kokaino. 

- Kcha, pakaks, - pasakė jis ir griežtai užtrenkė stalčių. 

- Šiaip ar taip, šit Jardas per dieną sudoroja po pusantro pakelio 
mažasmalių cigarečių ir šit Dankanas - po tris pakelius plaučių juo- 
dalo, gal dar daugiau. Tačiau tasai, kuris iš tiesų kviečiasi plaučių 
vėžį, kad jį sugraužtų - tai Jardas Stivensas. Kodėl? Kadangi jo me- 
džiagų apykaita vangi, o medžiagų apykaitos greitis kažkokiu būdu 
susijęs su vėžiu. Esama daktarų, kurie tvirtina, kad galėsime pagy- 
dyti vėžį, kai įsiterpsime į genetinį kodą. Kai kurias vėžio rūšis - 
galbūt. Bet jis niekad nebus visiškai išgydytas, kol mes neperprasi- 
me medžiagų apykaitos. O tai sugrąžina mus vėlei prie Bilio Hale- 
ko. Neįtikėtinai Susitraukiančiojo Žmogaus. O gal geriau pasakyt - 
Neįtikėtinai Savo Masę Redukuojančiojo Žmogaus. Ne Masę Pro- 
dukuojančiojo - Masę Redukuojančiojo, - Hjustonas nusijuokė keis- 
tu ir ganėtinai kvailu inkščiančiu juoku, ir Bilis pagalvojo: Jeigu ta- 
ve šitaip kokas veikia, tai verčiau aš liksiu prie “Ring-Dingų ". 

- Tu nežinai, kodėl aš netenku svorio? 

- Ne, - Hjustonas atrodė patenkintas. - Bet spėju, kad tu galbūt 
mintyse verti save liesėti. Šitai įmanoma, supranti. Mes tą dažnai 
matome. Ateina koks nors pacientas, iš tiesų trokštantis numesti 
svorio. Paprastai dėl ko nors įsibauginęs - dėl širdies plakimų, 
nuoalpių žaidžiant tenisą, ko nors panašaus. Tad aš jiems paskiriu 
švelnią, tausojančią dietą, kuri padėtų jiems porą mėnesių mesti per 
savaitę nuo dviejų iki penkių svarų. Šitaip be jokio vargo ar įtampos 
gali numesti nuo šešiolikos iki keturiasdešimties svarų. Puiku. Tik- 
tai dažnai Žmonės numeta kur kas daugiau. Jie prisilaiko dietos, bet 
netenka svorio daugiau, negu tai būtų galima paaiškinti vien dieta. 
Tartum prabunda mintyse koks nors sargybinis, metų metais kietai 
miegojęs, ir pradeda šaukti kažką panašaus į “Gaisras!", medžiagų 
apykaita pagreitėja... kadangi sargybinis perspėjo ją evakuoti kele- 
tą svarų, kol nesudegė visas namas. 

- Tvarka, - tarė Halekas. Jis troško būti įtikintas. Atsiprašė die- 
nai iš darbo, ir staiga labiausiai už viską panoro grįžti namo. Pasa- 
kys Heidei, kad jisai sveikas, nusives ją viršun ir pasimylės popie- 
tės saulės užlietame jų miegamajame. - Sutinku. 

Hjustonas atsistojo išlydėti jo; Halekas tylomis pralinksmėjo, 
pastebėjęs Hjustono panosėj baltų miltelių dulkeles. 

- Jei ir toliau kris svoris, mes tau atliksime visą seriją medžiagų 
apykaitos tyrimų, - pažadėjo Hjustonas. - Galbūt iš mano žodžių tu 
susidarei įspūdį, kad šie testai niekam tikę, tačiau kai kada jie gali 
mums daug parodyti. Šiaip ar taip, abejoju, ar to prireiks. Spėju, kad 
svorio kritimas sumažės - penki svarai per šią savaitę, trys - per ki- 
tą, vienas - dar per kitą. Paskiau tu atsistosi ant svarstyklių ir pama- 
tysi, kad priaugai svarą ar du. 

- Tu labai mane nuraminai, - pasakė Halekas 1r tvirtai paspaudė 
Hjustonui ranką. 

Šis patenkintas savimi nusišypsojo, nors iš tikrųjų nebuvo pada- 
ręs nieko daugiau, kaip tik pateikęs Halekui neigiamus rezultatus - 
ne, jis nežinojo, kas negera Halekui, bet ne, tai ne vėžys. Taigi! 

- Tam kaip tik mes ir esame, Bili, berniuk. 

Bilis berniukas sugrįžo namo pas Žmoną, 

- Jis tau pasakė, kad viskas gerai? 

Halekas linktelėjo. 

Ji apsivijo jį rankomis ir stipriai priglaudė prie savęs. Bilis jautė 
sau prie krūtinės gundantį jos krūtų iškilumą. 

- Lipam viršun? 

Heidė žaismingai nužvelgė jį. 

- Dievuliau, tau iš tiesų viskas gerai, ar ne? 

- Neapsirinki. 

Juodu užlipo viršun ir pasimėgavo nuostabiu seksu. Vieną iš pas- 
kutiniųjų sykių. 


+ 


Po to Halekas užmigo. Ir sapnavo. 


Septintas skyrius 
SAPNAS SU PAUKŠČIU 


Čigonas buvo pavirtęs į didžiulį paukštį - maitvanagį su pūvan- 
čiu snapu. Jisai sklandė viršum Fervjū ir barstė rupias, pelenines, 
nelyginant kamino suodžius dulkes, kurios žiro tartum iš po jo tam- 
sių sparnų... ar pažastų? 

“Liesėk!"" karkė čigonas-maitvanagis, skriedamas virš parko, 
virš “Kaimiško baro", virš “Waldenbooks"' knygyno Pagrindinės ir 
Devono gatvių kampe, virš “Esta-Esta"' - pusėtinai gero Fervjū ita- 
liško restorano, virš “Amoco"' degalinės, modernios stiklasienės 
Viešosios Fervjū bibliotekos ir galiausiai virš druskingųjų pelkių, 
toldamas įlankos linkui. 

Liesėk! - tik tą vieną žodį, tačiau tai buvo pakankama piktžodys- 
tė, regėjos Halekui, kadangi visi tame pasiturinčiame priemiestyje, 

gyvenamame aukštesniųjų visuomenės sluoksnių, važinėjančių į did- 
miestį automobiliais ir pakeliui į namus sustojančių išmesti kelių 
taurelių priemiesčio klube - visi tame dailiame Naujosios Anglijos 
miestukyje, stačiakampiu išsidėsčiusiame pačioje Džono Čiverio* 
šalies širdyje, visi Fervjū gyventojai buvo bemirštą badu. 

Bilis žengė vis greičiau ir greičiau Pagrindine gatve, veikiausiai 
nematomas - šiaip ar taip, sapnų logika, ko kita reikalauti iš sapno 
- ir baisėdamasis čigono užkeikimo pasekmėmis. Fervjū buvo tapęs 
miestu, užpildytu išgyvenusiųjų koncentracijos stovyklos baisumus. 
Didžiagalviai kūdikiai išsekusiais kūnais klykė iš brangių vežimėlių. 
Dvejetas moterų, vilkinčių prabangiomis modelinėmis suknelėmis, 
svirduliuodamos išniro iš senoviškos Fervjū miestuko ledaininės 
versijos - “Su vyšnele ant viršaus". Jų veidai - vien skruostikauliai 
ir išsišovę kaktos gumburai, aptempti blizgančia it pergamentas 
oda; suknelių iškirptės slysčiojo nuo išryškėjusių, aptrauktų oda 
raktikaulių ir gilių pečių duobių, sukeldamos šlykščią vilionės paro- 
diją. 

Štai priėjo Maiklas Hjustonas, svirduliuodamas ant plonų it ka- 
liausės kojų, su besiplaikstančiu ant neįtikėtinai lieso rėmo dalykiš- 
ku kostiumu, prakaulia ranka tiesdamas kokaino flakonėlį. “Paban- 
dysi?", suspigo jis Halekui - tai buvo balsas žiurkės spąstuose, kvy- 
kiančios paskutiniuoju savo niekingo gyvenimo kvapu. “Pabandysi? 
Pagreitins tavo medžiagų apykaitą, Bili, berniuk! Pabandysi? 
Pa?.." 

Su vis didėjančiu siaubu Halekas pamatė, kad ranka, tiesianti 
flakonėlį - visai ne ranka, o tik barškantys kaulai. Žmogus buvo 
vaikščiojantis, kalbantis skeletas. 

Jis apsigręžė bėgti, tačiau, kaip tatai atsitinka košmaruose, nie- 
kaip nepajėgė įgyti greičio. Nors buvo ant Pagrindinės gatvės šali-- 
gatvio, jam atrodė, kad bėga per tirštą, lipnų purvą. Bet kurį mirks- 
nį skeletas, kuris kadais buvo Maiklas Hjustonas, išties ranką ir pa- 
lies jo petį. Arba galbūt toji kaulėta ranka ims grabinėtis jo kaklo. 


* John Cheever (1912-1982) - žinomas amerikiečių rašytojas. 

“Pabandysi? Pabandysi? Pabandysi?" kvykė šaižus, žiurkiškas 
Hjustono balsas, skambantis vis arčiau ir arčiau; Halekas žinojo: 
jeigu pasuks galvą, vaiduoklis atsiras visai čia pat, arti arti - žaiža- 
ruojančios akys, lipančios iš nuogo kaulo akiduobių, niekuo nepri- 
dengtas žandikaulis, trūkčiojantis ir kaukšintis dantimis. 

Jis išvydo iškėbliojantį iš “Aukštyn galvas" Jardą Stivensą, smė- 
lio spalvos kirpėjiškas chalatas kadaravo jam ant krūtinės ir nebe- 
egzistuojančio pilvo. Jardas gergždė klaikiu karksinčiu balsu, ir kai 
jis pasisuko į Haleką, šis išvydo, kad tai visai ne Jardas, o Ronal- 
das Reiganas. “Kur likusioji mano dalis?" rėkė jis. “Kur likusioji 
mano dalis? KUR LIKUSIOJI MANO DALIS?" 

“Liesėk", dabar Maiklas Hjustonas kuždėjo jam į ausį, ir atsiti- 
ko tai, ko Halekas bijojo: tie pirštikauliai palietė jį, timpčiojo, pa- 
šiojo rankoves, ir Biliui rodėsi, kad išprotės nuo to pojūčio. “Liesėk, 
gerokai suliesėk, pabandyk ir liesas lik, tai buvo jo žmona, Bili, ber- 
niuk, jo žmona, ir tu patekai į bėdą, o vaikut, į toookią bėdą..." 


Aštuntas skyrius 
BILIO KELNĖS 


Krūptelėjęs Bilis atsibudo ir sunkiai alsuodamas prisidėjo prie 
burnos delną. Heidė ramiai miegojo šalimais, giliai įsirausus po 
antklode. Lauke po pakraiges siautė įpusėjusio pavasario vėjas. 

Halekas greitomis, baimingai apmetė žvilgsniu miegamąjį, įsiti- 
kindamas, kad Maiklo Hjustono - arba kaliausinės jo versijos - nie- 
kur arti nėra. Paprasčiausiai čia jo paties miegamasis, kur kiekvie- 
nas kampas pažįstamas. 

Košmaras pradėjo trauktis... tačiau Bilis buvo dar ganėtinai įs1- 
baiminęs, tad prisiglaudė prie Heidės. Nepalietė jos, - žmona leng- 
vai atsibusdavo, - bet įsigavo į jos šilumos zoną 1r pasiglemžė dalį 
jos antklodės. 

Tai tik sapnas. 
Liesėk! nepermaldaujamai atsiliepė jo mintyse balsas. 
Vėl apėmė miegas. Galų gale. 


+ 


Rytą po susapnuoto košmaro svarstyklės vonios kambaryje paro- 
dė 215, 17 Halekui sužibo viltis. Tik du svarai. Hjustonas buvo tei- 
sus, su kokainu ar be jo. Procesas ėmė lėtėti. Švilpaudamas jis nuli- 
po apačion ir sumetė tris keptus kiaušinius bei pustuzinį pieniškų 
dešrelių. 

Pakeliui į traukinį košmaras kažkaip neaiškiai - daugiau kaip dė- 
jū vu jausmas nei kaip tikras prisiminimas - vėl sugrįžo galvon. Pra- 
važiuodamas pro “Aukštyn galvas“ (šalia kurios glaudėsi Frenko 
“Gardus maistas ir žaislai - visiems džiaugsmai") Bilis žvilgtelėjo 
pro langą ir mirksnį nustėro, tikėdamasis išvysti kokį dešimtį svyri- 
nėjančių, goglinėjančių skeletų, tartum jaukus, prabangus Fervjū 
kažkokiu būdu būtų pavirtęs Biafra*. Bet žmonės gatvėse atrodė 
normaliai. Jardas Stivensas, toks pat fiziškai materialus kaip visa- 
dos, pamojavo jam ranka. Halekas atsakė tuo pačiu ir pagalvojo: Ta- 
vo medžiagų apykaita perspėja, kad mestumei rūkęs, Jardai. Toji 
mintis privertė jį šyptelėti, ir iki to laiko, kai jo traukinys įšliaužė į 
Didžiąją Centrinę stotį, paskutinieji sapno įspūdžiai buvo pamiršti. 

Nusiraminęs dėl vis krentančio svorio, Halekas nei svėrėsi, nei 
per daugiausia apie tai galvojo... 1r tada jam mažne nutiko nemalo- 
nus dalykas - teisme, priešais teisėją Hilmerį Bointoną, kuris turėjo 
ne daugiau humoro jausmo nei vidutinis vėžlys jūsų sklype. Kvailas 
dalykas - nelyginant blogas sapnas iš pradžios mokyklos laikų. 

Halekas atsistojo paprieštarauti, ir jam ėmė smukti kelnės. 

Buvo jau pusiau atsistojęs ir tada pajuto, kaip tos nenumaldomai 
slenka žemyn klubais ir sėdmenimis, išsigaubia maišais per kelius, 
tad jis paskubom vėl atsisėdo. Per vieną iš tų beveik absoliutaus 


* 1967-1970 m. mėginusi atsiskirti pietryčių Nigerijos smitis, kur siautėjo 
badas. 

objektyvumo akimirkų - kurios atskrieja neprašytos ir dažniausiai 
taip pat greitai pasimiršta - Halekas susivokė, kad jo judesys iš ša- 
lies turėjo atrodyti kaip koks nors ekscentriškas stryksnis. Viljamas 
Halekas, advokatas, atliekantis Triušio Piterio variaciją. Jis pasijuto 
raustąs. 

- Tai prieštara, misteri Halekai, ar dujų priepuolis? 

Žiūrovai - laimei, negausūs - sukrizeno. 

- Nieko, jūsų malonybe, - sumurmėjo Halekas. - Aš... aš... persi- 
galvojau. 

Bointonas krenkštelėjo. Posėdis nuobodžiai tęsėsi toliau, ir Ha- 
lekas, sėdėdamas savo vietoje pilamas prakaito, svarstė, kaip jis tu- 
rės atsistoti. | 

Po dešimties minučių teisėjas paskelbė pertrauką. Halekas sėdė- 
jo prie gynybos stalo, dėdamasis įnikęs į šūsnį popierių. Posėdžių 
salei beveik ištuštėjus jis atsistojo, susikišdamas rankas, kaip jis vy- 
lėsi, atsainiu gestu į švarko kišenes. O 1š tiesų, tai per jas jisai sten- 
gėsi prilaikyti kelnes. 

Vyrų tualeto kabinos nuošalumoje Bilis nusivilko švarką, paka- 
bino jį, pažvelgė į savo kelnes ir atsisegė diržą. Kelnės, vis tebeuž- 
segtos sagele ir užtrauktuku, nuslydo žemyn iki kulkšnių; atsimušę 
į grindų plyteles, dusliai dzingtelėjo kišenėse smulkieji. Jis atsisėdo 
ant unitazo, ištiesino priešais save diržą nelyginant kokio nors rank- 
raščio ritinėlį, ir pažvelgė į tą odos juostelę. Joje galėjo perskaityti 
istoriją, kuri daugiau negu kėlė nerimą. Diržą prieš dvejus metus 
buvo padovanojus Linda. Iškėlęs jį, ėmė skaityti ir pajuto, kaip šir- 
dis iš išgąsčio ėmė tuksėti vis greičiau. 

Giliausia įranta “Vigues" dirže buvo tuoj už pirmosios skylutės. 
Duktė nupirko jį šiek tiek per mažą, ir Halekas prisiminė tuo metu 
pagalvojęs, - nelinksmai, - kad tai galbūt atleistinas jai optimizmas. 
Vis dėlto ilgą laiką diržas buvo gana patogus. Tiktai Biliui metus 
rūkyti kiek sunkiau užsisegė, netgi ant pirmosios skylutės. 

Po to, kai jis metė rūkyti... bet prieš tai, kai partrenkė čigonę. 

Dabar dirže buvo kitų įrantų: už antros skylutės... ketvirtos... 
penktos... galop už šeštos ir paskutinės. 

Su augančiu siaubu Halekas pastebėjo, kad kiekviena iš įrūntų 
buvo nebe tokia ryški kaip ankstesnioji. Diržas papasakojo istoriją 
teisingiau ir glausčiau, negu tai padarė Hjustonas. Svoris vis krito 
nė kiek nelėtėdamas, bet dargi greitėdamas. Pasiekta paskutinė sky- 
lutė dirže, kurio vos prieš du mėnesius manė turėsiąs tylomis atsi- 
sakyti kaip per mažo. Dabar jam reikėjo septintos skylutės, kurios 
dirže nebuvo. 

Jis pažvelgė į laikrodį ir pamatė, kad netrukus reikės grįžti į sa- 
lę. Tačiau kai kurie dalykai buvo svarbesni už teisėjo Bointono 
sprendimą patvirtinti ar nepatvirtinti testamentą. 

Halekas įsiklausė. Tualete buvo ramu. Prilaikydamas kelnes vie- 
na ranka, jis žingtelėjo iš kabinos. Paleido kelnes vėl nukristi ir pa- 
marškinių padurkus, norėdamas geriau apžiūrėti pilvą, kuris dar vi- 
sai neseniai kartino jo gyvenimą. 

Negarsus šūksnis išsiveržė jam iš gerklės. Tik tiek, tačiau to pa- 
kako. Selektyvusis suvokimas nebeatlaikė - išskydo visas iškart. 
Halekas išvydo, kad kuklus pilvukas, pakeitęs jo dūblį, dabar buvo 
dingęs. Nors stovėjo nuleistomis kelnėmis ir užkeltais virš neuž- 
sagstytos liemenės marškiniais, faktai ir be šios juokingos pozos bu- 
vo aiškūs. Dėl egzistuojančių faktų galima ginčytis, - to greitai iš- 
moksti teisės versle, - bet atėjusi galvon metafora buvo daugiau ne- 
gu įtikinama: buvo nenuneigiama. Jis atrodė kaip vaikas, apsirengęs 
tėvo drabužiais. Halekas stovėjo netvarkinga apranga priešais neil- 
gą kriauklių eilę, isteriškai mąstydamas: Kas turi anglinį pieštuką? 
Man reikia nusiteplioti netikrus ūsus! 

Dusinantis, gaižus juokas išsiveržė jam iš gerklės, matant savo 
kelnes nukritusias apie batus ir juodas nailonines kojines, aptempu- 
sias tris ketvirčius jo plaukuotų blauzdų. Staiga tą akimirką jis pa- 
prasčiausiai patikėjo... viskuo. Taip, čigonas jį užkeikė, tačiau tai 
nebuvo vėžys; vėžiui tatai per švelnu ir per greita. Čia kažkas kita, 
ir tik pradeda rutuliotis. 

Mintyse sušuko konduktoriaus balsas: Kita stotelė Anorexia Ner- 
vosa*! Visiems rengtis išlipt, Anorexia Nervosa! 

Garsai veržėsi jam iš gerklės - juokas, skambantis tartum klyks- 
mas, o galbūt klyksmas, skambantis tartum juokas, nejaugi šitai tu- 
ri reikšmės? 

Kam aš galiu pasakyti? Heidei? Ji palaikys mane išprotėjusiu. 

Bet Halekas niekad gyvenime nesijautė sveikesnio proto. 

Trinktelėjo atsidarydamos išorinės vyrų tualeto durys. 

Halekas skubiai pasitraukė kabinon ir išsigandęs užsisklendė. 

- Bili? - Džonas Parkeris, jo padėjėjas. 

- Aš čia. 

- Bointonas netrukus grįžta. Tau viskas gerai? 

- Puikiai, - atsiliepė jis. Buvo užsimerkęs. 

- Ar tau tikrai dujos? Tavo pilvas? 

Taip, iš tiesų mano pilvas. 

- Man tik reikia išsiųsti krovinuką. Po minutėlės ateisiu. 

- Tvarka. 

Parkeris pasišalino. Halekas sutelkė mintis į savo diržą. Juk ne- 
gali sugrįžti posėdžių salėn priešais teisėją Bointoną, prisilaikyda- 
mas kelnes per švarko kišenes. Ką, po šimts, daryti? 

Staiga jis prisiminė savo kareivišką peilį iš Šveicarijos - seną, 
gerą kareivišką peilį, kurį prieš sverdamasis visados išsiimdavo iš 
kišenės. Tais senais gerais laikais, kai dar čigonai nebuvo atsibastę 
į Fervjū. 

Niekas jūsų, šikniai, čia nekvietė - kodėl negalėjote nusikrausty- 
ti į Vestportą ar Stratfordą? 

Jis išsitraukė peilį ir greitai pradūrė dirže septintą skylutę. Išėjo 
įplyšus, nedaili, tačiau tinkama. Halekas užsisegė diržą, apsivilko 
švarku ir išėjo iš kabinos. Pirmąsyk jisai susivokė, kaip smarkiai 
kelnės kadaruoja jam apie kojas - apie liesas kojas. Ar kiti žmonės 
tai pastebėjo? pagalvojo jisai su nauju, smelkiančiu sąmyšiu. Pas- 


* Nervinis nevalgumas (Iot.). 

tebėjo, kaip prastai guli mano drabužiai? Pastebėjo ir dedasi nema- 
tą? Kalba... 

Jis pasišlakstė vandeniu veidą ir paliko vyrų tualetą. 

Kai sugrįžo posėdžių salėn, Bointonas kaip tik ėjo vidun, šlamė- 
damas juoda mantija. Jis perspėjančiai pažvelgė į Bilį, kuris atsakė 
neapibrėžtu atsiprašomu gestu. Bointono veidas liko griežtas; atsip- 
rašymas aiškiai buvo nepriimtas. Nuobodybė vėl prasidėjo. Šiaip 
taip Bilis pratempė dieną. 


+ 


Tąnakt, kai Heidė ir Linda užmigo, jis atsistojo ant svarstyklių, 
netikėdamas savo akimis. Stebeilijo ilgai ilgai. 
195. 


Devintas skyrius 


188 


Kitą dieną jis išėjo miestan ir nusipirko drabužius; pirko juos 
karštligiškai, tartum nauji drabužiai - drabužiai, kurie jam gerai tiks 
- viską išspręstų. Taip pat nusipirko ir naują, trumpesnį, diržą. Jis 
buvo pastebėjęs, kad žmonės dėl numesto svorio liovėsi jį sveikinę; 
kada tai prasidėjo? Jis nežinojo. 

Apsivilko naujais drabužiais. Važinėjo į darbą ir grįždavo namo. 
Daug gėrė, valgė papildomas porcijas, kurių nenorėjo ir kurios sun- 
kiai slūgsojo jam skrandyje. Praėjo savaitė, ir naujieji drabužiai ne- 
beatrodė prigulę ir dailūs; jie kabojo 1t maišas. 

Bilis priėjo prie svarstyklių vonios kambaryje taip sunkiai tuk- 
sinčia širdimi, kad net tvinkčiojo akys ir skaudėjo galvą. Vėliau jis 
pastebės, kad iki kraujo prisikandęs apatinę lūpą. Svarstyklių vaiz- 
dinys jo mintyse įgijo vaikiško siaubo atspalvius - svarstyklės tapo 
jo gyvenimo piktąja dvasia. Stovėjo prieš jas galbūt kokias tris mi- 


110 


nutes, stipriai kandžiodamasis apatinę lūpą, nejausdamas nei skaus- 
mo, nei sūraus kraujo skonio burnoje. Buvo vakaras. Apačioje Lin- 
da žiūrėjo per televizorių “Trys - tai jau kompanija", o Heidė Hale- 
ko kabinete “Commodore" kompiuteriu suvedinėjo savaitės namų 
ūkio balansą. 

Tartum darydamas išpuolį, jis atsistojo ant svarstyklių. 

188. 

Pajuto šleikštulingai persiverčiant skrandį, ir vieną baisią akimir- 
ką pasirodė keista, kaip jis nesusivėmė. Sutelkęs jėgas, stengėsi su- 
laikyti vakarienę savo viduje - jam buvo reikalingas tas maistas, to- 
sios šiltos, sveikos kalorijos. 

Galiausiai šleikštulys praėjo. Bilis pažvelgė žemyn į kalibruotą 
skalę, atbukusiai prisimindamas Heidės žodžius - Jos rodo ne per 
daug, rodo per mažai. Prisiminė, kaip Maiklas Hjustonas kalbėjo, 
kad su 217 jis vis dar tebeviršija trisdešimčia svarų sau optimalų 
svorį. Tik jau ne dabar, Miki, pagalvojo jis pavargusiai. Dabar aš... 
aš liesesnis. 

Bilis nulipo nuo svarstyklių, jausdamas šiokį tokį palengvėjimą 
- palengvėjimą, kokį galėtų jausti mirtininkų kameros kalinys, be 
dviejų minučių dvyliktą pasirodant kalėjimo viršininką su kunigu ir 
supratęs, kad atėjo galas, kad nebebus gubernatoriaus skambučio, 
atšaukiančio bausmę. Žinoma, liko atlikti dar kai kuriuos formalu- 
mus, taip, tačiau tik tiek. Tokia realybė. Jeigu Bilis pasikalbėtų apie 
tai su Žmonėmis, šie pamanytų, kad jis juokauja arba yra išprotėjęs 
- niekas nebetiki čigonų prakeikimais, o gal ir niekas netikėjo: juk 
čigonai declassė pasaulyje, kuris regėjo šimtus jūrų pėstininkų su- 
grįžtant iš Libano karstuose, pasaulyje, kuris regėjo penkis IRA* 
kalinius badaujant iki mirties, taip pat 1r kitus abejotinus stebuklus. 
Tačiau visvien tai buvo tiesa: jis užmušė seno čigono su išpuvusia 
nosimi žmoną, o Bilio kartkartinis golfo partneris, senas draugužis 
papyčių graibišius, teisėjas Keris Rosingtonas paliko jį nenubaustą, 
net nepagrūmojęs pirštu, tad senasis čigonas nusprendė įgyvendinti 


* Irish Republican Army - Airių respublikos armija (angl). 

savo paties teisingumą vienam storuliui Fervjū teisininkui, kurio 
žmona pasirinko netinkamą dieną pirmą ir vienintelį sykį pasmau- 
kinėti jį ranka judančiame automobilyje. Teisingumą, kurį galėtų 
tinkamai įvertinti toksai žmogus, kaip jo kadaikštis bičiulis Džine- 
lis. 

Halekas išjungė vonios kambaryje šviesą ir nulipo apačion, mąs- 
tydamas apie mirtininkų kameros nuteistuosius, žengiančius savo 
paskutiniąją mylią. Nereikia raiščio ant akių, tėve... bet gal turite ci- 
garetę? Jis blankiai šyptelėjo. 

Heidė sėdėjo prie jo rašomojo stalo, pasidėjusi sąskaitas sau iš 
kairės ir žvelgdama į spindintį ekraną priešais save. “Marine Mid- 
lands" čekių knygelė stovėjo atremta į klaviatūrą nelyginant gaidų 
sąsiuvinis. Gan įprastas vaizdas bent vieną pirmos savaitės vakarą, 
prasidedant naujam mėnesiui. Bet ji neišrašinėjo čekių, nei sumavo 
skaičius. Ji tik sėdėjo ten su cigarete tarp pirštų ir kai atsigręžė į jį, 
Bilis išvydo jos akyse tokį sielvartą, jog pasijautė bemaž fiziškai 
sukrėstas. 

Jis vėl pagalvojo apie selektyvųjį suvokimą - šią keistą savybę, 
kai tavo protas nemato to, ko nenori matyti... sakysim, kaip tu vis 
labiau ir labiau suverži diržą, kad išlaikytum savo per plačias kelnes 
apie besitraukiantį juosmenį, arba tamsių ratilų žmonos paakiuose... 
arba desperatišką klausimą tose akyse. 

- Aha, mano svoris vis dar tebekrinta, - pasakė jis. 

- O, Bili, - pratisai, drebulingai atsiduso ji. Bet šiek tiek pragied- 
rėjo, ir Halekas spėjo, jog ji džiaugiasi, kad klausimas išsakytas at- 
virai. Anksčiau Heidė nedrįso apie tai užsiminti, kaip niekas konto- 
roje nedrįso pasakyti: Tavo drabužiai atrodo lyg iš "Omaro" pala- 
pinių parduotuvės, Bili, berniuk... Sakyk, juk tau ne koks nors aug- 
lys ar kažkas panašaus, a? Kas nors netrinktelėjo tavęs pažįstama 
vėžio lazda, ką, Bili? Turi kažkur viduje didžiulį auglį, juodutį ir 
sultingą, tokį nelyginant pūvantį žmogiškąjį šungrybį ten apačioje, 
viduriuose, čiulpiantį tave iki džiūties? O ne, niekas nepasako tos 
mėšliavos: laukia, kol patsai susiprotėsi. Sykį teisme, stodamasis 

pasakyti geriausiąja Perio Meisono tradicija* “Jūsų malonybe, aš 
prieštarauju!“", vos nepametei kelnių, ir visi kaip iškrušti tyli. 

- Aba, - pakartojo jis ir susijuokė, tartum norėdamas paslėpti gėdą. 

- Kiek? 

- Svarstyklės viršuje rodo, kad nukritau iki šimto aštuoniasde- 
šimt aštuonių. 

- O Dievuliau! 

Jis linktelėjo jos cigarečių pusėn: 

- Galima man vieną? 

- Taip, jeigu nori. Bili, tau nevalia apie tai sakyti Lindai - nė žo- 
džio! 

- Ir nėra reikalo, - numojo jis užsirūkydamas. Nuo pirmo dūmo 
susvaigo. Puiku! Svaigulys buvo savotiškai malonus. Geriau, nei jė- 
gas pakertantis siaubas, lydėjęs selektyviojo suvokimo pabaigą. - Ji 
žino, kad aš vis netenku svorio. Mačiau iš jos veido. Tiesiog iki šio 
vakaro nesupratau, kad šitai matau. 

- Privalai darsyk nueiti pas Hjustoną, - pasakė ji. Atrodė labai iš- 
sigandusi, tačiau toji abejonės ir podraug sielvarto išraiška akyse 
buvo dingus. - Medžiagų apykaitos tyrimai... 

- Heide, klausyk, - tarė jis... ir nutilo. 

- Ką? - paklausė ji. - Ką, Bili? 

Vieną mirksnį jis mažne jai papasakojo, papasakojo viską. Bet 
kažkas jį sulaikė. Vėliau jis niekaip negalėjo suprasti, kas tatai bu- 
vo... Tik kažkurią sekundės dalelytę, sėdėdamas čionai ant savo ra- 
šomojo stalo su cigarete rankoje ir žvelgdamas į žmoną, kai tuo pat 
metu jų duktė gretimame kambaryje žiūrėjo televizorių, jį staiga 
trumpam užliejo laukinė neapykanta Heidei. 

Prisiminimas apie tai, kas įvyko - kas vyko - minutėlę prieš tai, 
kai senė čigonė išpuolė į važiuojamąją juostą, sugrįžo jam visiško 
atsikartojimo blyksniu. Heidė prislinko arčiau ir kairiąja ranka ap- 
kabino jo pečius... ir tada, bemaž dar jam nesusivokus, kas dedasi, 


* E. S. Gardnerio kriminalinių romanų personažas, įžymus teisininkas, aiš- 
kinantis painius nusikaltimus. 

ji nuleido jo čvyklio užtrauktuką. Pajuto Heidės pirštus, lengvus ir 
o, tokius išlavėjusius, įslystant pro plyšį ir paskiau pro trumpikių sp- 
ragą. 

Paauglystės metais Bilis Halekas kartkartėmis peržiūrinėdavo 
(prakaituotomis rankomis ir lipančiomis ant kaktos akimis) tai, apie 
ką jo bendraamžiai atsiliepdavo kaip apie “glamonių knygas“. Ir 
kartais tose “glamonių knygose“ “karšta fifa" apglėbdavo savo “1š- 
lavintais pirštais" kokio nors vyrioko “kietėjantį organą". Tai visai 
nieko, bet, žinoma, po to nusistovėję šlapi sapnai... tiktai kad čia bu- 
vo Heidė, čia jo žmona, gniaužianti jo paties stangrėjantį organą. Ir, 
prakeikimas, ji buvo bepradedanti jį smaukinėti. Nustebęs Bilis paž- 
velgė į ją ir jos lūpose išvydo valiūkišką šypseną. 

- Heide, ką tu... 

- Ššš. Nė žodžio. 

Kas ją apsėdo? Anksčiau ji niekad to nedarydavo, ir Halekas bū- 
tų galėjęs prisiekt, kad šitoks dalykas jai niekad nebuvo atėjęs į gal- 
vą. Bet ji šitai tada darė, ir senė čigonė išpuolė... 

O, papasakok tiesą! Jei jau tau krenta nuo akių žvynai, gali nu- 
žerti juos visus, kaip manai? Nėra prasmės meluoti sau pačiam; jau 
per vėlu. Tiktai faktai, mem. 

Tvarka, faktai. Faktas, kad netikėtas Heidės poelgis tada neapsa- 
komai jį suaudrino, galbūt todėl, kad šitai buvo netikėta. Dešiniąja 
ranka jisai siekė žmonos, ir ši užsikėlė sijoną, atidengdama papras- 
tų paprasčiausias geltonas nailonines kelnaites. Tos kelnaitės anks- 
čiau niekad jo nesuaudrindavo, bet dabar suaudrino... ar galbūt tai, 
kaip ji užsikėlė sijoną, jį suaudrino; ir šito anksčiau ji niekad nebu- 
vo dariusi. Faktas, kad apie aštuoniasdešimt penki procentai jo dė- 
mesio buvo nukreipti nuo kelio, nors devyniuose iš dešimties lygia- 
grečių pasaulių dalykai veikiausiai vis tiek būtų susiklostę visiškai 
gerai; per darbo savaitę Fervjū gatvės būdavo ne tai kad tykios, bū- 
davo tiesiog apsnūdusios. Bet nesvarbu, faktas tas, jog jo nebūta de- 
vyniuose iš dešimties lygiagrečių pasaulių; jo būta šiame viename. 
Faktas tas, jog senė čigonė neišpuolė iš “Subaru" ir “Fairberdo" 

tarpo, užsirišus lenktyninius numerius; faktas tas, jog ji paprasčiau- 
siai išėjo 1š tarp dviejų automobilių, nešina vienoje gembėtoje, rud- 
mių išmargintoje rankoje rezginėlę su pirkiniais - viena iš rezginė- 
lių, su kokiomis dažnai anglės eina apsipirkti į miestuko pagrindinę 
gatvę. Čigonės rezginėlėje buvo “Duz" skalbimo miltelių, Halekas 
tai prisiminė. Ji nepasižiūrėjo į šalis, tas, šiaip ar taip, tiesa. Bet ga- 
lutinis faktas vis dėlto tas, kad Halekas važiavo ne greičiau kaip tris- 
dešimt penkias mylias per valandą, ir iki čigonės, kai ši žingtelėjo 
priešais jo “Oldsą"*, buvo beveik šimtas penkiasdešimt pėdų. Pakan- 
kamai laiko sustoti, jeigu jis būtų valdęs situaciją. Bet faktas tas, 
kad jis buvo ties orgazmo riba, ir jo sąmonė, išskyrus mažutėlaitę 
dalelytę, buvo sukoncentruota sau žemiau juosmens, kur Heidės 
ranka spaudinėdama atsileidinėjo, slysčiojo aukštyn ir žemyn lėtais, 
saldžiais frikciniais judesiais, stabteldavo, suspausdavo ir vėl atsi- 
leisdavo. Jo reakcija buvo beviltiškai pavėluota, ir Heidės ranka su- 
signiaužė, nuslopindama orgazmą, kurį smūgis buvo sukėlęs vienai 
begalinei skausmo ir malonumo sekundei - nors ir neišvengiamai, 
tačiau siaubingai. 

Tokie buvo faktai. Bet palūkėkit sekundę, žmonės! Stabtelkite, 
draugai ir kaimynai! Juk buvo dar dvejetas faktų, tiesa? Pirmas fak- 
tas tas, kad jeigu Heidė nebūtų pasirinkusi kaip tik tą dieną išban- 
dyti truputėlį autoerotikos, Halekas, kaip motorizuotos transporto 
priemonės vairuotojas, būtų atsidūręs aukštumoje, ir “Oldsas" būtų 
sustojęs bent penkias pėdas iki senės čigonės, sustojęs žvygteldamas 
stabdžiais ir priversdamas motinas, per parką stumiančias vežimu- 
kuose savo mažylius, staigiai sužiurti. Galbūt jis būtų sušukęs senei: 
“Ei, ko žioplinėji, kur mėklini?"?, o ši pažvelgtų į jį su savotišku bu- 
ku išgąsčiu ir nesusivokimu. Jis ir Heidė su stipriai tuksinčiomis 
krūtinėje širdimis būtų stebėję ją nuskuodžiant skersai gatvę. Galbūt 
Heidė būtų paaimanavus dėl nukritusių ant grindų maišelių su baka- 
lėjos pirkiniais ir dėl jovalo ant kilimo užpakalyje. 

Bet visa būtų buvę tvarka. Nebūtų buvę jokio apklausiamojo po- 
sėdžio ir joks išpuvusia nosimi čigonas nebūtų laukęs gatvėje pag- 

lostyti Haleko skruosto ir sukuždėti savo baisaus vienžodžio užkei- 
kimo. Tai pirmas pagalbinis faktas. Antras pagalbinis faktas, išplau- 
kiantis iš pirmojo, tas, kad visa galima suvesti tiesiogiai į Heidę. Tai 
buvo jos kaltė - visas tas dalykas. Jis neprašė, kad ji tai darytų, ne- 
pasakė jai: “Nagi, kaip tau atrodo, ar nepasmaukinėtumei manęs, 
Heide, iki parvažiuosiu namo? Dar trys mylios, turi laiko". Ne. Ji 
pati ėmė ir tai padarė... ir, galėtumėte nusistebėti, kokį kraupiai ne- 
tinkamą laiką pasirinko. 

Taip, tai buvo jos kaltė, tačiau senasis čigonas to nežinojo, tad 
ant Haleko krito užkeikimas, ir tai Halekas dabar neteko iš viso še- 
šiasdešimt vieno svaro; ir štai čia ji sėdi, su tamsiais ratilais pa- 
akiuos ir nugelsvėjusia oda, tačiau tie tamsūs ratilai juk jos nenužu- 
dys, tiesa? Ne. Kaip ir nugelsvėjusi oda. Senasis čigonas jos nepri- 
silietė. 

Taigi toji akimirka, kai jis būtų galėjęs išpažinti jai savo būgšta- 
vimus, kai jis būtų galėjęs paprastai pasakyti: Man regis, aš neten- 
ku svorio, nes buvau užkeiktas - toji akimirka praėjo. Akimirka gry- 
nos, neatmieštos neapykantos - emocinio akmens luito, iššauto iš jo 
pasąmonės kokios nors negrabiai suręstos, primityvios katapultos - 
irgi praėjo. 

- Klausyk, - tarė jis, ir kaip gera žmona, ji atsiliepė: 

- Ką, Bili? 

- Aš vėl nueisiu pas Maiką Hjustoną, - pasakė jis visai ne tai, ką 
iš pradžių ketino pasakyti. - Paskambink jam, kad tebūnie, tegul už- 
rašo mane medžiagų apykaitos tyrimams. Kaip neva sakydavęs 
Einšteinas: “Mat jį galas!" 

- O, Bili, - sušuko ji ir ištiesė jam rankas. Jis įnėrė į jas, ir kadan- 
gi čia surado nusiraminimą, susigėdo dėl savo deginančios neapy- 
kantos vos prieš akimirką... bet dienos slinko, Fervjū pavasaris žen- 
gė savąja, kaip paprastai netvirta, šiek tiek darželinukiška eigastimi 
į Fervjū vasarą, ir neapykanta sugrįždavo vis dažniau ir dažniau, ne- 
paisydama jo pastangų šią sulaikyti ar nuslopinti. 

Dešimtas skyrius 


179 


Jisai susitarė atlikti medžiagų apykaitos tyrimus per daktarą 
Hjustoną, kuris kalbėjo nebe taip optimistiškai, išgirdęs, kad Hale- 
ko svoris toliau tebekrenta 17 kad nuo paskutinės apžiūros prieš mė- 
nesį jis numetęs dvidešimt vieną svarą. 

- Ir vis dėlto tam galėtų būti visiškai normalus paaiškinimas, - 
pasakė Hjustonas, vėl paskambinęs po trijų valandų po to, kai susi- 
tarė dėl tyrimų, ir perduodamas informaciją. Tai atskleidė Halekui 
visa, ką jam reikėjo sužinoti. “Visiškai normalus paaiškinimas", ka- 
dais pagrindinis favoritas Hjustono mintyse, dabar buvo tapęs tam- 
siuoju arkliu. | 

- M - hm, - sumykė Halekas, žvelgdamas žemyn, kur kadais bu- 
vo jo pilvas. Niekados nebūtų patikėjęs, kad galima ilgėtis savo vė- 
daro, kyšančio priekyje tavęs, vėdaro, kuris galiausiai pasidarė toks 
didelis, jog per jį nebuvo matyti netgi tavo batų galiukų, - jam tek- 
davo pasilenkti, kad pamatytų, reikia juos blizginti ar dar ne, - o 
ypač jis būtų nepatikėjęs, jeigu jam būtų buvę pasakyta, kad toksai 
dalykas įmanomas, kai jis kopdavo laiptais iš ryto po prieš tai naktį 
padaugintų stikliukų, nuožmiai spausdamas rankoje portfelį, jausda- 
mas prakaito lašelius sau ant kaktos, svarstydamas, ar čia jau ta die- 
na, kai ištiks širdies smūgis - paralyžiuojantis skausmas kairėje krū- 
tinės pusėje, staiga išsilaisvinantis ir šaunantis žemyn kairiąja ran- 
ka. Tačiau tai buvo tiesa: jis 1lgėjosi savo prakeiktojo vėdaro. Kaž- 
kokia keista prasme, kurios netgi dabar nepajėgė suvokti, tasai 
vėdaras buvo jo draugas. 

- Jeigu vis dar tebėra normalus paaiškinimas, tai koks gi? - pak- 
lausė jis Hjustoną. 

- Tie vyrukai tau pasakys, - išsisuko jis. - Tikėkimės. 

Tyrimai buvo sutarti Henrio Glasmano klinikoje - nedidelėje pri- 
vačioje įstaigėlėje Niū Džersyje. Jam tenai reikės išbūti tris dienas. 

Apytikrė jo gulėjimo tenai ir numatomų atlikti tyrimų repertuaro 
kaina sukėlė Halekui didelį džiaugsmą, kad jis jau buvo visiškai 
sutvarkęs medicinos draudimą. 

- Atsiųsk man atviruką su linkėjimais pasveikti, - blankiu balsu 
pasakė Halekas ir padėjo ragelį. 


+ 


Jam buvo paskirta atvykti gegužės 12-ąją - po savaitės. Per tas 
dienas Bilis stebėjo toliau save nykstant ir stengėsi nuslopinti pani- 
ką, kuri pamažu graužė jo ryžtą vaidinti vyrą. | 

- Tėtuk, tu per daug meti svorį, - sykį per pietus neramiai pasa- 
kė Linda. Halekas atkakliai nenorėdamas sudėti ginklų, buvo sukir- 
tęs tris storus kiaulienos kapotinius su obuolių tyrele. Taip pat du- 
kart įsidrėbęs bulvių košės. Su taukais. - Jeigu tai dėl dietos manau, 
laikas jos atsisakyti. 

- Argi atrodo, kad aš laikaus dietos? - atsakė Halekas, parodyda- 
mas taukais varvančia šakute į savo lėkštę. 

Jis kalbėjo gana švelniai, bet Lindos veidas ėmė trūkčioti, ir kitą 
mirksnį ji pabėgo nuo stalo, kūkčiodama, prisispaudus prie akių ser- 
vetėlę. 

Halekas blausiai pažvelgė į žmoną, o ši - taip pat blausiai į jį. 

Štai kaip baigiasi pasaulis, kvailai pagalvojo Halekas. Ne su 
trenksmu, bet sulysęs. 

- Aš su ja pasišnekėsiu, - pasakė jis, keldamasis iš vietos. 

- Jeigu nueisi pas ją toks, kaip dabar atrodai, mirtinai išgąsdinsi, 
- paprieštaravo Heidė, ir Bilį vėl užliejo toji deginanti it įkaitęs me- 
talas neapykanta. 

186. 183. 181. 180. Tartum kas nors - pavyzdžiui, senasis čigo- 
nas su pūvančia nosimi kažkokiu antgamtišku trintuku pamažėle jį 
trynė - svarą po svaro. Kada jis paskutinįsyk svėrė 180'7 Koledže? 
Ne... veikiausiai vidurinės mokyklos baigiamojoje klasėje. 

Vieną iš savo bemiegių naktų tarp gegužės penktosios ir dvy- 
liktosios jis prisiminė kadaise skaitytą paaiškinimą apie vudū* - ši- 


* Voodoo (angl.) - Karibų jūros baseino negrų burtai. 

tai suveikia, nes auka įsitikinusi, kad suveikia. Nieko ypatingai ant- 
gamtiška; paprasčiausiai įtaigos jėga. 

Galbūt, pagalvojo jis, Hjustonas buvo teisus, aš mintyse verčiu 
save liesėti... kadangi taip norėjo senasis čigonas. Tiktai kad aš ne- 
bepajėgiu sustoti. Galėčiau uždirbti milijoną baksų, rašydamas at- 
sakymą tai Normano Vincento Pilo* knygai... pavadinkime tai “Ne- 
gatyvaus mąstymo galia“. 

Bet protas jam kuždėjo, kad senoji įtaigos jėgos idėja, bent šiuo 
atveju, - vien mėšlo krūva. Cigonas tepasakė: “Liesėk!". Jis nepa- 
sakė: “Man suteikta galia užkeikti tave, kad praradinėtumei nuo 
šešių iki devynių svarų per savaitę, iki numirsi'. Jis nepasakė "Emi 
- meni - menti - drai - kuri - penti, greitai tau prireiks naujo diržo, 
antraip gausi reikšti prieštaras, vilkėdamas žokėjiškais šortais ". 
Velniai rautų, Bili, tu netgi neprisimeni, ką jis pasakė iki tol, kol tau 
nepradėjo kristi svoris. 

Galbūt aš kaip tik tuo metu įsisąmoninau, ką jis pasakė, paprieš- 
taravo Halekas. Bet... 

Ir ginčas toliau šėlo. 

Vis dėlto, jeigu tai iš tiesų psichologijos dalykas, jeigu iš tiesų 
įtaigos jėga, tuomet klausimas, ką jam toliau daryti, išlieka. Kaip 
jam su tuo kovoti? Ar yra būdas, kaip mintyse priversti save vėl sto- 
rėti? Tarkim, jis nueis pas hipnotizuotoją - po šimts, pas psichiatrą! 
- ir išdėstys šiam savo problemą. Smegenų sunkikas galėtų jį užhip- 
notizuoti ir pasąmonei įteigti, kad senojo čigono užkeikimas neturi 
galios. Šitai galėtų suveikti. 

O, antra vertus, gal ir ne. 


< 


Likus dviem dienoms iki atsigulant, kaip buvo paskirta, į Glas- 
mano kliniką, Bilis atsistojo ant svarstyklių, žvelgdamas nusiminęs 
žemyn į skalę - šįvakar 179. Ir jam šitaip žvelgiant žemyn, kažkaip 


* Norman Vincent Peale - amerikiečių pamokslininkas ir psichologas, 
parašęs didžiulį pasisekimą turėjusią knygą "Pozityvaus mąstymo galia". 

savaime galvon atėjo mintis, - kaip tokie dalykai dažnai nušvinta są- 
monėje, prieš tai juos daugel dienų ir savaičių gromuliavus savo pa- 
sąmonėje, - kad Žmogus, su kuriuo iš tikrųjų jis turėtų pasikalbėti 
apie tuos beprotiškus nuogąstavimus - tai teisėjas Keris Rosingto- 
nas. 

Išgėręs Rosingtonas būdavo papyčių graibišius, tačiau blaivas - 
gana atjaučiantis ir supratingas vyriokas... bent iki tam tikro taško. 
Be to, palyginti ne plepys. Halekas spėjo, kad viename ar kitame 
girtame pobūvyje (ir kaip esti su visais kitais pastoviais materialio- 
sios visatos dalykais, - saulėtekiu rytuose, saulėlydžių vakaruose, 
Halio kometos grįžimu, - galėjai būti tikras, kad kažkur mieste po 
devintos valandos vakaro žmonės maukia kokteilius, Žvejoja iš mar- 
tinių žaliąsias alyvas ir, visai galimas daiktas, grabinėja svetimų 
žmonų papyčius), jis galėtų prasitarti apie senučio Bilio Haleko pa- 
ranojiškai šizoidines idėjas apie čigonus ir prakeikimus, tačiau Bi- 
liui atrodė, kad Rosingtonas dusyk pagalvotų, pirm nei leidęsis pa- 
sakoti, netgi ir įmetęs. Ne tai, kad per apklausiamąjį posėdį buvo 
nusižengta įstatymams; teisybė, tai buvo vadovėliškas municipali- 
nio kieto žaidimo atvejis, bet jokie liudytojai nepapirkti, jokie įro- 
dymai neapversti aukštyn kojomis. Tačiau vis tiek šis reikalas - tai 
miegantis šuo, o prityrę gudročiai, kaip Keris Rosingtonas, nespar- 
do tokių gyvūnų. Visados įmanoma, - mažai tikėtina, bet gana įma- 
noma, - kad gali iškilti klausimas apie Rosingtono diskvalifikaciją 
dėl netinkamo bylos vedimo. Arba faktas, kad tyrimą atlikęs parei- 
gūnas nepasivargino duoti Halekui pakvėpuoti alkotesterį, kai pa- 
matė, kas buvo vairuotojas (ir įvykio auka). Taip pat ir tai, kad Ro- 
singtonas iš savo krėslo nepasidomėjo, kodėl ši esminė procedūrinė 
detalė buvo pamiršta. Būta ir kitų klausimų, kuriuos jis galėjo už- 
duoti, bet neuždavė. 

Ne, Halekas neabejojo, kad jo istorija pas Kerį Rosingtoną liks 
ganėtinai saugi, bent iki tol, kai tas reikalas su čigonais laikui bė- 
gant kiek išblės... tarkim, po penkerių ar septynerių metų. Tuo tar- 
pu šie metai kėlė Halekui rūpestį. Tokiu tempu, kokiu liesėjo, dar 

vasarai nesibaigus jis atrodys tarsi pabėgėlis iš koncentracijos sto- 
vyklos. 
Jis paskubom apsirengė, nulipo apačion ir iš sieninės spintos iš- 
sitraukė lengvą striukę. | 
- Kur tu eini? - paklausė Heidė, pasirodydama iš virtuvės. 
- Šiaip sau, pasivaikščioti. Sugrįšiu anksti. 
< 


Leda Rosington atidarė duris ir pažvelgė į Haleką tartum niekad 
anksčiau jo nemačius - šviesa, krentanti nuo lempos priemenės pa- 
lubėje, išryškino jos oda aptemptus, tačiau aristokratiškus skruosti- 
kaulius, juodus plaukus, griežtai sutrauktus už pakaušio, su pirmai- 
siais žilsvumos požymiais (Ne, pagalvojo Halekas, ne žilsvi, bet si- 
dabriniai... Leda niekados neturės nieko tokio plebėjiško kaip žili 
plaukai), žolės žalumos Dioro suknelę - paprastutį dalykėlį, veikiau- 
sia kainavusį ne daugiau kaip pusantro tūkstančio dolerių. 

Jos žvilgsnis privertė jį pasijausti labai nepatogiai. Nejau nukri- 
tau tiek svorio, jog ji manęs nebepažįsta? pagalvojo jis, bet netgi su 
naująja paranoja dėl savo išvaizdos jam buvo sunku tuo patikėti. Jo 
veidas buvo labiau ištįsęs, apie burną atsirado keletas naujų rūpes- 
čio raukšlelių, nuo miego stokos po akimis slūgsojo bespalviai mai- 
šeliai, bet šiaip jo veidas buvo tas pats ankstesniojo Bilio Haleko 
veidas. Dekoratyvinis žibintas kitame Rosingtonų priekinio kiemo 
gale (1880-ųjų Niujorko gatvės žibinto tiksli kaltinės geležies kopi- 
ja, iš Horčou kolekcijos, 687 dol. plius persiuntimo kaina) iš taip to- 
li metė tik blausų šviesos pluoštelį, ir jis juk vilkėjo savąja striuke. 
Aišku, ji negalėjo matyti, kiek svorio jis netekęs... o gal matė? 

- Leda? Čia Bilis. Bilis Halekas. 

- Žinoma, taip. Sveikas, Bili, - jos delnas vis dar nesitraukė nuo 
smakro - pusiau sulenktas į kumštį, lytėdamas suknelės iškirptę 
klausiamu, mąsliu gestu. Nors josios, kaip penkiasdešimt devynerių 
metų moters, bruožai buvo neįtikėtinai lygūs, plastinės veido opera- 
cijos nieko negalėjo padaryti kaklui - oda ten karojo tarsi pakarūklas. 

Ji, ko gero, girta. Arba... Jis prisiminė Hjustoną, tvarkingai kem- 
šantį nosin boliviško sniego gniužulėlius. Narkotikai? Leda Rosing- 
ton? Sunku patikėti apie tokią, kuri gali šaukti du be kozirių su vi- 
siškai prasta korta... ir po to išnešti kailį. O įkandin sekė dar viena 
mintis: Ji išsigandus. Neviltyje. Kas tai? Ar tik nesusiję kaip nors su 
tuo, kas dedasi man? 

Žinoma, tai beprotiška... ir vis tiek jam užėjo toks pašėlęs noras 
sužinoti, kodėl Ledos Rosington lūpos taip stipriai sučiauptos, kodėl 
netgi blausioje šviesoje 1r nepaisant geriausios kosmetikos, kokią tik 
gali gauti už pinigus, oda jai po akimis atrodo tokia pat padribus ir 
bespalvė kaip ir jo paties, kodėl ranka, dabar knebinėjanti Dioro 
suknelės iškirptės kraštą, šiek tiek dreba. 

Bilis ir Leda Rosington stebėjo vienas kitą visiškoje tyloje gal 
kokias penkiolika sekundžių... o paskiau prašneko abu tiksliai vie- 
nu metu. 

- Leda, ar Keris... 

- Kerio čia nėra, Bili. Jis... 

Jinai nutilo. Bilis gestu paprašė ją tęsti. 

- Jį iškvietė Minesoton. Jo sesuo sunkiai serga. 

- Kaip įdomu, - pasakė Halekas, - nes juk Keris neturi seserų. 

Ji nusišypsojo. Pamėgino suvaidinti gerai išlavintą, dirbtinę šyp- 
seną, kokią mandagūs žmonės turi paruošę tiems, kurie netyčia pa- 
sielgė netaktiškai. Nieko neišėjo: tik įsitempė lūpos, veikiau tai bu- 
vo grimasa nei šypsena. | 

- Aš pasakiau sesuo? Visa tai buvo man - mums - labai sunkus 1š- 
bandymas. Turėjau galvoje jo brolį. Jo... 

- Leda, Keris vienintelis vaikas šeimoje, - švelniai pertraukė Ha- 
lekas. - Mes aptarėme savo giminiečius vieną girtą popietę “Hastu- 
ro svetainėje“. Regis, tai buvo... o, prieš ketverius metus. Netrukus 
po to “Hasturas" sudegė. Dabar toje vietoje parduotuvė “Karalius 
geltonais drabužiais". Mano duktė tenai perka sau džinsus. 

Jis nežinojo, kodėl visa tai šneka; kažkaip neaiškiai spėjo, kad tai 
gali ją nuraminti. Bet dabar priemenės lempos ir blausesnėje deko- 
ratyvinio kiemo žibinto šviesoje jis išvydo skaidrų ašaros takutį, bė- 

gantį nuo jos dešinės akies bemaž iki lūpų kampo. Sublizgo ir išlin- 
kis po jos kaire akimi. Kol jis Žiūrėjo painiodamasis žodžiuose ir 
galop sutrikęs visai nutilo, ji dusyk greitai sumirksėjo, ir ašara išsi- 
liejo per kraštą. Antras skaidrus takutis nubėgo jai kairiuoju skruos- 
tu. 

- Eik sau, - tarė ji. - Paprasčiausiai eik sau, Bili, gerai? Nieko 
neklausinėk. Aš nenoriu atsakinėti. 

Halekas pažvelgė ir išvydo jos akyse tuoj už plūstančių ašarų 
kažkokį nesutaikomumą. Visai nesirengė jam pasakyti, kur Keris. 
Pastūmėtas impulso, kurio jis nesuprato nei tada, nei vėliau, absoliu- 
čiai iš anksto nepagalvojęs, nei nenumanydamas, ką iš to laimės, jis 
atsegė striukės užtrauktuką ir praskleidė ją, parodydamas savo kor- 
pusą. Išgirdo Ledą aiktelint iš nuostabos. 

- Pažvelk į mane, Leda, - pasakė jis. - Aš netekau septyniasde- 
šimties svarų. Girdi? Septyniasdešimties svarų! 

- Tai neturi nieko bendra su manimi! - sušuko ji žemu, kimiu 
balsu. Jos veidas nesveikai nupilko; raudonų dažų dėmės išryškėjo 
ant skruostų nelyginant klouno grimas. Akys atrodė įskaudintos. Lū- 
pos išgąstingai šiepėsi nuo tvirtai sukąstų dantų. 

- Gal ir neturi, bet man reikia pasikalbėti su Keriu, - mygo Hale- 
kas. Jis užlipo ant pirmo priebučio laiptelio, tebelaikydamas striukę 
praskleistą. Ir tikrai man reikia, pagalvojo jis. Nebuvau pirma tuo 
įsitikinęs, tačiau dabar neliko abejonės. - Prašau pasakyk, kur jis, 
Leda. Jis čia? 

Atsakė ji klausimu, ir mirksnį jam užėmė žadą. Aptirpusia ran- 
ka ėmė graibytis priebučio turėklo. 

- Ar tai čigonai, Bili? 

Pagaliau jis įstengė įkvėpti į savo užsidariusius plaučius oro. 
Gaivi srovė su tyliu švilpesiu įsiliejo vidun. 

- Kur jis, Leda? 

- Pirmiau atsakyk į mano klausimą. Ar tai čigonai? 

Dabar, kai tatai iškilo, - kai iš tikrųjų jis gavo progą išsakyti tą 
garsiai, - pajuto, kad turi šitam prisiversti. Bilis nurijo seilę - sunkiai 
nurijo - ir linktelėjo. 

- Taip. Man regis. Užkeikimas. Panašu į užkeikimą, - jisai stab- 
telėjo. - Ne, nepanašu. Tai sušiktas išsisukinėjimas. Manau, mane 
slegia čigono užakeikimas. 

Jis tikėjosi, kad Leda pašaipiai sužvygs, - tokią reakciją dažnai 
buvo girdėjęs savo sapnuose ir spėlionėse, - tačiau jos pečiai tiktai 
nusmuko, o galva nulinko į priekį. Sudarė tokį prislėgtumo ir siel- 
varto paveikslą, jog, nepaisant savo naujojo siaubo, Haleką užliejo 
verianti, bemaž skausminga užuojauta jai - josios pasimetimui ir 
siaubui. Jis užlipo antrą ir trečią priebučio laiptelius, švelniai palie- 
tė jos ranką... ir buvo sukrėstas deginančios neapykantos, trykštan- 
čios iš jos veido, kai pakėlė galvą. Bilis staiga žingtelėjo atgal, 
sumirksėjo... ir turėjo įsitverti priebučio turėklų, kad nenuvirstų at- 
bulom nuo laiptukų ant savo dūlės. Jos veido išraiška buvo tobulas 
atspindys to jausmo, kurį jis trumpam aną naktį patyrė dėl Heidės. 
Kad toksai jausmas gali būti nukreiptas į jį, Biliui buvo ir nesupran- 
tama, ir baugu. 

- Tai tavo kaltė, - sušnypštė ji. - Vien tavo kaltė! Kodėl tau rei- 
kėjo partrenkti savo automobiliu tą kvailą čigonišką pizę? Vien ta- 
vo kaltė! 

Jis pažvelgė į ją, nepajėgdamas pratarti nė žodžio. Pizė? pagal- 
vojo sutrikęs. Ar aš nugirdau Ledą Rosington pasakant "pizę"'? Kas 
būtų patikėjęs, kad jai dargi žinomas tasai žodis. O kita jo mintis 
buvo: Visa ne taip, Leda, kalta Heidė, ne aš... ir ji tiesiog puiki. Sk- 
rajoja padebesiais. Lyg drignių užrijus. Spaudžia šimtą dvidešimt. 
Duoda velniams garo. Ima... 

Ir tada Ledos veidas persimainė: pažvelgė į Haleką ramia, man- 
dagia, abejinga išraiška. 

- Įeik, - tarė. 


< 


Ji atnešė didžiuliame stikle martinio, kurio jis paprašė - dvi aly- 
vos ir du svogūnėliai buvo užmauti ant mažutėlio paauksuoto kardo 
pavidalo kokteilinės lazdelės. O gal perdėm gryno aukso? Martinis 

pasirodė labai stiprus, bet Halekui tai buvo nė motais... nors iš pas- 
tarųjų trijų savaičių patirties žinojo, kad išvirs iš koto, jeigu savęs 
nepristabdys; jo pajėgumas kaušalui menkėjo kartu su svoriu. 

Vis dėlto pradžiai jis nugėrė didelį gurkšnį ir dėkingai užsimer- 
kė, jusdamas, kaip kaušalo šiluma iš skrandžio paplinta po visą kū- 
ną. Džinas, nuostabus kaloringasis džinas, pagalvojo jis. 

- Keris 1š tiesų Minesotoje, - negyvai pasakė ji, irgi atsisėsdama 
su savuoju martiniu. Beje, porcija buvo didesnė, nei padavė Biliui. 
- Bet ne giminių aplankyti. Jis Meijo klinikoje. 

- Meijo... 

- Yra įsitikinęs, kad jam vėžys, - kalbėjo ji toliau. - Maikas Hjus- 
tonas neaptiko nieko bloga, taip pat ir dermatologai, į kuriuos jis 
kreipėsi mieste, bet vis tiek yra įsikalęs sau į galvą, kad tai vėžys. 
Žinai, jis iš pradžių pamanė, jog tai herpesas. Pamanė, jog nuo ko 
nors užsikrėtė. 

Bilis sutrikęs nuleido akis, tačiau galėjo to nedaryti. Leda žvel- 
gė pro jo dešinį petį, lyg pasakotų sienai. Nedideliais gurkšneliais it 
paukštis siurbčiojo iš savojo stiklo. Gėrimo lygis jame seko pama- 
žu, tačiau pastoviai. 

- Kai galiausiai tą garsiai prisrpažino, aš nusijuokiau jam į vei- 
dą. Nusijuokiau ir pasakiau: “Keri, jeigu tu manai, jog tai herpesas, 
tuomet išmanai apie venerines ligas mažiau nei aš - apie termodina- 
miką. “Man nereikėjo juoktis, tačiau tai... tai galėjo padėti sumažinti 
įtampą, supranti. Įtampą ir nerimą. Nerimą? Ne, siaubą. Maikas 
Hjustonas davė jam kremų, kurie nepadėjo, dermatologai taip pat 
davė kremų, kurie nepadėjo, o paskiau adatų, kurios irgi nepadėjo. 
Tai aš prisiminiau tą senąjį čigoną, tą, su pusiau išėsta nosimi, ir 
kaip jis išėjo iš minios Reintrio sendaikčių turgavietėje tą savaitgalį 
po tavo bylos svarstymo, Bili. Jis išėjo iš minios ir palietė jį... pa- 
lietė Kerį. Uždėjo ranką ant Kerio veido ir kažką pasakė. Aš paklau- 
siau Kerį tada, paklausiau 1r vėliau, - po to, kai liga ėmė plisti, - bet 
jis nenorėjo kalbėti, tik purtė galvą. 

Halekas antrąsyk nugėrė kokteilio, o Leda tuo tarpu pastatė sa- 
vąjį stiklą ant stalo šalimais. 

- Odos vėžys, - pasakė ji. - Keris įsitikinęs, kad kaip tik tai, nes 
odos vėžys devyniasdešimčia procentų atvejų pagydomas. Žinau, 
kaip veikia jo protas, - būtų keista, jeigu nežinočiau, - tiesa? - išgy- 
venusi su juo dvidešimt penkerius metus, stebėdama jį teisėjo krės- 
le, sudarinėjantį nekilnojamojo turto sandėrius ir geriantį, sudarinė- 
jantį nekilnojamojo turto sandėrius ir lakstantį paskui svetimas 
žmonas, sudarinėjantį nekilnojamojo turto sandėrius ir... O, mėšlas, 
aš sėdžiu čia ir klausiu save, ką pasakyčiau per jo laidotuves, jeigu 
valandą prieš gedulingas mišias kas nors man užduotų nuolat pen- 
totalio*. Turbūt išeitų kas noras panašaus: “Jis prisipirko daug daug 
Konektikuto žemės, kur dabar stovi prekybos centrai, ir nuplėšė 
daug liemenėlių, ir išgėrė galybę viskio, ir paliko mane turtinga naš- 
le, ir aš nugyvenau su juo geriausius savo metus, ir turėjau daugiau 
sukruštų audinių apsiaustų nei kada nors orgazmų, tad visi išeikime 
iš čia į kokią nors pakelės smuklę ir šokime, ir galbūt netrukus kas 
nors tiek nusitašys, jog pamirš, kad turėjau savo sukruštą pasmakrę 
patempti už savo sukruštų ausų, - dusyk sukruštame Meksiko Sityje 
1r sykį sukruštoje Vokietijoje, - ir nuplėš nuo manęs sukruštą lieme- 
nėlę"'. O, galas nematė! Kodėl aš pasakoju tau visa tai? Vienintelis 
dalykas, kokį žmonės kaip tu supranta - tai barškintis, derėtis dėl gy- 
nybos ir už ką statyti profesionalaus futbolo varžybose. 

Ji vėl pravirko. Bilis Halekas, tik dabar supratęs, kad beveik jos 
išbaigtas stiklas šį vakarą buvo toli gražu ne pirmasis, nepatogiai su- 
judėjo ant savo kėdės ir pats išlenkė didelį gurkšnį savos porcijos. 
Gėrimas nugarmėjo skrandin, pasklisdamas nepatikima šiluma. 

- Jis įsitikinęs, jog jam odos vėžys, nes negali pats patikėti kuo 
nors tokiu juokingai senovišku, tokiu prietaringu, tokiu atsiduodan- 
čių pigiais siaubo romanais, kaip čigoniški užkeikimai. Bet aš ma- 
čiau kai ką giliai užslėpta jo akyse, Bili. Per pastarąjį mėnesį ar apie 
tiek aš dažnai tai mačiau. Ypač naktimis. Kasnakt vis aiškiau. Ma- 
nau, kad tai viena iš priežasčių, kodėl jis išvažiavo, supranti? Ka- 
dangi jis matė, kad aš matau. Įpilti dar? 


* Raminantis, migdomasis vaistas. 

Bilis apdujęs papurtė galvą ir stebėjo, kaip ji nueina prie baro ir 
susitaiso naują martinį. Leda gamino sau itin paprastą martinį, ma- 
tė jis: tiesiog įsipylė į stiklą džino ir įmetė porą alyvų. Grimzdamos 
dugnan, jos paliko burbuliukų pėdsaką. Net 1š vietos, kur sėdėjo, 
skersai visą kambarį jis užuodė džiną. 

Kas yra Keriui Rosingtonui? Kas jam nutiko? Kažkuria savo da- 
limi Bilis Halekas tikrai nenorėjo to Žinoti. Hjustonas, matyt, nesu- 
siejo to, kas dėjosi Biliui su tuo, kas ištiko Rosingtoną - ir kodėl tu- 
rėtų susieti? Hjustonas nieko nežinojo apie čigonus. Be to, Hjusto- 
nas nuolat bombardavo savo smegenis didelėmis baltomis torpedo- 
mis. 

Leda sugrįžo ir vėl atsisėdo. 

- Jeigu jis paskambins ir pasakys, kad sugrįžta, - ramiai tęsė ji, - 
aš išvažiuosiu į mūsų namus Kaptivoje. Šiuo metų laiku ten bus 
nežmoniškai karšta, bet jeigu džino pakanka, regis, aš vos pastebiu 
temperatūrą. Nemanau, kad pajėgčiau ištverti vėl pasilikdama su juo 
viena. Aš vis dar jį myliu, - taip, savotiškai jį myliu, - bet nemanau, 
kad pajėgčiau ištverti. Žinoti, kad jis gali... gali mane paliesti... - ji 
nusipurtė. Šiek tiek jos gėrimo išsipylė. Išlenkė vienu ypu, kas bu- 
vo likę, ir garsiai suprunkštė, nelyginant ištroškęs arklys, ką tik iki 
soties atsigėręs. 

- Leda, kas jam? Kas negera nutiko? 

- Nutiko? Nutiko? Kaipgi, Bili, brangusis, aš maniau, kad tau jau 
pasakiau ar tu kažkaip susiprotėjai. 

Bilis papurtė galvą. Dabar jam ėmė atrodyti, jog nieko nebesup- 
ranta. 

- Jam auga žvynai. Keris dengiasi žvynais. 

Bilis išsižiojo. 

Leda apdovanojo jį sausa, pajuokiama, pasibaisėtina šypsena ir 
nežymiai palingavo galvą. 

- Ne, tai ne visai tiesa. Jo oda virsta žvynais. Jis - atvirkštinės 
evoliucijos atvejis, intermedijų išsigimėlis. Jis tampa žuvimi arba 
ropliu. 

Ji staiga nusijuokė - šaižiu, lojančiu kvykesiu, nuo kurio kraujas 
sustingo Halekui gyslose: Jinai ties beprotystės riba, pagalvojo jis, 
ir tas atradimas dar labiau jį pašiurpino. Manau, kad ji veikiausiai 
išvažiuos į Kaptivą, kad ir kas atsitiktų. Privalės išsidanginti iš 
Fervjū, jeigu nori išsaugoti sveiką protą. Taip. 

Leda prisispaudė abu delnus prie burnos ir atsiprašė, lyg būtų at- 
sirūgus, - gal nusivėmus, - 0 ne nusijuokus. Bilis nebeįstengė pratar- 
ti nė žodžio, tad tik linktelėjęs atsistojo ir nuėjo prie baro vis dėlto 
susitaisyti antro kokteilio. 

Regis, Ledai tapo lengviau kalbėti, kai Bilis į ją nežiūrėjo, sto- 
vėdamas prie baro nugara į ją, tad jisai sąmoningai tenai delsė. 


Vienuoliktas skyrius 
TEISĖJO ŽVYNAI 


Keris buvo įsiutęs, - kaip reikiant įsiutęs, - kad jį prisilytėjo se- 
nis čigonas. Kitą dieną nukako pas Reintrio policijos šefą, Aleną 
Čalkerį, savo pokerio bičiulį. Šisai išsakė savo atjautą. 

Čigonai atsibeldė į Reintrį tiesiai iš Fervjū, papasakojo jis Ke- 
riui. Teigė vis tikėjęsis, kad šie patys paliks jų miestą. Jau prabuvo 
Reintryje penkias dienas, o paprastai jiem užtekdavo maždaug trijų 
dienų - kaip tik ganėtinai laiko, kad visi miesto paaugliai, kam įdo- 
mu, sužinotų savo ateitį ir kad keletas beviltiškai impotentiškų vyrų 
ir beviltiškai klimakteriškų moterų po tamsos priedanga nusliūkin- 
tų į taborą ir nusipirktų meilės antpilų, gydalų ir keistų aliejingų 
kremų. Po trejeto dienų miesto domesys atvykėliais visad nusilpda- 
vo. Čalkeris galiausiai nusprendė, kad jie laukia sskmadieninio sen- 
daikčių turgaus. Tai buvo metų įvykis Reintryje, pritraukdavęs mi- 
nias Žmonių iš aplinkinių miestų. Užuot kėlęs istoriją dėl jų užsitę- 
susio postovio, - čigonai, pasakė jis Keriui, gali būti bjaurūs kaip 
vapsvos, jeigu per stipriai pabaksnosi jų lizdą, - jis nusprendė leisti 

jiems darbuotis su minia, besiskirstančia 1š sendaikčių turgaus. Bet 
jeigu jie neišsidangintų iki pirmadienio ryto, jis padėsiąs jiems iš- 
sikraustyti. | 

Bet to neprireikė. Stojus pirmadienio rytui, fermerio laukas, kur 
stovyklavo čigonai, buvo ištuštėjęs - liko tik ratų vėžės, tuščios 
alaus ir selterio skardinėlės (čigonų aiškiai nė kiek nedomino nau- 
jasis Konektikuto įstatymas dėl butelių ir skardinių grąžinimo), ke- 
leto laužiukų, kur buvo verdamas maistas, pajuodę nuodėguliai ir 
trys ar keturios gūnios - tokios utėlėtos, jog: Čalkerio padėjėjas, nu- 
siųstas apžiūrėti vietos, tiktai pabaksnojo jas lazda - i/ga lazda. Kaž- 
kuriuo metu tarp saulėlydžio ir saulėtekio čigonai paliko lauką, pa- 
liko Reintrį, paliko Pačino apygardą... paliko, kaip Čalkeris pasakė 
savajam pokerio bičiuliui Keriui Rosingtonui, planetą, kiek jam bu- 
vo Žinoma ar įdomu. Ir geros jiems kloties. 

Sekmadienį popiet senasis čigonas palytėjo Kerio veidą; sekma- 
dienio naktį jie išsidangino; pirmadienio rytą Keris atėjo pas Čalkerį 
įteikti skundo (tiktai kokį teisinį pagrįstumą skundas galėjo turėti, 
Leda Rosington nenumanė); antradienio rytą prasidėjo nemalonu- 
mai. Nusiprausęs po dušu, Keris nulipo apačion pusryčių, vilkėda- 
mas vien chalatu ir pasakė: 

- Pažvelk į tai. 

“Tai"' pasirodė esanti pašiurkštėjusios odos lopinėlis tuoj viršum 
jo saulės rezginio. Oda šioje vietoje buvo šiek tiek šviesesnė negu 
aplinkui visas kūnas, kuris turėjo patrauklų kavos su grietinėle ats- 
palvį (golfas, tenisas, plaukymas 1r ultravioletinių spindulių lempa 
žiemą nekintamai palaikė jo įdegį). Pašiurkštėjęs lopinėlis jai pasi- 
rodė gelsvas - tokios spalvos, kokią labai sausais orais kai kada įgy- 
davo nuospaudos jai ant kulnų. Ji palytėjo tą vietą (čia Ledos balsas 
virptelėjo) ir paskubom atitraukė pirštą. Paviršius buvo šiurkštus, 
bemaž kaip Žvyras, ir stebėtinai kietas. Kaip šarvas - toksai žodis 
neprašytas iškilo jai mintyse. 

- Ar tau neatrodo, kad šis prakeiktas čigonas galėjo mane kuo 
nors užkrėsti, ką? - susirūpinęs paklausė Keris. - Kerplige, 1mpeti- 
gu ar dar kokia velnio bjaurastimi? 

- Jis palietė tau veidą, ne krūtinę, brangusis, - atsakė jam Leda. - 
Nagi, paskubėk apsirengti. Pas mus šiandien užkandžiui renkasi 
svečiai. Vilkėk tamsiai pilka eilute su raudonu kaklaraiščiu, pasi- 
puošk kaip tinka antradieniui, gerai? Koks tu mielas. 

Po dviejų dienų vakare jis pasišaukė ją į vonios kambarį balsu, 
nuskambėjusiu nelyginant klyksmas, tad ji atskubėjo bėgčia. (Visi 
blogiausi mūsų atradimai išaiškėja vonios kambary, pagalvojo Bi- 
lis.) Keris stovėjo be marškinių, skutimosi mašinėlė burzgė užmirš- 
ta jo rankoje, plačiai išpūstos jo akys spitrijo į veidrodį. 

Sukietėjusios, gelsvos odos dėmė išplito - panėšėjo į tiškalą, šiek 
tiek primenantį medžio pavidalą, kilo aukštyn iki tarpspeninės sr1- 
ties ir leidosi žemyn platėdama linkui bambos. Toji pakitusi vieta 
buvo iškilusi viršum normalios pilvo ir pokrūtinkaulinės odos maž- 
ne aštuntadaliu colio, ir Leda išvydo einančius ja gilius įtrūkius; ke- 
letas iš jų atrodė tokie gilūs, jog ten galėtum įkišti dešimtcenčio 
kraštą. Pirmąsyk jai toptelėjo mintis, kad jis ima darytis... na, Žvy- 
nuotas. Ir pajuto gerklėj šleikštulį. 

- Kas tai yra? - kone sukliko jis. - Leda, kas tai yra? 

- Aš nežinau, - atsakė ji, stengdamasi kalbėti ramiu balsu, - bet 
rytoj turi nueiti pas Maiklą Hjustoną. Bent šitiek aišku. Rytoj, Keri. 

- Ne, ne rytoj, - pasakė jis, tebespitrydamas į save veidrodyje, te- 
bespitrydamas į šiurkštų, strėlės pavidalo gelsvą odos iškilumą. - 
Gal iki rytojaus pagerės. Poryt, jeigu nepagerės. Tačiau tik ne rytoj. 

- Keri... 

- Paduok man tą “Nivea" kremą, Leda. 

Ji išpildė, ko prašoma, ir pastovėjo dar minutėlę, bet vaizdas vy- 
ro, tepliojančio baltą lipalą virš to sukietėjusio gelsvo paviršiaus, 
garsas pirštų galų, šiūruojančių žvynais, buvo daugiau, negu ji pa- 
jėgė ištverti, ir Leda pabėgo atgal į savo kambarį. Tai buvo pirmas 
sykis, prisipažino ji Halekui, kai nuoširdžiai džiaugėsi, jog pas-juos 
dviguba lova, nuoširdžiai džiaugėsi, kad jis negalės per miegą pasi- 
versti ir... prisiliesti ją. Valandų valandas gulėjo nesumerkdama 

akių, pasakojo ji, klausydamasi, kaip vyro pirštai tyliai šiūruoja, 
slankiodami po tą svetimą kūną. 

Kitą vakarą jis pasakė, kad oda pagerėjo; dar kitą vakarą pareiš- 
kė ją toliau gerėjant. Ledai pasirodė, kad mato jo akyse melą... ir 
kad jis melavo daugiau patsai sau nei jai. Netgi tokiu ypatingu atve- 
ju Keris išliko toks pat savanaudis kalės vaikas, kokiu jinai įtarė jį 
visados buvus. Bet ne vien Keris dėl to buvo kaltas, pridūrė ji ašt- 
riai, vis neatsigręždama nuo baro, kur dabar be tikslo perkėlinėjo 
stiklus. Per daugelį metų ir ji išpuoselėjo savo pačios didžiai kryp- 
tingą savanaudiškumą. Ji troško, buvo reikalinga iliuzijų mažne tiek 
pat, kiek jis. 

Trečią vakarą jis įėjo į judviejų miegamąjį vien su pižamos kel- 
nėmis. Jo akys buvo gailios ir įskaudintos, suglumusios. Leda dar- 
syk skaitinėjo Dorotės Saijers detektyvą, - jie visad ir bet kuriuo 
metu buvo jos mėgstamieji, - ir išvydus jį romanas iškrito jai iš ran- 
kos. Kone sušuko, prisipažino ji Biliui, bet tartum pristigo kvapo. O 
Bilis tuo tarpu spėjo pagalvoti, kad joks žmogaus jausmas nėra iš- 
ties unikalus, nors kam nors galėtų taip atrodyti: Keris Rosingtonas, 
matyt, perėjo per tą patį saviapgaulės laikotarpį, o po to sekė sukre- 
čiantis prabudimas. Bilis irgi buvo tai patyręs. 

Leda išvydo, kad kietas geltonas odos plotas (žvynai - apie juos 
kitaip nė nebegalėjai galvoti) jau dengė didžiumą Kerio krūtinės ir 
visą pilvą. Atrodė bjauriai, su daugybiniais gūbriais kaip nudegintas 
audinys. Įtrūkiai šakojosi į visas puses, gilūs ir juodi, įgydami raus- 
vai raudoną atspalvį pačioje gelmėje, kur nesinorėjo žiūrėti. Ir nors 
iš pradžių galėtum pamanyti, kad tie įtrūkiai išsidėstę be jokios tvar- 
kos, kaip sprogusios bombos krateryje, po kurio laiko jūsų akys ne- 
norom išskaitydavo ką kita. Kiekviename įtrūkio krašte kietas, gel- 
tonas audinys kyšojo kiek aukščiau. Žvynai. Ne žuvies žvynai - to- 
kie kaip driežo, aligatoriaus ar iguanos. 

Rusvas jo kairio spenelio lankas vis dar matėsi; likusi dalis - iš- 
nykus, palaidota po tuoju geltonai juodu kiautu. Dešinys spenelis 
buvo visiškai dingęs, ir vingiuota to keisto naujo dangalo briauna tę- 

sėsi aplinkui ir po jo pažastimi linkui nugaros nelyginant išnyran- 
čios paviršiun godžios kokio nors neįsivaizduojamo pabaisiško gy- 
vūno žnyplės. Jo bamba buvo dingus. Ir... | 

- Jis nuleido savo pižamos kelnes, - pasakė Leda. Ji jau dorojo 
trečią kokteilį, siurbčiodama jį tais pačiais greitais paukštiškais 
gurkšneliais. Vėl ašaros pasirodė jai iš akių, tačiau tai ir viskas. - 
Tik tada aš atgavau balsą. Sušukau, kad liautųsi, ir jis pakluso... bet 
aš jau buvau spėjus pamatyti besidriekiančius žemyn linkui slėpsnų 
žvynų dryžius. Šitai dar nebuvo palietę jo varpos... bent kol kas ne... 
tačiau kur buvo užslinkę, gaktiplaukiai buvo išnykę, pakeisti tais 
geltonais žvynais. 

- “Man regis, minėjai, kad tau gerėja“, pasakiau jam. 

- “Garbės Žodis, aš maniau“, atsakė jis. Ir kitą dieną sutarė susi- 
tikti su Hjustonu. 

Kuris tikriausiai jam papasakojo, pagalvojo Halekas, apie vaiki- 
ną iš koledžo be smegenų ir senyvą damą su trečiu komplektu dan- 
tų. Ir paklausė, ar nenorėtų kvėptelėti senojo proto pagyvintojo. 

Po savaitės Rosingtonas pasimatė su geriausia Niujorko derma- 
tologų komanda. Šie atseit tučtuojau suprato, kas jam negerai, ir po 
to sekė “kietųjų gama-spindulių" kursas. Žvyninis dangalas toliau 
šliaužė ir plito. Nė kiek neskaudėjo, Rosingtonas pasakė jai; ties ri- 
ba tarp jo senosios odos ir to baisaus naujojo įsibrovėlio juto šiokį 
tokį niežulį, tačiau tik tiek. Naujasis dangalas buvo visiškai nejaut- 
rus. Vypsodamas vaiduokliška, apstulbinta šypsena, jis prisipažino 
jai anądien užsirūkęs ir sumaigęs cigaretę į savo paties pilvą... pa- 
mažu. Nepajuto jokio skausmo, visiškai jokio. 

Ji užsidengė rankomis ausis ir užriko, kad liautųsi. 

Dermatologai pasakė Keriui, kad mažumėlę apsiriko. Ką turite 
galvoje? paklausė Keris. Juk jūs, vyručiai, sakėte, jog suprantate. 
Jog esate tikri. Ką gi, atsakė šie, tokių dalykų kai kada pasitaiko. 
Retai, cha-cha, labai retai, bet dabar mes tą dalyką perkrimtome. 
Visi testai, pasakė jie, patvirtina šią naują išvadą. Paskirtas kursas 
stivevitų - stipriai veikiančių vitaminų, jeigu kas nors nėra susipa- 

žinęs su brangiai apmokamų daktarų šneka - ir liaukinių preparatų 
injekcijos. Šio pradėto naujo gydimo metu pasirodė pirmi žvyniniai 
lopiniai ant Kerio sprando... po smakmu... ir galiausiai ant veido. 
Tiktai tada dermatologai galop prisipažino nežiną ką ir manyti. Ži- 
noma, tik laikinai. Toksai dalykas nėra nepagydomas. Šiuolaikinė 
medicina... dietos režimas... 1 mumbu bumbu... taip pat bla ba ba... 

Keris nebenorėdavo jos klausytis, jeigu ji mėgindavo pasišnekė- 
ti su juo apie senąjį čigoną, pasakojo Leda Halekui; sykį jis net už- 
simojo ranka, lyg ketindamas jai suduoti... ir jinai išvydo pirmą 
odos kaubruotumą ir pašiurkštėjimą švelnioje plėvelėje BLP j0 deši- 
nės rankos nykščio ir smiliaus. 

- Odos vėžys! - užriko jis ant jos. - Tai odos vėžys, odos vėžys, 
odos vėžys! Ir, dėl Dievo meilės, gal užsičiaupsi apie tą seną bastūną! 

Žinoma, jis kalbėjo nors kiek išmintingai, kai ji tuo tarpu sapa- 
liojo keturioliktojo šimtmečio nesąmones... ir vis dėlto ji žinojo, kad 
tatai buvo to Reintrio sendaikčių turguje išžengusio iš minios ir pa- 
lietusio Kerio veidą senojo čigono darbas. Ji tatai žinojo, ir iš jo 
akių, netgi tada, kai užsimojo jai ranka, jinai matė, kad jis irgi žino- 
jo. 

„Jis pasiprašė Gleną Petrį atostogų, kuris buvo sukrėstas išgirdęs, 
kad jo senam draugui, kolegai juristui ir golfo partneriui Keriui Ro- 
singtonui odos vėžys. 

Sekė dar dvi savaitės, toliau pasakojo Leda Halekui, apie kurias 
ji vos pajėgė save priversti prisiminti ar kalbėti. Keris pakaitomis 
miegodavo it negyvas tai kartkartėmiš viršuje jų kambaryje, tai ly- 
giai tiek pat dažnai didžiuliame, itin stipriai kimštame fotelyje savo 
kabinete ar virtuvėj prie stalo, pasidėjęs galvą ant rankų. Jis įniko 
stipriai gerti kasdien apie ketvirtą popiet. Sėdėdavo svetainėje, 
šiurkščioje žvynuotoje rankoje laikydamas už kaklelio viskio butelį 
ir Žiūrėdamas sindikuotus komedinius šou, tokius kaip “Hogano he- 
rojai“ ir “Bervilio stuobriai", o paskiau vietines ir nacionalines Ži- 
nias, toliau sindikuotus žaidimų šou, kaip “Džokeris šėlsta" ir “Šei- 
mos vaidas“, dar vėliau tris valandas populiariausių vakaro laidų, po 

kurių sekdavo vėl žinios, po jų filmai - iki antros ar trečios valan- 
dos paryčiui. Ir visą tą laiką jis gėrė viskį kaip pepsikolą - tiesiai iš 
butelio. 

Kai kuriomis naktimis jis verkdavo. Ji ateidavo ir stebėdavo jį 
verkiantį, kai Varneris Andersonas*, įkalintas jų didžiaekraniame 
“Sony" televizoriuje, šaukdavo “Pereikime prie vaizdajuostės!'' su 
entuziazmu Žmogaus, kviečiančio visas savo senąsias draugužes 
vykti su juo į kruizą Arubon**. Dar kitomis naktimis - ačiū Dievui 
jų buvo nedaug - jis šėldavo nelyginant Ahabas*** paskutiniosio- 
mis “Pekodo"' dienomis, blaškydamasis ir klupinėdamas po namus 
su buteliu viskio rankoje, kuri nebebuvo ranka, šaukdamas, jog jam 
odos vėžys, ar ji jį girdinti, jam sukruštas odos vėžys, įgytas nuo 
sukruštos ultravioletinių spindulių lempos, ir jis paduosiąs teisman 
bjauriuosius šarlatanus, kurie jam šitai įtaisė, paduosiąs juos teis- 
man, motinkrušius nelaimingus, bylynėsiąsis su tais mergvaikiais, 
kol šie liks vien su šūdinomis trumpikėmis, kad išklausytų nuosp- 
rendį. Kartkartėmis, būdamas tokios nuotaikos, jis viską daužydavo. 

- Galiausiai aš sumojau, kad jam užeina tie... tie priepuoliai... 
naktimis po to, kai misis Marli buvo atėjus tvarkyti kambarių, - tę- 
sė Leda negyvu balsu. - Supranti, jis užlipdavo palėpėn, kol ji čia 
būdavo. Jeigu ji būtų jį išvydus, tuoj pat būtų viską išnešiojus po 
miestą. Kaip tik tomis naktimis po jos atsilankymo jis pratūnodavo 
ten viršuje, patamsyje, ir, man regis, labiausiai pasijausdavo atstum- 
tuoju. Daugmaž kaip apsigimėlis. 

- Tad jis išvažiavo Meijo klinikon, - pasakė Bilis. 

- Taip, - patvirtino ji ir pagaliau pažvelgė į Bilį. Jos veidas buvo 
apgirtęs ir perimtas išgąsčio. - Kas iš jo pasidarys, Bili? Kas gali iš 
jo pasidaryti? 

Bilis papurtė galvą. Visiškai nenumanė. Kas be ko, susivokė tu- 
rįs noro svarstyti šį klausimą ne daugiau nei tuomet, kai regėjo tą 


* Warner Anderson - populiarus TV šoumenas. 
** Olandų Antilų sala netoliese Venesuelos pakrantės. 
*** Pagrindinis personažas iš klasikinio Melvilio romano “Mobi Dikas". 
“Pekodas" - jo laivas. 

garsiąją naujienų fotografiją, kaip Pietų Vietnamo generolas nušau- 
na į galvą tariamąjį Vietkongo koloborantą. Nors ir keista sąsaja, 
kurios jis nepajėgė iki galo perprasti, buvo kaip tik taip. 

- Skrydžiui į Minesotą jis užsisakė privatų lėktuvą, ar aš tau ne- 
sakiau? Kadangi negalėjo pakęsti, j0g Žmonės į jį spoksos. Ar aš tau 
to dar nesakiau, Bili? 

Halekas vėl papurtė galvą. 

- Kas iš jo pasidarys? 

- Nežinau, - atsakė Halekas mąstydamas: Beje, jei jau apie tai 
kalbame, kas pasidarys iš manęs, Leda? 

- Į pabaigą, kai jis galiausiai pasidavė ir išvyko, abi jo rankos bu- 
vo tapusios žnyplėmis, o akys - dviem... dviem šviesiai melsvomis 
kibirkštėlėmis tose giliose žvynuotose įdubose. Nosis... - ji atsisto- 
jo ir nukrypavo prie jo, užkliudydama koja kavos stalelio kampą 
tiek, jog tasai pasislinko 1š vietos. - Dabar ji to nejaučia, pagalvojo 
Halekas, bet rytoj ant blauzdos turės velniškai skausmingą mėlynę, 
ir jeigu ją lydės sėkmė, stebėsis, kur ir kaip ją įsitaisė. 

Leda sugriebė Bilį už rankos. Jos akys buvo it didžiuliai, spin- 
dintys nesuvokiamo siaubo tvenkiniai. Pakuždom, su nemaloniu 
konfidencialumu, nuo kurio Biliui ėmė dilgčioti sprando oda, ji pra- 
bilo. Iš burnos jai trenkė nesuvirškintu džinu. 

- Dabar jis atrodo kaip aligatorius, - mažne intymiu šnabždesiu 
pasakė ji. - Taip, štai kaip jis atrodo, Bili. Tartum kažkuo tokiu, ką 
tik išropojusiu iš pelkės 1r apsivilkusiu žmogiškom drapanom. Ke- 
ris tartum virsta aligatorium, ir aš džiaugiaus, kad jis išvyko. Džiau- 
giaus. Manau, jeigu jis nebūtų išvykęs, aš būčiau tai padarius. Taip. 
Paprasčiausiai susikrovus daiktus ir... ir... 

Ji linko arčiau ir arčiau, 1r Bilis staiga atsistojo, nebepajėgdamas 
to ištverti. Leda Rosington susvirduliavo ant savo kulniukų atbulom, 
ir Halekas vos suspėjo pagauti ją už pečių... regis, 1r jis per daug iš- 
gėrė. 

Jeigu būtų nepataikęs sugriebti, ko gero, būtų persiskėlus galvą į 
tą patį stiklu dengtą, variu apvedžiotą kavos stalelį (niekutis, 585 


135 


dol. plius persiuntimo išlaidos), į kurį užsigavo koją... tiktai, užuot 
atsibudus šį rytą su mėlyne, būtų atsibudus negyva. Žvelgdamas į 
jos pusiau išprotėjusias akis, Bilis užklausė save, ar tik ji nepasitik- 
tų mirties su džiaugsmu. 

- Leda, man reikia eiti. 

- Žinoma, - sutiko ji. - Tiesiog užbėgai pasiteirauti, kaip kas, tie- 
sa, Bili, brangusis? 

- Man gaila, - pasakė jis. - Man gaila dėl visko, kas nutiko. Pati- 
kėk, - ir it nevisprotis išgirdo save priduriant: - Kai kalbėsies su Ke- 
riu, perduok nuo manęs jam linkėjimus. 

- Dabar su juo sunku susikalbėti, - abejingai pasakė ji. - Supran- 
ti, tatai vyksta ir burnoje. Storėja dantenos, apsidengia liežuvis. Aš 
galiu jam kalbėti, bet visa, ką jis man sako - jo atsakymai - vien 
kriukesys. 

Jis ėmė trauktis priemenėn, trauktis tolyn nuo jos, trokšdamas 1š- 
sivaduoti nuo jos minkšto, atkakliai lavinto tono, žūtbūt išsivaduoti 
nuo jos nemalonių, blizgančių akių. 

- Iš tiesų taip, - kalbėjo ji toliau. - Noriu pasakyti - jis virsta ali- 
gatoriumi. Manau, jie netrukus turės įleisti jį vandens talpyklon... 
galbūt drėkinti jo odą, - ašaros nuriedėjo iš jos įskaudintų akių, ir 
Bilis pastebėjo, kad iš palenkto martinio stiklo ji lašina sau ant ba- 
telių džiną. 

- Labanakt, Leda, - sukuždėjo jis. 

- Kodėl, Bili? Kodėl tau reikėjo partrenkti tą senę? Kodėl tau rei- 
kėjo užtraukti šitai ant Kerio 17 manęs? Kodėl? 

- Leda... - 

- Sugrįžk už poros savaičių, - tęsė ji tebesiartindama, o Bilis pa- 
šėlusiai graibėsi už savęs paradinių durų rankenos, didžiulėmis va- 
lios pastangomis palaikydamas veide mandagią šypseną. - Sugrįžk 
ir duok man pažvelgti į tave, kai būsi netekęs dar keturiasdešimties 
ar penkiasdešimties svarų. Aš pasijuoksiu... pasijuoksiu... pasijuoksiu. 

Bilis apčiuopė durų rankeną ir pasuko ją. Vėsus oras palaimingai 
plūstelėjo į jo užraudusį, perkaitusį veidą. 


136 


- Labanakt, Leda. Man gaila... 

- Pasitaupyk sau gailestį! - suspigo ji 1r sviedė į jį savo martinio 
stiklą. Tas atsimušė į durų staktą Biliui iš dešinės ir sudužo. - Ko- 
dėl tau reikėjo ją pertrenkti, mergvaiki? Kodėl tau reikėjo šitai užt- 
raukti ant mūsų visų? Kodėl? Kodėl? Kodėl? 


+ 


Halekas nusigavo iki Parko tako ir Žibintų alėjos kampo ir sus- 
muko ant autobuso stotelės suolo, drebėdamas it drugio krečiamas. 
Gerklę ir skrandį degino rėmuo, galvoje ūžė nuo džino. 

Jis pagalvojo: Partrenkiau ją ir užmušiau, o dabar netenku svo- 
rio ir negaliu sustoti. Keris Rosingtonas pirmininkavo apklausiama- 
jam posėdžiui, jis mane paleido nė nepagrūmojęs pirštu, ir dabar 
Keris Meijo klinikoje. Jeigu tikėt jo žmona, atrodo tartum pabėgęs 
iš Moriso Sendako filmo “Aligatoriai visur aplinkui ". Kas dar į ši- 
tai įsivėlęs? Kas dar įsivėlęs tiek, jog senasis čigonas nuspręstų 
šauktis keršto? 

Bilis prisiminė du kopus, išvijusius čigonus, kai tie atsibastė į 
miestą... kai išdrįso pradėti savo čigoniškus triukus viešajame par- 
ke. Žinoma, vienas iš judviejų buvo tik ginklanešys. Patrulinės ma- 
šinos vairuotojas, tik... 

Tik vykdantis įsakymus. 

Kieno įsakymus? Ką gi, policijos šefo įsakymus, aišku. Dankano 
Hoplio įsakymus. 

Čigonai buvo išvyti, nes neturėjo leidimo rengti pasirodymus 
parke. Bet, žinoma, jie galėjo suprasti, kad po šituo slypėjo kai kas 
daugiau. Jeigu nori, kad čigonai išsinešdintų, esama gausybė muni- 
cipaliteto potvarkių. Dėl valkatystės. Dėl viešosios tvarkos pažeidi- 
mų. Dėl spjaudymo ant šaligatvių. Tik vardink. 

Čigonai susitarė su fermeriu vakariniame miesto pakrašty - su 
gaižiu senyvu žmogumi, pavarde Arnkasteris. Visados pasitaikyda- 
vo ferma, gaižus senas fermeris, ir čigonai visad surasdavo jį. Jų no- 
sys išlavintos užuosti tokius vyriokus kaip Arnkasteris, mąstė dabar 

Bilis, sėdėdamas ant suolo ir klausydamasis, kaip pirmieji pavasa- 
rinio lietaus lašeliai barbena į autobuso stotelės stogą. Paprasta evo- 
liucija. Tereikėjo dviejų tūkstančių metų nuolatinių vejonių. Pasikal- 
bi su keliais žmonėmis; galbūt madam Azonka vienam ar dviem pa- 
buria veltui iš kortų. Pašniukštinėji mieste vyrioko, kuris turi žemę, 
tačiau prasiskolinęs, vyrioko, kuris nejaučia didelės meilės miestui 
ar jo municipaliteto potvarkiams, vaikino, kuris per patį medžioklės 
sezoną grynai iš užsispyrimo paskelbia savo sodą uždaru, veikiau 
sutikdamas, kad elniams atitektų jo obuoliai, nei medžiotojams - el- 
niai. Pašniukštinėji pavardės ir visad ją sužinai, nes ir turtingiau- 
siuose miestuose atsiranda vienas toks kaip Arnkasteris, o kai kada 
ir du ar trys, iš kurių gali rinktis. 

Jie sustatydavo savuosius automobilius ir savaeigius turistinius 
namukus ratu visai taip pat, kaip jų protėviai prieš du, keturis, aštuo- 
nis šimtus metų sustumdavo ratu savuosius furgonus ir rankinius ve- 
žimaičius. Jie gaudavo leidimą užkurti laužus, ir naktimis skambė- 
davo kalbos bei juokas, ir, be abejo, butelis ar du eidavo iš rankų į 
rankas. 

Visa tai, mąstė Halekas, būtų buvę priimtina Hopliui. Šitaip vi- 
sada dėdavosi. Tie, kurie norėjo nusipirkti nors kiek to, ką parduo- 
davo čigonai, galėjo važiuoti Vakarų Fervjū keliu Arnkasterio sody- 
bon; ši bent glaudėsi nuošaly, o pirmiauta reikia pasakyti, kad Arn- 
kasterio sodyba buvo tartum krislas akyje - fermos, kurias susiran- 
da čigonai, visos tokios. Ir netrukus jie būtų išsidanginę į Reintrį ar 
Vestportą, o paskiau - iš akių ir minčių. 

Tiktai kad po nelaimingojo įvykio, po to, kai senasis čigonas su- 
gebėjo būti toks įkyrus, jog pasimaišė ant teismo rūmų laiptų ir pa- 
lietė Bilį Haleką, “šitaip visada dėdavosi" nebegaliojo. 

Hoplis davė čigonams dvi dienas, ir kai tie nerodė jokių ženklų, 
jog ketina išsikraustyti, jis juos iškraustė. Pirmiausia Džimas Ro- 
bertsas atšaukė leidimą kurti laužą. Nors visą savaitę prieš tai kas- 
dien pliaupė smarkios liūtys, Robertsas jiems pasakė, kad staiga itin 
padidėjęs gaisrų pavojus. Labai gaila. Ir, beje, jie turėtų prisiminti, 

kad tos pačios taisyklės, taikomos stovykliniams ir valgio gaminimo 
laužams, galioja taip pat-dujinėms plytelėms, anglies krosnelėms ir 
gorėms. | 

Toliau, žinoma, Hoplis bus nuvykęs aplankyti keletą vietinių 
verslo įstaigų, kuriose Larsas Arnkasteris turėjo kreditus - paprastai 
kreditus su užtęstais apmokos terminais. Tarp tokių veikiausiai bū- 
tų geležies dirbinių krautuvė, pašarinių grūdų sandėlis prie Reintrio 
kelio, Fermerių kooperatyvas Fervjū Vilidže ir Normio “Sunoco"". 
Hoplis taip pat galėjo nuvykti pas Zakerį Maršaną “Konektikuto 
jungtiniame banke“"'... banke, kuriame buvo įkeista Arnkasterio nuo- 
savybė. 

Visi tie dalykai įėjo į tarnybines pareigas. Puodelis kavos su vie- 
nu, nedideli priešpietukai su kitu - galbūt kas nors tokio, kaip pory- 
tė rūkytų dešrelių ir limonadas, pirkti Deivo užkandinėje, butelis 
alaus su trečiu. Ir iki kitos dienos saulės laidos kiekvienas, turįs pak- 
vitavimą už dalelytę Larso. Arnkasterio subinės, bus jam paskambi- 
nęs ir pasakęs, kaip iš tiesų būtų gera, kad tų prakeiktų čigonų 
nebeliktų mieste... kaip iš tiesų visi būtų dėkingi. 

Rezultatas buvo kaip tik toks, kokio ir tikėjosi Dankanas Hoplis. 
Arnkasteris nuėjo pas čigonus, sugrąžino jiems likusią už nuomą su- 
tartos sumos dalį ir neabejotinai buvo kurčias bet kokiems protes- 
tams, kuriuos šie galbūt reiškė (Halekas pagalvojo ypač apie tą jau- 
nuolį su kėgliais, kuris, matyt, dar nebuvo perpratęs savojo buvimo 
netinkamumo). Nepanašu, kad čigonai būtų turėję pasirašytą nuo- 
mos sutartį, kuria būtų galima remtis teisme. 

Blaivas Arnkasteris gal būtų pasakęs, jog jiems pasisekė, jog jis 
garbingas Žmogus ir sugrąžino neišnaudotos jų įmokos dalį. Girtas 
- Arnakasteris buvo iš tų vyriokų, kurie per vakarą patvarkydavo po 
tris šešiaskardines dėžes alaus - gal būtų plačiau paaiškinęs. Esama 
mieste jėgų, kurios nori, kad čigonai išsidangintų, gal būtų pasakęs 
jiems. Teko susidurti su spaudimu - su spaudimu, prieš kurį vargšas 
purvinas fermeris kaip Larsas Arnkasteris paprasčiausiai nepajėgė 
atsilaikyti. Ypač kai pusė vadinamųjų miesto “geriečių"' jau išsitrau- 
kę prieš jį peilius. 

Ir kažin ar kuriam nors čigonui (galbūt išskyrus žonglierių, pa- 
galvojo Bilis) būtų reikėję smulkiai tai aiškinti. 

Bilis atsistojo ir per šaltą, dulkiantį lietų pamažu patraukė namo. 
Miegamajame degė šviesa; Heidė nemiegojo, laukė jo. 

Ne patrulinio automobilio vairuotojas; šioje pusėje poreikio ker- 
šyti nėra. Ne Arnkasteris; jis matė progą užsidirbti penkis šimtus 
dolerių grynais, o paskiau pasiuntė čigonus savais keliais, nes buvo 
priverstas tai padaryti. 

Dankanas Hoplis? 

Hoplis galbūt. Labai galbūt, pasitaisė Bilis. Iš dalies. Hoplis bu- 
vo tik dar viena apmokytų šunų atmaina, tokiems svarbiausia nuo- 
roda - išsaugoti sklandų Fervjū status guo*. Bet Bilis abejojo, ar se- 
nasis čigonas būtų linkęs sutikti su tokia silpna sociologine dalykų 
traktuote, ir ne tik todėl, kad Hoplis juos taip veiksmingai išvijo po 
apklausiamojo posėdžio. Išvyti - vienas dalykas. Jie prie to pripra- 
tę. Hoplio nesugebėjimas ištirti nelaimingą įvykį, nusinešusį seno- 
sios moters gyvybę... 

Ak, čia visai kas kita, tiesa? 

Nesugebėjimas ištirti? Velniai rautų, Bili, nejuokink manęs. Ne- 
sugebėjimas ištirti - tik aplaidumo nuodėmė. Hoplis tik kiek įmany- 
damas užglaistė kaltės įrodymus. Pradedant aiškiai nepasinaudotu 
alkotesteriu. Priedanga, neprisilaikant bendrųjų principų. Tu tai ži- 
nai, taip pat ir Keris Rosingtonas tai žinojo. 

Vėjas stiprėjo, lietus dabar merkė įkyriau. Bilis matė balose šo- 
kinėjančius burbuliukus. Geltonoje didelio patikimumo lempų, išsi- 
rikiavusių palei Žibintų alėją, šviesoje vandens paviršius atrodė it 
poliruotas. Biliui viršum galvos vėjyje vaitojo ir girgždėjo šakos. Jis 
neramiai pažvelgė aukštyn. 

Reikėtų pasimatyti su Dankanu Hopliu. 

Kažkas sužibo - kažkas, galbūt mirties kibirkštėlė. Paskiau jis 
prisiminė Ledos Rosington apkvaitusį, siaubo perkreiptą veidą... 
prisiminė, kaip Leda pasakė: Dabar su juo sunku susikalbėti... sup- 


* Status guo - ta pati padėtis (/ot.). 

ranti, tatai vyksta ir jo burnoje... visa, ką jis man sako - vien kriu- 
kesys. 
Ne šįvakar. Šiam vakarui jau gana. 


+ 


- Kur tu buvai, Bili? 

Ji gulėjo lovoje, užlieta nuo stalinės lempos krentančio šviesos 
pluošto. Padėjusi knygą ant antklodės, pažvelgė į jį, ir Bilis pamatė 
jos paakiuose tamsias įdubas. Tačiau šios tamsios įdubos jam nesu- 
kėlė itin didelio gailesčio... bent ne šįvakar. 

Mirksnį jam kilo noras pasakyti: Nuėjau pasimatyti su Keriu Ro- 
singtonu, bet kadangi jis išvykęs, išgėriau porą martinių su jo žmo- 
na - kaip tik tokio gėrimo reikia Žaliajam Milžinui*, kai jam užeina 
ūpas pakaušti. Ir tu niekad neatspėsi, ką ji man papasakojo, Heide, 
brangioji. Keris Rosingtonas, kuris graibė tavo papyčius laikrodžiui 
mušant vidurnaktį per Naujųjų metų sutiktuves, virsta aligatoriumi. 
Kai jis galop numirs, galės iš jo pagaminti visiškai naują prekę: 
“Štai Teisėjo odos piniginės!" 

- Niekur, - atsakė jis. - Tik šiaip išėjau oran. Vaikščiojau. Mąs- 
čiau. 

- Nuo tavęs kvapas, lyg grįždamas namo būtum įvirtęs kadagio 
krūman. 

- Turbūt taip ir atsitiko, tam tikra prasme. Tiktai tai buvo “En- 
džio alinė", kur aš iš tikrųjų įkritau. 

- Kiek padarei? 

- Porą. 

- Iš kvapo panašiau į penkis. 

- Heide, tu mane tardai? 

- Ne, mielasis. Bet aš noriu, kad tu tiek nesirūpintum. Tie dakta- 
rai tikriausiai suras, kas negera, kai atliks tuos medžiagų apykaitos 
mėginius. . 


* Ant žirnelių ir pupelių konservų etikečių nupieštas išsišiepęs Žaliasis 
Milžinas. Tokia reklama dažnai transliuojama per televiziją. 

Halekas krenkštelėjo. 

Ji pasisuko į jį savo sujaudintu, išsigandusiu veidu: 

- Aš tik dėkoju Dievui, jog tai ne vėžys. 

Jis pagalvojo, - ir mažne pasakė, - kad kaip gera jai būt nuošaly; 
kaip gera galėti matyti siaubo laipsniškumą. Jis to nepasakė, bet kai 
kas iš jo jausmų atsispindėjo veide, nes jos suvargusi kančios išraiš- 
ka paryškėjo. 

- Atleisk, - pasakė, - tiesiog... atrodo sunku ištarti ką nors, kas 
nebūtų ne taip. 

Tu žinai tai, vaikuti, pagalvojo jis, ir neapykanta vėl užsiplieskė, 
karšta ir gaiži. Prisidėjusi prie džino, privertė jį pasijausti prislėgtą 
1r fiziškai ligotą. Paskiau neapykanta atslūgo, palikdama paskui sa- 
ve gėdą. Kerio oda kito į dievaižin ką, į kažką, tinkama matyti tik 
per cirko vaidinimų intermedijas. Dankano Hoplio būklė gali būti 
puikiausia, o gal kas nors dar blogesnio laukia nei Bilio. Velnias, 
mesti svorį ne taip jau blogai, ar ne? 

Jis nusirengė, pasistengęs pirma išjungti jos stalinę lempą ir ap- 
kabino Heidę. Jinai iš pradžių gulėjo prie jo pastirus. Paskiau, kai jis 
jau ėmė manyti, kad nieko neišeis, ji atsileido. Išgirdo ją slopinant 
verksmą ir nelaimingas pagalvojo, kad jeigu visos romanų knygos 
nemeluoja, jog per likimo negandas gali įgyti kilnumo, o varguose 
- užgrūdinti charakterį, tai jis itin suknistai pasirodė, tiek įgydamas, 
tiek grūdindamas. 

- Heide, atleisk, - pasakė jis. 

- Jeigu tik aš galėčiau ką nors padaryti, - sukūkčiojo ji. - Jeigu 
tik aš galėčiau ką nors padaryti, Bili, supranti? 

- Tu gali, - pasakė jis ir palietė jos krūtį. 

Juodu pasimylėjo. Jis pradėjo mąstydamas Šis sykis bus dėl jos, 
ir galop susivokė, jog vis dėlto buvo dėl jo paties; užuot vis matęs 
tamsoje Ledos Rosington prislėgtą veidą ir sukrėstas, blizgančias 
akis, jis sugebėjo užmigti. 

Kitą rytą svarstyklės parodė 176. 

Dvyliktas skyrius 
DANKANAS HOPLIS 


Bilis susitarė dėl trumpų atostogėlių, idant galėtų atlikti seriją 
medžiagų apykaitos tyrimų - Kerkas Penšlis bemaž nederamai suti- 
ko patenkinti jo prašymą, palikdamas Haleką akis į akį su tiesa, ku- 
rios jis taip greitai dar nebūtų supratęs: jie norėjo juo atsikratyti. 
Dviem iš trijų ankstesniųjų jo pasmakrių dabar dingus, pirmąsyk per 
daugelį metų išryškėjus skruostikauliams, taip pat ir kitų kaulų kon- 
tūrams, jis buvo pavirtęs kontoros pamėkle. 

- Velniai rautų, taip! - sutiko Penšlis, beveik dar Biliui nebaigus 
dėstyti savojo prašymo. Penšlis kalbėjo pernelyg širdingu balsu - 
balsu, kokį žmonės nutaiso, kai žino, kad kažkas yra rimtai negera, 
bet nenori to parodyti. Jis nuleido akis, stebeilydamas ten, kur anks- 
čiau buvo Haleko pilvas. - Imkite dienų tiek, kiek jums prireiks, Bili. 

- Trijų dienų pakaks, - tuomet atsakė jis. Dabar jisai skambino 
Penšliui iš Barkerio kavinės taksofono ir pasakė, kad jam, ko gero, 
prireiksią daugiau laiko nei trijų dienų. Taip, daugiau nei trijų die- 
nų - bet galbūt ne vien tik dėl medžiagų apykaitos tyrimų. Toji min- 
tis sugrįžo žybsėdama. Tai buvo dar ne viltis, nieko tokio didaus, 
bet vis dėlto šis tas. 

- Kiek? - paklausė Penšlis. 

- Tikrai nežinau, - atsakė Halekas. - Dviejų savaičių galbūt. Ga- 
limas daiktas, mėnesio. 

Kitame linijos gale stojo tyla, 1 Halekas suprato Penšlį skaitant 
potekstę: Ką iš tiesų noriu pasakyti, Kerkai - tai, kad aš niekad ne- 
sugrįšiu. Galų gale jie nustatė vėžį. Dabar ateina eilė kobaltui, nus- 
kausminamiesiems, interferonui, jeigu jo pasiseks gauti, laetriliui*, 
jeigu mums neišlaikys nervai ir nuspręsime pasiduoti Meksikon. Ki- 
tąsyk, kai mane pamatysi, Kerkai, aš gulėsiu ilgoje dėžėje su šilkine 
pagalve po pakaušiu. 


* Prieštaringas vaistas iš abrikosų arba persikų kauliukų, neva pagydantis 
vėžį. 

Ir Bilį, kuris pastarąsias šešias savaites beveik nieko neveikė, tik 
ištisai jautė baimę, smilktelėjo pirmieji pykčio dilgsniai. Po šimts, 
aš visai ne tai noriu pasakyti. Bent kol kas ne. 

- Jokios problemos, Bili. Mes perduosime Hudo reikalą Ronui 
Beikeriui, bet manau, visa kita gali kurį laiką palaukti. 

Užsikrušk, jeigu tu taip manai. Dar šią popietę pradėsi perdavi- 
nėti mano tvarkomus reikalus kitiems darbuotojams, o dėl Hudo by- 
los, tai tu jau praeitą savaitę ją perdavei Ronui Beikeriui - šis pas- 
kambino man ketvirtadienį ir paklausė, kur Selė nukišo suknistuo- 
sius “Con-Gas" depozitus. O dėl tavo minties palaukti, Kerkai, vai- 
kuti, tai palaukti gali sekmadieninės barbekjū* tavo sodyboje Ver- 
monte. Tad nešikaliok šūdniekių. 

- Aš pasirūpinsiu, kad jam būtų perduotas segtuvas su dokumen- 
tais, - pasakė Bilis ir neatsispyrė pagundai pridurti: - Man regis, jis 
jau gavęs “Con-Gas" depozitus. 

Mąsli tyla Kerko Penšlio linijos gale, kol šis tai gromuliavo. Pas- 
kiau vėl jo balsas: 

- Na... jeigu galiu kuo padėti... 

- Galite, - pertraukė Bilis. - Nors prašymas šiek tiek nuskambės 
kaip “Beprotiškos melodijos". 

- Kas per dalykas? - dabar jo balsas tapo įtarus. 

- Prisimenat mane ištikusį nemalonumą šio pavasario pradžioje? 
Tą nelaimingą atsitikimą? 

- Ta - aip. 

- Moteris, kurią aš partrenkiau, buvo čigonė. Jūs tai Žžinojot? 

- Parašyta laikraštyje, - nenorom pasakė Penšlis. 

- Jinai priklausė... ee... kam? Gaujai, turbūt taip būtų galima pa- 
sakyti. Čigonų gaujai. Jie susitarę su vietiniu fermeriu, kuriam rei- 
kėjo grynųjų... 

- Palūkėkit, palūkėkit sekundėlę, - paprašė Kerkas Penšlis, jo 
balsas nuskambėjo šiek tiek irzliai, visiškai nebepanėšėjo į ankstes- 
nį apmokamo gedėtojo toną. Bilis šyptelėjo. Jis atpažino šį kitą to- 


* Piknikas, kuriame ant laužo kepama mėsa, dešrelės ir pan. 

ną ir kur kas labiau vertino. Įsivaizdavo Penšlį keturiasešimt penke- 
rių, pliką ir vos penkių pėdų ūgio, besigrabaliojantį geltono blokno- 
to ir vieno iš savo mėgstamųjų plonarašiklių. Kai būdavo nusiteikęs, 
Kerkas elgdavosi kaip vienas iš šviesiausių, atkakliausių Žmonių, 
kokius Halekas pažinojo. 

- Tvarka, tęsk, kas tasai vietinis fermeris? 

- Arnkasteris. Larsas Arnkasteris. Kai aš partrenkiau tą moterį... 

- Jos pavardė? 

Halekas užsimerkė ir pasirausė atmintyje. Keista... visa tai, o jis 
nė nepagalvojo apie jos pavardę nuo apklausiamojo posėdžio. 

- Lemkė, - galiausiai pasakė. - Ji vadinosi Siuzana Lemkė. 

-L-e-m-p-k-ė? 

- Be “p". 

- Tvarka. 

- Po to nelaimingo atsitikimo čigonai suprato išeikvoję Fervjū 
pakantumo atsargas. Turiu pagrindą manyti, kad jie nuvyko į 
Reintrį. Sakykit, ar negalėtumėte atsekti tolesnį jų kelią iš ten? No- 
riu žinoti, kur jie dabar. Aš apmokėsiu tyrimo išlaidas iš savo kiše- 
nės. 

- Trauk mane velniai, taip ir patikėsiu, - draugiškai pajuokavo 
Penšlis. - Ką gi, jeigu jie pasidavė šiaurėn, į Naująją Angliją, mes 
galbūt atseksime juos. Bet jeigu jie pasuko į pietus, didmiestin ar to- 
liau į Džersį, tuomet nežinau. Bili, esat susirūpinęs dėl civilinio 1eš- 
kinio? 

- Ne, - atsakė jis. - Bet man reikia pasikalbėti su tos moters vy- 
ru. Jeigu jis buvo jos vyras. 

- O, - pratarė Penšlis, ir vėlgi Halekas galėjo perskaityti to Žmo- 
gaus mintis taip aiškiai, lyg šis jas būtų išsakęs balsu: Bilis Halekas 
tvarko savo reikalus. Suvedinėja sąskaitas. Galbūt nori duoti sena- 
jam čigonui čekį, o gal tiktai nori su juo susitikti ir atsiprašyti, su- 
teikdamas žmogui progą trinktelti jam į akį. 

- Dėkui, Kerkai, - linktelėjo Halekas. 

- Nėr už ką, - atsakė Penšlis. - Tik stenkitės pasitaisyti. 

- Gerai, - ir Bilis padėjo ragelį. Jo kava atšalo. 

Jis iš tikrųjų nelabai nustebo, kad Fervjū policijos nuovadoje vis- 
kam vadovauja Rendas Foksvortas, šefo padėjėjas. Jis pasisveikino 
su Haleku gana nuoširdžiai, bet atrodė išvargęs, ir nuo prityrusio 
Haleko žvilgsnio neprasprūdo, jog ant Foksvorto rašomojo stalo 
pernelyg daug popierių gaunamųjų raštų krepšelyje ir kur kas ma- 
Žiau - išsiunčiamųjų. Foksvorto uniforma buvo nepriekaištinga... ta- 
čiau jo akys - smarkiai paraudusios. 

- Dankas šiek tiek gripuoja, - atsakė jis į Bilio klausimą - žodžiai 
atsidavė suplėkusiu kvapeliu nuo per dažno kartojimo. - Pastarąsias 
porą dienų jis čia nesirodė. 

- O, - pratarė Bilis. - Gripas. 

- Visiškai teisingai, - patvirtino Foksvortas, ir jo akys kvietė Bilį 
pačiam pasidaryti išvadas. 


+ 


Registratorė pasakė Biliui, jog daktaras Hjustonas užsiėmęs su 
pacientu. 

- Tai labai svarbu. Prašom pasakyti, kad man reikia persimesti su 
juo vienu dviem žodžiais. 

Būtų buvę lengviau asmeniškai pasimatyti, bet Halekas nenorė- 
j0 važiuoti per visą miestą. Todėl sėdėjo telefono būdelėje (ne taip 
dar seniai šito būtų neįstengęs padaryti) skersai gatvės nuo policijos 
nuovados. Galiausiai Hjustonas atsiliepė ragelyje. 

Jo balsas buvo šaltas, atokus, gerokai suirzęs. Halekas, kuris ar- 
ba labai gerai mokėsi skaityti potekstes, arba iš tiesų darėsi itin pa- 
ranojiškas, šitame šaltame tone išgirdo aiškią užuominą: Tu nebesi 
mano pacientas, Bili. Uodžiu tavo viduje kažkokią negrįžtaūmą dege- 
neraciją, kuri mane labai labai nervina. Duok man ką nors, ką aš 
galėčiau diagnozuoti ir išrašyti receptą, tiek teprašau. Jeigu negali 
man to duoti, tai nebelieka pagrindo mūsų bendravimui. Mudu pa- 
žaisdavome kartu smagiai golfą, bet nemanau, kad kuris nors iš mū- 
sų pasakytų, jog buvome draugai. Aš turiu "Sony" mobiliuką, 200 

000 dolerių vertės diagnostinės įrangos ir vaistų rinkinį, kuriuo ga- 
liu remtis - tokį didelį, jog... na, jeigu mano kompiuteris visus juos 
atspausdintų, sąrašas tęstųsi nuo priemiesčio klubo paradinių durų 
iki Parko tako ir Žibintų alėjos sankryžos. Su visu tuo man tarnau- 
jančiu aš jaučiuosi tvirtai. Jaučiuosi naudingas. O paskiau ateini tu 
ir priverti mane atrodyti nelyginant septynioliktojo amžiaus dakta- 
rą su buteliu dėlių nuo aukšto kraujospūdžio ir trepanaciniu kaltu 
nuo galvoskaudžių. Ir man nepatinka tokiu jaustis, didysis Bili. Vi- 
siškai nepatinka. Nieko malonaus. Tad išnyk. Aš nusiplaunu rankas. 
Ateisiu aplankyti, kai gulėsi karste... Žinoma, jeigu tik nepypsės ma- 
nasis mobiliukas ir aš neturėsiu išvykti. 

- Šiuolaikinė medicina, - sumurmėjo Bilis. 

- Ką, Bili? Turi kalbėti garsiau. Nenoriu būti tau nedėmesingas, 
bet paskambino ir pranešė susirgęs mano asistentas, tad šįryt aš ver- 
čiuosi per galvą. 

- Tik vienas klausimėlis, Maikai, - paprašė Bilis. - Kas Dankanui 
Hopliui? 

Visiška tyla kitame linijos gale kone dešimt sekundžių. Paskiau: 

- Kas verčia tave manyti, jog jam kas nors yra? 

- Jo nėra nuovadoje. Rendas Foksvortas sako, kad jam gripas, 
bet Rendas moka meluoti, kaip seniai - kruštis. 

Stojo vėl ilga pauzė. 

- Kaip teisininkui, Bili, neprivalėčiau tau aiškinti, jog prašai pa- 
tikėtosios informacijos. Galėčiau su savo subine įkliūti kilpon. 

- Jeigu kas nors užtiks tai, kas yra tame butelaityje, kurį laikai 
savo rašomajame stale, irgi būsi įkliuvęs kilpon. Ir išmestas taip 
aukštai, jog netgi trapecijos akrobatas pajaustų akrofobiją*. 

Ir vėl tyla. Kai Hjustonas pagaliau prabilo, jo balsas buvo įsitem- 
pęs iš pykčio... o po juo jautėsi paslėpta baimė. - Ar tai grasinimas? 

- Ne, - išvargusiai atsakė Bilis. - Tiktai neapsimetinėk prieš ma- 
ne tokiu doruoliu, Maikai. Pasakyki, kas Hopliui, ir mes baigsime. 


* Liguista aukštumų baimė (Iot.). 

- Kodėl tau reikia Žinoti? 

- O, dėl Dievo meilės! Tu - gyvas pavyzdys, kaip Žmogus gali 
būti toks bukas, koks tik sugeba, ar Žinai tai, Maikai? 

- Visai nesuprantu, ką... 

- Per pastarąjį mėnesį tu matei Fervjū tris labai keistas ligas. Tu 
neįžvelgei tarp jų jokios sąsajos. Iš dalies tai gana suprantama, jos 
visos turėjo kitokią specifiką. Antra vertus, jos visos buvo panašios 
kaip tik tuo savo keistumu. Galiu tik spėlioti, ar kuris nors kitas dak- 
taras - dar neaptikęs malonumo kasdien kimštis savo straublin ko- 
kaino už penkiasdešimt dolerių - neįžvelgtų sąsajos, nepaisant skir- 
tingų simptomų. 

- Nagi, po šimts, palūkėk minutėlę! 

- Nė nemanau. Tu paklausei, kodėl man reikia Žinoti ir, dievaži, 
aš tau pasakysiu. Man nuolat krenta svoris - krenta, nors ir kemšuos 
gerklėn kasdien po aštuonis tūkstančius kalorijų. Kerį Rosingtoną 
ištiko kažkokia groteskiška odos liga. Jo žmona sako, kad jis virsta 
cirko apsigimėliu. Dabar jis Meijo klinikoje. Taigi man reikia žino- 
ti, kas Dankanui Hopliui ir, antra, man reikia Žinoti, ar tu nesusidū- 
rei su kitais nepaaiškinamais atvejais. 

- Bili, yra visai ne taip, kaip tu galvoji. Kalbi, lyg tave būtų ap- 
nikus kokia nors beprotiška idėja. Aš nežinau, kas tai... 

- Nežinai, ir šitai visai normalu. Bet man reikia atsakymo. Jeigu 
negausiu jo iš tavęs, sugebėsiu jį gauti kaip nors kitaip. 

- Palūkėk sekundėlę. Jeigu jau kalbėsimės apie tai, tai aš perei- 
siu į savo kabinetą. Ten šiek tiek saugiau. 

- Puiku. 

Ragelyje trakštelėjo - Hjustonas laikinai išjungė liniją. Bilis liko 
sėdėti būdelėje prakaituodamas ir klausdamas save, ar tik čia ne 
Hjustono būdas pasiųsti jį velniop. Paskiau ragelyje vėl trakštelėjo. 

- Tu vis dar čia, Bili? 

- Taip. 

- Gerai, - tarė Hjustonas. Jo balse podraug aiškiai ir šiek tiek ko- 
miškai nuskambėjo nusivylimo gaidelė. Hjustonas Atauso: - 
Dankanui Hopliui pabėgėlių aknės atvejis. 

Bilis pašoko ant kojų ir atidarė telefono būdelės dureles. Staiga 
jam pasidarė viduje per karšta. 

- Aknės! 

- Spuogų. Inkštirų. Puškų. Štai ir viskas. Tu patenkintas? 

- Nieko daugiau? 

- Ne. Ir, Bili, aš nelaikau spuogų kuo nors ypatinga. Kurį laiką tu 
kalbėjai šiek tiek panašiai kaip iš kokio nors Stiveno Kingo roma- 
no, bet yra visai ne taip. Dankanui Hopliui laikinas riebalinių liau- 
kų funkcijos sutrikimas, tik tiek. Ir, tiesą sakant, šitai nėra jam nau- 
ja. Jo odos problemų istorija siekia atgal iki septintos klasės. 

- Labai racionalu. Bet jeigu į lygtį įstatyti Kerį Rosingtoną su jo 
aligatoriška oda ir Viljamą Dž. Haleką su nevalingos anorexia ner- 
vosa atveju, vėl pradeda skambėti kaip iš Stiveno Kingo, ar tau neat- 
rodo? 

Hjustonas kantriai paaiškino: 

- Tau medžiagų apykaitos problema, Bili. Dėl Kerio... aš neži- 
nau. Esu regėjęs kai kurių... 

- Keistų dalykų, taip, aš Žinau, - pertraukė Bilis. Nejau šis į ko- 
kainą įjunkęs bezdalų maišas iš tikrųjų dešimtį metų buvo jo šeimos 
daktaras? Dieve brangus, ar tai tiesa? - Ar pastaruoju metu matei 
Larsą Arnkasterį? 

- Ne, - nekantriai atsakė Hjustonas. - Jis ne mano pacientas. Man 
regis, tu sakei, jog turėjai tik vieną klausimą. 

Žinoma, jis ne tavo pacientas, apdujęs pagalvojo Bilis, juk neap- 
moka laiku sąskaitų, ką? O vyriokas kaip tu, vyriokas su brangiais 
pomėgiais iš tiesų negali laukti, taip? 

- Šis iš tiesų paskutinis, - pažadėjo Bilis. - Kada paskutinįsyk 
matei Dankaną Hoplį? 

- Prieš dvi savaites. 

- Dėkui. 

- Kitą sykį susitark iš anksto, Bili, - nedraugiškai pasakė Hjusto- 
nas ir padėjo ragelį. 

Žinoma, Hoplis gyveno ne Žibintų alėjoje, bet policijos šefo dar- 
bas buvo gerai apmokamas, ir jis turėjo dailų Naujosios Anglijos 
stiliaus druskinės pavidalo namuką Kaspinų audėjų take. 

Bilis pastatė automobilį įvažiuojamajame keliuke jau prieblan- 
doje, nuėjo iki durų ir nuspaudė skambutį. Jokio atsako. Jis vėl pas- 
kambino. Jokio atsako. Bilis įrėmė pirštą į skambučio mygtuką. Vis 
jokio atsako. Jis nuėjo prie garažo, sudėjo delnus apie veidą ir paž- 
velgė vidun. Ten stovėjo Hoplio automobilis, konservatyvus švie- 
siai rusvas “Volvo", su registracijos numeriu FVU 1. Antro automo- 
bilio nesimatė. Hoplis buvo viengungis. Bilis sugrįžo prie namo du- 
rų ir pradėjo į jas baladoti. Baladojo beveik tris minutes, jo ranka 
jau ėmė pavargti, ir tuo metu šiurkštus balsas sušuko: 

- Eik šalin! Atsikrušk! 

- Įleiskit! - šūktelėjo Bilis. - Man reikia pasikalbėti! 

Atsakymo nepasigirdo. Po minutėlės Bilis vėl suskato belsti. Vi- 
są tą laiką niekas neatsiliepė... bet kai jisai staiga liovėsi beldęs, iš- 
girdo anapus durų kažkokį šiugždesį. Staiga jis įsivaizdavo Hoplį, 
stovintį ten, - prigludusį ten, - laukiantį, kol neprašytas, atkaklusis 
lankytojas nueis šalin ir paliks jį ramybėje. Ramybėje, ar bet kokia- 
me jos atitikmenyje, šiomis dienomis sudarančiame Dankano Hop- 
lio pasaulį. 

- Hopli, manau, jūs ten esate, - ramiai pasakė jis. - Galite nieko 
nekalbėti, tik išklausykite mane. Čia Bilis Halekas. Prieš du mėne- 
sius aš buvau patekęs į nelaimingą atsitikimą. Sena čigonė neatsar- 
giai išžengė į kelią... 

Kažkoks judėjimas už durų; dabar aiškus. Šiuresys-šiugždesys. 

- Aš ją partrenkiau ir užmušiau. O dabar man krenta svoris. Ne- 
silaikau dietos ar ko nors panašaus; tiesiog svoris savaime krenta. 
Iki šiol septyniasdešimt penki svarai. Jeigu šitai greit nesiliaus, aš 
netrukus atrodysiu kaip Žmogaus Skeletas karnavaliniame vaidini- 
me. Keris Rosingtonas - teisėjas Rosingtonas - pirmininkavo pirmi- 
niam apklausiamajam posėdžiui ir paskelbė, kad byla nekeltina. Jam 
išsivystė kažkokia neaiški odos liga... | 

Už durų Biliui lyg pasigirdo tylus nuostabos atodūsis. 

- „Ir jis išvyko į Meijo kliniką. Daktarai pasakė, jog jam ne vė- 
žys, bet jie nežiną, kas tai. Rosingtonas mieliau patikėtų, jog jam iš 
tiesų vėžys, negu tai, kas, jo įsitikinimu, iš tikrųjų yra. 

Bilis nurijo seilę. Gerklėje jam skausmingai klektelėjo. 

- Tai čigono užkeikimas, Hopli. Žinau, kaip beprotiškai tatai 
skamba, tačiau nuo tiesos nepabėgsi. Tarp čigonų buvo vienas toks 
senis. Jis mane palytėjo, kai išėjau iš apklausiamojo posėdžio. Paly- 
tėjo Rosingtoną, kai tasai su žmona lankėsi Reintrio sendaikčių tur- 
guje. Ar jis palytėjo jus, Hopli? 

Ilga ilga tyla... Paskiau Bilį pasiekė vienut vienas žodis, atskrie- 
jęs pro durų plyšį paštui, nelyginant kupinas blogų žinių laiškas iš 
namų: 

- Taip... 

- Kada? Kur? 

Jokio atsako. 

- Hopli, kur patraukė čigonai, palikę Reintrį? Ar jūs Žinote? 

Jokio atsako. 

- Man reikia su jumis pasiklabėti! - pasakė Bilis desperatiškai. - 
Man kilo idėja, Hopli. Aš manau... 

- Jūs negalite nieko padaryti, - sukuždėjo Hoplis. - Tai nuėjo per 
toli. Suprantate, Halekai? Per... toli. 

Vėl tas atodūsis - popieriškai šiugždantis, siaubingas. 

- Tai šansas! - įsiutęs pasakė Halekas. - Nejaugi jums jau taip to- 
li pažengę, jog niekas nebesvarbu? 

Jokio atsako. Bilis laukė, stengdamasis surasti dar kokių nors Žžo- 
džių, kitų argumentų. Nesisekė. Hoplis paprasčiausiai neketino jo 
įsileisti. Bilis jau gręžėsi nueiti, ir tuo metu bilstelėjo atsiveriančios 
durys. 

Halekas pažvelgė į juodą plyšį tarp durų ir staktos. Vėl išgirdo 
tuos šiugždančius judesius, dabar nutolstančius gilyn užtamsinta pa- 
radine priemene. Pajuto, kaip nugara, šonai ir rankos pašiurpsta žą- 
sies oda, ir mirksnį jis vis dėlto vos nenuėjo šalin - Velniop Hoplį, 

pagalvojo jis, gali tuos čigonus surasti ir Kerkas Penšlis, tad vel- 
niop Hoplį, jis tau nebereikalingas, kurių galų pamatyti, kuo pavirto. 

Pasistengęs nuslopinti tą vidaus balsą, Bilis sugriebė policijos še- 
fo paradinių durų rankeną, atidarė jas ir įžengė vidun. 


< 


Tolimajame priemenės gale jis pastebėjo neryškų siluetą. Atsida- 
rė durys kairėje; siluetas įslinko ten. Užsidegė blausi šviesa, ir 
mirksnį priemenės grindimis nutįso ilgas laibas šešėlis, užlinkdamas 
aukštyn iki pusės tolimosios sienos, kur kabėjo įrėminta fotografija 
Hoplio, gaunančio Fervjū Rotari klubo apdovanojimą. Deformuota 
šešėlio galva gulė ant fotografijos it nelemties ženklas. 

Bilis nužingsniavo per priemenę, dabar jau pakraupęs - nėra ko 
čia save apgaudinėti. Jis beveik tikėjosi, jog durys už jo trinktels ir 
užsirakins... Ir tada iš patamsių iššoks čigonas ir sugriebs mane iš 
užpakalio kaip pigaus siaubo filmo didžiai šiurpinančioje scenoje. 
Žinoma. Nagi, šikniau, suimk save į rankas! Tačiau trūkčiojantys jo 
širdies dūžiai nė kiek nelėtėjo. 

Ūmai jis pajuto, kad nedidukame Hoplio name tvyro nemalonus 
kvapas - slogus ir sudvisęs, lyg lėtai gendančios mėsos. 

Mirksnį Bilis stabtelėjo prie atdarų durų tartum į kabinetą ar dar- 
bo kambarėlį, bet šviesa buvo tokia silpna, jog tikrai pasakyti nega- 
lėjai. | 

- Hopli. 

- Jeikit, - sukuždėjo popieriškas balsas. 

Bilis įėjo. 

Taip, tikrai, tai buvo Hoplio darbo kambarys. Jis išvydo daugiau 
knygų, negu būtų galėjęs tikėtis, ir šiltą turkišką kilimą ant grindų. 
Kambarys buvo mažas, normaliomis aplinkybėmis veikiausiai pato- 
gus ir jaukus. 

Viduryje stovėjo šviesaus medžio rašomasis stalas, ant jo lanks- 
tomoji stalinė lempa. Hoplis buvo sulenkęs lempos laikiklį taip, kad 
j0s gaubtas mažiau kaip per colį nesiekė rašomojo stalo biuvaro, ant 

kurio ryškėjo nedidelis, be galo koncentruotas šviesos apskritimas; 
visas likęs kambarys - šalta šešėlių karalystė. 

Patsai Hoplis žmogiško pavidalo mase dunksojo kažkame, kas 
galėjo būti “Eames" firmos fotelis. 

Bilis peržengė slenkstį. Kambario kampe stovėjo kėdė, ir Bilis 
atsisėdo suvokdamas, kad išsirinko kambary atokiausią nuo Hoplio 
kėdę. Vis dėlto pagavo save besistengiantį įtempti regėjimą, kad 
aiškiau pamatytų Hoplį. Tačiau šitai buvo neįmanoma. Žmogus at- 
rodė vien kaip siluetas. Bilis susigriebė mažne laukiąs, kad Hoplis 
taip palenks lempą, jog pliekstų tiesiai jam, Biliui, į akis. Paskiau 
Hoplis pasilenks į priekį, kopas iš 1940-ųjų film noir* ir užriks: 
“Mes žinome, kad tu tai padarei, Makgonigalai! Liaukis išsisukinė- 
jęs! Prisipažink! Prisipažink, ir mes tau leisime užsirūkyti! Prisipa- 
žink, ir mes tau duosim stiklą šalto vandens! Prisipažink, ir mes tau 
leisim nueiti į tualetą!" 

Bet Hoplis tik sėdėjo atsilošęs savajam krėsle. Pasigirdo tylus 
šiugždesys - tai jis užkėlė koją ant kojos. 

- Na? Jūs norėjot įeiti. Štai jūs viduje. Klokit savo istoriją, Hale- 
kai, ir nešdinkitės. Nepasakyčiau, kad šiomis dienomis būtumėt ma- 
no mėgstamiausias asmuo. 

- Nesu mėgstamiausias ir Ledai Rosington, - pasakė Bilis, - ir 
jeigu atvirai, tai man nusišikt, ką ji mano, taip pat ir jūs. Jinai įsika- 
lus, kad tai mano kaltė. Galimas daiktas, jūs - irgi. 

- Kiek jūs buvot išgėręs, kai partrenkėt ją, Halekai? Spėju, kad 
jeigu Tomas Rendžlis būtų davęs jums kvėptelti į alkotesterį, tasai 
balionėlis būtų iškilęs iki dangaus. 

- Ničnieko negėriau, jokių narkotikų, - pasakė Bilis. Širdis jam 
vis dar trankėsi, bet dabar ją varė veikiau įsiūtis nei baimė. Kiekvie- 
nas tvinksnis skausmingai atsimušdavo galvoje. - Norite sužinoti, 
kas atsitiko? A? Mano Žmona iš šešiolikos metų išsirinko kaip tik tą 
dieną mane nuspaudinėti automobilyje. Niekad anksčiau nieko pa- 
našaus nebuvo dariusi. Visai nenutuokiu, kodėl ji pasirinko tą die- 


* “Juodasis filmas“ (pranc.) - taip vadinti policiniai filmai, kuriuose daug 
prievartos. 

ną. Tad kol jūs ir Leda Rosington, o galbūt ir Keris Rosingtonas, vi- 
sąlaik stengėsi suversti viską man, nes aš sėdėjau prie vairo, aš vi- 
sąlaik stengiausi suversti viską savo žmonai, nes buvo įkišus ranką 
man į kelnes. O galbūt mes visi turėtume tiesiog suversti viską ant 
lemties ar dalios, ar dar ko nors ir liautis graužęsi dėl savo kaltės. 

Hoplis krenkštelėjo. 

- Ar norite, kad jums pasakyčiau, kaip aš meldžiau ant kelių To- 
mą Rendžlį, kad neduotų man papūsti į dūdelę ar nepaimtų kraujo 
mėginio? Kaip aš verkšlenau jums ant peties, kad ne itin stumtumė- 
te tyrimą ir išspirtumėte tuos čigonus iš miesto? 

Šįsyk Hoplis net nekrenkštelėjo. Tik tyliu susmukusiu šešėliu 
dunksojo fotelyje. 

- Ar šiek tiek ne per vėlu visiems tiems žaidimams? - paklausė 
Bilis pašiurkštėjusiu balsu ir su šiokia tokia nuostaba susivokė esąs 
netoli ašarų. - Mano žmona mane nusmaukinėjo, tiesa. Aš partren- 
kiau senę ir ją užmušiau, tiesa. Pati ji buvo bent penkiasdešimt jar- 
dų nuo artimiausios perėjos ir išniro iš dviejų automobilių tarpo, tie- 
sa. Jūs ne itin stūmėte tyrimą ir išgujot juos iš miesto, kai tik Keris 
Rosingtonas paskubėjo šliūkštelti ant manęs baltalo, taip pat tiesa. Ir 
niekas apie tai nepasakys mėšliava. Bet jeigu norite čia sėdėti pa- 
tamsy ir dalyti kitiems kaltę, drauguži, nepamirškite ir sau prisikrau- 
ti pilną lėkštę. | 

- Puikus baigiamasis apibendrinimas, Halekai. Jūs kada nors ma- 
tėte Spenserį Tresį* tame filme apie “Beždžionių procesą"? Turėjot 
matyti. 

- Užsikruškit, - pasakė Bilis ir atsistojo. 

Hoplis atsiduso. 

- Sėskitės. 

Bilis Halekas neryžtingai stovėjo suvokdamas, kad viena jo da- 
lis norėjo išnaudoti tą pyktį saviems ne itin kilniems tikslams. Šito- 
ji dalis norėjo, kad jis pasišalintų iš čia suvaidinęs supykusį, nes ta- 
sai tamsus susmukęs šešėlis fotelyje iki apsišikimo kėlė jam baugulį. 


* Spencer Tracy (1900-1967) - įžymus amerikiečių kino aktorius. 

- Nebūkit toksai šventeiviškas pimpelis, - pasakė Hoplis. - Sės- 
kitės, dėl Dievo meilės. 

Bilis atsisėdo, jusdamas džiūstant burną. Jo šlaunų raumenys ne- 
valdomai trūkčiojo ir timpčiojo. 

- Galvokite, ką norite, Halekai. Aš panašesnis į jus, nei manote. 
Man taip pat nieko nereiškia nusiperst prieš vėją jau po visko. Jūs 
teisus - aš nepagalvojau, tiesiog padariau ir tiek. Jie - ne pirma gau- 
ja atklydėlių, kuriuos aš išvijau iš miesto, ir esu atlikęs daugiau kos- 
metiškų darbų, kai koks nors svarbiašūdis miestelėnas įklimpdavo į 
jovalą. Žinoma, nieko negalėdavau padaryti, jeigu kalbamasis mies- 
telėnas įklimpdavo į jovalą už Fervjū ribų... bet būtumėt nustebęs, 
kiek daug mūsų iškiliųjų šviesulių nesugeba išmokti, jog negalima 
šikti ten, kur valgai. 

- O gal ir nieko stebėtina. 

Hoplis nusijuokė - dusulingai, su švilpesiu, ir Halekui rankos pa- 
šiurpo žąsies oda. 

- Visa įeina į tarnybą. Jeigu nieko nebūtų atsitikę, niekas iš mū- 
sų - jūs, aš, Rosingtonas -- šiuo metu netgi neprisimintų, kad egzis- 
tuoja tie čigonai. 

Bilis jau atvėrė burną karštai paneigti, parodyti, kad jis prisimins 
tą šleikštų dvigubą dunksnį, kurį išgirdo, visą likusį gyvenimą... bet 
paskiau prisiminė tas keturias dienas Mohonke su Heide, kaip juo- 
du drauge juokėsi, kaip rijo tartum arkliai, iškylavo, mylėjosi kas- 
nąkt, o kai kada ir popietėmis. Kiek laiko buvo praėję nuo tada, kai 
tatai atsitiko? Dvi savaitės? 

Jis vėl užsičiaupė. 

- Kas atsitiko, tas atsitiko. Manau, vienintelė priežastis, kodėl jus 
išvis įsileidau - tai, kad gera Žinoti, jog kažkas kitas tiki tuo, kas 
vyksta, nors ir kaip šitai atrodo beprotiška. O galbūt aš jus įsileidau 
vien todėl, jog jaučiuos vienišas. Ir išsigandęs. Nepaprastai išsigan- 
dęs. O jūs išsigandęs? 

- Taip, - paprastai atsakė Bilis. 

- Žinote, kas labiausiai mane gąsdina? Kad galiu šitaip gyventi 
gana ilgai. Šitai mane gąsdina. Misis Kalahi apiperka mane bakalė- 

ja ir dusyk per savaitę ateina aptvarkyti ir skalbia. Aš turiu televizo- 
rių ir mėgstu skaityti. Mano investicijos per pastaruosius metus bu- 
vo labai sėkmingos, ir jeigu būčiau pakankamai taupus, veikiausiai 
galėčiau pratempti neribotą laiką. O be to, kiek pagundų leisti pini- 
gus mano padėties Žmogus turi? Ar man pirkti jachtą, Halekai? O 
gal užsifrachtuoti lėktuvą ir nuskristi su savo drauguže į Monte Kar- 
14 pasižiūrėti kitą mėnesį Didžiojo Prizo lenktynių? Kaip manote? O 
kaip jums atrodo, į kiek pobūvių dabar pakviestų mane, kai visas 
mano veidas slenka nuo kaulų? 

Bilis bejėgiškai palingavo galvą. 

- Tad... aš galėčiau gyventi čia ir tai paprasčiausiai... paprasčiau- 
siai tęstųsi. Kaip tęsiasi ir šiuo metu, kasdien ir kasnakt. Ir tai mane 
gąsdina, nes negalima šitaip gyventi. Kiekvieną dieną, kai aš nenu- 
sižudau, kiekvieną dieną, kai aš čia tik sėdžiu ir Žiūriu per televizo- 
rių žaidimų šou, situacines komedijas, tasai senas sukruštas čigonas 
iš manęs juokiasi. 

- Kada... kada jis? 

- Palietė mane? Maždaug prieš penkias savaites, jeigu tatai turi 
reikšmės. Aš nuvykau į Milfordą aplankyti savo gimdytojų. Pasi- 
ėmiau juos pavalgyti priešpiečių. Jau buvau išgėręs prieš tai kelias 
skardinėles alaus, dar kelias išgėriau valgydamas, tad nusprendžiau 
iki mums išvažiuojant užeiti į tualetą. Durys buvo užrakintos. Palau- 
kiau, kol jos atsidarys, ir tada iš ten išėjo jis. Senasis pendėsis su iš- 
puvusia nosimi. Jis palietė mano skruostą ir kažką pasakė. 

- Ką? 

- Aš nenugirdau. Kaip tik tuo momentu kažkas virtuvėje numetė 
ant grindų visą rietuvę lėkščių. Bet, po teisybei, man ir nereikėjo iš- 
girsti - užtenka tik pasižiūrėti į veidrodį. 

- Jūs tikriausiai nežinote, ar jie buvo įsirengę Milforde stovyklą. 

- Tiesą sakant, kitą dieną aš pasitikrinau Milfordo policijos sky- 
riuje. Vadinkite tai profesiniu smalsumu - aš atpažinau senąjį-čigo- 
ną; tokio veido niekaip negali pamiršti, jūs mane suprantate? 

- Taip, - atsakė Bilis. 

- Jie keturias dienas buvo įsirengę stovyklą vienoje fermoje prie 
rytinio Milfordo pakraščio. Panaši sutartis, kokią jie buvo sudarę su 
tuo hemoroidiku Arnkasteriu. Kopas, su kuriuo aš kalbėjaus, pasa- 
kė, kad gana atidžiai juos stebėjo ir kad, pasirodo, jie kaip tik tą ry- 
tą išsidangino. 

- Po to, kai senis jus palietė? 

- Kaip tik taip. 

- Manote, jis žinojo, kad jūs ten būsite? Būtent tame restorane? 

- Aš niekad ten anksčiau nenusiveždavau saviškių, - pasakė Hop- 
lis. - Tai buvo sena įstaigėlė, ką tik atsidariusi po remonto. Papras- 
tai mes lankydavomės deigų* restoranėlyje kitoje miesto pusėje. Tai 
mano motinai kilo tokia mintis. Norėjo pažiūrėti, ką jie padarė su 
kilimais, sienų -paneliais ir kitkuo. Juk žinote moteris. 

- Jūs neatsakėte į mano klausimą. Manote, jis žinojo, kad jūs ten 
būsite? 

Fotelyje susmukusi figūra ilgai svarstydama tylėjo. 

- Taip, - pagaliau atsakė Hoplis. - Taip, aš manau. Dar šiek tiek 
beprotystės, Halekai, tiesa? Gerai, kad niekas neskaičiuoja, ką? 

- Taigi, - sutiko Bilis. - Turbūt gerai. - Iš gerklės jam išsiveržė 
savotiškas krizulys, labiau panašus į tylų inkštesį. 

- Na, ką jūs sugalvojote, Halekai? Šiomis dienomis aš nedaug 
miegu, bet maždaug šituo nakties metu 1mu blaškytis 1r vartytis 10- 
voje. 

Paprašytas išsakyti žodžiais tai, apie ką jis tik galvojo tylomis 
mintyse, Bilis pasijautė absurdiškai - jo sumanymas buvo silpnas ir 
kvailas, visai ne sumanymas, tikrai ne, o tik sapnas. 

- Juridinė firma, kurioje aš dirbu, išlaiko seklių komandą, - pa- 
sakė jis. - “Bartono detektyvų paslaugos". 

- Esu girdėjęs apie juos. 


* Dago (angl.) - taip žargonu niekinamai vadinami ispanų ar italų kilmės 
amerikiečiai. 

- Jie laikomi geriausiais šioje srityje. Aš... kaip jums pasakius... 
- jis pajuto iš Hoplio bangomis spinduliuojantį nekantrumą, nors šis 
nė nekrustelėjo. Pasitelkęs visą likusį orumą, tardamas sau, kad jis 
tikrai turi teisę kalbėti, nes jam dedasi tas pat, kas 1r Hopliui, Bilis 
tarė: 

- Aš noriu jį surasti. Noriu stoti šu juo akis į akį ir pasakyti, kas 
atsitiko. Manau... manau, reikia iki galo išsiaiškinti. Nors, spėju, jei- 
gu jis galėjo mums padaryti tuos dalykus, tai pats tikriausiai Žino. 

- Taip, - pasakė Hoplis. 

Mažumėlę padrąsintas Bilis tęsė: 

- Bet aš vis tiek jam noriu išdėstyti savo požiūrį. Taip, tai buvo 
mano kaltė, aš privalėjau laiku sustabdyti - ir normaliomis aplinky- 
bėmis būčiau sustabdęs. Tai buvo mano žmonos kaltė - dėl to, ką ji 
man darė. Rosingtono kaltė, kad švariai išmazgojo šį reikalą, o jūsų 
- kad ne itin stengėtės jį ištirti ir paskiau išgujote čigonus iš miesto. 

Bilis nurijo seilę. 

- Ir paskiau aš jam pasakysiu, kad tai ir jos kaltė. Taip. Ji žioplai 
ėjo per gatvę, Hopli, tad tvarka, tai ne nusikaltimas, už kurį sodina- 
ma dujų kameron, bet vis tiek priešįstatymiška, nes galima žūti, 
kaip Žuvo ji. 

- Jūs norite jam tą pasakyti? 

- Aš ne noriu, bet ketinu pasakyti. Ji išėjo iš tarp dviejų stovin- 
čių automobilių, nepasižiūrėjo nė vienon pusėn. Jau trečioje klasėje 
geriau to išmokoma. 

- Kažkaip nemanau, kad šitoji mažytė kada nors trečioje klasėje 
mokyta tinkamo elgesio gatvėje, - paprieštaravo Hoplis. - Kažkaip 
nemanau, kad ji išvis lankė trečią klasę, suprantate? 

- Vis tiek, - spyrėsi Bilis, - paprastas sveikas protas... 

- Halekai, jums vis negana bausmės, - pasakė Hoplio šešėlis. - 
Jums dabar krenta svoris, dar norite pabandyti laimėti didįjį prizą? 
Galbūt kitąsyk jisai sustabdys jūsų žarnyno veiklą ar įkaitins jūsų 
kraują iki kokių keturiasdešimt trijų laipsnių, arba... 

- Neketinu vien sėdėti čia Fervjū ir laukti! - karštai atšovė Bilis. 
- Gal jis gali pastūmėti šitai atgal, Hopli? Jūs niekad apie tai nesu- 
simąstėt? 

- Aš skaitinėjau apie tą dalyką, - pasakė Hoplis. - Manau, kad 
supratau, kas dedasi, kai tik pirmi spuogai pasirodė man ant vieno 
antakio. Kaip tik ten, kur visad prasidėdavo aknės protrūkiai, kai aš 
dar mokiaus vidurinėj - ir pasakysiu jums, anais laikais turėdavau 
bjaurius protrūkius. Tad skaitinėjau apie tai. Jau sakiau, aš mėgstu 
skaityti. Ir turiu jums pastebėti, Halekai, kad esama šimtai knygų 
apie tai, kaip užleisti burtus ir užkeikimus, bet labai mažai - kaip 
juos atšaukti. 

- Na, galbūt tas čigonas negali. Galbūt. Netgi tikriausiai negali. 
Bet aš vis tiek galiu nueiti pas jį, velniai rautų. Galiu pažvelgti jam 
į veidą ir pasakyti: “Tu ne visus apdalinai pyragu, senėke. Privalė- 
jai atpjauti vieną riekę mano Žmonai ir vieną - savajai, ir jeigu jau 
apie tai kalbame, kaip dėl porcijos sau pačiam? Kur tu buvai, kai ji 
žingtelėjo gatvėn nepasidairiusi į šalis? Jeigu ji neįpratus prie mies- 
to eismo, turėjai tai žinoti. Tad kur buvai tu? Kodėl nebuvai greta, 
kad paimtum už rankos ir pavedėtum iki perėjos ties sankryža? Ko- 
dėl..." 

- Gana, - pertraukė Hoplis. - Jeigu aš sėdėčiau tarp prisiekusių- 
jų, jūs mane įtikintumėt, Halekai. Bet jūs čia užmiršote svarbiausią 
faktorių. 

- Kokį? - užsispyrusiai paklausė Bilis. 

- Žmogiškąją prigimtį. Mes galime būti antgamtiškų jėgų aukos, 
bet su kuo iš tikrųjų turime reikalą? Su žmogiškąja prigimtimi. Kaip 
policijos pareigūnas, - atleiskite, buvęs policijos pareigūnas, - visiš- 
kai galėčiau sutikti, kad neegzistuoja vien absoliučiai teisinga ir ab- 
soliučiai klaidinga; yra tik pilki atspalviai, šviesesni ar tamsesni, pe- 
reinantys vienas į kitą. Bet nejau manote, kad jos vyras patikės to- 
kiais šūdniekiais? 

- Nežinau. 

- O aš Žinau, - atrėmė Hoplis. - Aš Žinau, Halekai. Aš galiu pers- 
kaityti taip gerai, ką tas žmogėnas galvoja, jog man kartais regis, jog 
jis, ko gero, siunčia mintimis radijo signalus. Visas jo gyvenimas 
buvo nuolatinis kilnojimasis iš vietos į vietą, jis būdavo išvejamas, 
kai tik “geroji liaudis" gaudavo visą trokštamą marichuaną ar haši- 
šą, kai tik pralošdavo iki valiai smulkiųjų “Laimės rate". Visą savo 
gyvenimą vien tegirdėjo, kaip jį vadina “purvinu čigonu“. “Geroji 
liaudis“ turi šaknis, o tu - ne. Šisai žmogėnas regėjo, kaip ketvirta- 
jame ir penktajame dešimtmetyje vien juoko dėlei buvo deginamos 
Jų brezentinės palapinės, ir galbūt kuriose nors iš tų palapinių sude- 
gė kūdikiai ir senukai. Jis regėjo savo ar savo draugų dukras užpuo- 
lamas, galbūt išprievartaujamas, nes visa ta “geroji liaudis“ žino, 
kad čigonai krušasi tartum triušiai, ir koksai skirtumas, jei dar bus 
pakrušti, o jeigu kam nors ir yra skirtumas - užsikruškit. Puikus po- 
sakis. Galbūt jis regėjo savo ar savo draugų sūnus sumušamus maž- 
ne iki mirties... ir kodėl? Todėl, kad tėvai vaikinų, kurie mušė, pra- 
lošė šiek tiek pinigų “laimės žaidimuose“. Visad tas pat: atvyksta 
miestan, “geroji liaudis" pasiima, kas jai reikia, ir tada tave ištren- 
kia. Kartais leidžia tau pagyventi savaitę priemiesčio žirnių fermo- 
je ar daugių daugiausia mėnesį - prie vietinės kelių brigados. Ir ga- 
liausiai, Halekai, ištinka paskutinis smūgis. Tasai pasipūtęs teisinin- 
kas su trim pagurkliais ir buldogiškom žandenom suvažinėja gatvė- 
je tavo žmoną. Ji septyniasdešimties, septyniasdešimt penkerių me- 
tų, pusaklė, galbūt ji skubėjo pereiti gatvę, kad suspėtų grįžti namo, 
kol neapsišlapino, o seni kaulai lengvai lūžta, yra trapūs kaip stik- 
las, ir tu sukinėjies aplinkui, tikėdamasis, kad galbūt šį sykį, šį vie- 
ną sykį, nors kiek bus teisybės... akimirka teisybės, kuri atlygintų už 
visą gyvenimo mėšlą... 

- Liaukitės, - kimiai paprašė Halekas, - na liaukitės, ką? - jis ne- 
jučia palietė sau skruostą, manydamas, kad tasai smarkiai suprakai- 
tavęs. Tačiau ten buvo ne prakaitas, bet ašaros. 

- Ne, jūs nusipelnęs išgirsti viską, - tęsė Hoplis su nuožmiu 
linksmumu, - ir aš jums pasakysiu. Nesirengiu jus įtikinėti, Halekai, 

kad nebandytumėt jo surasti - Danielis Vebsteris* perkalbėjo šėto- 
niškąjį prisiekusiųjų Žiūri, tad, po šimts, turbūt viskas įmanoma. 
Bet, man regis, jūs vis įsikibęs per daug iliuzijų, Halekai. Tasai 
žmogėnas įsiutęs. Ką gali Žinoti, gal jam tiesiog susisukus makau- 
lė, tad tokiu atveju jums geriau pasisektų apginti savo reikalą Bridž- 
voterio psichiatrinėje ligoninėje. Jis trokšta keršto, o kai trokšti ker- 
šyti, nesugebi įžvelgti, kad visa yra pilkumos atspalviai. Kai jūsų 
žmona ir vaikai žūna per lėktuvo katastrofą, juk nenorite klausytis, 
kaip srovės grandinė A sukniso jungiklį B, ar skrydžių dispečeris C 
netyčia prisilietė mygtuko D, arba navigatorius pasirinko netinkamą 
laiką nueiti į šikinyką F. Paprasčiausiai trokštate bylinėtis su avia- 
kompanija, kad ta apsišiktų, bet jums atlygintų... ar nušauti ką nors 
savo revolveriu. Jūs trokštate atpirkimo ožio, Halekai. Trokštate, 
kad kas nors nukentėtų. Ir mes dabar kenčiame. Mums blogai. Jam 
gerai. Galbūt aš kiek geriau nei jūs tą reikalą suprantu, Halekai. 

Pamažėle, pamažėle Hoplio ranka įslinko į lankstomosios 1em- 
pos metamą nedidelį šviesos ratą ir pasuko jį taip, kad apšviestų ano 
veidą. Halekas neaiškiai išgirdo atodūsį ir sumojo šį išsiveržus iš sa- 
vo paties krūtinės. 

Išgirdo Hoplį tariant: 

- Kaip manote, ar daugelyje pobūvių aš būčiau maloniai sutik- 
tas, kai dabar visas mano veidas eina velniop? 

Hoplio oda atrodė it atšiaurus kitos planetos kraštovaizdis. Bjau- 
rūs raudoni spuogai arbatos lėkštelės didumo augo ant smakro, sp- 
rando, rankų, plaštakų viršaus. Mažesni bėrimai margino jam sk- 
ruostus ir kaktą; nosis buvo ištisinis inkštirų laukas. Gelsvi pūliai 
sunkėsi ir varvėjo paslaptingais kanalais tarp išvešėjusių kalvotų 
granuliacijų. Šen bei ten sruveno kraujas. Šiurkštūs juodi plaukai, 
barzdaplaukiai augo be tvarkos susivėlusiais kuokštais. Halekas sa- 
vo pasibaisėjusiu, prislėgtu protu sumojo, kad jau kuris laikas buvo 
neįmanoma skustis veidą, ištiktą tokių kataklizmiškų sukrėtimų. O 


* Daniel Webster (1782-1852) - amerikiečių valstybės veikėjas ir oratorius. 

iš viso to centro, bejėgiškai įmūrytos į tą raudoną varvantį reljefą, 
spygsojo Hoplio akys. 

Jos vis žvelgė į Bilį Haleką, skaitydamos šio veide pasišlykštėji- 
mą ir siaubo stulbesį, ir, atrodė, tam niekad nebus galo. Galop Hop- 
lis linktelėjo tartum patenkintas ir nusuko sau nuo veido lankstomą- 
ją lempą. 

- O Dievuliau, Hopli, man 4aip gaila... 

- Negailėkit, - nukirto Hoplis, ir jo balsan vėl grįžo tasai keistas 
linksmumas, - jūsų bėda progresuoja lėčiau, bet vis tiek ten pat pa- 
teksite. Mano tarnybinis pistoletas trečiame šio stalo stalčiuje, ir jei- 
gu taps visai blogai, aš juo pasinaudosiu, nesvarbu, kokia būtų ma- 
noji banko sąskaita. Dievas nekenčia bailių, sakydavo mano tėvas. 
Norėjau, kad mane pamatytumėt ir tada suprastumėt. Aš žinau, kaip 
jis, tasai senas čigonas, jaučiasi. Todėl aš nesivarginčiau dailiomis 
juristinėmis kalbomis. Nesukčiau sau galvos, stengdamasis su- 
minkštinti jo nusistatymą. Paprasčiausiai nudėčiau jį už tai, ką man 
padarė, Halekai. 

Tasai siaubingas šešėlis krustelėjo ir suerzėjo fotelyje. Halekas 
išgirdo, kaip Hoplis perbraukė pirštais sau per skruostą, o paskiau 
išgirdo neįmanomą, šleikštulingą garsą - trūkinėjo prinokę spuogai, 
trykšdami pūliais. Rosingtonas dengiasi žvynais, Hoplis pūva, 0 aš 
blogstu, pagalvojo jis. Dieve brangus, tebūnie tai sapnas, dargi te- 
būnu aš išprotėjęs... bet tiktai kad nesidarytų šito. 

- Aš jį nudėčiau labai pamažėle, - vėl prabilo Hoplis. - Bet pasi- 
gailėsiu jūsų, nesileisiu į smulkmenas. 

Bilis pabandė prašnekti, bet iš gerklės išsiveržė tik sausas gergž- 
desys. 

- Aš suprantu, ką galvojate, tačiau dedu labai mažai vilčių į jūsų 
misiją, - dusliai pasakė Hoplis. - Kodėl pats nenusprendžiat jo už- 
mušti, Halekai? Kodėl jūs ne?.. 

Bet Halekas nebeišturėjo. Pabėgo iš užtamsinto Hoplio kabineto, 
stipriai užsigaudamas šlaunį į rašomojo stalo kampą. Buvo beprotiš- 


162 


kai įsitikinęs, kad šit Hoplis išties vieną iš savo siaubingų rankų ir 
palies jį. Bet Hoplis to nepadarė. 

Halekas išbėgo naktin ir, kvėpdamas giliai į plaučius orą, stovė- 
j0 nulenkęs galvą, virpančiomis kojomis. 


Tryliktas skyrius 
172 


Likusias savaitės dienas jis neramiai svarstė, ar nepaskambinus 
Džineliui į “Tris brolius" - Džinelis, atrodė, žino atsakymus į visus 
klausimus, tiktai į kokius, Bilis nežinojo. Bet galų gale jis žengė to- 
liau ir užsiregistravo Glasmano klinikoje, kur jam pradėjo medžia- 
gų apykaitos tyrimus. Jeigu jis būtų buvęs nevedęs ir vienišius kaip 
Hoplis (praeitą naktį Hoplis kelis kartus svečiavosi Bilio sapnuose), 
jis būtų atšaukęs visą reikalą. Bet buvo Heidė, apie kurią privalu 
galvoti... ir Linda - Linda, kuri iš tiesų buvo nekaltas stebėtojas iš 
šalies ir kuri nieko 1š to nesuprato. Tad jis įsiregistravo klinikon, 
slėpdamas beprotišką savo žinojimą, kaip žmogus, slepiantis savo 
įjunkį narkotikams. 

Šiaip ar taip, tai buvo vieta, kur galėjai gyventi, ir kol jis čia, 
Kerkas Penšlis ir “Bartono detektyvinės paslaugos" užsiims jo rei- 
kalu. Bent jis taip vylėsi. 

Tad jį zondavo ir durstė. Jis gėrė kreidos skonio bario tirpalą. 
Buvo peršvietinėjamas rentgeno spinduliais, jam atlikta kompiuteri- 
nė aksialinė tomografija, užrašytos elektroencefalogramos ir elekt- 
rokardiogramos, visiškai ištirta medžiagų apykaita. Vizituojantys 
daktarai buvo atvedami jo pasižiūrėti kaip reto zoologinio ekspona- 
to. Didžioji panda, o galbūt paskutinysis iš drontų, pagalvojo Bilis, 
sėdėdamas soliariume ir laikydamas rankose dar neskaitytą “Natio- 
nal Geographic" numerį. Abi jo rankos buvo nulipinėtos pleistrais. 
Daktarai jį subadė daugybe adatų. 

Antrą rytą Glasmano klinikoje, kai jis atsidavė dar vienam bady- 
mų, kraujo mėginių ir tvarstymų raundui, Bilis pastebėjo savo krū- 
tinėje - pirmąsyk nuo... nuo vidurinės mokyklos laikų? Ne, nuo ne- 
žinia kada, - dvigubus šonkaulių laiptelius. Jo kaulai save parodė, 
triumfališkai išsiryškindami, mesdami ant odos šešėlius. Ne tik bu- 
vo dingus virš klubų lašinių rinkė - “meilės rankenėlės'' - aiškiai 
matėsi ir dubens kaulų plokštės. Palietė vieną, ir jam pasirodė, kad 
ta gumbuota nelyginant greičių perjungiklio bumbulas pirmame jo 
turėtame automobilyje, 1957-ųjų “Pontiake". Jisai susijuokė, pas- 
kiau pajuto akyse dilgčiojant ašaras. Dabar visos jo dienos tokios. 
Slėgis tai aukštyn, tai žemyn, nepastovūs orai, galimos liūtys. 

Aš jį nudėčiau labai pamažėle, išgirdo jis Hoplio žodžius. Bet 
pagailėsiu jūsų, nesileisiu į smulkmenas. 

Kodėl? pagalvojo Bilis, be miego vartydamasis ligoninės lovoje 
su pakeltais invalidiškais kraštais. Dėl viso kitko manęs nesigailėjai. 

Per tris dienas Glasmano klinikoje Halekui nukrito septyni sva- 
rai. Nedaug, pagalvojo jis su savos rūšies pakaruoklišku linksmumu. 
Nedaug, mažiau nei sveria vidutinis maišelis cukraus. Tokiu tempu 
aš neišnyksiu visai... iki, žiū! Beveik iki spalio! 


< 


172, kartojo jis mintyse, 772, dabar tu, jeigu būtum boksininkas, 
pereitum iš sunkaus svorio į vidutinį... o gal norėtum išbandyti pus- 
vidutinį, Bili? Lengvą? Gaidžio svorį? O kaip dėl musės svorio? 

Atėjo gėlės: nuo Heidės, nuo firmos. Mažytė puokštelė nuo Lin- 
dos - ant kortelės j0s lygiu, plačiu braižu buvo užrašyti žodžiai: 
Greitai sveik, tėtuk - myliu, Lin. Bilis Halekas ties tuo linkėjimu 
nubraukė ašarą. 

Trečią dieną, vėl apsirengęs savais drabužiais, jisai susitiko su 
trim daktarais, atsakingais už jo atvejį. Vilkėdamas džinsais ir IKI 
PASIMATYMO FERVIJU sportinukais jis jautėsi ne toks pažeidžia- 
mas. Tiesiog stebėtina, kaip daug reiškia išsinerti iš tų prakeiktų li- 

goninės skudurų. Klausydamasis daktarų, jis mąstė apie Ledą Ro- 
sington ir slopino niūrią šypseną. 

Jie tiksliai žinojo, kas jam negera, nė kiek dėl to neabejojo. Au 
contraire*, buvo tiek susijaudinę, jog mažne prisiusiojo į kelnes. 
Nors... galbūt girdėjosi atsargi gaidelė. Galimas daiktas, jie dar tiks- 
liai nežiną, kas jam negera, tačiau tikrai viena 1š dviejų (0 gal trijų). 
Viena - tai reta nykimo liga, iki šiol niekur neregėta už Mikronezi- 
j0s ribų. Antra - retas medžiagų apykaitos sutrikimas, kol kas iki ga- 
lo neaprašytas. Trečia - tik galimybė, įsidėmėkit! - psichologinė 
anorexia nervosa forma, pastaroji tokia reta, jog seniai įtarinėjama, 
bet niekad tikrai neįrodyta. Iš jų karštų akių Bilis matė, kad šie kaip 
tik linko į pastarąją; juk tokiu būdu jų pavardės patektų į medicinos 
vadovėlius. Tačiau bet kuriuo atveju Bilis Halekas buvo aiškiai ra- 
ra avis**, ir jo daktarai krykštė nelyginant vaikai Kalėdų rytą. 

Galutinis rezultatas buvo tas, jog jie norėjo, kad jis pasiliktų 
Glasmano klinikoje dar savaitėlę ar dvi (galbūt tris). Jie išvarysią iš 
jo tai, kas negera. Išvarysią kaip reikiant. Ketiną pradėti didžiulėmis 
vitaminų dozėmis (tikrai!), paskiau proteinų injekcijos (žinoma!) ir 
dar galybė visokiausių testų (be jokios abejonės!). 

Sekė profesinis ekvivalentas išgąstingų ūksnių, - ir tai tikrai maž- 
ne raidiškai buvo ūksniai, - kai Bilis jiems ramiai pasakė, jog dėko- 
jąs, tačiau turėsiąs palikti ligoninę. Daktarai priekaištavo, prieštara- 
vo, įtikinėjo. 

Ir Biliui, kuris vis dažniau 1r dažniau pastaruoju metu ėmė jaus- 
tis lyg besikraustąs iš proto, daktarų trio jam ėmė atrodyti panašūs į 
Tris Kvėšas***. Jis bemaž laukė, kad jie pradės vienas kitą kumš- 
čiuoti ir plekšnoti per galvą, blaškydamiesi po turtingai įrengtą kabi- 


* Priešingai (pranc.). 
** Retas paukštis (lot.). 
*** (Tree Stooges) penktajame dešimtmetyje JAV populiari komedinė tru- 
pė, kurios narių vardai buvo Laris (piestu stovinčiais plaukais), Mou 
(jų vadas, apkirptas lyg puodu), Garbanius (visiškas plikis). Viename iš 
savo filmų jie vaidino daktarus. 

netą plasnojančiais chalatais, daužydami niekučius ir šūkalodami 
bruklinietiškais akcentais. 

- Jūs, be abejo, dabar gerai jaučiatės, misteri Halekai, - pasakė 
vienas iš jų. - Šiaip ar taip, sprendžiant iš jūsų pasakojimų, visų pir- 
miausia turėjote gana rimtą antsvorį. Bet privalau jus perspėti, kad 
dabartinė jūsų savijauta gali būti laikina. Jeigu jums toliau kris svo- 
ris, gali išsivystyti opos burnoje, odos problemos... 

Jeigu norite pamatyti tikras odos problemas, turėtumėte aplan- 
kyti Fervjū policijos šefą, pagalvojo Halekas. Atsiprašau, buvusį po- 
licijos šefą. 

Netikėtai pačiam sau, nei iš šio, nei iš to, Bilis vėl nusprendė 
pradėti rūkyti. 

- „.ligos, panašios į skorbutą ar beriberį, - griežtai tęsė daktaras. 
- Tapsite ypač neatsparus infekcijoms - pradedant peršalimais ir 
bronchitais, baigiant tuberkulioze. Tuberkulioze, misteri Halekai, - 
įtaigiai pabrėžė jis. - O jeigu čia pasiliksite... 

- Ne, - pertraukė jį Bilis. - Prašau suprasti, kad to nė neverta 
svarstyti. 

Kitas iš daktarų švelniai pirštais palietė sau smilinius, lyg jam 
būtų užėjęs skeliantis galvoskaudis. Kiek Bilis žinojo, tai jis... tai 
buvo tasai daktaras, kuris iškėlė psichologinės anorexia nervosa 
1dėją. 

- Kaip mums jus įtikinti, mister1 Halekai? 

- Niekaip, - atsakė Bilis. Senojo čigono vaizdinys neprašytas vėl 
sugrįžo jam į mintis - jis vėl pajuto švelnų to žmogaus prisilytėjimą 
sau prie skruosto, kietų nuospaudų šiurkštumą. Taip, pagalvojo jis, 
aš vėl pradėsiu rūkyti. Ką nors tokio iš tiesų velniška kaip “Ca- 
mels", “Pall Malls" ar "Chesterfield" dūmoklius. Kodėl ne? Kai 
prakeikti daktarai pradeda atrodyti kaip Laris, Garbanius ir Mou, 
laikas kažką daryti. 

Jie paprašė jį minutėlę palūkėti ir visi drauge išėjo už durų. Bilis 
buvo gan patenkintas, kad jo paprašė palaukti - tartum buvo pasie- 
kęs cezūrą šiame pamišėliškame vaidinime, ciklono akį, ir jautėsi 

patenkintas tuo... tuo, taip pat mintimi apie visas cigaretes, kurias 
netrukus rūkys, galbūt netgi po dvi iškart. 

Daktarai sugrįžo niūriais veidais, tačiau ir šiek tiek atrodantys iš- 
kilmingai - kaip Žmonės, pasiryžę paskutinei aukai. Leisią jam likti 
nemokamai, pasakė jie: tereikės užsimokėti už laboratorinius tyri- 
mus. 

- Ne, - kantriai atrėmė Bilis. - Jūs nesuprantate. Mano medicini- 
nė drauda visvien padengia visas šias išlaidas. Aš pasitikrinau. Es- 
mė ta, jog aš išvykstu. Paprasčiausiai išvykstu. Nešu skudurus. 

Jie stebeilijo į jį, nieko nesuprasdami, imdami pykti. Biliui kilo 
noras jiems pasakyti, kokie yra panašūs į Tris Kvėšas, bet nuspren- 
dė, jog tai būtų itin prasta idėja, nes dar labiau viską sukomplikuo- 
lių darbas būtų atstumtas. Galimas daiktas, jie paskambinsią Heidei 
ir pasiūlysią, kad būtų surengtas apklausiamasis posėdis dėl jo ne- 
kompetencijos. Ir Heidė galėtų jų paklausyti. 

- Mes apmokėsime ir tyrimus, - galiausiai pasakė vienas, tuoju 
“tai mūsų galutinis pasiūlymas" tonu. 

- Aš išvykstu, - pakartojo Bilis. Jis kalbėjo labai ramiai, bet sup- 
rato, kad jie pagaliau juo patikėjo. Galbūt kaip tik tasai jo tono ra- 
mumas galop juos įtikino, kad čia ne pinigų klausimas, kad Halekas 
- autentiškas beprotis. 

- Betgi kodėl? Kodėl, mister1 Halekai? 

- Todėl, - atsakė Bilis, - kad nors jūs tariatės galį man padėti... 
ak... ponai, jūs to negalite. 

Ir žvelgdamas į jų nepajėgiančius patikėti, nieko nesuprantančius 
veidus, Bilis pagalvojo, kad niekados dar nesijautė toksai vienišas. 


< 


Pakeliui į namus Halekas stabtelėjo prie tabako parduotuvės 1r 
nusipirko pakelį “Chesterfield Kings''. Pirmus tris kartus užsitrau- 
kęs pajuto tokį svaigulį ir šleikštumą, jog išmetė cigaretes. 

- Tai tiek to eksperimento, - ištarė jis garsiai automobilyje, pod- 
raug juokdamasis ir verkdamas. - Viskas prasideda iš naujo, vaiki- 
nai. 


Keturioliktas skyrius 
156 


Lindos namie nebuvo. 

Heidė, kurios įprastos smulkios raukšlelės apie akis ir lūpų kam- 
pučius dabar buvo pagilėjusios nuo įtampos (ji dūmijo kaip garve- 
žys, matė Bilis - vieną “Vantage 100“ po kitos), pasakė Halekui, jog 
išsiuntė Lindą pas tetą Rodą Vestčesterio apygardoje. 

- Padariau tai dėl poros priežasčių, - pasakė Heidė. - Pirmoji ta, 
kad... kad jai reikia nuo tavęs pailsėti, Bili. Nuo to, kas tau dedasi. 
Ji kone pametus protą. Nueita tiek toli, jog nebepajėgiu jos įtikinti, 
kad tau ne vėžys. 

- Ji turėtų pasišnekėti su Keriu Rosingtonu, - suniurzgėjo Bilis, 
eidamas užsikaisti kavos. Jam baisiai reikėjo puodelio stiprios juo- 
dos kavos be cukraus. - Regis, tarp jų atsiradęs sielų bendrumas. 

- Ką? Aš tavęs nenugirdau. 

- Nesvarbu. Tik leisk man užsikaisti kavos. 

- Ji negalėjo miegoti, - pasakė Heidė, kai jisai sugrįžo 1š virtu- 
vės, be paliovos grąžiodama rankas. - Ar tu supranti? 

- Taip, - atsakė Bilis, ir jis iš tiesų suprato... bet vis tiek jautėsi, 
lyg kažkur jo viduje įsmigęs aštrus dyglys. Bet kažin, ar Heidė sup- 
ranta, kad jam dabar reikalinga ir Linda, ar 1š tiesų supranta, kad 
duktė - irgi dalis jo dvasinės atramos. Tačiau, šiaip ar taip, jis netu- 
rįs teisės griauti Lindos pasitikėjimo savimi, jos dvasinės pusiaus- 
"Vyros. Čia Heidė teisi. Teisi, nesvarbu, kad ir kiek tai kainuotų. 

Bilis pajuto širdyje vėl įsiplieskiant tą iki raudonio įkaitusią nea- 
pykantą. Mamutė išginė dukrą pas tetulę, kai tik jis paskambino ir 

pasakė grįžtąs. Kaip čia išeina? Nagi, nes baidyklė tėtukas grįžta na- 
mo! Brangute, nespruk klykdama, juk tai tik Lieseika... 

Kodėl tą dieną? Kodėl tau reikėjo pasirinkti būtent tą dieną? 

- Bili? Tu gerai jautiesi? - Heidės balse nuskambėjo keista dve- 
jonė. 

Dievuliau! Na ir kvaila kalė! Šit yra ištekėjusi už Neįtikėtinai 
Besitraukiančio Vyro, ir visa, kas jai ateina į galvą - tai paklausti, 
ar aš gerai jaučiuos. 

- Turbūt geriau nė negalėčiau. O kas? 

- Tu minutėlę atrodei toks... keistas. 

Nejaugi? Tikrai? Kodėl tą dieną, Heide? Kodėl tu pasirinkai tą 
dieną siektelt man į kelnes po visų tų manieringų metų, kai viską da- 
vrydavai patamsy? 

- Na, turbūt aš dabar visąlaik jaučiuos keistokai, - pasakė Bilis 
pagalvodamas: Privalai liautis, drauguži. Nėra prasmės tęsti. Kas 
padaryta - padaryta. 

Bet buvo sunku liautis. Sunku liautis, kai ji stovi čia priešais, rū- 
kydama cigaretę vieną po kitos, tačiau atrodydama ir jausdamasi vi- 
siškai gerai, ir... 

Tačiau tu privalai liautis, Bili. Dievaži! 

Heidė nusisuko ir užgesino cigaretę į krištolinę peleninę. 

- Antras dalykas... tu vis kažką nuo manęs slepi, Bili. Kažką su- 
sijusį su tuo. Kartais tu per miegą kalbi. Vakarais išeini 1š namų. 
Nagi, aš noriu žinoti. Turiu teisę Žinoti, - ji buvo bepravirkstanti. 

- Tu nori žinoti? - paklausė Halekas. - Iš tiesų nori Žinoti? - juto, 
kaip veidą jam kreipia keista, sausa šypsena. 

- Taip! Taip! 

Tad Bilis jai papasakojo. 


< 


Kitą dieną jam paskambino Hjustonas ir po 1lgos bereikšmės 
įžangos perėjo prie reikalo esmės. Pas jį esanti Heidė. Juodu 1lgai 
šnekučiavęsi (ar pasiūlei jai uostelti mažumėlę į savo snukutį? no- 

rėjo paklausti Halekas, bet persigalvojo). To ilgo pašnekesio pasek- 
mė paprasčiausiai buvo tokia: jie maną, kad Bilis trenktas kaip ne- 
visprotis. 

- Maikai, - pasakė Bilis. - Tas senasis čigonas tikrai buvo. Jis pa- 
lietė mus visus tris: mane, Kerį Rosingtoną, Dankaną Hoplį. Taip, 
toksai bernas kaip tu netiki antgamtiškais dalykais - sutinku. Bet jūs 
tikrai, po galais, tikite deduktyviu ir induktyviu išprotavimu. Tad 
privalote matyti galimybes. Visus mus tris jis palietė, ir visiems 
trim išsivystė paslaptingos fizinės negalios. Nagi, dėl Dievo meilės, 
prieš nuspręsdamas, kad aš išprotėjau, bent atsižvelk į logišką ryšį. 

- Bili, nėra jokio ryšio. | 

- Aš tik... 

- Kalbėjausi su Leda Rosington. Ji pasakė, kad Keris Rosingto- 
nas Meijo klinikoje gydomas nuo odos vėžio. Pasak jos, tasai gana 
toli pažengęs, bet ji nuosaikiai tikisi, kad jam bus viskas gerai. Be 
to, ji teigia nemačiusi tavęs nuo Kalėdų pobūvio pas Gordoną. 

- Ji meluoja! 

Hjustonas nutilo... ir tasai garsas iš tolo - nejau tai verkia Heidė? 
Bilis taip gniaužė rankoj telefono ragelį, jog net krumpliai pabalo. 

- Kalbėjaisi su ja akis į akį ar tik telefonu? 

- Telefonu. Bet nesuprantu, koks čia skirtumas. 

- Jeigu tu ją pamatytum, suprastum. Ji atrodo taip giliai sukrės- 
ta, jog vos gyva. 

- Na, kai sužinai, kad tavo vyrui odos vėžys ir įžengęs sunkion 
stadijon.... 

- Ar kalbėjaisi su Keriu? 

- Jis intensyvaus gydymo skyriuje. Iš ten pacientams leidžiama 
kalbėtis telefonu tik kraštutiniausiomis aplinkybėmis. 

- Aš nukritau iki šimto septyniasdešimties, - pasakė Bilis. - Viso 
labo aštuoniasdešimt tris svarus; manau, jog tai gana kraštutinis at- 
vejis. 

Kitame laido gale - tyla. Išskyrus tą garsą, kuris galėjo būti Hei- 
dės verksmas. 

- Ar tu pakalbėsi su juo? Pabandysi? 

- Jeigu leis jam daktarai ir jeigu jis pats norės su manimi kalbė- 
tis - taip. Betgi, Bili, toji tavo haliucinacija... 

- Tai jokia haliucinacija, po galais! - Tik nešauk, dėl Dievo mei- 
lės, nedaryk to. 

Bilis užsimerkė. 

- Gerai jau gerai, - ramino Hjustonas. - Toji idėja. Tai geresnis 
žodis? Aš tik norėjau pasakyti, kad toji idėja tau nepadės taisytis. Po 
teisybei, šitai gali būti pagrindinė šios psichoanoreksijos priežastis, 
jeigu tikrai tau tas yra, kaip įsitikinęs daktaras Jantas. Tu... 

- Hoplis, - pertraukė Bilis. Prakaitas išmušė jam veidą. Nosinai- 
te nusišluostė kaktą. Mirksnį prieš akis iškilo Hoplis - tas veidas, 
kuris iš tiesų buvo nebe veidas, o tik reljefinis pragaro žemėlapis. 
Pašėlęs uždegimas, besisunkiantis šlapiavimas ir garsas - nenusako- 
mas garsas, kai šis gremžė nagais sau skruostą. 

Hjustono linijos gale tvyrojo ilga tyla. 

- Pasikalbėk su Dankanu Hopliu. Jis patvirtins... 

- Negaliu, Bili. Dankanas Hoplis prieš dvi dienas nusižudė. Tuo 
metu, kai tu buvai Glasmano klinikoje. Nusišovė tarnybiniu pisto- 
letu. 

Halekas stipriai užsimerkė ir susvirduliavo. Pasijuto kaip tada, 
kai bandė užsirūkyti. Skaudžiai sužnybo sau skruostą, kad čia pat 
vietoje neparkristų nualpęs. 

- Tuomet žinai, - ištarė vis dar užsimerkęs. - Tu Žinai arba kas 
nors žino - tas, kas jį matė. 

- Jį matė Grandas Loloras, - pasakė Hjustonas. - Prieš kelias mi- 
nutes aš jam skambinau. 

Grandas Loloras. Mirksnį sujauktas, išgąsdintas Bilio protas ne- 
susigaudė - jam pasirodė, kad Hjustonas ištarė iškreiptą junginio 
grand jury* versiją. Paskiau visa stojo savo vieton. Grandas Lolo- 
ras buvo apygardos koroneris. Ir dabar, kai jis prisiminė, taip, savo 


* Didysis Žiuri (angl, pranc.). 

laiku Grandas Loloras vieną ar dusyk buvo liudijęs prieš didįjį žiuri 
jo vestose bylose. | 

Nuo tos minties jį suėmė beprasmiško krizulio priepuolis. Bilis 
pridengė delnu mikrofoną, vildamasis, jog Hjustonas neišgirdo 
krizenimo; antraip pagalvotų, jog jis tikrai išprotėjęs. 

Ir tu tikrai būtum linkęs manyti, kad aš išprotėjau, tiesa, Maikai? 
Mat jeigu būčiau išprotėjęs ir nuspręsčiau leistis į vapaliones apie 
buteliuką ir dramblio kaulo šaukštelį, ką gi, niekas vis tiek manimi 
nepatikėtų, a? Dievaži, ne. 

Ir šitai padėjo. Krizulys praėjo. 

- Tu jį paklausei?.. 

- Kai kurių smulkmenų dėl jo mirties? Po tos siaubo istorijos, 
kurią tavo Žmona man papasakojo, velniai rautų, žinoma paklausiau, 
- Hjustono tonas trumpam tapo pamaiviškas. - Po šimts, turėtum bū- 
ti patenkintas, jog kai jis pasiteiravo, kodėl noriu Žinoti, aš iškart pa- 
dėjau ragelį. 

- Ką jis pasakė? 

- Kad Hoplio veidas buvo negražus, bet nieko panašaus į siaubo 
reginį, kokį tu nupasakojai Heidei. Iš Grando žodžių susidariau įs- 
pūdį, kad tai buvo bjaurus suaugusiųjų aknės priepuolis - dėl to aš 
vis kartkartėmis gydydavau Dankaną nuo pat 1974-ųjų, kai pirmą- 
syk jį apžiūrėjau. Priepuoliai jį labai slėgdavo, ir nieko nuostabaus 
- aš pasakyčiau, kad suaugusiųjų aknė, jeigu ji sunkios eigos - vie- 
na iš labiausiai psichologiškai žeidžiančių nemirtinų ligų, kokios tik 
man Žinomos. 

- Tu manai, kad jis pasijautė prislėgtas dėl savo išvaizdos ir nu- 
sišovė? 

- Iš esmės - taip. 

- Tuomet išsiaiškinkime viską iki galo, - pasakė Bilis. - Tu įsiti- 
kinęs, jog tai buvo daugiau ar mažiau įprastas suaugusiųjų aknės 
priepuolis, kokie jį ištikdavo daugelį metų... Tačiau tuo pat metu 
manai, jog jis nusišovė dėl to, kokį regėjo save veidrodyje. Tai sa- 
votiška diagnozė, Maikai. 

- Aš anaiptol netvirtinu, kad tai atsitiko dėl odos ligos, - gynėsi 
Hjustonas, lyg imdamas irzti. - Blogiausia, kad problemos tartum 
iškyla iškart po dvi, po tris, visomis kupetomis, niekad jos neateina 
po vieną. Tarp psichiatrų daugiausia savižudybių, tenkančių dešim- 
čiai tūkstančių priklausančiųjų šiai profesijai, Bili, bet nedaug nuo 
jų atsilieka ir kopai. Galimas daiktas, susidėjo daug faktorių - tasai 
paskutinysis protrūkis galbūt buvo paskutinis lašas. 

- Būtum jį matęs, - niauriai pasakė Bilis. - Tai buvo ne lašas, o, 
po šimts, visas baseinas. 

- Jis nepaliko raštelio, tad, manau, mes niekad nesužinosime tik- 
ros priežasties, tiesa? 

- O Dieve, - atsiduso Bilis 17 perbraukė ranka sau plaukus. - Die- 
ve brangus. 

- Ir Dankano Hoplio savižudybės priežastys čia bemaž neesmi- 
nis dalykas, ar ne? 

- Tik ne man, - pasakė Bilis. - Anaiptol ne man. 

- Man regis, visa esmė ta, jog tavo paties protas tau iškrėtė bjau- 
rų pokštą, Bili. Kaltės jausmas pakišo tau koją. Turėjai tą dzigą gal- 
voje dėl čigoniškų užkeikimų... ir kai tąnakt nuėjai pas Dankaną 
Hoplį, paprasčiausiai regėjai tai, ko tenai nebuvo, - Hjustono balsas 
įgijo šiltą, konfidencialų toną. - Ar pakeliui į Dankano namus atsi- 
tiktinai neužsukai Endžio alinėn išmesti porą taurelių? Supranti, tru- 
putėlį pakelti sau nuotaikos prieš tą susitikimą? 

- Ne. 

- Tu įsitikinęs? Heidė sako, kad tu praleidi nemažai laiko pas Endį. 

- Jeigu taip, - atšovė Bilis, - tai tavo Žmona būtų mane ten ma- 
čius, kaip tau atrodo? 

Stojo ilga pauzė. Paskiau Hjustonas bespalviu balsu prašneko: 

- Tai buvo velniškas smūgis žemiau juosmens, Bili. Bet kaip tik 
tokio komentaro galėčiau tikėtis iš Žmogaus, patiriančio stiprų psi- 
chinį stresą. 

- Stiprus psichinis stresas. Psichologinė anoreksija. Regis, jūs, 
vyručiai, turite viskam pavadinimą. Tačiau būtum jį matęs. Būtum 

jį... - Bilis nutilo, prisiminęs liepsnojančius spuogus ant Dankano 
Hoplio skruostų, šlapiuojančius pūlinius, nosį, kuri buvo tapus veik 
nepastebima šlykščiame, kraterių nusėtame šio iškankinto veido 
kraštovaizdyje. 

- Bili, nejau nesupranti, kad tavo protas stengiasi logiškai paaiš- 
kinti tai, kas tau dabar dedasi? Jauti kaltę dėl tos čigonės ir todėl... 

- Užkeikimas baigėsi, kai jis nusišovė, - išgirdo Bilis save sa- 
kant. - Galbūt štai kodėl veidas atrodė ne taip blogai. Šitai kaip fil- 
muose apie vilkolakius, mūsų matytuose vaikystėje, Maikai. Kai 
vilkolakis galop užmušamas, jis vėl atvirsta žmogumi! 

Jaudulys pakeitė sumaištį, iš pradžių jo patirtą, kai išgirdo apie 
Hoplio savižudybę ir daugmaž eilinę odos negalią. Bilio mintys ėmė 
bėgti šia nauja kryptimi, paskubom ją tyrinėdamos, skaičiuodamos 
galimybes ir tikimybes. 

Kur nueina užkeikimas, kai užkeiktasis galiausiai pakrato kojas? 
Šūdas, lygiai taip pat galima paklausti, kur nueina paskutinysis 
mirštančiojo atodūsis. Arba jo siela. Nueina šalin. Šalin, šalin, ša- 
lin. Galbūt yra koks nors būdas nuginti tai šalin? 

Rosingtonas - štai kas pirmučiausia. Rosingtonas tenai, Meijo 
klinikoje, beviltiškai besikabinantis į mintį, kad jam odos vėžys, nes 
alternatyva kur kas blogesnė. Kai Rosingtonas numirs, ar jis vėl at- 
VIIS į7.. 

Bilis susivokė, jog Hjustonas jau kuris laikas tyli. O fone girdė- 
josi kažkoks garsas, nemalonus, tačiau pažįstamas... Kūkčiojimas? 
Ar tai Heidė kūkčioja? 

- Kodėl ji verkia? - sugergždė Bilis. 

- Bili... 

- Duokš ją! 

- Bili, jeigu save girdėtum... 

- Velniai rautų, duokš ją! 

- Ne, neduosiu. Neduosiu, kol tu toks. 

- Ką gi, menkysta kokainišiau... 

- Bili, liaukis! 

Hjustonas užstūgo taip garsiai, jog Bilis mirksnį atitraukė nuo 
ausies telefono ragelį. Kai vėl jį prisidėjo, kūkčiojimas buvo liovę- 
sis. | 

- Nagi, pasiklausyk, - ramiau prabilo Hjustonas. - Nėra tokių da- 
lykų, kaip užkeikimai. Jaučiuos kvailai netgi tai tau sakydamas. 

- Žmogau, nejau tu nematai, kad čia ir yra dalis problemos? - 
švelniai paklausė Bilis. - Nejau nesupranti, kad tie žmonėkai kaip 
tik šitokių dalykų padedami sugebėjo išsilaikyti pastaruosius dvide- 
šimt šimtmečių ar panašiai? 

- Bili, jeigu tave slegia užkeikimas, tai jis užleistas ant tavęs sa- 
vo paties pasąmonės. Seni čigonai negali užleisti užkeikimų. Bet ga- 
li tavo protas, maskuodamasis senuoju čigonu. 

- Aš, Hoplis ir Rosingtonas, - negyvai pasakė Halekas. - Visi tuo 
pat metu. Tu tik vienas aklas, Maikai. Padaryk išvadas. 

- Išvados kalba apie atsitiktinumą, nieko daugiau. Kiek kartų 
mudu kliuvę varčios sukom vėl iš pradžios, Bili? Grįžk pas Glasma- 
ną. Leisk jiems tau padėti. Nebevaryk savo žmonos iš proto. 

Mirksnį Biliui buvo kilus pagunda pasiduoti ir patikėti Hjustonu 
- protingu ir racionaliu šio balsu, kuris, nors kaip suerzintas, teikė 
paguodos. 

Paskiau jis prisiminė Hoplį, pasukantį lankstomąją lempą taip, 
kad ta negailestingai apšviestų jo veidą. Prisiminė Hoplio žodžius 
Aš jį nudėčiau labai pamažėle, bet pagailėsiu jūsų, nesileisiu į 
smulkmenas. 

- Ne, - pasakė jis. - Jie ten pas Glasmaną negali man padėti, Mai- 
kai. 

Hjustonas sunkiai atsiduso. 

- Tad kas gali? Senasis čigonas? 

- Jeigu tik jį būtų įmanoma surasti, galbūt, - pasakė Halekas. - 
Tik galbūt. Ir yra dar vienas man pažįstamas vyriokas, kuris galėtų 
bent kiek padėti. Pragmatikas kaip ir tu. - Džinelis. - Pavardė išplau- 

kė smegenų paviršium jam bekalbant. - Bet daugiausia, manau, aš 
pats turiu sau padėti. 

- Kaip tik apie tai aš tau ir kalbėjau! 

- O... man buvo susidaręs įspūdis, jog patarinėjai sugrįžti Glas- 
mano klinikon. 

Hjustonas atsiduso. 

- Matyt, ir tavo smegenų svoris mažėja. Ar pagalvojai apie savo 
žmoną ir dukterį, kaip jas tas viskas veikia? 

Ar Heidė tau papasakojo, ką man darė, kai nutiko nelaimė? vos 
neišpyškino Bilis. 4r ji to dar nepapasakojo tau, Maikai? Ne? O, 
turėtum ją paklausti... Dievaži, taip. 

- Bili? 

- Heidė ir aš apie tai pasikalbėsime, - ramiai pasakė Bilis. 

- Bet argi tu... 

- Manau, tu buvai bent dėl vieno dalyko teisus, Maikai. 

- O? Ačiū ir už tai. Na, dėl kokio? 

- Mes per ilgai kliuvę varčios sukom vėl iš pradžios, - pasakė Bi- 
lis ir padėjo ragelį. 


+ 


Bet juodu apie tai nepasikalbėjo. 

Bilis porą sykių bandė pradėti, bet Heidė tik papurtydavo galvą. 
Jos akys kaltinančiai žvelgė iš blyškaus, sustingusio veido. Ji atsa- 
kė tik sykį. 

Tai atsitiko trečią dieną po telefoninio pokalbio su Hjustonu - kai 
Heidė tuomet sudarė kūkčiojančio akompanimento foną. Juodu bu- 
vo bebaigią pietauti. Halekas sušveitė savo įprastąją medkirčio nor- 
mą - tris hamburgerius (su bandutėmis ir priedais), keturias kukurū- 
zų gurvuoles (su sviestu), puspintinę prancūziškai keptų bulvyčių ir 
dvi porcijas persikų pyrago su tirštu užpilu. Jis vis dar beveik netu- 
rėjo apetito, bet aptiko nerimą keliantį faktą - jeigu nevalgydavo, 
netekdavo daugiau svorio. Tądien po Bilio pokalbio - ginčo - su 
Hjustonu Heidė sugrįžo namo išblyškus ir tyli, išbrinkusiu veidu 

nuo ašarų, kurias išverkė daktaro kabinete. Susinervinęs ir nelaimin- 
gas pats, jis praleido priešpiečius ir pietus... ir kai kitą rytą pasisvė- 
rė, išvydo, jog būbtelėjęs žemyn penkis svarus - iki 167. 

Jis dėbsojo į skaičių, jausdamasis lyg vidurius virpintų šaltas 
drugių sūkurys. Penki svarai, pagalvojo. Penki svarai tik per vieną 
dieną! Dievuliau! 

Nuo tada jis nebepraleidinėjo valgio. 

Dabar jis rodė į savo tuščią lėkštę - apgraužtus kukurūzų gurvuo- 
lių kotus, burgerių, salotų, prancūziškų bulvyčių, deserto likučius. 

- Ar tai panašu į anorexia nervosa, Heide? - paklausė. - Ar pa- 
našu? 

- Ne, - nenorom atsakė ji. - Ne, bet... 

- Aš pastarąjį mėnesį visąlaik šitaip valgiau, - pasakė Halekas, - 
ir per tą laiką netekau apie šešiasdešimties svarų. Na, gal malonėtu- 
mei man paaiškinti, kaip mano pasąmonė sugebėjo atlikti tokį 
triuką? Netekti po du svarus per dieną, kaskart suvartojant apie še- 
šis tūkstančius kalorijų parai. 

- Aš... aš nežinau... bet Maikas... Maikas sako... 

- Tu nežinai, ir aš nežinau, - nukirto Bilis, piktai mesdamas lėkš- 
tėn savo servetėlę - jo skrandis gurgė ir vartėsi nuo vidun sukimšto 
maisto svorio. - Taip pat nežino ir Maiklas Hjustonas. 

- Na gerai, jeigu tai užkeikimas, kodėl man nieko neatsitinka? - 
ūmai užriko ji ant vyro, ir nors jos akys degė pykčiu, jis matė jose 
sužibant ašaras. 

Užgautas, išsigandęs ir laikinai nepajėgus susivaldyti, Halekas 
irgi riktelėjo: 

- Todėl, kad čigonas nežinojo, štai kodėl! Tai vienintelė priežas- 
tis! Todėl, kad jis nežinojo! 

Kūkčiodama ji atstūmė kėdę, mažne parvirsdama, ir pabėgo nuo 
stalo. Ranką laikė prispaudus prie veido, lyg ištikta baisingo galvos- 
kaudžio. 

- Heide! - sušuko jis, taip greitai pašokdamas nuo stalo, jog ap- 
vertė kėdę. - Heide, grįžk! 

Jos žingsniai ant laiptų nesustojo. Bilis išgirdo užtrenkiamas du- 
ris - ne jų miegamojo duris. Toliau koridoriumi - gal Lindos, gal 
svečių kambario. 

Halekas būtų galėjęs lažintis, jog svečių kambario. Jis nesukly- 
do, tą savaitę prieš jam paliekant namus ji nebemiegojo su juo. 


< 


Ta savaitė - paskutinioji - Bilio mintyse atrodė tartum sujauktas 
košmaras, kai jis vėliau mėgindavo tai prisiminti. Orai nusistovėjo 
karšti, slogūs ir atgrasūs, lyg šiais metais būtų anksti atėjusios šuns 
dienos*. Netgi Žibintų alėja, gaivi, vėsi, prižiūrėta tartum šiek tiek 
išglebo. Bilis Halekas valgė ir prakaitavo, prakaitavo ir valgė... o jo 
svoris visąlaik pamažu ėjo mažyn. Savaitės pabaigoje, kai jis išsi- 
nuomojo automobilį ir išvažiavo I-95 keliu, pasirinkdamas kryptį 
linkui Niū Hampšyro ir Meino, buvo nukritęs dar vienuolika svarų 
- iki 156. 

Tą savaitę vis skambino ir skambino daktarai iš Glasmano klini- 
kos. Vis skambino ir skambino Maiklas Hjustonas. Heidė žvelgė į 
Bilį plačiomis akimis, rūkė ir tylėjo. Kai jis užsiminė, jog norėtų 
paskambinti Lindai, ji negyvu, lūžtančiu balsu tepasakė: 

- Pageidaučiau, kad to nedarytum. 

Penktadienį, prieš Biliui išvažiuojant, Hjustonas vėl paskambino. 

- Maiklai, - pasakė Bilis užsimerkdamas. - Aš jau nebeprieinu 
prie telefono, kai skambina Glasmano daktarai. Nebeatsakinėsiu ir 
tau, jeigu nenutrauksi tos šūdalionės. 

- Tavimi dėtas kol kas taip nesielgčiau, - perspėjo Hjustonas. - 
Noriu, kad labai atidžiai mane išklausytum, Bili. Tatai svarbu. 

Bilis klausėsi naujo Hjustono postringavimo nė kiek nenustebęs, 
tik jausdamas maudžiantį pyktį ir apmaudą dėl išdavystės. Vis dėl- 
to, argi jam tai buvo netikėta? 


* Taip vadinami nemalonūs karščiai liepą ir rugpjūtį, kai Šuns žvaigždė 
(Sirijus) teka ir leidžiasi kartu su saule. 

Heidė vėl buvo apsilankiusi pas Hjustoną. Juodu ilgai kalbėjosi, 
ir Šitai baigėsi naujomis ašaromis. Paskiau Hjustonas ilgai konsul- 
tavosi su Trim Kvėšomis iš Glasmano klinikos (“Nesirūpink, Bili, 
visa tai dengiama profesinės paslapties“). Paskiau Hjustonas vėl su- 
grįžo pas Heidę. Jie visi maną, kad galbūt Biliui būtų naudos iš se- 
rijos psichiatrinių testų. 

- Labai tau patarčiau, kad jiems ryžtumeis laisva valia, - užbaigė 
Hjustonas. 

- Kurgi ne. Ir aš galėčiau lažintis, kur tu norėtum, kad man būtų 
atlikti testai. Glasmano klinikoje, tiesa? Ar išlošiau lėlę Kjupi? 

- Na, mes pamanėme, kad tai būtų logiška... 

- Aha, suprantu. Ir kol jie tirs mano smegenis, spėju, bario kliz- 
mos tęsis? 

Hjustonas iškalbingai tylėjo. 

- O jeigu aš atsisakysiu? 

- Heidė galės imtis juridinių priemonių, - atsargiai pasakė Hjus- 
tonas. - TU supranti? 

- Suprantu, - atsakė Bilis. - Kalbi apie tai, kad tu, Heidė ir tie 
Trys Kvėšos iš Glasmano klinikos sueis draugėn ir atiduos mane 
Sanveil Eikrui*, kurių specialybė - krepšių pynimas. 

- Kodėl taip dramatizuoti, Bili? Ji susirūpinus dėl Lindos, taip 
pat 1r dėl tavęs. 

- Mes abu susirūpinę dėl Lindos, - atšovė Bilis. - Ir aš taip pat 
susirūpinęs dėl Heidės. Noriu pasakyti, kad man užeina akimirkos, 
kai aš piktas ant Heidės, jog net maudžia skrandį, bet aš vis tiek ją 
myliu kaip ir anksčiau. Todėl ir rūpinuos. Tam tikru mastu ji tave 
suklaidino, Maikai. 

- Nesuprantu, apie ką tu kalbi. 

- Žinau, kad nesupranti. Ir neketinu tau pasakoti. Ji galėtų tai pa- 
daryti, bet spėju, jog nepadarys. Viena, ko ji nori - tai pamiršti visą 
tą reikalą, o supažindindama tave su tam tikromis detalėmis, kurias 


* Psichiatrinė ligoninė netoli San Francisko, Kalifornijoj. 

galbūt praleido pirmojo pokalbio metu, galėtų sau sukliudyti tai pa- 
daryti. Tik pasakykime, kad Heidei reikia įveikti ir savąjį kaltės 
jausmą. Vietoj vieno pakelio cigarečių dabar ji surūko du su puse. 

Ilga pauzė... o paskiau Maikas Hjustonas sugrįžo prie savo pra- 
dinės giesmelės: 

-.Kad ir kaip būtų, Bili, tu privalai suprasti, kad šie testai geriau- 
siai atitinka visų, kuriuos tai liečia, inter... 

- Iki, Maikai, - pasakė Halekas ir švelniai padėjo ragelį. 


Penkioliktas skyrius 
DU POKALBIAI TELEFONU 


Likusią dienos dalį Bilis praleido neramiai vaikštinėdamas ten ir 
atgal po namus išpiltas prakaito, nors oras buvo juose ir kondicio- 
nuojamas, nuolat pagaudamas savo naujos esybės atspindį veidro- 
džiuose ir poliruotuose paviršiuose. 

Kokius matome save, kur kas labiau priklauso nuo mūsų fizinių 
gabaritų sampratos, nei mes pratę manyti. 

Šioje mintyje jis neaptiko nieko paguodžiamo. 

Nejau savo vertės suvokimas priklauso nuo to, kiek pasaulio aš 
išjudinu iš vietos, vaikštinėdamas po jį? Dievaži, tai žeminanti min- 
tis. Tasai tipas Misteris T* galėjo pasiimti Einšteiną ir visą dieną 
tampytis už rankos kaip kokį... mokinuką ar dar ką nors. Betgi ar dėl 
to Misteris T atrodo kiek geresnis, reikšmingesnis? 

Įkyrus T. S. Elioto** eilučių aidas dundėjo jam galvoje tartum 
tolimas varpų garsas sekmadienio rytą: Ne tai pasakyt norėjau, vi- 
sai ne tai. Ir iš tiesų ne tai. Apimties priklausomybės nuo gracingu- 

* Čia turimas omeny 33-asis JAV prezidentas Haris Trumenas. 


** Thomas Stearns Eliot (1888-1965) - žymus anglų poetas, dramaturgas ir 
eseistas. 

mo, inteligencijos ar Dievo malonės samprata išėjo iš mados maž- 
daug tuo metu, kai nutukėliškai krypuliuojantis Viljamas Havardas 
Taftas* perdavė prezidentystę silpnam - mažne išstypėliui - Vudrou 
Vilsonui**. 

Kokią matome tikrovę, kur kas labiau priklauso nuo mūsų fizinių 
gabaritų sampratos, nei mes pratę manyti. 

Taip - tikrovę. Šitai kur kas arčiau reikalo esmės. Kai regi save 
nykstantį svaras po svaro kaip sudėtingą lygtį, ištrinamą nuo lentos 
eilutė po eilutės, skaičiuotė po skaičiuotės, tai kažkaip veikia tavąjį 
tikrovės suvokimą. Tavosios asmeniškos tikrovės ir tikrovės apskri- 
tai. 

Jis buvo nutukęs - ne stambus, ne su keliais svarais antsvorio, bet 
tiesiog riebus kaip paršas. Paskiau jis tapo apkūnus, paskiau - maž- 
ne normalus (jeigu 1š tiesų esama tokio dalyko - šiaip ar taip, Treje- 
tas Kvėšų iš Glasmano klinikos, atrodo, buvo linkę manyti, jog esa- 
ma), paskiau - liesas. Tačiau dabar liesumas buvo bepereinąs į nau- 
ją būklę: džiūsnumą. Kas seks toliau? Matyt, išsekimas. O po to - 
kažkas, vis dar slypįs už jo vaizduotės ribų. 

Jam ne itin kėlė rūpestį, kad gali būti išgabentas į durnyną; to- 
kioms procedūroms reikia laiko. Bet paskutinysis pokalbis su Hjus- 
tonu aiškiai parodė, kaip toli visa tai nuėję ir kaip neįmanoma, jog 
kas nors galėtų juo patikėti - dabar arba kada nors. Jis panoro pas- 
kambinti Kerkui Penšliui - 1mpulsas beveik nenugalimas, nors Žino- 
jo, kad Kerkas jam paskambins, kai 1r jeigu kuri nors viena iš trijų 
detektyvinių agentūrų, kurias samdė firma, ką nors bus atkasus. 

Užuot šitai padaręs, jisai surinko Niujorko numerį, susiradęs jį 
savojoj adresų knygelėje. Ričardo Džinelio pavardė ramiai kirbėjo 
jam smegeninėj nuo pat šio reikalo pradžios - dabar pats laikas pas- 
kambinti. 

Šiaip, dėl visa ko. 


* William Haward Taft (1557-1930) - 27-asis JAV prezidentas. 
** Woodrow Wilson (1856-1924) - 28-asis JAV prezidentas. . 

- “Trys broliai", - atsiliepė balsas kitame linijos gale. - Šio vaka- 
ro ypatingieji patiekalai - veršiena “Marsalos" vyne ir mūsiškė “Alf- 
redo fetučinių“"* versija. 

- Vadinuosi Viljamas Halekas ir norėčiau kalbėtis su misteriu 
Džineliu, jeigu galima. 

Kurį laiką tvyrojo mąsli tyla, paskiau balsas pakartojo: 

- Halekas? 

- Taip. 

Ragelyje bilstelėjo. Biliui tolumoje girdėjosi silpnas indų ir puo- 
dų Žvangesys ir barškesys. Kažkas itališkai keikės1. Dar kažkas juo- 
kėsi. Kaip visa kita šiomis dienomis jo gyvenime, tatai atrodė labai 
nutolę. 

Galiausiai kitame linijos gale pakėlė ragelį. 

- Viljamai! - Biliui vėl dingtelėjo, kad Džinelis buvo vienintelis 
žmogus pasauly, kuris jį šitaip vadino. - Kaip laikais, paisan**? 

- Numečiau šiek tiek svorio. 

- Na tai puiku, - pagyrė Džinelis. - Buvai per stambus, Viljamai, 
turiu tau pasakyti, per stambus. Kiek numetei? 

- Dvidešimt svarų. 

- Ei! Sveikinu! Ir tavo širdis tau dėkoja. Sunku mesti svorį, tie- 
sa? Nepasakok, žinau. Sukruštos kalorijos įsikibę, nors ką daryk. 
Bičams, tokiems kaip tu, jos prieky viršum pilvo. Deigai kaip aš 
vieną dieną aptinka, kad jiems praplyšta kelnių sėdynė kaskart, kai 
pasilenkia užsirišti batų. 

- Po teisybei, visai nebuvo taip sunku. 

- Ką gi, užsuk į “Brolius"', Viljamai. Sutaisysiu tau savo ypatin- 
gąjį. Neapolietišką viščiuką. Vienu prisėdimu susigrąžinsi tą svorį. 

- Galėčiau pagauti tave už žodžio, - pasakė Bilis šypteldamas. 
Pastebėjo savo atspindį kabineto sienos veidrodyje, ir toje šypseno- 


* It. fettulcine - skrudintos tešlos griežinėliai. 
** Iš isp. paisano - kaimietis, provincialas, amer. žargonu taip pat - drau- 
gužis, bičiulis 

je Žybtelėjo tartum pernelyg daug dantų. Pernelyg daug, pernelyg 
arti burnos. Jis nuslopino šypseną. 

- Aha, na, aš nuoširdžiai kalbu. Pasiilgau tavęs. Taip ilgai nesi- 
matėme. O gyvenimas trumpas, paisan. Sakau, gyvenimas toks 
trumpas, juk taip? 

- Aha, turbūt taip. 

Džinelis kiek pritildė balsą. 

- Girdėjau, kad tenai Konektikute turėjai šiokių tokių nemalonu- 
mų, - pasakė jis. Ištarė taip, lyg Konektikutas būtų buvęs kažkur 
Grenlandijoje, pagalvojo Bilis. - Man buvo gaila, kai apie tai išgir- 
dau. 

- Iš kur tu išgirdai? - paklausė Bilis, ne juokais išsigandęs. Apie 
tą įvykį buvo pasirodžius žinutė Fervjū “Reporteryje", - užmaskuo- 
ta, be minimų pavardžių, - tačiau tik tiek. Nieko Niujorko laikraš- 
čiuose. 

- Gyvenu nuolat suskliaustomis ausimis, - atsakė Džinelis. Ka- 
dangi gyventi nuolat suskliaustomis ausimis iš tikrųjų ir yra visa es- 
mė, pagalvojo Bilis ir nusijuokė. 

- Man iškilę dėl to kai kurių problemų, - atsargiai stengdamasis 
rinkti žodžius balsu, pasakė jis. - Jos šiek tiek išeina už teisės sąvo- 
kų ribų. Toji moteris - tu Žinai apie moterį? 

- Aha. Girdėjau, ji čigonė. 

- Taip, čigonė. Ji turėjo vyrą. Ir jis... sukėlė man kai kurių rūpes- 
čių. 

- Kokia jo pavardė? 

- Lemkė, man regis. Bandau patsai sutvarkyti šį reikalą, bet ka- 
žin... ar man pavyks... 

- Aišku, aišku, aišku. Todėl man paskambinai. Galbūt aš galėsiu 
ką nors padaryti, galbūt - ne. Galimas daiktas, nuspręsiu, jog neno- 
riu. Matai, visados draugystė sau, o reikalai - sau, ar supranti, ką tu- 
riu galvoje? 

- Taip, suprantu. 

- Kai kada draugystė ir reiklai persipina, bet kai kada - ne, ar aš 
teisus? 

- Taip. 

- Ar tasai tipas bando tau pakenkti? 

Bilis delsė atsakyti. 

- Kaip tik šiuo metu nenorėčiau per daug kalbėti, Ričardai. Tai 
gana ypatingas reikalas. Tačiau taip, jis man kenkia. Kenkia gan 
smarkiai. 

- Na, kas per šūdalynė, Viljamai, mes turime tuoj pat pasikalbėti. 

Džinelio balse aiškiai ir nedelsiant suskambo rūpestis. Bilis pa- 
juto, kaip šiltos ašaros dilgčioja jam vokus, ir atbula plaštaka stai- 
giai perbraukė sau per skruostą. 

- Aš tau dėkingas... iš tiesų dėkingas. Bet noriu pamėginti pirma 
patsai susitvarkyti. Netgi ne visai Žinau, ko iš tavęs norėčiau. 

- Jeigu kils noras paskambinti - aš visada čia. Tvarka? 

- Tvarka. Ir darsyk dėkui, - Bilis kiek užsikirto. - Pasakyk man,: 
Ričardai... ar tu prietaringas? 

- Aš? Klausi seną italėką kaip aš, ar esu prietaringas? Augusį šei- 
moje, kurioje mano motina ir senelė ir visos tetos be paliovos gar- 
bino Mariją 1r meldėsi kiekvienam tau žinomam šventajam ir dar 
šutvei nežinomų, ir uždengdavo veidrodžius, jeigu kas nors numir- 
davo, taip pat žegnodavosi, jeigu varna ar juoda katė perbėgdavo 
joms kelią? Tu užduodi tokį klausimą man? : 

- Aha, - Bilis nejučia nusišypsojo, - aš užduodu tokį klausimą 
tau. 

Vėl atskriejo Ričardo Džinelio balsas - lygus, kietas ir visiškai be 
humoro: 

- Aš tikiu dviem dalykais, Viljamai. Ginklais ir pinigais, štai kuo 
aš tikiu. Ir tu gali mane cituoti. Prietaringas? Tik ne aš, paisan. Tu 
turi galvoje kokį nors kitą deigą. 

- Tuomet gerai, - pasakė Bilis, ir jo šypsena praplatėjo - pirmoji 
tikra šypsena, pasirodžiusi jo veide bemaž per mėnesį, ir ją jausti 
buvo gera, velniškai gera. 

Tą vakarą, vos tik sugrįžus Heidei, paskambino Penšlis. 

- Jūsų čigonai privertė mus smagiai palakstyti, - pasakė jis. - Įva- 
rėte mums sąskaitų, po šimts, mažne už dešimt tūkstančių dolerių, 
Bili. Ar ne metas mesti tai? 

- Pirma pasakykite, ką sužinojote, - paprašė Bilis. Jo delnai 
išprakaitavo. 

Penšlis pradėjo pasakoti sausu vyresniojo valdininko tonu. 

- Čigonų šutvė iš pradžių nusidangino į Gryną - miestą Konekti- 
kuto valstijoje apie trisdešimt mylių-šiauriau Milfordo. Po savaitės, 
kai buvo iš Gryno išvyti, jie atsidūrė Potakete, netoliese Providan- 
so, Rod Ailende, paskiau Etlbore, Masačūsetso valstijoje. Etlbore 
vienas iš jų buvo areštuotas, nes drumstė ramybę, ir paleistas už nie- 
kingą užstatą dingo. 

- Regis, atsitiko štai kas, - toliau pasakojo Penšlis. - Mieste būta 
vyrioko, vieno iš tų mušeikų, kuris pralošė dešimt baksų, statyda- 
mas po ketvirtinę laimės rate. Pasakė rato sukėjui, kad be apgaulės 
čia neapsieita ir kad jis dar atsiskaitysiąs. Po dviejų dienų vyriokas 
pastebėjo čigoną, išeinantį iš “Naktinės pelėdos“ krautuvės. Jų ap- 
sikeista žodžiais, paskiau parkavimo aikštelėje kilo muštynės. Atsi- 
rado keletas miestiečių, kurie paliudijo, jog muštynes išprovokavo 
vietinis vyriokas. Dar tiek pat miestiečių tvirtina, neva jas pradėjęs 
čigonas. Šiaip ar taip, areštuotas čigonas. Kai jisai neprisistatė į teis- 
mą ir pabėgo, neatsiėmęs užstato, vietiniai kopai buvo sužavėti. Tai 
sutaupė jiems teismo išlaidas ir padėjo išguiti čigonus iš miesto. 

- Visa suveikė kaip visados, tiesa? - paklausė Bilis. Veidas jam 
staiga užkaito, degte degė. Kažkaip buvo įsitikinęs, kad areštuotasis 
Etlbore - tai tas pats jaunikaitis, žongliravęs kėgliais Fervjū vieša- 
jame parke. 

- Taip, maždaug panašiai, - sutiko Penšlis. - Čigonai žino nusis- 
tovėjusią tvarką: kai draugelis dingsta, vietiniai kopai laimingi. Nei 
paieškos biuletenių, nei žmogaus medžioklės. Tartum akin įkristų 

purvo dulkelė. Kol ji akyje, apie nieką kita negali galvoti. Paskiau 
akis ima ašaroti ir dulkelę išplauna. Kai jos nebėra, skausmas praei- 
na, ir niekam neberūpi, kur pasidėjo dulkelė, tiesa? 

- Purvo dulkelė, - pakartojo Bilis. - Tik tuo jis buvo? 

- Etlboro policijai - kaip tik tuo. Norite sužinoti, kas likę, Bilai, 
ar mes dar kiek pamoralizuosime apie sunkią įvairių mažumų gru- 
pių padėtį? 

- Klokite, kas likę. 

- Čigonai vėl apsistojo Linkolne, Masačūsetso valstijoje. Pratem- 
pė tris dienas, iki buvo išspirti. 

- Ir vis ta pati grupė? Jūs įsitikinęs? 

- Taip. Vis tos pačios transporto priemonės. Turiu čia jų sąrašą 
su registracijos numeriais - daugiausia su Teksaso ir Delavaro ženk- 
lais. Perskaityti? 

- Galbūt vėliau. Ne dabar. Tęskite. 

Kažin ko daugiau nebūta. Čigonai pasirodė Rivieryje, kiek šiau- 
riau Bostono, ten prastovyklavo dešimt dienų ir savo noru pajudėjo 
toliau. Keturios dienos Portsmute, Niū Hampšyro valstijoje... 17 pas- 
kiau jie paprasčiausiai dingo iš akiračio. 

- Mes vėl galime aptikti jų pėdsakus, jeigu norite, - pasakė Penš- 
lis. - Dabar esame nuo jų atsilikę mažiau kaip savaitę. Šiuo reikalu 
užsiima trejetas pirmaklasių seklių iš “Bartono detektyvinių paslau- 
gų“, ir tie beveik įsitikinę, kad čigonai šiuo metu kažkur Meine. Jie 
visąlaik laikėsi lygiagrečiai I-95 keliui pakrante nuo pat Konektiku- 
to - velniai rautų, pakrante gal netgi nuo abiejų Karolinos valstijų, 
sprendžiant iš to, ką pavyko sužinoti Grylio vyrukams apie jų nuke- 
liautą maršrutą. Tai mažne panašu į cirko turnė. Jie tikriausiai dar- 
buosis pietų Meino turistiniuose rajonuose, tokiuose kaip Ogankvi- 
tas ir Kenebankportas, slinkdami šiauryn, iki Butbei Harboro ir vis- 
ką užbaigs Bar Harbore. Paskiau, kai turistinis sezonas ims po tru- 
putį slopti, jie pasuks atgal į Floridą ar Teksaso pakrantėn peržie- 
moti. 

- Ar su jais yra senis? - paklausė Bilis, stipriai gniauždamas te- 
lefono ragelį. - Apie aštuoniasdešimties metų? Su siaubinga nosimi 
- išgraužta opos, vėžio ar dar ko nors panašaus? 

Sklaidomų popierių šiugždesys, atrodė, tęsis amžinai. 

- Taduzas Lemkė, - galop ramiai pasakė Penšlis. - Tėvas tos mo- 
ters, kurią partrenkei savo automobiliu. Taip, jis yra tarp jų. 

- Tėvas? - suriko Halekas. - Juk tai neįmanoma, Kerkai! Ta mo- 
teris buvo senė, apie septyniasdešmt, septyniasdešimt penkerių... 

- Taduzas Lemkė šimto šešerių. 

Keletą sekundžių Bilis nepajėgė ištarti nė žodžio. Jo lūpos judė- 
j0, tačiau tik tiek. Panėšėjo į žmogų, bučiuojantį vaiduoklį. Paskiau 
vargais negalais įstengė pakartoti: 

- Tai neįmanoma. 

- Amžius, kokio mes visi tikrai galėtume pavydėti, - pakomenta- 
vo Kerkas Penšlis, - bet anaiptol ne neįmanomas. Supranti, apie vi- 
sus tuos Žmones yra įrašai - jie nebeklajoja taborais po Rytų Euro- 
pą, nors, man regis, kai kurie iš senesniųjų, kaip tasai žmogelis 
Lemkė, to trokštų. Gavau jums nuotraukas... socialinės draudos nu- 
merius... pirštų atspaudus, jeigu reikia. Lemkė įvairiomis progomis 
tvirtino savo amžių esant šimto šešerių, šimto aštuonerių ir šimto 
dvidešimties metų. Aš labiau linkęs tikėti šimtu šešeriais, nes tai su- 
tampa su Socialinės draudos informacija, kurią Bartono operatyvi- 
ninkai sugebėjo gauti. Taigi, tikrai, Siuzana Lemkė buvo jo duktė, 
dėl šito visiškai jokios abejonės. Ir jeigu tatai nors kiek vertinga, jis 
užsirašydavo kaip “Taduzo kompanijos prezidentas“, kai jiems rei- 
kėdavo gauti leidimus įvairiems žaidimams... o tai reiškia, kad jis 
yra genties, būrio ar dar kaip jie ten vadinasi, vadas. 

Jo duktė? Lemkės duktė? Tai, regis, pakeitė Bilio mąstyseną. 
Tarkim, kas nors būtų partrenkęs Lindą? Tarkim, Linda būtų suva- 
žinėta gatvėje kaip paprastas šuo? 

- „„užraukti? 

- A? - jisai privertė savo mintis sugrįžti prie Kerko Penšlio. 

- Klausiau, ar tikrai nenorite, kad mes užrauktume šį reikalą? Ši- 
tai jums kainuoja, Bili. 

- Paprašykite juos, kad dar šiek tiek pasistūmėtų toliau. Aš jums 
paskambinsiu po keturių - ne, po trijų - dienų ir pasiteirausiu, ar 
nustatėte jų buvimo vietą. | 

- Jums nėra reikalo to daryti, - pasakė Penšlis. - Jeigu - kai - Bar- 
tono Žmonės nustatys jų buvimo vietą, jūs pirmas sužinosite. 

- Manęs čia nebebus, - pamažu ištarė Halekas. 

- O? - Penšlis pasistengė nutaisyti abejingą balsą. - Kur tikitės 
būti? 3 

- Kelionėse, - atsakė Halekas ir tuoj padėjo ragelį. Sėdėjo visiš- 
kai nejudėdamas, tik jo galvoje sujauktai sūkuriavo mintys, 0 pirš- 
tai - labai liesi pirštai - neramiai barbeno į rašomojo stalo kraštą. 


Šešioliktas skyrius 
BILIO LAIŠKAS 


Kitą dieną, tuoj po dešimtos, Heidė išsiruošė miestan apsipirkti. 
Nepažvelgė į Bilį, kad pasakytų, kur einanti ar kada sugrįšianti - ta- 
sai senas ir mielas įprotis nebeegzistavo. Bilis sėdėjo savo kabine- 
te, žvelgdamas pro langą, kaip “Oldsas" atbulom išrieda į gatvę. 
Mirksniui Heidės galva pasisuko, ir jų akys tartum susidūrė, j0 - 
sutrikusios ir išsigandusios, jos - užsispyrusiai kaltinančios: “Tu 
privertei mane išsiųsti mūsų dukterį, tu atsisakei profesionalios pa- 
galbos, kurios esi reikalingas, mūsų draugai ima kuždėtis. Matyt 
nori, kad kas nors tave drauge nuskraidintų į dausų šalį, ir aš tam 
išrinkta... Ką gi, užsikrušk, Bili Halekai. Palik mane ramybėje. Su- 
dek, jeigu taip nori, bet neturi teisės reikalauti, kad aš kartu šokčiau 
laužan. 


Zinoma, tik iliuzija, tačiau buvo skaudu. 

Kai “Oldsas" toldamas gatve išnyko 1š akių, Bilis įsuko į savąją 
“Olivetti"" popieriaus lapą ir atspausdino viršuje: “Brangioji Heide". 
Tik ta vienintelė laiško dalis davėsi lengvai. Rašė jisai skausmingai 
sakinį po sakinio, mintyse vis baimindamasis, kad jam nestuksenant 
Heidė sugrįš. Galop išsitraukė spausdinį iš rašomosios mašinėlės ir 
visą perskaitė: 


Brangioji Heide, 

Tuo metu, kai šitai skaitysi, aš jau būsiu išvykęs. Dar tiks- 
liai nežinau, kur ir kuriam laikui, bet viliuosi, kad man sugrį- 
žus visa tai bus - tasai košmaras, kuriame mes gyvenome. 

Heide, Maiklas Hjustonas neteisus - neteisus dėl visko. 
Leda Rosington iš tiesų man papasakojo, kad senasis čigonas 
- beje, jo pavardė Taduzas Lemkė - palietė Kerį, 1r ji iš tiesų 
man papasakojo, kad Kerio oda žvynuojasi. O Dankanas 
Hoplis iš tiesų buvo nubertas spuogų... Tai baugiau, negu tu 
gali įsivaizduoti. | 

Hjustonas nesutinka rimtai atsižvelgti į mano pateiktąją 
loginę grandinę, kuria gyniau savo įsitikinimą, ir jis tikrai ne- 
sutiko susieti tą loginę grandinę su nepaaiškinamumu to, kas 
man dedasi (šįryt 155; dabar jau nukritę beveik šimtas svarų). 
Jis šitų dalykų negali daryti - tai jį visai išmuštų iš vėžių. Jis 
veikiau regėtų mane visam gyvenimui uždarytą beprotnamin, 
negu rimtai svarstytų netgi mažiausią galimybę, kad visa tai 
dedasi per čigono užkeikimą. Pati mintis, kad tokie absurdiš- 
ki dalykai, kaip čigonų užkeikimai, išvis egzistuoja, - bet kur 
pasaulyje, bet ypač Fervjū, Konektikuto valstijoje, - paneigi- 
mas viskam, kuo Maiklas Hjustonas kada nors tikėjo. Jo die- 
vai paeina iš butelių, o ne sklando ore. 

Bet aš tikiu, kad kažkur giliai savo viduje, tu galėtum pa- 
tikėti, jog tai įmanoma. Manau, jog iš dalies tavo pyktį, kri- 
tusį ant manęs praeitą savaitę, sukėlė mano atkaklus įsitikini- 

mas tuo, ką savo pačios širdyje žinai esant tiesa. Jeigu nori, 
kaltink mane vaidinant psichiatrą mėgėją, bet aš samprotavau 
taip: patikėti užkeikimu - tai patikėti tuo, kad tik vienas iš 
mūsų yra baudžiamas už kai ką, kame mudu abu dalyvavo- 
me... ir, dievaži, Heide, savo išsigandusiąja, bailiąja sielos da- 
limi aš jaučiu, kad jeigu man teks ristis šia pragariška nuokal- 
ne, būtų privalu ja ristis ir tau... nelaimėje noris bendrystės, ir, 
man regis, mes visi turime savo prigimtyje šimtaprocentinio 
paauksuoto niekšelio gyslelę, taip tvirtai persipynusią su ge- 
resniąja mūsų dalimi, jog niekad nepajėgiame 1š.jos išsiva- 
duoti. 

Tačiau yra ir kita mano dalis, ir toji dalis myli tave, Hei- 
de, ir nė už ką nesutiktų, kad tu patirtum kokią nors žalą. To- 
ji geresnioji mano dalis taip pat turi intelektualių, logiškų 
bruožų, ir štai kodėl aš išvykstu. Man reikia surasti tą čigoną, 
Heide. Man reikia surasti Taduzą Lemkę ir jam pasakyti, ką 
aš supratau per pastarąsias šešias savaites arba apie tiek. 
Lengva smerkti, lengva trokšti keršto. Bet kai pažvelgi į da- 
lykus atidžiau, pradedi matyti, kad kiekvienas įvykis yra su- 
sijęs su kiekvienu kitu įvykiu; kad kai kada dalykai nutinka 

“ tiesiog todėl, kad jie nutinka. Nė vienas iš mūsų nemėgsta su- 
simąstyti, jog taip yra, nes tuomet mes negalėsime smogti 
kam nors kitam, idant sau palengvintume skausmą; privalėsi- 
me surasti kitokį būdą, 1r nė vienas iš tų kitų būdų nėra tok- 
sai paprastas arba toksai patenkinamas. Noriu jam pasakyti, 
kad nebūta piktos valios. Noriu paklausti jį, ar negalėtų pak- 
reipti atgal tai, ką padarė... žinoma, visad turint omenyje, jog 
šitaip padaryti yra jo galioje. Bet užvis labiausia, ką noriu pa- 
daryti - tai paprasčiausiai jo atsiprašyti. Už save... už tave... 
už visą Fervjū. Supranti, dabar žinau apie čigonus kur kas 
daugiau negu anksčiau. Turbūt galima pasakyti, kad man at- 
sivėrė akys. Ir manau, kad būtų visai teisinga tau pasakyti dar 

vieną dalyką, Heide, - jeigu čigonas galės tai pakreipti atgal, 
jeigu aš sužinosiu, kad vis dėlto galiu žvelgti į ateitį, - aš ne- 
pasiliksiu leisti šios ateities Fervjū. Man iki soties Endžio ali- 
nės, Žibintų alėjos, priemiesčio klubo, viso purvino, veidmai- 
niško miesto. Jeigu aš iš tiesų turėsiu tą ateitį, tikiuosi, kad tu 
ir Linda drauge su manimi persikelsite į kokią nors kitą, šva- 
resnę, vietą, kurioje gyvensime visi trys. Jeigu tu nenorėsi ar 
negalėsi, aš vis tiek išvažiuosiu. Jeigu Lemkė nenorės ar ne- 
galės niekuo man padėti, aš bent jausiuos, kad padariau visa, 
kas nuo manęs priklausė. Tuomet aš galėsiu sugrįžti namo ir 
su malonumu atsigulsiu Glasmano klinikon, jeigu tu vis dar 
to norėsi. 

Gali parodyti tą laišką Maikui Hjustonui, jeigu nori, arba 
Glasmano daktarams. Manau, jie visi sutiks, jog tai, ką darau, 
gali būti labai gera terapija. Šiaip ar taip, jie nuspręs: jeigu jis 
šitai sau taiko kaip bausmę (jie nesiliauja kalbėti apie psicho- 
loginę anorexia nervosa, matyt, įsitikinę, jog jeigu jautiesi 
pakankamai kaltas, gali paspartinti savo medžiagų apykaitą, 
iki ta sudegins aibių aibę kalorijų per dieną), tai susitikimas 
su Lemke galbūt suteiks kaip tik tokią atpirką, kokios jis rei- 
kalingas. Arba, nuspręs jie, esama kitų dviejų galimybių; vie- 
na, kad Lemkė nusijuoks ir pasakys, kad savo gyvenime nėra 
nieko užkeikęs, tuo būdu išklibindamas atramos tašką, ant 
kurio balansuoja mane apsėdusi manija; arba jiems gali ateiti 
į galvą, kad Lemkė įžvelgs čia progą pasipelnyti, pameluos ir 
sutiks, kad mane užkeikė, ir tada privers susimokėti už kokį 
nors apgaulišką “gydymą" - bet, pamanys jie, apgauliškas gy- 
dymas nuo apgauliško užkeikimo gali pasirodyti visiškai 
veiksmingas! 

Aš nusamdžiau per Kerką Penšlį detektyvus ir nuspren- 
džiau, kad čigonai pastoviai juda šiaurėn I-95 keliu. Tikiuosi 
aptikti jų pėdsakus Meine. Jeigu kas nors aiškaus atsitiks, kuo 

greičiausiai duosiu tau žinią; o tuo tarpu pasistengsiu tavęs 
nevarginti. Bet, patikėk, myliu tave iš visos širdies. 
Tavo 

Jis įdėjo laišką vokan, užrašęs ant jo “Heidei"", ir atrėmė į padėk- 
14 ant virtuvės stalo. | 

Paskiau telefonu išsikvietė taksi, kad nuvežtų jį “Hertz'o"* kon- 
toron Vestporte. Stovėjo ant laiptelių laukdamas, kol privažiuos tak- 
si, ir vis dar širdies gilumoje vildamasis, kad anksčiau sugrįš Heidė 
ir juodu galės pasikalbėti apie dalykus, išdėstytus laiške. 

Tiktai kai taksi privažiavo ir jis įsėdo vidun, Bilis patsai sau pri- 
sipažino, kad šioje stadijoje pokalbis su Heide galbūt ne toksai jau 
geras sumanymas: galimybė kalbėtis su Heide - tai dalis praeities, 
dalis to laiko, kai jis daugeliu atžvilgių gyveno Storulių Mieste... nė 
pats to nesuvokdamas. Tai buvo praeitis. Jeigu yra kokia nors atei- 
tis, tai ten tolumoj magistrale, kažkur Meine, ir jis privaląs ją vytis, 
kol dar nesutirpo į nieką. 


Septynioliktas skyrius 
137 


Tą naktį Bilis sustojo Providanse. Jis paskambino kontoron, kur 
atsiliepė autoatsakiklis, ir paliko žinutę Kerkui Penšliui: gal šis ma- 
lonėtų atsiųsti visas esamas čigonų fotografijas ir jų transporto prie- 
monių charakteristikas, įskaitant ir registracijos numerius, į “Šera- 
tono" viešbutį Pietų Portlende, Meino valstijoje. 

Autoatsakiklis žinutę pakartojo teisingai - Biliui tai pasirodė ma- 
žutis stebuklas - ir jis atsigulė. Nuvažiuoti nuo Fervjū iki Providan- 


* Populiari automobilių nuomos firma. 

so buvo mažiau nei šimtas penkiasdešimt mylių, bet jis jautėsi 1šse- 
kęs. Pirmąsyk per daugelį savaičių miegojo nesapnuodamas. Kitą 
rytą aptiko, kad motelio vonios kambaryje nebuvo svarstyklių. Ačiū 
Tau, Dieve, pagalvojo Bilis Halekas, už mažutes malones. 

Jis greitai apsirengė, stabteldamas tiktai kartą, kai rišosi batus, 
nepaprastai nustebęs, kad išgirdo save švilpaujant. Pusę devynių jis 
vėl įsuko į I-95 kelią ir pusę septintos vakaro įsiregistravo “Šerato- 
ne“, kuris stovėjo skersai gatvės priešais didžiulį prekybos centrą. 
Jo laukė žinutė nuo Penšlio: Informacija renkama, bet sunkiai. Gali 
užtrukti dieną ar dvi. 

Puiku, pagalvojo Bilis. Du svarai per dieną, Kerkai, kas per vel- 
nias - trys dienos, ir aš neteksiu svorio, prilygstančio šešeto aukš- 
tųjų skardinių alaus paketui. Penkios dienos, ir aš neteksiu viduti- 
nio dydžio maišo miltų. Kur skubėti, vaikine? 

Pietų Portlendo “Šeratono" pastatas buvo apvalus, ir Bilio kam- 
barys turėjo torto riekės formą. Jo pernelyg įsitempusiam protui, ku- 
ris iki šiol pajėgė atlaikyti viską, pasirodė beveik neįmanoma ištver- 
ti miegamąjį, sueinantį į vieną tašką. Jautėsi pavargęs nuo kelionės, 
skaudama galva. Bilis pagalvojo, jog nepajėgs ištverti restorane... 
ypač jeigu tasai irgi sueina į vieną tašką. Tad per viešbučio tarnybą 
užsakė pietus sau į numerį. 

Vos tik jis išžengė iš po dušo, kai pasibeldė patarnautojas. Bilis 
užsivilko chalatą, kurį dėmesingai parūpino viešbučio administraci- 
ja (NEVOK, buvo parašyta kortelėje, kyšančioje iš chalato kišenės), 
ir perėjo kambarį sušukdamas: 

- Vieną sekundėlę! 

Halekas atidarė duris... ir pirmą sykį patyrė, kaip nemaloniai tu- 
ri jaustis cirko apsigimėliai. Patarnautojas buvo ne vyresnis kaip de- 
vyniolikos metų vaikinukas, sušiauštais plaukais ir įkritusiais sk- 
ruostais - tartum britų pankrokerių kopija. Nieko neišsiskiriantis. 
Pažvelgė į Bilį išsiblaškęs ir abejingai, kaip bernas, kuriam tekę re- 
gėti kiekvieną pamainą šimtus Žmonių su viešbučio chalatais; abe- 

jingumas šiek tiek išsisklaidė, kai jis dirstelėjo į sąskaitą, norėdamas 
pasitikrinti, kokio dydžio arbatpinigiai, tačiau tik tiek. Paskiau pa- 
tarnautojo akys išsiplėtė iš išgąsčio, bemaž prilygstančio siaubui. 
Tai truko tik mirksnį; paskiau abejinga išraiška vėl sugrįžo. Bet Bi- 
lis jau buvo pastebėjęs. 

Siaubas. Jo akyse šmėkštelėjo bemaž siaubas. 

O išgąsčio išraiška tebeliko - nors užslėpta, tačiau tebeliko. Bi- 
lis pagalvojo, jog galėjo matyti tik todėl, kad buvo prisidėjęs ir ki- 
tas elementas - pakerėtumas. 

Abu jie mirksnį sustingo, susieti nepatogios ir nepageidaujamos 
partnerystės tarp vėpsotojo ir vėpsomojo. Svaigstančia galva Bilis 
prisiminė Dankaną Hoplį, sėdintį savo jaukiame Kaspinų audėjų ta- 
ko namukyje su visomis išjungtomis šviesomis. 

- Na, įneškite, - šiurkščiai paragino jis, - nejau riogsosite čia vi- 
są vakarą? 

- O ne, sere, - atsakė viešbučio patarnautojas. - Atleiskite, - krau- 
jas plūstelėjo jam į veidą, ir Biliui jo pagailo. Vaikinukas buvo ne 
joks pankrokeris ar koks nors grasus jaunas nusikaltėlis, atėjęs į cir- 
ką pasižiūrėti gyvų krokodilų, o tiktai koledžo studentas, papildomai 
uždarbiaujantis vasarą ir nustebęs, kai išvydo sunykusį Žmogų, gal 
sergantį, o gal ir ne, kokia nors liga. 

Senis užkeikė mane daugiau negu vienu atžvilgiu, pagalvojo Bi- 
lis. 

Ne to vaikio kaltė, kad Bilis Halekas, nesenas, Konektikuto vals- 
tijos Fervjū gyventojas, neteko tiek svorio, jog bemaž galėtų preten- 
duoti į apsigimėlio statusą. Davė patarnautojui dolerį viršaus arbat- 
pinigių ir pasistengė kuo greičiau juo atsikratyti. Paskiau nuėjo į vo- 
nios kambarį ir pasižiūrėjo į save, pamažu praskleisdamas chalatą - 
kaip tipiškas ekshibicionistas, praktikuojantis savojo kambario nuo- 
šalumoje. Iš pradžių tik palaisvino chalato raištelį, palikdamas nep- 
ridengtą didžiumą krūtinės ir pilvo. Gan lengva buvo suprasti patar- 
nautojo sukrėtimą, matant kad ir tiek. O pasidarė dar lengviau, iki 

galo praskleidus chalatą ir visam kūno priekiui atsispindėjus veidro- 
dyje, 

Aiškiai ryškėjo visi šonkauliai. Raktikauliai - tobulai apibrėžtos, 
oda padengtos briaunos. Skruostikauliai išsikišę, krūtinkaulis pūp- 
santis mazgu, pilvas įdubęs, dubuo - nykiai kabantis lankas. Kojos 
išliko beveik tokios, kokias jis prisiminė, ilgos ir vis dar raumenin- 
gos, vis dar paslėptais kaulais - kas be ko, ten jis niekad nepridėjęs 
daug svorio. Bet virš juosmens jis iš tiesų buvo betampantis karna- 
valine baidykle - Žmogaus Skeletu. 

Šimtas svarų, pagalvojo jis. Tiek tereikia, kad iš drabužinės išlįs- 
tų besislepianti giltinė. Dabar tu žinai, kokia siaura riba tarp to, ką 
visad laikei savaime suprantama ir kažkaip tikėjai, kad visad taip 
bus, ir šios visiškos beprotystės. Jeigu kada nors ir spėliodavai, tai 
dabar jau žinai. Tu vis dar atrodai normalus - na, ganėtinai norma- 
lus - su drabužiais, bet kiek ilgai užtruks, kol susilauksi žvilgsnių, 
panašių į tą, kuriuo tave apdovanojo patarnautojas, nors ir būsi ap- 
sirengęs? Savaitę? Dvi? 

Galvą dar labiau įsiskaudo, ir nors pirmiau jautėsi alkanas it vil- 
kas, dabar tik prisivertė paknebinėti pietus. Miegojo jis blogai 1r at- 
sikėlė anksti. Rengdamasis nebešvilpavo. 


< 


Jis nusprendė, kad Kerkas Penšlis 1 Bartono sekliai buvo teisūs 
- čigonai veikiausiai laikysis pakrantės. Vasarą Meine kaip tik ten 
būdavo pagyvėjimas, kurį sukeldavo turistų antplūdis. Jie atvažiuo- 
davo paplaukioti vandeny, kuris būdavo šaltas, pasideginti saulėje 
(daugelis dienų laikydavosi ūkanotos, su dulksna, tačiau turistai tar- 
tum niekad jų neprisimindavo), skanauti omarų ir jūros moliuskų, 
pirkti peleninių su nutapytomis žuvėdromis, lankyti vasaros teatrų 
Ogankvite ir Brunsvike, fotografuoti švyturių Portlende ir Pemakvi- 
te ar tiesiog dykinėti madingose vietose, tokiose kaip Rokportas, 
Kamdenas ir, žinoma, Bar Harboras. 

Pakrantėje buvo gausu turistų, taip pat ir dolerių, kuriuos taip 
nekantravo išlukštenti iš savų piniginių. Kaip tik ten turi būti ir či- 
gonai - tačiau kur konkrečiai? 

Bilis susižymėjo daugiau nei penkiasdešimt pakrantės miestų, 
paskiau nulipo apačion. Barmenas buvo importuotas iš Niū Džersio, 
kuris teišmanė vien apie Asberi Parką*, bet Bilis surado padavėją, 
visą gyvenimą praleidusią Meine, pažįstančią pakrantę ir mėgstan- 
čią apie ją pasakoti. 

- Aš ieškau tam tikrų žmonių ir beveik neabejoju, kad jie apsis- 
toję kuriame nors pakrantės mieste - bet ne viename iš prašmatnių- 
jų. Veikiau... e... e... 

- Iš tų triukšmingųjų? - paklausė ji. 

Bilis linktelėjo. 

Mergina pasilenkė prie jo sąrašo. 

- Old Orčard Byčas, - perskaitė ji. - Tai triukšmingiausias iš 
triukšmingiausiųjų. Atsižvelgiant į tai, kas ten dedasi iki pat Darbo 
dienos, jūsų draugužių niekas nepastebėtų, nebent būtų trigalviai. 

- O kiti? 

- Na... dauguma pakrantės miestų vasarą tampa triukšmingesni, 
- pasakė ji. - Pavyzdžiui, kad ir Bar Harboras. Kiekvienas, kuris 
kada nors yra apie jį girdėjęs, įsivaizduoja Bar Harborą iš tiesų 
prabangų... solidų... perpildytą turtuolių, važinėjančių “Rols-Roi- 
sais“. 

- Ar nėra taip? 

- Ne. Frenčmen Bėjus - galbūt, bet ne Bar Harboras. Žiemą jis 
kaip tik toks negyvas miestukas, kur dešimtą dvidešimt penkios atp- 
laukęs keltas - didžiausias dienos įvykis. Vasarą Bar Harboras - pa- 
dūkęs miestas. Toksai kaip Fort Loderdeilas** pavasarinio antplū-- 
džio metu - pilna narkašų, keistuolių ir nusenusių hipių. Gali atsis- 
toti prie Nortist Harboro miesto ribos, giliai įkvėpti ir apduiti nuo 


* Asbury Park - okeano pakrantės kurortas Niū Džersio valstijoje. 
** Fort Lauderdale - madingas pajūrio kurortas Floridoje. 

visų kvaitalų, jeigu tik vėjas iš tos pusės. Ir pagrindinė trauka, kuri 
baigiasi tik po Darbo šventės - tai gatvių karnavalas. Daugelis tų 
miestų, kuriuos turite savo sąraše, tokie, misteri, bet Bar Harboras 
pranoksta juos visus, suprantate? 

- Taip, aš jūsų klausaus, - nusišypsojo Bilis. 

- Kartkartėmis liepą ar rugpjūtį aš nukakdavau ten ir bastyda- 
vaus, bet dabar jau ne. Esu tam per sena. | 

Bilio šypsena tapo ilgesinga. Padavėja atrodė daugių daugiausia 
dvidešimt trejų. 

Bilis davė jai penkis dolerius; mergina palinkėjo jam geros vasa- 
ros ir sėkmės ieškant savo draugų. Bilis linktelėjo, bet pirmąsyk ne- 
besijautė toks užtikrintas, kad jam pasiseks. 

- Nebūsite prieš, jeigu duosiu jums patarimėlį, misteri? 

- Anaiptol, - atsakė Bilis, manydamas, kad ji ketina jam patarti, 
nuo ko geriausia pradėti - tačiau jis ir pats buvo nusprendęs. 

- Turėtumėt mažumėlę pastorėti, - pasakė ji. - Valgykite daugiau 
patiekalų iš miltų. Štai ką jums pasakytų mano mama. Daugiau pa- 
tiekalų 1š miltų. Pasitaisysite keletu svarų. 


+ 


Trečią dieną postovio Pietų Portlende Halekui atėjo manilinis 
vokas su fotografijomis ir informacija apie automobilius. Jis pama- 
žu pašė fotografijas, kiekvieną įsižiūrėdamas. Štai jaunuolis, žong- 
liravęs kuokelėmis; jo pavardė irgi Lemkė, Samiuelis Lemkė. Žvel- 
gė į objektyvą su bekompromisiniu atvirumu, atrodo, pasirengęs 
tiek pramogoms ir draugystei, tiek pykčiui ir uždarumui. Štai dailio- 
ji mergina, kuri pasirodžius kopams įrenginėjo taikinius šaudymui 
laidykle, - 1r taip, tikrai, ji buvo tokia pat daili, kaip Halekui tada 
pasirodė nuo viešojo parko pakraščio. Jos pavardė Andželina Lem- 
kė. Bilis padėjo jos nuotrauką šalia Samiuelio Lemkės. Brolis ir se- 
suo. Siuzanos Lemkės vaikaičiai? - svarstė jis. Taduzo Lemkės pro- 
vaikaičiai? 

Štai pagyvenęs vyriškis, kuris dalijo lapelius - Ričardas Kroski- 
las. Dar kiti su Kroskilų pavardėmis. Stančfildai. Starberdai. Ir vėl 
Lemkės. O paskiau... beveik pačioje apačioje... 

Jis. Akys, įstrigusios abipusių raukšlelių tinkle, tamsios, ramios, 
kupinos aiškios nuovokos. Galvą gaubia skarutė, surišta prie kairio 
skruosto. Tarp giliai suskeldėjusių lūpų įsprausta cigaretė. Nosis - 
šlapia, Žiojėjanti baisynė, padengta pūlių, siaubinga. 

Bilis stebeilijo į nuotrauką tartum užhipnotizuotas. Iš senio dvel- 
kė kažkas bemaž pažįstama, egzistavo kažkoks ryšys, kurio savo 
protu Bilis nepajėgė pagauti. Paskiau staiga jam nušvito. Taduzas 
Lemkė panėšėjo į tuos senius “Danono"' jogurto reklaminiuose kli- 
puose - į tuos iš rusiškosios Gruzijos, kurie rūkydavo cigaretes be 
filtrų, gerdavo naminę ir sulaukdavo tokių pritrenkiančių metų kaip 
šimto trisdešimties, šimto penkiasdešimties, šimto septyniasdešim- 
ties. Ir staiga jam atėjo galvon eilutė iš Džerio Džefo Valkerio dai- 
nos - tosios apie misterį Bodžanglą: Žvelgė jis į mane lyg amžiaus 
akimis... 

Taip. Kaip tik tai jis išvydo Taduzo Lemkės veide - iš tiesų am- 
žiaus akis. Tose akyse Bilis išvydo gilų išmanymą, prieš kurį visas 
dvidešimtas amžius buvo tik šešėlis, ir jisai sudrebėjo. 

Tą vakarą, kai atsistojo ant svarstyklių vonios kambaryje greti- 
mais jo kylio formos miegamojo, svoris buvo nukritęs iki 137. 


Aštuonioliktas skyrius 
PAIEŠKOS 


Old Orčard Byčas, pasakė padavėja. Tai triukšmingiausias iš 
triukšmingiausiųjų. Viešbučio registratorius sutiko su tokiu apbūdi- 
nimu. 

Taip pat ir mergina turistų informacijos būdelėje keturios mylios 
toliau autostrada, nors ir vengė tokių akivaizdžiai niekinamų termi- 

nų. Bilis pasuko savo išsinuomotąjį automobilį Old Orčard Byčo 
linkui, kuris buvo apie aštuoniolika mylių į pietus. 

Dar mylią iki paplūdimio eismas tiek sulėtėjo, jog mašinos šliau- 
žė buferis į buferį. Didžiuma transporto priemonių parade turėjo ka- 
nados registracijos numerius. Daugelis iš jų buvo apšepę atostogi- 
niai namukai ant ratų - tokie dideli, jog, atrodė, pajėgtų sutalpinti vi- 
są futbolo komandą. Žmonės, matė Bilis, tiek šliaužiančiame maši- 
nų sraute, tiek einantys abipus kelio, daugiausiai, regis, buvo apsi- 
nuoginę, kiek leido įstatymas, kai kada ir dar labiau - gausybė vir- 
velinių bikinių, kiaušius aptempiančių glaudžių, demonstruojamų 
aliejais išteptų kūnų. 

Bilis mūvėjo mėlynais džinsais, baltais marškiniais atlapa apy- 
kakle ir sportiniu švarkeliu. Sėdėjo už vairo ir leipo nuo karščio, 
nors automobilyje oro kondicionierius veikė visu pajėgumu. Bet jis 
neužmiršo, kaip į jį pažiūrėjo viešbučio kambarius aptarnaujantis 
vaikinukas. Bilis buvo tiek išsirengęs, kiek galėjo išdrįsti, net jeigu 
jam tektų užbaigti dieną permirkusiais nuo prakaito sportukais. 

Šliaužiantis transporto srautas perkirto druskingąsias pelkes, 
praslinko pro kokius porą tuzinų užkandinių, prekiaujančių omarais 
bei moliuskais, ir paskiau ėmė vingiuoti per siena sienon, galas ga- 
lan susigrūdusių vasarnamių zoną. Priešais daugelį tų namų ant lau- 
ko baldų sėdėjo panašiai pusnuogiai žmonės, valgantys, skaitinėjan- 
tys pigius romanus ar paprasčiausiai stebintys nepaliaujamą trans- 
porto tėkmę. 

Dieve, pagalvojo Bilis, kaip jie atlaiko išmetamyjų dujų dvoką? 
ir paskiau sumojo, kad jiems galbūt šitai patinka, kad galbūt jie kaip 
tik todėl sėdi čia, o ne pliaže, nes šitai jiems primena namus. 

Vasarnamiai užleido vietą moteliams su iškabomis ON PARLE 
FRANCAIS ICI*, PER 250 DOL. KANADOS VALIUTA KEI- 
ČIAMA PARITETIŠKAI, DEMONSTRUOJAME PER KABELI- 
NE VIDURNAKČIO RIEBUMĖLIUS ir 3-YS MINUTĖS IKI 


* “Cia kalbama prancūziškai" (pranc.). 

OKEANO, BONJOUR A NOS AMIS DE LA BELLE PROVIN- 
CE!“ 

Moteliai užleido vietą pagrindinei monotonijai, regis, daigiausia 
susidedančiai iš nupigintų fotoaparatų parduotuvių, suvenyrų krau- 
tuvėlių ir gausybės kioskelių, prekiaujančių nešvankia literatūra. 
Jaunimėlis nukirptais džinsais ir aptemptais sportinukais slampinė- 
j0 ten ir atgal, vieni susikibę už rankų, kiti be jokio domesio Žžvelg- 
dami į purvinus langus, dar kiti - besivažinėjantys riedlentėmis ir su 
nuobodulio mina staigiais sūkiais nardantys tarp pėsčiųjų grupelių. 
Pakerėtoms, nerimastingoms Bilio Haleko akims visi atrodė su 
antsvoriu ir visi - netgi vaikigaliai ant riedlenčių - tartum kažką 
kramsnojo: tai picos riekelę, tai bulvių traškučius, šokoladuką, pa- 
kelį kukurūzų spragėsių, cukraus vatos kūgį. Jis išvydo storulį su 
palaidais baltais marškiniais, plačiais kaip maišas žaliais bermudais 
ir virveliniais sandalais ryjantį pėdos ilgumo dešrainį. Nuo smakro 
jam karojo kažkokia juostelė - gal svogūno, gal rauginto kopūsto. 
Tarp putnių savo kairės rankos pirštų jis laikė dar porą dešrainių, ir 
Biliui atrodė panašus į fokusininką scenoje, demonstruojantį pub- 
likai raudonus guminius sviedinukus prieš tai, kai privers tuos 1š- 
nykti. 

Toliau sekė atrakcionų zona. Dangaus fone dunksojo “velnio 
kalnelių" karkasas. Milžiniška vikingų laivo kopija vis statėjančiais 
pusračiais sūpavosi pirmyn ir atgal, o viduje prisirišę keleiviai kly- 
kavo iš išgąsčio. Biliui iš kairės karuselėje tilindžiavo varpeliai 1r 
blykčiojo šviesos; jam iš dešinės autodrome paaugliai dryžuotomis 
jūrinukėmis varinėjo vienas į kitą elektromobilius. Tuoj už karuse- 
lės jauna porelė bučiavosi. Ji rankomis buvo apsivijusi jo kaklą, vie- 
na savo ranka jis glamonėjo jos sėdmenis, kitoje laikė skardinėlę 
“Budweiser'10". 

Aha, pagalvojo Bilis. Aha, kaip tik ta vieta. Ne kitaip. 


* “Sveiki mūsų bičiuliai iš gražiosios provincijos!'. Cia turima galvoje 
Kanados provincija Kvebekas, kur kalbama prancūziškai. 

Jis pasistatė automobilį įkaitusioje makadamo parkavimo aikšte- 
lėje, sumokėjo prižiūrėtojui septyniolika dolerių už pusę dienos, 
perkėlė savo piniginę iš užpakalinės džinsų kišenės į vidinę sporti- 
nio švarkelio kišenę ir leidosi šniukštinėti. 

Iš pradžių Bilis pamanė, kad svoris krinta galbūt dar greičiau. 
Visi Žiūrėjo į jį. Tačiau racionalioji proto dalis greitai jį nuramino: 
taip yra dėl jo drabužių, o ne dėl to, koks atrodo po drabužiais. 

Žmonės lygiai taip pat spoksotų į tave, jeigu spalį pasirodytum 
ant šių lentatakių su glaudėmis ir trumparankoviais sportinukais, 
Bili. Tu - tik vienas iš žiūrėtinų objektų, o čia yra daug į ką žiūrėti. 

Ir tai tikrai buvo tiesa. Bilis pamatė storulę juodu bikiniu, jos 
tamsiai įdegusi oda spindėjo nuo aliejų. Pilvą turėjo didžiulį, o maž- 
ne mitologiniai ilgųjų jos šlaunų raumenų išlinkiai keistai jaudino. 
Nelyginant okeano laineris, banguojančiai stūbuodama sėdmenimis, 
ji judėjo linkui plačia balta juosta nusidriekusio pliažo. Jis pamatė 
tupintį picos kioskelio pavėsyje groteskiškai riebų pudelį su vasariš- 
kai nukirptais gaurais, abejingai nukarusiu liežuviu - daugiau pilku 
nei rausvu. Pamatė dvejas kumštynes, pamatė, kaip didžiulė žuvėd- 
ra margai pilkais sparnais ir juodutėlėmis akimis nėrė žemyn ir iš- 
griebė iš kūdikio vežimėlyje rankutės taukuotą spurgą. 

O už viso to plytėjo kaulo baltumo Old Orčard Byčo paplūdimio 
puslankis, kurio baltuma buvo bemaž visiškai užgožta besideginan- 
čiųjų ankstyvos vasaros povidudienio saulėje. Ir pliažas, ir Atlanto 
vandenynas už jo atrodė kažkokie sumažinti ir nupiginti erotinės 
pulsacijos jų prieigose - žmonių su bedžiūstančiu ant rankų, lūpų ir 
skruostų maistu gaudesio, verslautojų šūksnių (“Atspėkite savo svo- 
rį! - kažkur sau iš kairės išgirdo Bilis. - Jeigu aš aprisriksiu daugiau 
nei penkiais svarais, galėsit rinktis už dolerį!"), šaižių Žvygesių, 
atsklindančių iš atrakcionų, besiliejančios iš barų gergždžiančios ro- 
ko muzikos. 

Staiga Bilį apėmė visiško nerealumo jausmas - žvilgsnio į save 

iš šalies, lyg patirtų iš tų “Fate" žurnalo pateikiamų astralinės pro- 

jekcijos pavyzdžių. Vardai - Heidės, Penšlio, Lindos, Hjustono - at- 
rodė skambantys netikrai, metališkai, nelyginant vardai, ekspromtu 
sugalvoti prastai istorijai. Jam dingojosi, kad gali pažvelgti už daik- 
tų ir matyti šviesas, kino kameras, scenos darbininkus ir dar kokį 
nors neįsivaizduojamą “realų pasaulį". Jūros kvapas tartum buvo 
nustelbtas gendančio maisto ir druskos kvapų. Garsai nutolo, lyg 
atsklisdami 1lgu ilgu koridoriumi. 

Astralinė projekcija, pabučiuokit man subinėn, kažkoks neaiškus 
balsas ištarė. Rengiesi gauti saulės smūgį, drauguži. 

Juokinga. Niekad nesu patyręs saulės smūgio. 

Ką gi, manau, kai numeti šimtą dvidešimt svarų, tavasis termos- 
tatas iš tiesų eina velniop. Nagi, trauksies iš saulės, ar nori atsidurti 
kokios nors ligoninės priimamajame, diktuodamas savuosius “Mė- 
lynojo kryžiaus" ir “Mėlynojo skydo" draudos numerius? 

- Puiku, įkalbėjai mane, - sumurmėjo Bilis, ir vaikėzas, kuris ėjo 
pro šalį kimšdamasis burnon dėželę “Reese's Pieces" saldainiukų*, 
pasisukęs metė į jį tiriamą žvilgsnį. 

Priekyje kėpsojo baras pavadinimu “Septynios jūros". Prie durų 
priklijuoti du lapukai: VĖSU KAIP LEDAUNĖJ skelbė vienas; 
SMAGAUS LAIKO TERMINALAS skelbė kitas. Bilis įėjo vidun. 

“Septyniose jūrose" buvo ne tik vėsu kaip ledaunėj, bet ir palai- 
mingai ramu. Ant automatinio grotuvo buvo priklijuotas užrašas: 
PRAEITĄ VAKARĄ KAŽKOKS SUBINGALVIS MAN ĮSPYRĖ, 
IR DABAR AŠ IŠVESTAS IŠ RIKIUOTĖS. Žemiau buvo parašy- 
tas prancūziškas vertimas. Bet iš senos užrašo išvaizdos ir dulkių 
ant grotuvo Bilis nusprendė, kad paminėtasis “praeitas vakaras" ga- 
lėjo būti prieš daugelį daugelį metų. Bare sėdėjo keletas nuolatinių 
lankytojų, daugiausia - senyvų žmonių, vilkinčių labai panašiai kaip 

kėm ir trik-trak. Beveik visi buvo skrybėliuoti. 


* Spalvoti sagelių pavidalo saldainiukai, panašūs į M £ M". 

- Kuo galėčiau patarnauti? - paklausė barmenas prieidamas. 

- Malonėkite “Schooner'10". 

- Gerai. 

Alus buvo paduotas. Bilis gėrė pamažėle, stebėdamas pro baro 
langą žmonių antplūdžius ir atoslūgius ant lentatakio, klausydama- 
sis seniokų murmesio. Pasijautė beatgaunąs šiek tiek jėgų - šiek tiek 
realybės suvokimo. 

Barmenas sugrįžo. 

- Išmesite dar? 

- Prašom. Ir norėčiau su jumis šnektelti, jeigu turite laiko. 

- Apie ką? 

- Apie kai kuriuos žmones, kurie galėjo čia pabuvoti. 

- Kur “čia"?? “Jūrose"'? 

- Old Orčarde. 

Barmenas nusijuokė. 

- Kiek man matyti, visi iš Meino ir pusė Kanados vasarą čia pa- 
buvoja, sūnau mielas. 

- Tie Žmonės čigonai. 

Krenkštelėjęs barmenas atnešė Biliui naują butelį “Schooner'io". 

- Turite omeny atklydėlišką verslą. Visi, atvykstantys vasarą į 
Old Orčardą, tokios rūšies. Tačiau ši vietelė kitokia. Daugelis mūsų 
lankytojų gyvena čia kiaurus metus. Antai tie Žmonės... - jis parodė 
pro langą, niekinamai numodamas plaštaka. - Atklydėliai. Kaip ir 
jūs, misteri. 

Bilis rūpestingai stiklo kraštu įsipylė alaus ir padėjo ant stalo de- 
šimties dolerių banknotą. 

- Kažin ar mes gerai vienas kitą suprantame. Aš kalbu apie tik- 
rus, autentiškus čigonus, ne apie turistus ar vasarotojus. 

- Tikrus... O, matyt, turite omeny tuos žmonėkus, kurie stovyk- 
lavo šalimais “Druskos pirkios“. 

Biliui krūtinėje suspurdėjo širdis. 

- Gal parodyti jums nuotraukas? 

- Nieko nepadės, aš tų žmonių nemačiau, - jis žvilgtelėjo į de- 
šimtinę, paskiau pašaukė: - Lonai! Loni! Ateik minutėlei! 

Vienas iš sėdinčių prie lango seniokų atsistojo ir atšlepsėjo prie 
baro. Jis vilkėjo pilkomis medvilninėmis kelnėmis, baltais, sau per 
dideliais marškiniais ir lankstomu kraštu šiaudine skrybėle. Veidas 
pavargęs, tik akys gyvos. Biliui jis kažką priminė, ir po kelių aki- 
mirkų tai atėjo galvon. Seniokas atrodė kaip Li Strasbergas, moky- 
tojas ir aktorius. 

- Tai Lonas Endersas, - pristatė barmenas. - Vakariniame miesto 
pakrašty turi namuką. Toj pačioj pusėj, kur ir “Druskos pirkia". Lo- 
nas mato viską, kas dedasi Old Orčarde. 

- Aš Bilas Halekas. 

- Malonu susipažinti, - sušvapsėjo Lonas Endersas popierišku 
balsu ir nusitaikė į taburetę šalimais Bilio. Neatrodė, kad būtų kaip 
reikiant atsisėdęs, veikiau tik sulenkė kelius, kai jo sėdmenys paki- 
bo viršum taburetės sostelio. 

- Išgersit alaus? - paklausė Bilis. 

- Negaliu, - sušlameno popieriškas balsas, ir Bilis kiek pasuko 
galvą, stengdamasis išvengti šleikščiai salsvo Enderso kvapo. - 
Šiandien jau vieną įmečiau. Daktarai sako, daugiau nevalia. Vidu- 
riai nekokie. Jeigu būčiau automobilis, mane jau seniai būtų išmetę 
laužynan. 

- O, - nepatogiai pratarė Bilis. 

Barmenas nusisuko nuo jų ir ėmė krauti alaus stiklus indų plo- 
vyklėn. Endersas pažvelgė į dešimties dolerių banknotą. Paskiau vėl 
pakėlė akis į Bilį. 

Halekas ėmė darsyk aiškinti, o Endersas išvargęs, pernelyg Žvil- 
gančiu veidu svajingai žvelgė į “Septynių jūrų“ prieblandą. Tyliai 
dindiliavo karuselės varpeliai - tarsi per sapną nugirsti garsai, atsk- 
lindantys nuo kaimyninių durų. 

- Jie čia buvo, - prašneko jis, kai Bilis baigė. - Taip, jie čia bu- 
vo. Nebuvau matęs jokių čigonų septynerius metus ar daugiau. Ko- 
kius dvidešimt metų jie čia nesirodė. | 


204 


Bilis stipriai sugniaužė alaus stiklą, kurį laikė dešinėje rankoje, 
ir jo nesutrupino tik visomis valios pastangomis prisivertęs atleisti 
gniaužtą. Jis atsargiai pastatė stiklą ant baro. 

- Kada? Jūs įsitikinęs? Ar nenujaučiate, kur jie rengėsi patraukti 
toliau? Ar galite?.. 

Endersas ištiesė ranką - baltą, nelyginant iš šulinio ištraukto 
skenduolio. Biliui ji pasirodė blausiai perregima. 

- Ramiau, drauge mano, - sušlameno jis. - Papasakosiu jums, ką 
žinau. Tomis pačiomis valios pastangomis Bilis prisivertė tylėti ir 
tik laukti. 

- Aš pasiimsiu dešimtinę, nes atrodo, kad jūs išgalite mokėti, 
drauge mano, - sušnabždeno Endersas. Jis įsikišo banknotą į marš- 
kinių kišenę ir paskiau sugrūdo kairės rankos nykštį ir smilių sau 
burnon, pasitaisydamas viršutinę dantų plokštelę. - Bet kalbėsiu už 
dyką. Velnias, kai pasensti, sužinai turįs užmokėti, kad tavęs klau- 
sytųsi... Paprašykite Timį, gal įpiltų man stiklą šalto vandens, gerai? 
Matyt, netgi vieno butelio alaus per daug, - pašėlusiai degina tai, kas 
dar likę iš skrandžio, - bet sunku Žmogui atsisakyti visų malonumų, 
nors jie ir nebesuteikia jam malonumo. 

Bilis šūktelėjo barmenui, ir šis atnešė Endersui vandens su ledu. 

- Tu gerai laikais, Lonai? - paklausė statydamas stiklą ant stalo. 

- Būdavo geriau, būdavo blogiau, - sušnabždėjo Lonas ir paėmė 
stiklą. Mirksnį Bilis pamanė, kad tasai pasirodys jam per sunkus. 
Bet seniokas pakėlė jį prie burnos, nors pakeliui vandens šiek tiek 
1r išsilaistė. 

- Kalbėsies su tuo vyrioku? - paklausė Timis. 

Šaltas vanduo tartum atgaivino Endersą. Jis pastatė stiklą ant ba- 
ro, pažvelgė į Bilį, paskiau vėl į barmeną. 

- Manau, kažkas privalėtų, - tarė. - Jis dar neatrodo man taip blo- 
gai... Bet eina tenlink. 

Endersas gyveno nedidukėje pensininkų kolonijoje prie Olos ke- 
lio. Pasak jo, Olos kelias - dalis “tikrojo Old Orčardo“", tojo, kurį ar- 
batpinigiai aplenkia. 

- Arbatpinigiai? - paklausė Bilis. 

- Liaudis, drauge mano, liaudis. Mudu su žmona atsikėlėme į šį 
miestą 1946-aisiais, tuoj po karo. Ir nuo tada likau čia. Išmokau kaip 
susikombinuoti arbatpinigių iš neprilygstamo meistro - Vienišiaus 
Tomio Makdži, jau seniai mirusio. Šaukdavau visa gerkle, tikrai, o 
dabar ką jūs girdite - visa, kas likę. 

Vėl krizulys - silpnas, bemaž kaip priešaušrio brizo dvelksmas. 

Endersas, regis, pažinojo visus, susijusius su tuoju vasaros kar- 
navalu, koksai buvo Old Orčardas - pardavėjus, gatvės prekeivius, 
krantinės darbininkus, čikanus* - (suvenyrų siūlytojus), šundarbius 
(atrakcionų mechanikus), išgrūdikus, pramogautojus, kekšeles ir są- 
vadautojus. Daugelis jų buvo kiauramečiai žmonės, kuriuos jis pa- 
žinojo dešimtis metų, arba kas vasarą sugrįžtantieji kaip migruojan- 
tys paukščiai. Jie sudarydavo pastovią, daugmaž draugišką bendruo- 
menę, kurios vasarotojai niekados neregėdavo. 

Jis taip pat pažinojo didžiumą tokių, kuriuos barmenas pavadino 
“atklydėlišku verslu?'. Šitie buvo tikrieji trumpalaikiai - žmonės, pa- 
sirodantys savaitei ar dviem, prasukantys kokį nors reikaliuką karšt- 
ligiškoje Old Orčardo, pramogų miesto, atmosferoje ir traukiantys 
toliau. 

- Ir jūs prisimenate juos visus? - suabejojo Bilis. 

- O, aš neprisiminčiau, jeigu metai iš metų jie keistųsi, - suš- 
nabždėjo Endersas, - bet su atklydėlių verslu yra kitaip. Jie ne tokie 
pastovūs kaip šundarbiai ir šlamančiųjų viliokliai, bet irgi turi savus 
įpročius. Tarkim, 1957-aisiais matei kokį vyrioką ant lentakio, par- 
davinėjantį iš rankos “hulahupos" lankus. 1960-aisiais jį vėl išvys- 


* Chicanos (amer. sl.) - niekinama meksikiečių pravardė. 

ti, pardavinėjantį brangius laikrodžius po tris baksus už vieną. Plau- 
kai dabar galbūt juodi vietoj buvusių šviesių, ir todėl jis įsivaiz- 
duoja, kad žmonės jo neatpažins ir, spėju, vasarotojai neatpažįsta, 
net jeigu buvo čia 1957-aisiais, nes sugrįžta pas jį ir vėl lieka kvai- 
lio vietoje. Bet mes jį pažįstame. Pažįstame atklydėlišką verslą. Nie- 
kas nesikeičia, išskyrus jų prekę, o tai visada esti kelis žingsnius už 
įstatymo ribų. Narkotikų platintojai - tie kitokie. Tokių pernelyg 
daug, ir jie visad patenka į cypę arba išmiršta. O kekšės per greit 
sensta, kad norėtum jas prisiminti. Betgi jūs norėjote pakalbėti apie 
čigonus. Turbūt jie - visų seniausias atklydėliškas verslas, kai apie 
tai pagalvoji. 

Bilis išsitraukė iš švarkelio kišenės voką su fotografijomis ir 
paskleidė jas ant prekystalio nelyginant pokerio kortų pirkinį. Dži- 
na Lemkė. Samiuelis Lemkė. Ričardas Kroskilas. Mora Starberd. 

Taduzas Lemkė. 

- Ak! - kai Bilis padėjo ant prekystalio tą paskutiniąją, seniokas 
garsiai įkvėpė oro, o paskiau prašneko tiesiai į fotografiją, nuo ko 
Biliui pašiurpo oda. - Tedi, tu senas kekšūne! 

Jis pakėlė akis į Bilį ir nusišypsojo, bet Bilis nesidavė apgauna- 
mas - seniokas buvo išsigandęs. 

- Man pasirodė, kad tai jis, - patamsyje mačiau ne daugiau kaip 
siluetą - tai buvo prieš tris savaites. Tik siluetą patamsy, bet man 
pasirodė... ne, aš žinojau... 

Jis pagrabinėjo vandens su ledu, vėl pakėlė stiklą prie lūpų, pra- 
liedamas daugiau - šįsyk ant savo marškinių. Aiktelėjo nuo šalčio. 

Priėjo barmenas ir pasiuntė Bilui priešišką žvilgsnį. Endersas 
mašinaliai ištiesė ranką, parodydamas, kad jam viskas gerai. Timis 
vėl pasitraukė prie indų plovyklės. Endersas apvertė Taduzo Lem- 
kės fotografiją. Antroje pusėje buvo užrašas: “Fotografuota Etlbore, 
Mas., 1983-ųjų gegužės vidurys". 

- Ir jis nepaseno nė viena diena nuo tada, kai 1963-iaisiais pirmą- 
syk jį ir jo draugus išvydau čia, - baigė Endersas. 

Jie įsirengė stovyklą už Herko “Druskos pirkios omarų salės“ 
prie 27-ojo kelio. Laikėsi ten keturias dienas ir keturias naktis. 
Penktąjį rytą jie paprasčiausiai buvo dingę. Olos kelias vinguriavo 
visai netoliese, ir Endersas papasakojo, kad antrą vakarą, kai čigo- 
nai ten įsikūrė, jis nužingsniavo pusę mylios (Biliui buvo sunku įsi- 
vaizduoti, kad ši žmogaus šmėkla pajėgtų nužengti netgi už kvarta- 
lo kampo, bet jis nuleido tai negirdom) jų pasižiūrėti, nes šie jam 
priminė senuosius laikus, kai žmogus galėjo užsiimti savo verslu, 
Jeigu tik tokį turėjo, o Džonas Įstatymas nestojo skersai kelio ir lei- 
do veikti. 

- Kurį laiką pastovėjau tylus šalimais kelio, - pasakojo Endersas. 
- Tai buvo įprastas balaganiškas reginys, čigonų sambūris - kuo 
daugiau dalykai keičiasi, tuo labiau jie išlieka tokie patys. Tada 
buvo vien palapinės, dabar - furgonai, turistinės priekabos ir pana- 
šiai, tačiau viduje dedasi vis tas pat. Čigonė, pranašaujanti ateitį. 
Dvi, trys - pardavinėjančios miltelius damoms... du čigonai, parda- 
vinėjantys miltelius vyrams. Spėju, būtų pasilikę ilgiau, bet girdė- 
jau, jie surengė šunų kovą kažkokiems turtingiems kanukams*, ir 
valstijos kopai tai suuodė. 

- Šunų kovas! 

- Žmonės mėgsta lažintis, drauge mano, ir atklydėliškas verslas 
visad linkęs sutvarkyti dalykus, iš kurių jie nori lažintis - tai viena, 
dėl ko kaip tik egzistuoja atklydėliškas verslas. Šunys ar gaidžiai su 
plieniniais pentinais, o galbūt netgi dvejetas vyrų su siaurutėlaičiais 
aštriais peiliais, kurie atrodo bemaž kaip smaigai, ir kiekvienas 1š jų 
įsikanda šerpės galą, ir tas, kuris pirmas paleidžia iš dantų savąjį ga- 
lą, lieka pralaimėjusiuoju. Tai čigonai vadina “garbinga kova". 

Endersas žvelgė į save užbario veidrodyje - į save ir kiaurai save. 

- Taip, visa buvo kaip senais laikais, - svajingai pratarė jis. 
Užuodžiau jų verdamos mėsos kvapą, ypatingai paruoštos, su žaliai- 


* Taip pravardžiuojami Kanados prancūzai. 

siais pipirais ir tuo jų mėgstamu alyvų aliejumi, nuo kurio kvapas 
aitrus, kai sklinda iš puodo, o paskiau - malonus, kai mėsa išvirusi. 
Girdėjau juos kalbantis savąja kalba ir dunksnius - kažkas mėtė pei- 
lius į lentą. Dar kažkas kepė duoną - senoviškai, ant karštų akmenų. 
Visa buvo kaip senais laikais, tiktai ne aš. Jaučiausi išsigandęs. Na, 
čigonai visados man šiek tiek keldavo baimę. Skirtumas tik tas, kad 
seniau aš vis tiek būčiau pas juos nuėjęs. Velniai rautų, juk aš bal- 
tasis, ar ne tiesa? Senais laikais aš būčiau tiesiai nuėjęs prie jų lau- 
žo, didumėlio kad jį kur galas, ir nusipirkęs išgerti ar keletą žolytės 
suktinių - ne vien, kad būčiau norėjęs išgerti ar dūmelio, bet ir pasi- 
dairyti aplink. Bet seni laikai mane susendino, drauge mano, o kai 
senas Žmogus išsigandęs, jis nežengia paprasčiausiai nieko neboda- 
mas, kaip tada, kai dar mokėsi skustis. Tad aš tik stovėjau patamsy, 
- “Druskos pirkia" buvo man iš vienos pusės, o visi tie išrikiuoti 
furgonai, turistiniai namukai ant ratų ir universalai - iš kitos, - ir ste- 
bėjau, kaip jie vaikštinėja apie laužą, klausiausi jų kalbų ir juoko, 
uodžiau jų maisto kvapus. O paskiau atsidarė vieno iš tų turistinių 
namukų galas - ant jo šono buvo nupiešta moteris ir baltas arklys su 
iš galvos kyšančiu ragu, kaip ten jis vadinasi?.. 

- Vienaragis, - pagelbėjo Bilis, ir jam pasirodė, kad balsas tartum 
atsklidęs iš kažkur kitur ar yra kažkieno kito. Labai gerai Žinojo tą 
namuką; pirmą kartą jį išvydo tądien, kai čigonai atsidangino į Ferv- 
jū viešajį parką. 

- Paskiau kažkas iš vidaus išlipo, - tęsė Endersas. - Vien šešėlis, 
žėrintis cigaretės galas, bet aš žinojau, kas tenai buvo, - seniokas 
blyškiu pirštu patapšnojo žmogaus su skarele fotografiją. - Tai jis. 
Jūsų draugelis. 

- Jūs įsitikinęs? 

- Jis giliai užsitraukė cigaretę, ir aš išvydau... tą, - Endersas pa- 
rodė į tai, kas buvo likę iš Taduzo Lemkės nosies, bet nevisiškai pri- 
silietė žvilgančio fotografijos paviršiaus, tartum sąlytis būtų grėsęs 
užsikrėtimu. 

- Ar kalbėjot su juo? 

- Ne, - atsakė Endersas. - Bet jis mane užkalbino. Aš stovėjau te- 
nai tamsoje, ir prisiekiu Dievu, jis net nežiūrėjo mano pusėn. Ir iš- 
tarė: “Mažumėlę ilgiesi savo žmonos, a, Flešai? Nieko, dabar tu net- 
rukus jau būsi su ja." Paskiau jis pirštų galais nuspriegė cigaretę ir 
nuėjo prie laužo. Pamačiau, kaip sykį žybtelėjo ugnies šviesoje jo 
ausyje auskaras, ir tik tiek. 

Delnu jis nusišluostė nuo smakro vandens lašelius ir pažvelgė į 
Bilį. | 

- Flešu paprastai mane šaukdavo, kai dirbau smulkiu prekeiviu 
krantinėje šeštajame dešimtmetyje, drauge mano, bet jau daugelį 
metų niekas manęs taip nebevadina. Juk stovėjau giliai šešėlyje, bet 
jis mane pamatė ir pašaukė senuoju vardu - turbūt čigonai pasakytų 
- slaptuoju vardu. Jiems velniškai svarbu Žinoti žmogaus slaptąjį 
vardą. 

- Nejaugi? - paklausė Bilis veikiau paties savęs. 

Vėl priėjo Timis, barmenas. Šįsyk jis prašneko į Bilį bemaž švel- 
niai... 1r tarytum Lono Enderso šalimais nė nebūtų: 

- Lonis uždirbo dešimtinę, bičiuli. Palikit jį ramybėj. Jis nėra 
tvirtas, ir nuo šio jūsų pokalbėlio labiau nesutvirtės. 

- Man viskas gerai, Timi, - gynėsi Endersas. 

Timis nežiūrėjo į jį. Žiūrėjo į Bilį Haleką. 

- Noriu, kad iš čia dingtumėte, - pasakė Biliui tuo pačiu santūriu, 
bemaž švelniu tonu. - Man nepatinka jūsų išvaizda. Atrodote lyg 
pikta lemtis, tykanti šios vietos. Alus nemokamai. Tik eikite sau. 

Bilis pažvelgė į barmeną išsigandęs ir kiek nužemintai. 

- Gerai, - sutiko jis. - Tik dar vienas klausimėlis, ir aš išeinu, - 
grįžtelėjo į Endersą. - Kurlink jie pasuko? 

- Nežinau, - iškart atsakė Endersas. - Čigonai nepalieka adresų, 
kur jiems persiųsti laiškus, drauge mano. 

Biliui nusviro pečiai. 

- Bet aš jau buvau atsikėlęs, kai jie kitą rytą pajudėjo iš miesto. 
Ir šiaip aš dabar miegu sušiktai, o daugelio jų furgonų ir automobi- 

lių ne itin geri duslintuvai. Mačiau čigonus išvažiuojant iš miesto 
27-ąja autostrada ir patraukiant šiaurėn 1-uoju keliu. Spėju, kad... į 
Roklendą, - seniokas giliai, krūpčiodamas atsiduso, ir Bilis susirū- 
pinęs palinko prie jo. - Roklendą arba galbūt Butbei Harborą. Taip. 
Ir tai visa, ką aš Žinau, drauge mano, neskaitant to, kad kai jis mane 
pavadino Flešu, mano slaptuoju vardu, aš iki pat teniso batelio pri- 
sišlapinau kairę kelnių klešnę, - ir Lonas Endersas staiga pravirko. 

- Misteri, ar eisit sau pagaliau? - paklausė Timis. 

- Einu, - pasakė Bilis ir tai padarė. Tik dar stabtelėjęs spustelti 
senioko siaurą, bemaž bekūnį petį. 

Lauke saulė tvokstelėjo į jį nelyginant kūju. Dabar popietė buvo 
jau įpusėjus, saulė krypo vakarop, ir pasižiūrėjęs kairėn Bilis išvy- 
do savo paties tamsų it rašalas šešėlį - tokį laibą kaip vaiko lazdele 
ant įkaitusio smėlio pabrėžtą figūrą. 


+ 


Jisai surinko srities kodą 203. 

Jiems velniškai svarbu žinoti žmogaus slaptąjį vardą. 

Surinko 555. 

Noriu, kad iš čia dingtumėte. Man nepatinka jūsų išvaizda. 

Surinko 9231 ir klausėsi tenai toli namuose, Storulių Mieste, 
pradėjusių skambėti telefono signalų. 

Atrodote lyg pikta lemtis, tykanti... 

- Alio? - balsas, laukiantis 1r šiek tiek uždusęs, buvo ne Heidės, 
o Lindos. Gulėdamas ant lovos savajam pleišto formos viešbučio 
numeryje, Bilis užmerkė akis nuo staiga plūstelėjusių ašarų karščio. 
Išvydo ją tokią kaip aną vakarą, kai vedėsi Žibintų alėja ir kalbėjosi 
apie tą nelaimingąjį įvykį - su senais šortais, ilgomis, kumelaitiško- 
mis kojomis. 

Ką tu jai pasakysi, Bili, vaikine? Kad praleidai dieną pliaže, 
prakaituodamas skysčiais, kad tavo priešpiečiai buvo du stiklai 
alaus ir kad nepaisant gausios vakarienės, kurioje pagrindinis vaid- 

muo teko dviem jautienos žlėgtainiams, šiandien netekai trijų svarų, 
o ne įprastinių dviejų? 

- Alio? 

Kad esi pikta lemtis, tykanti šios vietos? Kad apgailestauji, jog 
melavai, bet juk visi tėvai taip daro? 

- Alio, ar kas kalba? Tai tu, Bobi? 

Vis dar užsimerkęs Bilis atsiliepė: 

- Čia tėtis, Linda. 

- Tėtukas? 

- Brangute, aš negaliu kalbėti, - pasakė jis. Nes aš beveik verkiu. 
- Man vis dar krenta svoris, bet, regis, aš aptikau Lemkės pėdsakus. 
Perduok šitai mamai. Regis, aš aptikau Lemkės pėdsakus, prisi- 
minsi? 

- Tėtuk, prašau sugrįžk! - ji verkė. Bilio ranka, gniaužianti tele- 
fono ragelį, pabalo. - Aš pasiilgau tavęs 1r nebeleisiu jai, kad vėl 
mane išsiųstų iš namų. 

Neaiškiai jis dabar išgirdo Heidę: 

- Lin? Tai tėtis? 

- Myliu tave, lėlyt, - pasakė jis. - Ir myliu tavo mamą. 

- Tėtuk... 

Tylių garsų maišatis. Paskiau ragelyje suskambo Heidės balsas. 

- Bili? Bili, užteks šito, prašau grįžk pas mus. 

Bilis švelniai padėjo ragelį ir persivertęs ant lovos panardino vei- 
dą į sukryžiuotas rankas. 


< 


Kitą rytą jis išsirašė iš Pietų Portlendo “Šeratono" ir patraukė į 
šiaurę 1-uoju keliu - ilga pakrantės autostrada, prasidedančia Fort 
Kente, Meino valstijoj, ir pasibaigiančia Ki Veste, Floridoje. Į Rok- 
lendą ar galbūt Butbei Harborą, “Septyniose jūrose“ pasakė senio- 
kas, bet Bilis nesirengė rizikuoti. Sustodavo kas antroje ar kas tre- 
čioje degalinėje prie šiaurėn besidriekiančios kelio juostos; sustoda- 

vo prie universalinių parduotuvių, kur ant sulankstomųjų kėdžių sė- 
dėjo senukai, kramtydami dantų krapštukus ar medinius degtukus. 
Rodydavo fotografijas kiekvienam, kuris sutikdavo pažiūrėti; išmai- 
nė du šimto dolerių kelioninius čekius į dvidolerinius banknotus ir 
dalijo juos į visas puses kaip Žmogus, propaguojantis abejotino po- 
puliarumo radijo laidas. Dažniausiai jis rodė keturias fotografijas: 
Džinos, su jos alyvmedžio spalvos oda ir tamsiomis, žadančiomis 
akimis; perdirbtojo iš laidotuvinio “Kadilako" furgono; “Folksvage- 
no'' autobusiuko su ant šono nutapytais mergina ir Ožiaragiu; Tadu- 
zo Lemkės. 

Kaip ir Endersas, Žmonės nenorėjo turėti su šia reikalo, netgi 
liesti. 

Bet jie visi mielai padėdavo, ir Biliui Halekui buvo nesunku at- 
sekti čigonų kelią pakrante. Ne dėl svetimų šiai valstijai registraci- 
jos numerių; vasarą Meine galėjai matyti daugybę svetimų numerių. 
Padėjo tai, kaip automobiliai ir furgonai keliavo drauge, bemaž - bu- 
feris į buferį; spalvingi piešiniai ant jų šonų; pagaliau ir pats čigonų 
elgesys. Daugelis žmonių, su kuriais Bilis kalbėjosi, teigė, kad mo- 
terys ir vaikai vagiliavo, bet visiems, atrodė, buvo sunku pasakyti, 
kas būtent buvo pavogta, ir nė vienas, kiek pavyko Biliui įsitikinti, 
dėl šių tariamų vagysčių nesikreipė į kopus. 

Dažniausia jie prisimindavo čigoną su pūvančia nosimi - jeigu 
būdavo jį matę, prisimindavo užvis labiausiai. 

Sėdėdamas su Lonu Endersu “Septyniose jūrose", Bilis buvo at- 
silikęs nuo čigonų trimis savaitėmis. “Bobo greitojo aptarnavimo 
degalinės" savininkas nepajėgė prisiminti dienos, kurią vieną po ki- 
to pildė jų lengvuosius automobilius, sunkvežimaičius ir furgonus, 
tačiau, anot jo, “jie smirdėjo kaip indėnai". Bilis pagalvojo, kad ir 
nuo paties Bobo kvapas gerokai išlaikytas, bet nusprendė, kad šitai 
pasakyti būtų gana neišmintinga. Koledežo studenčiokas, uždar- 
biaujantis “Falmuto smuklėje" anapus kelio priešais “Greitojo ap- 
tarnavimo degalinę“, sugebėjo tiksliai prisiminti dieną - tai buvo 

birželio 2-ąją, jo gimtadienį, ir jis jautęsis ne itin laimingas, kad 
tenka dirbti. Bilis su abiem kalbėjosi birželio 20-ąją, taigi jis buvo 
atsilikęs aštuoniolika dienų. Čigonai mėgino susirasti vietą stovyk- 
lai kiek šiauriau Brunsviko, bet buvo nuginti toliau - Liepos 4-ąją jie 
apsistojo Butbei Harbore. Ne pačioje pakrantėje, žinoma, tačiau su- 
sirado fermerį, kuris sutiko jiems išnuomoti pievą Keniston Hilo 
apylinkėse po dvidešimt dolerių už naktį. 

Ten jie užsilaikė tik tris dienas - vasaros sezonas buvo dar tik 
beįsibėgėjąs ir, matyt, pelno jų surinkta menkai. Fermerio pavardė 
buvo Vošbernas. Kai Bilis parodė Taduzo Lemkės nuotrauką, šis 
linktelėjo ir greitomis, nesąmoningai (Bilis buvo tuo įsitikinęs) per- 
sižegnojo. 

- Niekad neregėjau senio, judančio taip spėriai kaip šis, mačiau 
jį nešant didesnę malkų krūvą, nei pajėgtų pakelti mano sūnūs, - 
kiek padvejojęs, Vošbernas pridūrė: - Man jis nepatiko. Ne tik dėl 
savo nosies. Po šimts, mano paties senelis turėjo odos vėžį, ir kol ta- 
sai nusinešė jį į kapus, pragraužė skruoste skylę didumo sulig pele- 
nine. Galėjai tiesiai pro ją matyti, kaip jis kramto maistą. Na, mums 
tatai nepatiko, bet mes vis tiek mylėjome senelį... jeigu jūs supran- 
tate, ką aš noriu pasakyti, - Bilis linktelėjo. - Bet šis tipas... man jis 
nepatiko. Pagalvojau, kad atrodo kaip piktadvasys. 

Biliui kilo noras jį paprašyti, kad išverstų tą Naujosios Anglijos 
žodelytį, bet paskiau persigalvojo: nėra reikalo. Piktadvasys, pabai- 
sas, maumas. Vertimą galėjai išskaityt fermerio Vošberno akyse. 

- Jis ir yra piktadvasys, - labai nuoširdžiai pritarė Bilis. 

- Jau buvau nusprendęs pasiųsti juos savais keliais, - toliau pasa- 
kojo jis Biliui. - Dvidešimt baksų per naktį vien už tai, kad šiek tiek 
apkuopi šiukšles - visai neblogas uždarbis, bet mano žmoną jie bau- 
gino, na ir mane mažumėlę. Tad tą rytą išėjau tam tipui Lemkei pa- 
sakyti, kad jie kraustytųsi sau, kol mano nervai dar visai nesuskydo, 
bet šie jau buvo išbildėję. Man gerokai palengvėjo. 

- Jie vėl pasuko šiaurėn? 

- Aha, tikrai taip. Stovėjau štai tenai ant kalvos, - parodė jis, - ir 
žiūrėjau, kaip jie įsuko į 1-ąjį. Stebėjau juos, iki dingo iš akių, ir 
džiaugiausi, kad jie išvažiavo. 

- Taip. Aš tuo neabejoju. 

Vošbernas metė į Bilį kritišką, gana susirūpinusį žvilgsnį. 

- Gal užeitumėt į namus ir išgertumėt stiklą šaltos grietinėlės, 
misteri? Atrodote pablogęs. 

- Dėkui, bet prieš saulei nusileidžiant norėčiau nusigauti iki Ouls 
Hedo apylinkų, jeigu pasiseks. 

- Ieškote jo? 

- Taip. 

- Ką gi, jeigu surasite, tikiuosi, jis jūsų nesuės, nes man tas tipas 
pasirodė alkanas... 


+ 


Bilis kalbėjosi su Vošbernu dvidešimt pirmąją - pirmą oficialio- 
sios vasaros dieną, nors keliai jau buvo prikimšti turistų, ir jis turė- 
jo pasukti žemyno gilumon iki pat Šypskoto, kol pavyko susirasti 
motelį su skelbimu, kad yra laisvų vietų. O čigonai išsidangino iš 
Butbei Harboro aštuntosios rytą. 

Dabar jis tebuvo atsilikęs trylika dienų. 

Jis praleido dvejetą prastų dienų, nes atrodė, kad čigonai prasme- 
go skradžiai žemę. Jų nematyta Ouls Hede, nei Roklende, nors abi 
šios vietos buvo svarbiausi vasaros turizmo miestai. Degalinių ap- 
tarnautojai ir padavėjos žvelgė į nuotraukas ir purtė galvą. 

Nuožmiai kovodamas su pykuliu išvemti per bortą brangias ka- 
lorijas, - iš jo niekad nebuvo gero jūreivio, - Bilis tarpsaliniu keltu 
iš Ouls Hedo persikėlė į Vinalheiveną, bet ir ten čigonų nebūta. 

Dvidešimt trečiosios vakare jis paskambino Kerkui Penšliui, ti- 
kėdamasis naujos informacijos, ir Kerkui atsiliepus, pasigirdo keis- 
tas dvigubas spragtelėjimas - kaip tik tuo metu, kai šis paklausė: 

- Kaip laikotės, Bili, vaikine? Ir kur esate? 

Bilis išprakaitavęs skubiai padėjo ragelį. Jam pavyko susikombi- 
nuoti paskutinį kambarį Roklendo motelyje “Uosto reginys"; jis Ži- 
nojo, kad veikiausiai tarp čia ir Bengoro neįmanoma bus gauti kito 
numerio, tačiau staiga nusprendė judėti toliau, net jeigu teks naktį 
permiegoti automobilyje, pasitraukus į kokį nors ganyklų keliuką. 
Tas dvigubas spragtelėjimas. Jam visiškai nepatiko tas dvigubas sp- 
ragtelėjimas. Kai kada toks garsas girdimas, kai linija pasiklausoma 
arba kai naudojama atgalinio ryšio nustatymo įranga. 

Heidė pasirašė dėl tavęs popierius, Bili. 

Tai, po šimts, kvailiausias dalykas, kokį tik esu girdėjęs. 

Ji pasirašė juos, o Hjustonas pridūrė savo parašą. 

Atstokite, po galais! 

Nešdinkis iš čia, Bili. 

Jis išvažiavo. Nepaisant Heidės, Hjustono ir galimos atgalinio 
ryšio nustatymo įrangos, pasirodė, kad tai buvo geriausia, ką jis ga- 
lėjo padaryti. Paryčiui, antrą valandą registruodamasis Bengoro 
“Ramados užeigon"", jis parodė klerkui nuotraukas, - tai jau buvo ta- 
pę įpročiu, - ir šis iškart linktelėjo. 

- Aha, buvau tenai nusivedęs savo merginą, kad jai paburtų atei- 
tį, - jis atsirinko Džinos Lemkės fotografiją ir užvertė aukštyn akis. 
- Su tąja savo laidykle ji iš tiesų darbuojas kaip reikiant. Ir atrodo 
taip, lyg galėtų darbuotis su kai kuo kitu, jeigu mane gerai supran- 
tate, - klerkas pakratė plaštaką, lyg nusipurtydamas nuo pirštų galų 
vandens lašus. - Mano mergina tik išvydo, kaip aš į tą laumę spok- 
sau, ir iškart mane išsitempė atgalios, - jis nusijuokė. 

Vos prieš akimirką Bilis jautėsi toks nuvargęs, jog tebegalvojo 
vien apie lovą. Dabar jis vėl buvo visai išsibudinęs, skrandį maudė 
nuo adrenalino pertekliaus. 

- Kur? Kur jie buvo? Ar jie dar?.. 

- Ne, jų nebėra ten. Prie Parsonso, štai kur jie laikėsi, bet dabar 
tikrai išvykę. Anądien buvau tenai nuėjęs. 

- Ar tai fermerio sodyba? 

- Ne, tai vieta, kur stovėjo Parsonso prekybos paviljonas, bet 
praeitais metais jisai sudegė, - jis neramiai užmetė akį į apdribusius 
Bilio šiltus sportinius marškinėlius, į išsišovusius skruostikaulius ir 
primenantį kaukolę veidą, kuriame akys degė it žvakių liepsnelės. - 
Ee... ketinate įsiregistruoti? 


< 


Kitą rytą Bilis susirado Parsonso prekybos paviljoną - tai buvo 
apanglijęs šlakbetonio blokų karkasas, riogsantis vidury kažko pa- 
našaus į apleistą devynių akrų parkavimo aikštelę. Pamažu, skimb- 
čiodamas kulnais, jis nuėjo per gugždančią makadamo dangą. Šen 
bei ten ant jos voliojosi alaus skardinėlės, o štai - sūrio plutelė su 
kmibždančiais joje vabalais. Anava - vienas vienintelis spindintis 
guolio šratukas (“Ei, Džina!“" - vaiduokliškas balsas šūktelėjo jam 
galvoje). Dar toliau - susprogusių oro balionų skiautės ir dar - dvi 
naudotų “Trojans"' skiautės, tokios panašios į balionų. 

Taip, jų čia būta. 

- Uodžiu tave, seni, - sukuždėjo Bilis tuščiam Prekybos paviljo- 
no karkasui, ir Žiojėjančiosios angos - kadaise buvę langai - tarytum 
dėbsojo su nesveiku boduliu į šį prakaulų žmogų-kaliausę. Vieta at- 
rodė tartum vaiduoklių buveinė, bet Bilis nejautė baimės. Vėl jam 
sugrįžo pyktis - apgaubė jį tartum apsiaustas. Pyko ant Heidės, py- 
ko ant Taduzo Lemkės, pyko ant vadinamųjų draugų, tokių kaip 
Kerkas Penšlis, kurie, kaip jis tikėjosi, turėjo būti jo pusėje, bet at- 
sigręžė prieš jį. Jau atsigręžė ar dar atsigręš. 

Nesvarbu. Netgi pats vienas, netgi su šimtu trisdešimčia svarų jis 
dar pakankamai stiprus, kad pasivytų senąjį čigoną. 

Ir kas tada atsitiks? 

Na, matysis, tiesa? 

- Uodžiu tave, seni, - vėl pratarė Bilis ir nuėjo prie pastato šono. 
Čia kabojo nekilnojamojo turto prekybos agento skelbimas. Bilis 
išsitraukė iš užpakalinės kelnių kišenės užrašų knygutę ir užsirašė jo 
adresą. 

Agento pavardė buvo Frenkas Kviglis, tačiau jis užsispyrė, kad 
Bilis vadintų jį Bifu. Ant sienų kabojo įrėmintos vidurinės mokyk- 
los laikų Bifo Kviglio fotografijos. Daugelyje jų Bifas buvo su fut- 
bolo šalmu. Ant Bifo rašomojo stalo gulėjo krūvelė šuns mėšlaga- 
lių iš bronzos, po ja nedidelis užrašas skelbė: PRANCŪZIŠKOS 
VAIRUOTOJO TEISĖS. 

Taip, pasakė Bifas, jis buvo išnuomojęs tą vietą senajam čigonui, 
kai tam pritarė misteris Parsonsas. 

- Jisai numatė, kad po čigonų ana prasčiau neatrodys, nei atrodo 
dabar, - paaiškino Bifas Kviglis, - ir; manau, buvo teisus. 

Kviglis atsilošė savo sukamajame krėsle ir be atvangos slankio- 
damas akimis Bilio veidu vertino tarpą tarp šio kaklo ir apykaklės, 
raukšlėmis sudribusių marškinių priekį - nelyginant vėliavą tykią 
dieną. Sunėręs rankas sau už pakaušio, atsistūmė su savo kontoriniu 
krėslu atgal ir užkėlė kojas ant stalo šalimais bronzinių mėšlagalių 
krūvelės. 

- Ne tai, kad ji neturi parduodamosios vertės, suprantate? Tasai 
sklypas puikiausiai tinka pramoniniams tikslams, ir anksčiau ar vė- 
liau kas nors, pasižymintis šiokiu tokiu įžvalgumu, padovanos sau 
velnišką sandėrį. Taip, sere, velnišką san... 

- Kada čigonai pasitraukė, Bifai? 

Bifas Kviglis nukėlė rankas sau nuo pakaušio ir palinko į priekį. 
Jo krėslas išleido garsą nelyginant mechaninė kiaulytė - skvink! 

- Neįsižeisite, jei pasidomėsiu, kodėl norite tai sužinoti? 

Bilio Haleko lūpos - jos dabar irgi buvo plonesnės ir toliau vie- 
na nuo kitos, tad niekad nebesusieidavo - prasiskyrė itin bauginan- 
čia, nežemiškai prakaulia šypsena. 

- Taip, Bifai, įsižeisiu. 

Bifas kiek atšlijo, paskiau linktelėjo ir vėl atsilošė krėsle. Jo 
“Ouoddy" mokasinai vėl atsidūrė ant rašomojo stalo. Sukryžiavęs 
pėdas, viena jis mąsliai tapšnojo bronzinius mėšlagalius. 

- Puiku, Bilai. Kiekvienas Žmogus turi savus reikalus. Taip pat ir 
savas priežastis. 

- Gerai, - tarė Bilis, jausdamas vėl sugrįžtant pyktį 11 kovodamas 
su juo. Niekuo sau nepadės, jei užsius ant šio nemalonaus tipo su 
“Ouoddy" mokasinais, ausį rėžiančia etniška sujaukta tartimi ir fe- 
nu išdžiovinta komersantiška šukuosena. - Kadangi mudu sutaria- 
me... 

- Bet vis dėlto šitai jums atsieis du šimtus baksų. 

- Ką? - išsižiojo Bilis. Mirksnį jį užliejo toksai pyktis, jog nepa- 
jėgė pajudėti, nei ką nors pasakyti. Veikiausia Bifas Kviglis iš to tik 
laimėjo, nes jeigu Bilis būtų pajėgęs judėti, būtų puolęs jį. Per pas- 
taruosius du mėnesius gerokai sumenko ir jo savitvarda. 

- Ne už informaciją, kurią suteiksiu jums, - tarė Bifas Kviglis. - 
Toji veltui. Du šimtai dolerių už informaciją, kurios nesuteiksiu 
jiems... 

- Ne... suteiksite... kam? - vargais negalais išstenėjo Bilis. 

- Jūsų žmonai ir jūsų daktarui, taip pat žmogui, kuris sakosi dir- 
bąs įstaigai, kuri vadinasi “Bartono detektyvinės paslaugos". 

Akies mirksniu Bilis viską perprato. Dalykai nebuvo tokie blogi, 
kaip atrodė jo paranojiškam protui; jie buvo netgi blogesni. Heidė ir 
Maikas Hjustonas nuėjo pas Kerką Penšlį ir šį įtikino, kad Bilis Ha- 
lekas išprotėjęs. Penšlis vis dar tebesinaudojo Bartono agentūra či- 
gonams susekti, bet dabar visi jie buvo nelyginant astronomai, ieš- 
kantys Saturno vien tam, kad galėtų tyrinėti Titaną - arba sugrąžinti 
Titaną į Glasmano kliniką. 

Jis taip pat įsivaizdavo Bartono operatyvininką, sėdėjusį šiame 
pat krėsle prieš kelias dienas, besikalbantį su Bifu Kvigliu, pasako- 
jantį šiam, kad netrukus pasirodysiąs labai išdžiūvęs žmogus, pavar- 
de Bilis Halekas, ir kai tatai atsitiks, štai numeris, kuriuo reikia pas- 
kambinti. 

Po šito sekė dar aiškesnė vizija: išvydo save peršokantį per Bifo 
Kviglio rašomąjį stalą, pakeliui sugriebiantį bronzinę šunų mėšlaga- 

lių krūvą ir ja perskeliantį Bifo galvą. Išvydo tai visiškai, pašėlusiai 
aiškiai: perplyšta oda, tykšteli smulkūs kraujo lašeliai (kai kurie iš 
jų aptaško įrėmintas fotografijas), baltai blyksteli kaulas, kuris sut- 
rupėdamas apnuogina tą žmogaus pasalūniško proto materiją; pas- 
kiau išvydo save suvarant šuns mėšlagalius atgalios ten, kur tiem ir 
vieta - iš kur, galima pasakyti, buvo ir išėję. 

Kviglis veikiausiai tą išskaitė - ar bent kai ką - iš suvargusio Bi- 
lio veido, nes jo paties veide pasirodė baiminga išraiška. Jisai sku- 
biai nukėlė kojas nuo stalo, o rankas - nuo pakaušio. Krėslas vėl 
kvyktelėjo 1t mechaninė kiaulytė. 

- Na, mes galėtume šitai aptarti... - pradėjo jis, ir Bilis pastebėjo 
vieną manikiūruotą ranką nuslystant prie selektoriaus mygtuko. 

Staiga Bilio pyktis subliuško, palikdamas jį sukrėstą ir atšalusį. 
Ką tik įsivaizdavo save ištaškant šio žmogaus smegenis - ir ne kaip 
nors miglotai, bet “Technicolor" ir “Dolbio garso" protiniu ekviva- 
lentu. Ir mielasis Bifas šitai suprato. 

Kas gi atsitiko senajam Biliui Halekui, kuris aukodavo "Jungti- 
niam Fondui" ir ūžaudavo Kalėdų išvakarėse? 

Protas jam atšovė: 

Taip, tai tas pats Bilis Halekas, kadais gyvenęs Storulių Mieste. 
Jis išsikraustė. Išvyko, nepalikęs būsimo adreso. 

- Šito nereikia, - pasakė Bilis, linktelėdamas į vidinio ryšio apa- 
ratą. 

Ranka staigiai trūktelėjo atgal ir nukrypo rašomojo stalo stal- 
čiaus link, lyg 1š pat pradžių ir būtų buvus tokia jos intencija. Bifas 
išsitraukė 1š ten pakelį cigarečių. 

- Nė nepagalvojau apie tai, cha cha. Rūkysite, misteri Halekai? 
syk užsitraukė - ir galva susvaigo. 

- Dėkui. 

- Dėl dviejų šimtų - galbūt aš buvau neteisus. 

- Ne, buvote teisus, - atsakė Bilis. Pakeliui į čia jis išsikeitė ke- 
lioninius čekius į tris šimtus dolerių grynųjų, manydamas, kad gal 

prireiks kam nors patepti delną, bet jam niekad neatėjo į galvą, kad 
teks tepti dėl tokios priežasties. Išsitraukęs piniginę, išėmė keturias 
penkiasdešimtines ir numetė jas ant Bifo stalo šalimais šuns mėšla- 
galių. - Laikysite liežuvį už dantų, kai paskambins Penšlis? 

- O taip, sere! - Bifas paėmė pinigus ir įmetė į stalčių kartu su ci- 
garetėmis. - Pats juk suprantate! 

- Tikiuosi, taip. O dabar papasakokite man apie čigonus. 

Pasakojimas buvo trumpas, lengvai suprantamas; sudėtingesnė 
dalis - tik įžanga. Čigonai atvyko į Bengorą liepos dešimtąją. Sa- 
miuelis Lemkė, jaunasis žonglierius ir vyriškis, atitinkantis Ričardo 
Kroskilo aprašymą, atsilankė Bifo kontoron. Paskambinęs misteriui 
Parsonui ir Bengoro policijos šefui, Ričardas Kroskilas pasirašė 
standartinę trumpalaikės atnaujinamos nuomos sutartį - šiuo atveju 
trumpalaikiškumas buvo konkretizuotas dvidešimt keturioms valan- 
doms. Kroskilas pasirašė kaip “Taduzo korporacijos" sekretorius, o 
tuo metu jaunasis Lemkė sukryžiuotomis ant krūtinės raumeningo- 
mis rankomis stovėjo prie Bifo kontoros durų. 

- Ir kiek jie įdėjo jums į delną? - paklausė Bilis. 

Bifas kilstelėjo antakius. 

- Atleiskite? 

- Gavote du šimtus iš manęs, tikriausiai šimtą iš mano susirūpi- 
nusios žmonos ir draugų per atsilankiusį pas jus Bartono operatyvi- 
ninką - tad man tik įdomu, kiek atlupo čigonai. Jums gerai išėjo, iš 
kurios pusės bepažiūrėsi, tiesa, Bifai? 

Šis kurį laiką tylėjo. Paskiau, neatsakęs į Bilio klausimą, baigė 
pasakoti. 

Dvi sekančias dienas Kroskilas sugrįžo atnaujinti sutarties. Try- 
liktąją jis vėl prisistatė, bet tuomet Bifas jau buvo susilaukęs skam- 
bučio 1š policijos šefo ir Parsonso. Prasidėję vietinių piliečių skun- 
dai. Šefas nusprendęs, kad laikas čigonams judėti toliau. Parsonsas 
irgi taip manė, bet būtų sutikęs leisti jiems pasilikti dienelę kitą, jei- 
gu šie sutiktų su didesniu nuomos mokesčiu - tarkim, nuo trisdešim- 
ties baksų už naktį iki penkiasdešimties. 

Išklausęs tai, Kroskilas papurtė galvą. Išėjo neprataręs nė žodžio. 
Tą popietę Bifui toptelėjo galvon nuvažiuoti prie išdegusio Preky- 
bos paviljono karkaso. Suspėjo kaip tik laiku, kad pamatytų, kaip či- 
gonų karavanas pajudėjo iš vietos. 

- Jie patraukė Čemberleno tilto linkui, - pasakė jis, - ir tai visa, 
ką aš žinau. Kodėl jums dabar iš čia nedingus, Bili? Jei atvirai, tai 
atrodote nelyginant reklama atostogoms Biafroje. Žvelgiant į jus, 
manimi bėga pagaugai. 

Bilis vis tebelaikė tarp pirštų cigaretę, nors nuo pirmojo karto 
daugiau neužsitraukė. Dabar jis pasilenkė priekin ir įsmeigė ją į 
bronzinius šuns mėšlagalius. Smilkdama ta nukrito ant Bifo stalo 
viršaus. | 

- Jei atvirai, - tarė Bifui, - tai tą pat aš jaučiu dėl jūsų. 

Įsiūtis vėl sugrįžo. Bilis paskubom apleido Bifo Kviglio konto- 
rą, kol tasai jo nepastūmėjo neteisinga kryptimi arba nepaskatino 
prašnekti jo rankas kokia nors baisia kalba, kurią, atrodo, jos mo- 
kėjo. 

Buvo birželio dvidešimt ketvirtoji. Čigonai paliko Bengorą per 
Čemberleno tiltą tryliktąją. Jis dabar atsilikęs tik vienuolika dienų. 
Arčiau... arčiau, bet vis dar toli. 

Bilis išsiaiškino, kad 15-asis kelias, kuris prasideda nuo tilto iš 
Briuverio pusės, buvo žinomas Bar Harboro kelio vardu. Atrodo, 
jam vis dėlto pasiseksią tenai nukakti. Bet pakeliui jis daugiau nesi- 
kalbėsiąs su nekilnojamojo turto prekybos agentais ir neapsistojinė- 
siąs pirmaklasiuose moteliuose. Jeigu Bartono žmonės vis dar ke- 
liauja pirma jo, Kerkas lygiai taip pat galėjo paleisti daugiau agen- 
tų jam susekti. 

Tryliktąją čigonai nuvažiavo keturiasdešimt keturias mylias iki 
Elsvorto ir trim dienoms gavo leidimą įsirengti stovyklavietę mugių 
aikštėje. Paskiau jie perkirto Penobskoto upę ir trim dienoms apsis- 
tojo Baksporte, prieš toliau vėl patraukdami pakrantės linkui. 

Visa tai Bilis išsiaiškino dvidešimt penktąją; čigonai buvo palikę 
Baksportą birželio 19-0si0s pavakare. 
Dabar jį nuo jų teskyrė savaitė. 

Bar Harboras pašėlusiai ūžavo, kaip jam ir buvo papasakojus pa- 
davėja, ir Bilis prisiminė, kad ji mažų mažiausia užsiminė apie kai 
kurią kurortamiesčio ydą. 

Pagrindinė trauka... Kuri baigiasi tik po Darbo šventės - gatvių 
karnavalas. Daugelis tų miestų tokie, bet Bar Harboras pranoksta 
juos visus, suprantate?.. Kai kada liepą ar rugpjūtį tenai nuvykda- 
vau ir bastydavaus, bet dabar jau ne. Esu tam per sena. 

Aš irgi, pagalvojo Bilis, sėdėdamas parke ant suolo, vilkėdamas 
medvilninėmis kelnėmis, sportinukais, ant kurių buvo užrašyta 
BENGORAS TURI SIELĄ ir sportiniu švarkeliu, vertikaliai nuka- 
rusiu nuo kaulėto jo pečių pakabo. Jis valgė ledus ir traukė į save 
pernelyg daug žvilgsnių. 

Jautėsi nuvargęs - ir su išgąsčiu pastebėjo, kad jis visados dabar 
jausdavosi nuvargęs, jeigu tik nebūdavo pagautas vieno iš savo įsi0- 
čio priepuolių. Kai šį rytą pastatė automobilį parkavimo aikštelėje ir 
išlipęs ėmė visiems kaišioti fotografijas, mirksnį patyrė košmarišką 
dėjū vu jausmą, kai kelnės jam ėmė smukti nuo klubų - excusez- 
moi*, pagalvojo jis, kai jos nuslydo nuo nesančių klubų. Kelnės bu- 
vo velvetinės, jo pirktos Roklende, armijos ir laivyno parduotuvėje. 
Per juosmenį jos turėjo dvidešimt aštuonis colius. Pardavėjas jam 
pasakė (šiek tiek nervingai), kad gana greit jam iškilsią sunkumų 
perkantis gatavas kelnes, nes jo juosmens apimtis jau bemaž berniu- 
kiška. Tačiau jo pėdos dydis tebebuvo trisdešimt antras, ir ne tiek 
daug esama trylikamečių, kurių ūgis šešios pėdos ir du coliai. 

Dabar jisai sėdėjo valgydamas riešutinius ledus, laukdamas, kad 
nors šiek tiek atsistatytų jo buvusios jėgos, ir bandydamas išsiaiš- 


* Atleiskite (pranc.). 

kinti, kas yra tokio taip slegiančio šiame gražiame miestukyje, kur 
neįmanoma surasti vietos automobiliui ir kur vos gali vaikščioti ša- 
ligatviais. 

Old Orčardas buvo vulgarus, tačiau tas vulgarumas buvo tiesmu- 
kas ir kažkaip keliantis nuotaiką; žinojai, kad siūlomi laimėti atrak- 
cionuose prizai - šlamštas, kuris tučtuojau subyrės, kad suvenyrai - 
šlamštas, kuris subyrės bemaž tuoj pat, kai būsi nuėjęs pernelyg to- 
li, jog apsimokėtų apsisukus sugrįžti ir tol triukšmauti, kol tau su- 
grąžins pinigus. Old Orčarde dauguma moterų buvo senos ir kone 
visos - storulės. Kai kurios vilkėjo nepadoriai mažais bikiniais, bet 
dauguma - ištisiniais maudomukais, atrodančiais kaip šeštojo de- 
šimtmečio atgyvenos. Prasilenkdamas ant lentatakio su šiomis kry- 
puojančiomis gražuolėmis jausdavai, kad šie maudomukai patirda- 
vo tokias pat baisias slėgio apkrovas kaip povandeninis laivas, nu- 
sileidęs žemiau apskaičiuoto gylio. Jeigu kurio nors iš šio vaivo- 
rykštinio stebuklo medžiaga neatlaikytų, išvirstų riebalai. 

Ore ten tvyrojo picos, ledų, keptų svogūnų, taip pat kai kada ir 
kokio nors pergąsdinto vaikiūkščio, per ilgai besisukusio karusele, 
vėmalų kvapai. Daugelis automobilių, pamažu kreisuojančių buferis 
į buferį po Old Orčardo gatves, buvo seni, surūdijusiomis durelių 
apačiomis ir dažniausiai per dideli. Nemaža iš jų leido alyvą. 

Old Orčardas buvo vulgarus, tačiau taip pat turėjo tam tikro nai- 
vumo apnašą, kurio stigo Bar Harborui. 

O čia tiek daug dalykų buvo visiška priešingybė Old Orčardui, 
jog Bilis šiek tiek jautėsi tartum įžengęs pro veidrodį - mažai matė- 
si senų moterų ir, atrodė, visiškai nesimatė storulių; beveik nė vie- 
na nenešiojo maudymosi kostiumų. Regis, Bar Harboro uniforma - 
tai teniso suknelės ir balti minkšti bateliai arba išblukę džinsai, reg- 
bi0 marškinėliai ir pliažinukės. Bilis regėjo mažai senų automobilių 
ir dar mažiau - amerikietiškų. Daugiausia važinėjo “Saabai", “Vol- 
vo“, “Datsunai", "BMW", “Hondos"'. Visų jų buferiai turėjo prikli- 
juotus lipdukus, skelbiančius šūkius, tokius kaip SKALDYK MEDĮ, 

NE ATOMĄ ir JAV LAUK Iš SALVADORO ar LEGALIZUO- 
KIT ŽOLYTĘ. Buvo čia ir dviratininkų - šie su tamsiais akiniais ir 
snapeliais nuo saulės, švytėdami savosiomis ortodontiškai tobulo- 
mis šypsenomis ir klausydamiesi “Sony Walkmen'ų“ nardė tarp lė- 
tai miesto centro linkui šliaužiančių poilsiautojų ant brangių dešimt- 
pavarių. Apačioje miesto, pačiame uoste, vešėjo stiebų miškas - ne 
storų, blankiaspalvių stiebų, priklausiančių žvejų valtims, bet liek- 
nų, baltų, kokius turėjo burlaiviai, po Darbo šventės ištraukiami į 
sausąjį doką. 

Žmonės, slampinėjantys po Bar Harborą, buvo jauni, šmaikštūs, 
madingai liberalūs ir turtingi. Ir, atrodė, linksminosi visas kiauras 
naktis. Iš anksto paskambinęs, Bilis užsisakė numerį “Prancūzų įlan- 
kos motelyje“ ir be miego išgulėjo iki ankstyvaus rytmečio, klausy- 
damasis besikertančios roko muzikos, kuri liejosi iš šešių at aštuo- 
nių skirtingų barų. Sudaužytų automobilių ir eismo taisyklių pažei- 
dimų - daugiausia vairavimas apsisvaiginus alkoholiu - suvestinė 
vietiniame laikraštyje buvo įspūdinga ir šiek tiek sukrečianti. 

Bilis stebėjo sklandančius virš mokinukiškai vilkinčios minios 
plastmasinius “Frisbee" diskus ir mąstė: Nori žinoti, kodėl ši vieta 
ir šie žmonės tave slegia? Aš tau pasakysiu. Jie mokosi gyventi to- 
kiose vietose kaip Fervjū, štai kodėl. Jie baigs mokyklas, ves mote- 
ris, kurios maždaug tuo pačiu metu nutrauks savo pirmuosius mei- 
lės ryšius bei psichoanalizės seansus ir įsikurs visos Amerikos Ži- 
bintų alėjose. Ten jie mūvės raudonomis kelnėmis žaisdami golfą ir 
per kiekvieną Naujųjų metų sutikimą nepraleis progos pagrabinėti 
papyčių. 

- Aha, iš tiesų šitai slegia, - sumurmėjo jis, ir praeinanti pro šalį 
porelė keistai jį nužvelgė. 

Jie vis dar čia. 

Taip. Jie vis dar tebėra čia. Toji mintis buvo tokia natūrali, tokia 
neginčytina, jog nei itin stebino, nei kaip nors ypatingiau jaudino. 
Buvo nuo jų atsilikęs savaitę - iki šio laiko jie galėjo būti nukakę to- 

liau į Jūrinės provincijas* arba pusiaukelėj palei pakrantę atgalios; 
jų ankstesnysis judėjimo pobūdis leido spėti, kad jie jau bus išvažia- 
vę, ir, žinoma, Bar Harboras, kur netgi suvenyrų krautuvėlės atrodė 
nelyginant prabangių Ist Saido** aukcionų salonai, buvo šiek tiek 
per stilingas, kad ilgai galėtų kęsti valkataujančių čigonų gaują. Vi- 
sa tai gryna tiesa. Tiktai, kad jie vis dar čia, 1r jis tai Žino. 

- Uodžiu tave, seni, - sukuždėjo jis. 

Žinoma, tu jį uodi. Tau privalu jį uosti. 

Nuo šios minties smilktelėjo nerimas. Jis atsistojo, numetė liku- 
sią ledų porciją į šiukšliadėžę ir vėl priėjo prie ledų pardavėjo. Neat- 
rodė, kad sugrįžtančio Bilio vaizdas būtų šiam suteikęs didelį malo- 
numą. ' 

- Kažin, ar negalėtumėte man padėti, - kreipėsi į jį Bilis. 

- Ne, žmogau, aš taip nemanau, - atsakė pardavėjas, ir Bilis pas- 
tebėjo jo akyse pasidygėjimą. 

- Ko gero, jūs nustebsite, - Bilį apėmė gilios ramybės ir neišven- 
giamumo jausmas - ne dėja vu, o tikro neišvengiamumo. Ledų par- 
davėjas norėjo nusisukti, bet Bilis jį sustabdė žvilgsniu - aptiko, kad 
dabar tą sugeba, tartum pats buvo kažkoks savotiškas antgamtiškas 
tvarinys. Jis išsiėmė iš kišenės pakelį fotografijų - jos dabar buvo 
apsilamdę, su prakaito dėmėmis. Paskleidė ant ledų kiosko prekys- 
talio įprastus paveikslėlius, nelyginant dalytų Taro kortų kaladę. 

Pardavėjas pažvelgė į fotografijas, 17 Bilis nė kiek nenustebo iš 
to žmogaus akių supratęs, kad šis jas atpažino - be jokio malonumo, 
tik su ta nežymia baime, kokią patiri, kai nusilpus vietinių anesteti- 
kų poveikiui tikiesi pajusti skausmą. Ore tvyrojo ryškus druskos 
prieskonis, virš uosto krykavo žuvėdros. 

- Šitas tipas, - pratęsė pardavėjas, lyg pakerėtas žvelgdamas į Ta- 
duzo Lemkės fotografiją. - Šitas tipas - kas per baidas! 

* Taip vadinamos Kanados Naujosios Skotijos, Niū Brunsviko ir Princo 
Edvardo salos provincijos. 
** Niujorko rajonas. 

- Ar jie dar čia sukinėjas? 

- Aha, - linktelėjo ledų pardavėjas. - Aha, man regis, sukinėjas. 
Antrą dieną kopai ištrenkė juos iš miesto, bet jie sugebėjo išsinuo- 
moti lauką 1š fermerio Teknore - tai sekantis miestas nuo čia giliau 
žemyne. Mačiau juos čia sukinėjantis. Kopai nuėjo iki to, kad ėmė 
rašinėti jiems baudas už sudaužytus užpakalinius Žibintus ir pana- 
šius dalykus. Tikėkimės, jie supras užuominą. 

- Dėkui, - Bilis ėmė rankiotis fotografijas. 

- Dar norite ledų? 

- Ne, dėkui, - baimė dabar buvo stipresnė, bet ir pyktis taip pat - 
zvimbiantis, tai stiprėjantis, tai vėl nusilpstantis garsas, sudarantis 
foną visam kitam. 

- Tad ar nepageidautumėt paprasčiausiai pėdinti toliau, misteri? 
Jūs ne itin padedate prekybai. 

- Taip, ko gero, - atsakė Bilis. 

Jis pasuko atgal prie automobilio. Nuovargis išnyko. 

Tą vakarą, ketvirtį po devintos, Bilis pasisatė išsinuomotą auto- 
mobilį ant minkšto, iš Bar Harboro einančio 37-ojo kelio pakraščio. 
Jisai stovėjo kalvos viršūnėje, ir aplinkui šiuleno brizas nuo jūros, 
šiaušdamas jam plaukus ir plaikstydamas apie kūną karančius dra- 
bužius. Iš už jo nugaros kartu su tuo brizu atskriejo šį vakarą Bar 
Harbore prasidedančių rokenrolo linksmybių garsai. 

Ten žemai, jam iš dešinės, matėsi didelio laužo ugnis, supama 
lengvųjų automobilių, sunkvežimaičių ir furgonų. Arčiau į vidurį 
telkėsi žmonės - kartkartėmis vienas kuris pražingsniuodavo prie- 
šais ugnį tartum juoda kartono iškarpa. Girdėjosi kalbos, retkarčiais 
pratrūkdavo juokas. 

Jis pasivijo juos. 

Senis tenai apačioje, laukia tavęs, Bili, - jis žino, kad tu čia. 

Taip. Taip, be abejo. Senis būtų galėjęs nudanginti savo negau- 
sią šutvę netgi į pasaulio pakraštį, - bent Biliui Halekui taip atrodė, 

- jeigu tik būtų norėjęs. Bet ne šitai teikė jam malonumą. Verčiau jis 
privertė Bilį belstis iš Old Orčardo iki čia. Stai ko jis norėjo. 

Vėl baimė, besismelkianti it dūmai pro jo įdubas, - o, dabar, at- 
rodė, jis turėjo tiek daug įdubų. Bet čia pat tebesilaikė ir pyktis. 

„Taip pat ir aš to norėjau... ir galbūt jį nustebinsiu. Tikriausiai jis 
tikisi baimės. Pyktis... šitai gali būti jam netikėta. 

Bilis žvilgtelėjo į automobilį, paskiau papurtė galvą ir ėmė leis- 
tis žolėtu kalvos šlaitu laužo linkui. 


Devynioliktas skyrius 
ČIGONŲ STOVYKLOJE 


Jisai stabtelėjo už turistinio namuko su vienaragio ir mergelės 
piešiniu ant šono - plonas šešėlis tarp kitų šešėlių, tačiau pastoves- 
nis nei tie, kurie krito nuo besiplaikstančių liepsnų. Stovėjo klausy- 
damasis jų tylaus pokalbio, kartkartėmis juoko protrūkių, lauže sp- 
roginėjančių šakų poškesio. 

Negaliu ten eiti, atkakliai kartojo protas su absoliučiu tikrumu. 
Šiame tikrume slypėjo baimė, o persipynęs su ja - neaiškus gėdos ir 
padorumo jausmas: jam ne daugiau norėjosi įsiveržti į koncentriškus 
7ų laužavietės ratus, jų kalbas, jų vienatvę, nei kad nusmuktų kelnės 
anuomet, Hilmerio Bointono teismo salėje. Šiaip ar taip, juk jisai 
skriaudėjas. Jisai... 

Paskiau mintyse jam iškilo Lindos veidas; išgirdo ją prašant, kad 
jisai sugrįžtų namo, ir kartu su tais žodžiais pravirkstant. 

Jisai skriaudėjas, taip, bet ne vienintelis. 

Vėl ėmė kilti įsiūtis. Bilis stengėsi jį nustelbti, prislopinti, pa- 
versti kuo nors naudingesniu - kad ir paprastu griežtumu, pagalvo- 
j0. Galop, šiugždendamas per sausą žolę “Gucci mokasinais, jis 

tarp turistinio namuko ir šalimais stovinčio universalo žengė jų vi- 
durin. 


+ 


Iš tiesų ten buvo koncentriški ratai: pirmas - iš nelygiai sustaty- 
tų transporto priemonių, o šio viduje - iš vyrų ir moterų, sėdinčių 
apie laužą, kuris degė iškastoje įduboje su akmenimis aplinkui. Ša- 
limais į žemę buvo įsmeigta kokių šešių pėdų aukščio šaka, o ant jos 
pamautas geltonas popieriaus lapas - leidimas laužui, spėjo Bilis. 

Jaunesni vyrai ir moterys sėdėjo ant išgulusios žolės arba ant pri- 
pučiamųjų čiužinių. Daugelis vyresniųjų - ant sulankstomųjų lauko 
kėdžių iš aliuminio vamzdelių ir pintų plastikinių juostų. Bilis pas- 
tebėjo vieną senę, atsidrėbusią į pagalves ant šezlongo, apkamšytą 
antklode. Ji rūkė suktinę ir klijavo į prekybinių lipdukų knygelę “S 
£ H" firmos “žaliuosius lipdukus“.* 

Trys šunys anapus laužo suskato loti, tačiau ne itin nuoširdžiai. 
Vienas iš jaunesniųjų čigonų staigiai pakėlė galvą ir praskleidė vie- 
ną savo liemenės pusę, iš po kurios blykstelėjo nikeliuotas revolve- 
ris prie peties pritvirtintame dėkle. 

- Enkelt! - griežtai tarstelėjo kažkuris iš vyresnių vyrų, sulaiky- 
damas jaunojo čigono ranką. | 

- Bodde har? 

- Just det-han och Taduz! 

Jaunasis žvilgtelėjo į Bilį Haleką, kuris dabar stovėjo vidury jų, 
visiškai nederantis prie aplinkos savuoju maišiškai apdribusiu spor- 
tiniu švarkeliu ir miestiškais batais. Čigono veide šmėstelėjo ne bai- 
mė, bet probėgšma nuostaba ir - Bilis būtų galėjęs tai prisiekti - 
užuojauta. Paskiau jis pasišalino, tik stabtelėjęs įspirti vienam iš šu- 
nų ir sumurmėti: 

- Enkelt! 


* Tam tikros vertės ženkliukai, duodami mažmenininko klientui kaip pre- 
mija, ir nustatytas jų kiekis apmainomas į įvairias prekes. 

Šuo viauktelėjo ir iškart visas jų trejetas nutilo. 

Nuėjo atsivesti senio, sumojo Bilis. 

Nužvelgė juos aplinkui. Visi pokalbiai liovėsi. Jie apžiūrinėjo jį 
savo tamsiomis čigoniškomis akimis ir nė vienas nepratarė nė žo- 
džio. Štai koks jausmas, kai tavo kelnės iš tikrųjų nusmunka teisme, 
pagalvojo jis, bet tame nebuvo nė truputėlio tiesos. Dabar, kai jis iš 
tiesų stovėjo priešais juos, jausmų painiava išnyko. Baimė liko, taip 
pat ir pyktis, bet abu ramiai slypėjo kažkur giliai viduje. 

Ir yra dar kažkas. Jie nenustebo tave išvydę... ir taip pat nenus- 
tebo dėl tavo išvaizdos. 

Vadinasi, tai tiesa; visa' tiesa. Jokia psichologinė anoreksija; jo- 
kia egzotiška vėžio forma. Bilis pagalvojo, kad netgi Hjustonas bū- 
tų buvęs įtikintas šių tamsių akių. Jie žinojo, kas jį ištiko. Žinojo, 
kodėl tai ištinka. Ir žinojo, kuo viskas baigsis. 

Jie spitrijo vienas į kitą - čigonai ir sulysėlis iš Fervjū, Konekti- 

Senė ant šezlongo suvaitojo ir atkišo į jį ženklą nuo piktos akies. 

< 


Pasigirdo besiartinantys Žingsniai ir jaunos moters balsas, grei- 
tai, piktai beriantis žodžius: 

- Vad sa han! Och plotsligt brast han dybbuk, Papa! Alskling, 
grat inte! Snalla dybbuk! Ta mig Mamma! 

Taduzas Lemkė, vilkįs naktiniais marškiniais, krentančiais iki jo 
kaulėtų kelių, basas įžengė laužo švieson. Greta ėjo Džina Lemkė, 
vilkinti medvilniniais naktinukais, kurie jai žengiant dailiai banga- 
vo apie klubus. 

- Ta mig Mamma! Ta mig... - ji pastebėjo stovintį rato vidury Bi- 
lį - su karančiu sportiniu švarkeliu, maišu kabančia beveik žemiau 
švarkelio krašto kelnių sėdyne. Ji mostelėjo ranka jo pusėn 1r vėl 
grįžtelėjo į senį, tartum rengdamasi šį pulti. Kiti su tyliu abejingu- 
mu stebėjo sceną. Dar viena šaka pokštelėjo lauže. Žiežirbos mažu- 
čiu sūkuriu šovė aukštyn. 


230 


- Ta mig Mamma! Va dybbuk! Ta mig inte till mormor! Ordo! 
Vu'derlak! 

- Sa hon lagt, Gina, - atsakė senis. Jo veidas ir balsas išliko ra- 
mūs. Viena išklaipyta savo ranka jis glostė glotnų, juodą jos plaukų 
srautą, krentantį iki juosmens. Kol kas Taduzas Lemkė nė nežvilg- 
telėjo į Bilį. 

- Vi ska stanna. 

Mirksnį mergina susigūžė, ir nepaisant iškilių kūno linijų Biliui 
ji pasirodė labai jauna. Paskiau jinai vėl pasisuko į Bilį, jos veidas 
iš naujo įsiplieskė, lyg kas nors būtų šliūkštelėjęs į beužgęstantį lau- 
žą benzino. 

- Jūs nesuprantate mūsų šnektos, misteri? - sušuko jam. - Aš są- 
kau savo senajam tėtušėliui, kad užmušėt mano senąją motušėlę! Aš 
sakau, kad jūs velnias, kurį reikia užmušti! 

Senis uždėjo jai ant peties ranką, bet mergina ištrūko ir puolė 
prie Bilio, basomis kojomis vos nepataikydama į laužą. Plaukai 
nudriko jai iš paskos. 

- Gina, verkligen glad! - kažkas išsigandęs sušuko, bet niekas 
daugiau nebeprabilo. Rami senio veido išraiška nepakito; jisai ste- 
bėjo besiartinančią prie Bilio Džiną, kaip atlaidus tėvas, kurio vai- 
kas neklauso. 

Ji spjovė Biliui į veidą - gausybę šiltų baltų seilių, lyg būtų turė- 
jusi jų pilną burną. Šiek tiek seilių Bilis pajuto sau ant lūpų. Jų sko- 
nis buvo it ašarų. Mergina pažvelgė į jį savo didžiulėmis tamsiomis 
akimis, ir nepaisant kas atsitiko, nepaisant kiek savęs neteko, Bilis 
jautė, kad vis dar jos geidžia. Ir suprato, jog ir mergina tatai žino - 
jos akių tamsis buvo pritvinkęs paniekos. 

- Jeigu šitai padėtų ją sugrąžinti, galite spjaudyti į mane tol, kol 
paskęsiu jūsų seilėse, - prašneko jis stebėtinai aiškiu ir tvirtu balsu. 
- Bet aš nesu dybbuk. Nei dybbuk, nei velnias, nei pabaisa. Tai, ką 
jūs matote... - Bilis pakėlė rankas ir mirksnį laužo šviesa, prasisk- 
verbus pro švarkelį, padarė jį panašų į didžiulį, bet labai sunykusį 

baltą šikšnosparnį. Jis pamažu vėl nuleido prie šonų rankas - ...visa, 
kas iš manęs likę. 

Mirksnį ji atrodė nebeužtikrinta, bemaž išsigandusi. Nors jos sei- 
lės vis dar varvėjo jo veidu, panieka iš merginos akių išnyko, ir Bi- 
lis buvo alsiai dėkingas jai už tai. 

- Džina! - tai Semiuelis Lemkė, žonglierius. Pasirodė greta se- 
nio, tebesisagstydamas kelnes. Vilkėjo sportinukais su Briuso Sp- 
ringstino atvaizdu ant krūtinės. - Enkelt men tillrackligt! 

- Tu išsigimęs žmogžudys, - metė ji Biliui ir nuėjo ten pat, iš kur 
buvo pasirodžiusi. Brolis mėgino ją apkabinti, bet ji nubloškė jo 
ranką ir dingo patamsyje. Senis atsisukęs palydėjo ją akimis ir tik 
tada pagaliau įsmeigė žvilgsnį į Bilį Haleką. 

Minutėlę Bilis stebeilijo į pūvančią kiaurymę vidur Lemkės vei- 
do, o paskiau jo žvilgsnį pritraukė to žmogaus akys. Amžių akys, 
juk taip jam atrodė? Jose buvo šiek tiek daugiau negu tai... ir šiek 
tiek mažiau. Matė jose tuštumą; tuštuma buvo jų esminė tiesa, o ne 
tas paviršinis išmanumas, atsispindintis jose nelyginant mėnesiena 
tamsiame vandenyje. Tuštuma tokia gili ir absoliuti, lyg erdvės, ply- 
tinčios tarp galaktikų. 

Lemkė pakvietė sulenktu pirštu, ir tartum sapne Bilis pamažu 
nuėjo prie senio su tamsiai pilkais naktiniais marškiniais. 

- Ar tu moki romų* kalbą? - paklausė Lemkė, kai Bilis sustojo 
tiesiai priešais jį. Ištarė žodžius bemaž intymiai, tačiau jie aiškiai 
nuskambėjo per tylią stovyklą, kur vienintelis garsas buvo sausą 
medį ryjančios ugnies traškesys. 

Bilis papurtė galvą. 

- Romų kalba mes vadiname skummade igenom, kas reiškia “bal- 
tasis Žmogus iš miesto", - nusišypsojo senasis čigonas, parodyda- 
mas išpuvusius, pageltusius nuo tabako dantis. Tamsi duobė, kur 
kadaise buvo jo nosis, išsitempė ir persikreipė.-- Bet pagal skambe- 


* Taip save vadina čigonai. 

sį reiškia ir niekingas suskis, - pagaliau jo akys paleido Bilio žvilgs- 
nį; Lemkė tarytum prarado bet kokį domesį. - O dabar eik, baltasis 
žmogau iš miesto. Kas tau darbo su mumis, o mums - su tavimi. Jei- 
gu ir buvo darbo, jis jau atliktas. Grįžk atgalios į savo miestą. 

Jis ėmė gręžtis šalin. 

Mirksnį Bilis vien tik stovėjo išsižiojęs, blankiai suvokdamas, 
kad senis jį užhipnotizavęs - padarė taip lengvai, kaip fermeris už- 
migdo viščiuką, pakišdamas šiam galvą po sparnu. 

Ir tai VISKAS? kažkuri jo dalis staiga suriko. Tiek važiuota, tiek 
eita, tiek klausinėta, tiek blogų sapnų, tiek dienų ir naktų, ir tai 
VISKAS? Taip ir stovėsi čia, nepratardamas nė žodžio? Taip ir lei- 
si jam išvadinti tave niekingu suskiu ir paskiau sugrįžti lovon? 

- Ne, dar ne viskas, - garsiu, šiurkščiu balsu ištarė Bilis. 

Kažkas nustebęs su švokštesiu atsiduso. Samiuelis Lemkė, kuris 
prilaikė senį, padėdamas sugrįžti prie vieno iš turistinių namukų 
paskuigalio, išsigandęs atsisuko. Taip pat atsisuko ir patsai Lemkė. 
Jo veidas alsiai pralinksmėjo, bet Biliui pasirodė, kad juo šmėstelė- 
j0, - tik mirksnį, kol ryškiau tvykstelėjo laužo šviesa, - taip pat ir 
nustebimas. 

Netoliese jaunas čigonas, kuris pirmasis pamatė Bilį, vėl siekė 
sau po liemene, kur buvo pritvirtintas revolveris. 

- Ji labai graži, - pasakė Bilis. - Džina. 

- Užsičiaupk, baltasis žmogau iš miesto, - užsiplieskė Samiuelis 
Lemkė. - Nenoriu 1š tavo lūpų girdėti savo sesers vardo. 

Bilis nekreipė į jį dėmesio, tik nenuleido akių nuo Lemkės. 

- Ji jūsų dukraitė? Produkraitė? 

Senis tyrinėjo jį, tartum mėgindamas nustatyti, ar dar kas nors 
galėtų čia būti - koks nors kitas garsas nei vėjo dykvietėje. Paskiau 
jis vėl ėmė gręžts šalin. 

- Gal palūkėtumėt minutėlę, kol aš užrašysiu savo duktės adresą, 
- nesiliovė Bilis, pakeldamas balsą. Kalbėjo ne itin garsiai, jam to ir 
nereikėjo, kad perteiktų įsakmų aštrumą - aštrumą, jo galąstą tieko- 

je teismo salių. - Ji ne tokia graži kaip jūsų Džina, bet mes laikome 
ją labai dailia. Galbūt jos galėtų susirašinėti neteisybės tema. Kaip 
manote, Lemke? Ar galės jos pasikalbėti apie tai po to, kai aš jau 
būsiu toks pat miręs kaip ir jūsų duktė? Kas geba galutinai nustaty- 
ti, kur neteisybė iš tiesų slypi? Vaikai? Vaikaičiai? Minutėlę, aš už- 
rašysiu adresą. Tai užtruks tik sekundę; užrašysiu antroje pusėje jū- 
sų fotografijos, kurią čia turiu. Jeigu jiedvi nepajėgs išraizgyti šios 
painiavos, galbūt kurią nors dieną susieis ir ims šaudyti viena į kitą, 
o paskiau galės tą pat pabandyti ir jų vaikučiai. Kaip manai, seni... 
gal tai nors kiek prasmingiau nei šitas mėšlas? 

Samiuelis.uždėjo ranką Lemkei ant peties, bet šisai ją nubloškė 
ir pamažu sugrįžo prie Bilio. Dabar senio akys buvo pritvinkusios 
įtūžio ašarų. Gumbuotos jo rankos pamažu susigniaužinėjo ir atsilei- 
dinėjo. Visi kiti stebėjo, tylūs ir išsigandę. 

- Tu suvažinėjai kelyje mano dukrą, baltasis žmogau, - pratarė 
jis. - Tu suvažinėjai mano dukrą ir po to turi... esi pakankamai bor- 
jade rulla ateiti čia ir kalbėti iš savo burnos į mano ausį. Ėgi, aš su- 
žinojau, kas tai padarė ir pasirūpinau tuo. Dažniausiai mes apsisu- 
kame ir išvažiuojame iš miesto. Dažniausiai, taip, mes tatai padaro- 
me. Bet kartais pasiekiame teisingumą, - senis iškėlė savo išklaipy- 
tą plaštaką Biliui prieš akis. Staiga toji susigniaužė į kumštį. Mirks- 
nis, ir iš ten ėmė kapnoti kraujas. Kiti čigonai pratrūko murmėti - ne 
iš baimės ar nuostabos, bet pritardami. - Romų teisingumo, skum- 
made igenom. Kitais dviem aš jau pasirūpinau. Teisėjas, tas prieš 
dvi naktis iššoko pro langą. Jis... - Taduzas Lemkė spragtelėjo pirš- 
tais 1r dvelktelėjo į nykščio iškilumą, tartum nupūsdamas pienės 
pūką. 

- Ar tai sugrąžino jums dukterį, misteri Lemke? Ar ji sugrįžo, kai 
ten, Minesotoje, Keris Rosingtonas trenkėsi į žemę? 

Lemkės lūpos persikreipė. 

- Man jos nereikia susigrąžinti. Teisingumas nereiškia susigrą- 
žinti mirusiuosius, baltasis žmogau. Teisingumas yra teisingumas. 

Tai keliausi iš čia, kol aš dar ko nors tau neįtaisiau? Žinau, kuo tu 
ir tavo moteris užsiiminėjote. Manai, aš neturiu įžvalgos? Turiu ją. 
Paklausk bet kurį iš jų. Manoji įžvalga - šimtametė. 

Susibūrusieji apie laužą pritariamai suūžė. 

- Nesvarbu, kiekos metų jūsų įžvalga, - atrėžė Bilis. Jis pamažu 
ištiesė rankas ir sugriebė senį už pečių. Iš kažkur atskriejo įsiūčio 
urzgesys. Samiuelis Lemkė metėsi priekin. Taduzas Lemkė pasuko 
galvą ir bloškė vieną vienintelį žodį romaniškai. Jaunasis čigonas 
sustojo dvejodamas ir sutrikęs. Panaši išraiška pasirodė ir daugely- 
je veidų apie laužą, bet Bilis to nematė, žiūrėjo tik į Lemkę. Lenkė- 
si prie jo vis artyn ir artyn, kol savo nosimi mažne palietė susiraukš- 
lėjusią korėtą bjaurastį - visa, kas buvo likę iš Lemkės nosies. - Už- 
sikruškit su savuoju teisingumu. Tiek teišmanot apie teisingumą, 
kiek aš - apie reaktyvinius variklius. Pašalinkite tai nuo manęs. 

Lemkės akys spitrijo į Bilį - tąja baisia tuštuma, slypinčia tuoj 
pat už intelekto. 

- Paleisk mane arba bus dar blogiau, - ramiai tarė jis. - Tiek blo- 
giau, jog tau atrodys, kad anąsyk tave palaiminau. 

Bilio veidą staiga perrėžė šypsena - kaulėta šypsena, panaši į ap- 
verstą pusmėnulį. 

- Pirmyn, - paragino jis. - Pabandykit. Bet, žinote, nemanau, kad 
jūs galite. 

Senis be žado žvelgė į jį. 

- Kadangi aš pats padėjau sau tą padaryti, - tęsė Bilis. - Dėl šito, 
tai jie buvo teisūs - juk tai partnerystė, ar ne? Užkeiktojo 1r užkei- 
kiančiojo. Mes visi dalyvavome tame kartu su jumis. Hoplis, Ro- 
singtonas ir aš. Bet aš iš to pasitraukiu, seni. Žmona mane nusmau- 
kinėjo manajame dideliame prabangiame automobilyje, tiesa, o ta- 
vo duktė išlindo iš tarp dviejų stovinčių kvartalo vidury automobi- 
lių lyg kokia paprasčiausia Žioplė, ir tai taip pat tiesa. Jeigu būtų 
ėjusi per gatvę prie kampo, dabar būtų gyva. Kaltos abi pusės, bet 
ji mirus, o aš niekad nebesugrįšiu prie savo pirmykščio gyvenimo. 

Šitai atsveria galbūt ne pačią geriausią pusiausvyrą pasaulio istori- 
joje, bet atsveria. Las Vege turi pasakymą - jie tai vadina “kvit". 
Liekam kvit, seni. Tuo ir baikime. 

Kai Bilis pradėjo šypsotis, Lemkės akyse buvo pasirodžius keis- 
ta, bemaž nežemiška baimė, bet dabar ją pakeitė pyktis - šaltas, ne- 
numaldomas. 

- Aš niekad neatšauksiu savo žodžio, baltasis žmogau iš miesto, 
- prašneko Taduzas Lemkė. - Mirsiu su juo savo lūpose. 

Bilis pamažu prisilenkė prie Lemkės veido, jų kaktos susilietė, 
jis užuodė senio kvapą - atsiduodantį voratinkliais, tabaku ir šiek 
tiek šlapimu. 

- Tuomet padaryk, kad būtų dar blogiau. Padaryk taip... kaip tu 
pasakei? Lyg aną sykį būtumei mane palaiminęs. 

Lemkė dar kiek stebeilijo į jį, ir Bilis jautė, kad dabar Lemkė yra 
pagautas. Galiausiai šis staigiai grįžtelėjo į Samiuelį. 

- Enkelt av lakan och kanske alskade! Just det! 

Samiuelis Lemkė ir jaunasis čigonas su pistoletu po liemene atp- 
lėšė Bilį nuo Taduzo Lemkės. Įdubusi senio krūtinė greitai kilojosi, 
reti jo plaukai buvo išdrikę. 

Yra nepriprates, kad jį liestų - nepripratęs, kad su juo piktai kal- 
bėtų. 

- Mes kvit, - šūktelėjo Bilis, kai čigonai tempė jį šalin. - Girdi 
mane? 

Lemkės veidas persikreipė. Staiga jis šlykščiai paseno trim šim- 
tais metų, kaip kokio baisaus sugrįžėlio iš kapo. 

- Visai ne kvit! - riktelėjo jis Biliui, grūmodamas kumščiu. - Vi- 
sai ne kvit, niekados! Tu mirsi liesas, žmogau iš miesto! Mirsi štai 
toks! - jisai sudėjo draugėn kumščius, ir Bilis savo šonuose pajuto 
aštrų, duriantį skausmą, tartum būtų atsidūręs tarp tų kumščių. 
Mirksnį jis nepajėgė atgauti kvapo, atrodė lyg būtų sugniaužti vidu- 
riai. - Zu mirsi liesas! 

- Mes kvit, - pakartojo Bilis, iš paskutiniųjų stengdamasis nešno- 
puoti. 

- Visai ne kvit! - suspigo senis. Iš įsiūčio dėl šios besitęsiančios 
prieštaros raudonis plonais siūleliais išmargino jam skruostus. - Pa- 
šalinkit jį 1š čia! 

Čigonai šoko vilkti Bilį kiton pusėn rato. Taduzas Lemkė stovė- 
j0 ir stebėjo, įsisprendęs rankomis į klubus, šaltu it akmeninė kaukė 
veidu. 

- Pirmiau nei jie mane nutemps, seni, žinok, ir mano paties už- 
keikimas kris ant tavo šeimos, - šūktelėjo Bilis, ir nepaisant buko 
skausmo šonuose jo balsas buvo tvirtas, ramus, bemaž linksmas. - 
Baltojo žmogaus iš miesto užkeikimas. 

Regis, Lemkės akys kiek išsiplėtė. Akies kampučiu Bilis paste- 
bėjo, kaip senė su prekybiniais lipdukais savo antklodės skreite vėl 
j0 linkui kyštelėjo ženklą nuo piktos akies. 

Dvejetas jaunuolių mirksnį liovėsi jį tempę; Samiuelis Lemkė 
trumpai, baugščiai susijuokė - matyt, nuo tos minties, kad baltasis, 
pasiturintis viduriniosios klasės teisininkas iš Fervjū, Konektikuto 
valstijos, užkeikia žmogų, kuris galbūt yra seniausias čigonas Ame- 
rikoje. Prieš du mėnesius ir Bilis pats būtų juokęsis. 

Tačiau Taduzas Lemkė nesijuokė. 

- Manai, kad tokie žmonės kaip aš neturi galios užkeikti? - pak- 
lausė Bilis. Jis pakėlė rankas - liesas, sunykusias rankas - sau abipus 
veido ir pamažu išskėtė pirštus, kaip varjetė-šou vedantysis, prašan- 
tis publiką užbaigti aplodismentus. - Mes turime galią. Mums gerai 
sekasi užkeikinėti, jeigu tik to imamės, seni. Neversk manęs pradė- 
ti, - už senio kažkas sujudėjo - pasimatė balti naktinukai ir juodi 
plaukai. 

- Džina! - sušuko Samiuelis Lemkė. 

Bilis išvydo ją Žingtelint priekin į šviesos ratą. Išvydo pakeliant 
laidyklę, atitraukiant ir atleidžiant gumelę vis tuo pačiu sklandžiu 
judesiu, nelyginant dailininko, brėžiančio liniją tuščiame popieriaus 
lape. Plieninis šratukas nuskriejo skersai rato, ir Biliui pasirodė, kad 
drykstelėjo vaiskus, spindintis dryžis, tačiau veikiausiai jo tik taip 

įsivaizduota. Kairę plaštaką smilktelėjo karštas, aštrus dūris. Bilis 
išgirdo, kaip jos iššautasis guolio šratukas dzvangtelėjo į plieninį 
furgono šoną. Ir tą pačią akimirką jisai sumojo, jog mato merginos * 
perkreiptą, įtūžusį veidą ne pro savo išskėstus pirštus, o pro plašta- 
ką, kurioje Žiojėjo dailiai apvali skylutė. 

Peršovė mane laidykle, nuvėrė jį mintis. Dieve šventas, tikrai! 
Kraujas, laužo šviesoje juodas it derva, nusruveno jo delnu ir per- 
merkė sportinio švarkelio rankovę.. 

- Enkelt! - suspigo ji. - Nešdinkis iš čia, eyelak! Nešdinkis, 1šsi- 
gimęs žmogžudy! 

Ji numetė laidyklę. Ta nukrito laužo pakrašty, panaši į paukščio 
krūtinėlę su guminiu timpos lizdeliu, didumo sulig pritvirtintu už 
raištelių akies tvarsčiu. Mergina pabėgo klykdama. 

Niekas nepasijudino. Besibūriuojantys apie laužą, dvejetas jaunų 
čigonų, senis ir patsai Bilis - visi jie stovėjo sustingę it paveiksle. 
Trinktelėjo durys, ir merginos klyksmai prislopo. O rankos vis dar 
neskaudėjo. 

Staiga, net nesuvokdamas, ką rengias daryti, Bilis ištiesė savo 
kraujuojančią ranką į Lemkę. Senis atšlijo ir atkišo į Bilį ženklą nuo 
piktos akies. Bilis sugniaužė delną, kaip šitai buvo padaręs Lemkė; 
kraujas varvėjo jam iš kumščio, kaip varvėjo ir Lemkei. 

- Baltojo Žmogaus užkeikimas krito ant jūsų, misteri Lemke. 
Apie tokį nerašoma knygose, bet sakau jums - tai tiesa. Ir jūs tikite 
tuo. 

Senis pratrūko romiškų šauksmų srautu. Bilis pasijuto taip stai- 
ga trūktelėtas atgal, jog jam net trakštelėjo sprandas. Jo kojos paki- 
lo nuo žemės. 

Jie įmes mane laužan. Dievuliau, ruošias mane iškepti jame... 

Tačiau to neatsitiko - jį nunešė atgal tuo pat keliu, kuriuo atėjo, 
per ratą (čigonai kritinėjo nuo kėdžių, repečkodami šalin nuo j0), 
tarp dviejų pikapų su turistiniais antstatais. Iš vieno Bilį pasiekė te- 
levizoriaus traškesys pramaišiui su juoko įrašais. 

Vaikinas su liemene kažką suniurnėjo, Bilis pasijuto įsupamas it 
maišas grūdų (labai mažo svorio maišas grūdų), ir kitą mirksnį jisai 
jau skriejo oru. Dunktelėdamas nukrito į žolę už sustatytų transpor- 
to priemonių. Suskaudo gerokai labiau nei nuo skylės plaštakoje; ja- 
me nebebuvo minkštų vietų, ir kaulai subraškėjo kūne nelyginant 
basliai seno sunkvežimio bortuose. Jis pabandė atsistoti ir iš pradžių 
neįstengė. 

Priėjo Samiuelis Lemkė. Gražus vaikino veidas buvo lygus, be 
jokios išraiškos. Siekęs savo džinsų kišenėn, kažką išsitraukė - Bi- 
liui iš pradžių pasirodė, jog lazdą, ir atpažino, kas tai per daiktas tik 
tada, kai Lemkė atlenkė geležtę. 

Bilis iškėlė aukštyn savo kraujuojančią plaštaką, ir Lemkė delsė. 
Šio veide pasirodė išraiška, Biliui pažįstama iš veidrodžio savo pa- 
ties vonios kambaryje. Tai buvo baimė. 

Samiuelio bendras kažką sumurmėjo. 

Lemkė kiek dvejojo, žvelgdamas žemyn į Bilį, paskiau vėl sulen- 
kė geležtę į tamsias peilio kriaunas. Nusispjovė Bilio pusėn, ir abu 
čigonai nuėjo. 

Bilis dar kiek pagulėjo žolėje, bandydamas atgaminti viską savo 
mintyse, perprasti esmę... tačiau tai buvo teisininko taktika, kuri čia 
patamsiuos negalėjo padėti. Jo ranka buvo bepradedanti labai garsiai 
duoti žinią apie tai, kas jai nutiko, ir Bilis pagalvojo, kad netrukus 
skaudės dar labiau. Žinoma, jeigu jie nepersigalvos ir nesugrįš atgal. 
Tuomet labai greit užbaigtų visą skausmą - iškart ir amžinai. 

Tos mintys privertė Bilį pasijaudinti. Prisitraukė kelius prie to, 
kas dar buvo likę iš pilvo, paskiau mirksnį stabtelėjo, prispaudęs 
kairį skruostą prie ištryptos žolės ir iškėlęs oran užpakalį, laukda- 
mas, kol atslūgs silpnumo ir šleikštulio banga. Pagaliau, jai praėjus, 
Bilis pajėgė atsistoti ir ėmė ropštis kalvos viršun prie savo automo- 
bilio. Pakeliui darsyk parkrito ant žemės ir pamanė, kad jau nebejs- 
tengs atsistoti. Kažkokiu būdu, daugiausia padedamas minčių apie 
Lindą, ramiai, nekaltai miegančią savo lovoje, jis vargais negalais 

sugebėjo tą padaryti. Ranką jam tvinkčiojo - tartum kokia nors tam- 
siai raudona infekcija būtų įsimetus jon ir kiltų dilbiu aukštyn alkū- 
nės linkui. 

Praėjo begalė laiko, kol jis pasiekė išsinuomotąjį “Fordą? ir ėmė 
grabinėtis raktų. Buvo juos įsidėjęs kairėn kišenėn, tad, kad juos 1š- 
siimtų, turėjo per savo šakumą siekti dešine ranka. 

Užvedė automobilį ir mirksnį delsė, padėjęs sau ant kairės šlau- 
nies sužeistą ranką delnu viršun tartum pašautą paukš. Pažvelgė 
žemyn į ratu sustatytus furgonus ir turistines priekabas, blyksintį 
laužą. Galvon atėjo kažkokios senos dainelės prisiminimas: Prie 
laužo čigoniški ritmai skambėjo nakčia / Ten šoko gražuolė, kuri 
pakerėjo mane... 

Pamažu pakėlė sau prie veido kairę ranką. Vaiduokliška šviesa 
nuo automobilio prietaisų panelio išsiliejo pro apvalią tamsią kiau- 
rymę jo delne. 

Ji pakerėjo mane, tikrai, pagalvojo Bilis, ir įstūmė pirmą pavarą. 
Mažne su liguistu bešališkumu svarstė, ar sugebės parsigauti į 
“Prancūzų įlankos motelį“. 

Kažkokiu būdu sugebėjo. 


DviJešimtas skyrius 

- Viljamai, kas negerai? 

Džinelio balsas, kuris anksčiau būdavo nuo mieguistumo prislo- 
pintas, dabar nuskambėjo aštriai, persmelktas rūpesčio. Bilis susira- 
do savo adresų knygelėje Džinelio namų telefono numerį, kuris bu- 
vo tuoj po “Trijų brolių" numerio. Surinko jį per daug nieko nesiti- 
kėdamas - tikriausiai per tuos praėjusius metus numeris galėjo būti 
pasikeitęs. 

Kairė jo ranka, aprišta nosine, gulėjo ant kelių. Buvo pavirtus ne- 
lyginant į radijo stotį ir dabar siuntė penkiasdešimties tūkstančių va- 
tų galingumo skausmo signalus. Mažiausias judesys, ir tie signalai 
pašėlusiu greičiu šaudavo aukštyn ranka. Kaktą išmušė prakaito 1a- 
šai. Galvon vis ateidavo nukryžiavimo vaizdiniai. 

- Atleisk, kad skambinu tau į namus, Ričardai, - tarė jis. - Ir dar- 
gi taip vėlai. 

- Po galais, liaukis. Kas negerai? 

- Na, artimiausia problema ta, kad man buvo peršauta ranka su... 
- Bilis šiek tiek pakeitė padėtį. Ranka užsiplieskė, ir jis iš skausmo 
prašiepė lūpas. - ...guolio šratuku. 

Kitame linijos gale - tyla. 

- Suprantu, kaip tatai skamba, tačiau čia tiesa. Toji moteris šovė 
laidykle. | 

- Jėzau! Kas ten... - moteriškas balsas kažkur iš toliau, Džinelis 
kažką trumpai pasakė jai itališkai, paskiau vėl prašneko į ragelį: 

- Tu nejuokauji, Viljamai? Kažkokia kekšė pramušė tau ranką 
guolio šratuku, paleistu iš laidyklės? 

- Aš žmonėms neskambinsiu... - Bilis pasižiūrėjo į laikrodį, 1r 
aukštyn ranka plykstelėjo skausmas. - ...trečią valandą paryčiui, kad 
pasakočiau juokus. Sėdžiu čia jau tris valandas, bandydamas su- 
laukti kultūringesnio laiko. Bet skausmas... - jis kiek susijuokė - į5- 
kaudintu, bejėgišku, baugščių garsu. - Skauda labai stipriai. 

- Ar tai turi ką nors bendra su tavo ankstesniu skambučiu? 

- Taip. 

- Čigonai? 

- Taip, Ričardai. 

- Tikrai? Ką gi, pažadu tau vieną dalyką. Jie daugiau prie tavęs 
nesiknis. 

- Ričardai, aš negaliu dėl šito kreiptis į daktarą, o man... man iš 
tiesų labai skauda. - Bilis Halekas - santūrumo didmeistris, pagalvo- 

j0 jis. - Gali ką nors man atsiųsti? Gal per “Federal Express"*? Ką 
nors nuskausminančio? 

- Kur tu esi? 

Bilis sudvejojo tik mirksnį, paskiau krestelėjo galvą. Visi, kuriais 
pasitikėjo, laikė, jog jis išprotėjęs; pagalvojo, kad labai tikėtina, jog, 
jo Žmona ir bosas atliko ar netrukus atliks formalumus, Konektuku- 
to valstijoje būtinus priverstiniam uždarymui į beprotnamį. Dabar 
jis turėjo labai paprastą ir nuostabiai ironišką pasirinkimą: arba pa- 
sitikėti šituo narkotikais prekiaujančių gangsteriu, su kuriuo nesima- 
tė beveik šešerius metus, ar visiškai pasiduoti. 

Užsimerkęs jis pasakė: 

- Bar Harbore, Meino valstijoje. “Prancūzų įlankos motelyje". 
Trisdešimt septintas numeris. 

- Sekundėlę, - Džinelio balsas vėl nutolo nuo telefono. Bilis iš- 
girdo jo prislopintą itališką vogronę. Vis tebebuvo užsimerkęs. Ga- 
liausiai Džinelis vėl atsiliepė kitame linijos gale. - Mano žmona kai 
kam dabar skambina. Šiuo metu tu išbudinai kai kuriuos vaikinus 
Norvolke, paisan. Tikiuosi, būsi patenkintas. 

- Tu džentelmenas, Ričardai, - pratarė Bilis. Žodžiai išsiveržė iš 
gerklės prikimę, suvelti, ir jis turėjo atsikrenkšti. Jautėsi labai suša- 
lęs. Lūpos buvo perdžiūvusios, pabandė jas apsilaižyti, bet ir liežu- 
vis buvo perdžiūvęs. 

- Stenkis visai nejudėti, drauguži, - patarė Džinelis. Jo balse vėl 
suskambo rūpestis. - Girdi? Visai nejudėk. Susisupk į antklodę, 
jeigu nori, tačiau ne daugiau. Esi peršautas. Tau šokas. 

- Šūdniekiai, - atsakė Bilis ir vėl susijuokė. - Man jau kokius du 
mėnesius šokas. 

- Apie ką tu kalbi? 

- Tiek to. 

- Tvarka. Bet mes turime pasikalbėti, Viljamai. 

- Taip. 


* Federalinė skubių siuntų pristatytmo tarnyba. 

- Aš... Palūkėk sekundėlę, - tyli itališka šneka kažkur tolėliau. 
Bilis vėl užsimerkė ir klausėsi skausmo signalų iš rankos. Po minu- 
tėlės Džinelis sugrįžo prie telefono. - Pas tave atvažiuos žmogus su 
nuskausminamaisiais. Jis... 

- O, ei, Ričardai, juk tai ne... 

- Neaiškink man, ką turiu daryti, Viljamai, tiktai klausykis. Jo 
pavardė Fenderis. Tas vyriokas ne daktaras, bent jau nebe, bet jis ta- 
ve apžiūrės ir nuspręs, ar tau reikia antibiotikų, taip pat ir narkoti- 
kų. Jis prisistatys pas tave iki išauštant. 

- Ričardai, nė nežinau, kaip tau dėkoti, - pralemeno Bilis. Ašaros 
bėgo jam skruostais; mašinaliai nusišluostė jas dešine ranka. 

- Suprantu, - atsakė Džinelis. - Juk tu ne italėkas. Atsimink, Vil- 
jamai: jokių judesių. 

Fenderis atvyko netrukus prieš šešias. Neaukštas Žmogus su per 
anksti pražilusiais plaukais, nešinas kaimo daktaro lagaminėliu. Jis 
ilgai, be žodžių nužiūrinėjo Bilio prakaulų, išsekusį kūną, o paskiau 
nurišo nuo jo kairės rankos nosinaitę. Bilis turėjo prisidengti kita 
ranka burną, kad nuslopintų riksmą. 

- Prašom pakelti, - pasakė Fenderis, ir Bilis įvykdė, ko paprašy- 
tas. Ranka buvo bjauriai sutinusi, oda įtempta ir blizganti. Mirksnį 
jis ir Fenderis žvelgė vienas į kitą pro kiaurymę delne, supamą pa- 
tamsėjusio kraujo. Fenderis išsiėmė iš lagaminėlio hodoskopą ir 
pašvietė juo pro žaizdą. Paskiau išjungė jį. 

- Švari ir daili, - pasakė. - Jeigu čia praėjo guolio šratukas, tai 
tuomet kur kas mažesnis infekcijos pavojus, negu jeigu būtų praė- 
jus švininė kulka, - jisai nutilo ir susimąstė. - Žinoma, jeigu tik mer- 
gina prieš iššaudama kuo nors jo nesutepė. 

- Kas per guodžianti mintis, - sušvogždė Bilis. 

- Man mokama ne už tai, kad žmones guosčiau, - šaltai atrėmė 
Fenderis, - ypač kai esu išraunamas iš lovos pusę keturių ir turiu pa- 

sikeisti pižamą į drabužius lengvame lėktuvėlyje, besikratančiame 
vienuolikos tūkstančių pėdų aukštyje. Sakote, tai buvo plieninis 
guolis? 

- Taip. 

- Tuomet jums veikiausiai niekas negresia. Neįmanoma labai ge- 
rai išmirkyti plieninio guolio šratuko nuoduose, kaip hivarų indėnai 
išmirko savo medinių strėlių smaigalius kurarėje, ir nepanašu, kad 
toji moteris būtų galėjusi sutepti kuo nors kitu, jeigu visa įvyko, 
kaip jūs sakote, netikėtai. Žaizda turėtų sugyti gerai, be jokių komp- 
likacijų, - jis išėmė iš lagaminėlio dezinfekuojantį skystį, marliukę 
1r elastinį bintą. - Aš išvalysiu žaizdą, o paskiau subintuosiu. Kai 
valysiu, velniškai skaudės, bet patikėkite, vėliau skaudėtų kur kas 
labiau, jeigu palikčiau ją atvirą. 

Jis darsyk nuvėrė Bilį akimis - ne tiek užjaučiančiu daktaro 
žvilgsniu, pagalvojo Bilis, kiek vertinančiu abortininko dėbsniu. 

- Ši ranka bus mažiausia iš jūsų problemų, jeigu vėl nepradėsite 
valgyti. 

Bilis nieko neatsakė. 

Šiaip ar taip, dabar kalbėtis Biliui būtų buvę neįmanoma; skausmą 
siunčiančioji stotis rankoje vienu ypu peršoko nuo penkiasdešimties 
tūkstančių iki dviejų šimtų penkiasdešimies tūkstančių vatų galingu- 
mo. Jis užsimerkė, sukando dantis ir laukė, kol šitai baigsis. 

Pagaliau baigėsi. Bilis sėdėjo pasidėjęs tvinkčiojančią subintuo- 
tą ranką ant kelių ir stebėjo, kaip Fenderis vėl rausiasi po savo la- 
gaminėlį. 

- Atmetus į šalį visus kitus samprotavimus, jūsų išsekimas kelia 
problemų, susijusių su nuskausminimu. Bijau, patirsite daugiau ne- 
patogumų nei tuo atveju, jeigu jūsų svoris būtų normalus. Negaliu 
jums duoti darvono ar darvoceto, nes šitie gali sukelti jums komą ar 

širdies aritmiją. Kiek gi jūs sveriate, misteri Halekai? Šimtą dvide- 
šimt penkis? 

- Apie tiek, - sumurmėjo Bilis. Vonios kambaryje buvo svarstyk- 
lės, ir prieš važiuodamas čigonų stovyklon jis atsistojo ant jų; ma- 
tyt, tai buvo savotiškas būdas save padrąsinti. Rodyklėlė sustojo ties 
118. Visa ta bėgionė po karšta vasaros saule gerokai paspartino da- 
lykus. 

Fenderis linktelėjo su nežymia antipatijos mina. 

- Duosiu jums ganėtinai stipraus empirino. Išgerkite tik vieną 
tabletę. Jeigu po pusvalandžio neužsnūsite ir jeigu ranką vis dar la- 
bai labai skaudės, išgerkite dar pusę tabletės. Ir šitaip elkitės arti- 
miausias tris ar keturias dienas, - jis palingavo galvą. - Skridau še- 
šis šimtus mylių, kad žmogui duočiau buteliuką empirino. Negaliu 
tuo patikėti. Gyvenimas kartais krečia itin piktus pokštus. Bet atsiž- 
velgiant į jūsų svorį, netgi empirinas yra pavojingas. Turėčiau pas- 
kirti kūdikių aspiriną. 

Fenderis išėmė iš lagaminėlio dar vieną buteliuką, šįsyk be eti- 
ketės. 

- Aureomicinas, - paaiškino. - Gerkite po vieną tabletę kas šešias 
valandas. Bet - gerai įsidėmėkite, misteri Halekai - jeigu imsite vi- 
duriuoti, iškart nutraukite antibiotikus. Tokios būklės, kokios dabar 
esate, viduriavimas kur kas greičiau jus pribaigs nei infekcija iš 
žaizdos. 

Jis užtrenkė lagaminėlį ir atsistojo. 

- Dar vienas - paskutinis - patarimas, kuris neturi nieko bendra 
su jūsų nuotykiais Meino laukuose. Kuo greičiau nusipirkite kalio 
tablečių ir pradėkite gerti po dvi per dieną - vieną iš ryto atsikėlęs, 
kitą - prieš miegą. Gausite jas vaistinėje, vitaminų skyriuje. 

- Kodėl? 

- Jeigu ir toliau mesite svorį, netrukus jums ims užeidinėti širdies 
aritmijos priepuoliai po darvono ar kokio nors kito vaisto. Tokia 
aritmija ištinka organizme labai sumažėjus kalio kiekiui. Galimas 

dalykas, nuo to žuvo Karena Karpenter*. Geros dienos, misteri Ha- 
lekai. 

Fenderis atidarė duris ir išėjo į pirmąją aušros brėkšmą. Mirksnį 
pastovėjo žvelgdamas ton pusėn, iš kur sklido vandenyno ošimas, 
labai aiškiai girdimas rytmečio ramumoje. 

- Jums 1š tiesų derėtų nutraukti bet kokį bado streiką, kad ir dėl 
ko jis būtų paskelbtas, misteri Halekai, - pasakė neatsigręždamas. - 
Daugeliu atveju pasaulis - ne kas kita kaip tik mėšlo krūva. Bet jis 
gali būti labai gražus. 

Jis nuėjo prie mėlyno “Ševrolė", dirbančio laisva eiga šalimais 
pastato ir įsėdo ant užpakalinės sėdynės. Automobilis nuvažiavo. 

- Aš stengiuos nutraukti, - pratarė Bilis pavymui išnykstančiam 
automobiliui. - Iš tiesų stengiuos. 

Užvėrė duris ir sugrįžo prie stalelio šalimais fotelio, kuriame 
anksčiau sėdėjo. Pažvelgė į vaistų buteliukus ir paklausė save, kaip 
juos atidarys viena ranka. 


Dvidešimt pirmas-skyrius 
DŽINELIS 


Bilis užsisakė į numerį gausų pusrytį. Dar niekada gyvenime ne- 
sijautė toksai nealkanas, bet suvalgė viską. Baigęs priešpiečius, jisai 
surizikavo išgerti tris Fenderio empirino tabletes, samprotaudamas, 
kad jas užmeta viršum kalakuto šlaunelės sumuštinio, prancūziškai 
skrudintų bulvių ir riekės obuolinio pyrago, kurio skonis gerokai pa- 
nėšėjo į suplėkusio asfalto. 


* Karen Carpenter - 8-ojo dešimtmečio pradžios popmuzikos dainininkė, 
turėjusi rimtų emocinių problemų ir mirusi 32 metų amžiaus nuo nervi- 
nės anoreksijos. 

Tabletės trinktelėjo nelyginant kuolu. Juto, kad skausmo siųstu- 
vas rankoje staiga sumažino galingumą iki menkų penkių tūkstančių 
vatų, o paskiau Bilis šuoliavo iš vieno karštligiško sapno į kitą. Vie- 
name iš jų šoko Džina, nuoga, neskaitant auksinių lankų ausyse. Po 
to jis šliaužė ilgu, tamsiu drenažo vamzdžiu linkui dienos šviesos 
apskritimo, kuris visąlaik siutinančiai bolavo per vis tą patį atstumą. 
Kažkas sekė jam iš paskos, Bilį kankino baisus jausmas, jog tai 
žiurkė. Labai didelė žiurkė. O paskiau jis išsigavo iš vamzdžio. Ta- 
čiau jeigu tikėjosi, jog šitai reikš išsivadavimą, tai apsiriko - vėl at- 
sidūrė tame badaujančiame Fervjū. Visur kėpsojo krūvos lavonų. 
Jardas Stivensas gulėjo išsipleikęs vidury viešojo miesto parko su 
nuosavomis kirpėjiškomis žirklėmis, suvarytomis giliai į tai, kas bu- 
vo likę iš jo gerklės. Bilio duktė sėdėjo atsirėmus į gatvės žibinto 
stulpą - ne kas daugiau, nei krūvelė sujungtų pagaliukų, dengiamų 
josios purpurinės ir baltos rungtynių striksės aprangos. Negalėjai 
pasakyti, ar ji iš tiesų buvo mirus kaip ir kiti, o gal tik ištikta komos. 
Atplasnojęs maitvanagis nusileido jai ant peties. Jo nagai susirietė, 
galva, smigtelėjus priekin, savo puvėsišku snapu išplėšė didžiulį jos 
plaukų kuokštą. Kruvino skalpo skuteliai tebesilaikė prie plaukų ga- 
lų, kaip žemės grumstai tebesilaiko prie šiurkščiai iš dirvos išrauto 
augalo šaknų. Ir Linda nebuvo mirus; Bilis girdėjo jos aimaną, regė- 
j0 silpnai sujudant ant kelių josios rankas. Ne! suriko jis šitame sap- 
ne. Staiga susivokė rankoj laikąs čigonaitės laidyklę. Ta buvo užtai- 
syta ne guolio šratuku, bet stikliniu prespapjė, kuris stovėdavo ant 
stalo jų Fervjū namo prieškambaryje. Prespapjė turėjo viduje - ne- 
lyginant kokį defektą - kažką panašų į melsvai juodą debesėlį. Vai- 
kystėje Linda būdavo juo sužavėta. Bilis iššovė prespapjė į paukštį. 
Nepataikė, ir staiga paukštis pavirto Taduzu Lemke. | 

Iš kažkur pasigirdo stiprūs dunksniai - Bilis pagalvojo, ar tai ne 
jo širdis pereina į fatališką aritmijos priepuolį. Aš niekad neatšauk- 
siu savo žodžio, baltasis žmogau iš miesto, pasakė Lemkė, ir staiga 
Bilis atsidūrė kažkur kitur, o dunksniai vis nesiliovė. 

Jisai suglumęs apsidairė po motelio numerį, iš pradžių pagalvo- 
damas, jog tai tik dar viena jo sapno vyksmo vieta. 

- Viljamai! - kažkas šaukė iš anapus durų. - Ar tu viduje? Atida- 
ryk, arba aš išlaušiu duris! Viljamai! Viljamai! 

(erai! pabandė jis pasakyti, bet joks garsas 1š burnos neišėjo. 
Lūpos buvo išdžiūvusios ir tvirtai sulipusios. Vis dėlto jį užliejo ne- 
paprasto palengvėjimo jausmas. Tai Džinelis. 

- Viljamai? Vil... O, šūdas! - pastarasis žodis buvo ištartas tyliau, 
lyg pačiam sau, ir palydėtas bumpsnio - tai Džinelis trenkė pečiu į 
duris. 

Bilis atsikėlė. Mirksnį visi daiktai prieš akis ėmė suktis, tai priar- 
tėdami, tai nutoldami. Pagaliau jam pasisekė praverti burną, lūpos 
prasiskyrė su tyliu traškesiu, kurį jis veikiau pajuto nei išgirdo. 

- Viskas gerai, - šiaip taip išstenėjo jis. - Viskas gerai, Ričardai. 
Aš čia. Dabar jau atsibudau. 

Nuėjęs per kambarį, Bilis atidarė duris. 

- Dievuliau, Viljamai, maniau, kad tu... 

Džinelis nutilo ir įsistebeilijo į jį, rudos jo akys vis plėtės ir plė- 
tės, kol galop Bilis pagalvojo: Tuojau jis pabėgs. Negalima taip žiū- 
rėti į žmogų ar daiktą, o paskiau neparodyt padų, vos tik praeis pir- 
masis sukrėtimas nuo pamatyto vaizdo. 

Džinelis pabučiavo savo dešinį nykštį, persižegnojo ir tarė: 

- Ar įsileisi mane, Viljamai? 


< 


Džinelis atsivežė kur kas geresnį vaistą nei Fenderis - “Chivas"'. 
Išsitraukė butelį iš savo veršenos portfelio ir įpylė abiems po gerą 
kaušą. Susidaužė su Biliu plastikiniais motelio bokaliukais. 

- Už geresnes dienas negu šios, - tarė jis. - Kaip tatai skamba? 

- Puikiai, - atsakė Bilis ir vienu gurkšniu i1šlenkė viskį. Paskiau, 
kai skrandyje plykstelėjusi ugnis prigeso, jis atsiprašė ir nuėjo į vo- 
nios kambarį. Jam nereikėjo tualeto, tačiau nesinorėjo, kad Džinelis 
pamatytų jį verkiantį. 

- Ką jis tau padarė? - paklausė Džinelis. - Užnuodijo tavo 
maistą? | 

Bilis prajuko. Per ilgą laiką tai buvo pirmas smagus juokas. Jis 
vėl sėdėjo fotelyje ir juokėsi tiek, jog skruostais ėmė riedėti ašaros. 

- Myliu tave, Ričardai, - prašneko jis, kai juokas aprimo, perei- 
damas į kukenimą ir užsibaigdamas keliais šaižiais kvyksniais. - Vi- 
si kiti, tarp jų ir mano žmona, įsitikinę, jog aš išprotėjau. Paskutinį 
kartą, kai mateisi su manimi, turėjau keturiasdešimt svarų antsvorio, 
o dabar aš atrodau, lyg repetuočiau kaliausės vaidmenį atnaujintam 
pastatymui “Ozo šalies burtininkas", ir pirmas ištrūkęs tau iš burnos 
klausimas - “Užnuodijo tavo maistą?" 

Džinelis nuleido negirdom su tuo pačiu nekantrumu tiek Bilio 
mažne isterišką juoką, tiek komplimentą. Bilis pagalvojo: Aikas ar 
Maikas, visų galvose vis tas pat laikos. Lemkės ir Džinelio - taip 
pat. Kai prieina prie keršto ir kontrkeršto, jie praranda bet kokį hu- 
moro jausmą. 

- Na tai kaip? Užnuodijo? 

- Turbūt. Tam tikra prasme. 

- Kiek tu netekai svorio? 

Bilio akys nuklydo skersai kambario į veidrodį per visą sieną. Jis 
prisiminė skaitęs, - regis, Džono D. Makdonaldo romane, - kad 
kiekvieno modernaus Amerikos motelio numeris atrodo pilnas veid- 
rodžių, nors daugeliu tų numerių naudojasi antsvorį turintys versli- 
ninkai, kuriems nė kiek neįdomu žiūrėti į save nusirengus. Jo paties 
būklė buvo visiška priešingybė antsvoriui, tačiau Bilis galėjo sup- 
rasti tą nusiteikimą prieš veidrodžius. Spėjo, kad tai jo veidas - ne, 
ne vien veidas, visa galva - įvarė tokį išgąstį Ričardui. Kaukolės dy- 
dis buvo išlikęs toks pat, ir todėl dabar jo kramė laikėsi ant nykstan- 
čio kūno nelyginant bjauriai per didelė milžiniškos saulėgražos 
galva. 

Aš niekad nepašalinsiu to nuo tavęs, baltasis žmogau iš miesto, 
išgirdo Lemkę tariant. 


249 


- Kiek netekai svorio, Viljamai? - pakartojo Džinelis ramiu, net- 
gi švelniu balsu, tačiau jo akyse šokčiojo keisti, šviesūs žiburiukai. 
Bilis niekad nebuvo matęs taip žibant žmogaus akių, ir jam tapo 
šiek tiek nejauku. 

- Kai šitai prasidėjo, - kai aš išėjau iš teismo rūmų ir senis mane 
palietė, - svėriau du šimtus penkiasdešimt svarų. Šįryt, prieš pat 
priešpiečius pasisvėriau - šimtas šešiolika. Tai sudarys kiek?.. šim- 
tu trisdešimt keturiais svarais mažiau? 

- Jėzau Marija ir dailide Juozapai iš Bruklino Aukštumų! - su- 
kuždėjo Džinelis 1r vėl persižegnojo. - Jis tave palietė? 

Šit jis išeis - šioje vietoje jie visi išeina, pagalvojo Bilis ir vieną 
desperatišką sekundę panoro paprasčiausiai pameluoti, išgalvoti ko- 
kią nors beprotišką istoriją apie nuoseklų maisto nuodijimą. Bet jei- 
gu ir kada nors buvo laiko pameluoti, dabar jo nebeliko. Ir jeigu 
Džinelis išeitų, Bilis išeitų drauge su juo - bent iki Džinelio automo- 
bilio. Atidarytų jam dureles, ir labai padėkotų, kad atvažiavo. Pada- 
rytų tai, nes Džinelis jo išklausė, kai Bilis paskambino vidur nakties, 
ir atsiuntė gana savotišką daktaro atmainą, o paskiau atvažiavo ir 
pats. Bet daugiausia atliktų šias mandagybes todėl, kad Džinelio 
akys šitaip išsiplėtė, kai Bilis atidarė duris, ir vis dėlto jis nepabėgo. 

Tad papasakok jam teisybę. Nors jis tvirtina, kad vieninteliai da- 
lykai, kuriais tiki - tai ginklai ir pinigai, ir veikiausiai tas tiesa, bet 
papasakok jam teisybę, nes tai vienintelis būdas, kuriuo tu gali at- 
simokėti tokiam vyriokui kaip jis. 

Jis tave palietė? paklausė Džinelis, ir nors tai buvo vos prieš se- 
kundę, išsigandusiam, sutrikdytam Bilio protui atrodė, kad praėjo 
kur kas daugiau laiko. Taigi pasakė tai, kas jam buvo sunkiausia pa- 
sakyti: 

- Jis mane ne tik palietė, Ričardai, bet ir užkeikė. 

Laukė, kad tie gana beprotiški Džinelio akių žiburiukai užges. 
Laukė, kad Džinelis pasižiūrės į laikrodį, pašoks ant kojų ir nustvers 
portfelį. Kaip greitai bėga laikas, tiesa? Norėčiau pasilikti ir pa- 

sišnekėti su tavimi apie užkeikimo reikalą, Viljamai, tačiau tenai, 
“Broliuose", manęs laukia garuojanti lėkštė veršienos kepsnio ir... 
Žiburiukai neužgeso, ir Džinelis neatsistojo. Tik užsikėlė koją 
ant kojos, palygino kelnių kantą, išsitraukė pakelį “Camel"' ir užsi- 
rūkė. 
- Papasakok man viską, - paprašė. 


+ 


Bilis Halekas papasakojo Džineliui viską. Kai baigė, peleninėje 
stirksojo keturios nuorūkos. Džinelis žvelgė į Bilį neatplėšdamas 
akių, tarsi užhipnotizuotas. Stojo 1lga tyla, kuri buvo nejauki, tad Bi- 
lis norėjo ją nutraukti, tik nežinojo, kaip tą padaryti. Tartum būtų iš- 
sėmęs visus savo žodžius. 

- Jis tau padarė šitai, - galiausiai prašneko Džinelis. - Šitai... - jis 
pamojo ranka į Bilį. 

- Taip. Nelaukiu, kad tu tuo patikėsi, tačiau taip, jis padarė šitai. 

- Aš tikiu, - bemaž išsiblaškęs atsakė Džinelis. 

- Tikrai? Kas nutiko vyriokui, kuris tikėjo vien ginklais ir pini- 
gais? 

Džinelis nusišypsojo, paskiau nusijuokė. 

- Juk aš tau pasakiau tai, kai man anąsyk paskambinai, juk taip? 

- Aha. 

Šypsena išnyko. 

- Ką gi, yra dar vienas dalykas, kuo aš tikiu, Viljamai. Tuo, ką 
matau savo akimis. Štai kodėl aš palyginti turtingas. Ir štai kodėl aš 
gyvas. Daugelis žmonių netiki tuo, ką mato. 

- Nejaugi? 

- Taip. Nebent šitai eina podraug su tuo, kuo jie jau tiki. Žinai, 
ką man teko regėti vaistinėje, kurioje paprastai lankausi? Vos tik 
prieš savaitę? 

- Ką? 

- Jie ten įsigijo kraujospūdžio matuoklį. Supranti, prekybos cent- 
ruose kartais irgi tokie stovi, bet vaistinėje visa nemokamai. Prakiši 

ranką pro kilpą ir nuspaudi mygtuką. Kilpa užsiveržia. Sėdi tenai 
sau ir giedrai svajoji, paskiau kilpa atsileidžia. Dideliais raudonais 
skaičiais sušvinta rodmenys. Pažvelgi į lentelę, kur parašyta “že- 
mas“, “normalus", “aukštas", pasitikrindamas skaičių reikšmę. Įsi- 
vaizduoji? . 

Bilis linktelėjo. 

- Tvarka. Taigi aš laukiu, kol pardavėjas man paduos buteliuką 
tų vaistų, kuriuos mano motina privalo gerti nuo skrandžio opos. Ir 
„įkrypuoja toksai storulis. Supranti, traukia jis gerus du šimtus pen- 
kiasdešimt, 0 jo subinė - lyg dvejetas besigrumiančių po antklode 
šunų. Nosis ir skruostai - raudonai išmarginti girtuoklystės, o iš ki- 
šenės matau styrantį pakelį “Marlbor". Jis pasiima kažkiek tų “Dr. 
Šolio*' pavilgų nuo trynių ir nešasi prie kasos. Tuo metu jo akis užk- 
liūva už kraujospūdžio matuoklio. Tad jis atsisėda, ir aparatas atlie- 
ka savo darbą. Sušvinta rodmenys. Du šimtai dvidešimt ir šimtas 
trisdešimt, pasako jie. Na, aš neišmanau sukruštai daug apie nuos- 
tabųjį medicinos pasaulį, Viljamai, bet žinau, kad du dvidešimt ir 
šimtas trisdešimt priskiriami prie šiurpiųjų. Supranti, tai tas pat, 
kaip vaikščioti prikišus užtaisytą pistoletą sau prie ausies, tiesą sa- 
kau. 

- Taip. 

- Tad ką daro tasai taukų maišas? Pažvelgia į mane ir sako: “Vi- 
si šitie sukrušti skaitmeniniai įtaisai šūdo verti". Paskiau jis užsimo- 
ka už savo pavilgus ir išeina. Žinai, koks tos istorijos moralas, Vil- 
jamai? Kai kurie vaikinai - daugelis vaikinų - netiki tuo, ką mato, 
ypač jei tai kliudo valgyti, gerti, galvoti, išpažinti ką nori. Pats aš 
netikiu Dievu. Bet jeigu jį pamatyčiau, 1mčiau tikėti. Nevaikščio- 
čiau ir visiems nekartočiau: “Po šimts, tai buvo nuostabus specialu- 
sis efektas". Subingalvio apibrėžimas - tai tipas, kuris netiki tuo, ką 
mato. Gali mane cituoti. 

Kurį laiką Bilis mąsliai žvelgė į jį, paskiau pratrūko kvatotis. 
Netrukus Džinelis jam antrino. 

- Ką gi, - pasakė šis pagaliau, - vis tiek, kai tu juokiesi, esi pana- 
šus 4 senąjį Viljamą. Dabar klausimas toks, Viljamai: ką mes dary- 
sime su tuo pendėsiu? 

- Nežinau, - Bilis vėl nusijuokė, šįsyk trumpiau. - Bet, manau, 
privalau ką nors daryti. Šiaip ar taip, aš jį užkeikiau. 

- Taip. Tu man sakei. Baltojo bičo iš miesto užkeikimas. Atsiž- 
velgiant į tai, ką visi baltieji bičai iš visų miestų per pastaruosius po- 
rą šimtų metų yra padarę, šisai galėtų būti gana rimtas, - Džinelis 
stabtelėjo užsirūkyti dar vieną cigaretę, o paskiau pro dūmus daly- 
kiškai pridūrė: - Žinai, aš galiu jį stuktelti. 

- Ne, tai nepa... - pradėjo Bilis, o paskiau staiga užsičiaupė. Įsi- 
vaizdavo Džinelį prieinant prie Lemkės ir trenkiant šiam į akį. O 
paskiau kaipmat sumojo, kad Džinelis kalba apie Kai ką galutines- 
nio. | 

- Ne, tu negali to padaryti, - užbaigė jis. 

Džinelis arba nesuprato, arba dėjosi nesupratęs. 

- Žinoma, galiu. Viena aišku, negaliu pasiųsti ką nors kitą, kad tą 
padarytų. Na, bent ką nors tokį, kuriuo galėtum pasitikėti. Bet aš 
tiek pat sugebu tą padaryti dabar, kaip ir tada, kai man buvo dvide- 
šimt metų. Kad ir nesusiję su reikalais, bet patikėk, tai bus vienas 
malonumas. 

- Ne, nenoriu, kad tu žudytum jį ar ką nors kitą, - spyrėsi Bilis. - 
Štai ką turėjau omeny. 

- Kodėl ne? - paklausė Džinelis tuo pačiu išmintingu tonu, tačiau 
jo akyse - matė Bilis - vis taip pat beprotiškai tebešokčiojo žiburiu- 
kai. - Tu susirūpinęs, kad tapsi žmogžudystės pagalbinininku? Tai 
bus ne žmogžudystė, o savigyna. Nes jis žudo tave, Bili. Dar savai- 
tė, ir žmonės galės skaityti už tavęs reklamas, nepaprašę, kad pasit- 
rauktum į šalį. O dar po poros nedrįsi išeiti į stipresnį vėją, bijoda- 
mas, kad tavęs nenuneštų. 

- Tavasis medicininis partneris mano, kad kol nueis tiek toli, aš 
galiu numirti nuo širdies aritmijos. Matyt, mano širdis netenka svo- 
rio pagret su visu manimi, - Bilis nurijo seilę. - Žinai, iki šiol nie- 

kad man tokia mintis nebuvo atėjusi galvon. Ir norėčiau, kad niekad 
ji neateitų. 

- Matai? Jis tave žudo... bet nesvarbu. Tu nenori, kad aš jį stuk- 
telčiau, tad nestuktelsiu. Šiaip ar taip, gal tai ir ne per geriausia idė- 
ja. Tuo šis reiklas gali neužsibaigti. 

Bilis linktelėjo. Jam irgi tas pat buvo atėję galvon. Pašalinkite tai 
nuo manęs, tuomet pasakė jis Lemkėi - matyt, netgi baltieji žmonės 
iš miesto supranta, kad toks dalykas yra būtinas. Jeigu Lemkė nu- 
mirs, užkeikimas paprasčiausiai privalės tęstis iki galo. 

- Visa bėda, - susimąstęs tęsė Džinelis, - kad stuktelėjimo nebe- 
susigrąžinsi. 

- Taigi kad ne. 

Džinelis užgesino į peleninę cigaretę ir atsistojo. 

- Man reikia apie tai pagalvoti, Viljamai. Čia yra daug apie ką 
pagalvoti. Ir turiu nuraminti savo mintis, supranti? Negali nieko su- 
galvoti dėl tokios sudėtingos mėšliavos, kai esi susierzinęs, o kas- 
kart, kai į tave pasižiūriu, paisan, noriu ištraukti to tipo kaplį ir su- 
grūsti skylėn, kur kadais būta jo nosies. 

Bilis atsistojo ir vos nepargriuvo. Džinelis sugriebė jį, ir Bilis 
nerangiai apsikabino italą sveikąja ranka. Niekad nemanė, kad kada 
nors gyvenime šitaip glausis prie suaugusio vyro. 

- Dėkui, kad atvažiavai, - išstenėjo Bilis. - Ir už tai, kad patikė- 
jai manimi. 

- Tu geras vyriokas, - ramino Džinelis, paleisdamas jį. - Įklimpai 
į bjaurų jovalą, bet galbūt mes tave ištrauksime. Kaip ten būtų, mes 
gerai tą seną pendėsį prispausime. Dabar pasivaikštinėsiu, Bili. Pri- 
valau praskaidrinti protą. Ką nors sugalvoti. Taip pat ketinu kaip 
kam paskambinti Niujorkan. 

- Dėl ko? 

- Pasakysiu tau vėliau. Pirma noriu šiek tiek pamąstyti. Tau nie- 
ko neatsitiks? 

- Ne. 


- Atsigulk. Tavo veidas visai pametęs spalvą. 

- Gerai, - Bilis iš tiesų vėl jautėsi mieguistas - mieguistas ir vi- 
siškai išsekęs. 

- Ta mergiotė, kuri tave pašovė, - pasidomėjo Džinelis, - daili? 

- Labai daili. 

- Šitaip? - tas beprotiškas žibesys vėl ėmė šokčioti Džinelio aky- 
se, dar šviesesnis nei anksčiau. Biliui pasidarė neramu. 

- Aha. 

- Atsigulk, Viljamai. Smagiai nusnūsk. Vėliau pasitikrinsiu, kaip 
tu jautiesi. Nieko, jeigu pasiimsiu tavo raktą? 

- Žinoma. 

Džinelis išėjo. Bilis atsigulė ant lovos ir atsargiai pasidėjo šalia 
savęs sužeistą ranką, puikiai suvokdamas, kad jei užmigs, tikriausiai 
ant jos pasivers ir vėl išsibudins. 

Turbūt paprasčiausiai man užkalba dantį, pagalvojo Bilis. Tik- 
riausiai dabar jau skambina Heidei. Ir kai aš atsibusiu, vyrai su 
graibšteliais drugeliams gaudyti sėdės lovos kojūgaly. Jie... 

Mintys nutrūko. Bilis nugrimzdo į miegą ir kažkaip sugebėjo ne- 
pasiversti ant nesveikos rankos. 

Ir šįsyk blogi sapnai nekamavo. 


< 


Nebuvo ir vyrų su graibšteliais drugeliams gaudyti, kai jis atsi- 
budo. Tiktai Džinelis sėdėjo krėsle kitapus kambario. Jisai skaitė 
knygą “Tasai pašėlęs žavesys“ ir gėrė iš skardinėlės alų. Lauke tvy- 
rojo tamsa. 

Ant televizoriaus viršum kibirėlio su ledu pūpsojo keturios skar- 
dinėlės alaus, ir Bilis apsilaižė lūpas. 

- Galima man vieną iš tų? - sušvogždė jis. 

Džinelis pakėlė galvą. 

- O, Ripas van Vinklis* prisikėlė iš numirusiųjų! Aišku, galima. 
Tuoj tau atidarysiu. 


* To paties pavadinimo amerikiečių rašytojo Vašingtono Irvingo (1783- 
1859) novelės personažas, tinginys ir dykūnas, kuris dvidešimt metų 
miegojęs atsibudo ir nustebo aptikęs pasaulį labai pasikeitusį. 

Jis atnešė skardinėlę Biliui, ir šis nesustodamas išmaukė pusę. 
Alus buvo puikus ir šaltas. Bilis buvo išpylęs empirino buteliuko tu- 
rinį į vieną iš numerio peleninių (motelių numeriai turi ne tiek daug 
peleninių kiek veidrodžių, pagalvojo jis, tačiau beveik). Dabar jisai 
1išsigraibė tabletę ir užgėrė dar vienu gurkšniu alaus. 

- Kaip ranka? - paklausė Džinelis. 

- Geresnė, - tam tikra prasme tai buvo melas, nes ranką iš tiesų 
bjauriai skaudėjo. Tačiau tam tikra prasme ir tiesa. Kadangi Džine- 
lis buvo čia, 1r tai labiau mažino skausmą nei empirinas ar taurelė 
“Chivas". Paprasčiausiai, kai esi vienas, skauda labiau. Tai jam pri- 
minė Heidę, nes tai ji dabar turėtų būti su juo, o ne šis gangsteris, 
tačiau jos čia nebuvo. Heidė liko Fervjū, atkakliai viso to nepripa- 
žindama, nes jeigu suteiktų šiam reikalui savo mintyse nors kiek 
vietos, tatai reikštų, kad ir jai tektų ištyrinėti savo pačios kaltumo ri- 
bas, o Heidė nenorėjo to daryti. Bilį apėmė bukas, tvinksintis ap- 
maudas. Ką pirma pasakė Džinelis? Subingalvio apibrėžimas - tai 
tipas, kuris netiki tuo, ką mato. Bilis pabandė nustumti apmaudą į 
šalį - šiaip ar taip, juk ji - jo žmona. Ir daro tai, kas jai atrodo tei- 
singa ir geriausia dėl jo... ar ne? Apmaudas nuslinko, tačiau nelabai 
toli. 

- Kas pirkinių maišelyje? - paklausė Bilis. Maišelis kėpsojo ant 
grindų. 

- Niekniekiai, - numojo Džinelis. Jis dirstelėjo į knygą, kurią 
skaitė, paskiau nusviedė ją šiukšlių krepšin. 

- Įtraukia it “Elektrolux'as". Man nepavyko surasti Luji La- 
muro*. 

- Kas tai per niekniekiai? 

- Vėlesniam laikui. Kai aš nukaksiu aplankyti tavo draugelių či- 
gonų. 

- Nekvailiok, - greižtai subarė Bilis. - Panorai, kad galiausiai at- 
rodytum kaip aš? O gal kaip stovas skėčiams vietoj žmogaus? 


* Louis Lamour - populiarus vesternų ir kaubojiškų romanų rašytojas. 


256 


- Ramiai, ramiai, - numojo Džinelis. Jo balsas buvo linksmas, 
guodžiantis, tačiau tie žiburėliai akyse vis šokčiojo ir šokčiojo. Stai- 
ga Bilis sumojo, kad tai nebuvo ten pat vietoje sugalvota šūdliava; 
jis iš tiesų užkeikė Taduzą Lemkę. Dalykas, kuriuo jis užkeikė čigo- 
ną, sėdėjo priešais pigiame dirbtinės odos motelio krėsle ir gėrė 
“Milerio šviesųjį". Ir su lygiom dalim linksmumo ir siaubo Bilis su- 
mojo ir kai ką daugiau: galbūt Lemkė žinojo, kaip pašalinti savąjį 
užkeikimą, bet Bilis visiškai nenutuokė, kaip pašalinti baltojo žmo- 
gaus iš miesto užkeikimą. Džinelis susilaukė smagaus laiko. Gal 
įdomesnio, nei jo turėta per daugelį metų. Buvo nelyginant profesio- 
nalus kėglių žaidėjas, staiga nutraukęs poilsį, kad sudalyvautų lab- 
daros varžybose. Juodu kalbėsis, tačiau ta kalba nieko nepakeis. 
Džinelis jo draugas. Džinelis - tai malonus, tegul ir nevisiškai išsi- 
lavinęs žmogus, kuris vadino jį Viljamu, o ne Bilu ar Biliu. Jis taip 
pat - labai didelis, labai sumanus medžioklinis šuo, ką tik nutrūkęs 
nuo grandinės. 

- Nesakyk man, kad Žiūrėčiau į tai ramiai, - paprašė Bilis. - Ge- 
riau pasakyk, ką ketini daryti. | 

- Niekas nenukentės, - nuramino Džinelis. Tik turėk tą galvoje, 
Viljamai. Žinau, kad tau tai svarbu. Supranti, manau, kad tu įsikibęs 
kai kurių principų, dabar jau ne visai pagal savo galimybes, bet aš 
turiu prie jų taikytis, nes tu taip nori ir esi nuskriaustoji pusė. Nie- 
kas visame tame reikale nenukentės. Tvarka? 

- Tvarka, - sutiko Bilis. - Jam šiek tiek atlėgo... bet ne itin labai. 

- Nebent tu persigalvosi, - pridūrė Džinelis. 

- Nepersigalvosiu. 

- Visko gali būti. 

- Kas maišelyje? 

- Žlėgtainiai, - pasakė Džinelis ir išėmė vieną. Tai buvo restora- 
no žlėgtainis, įvyniotas į skaidrią plastikinę plėvelę, pažymėtą 
Sampsono ženkleliu. - Cha, gerai atrodo, paėmiau keturis tokius. 

- Kuriam galui? 

- Surikiuokim viską iš eilės, - pradėjo Džinelis. - Kai išėjau iš 
čia, patraukiau centro link. Koksai sukruštas siaubo spektaklis! Ne- 
gali netgi prasibrauti šaligatviu. Visi nešioja “Ferarri"" akinius nuo 
saulės ir marškinėlius su aligatoriais ant papyčių. Panašu, kad kiek- 
vieno šiame mieste dantys su karūnėlėmis ir daugelio jų taip pat bu- 
vę pataisytos nosys. 

- Žinau. 

- Tik paklausyk, Viljamai. Žiūriu - eina tokia pana ir bernas, gir- 
di? Bernas įkišęs ranką į jos šortų užpakalinę kišenę. Supranti, jie 
viešoje vietoje, o jis laiko ranką jos užpakalinėje kišenėje, grabinė- 
damas subinikę. Žmogau, jeigu tai būtų mano duktė, ji pusantros sa- 
vaitės neprisėstų ant to, ką jos draugužis grabinėjo. Taigi supratau, 
kad tenai nepavyks praskaidrinti sau proto, tad ir atsisakiau tos min- 
ties. Susiradau telefono būdelę, paskambinau į kelias vietas. O, be- 
maž pamiršau. Būdelė buvo priešais vaistinę, tad aš užėjau vidun ir 
nupirkau tau šitai, - jis išsiėmė iš kišenės buteliuką piliulių ir pame- 
tėjo Biliui, kuris pagavo sveikąja ranka. Tai buvo kalio kapsulės. 

- Ačiū, Ričardai, - šiek tiek virptelėjusiu balsu padėkojo Bilis. 

- Nėr už ką, tik išgerk vieną. Šalia visko tau betrūksta tik sukruš- 
to širdies priepuolio. 

Bilis nurijo vieną kapsulę, užgerdamas alumi. Galvoje jam ėmė 
tyliai ūžti. 

- Dar po poros pirkinėlių žmonės aplinkui ėmė prunkščioti, tad 
aš nusileidau prie uosto, - toliau pasakojo Džinelis. - Kurį laiką Žiū- 
rėjau į burlaivius, Viljamai, ten už kokius dvidešimt... trisdešimt... 
galbūt keturiasdešimt milijonų dolerių burlaivių! Šliupai, jolės, suk- 
ruštos fregatos, kiek aš galėjau spręsti. Nė velnio nenusimanau apie 
burlaivius, bet mėgstu į juos žiūrėti. Jie... 

Jis nutilo ir susimąstęs pažvelgė į Bilį. 

- Kaip manai, ar kartais kai kurie iš tų vyrukų su aligatoriškais 
marškinėliais ir “Ferarri"' akiniais nuo saulės tose gražuolikėse ne- 
pervežinėja kvaitalo? 

- Na, praeitą Žiemą skaičiau “"Times'e", kad kažkoks omarų gau- 
dytojas iš vienos tų salų surado po miestuko krantine plūduriuojan- 
čius kažkokius pakus, kuriuose pasirodė esanti visai nebloga mari- 
chuana. 

- Aha, aha, aš taip ir maniau. Visa ši vieta tuo atsiduoda. Sukruš- 
ti saviveiklininkai. Jie privalėtų tik buriuoti savo kvailaisiais laive- 
liais ir palikti darbą žmonėms, kurie tą išmano, supranti? Noriu pa- 
sakyti, kartais jie stoja skersai kelio. O tada tenka imtis priemonių, 
1r koks nors vyriokas aptinka plūduriuojančius po krantine ne pakus 
su žolyte, o keletą lavonų. Labai negerai. 

Bilis truktelėjo dar vieną didelį gurkšnį alaus ir užsikosėjo. 

- Tačiau tai tik tarp kitko. Aš pasivaikštinėjau, pasižiūrėjau į vi- 
sus tuos burlaivius ir praskaidrinau sau protą. Ir tada sugalvojau, ką 
daryti... ar bent nuo ko pradėti ir maždaug kaip visa toliau turi tęs- 
tis. Visų smulkmenų dar nenumačiau, tačiau tatai ateis vėliau. Tai- 
gi sugrįžau prie pagrindinės krypties ir paskambinau dar į kelias vie- 
tas - kad pasitikrinčiau. Orderio tavo areštui nėra, Viljamai, tačiau 
tavo Žmona ir tasai užkietėjęs uostišius daktaras tikrai yra pasirašę 
kai kuriuos popierius dėl tavęs. Aš pasižymėjau, - jis išsitraukė la- 
pelį iš viršutinės kišenėlės. - Pavedimas globai in absentia*. Teisin- 
gai skamba? 

Biliui Halekui atkaro Žiauna, iš burnos išsiveržė skausminga de- 
jonė. Mirksnį jisai sėdėjo visiškai apkvaitęs, o paskiau įtūžis, tas 
protarpinis palydovas, vėl pagavo jį visą. Jis manė, kad gali taip at- 
sitikti, taip, manė, kad Hjustonas tą pasiūlys, ir netgi manė, kad Hei- 
dė gali su tuo sutikti. Bet manyti apie ką nors ir išgirsti, kad iš tik- 
rųjų tatai atsitiko, kad tavo paties žmona stojusi prieš teisėją paliu- 
dijo, jog tu išprotėjai, ir jai buvo išduotas res gestae** orderis tavo 
priverstiniam gydimui, kurį ji pasirašė - visai kitas dalykas. 

- Baili kalė, - kimiai sumurmėjo jis, o paskiau visa aplinkui išs- 
kydo nuo įkaitusios iki raudonumo kančios. Nejučia rankos susig- 


* Už akių (lot.). 
** Atsižvelgiant į aplinkybes (Iot.). 

niaužė į kumščius. Jisai suvaitojo ir pasižiūrėjo į tvarstį ant kairės 
rankos. Tenai žydėjo raudonos gėlės. 

Negaliu patikėti, kad tu ką tik šitaip pagalvojai apie Heidę, su- 
kuždėjo kažkoks balsas jo mintyse. 

Todėl, kad mano protas neskaidrus, - atsakė jis tam balsui, ir ta- 
da mirksnį pasaulis aplinkui nupilko. 


+ 


Tai ne visai buvo nuoalpis, ir jis greit atsipeikėjo. Džinelis pakei- 
tė jam ant rankos tvarstį ir sutvarkė žaizdą, darbuodamasis nevikriai, 
tačiau pakankamai veiksmingai. Visą tą laiką jis kalbėjo: 

- Mano žmogus sako, jog tai nieko nereiškia, kol tu nesugrįši į 
Konektikutą, Viljamai. 

- Tai tiesa. Bet argi tu nematai? Mano paties žmona... 

- Neimk į galvą, Viljamai. Tai nesvarbu. Jeigu mums pasiseks 
sutvarkyti reikalus su tuo senuoju čigonu, tau vėl ims augti svoris, 
ir jie savo užvestąją bylą galės išmesti pro langą. Jeigu šitaip atsi- 
tiks, turėsi užtektinai laiko nuspręsti, ką ketini daryti dėl savo žmo- 
nos. Gal pakaks išperti jai kailį, kad taptų protingesnė, supranti? O 
gal paprasčiausiai tau teks ją palikti. Galėsi pats nuspręsti, kaip išb- 
risti 1š to mėšlo, jeigu tik mums pasiseks sutvarkyti reikalus su tuo 
čigonu - jeigu norėsi, galėsi pasiųsti ją po velnių. O jeigu mums ne- 
pasiseks to sutvarkyti, tu numirsi. Šiaip ar taip, šis dalykas užsi- 
baigs. Tad ko taip jaudintis, kad jie išgavo tavo galvai kažkokį po- 
pierėlį? 

Pabalusiomis lūpomis Bilis išspaudė šiokią tokią šypsenėlę. 

- Iš tavęs būtų išėjęs didis teisininkas, Ričardai. Turi nuostabią 
dovaną matyti perspektyvą. 

- A? Tu taip manai? 

- Tikrai. 

- Ką gi, dėkui. Paskiau aš paskambinau Kerkui Penšliui. 

- Tu kalbėjaisi su Kerku Penšliu? 

- Taip. 

- Jėzau, Ričardai! 

- O ką, manai, jis neatsilieps į smulkaus gangsterio, tokio kaip 
aš, skambutį? - Džinelis sugebėjo nutaisyti podraug įsižeidusį ir pra- 
linksmintą toną. - Patikėk manimi, jis atsiliepė. Žinoma, aš pasinau- 
dojau savąja kreditine kortele - jis nebūtų norėjęs, kad mano pavar- 
dė figūruotų jo telefono sąskaitoje, tas tiesa. Bet per daugelį metų aš 
turėjau nemaža reikalų su jūsų firma. 

- Šitai man naujiena, - nustebo Bilis. - Maniau, kad tada tai bu- 
vo vienintelis kartas. 

- Tąkart visa galėjo būti tvarkoma atvirai, ir tu kaip tik tam tikai, 
- paaiškino Džinelis. - Penšlis ir jo grynakraujai partneriai niekad 
nebūtų tavęs įkišę į ką nors nešvaraus. Tu tada buvai kylantis nau- 
jokas, Viljamai. Antra vertus, spėju, kad jie žinojo, jog mudu anks- 
čiau ar vėliau dar susitiksime, jeigu tu pakankamai ilgai užsibūsi 
firmoje, ir tas pirmas dėl manęs atliktas darbas būsiąs gera įžanga. 
Taip ir atsitiko - kaip mano, taip ir tavo atžvilgiu, patikėk. O jeigu 
kas nors būtų pakrypę ne taip, - jeigu mūsų reikalas tąkart būtų pa- 
tekęs aklavietėn ar kas nors panašaus, - tu būtum buvęs paaukotas. 
Jiems būtų nesinorėję to daryti, bet, jų nuomone, verčiau paaukoti 
kylantį naujoką, negu tikrą, grynakraujį teisininką. Tie tipai visi vie- 
nodai mato - yra labai nuspėjami. 

- Kokių kitų reikalų turėjai su mano firma? - paklausė Bilis, at- 
virai sudomintas - šitai šiek tiek panėšėjo į atvejį, kai po skyrybų 
dėl visai kitų priežasčių sužinai, kad Žmona tave apgaudinėjo. 

- Na, visokių - ir ne visai su tavo firma. Tik pasakykim tiek, jog 
jie tarpininkavo legaliam mano ir kai kurių mano draugų verslui, ir 
palikim tai. Šiaip ar taip, aš pakankamai gerai pažįstu Kerką, kad 
galėčiau jam paskambinti ir paprašyti paslaugos. Kurią jis ir suteikė. 

- Kokios paslaugos? 

- Paprašiau jį paskambinti tai Bartono šutvei ir pasakyti, kad sa- 
vaitei jie atsiknistų. Kad atsiknistų nuo tavęs 1r nuo čigonų. Jeigu 

nori žinoti tiesą, tai man labiau rūpi čigonai nei tu. Mums gali pasi- 
sekti, Viljamai, bet bus kur kas lengviau, jeigu mums neprireiks jų 
vaikytis nuo ainošiaus prie kaipošiaus ir vėl, po šimts, atgalios. 

- Tu paskambinai Kerkui Penšliui ir pasakei jam, kad atsiknistų, 
- pralinksmėjo Bilis. 

- Ne, aš paskambinau Kerkui Penšliui ir pasakiau jam, kad pasa- 
kytų Bartono agentūrai, jog tie atsiknistų, - pataisė Džinelis. - Ir ne-- 
visiškai tokiais žodžiais. Kai reikia, aš moku būti šiek tiek diploma- 
tiškesnis, Viljamai. Nors šiek tiek mane įvertink. 

- Žmogau, aš didžiai tave vertinu. Sulig kiekviena minute vis 1a- 
biau. 

- Ką gi, dėkui. Dėkui, Viljamai. Šitai man miela, - jis užsirūkė. - 
Šiaip ar taip, tavo žmona, jos draugas daktaras tebegaus pranešimus, 
tačiau tie bus šiek tiek netikslūs. Atseit šiek tiek bus panašūs į “Na- 
tional Enguirer“ ir “Reader's Digest" teisybės versiją - ar pagauni, 
ką noriu pasakyti? 

Bilis nusijuokė. 

- Aha, suprantu. 

- Taigi mes turime savaitę. O savaitės turėtų pakakti. 

- Ką rengiesi daryti? 

- Matyt visa, ką man leisi. Ketinu juos pagąsdinti, Viljamai. Ke- 
tinu pagąsdinti jį. Ketinu taip jį pagąsdinti, kad į savąjį širdies rit- 
mo reguliatorių jam prireiks įsistatyti sukruštą “Delco" traktoriaus 
akumuliatorių. Ir vis didinsiu išgąsčio dozę, kol nenutiks vienas ar 
du dalykai. Arba jis liausis spyriojęsis ir pašalins tai, ką ant tavęs 
užleido, arba mes pamatysime, kad senis neįbauginamas. Jeigu ši- 
taip atsitiks, aš sugrįšiu pas tave ir paklausiu, ar tu nepersigalvojai 
dėl to, kad tie žmonės nenukentėtų. Bet, galimas daiktas, tiek toli 
nenueis. 

- Kaip tu ketini jį pagąsdinti? 

Džinelis bato nosimi palietė pirkinių maišelį ir papasakojo, nuo 
ko ketinąs pradėti. Bilis pasibaisėjo, šoko ginčytis su Džineliu, kaip 

ir buvo numatęs; paskiau ėmė su juo kalbėtis, kaip irgi buvo numa- 
tęs; ir nors Džinelis nėsyk nepakėlė balso, jo akyse vis šokčiojo tie 
beprotiški žiburėliai, tad Bilis suprato, kad tiek pat sėkmingai gali 
įtikinėti žmogų, esantį mėnulyje. 

Ir kai atsinaujinęs skausmas rankoje pamažu nuslūgo į ankstesnį 
tvinkčiojantį maudulį, Bilį vėl apėmė mieguistumas. 

- Kada tu išeini? - paklausė pasiduodamas. 

Džinelis pasižiūrėjo į laikrodį. 

- Dabar dešimt po dešimtos. Duosiu jiems dar keturias ar pen- 
kias valandas. Kaip girdėjau mieste, jie čia neblogai suka savo vers- 
liuką. Gausiai buria ateitį. Ir tie šunys - pitbuliai. Dieve šventas! Tie 
šunys, kuriuos tu matei, buvo ne pitbuliai, ką? 

- Nemačiau ten jokio pitbulio, - mieguistai sumurmėjo Bilis. - 
Tie, kuriuos mačiau, visi atrodė kaip skalikai. 

- Pitbuliai atrodo kaip terjero ir buldogo mišrūnas. Jie kainuoja 
masę pinigo. Jeigu nori pamatyti pitbulių kovą, dar prieš kirsdamas 
lažybų privalai susimokėti už vieną negyvą šunį. Bjaurus verslas. 
Šiame mieste jie paskendę klasiškuose dalykėliuose, tiesa, Vilja- 
mai? “Ferarri"" tamsūs akiniai, burlaiviai kvaitalui, šunų kovos. O, 
atleisk - dar Taro kortos ir Y Čingas*. | 

- Būk atsargus, - perspėjo Bilis. 

- Būtinai. Nesirūpink. 

Bilis netrukus užmigo. Kai atsibudo, buvo be dešimt keturios. 
Džinelio kambaryje neišvydo. Jį apėmė tikrumas, kad Džinelis ne- 
begyvas. Bet šisai sugrįžo be penkiolikos šeštą, toksai kupinas gy- 
vybės, jog atrodė kažkaip per didelis šiam kambariui. Jo drabužiai, 
veidas 1r rankos buvo aptaškyti purvu, atsiduodančiu jūros druska. 
Buvo išsišiepęs, jo akyse šokčiojo tie beprotiški žiburėliai. 

- Viljamai, - tarė jis. - Mes tuoj pat sukrauname tavo daiktus ir 
išgabename tave iš Bar Harboro. Panašiai kaip valstybės liudyto- 
ją, perkeliamą saugion vieton. 


* Senovinė kinų būrimo knyga, kurioje pavaizduotos 64 poros 8 simbolių 
su įvairia interpretacija. 

Išsigandęs Bilis paklausė: 

- Ką tu padarei? 

- Ramiai, ramiai! Tą, ką tau ir sakiau - nei daugiau, nei mažiau. 
Bet kai pajudini lazda širšių lizdą, po to geriau pavaryti savo šunis 
toliau keliu, Viljamai, ar tau taip neatrodo? 

- Taip, bet... 

- Dabar nėra laiko. Aš galiu krauti tavo daiktus ir tuo pat metu 
kalbėti. 

- Kur susiruošėme? - mažne suaimanavo Bilis. 

- Netoli. Pakeliui tau pasakysiu. Na, judėkime. Ir gal pradžiai pa- 
sikeistum savo marškinius. Esi geras vyras, Viljamai, bet nuo tavęs 
kvapas jau šiek tiek sudvisęs. 


+ 


Bilis buvo bepasukąs su raktu kontoron, bet Džinelis palietė jo 
petį ir švelniai paėmė raktą iš rankos. 

- Tiesiog paliksiu jį tavo numeryje ant naktinio stalelio. Juk už- 
siregistravai su kreditine kortele, ar ne? 

- Taip, bet... 

- Tuomet mes pasišalinsime šitokiu būdu, be formalumų. Nie- 
kam nepadarysiu žalos, tik mažiau atkreipsiu į save dėmesio. Tiesa? 

Kažkokia moteris, risnojanti pro šalį plento estakada, abejingai 
pažvelgė į juos, paskiau vėl į kelią... o po to jos galva staiga grįžte- 
lėjo, plačiomis akimis įvertindama juos abu. Laimė, tą pastebėjo tik 
Džinelis. Bilis neatkreipė dėmesio. 

- Aš netgi paliksių dešimt baksų kambarinei, - pasakė Džinelis. 
- Paimsime tavo automobilį. Aš vairuosiu. 

- Kur tavasis? - Bilis žinojo, kad Džinelis buvo išsinuomojęs au- 
tomobilį, ir dabar pavėluotai sumojo, kad prieš Džineliui pasirodant 
negirdėjo variklio gausmo. Visa tai Bilio protui dėjosi per greit - jis 
nespėjo sekti įvykių. 

- Dėl jo - tvarka. Palikau šalutiniame keliukyje apie tris mylias 
nuo čia ir atėjau pėsčias. Nuėmiau paskirstymo dangtelį ir palikau 

ant priekinio stiklo raštelį, kad sugedo variklis ir kad po kelių valan- 
dų sugrįšiu - tam atvejui, jei kas nors imtų šniukštinėti. Bet ne- 
manau, kad kas nors atsirastų. Vidury keliuko augo žolė, supranti? 

Pro šalį pravažiavo automobilis. Vairuotojas pažvelgė į Bilį Ha- 
leką ir sumažino greitį. Džinelis matė jį išsilenkiant pro langą ir iš- 
tempiant kaklą. 

- Eime, Bili. Žmonės į tave žiūri. Kita jų partija gali būti ne iš 
mums pageidautinų. 


+ 


Po valandos Bilis sėdėjo priešais televizorių kito motelio kam- 
baryje - tai buvo apšepusio numerio svetainė “Mėlynojo mėnulio 
automobilistų kiemas ir pastogė" Nortist Harbore. Nors atstumas 
nuo Bar Harboro siekė ne daugiau penkiolikos mylių, tačiau Džine- 
lis buvo patenkintas. Televizoriaus ekrane Girininkas genys bandė 
įpiršti draudimo polisą kalbančiam lokiui. 

- Gerai, - tarė Džinelis. - Duok pailsėti rankai, Viljamai. Manęs 
nebus visą dieną. 

- Tu grįžti vėl tenai? 

- Kaip sugrįžti prie širšių lizdo, kol tos tebeskraido? Tik ne aš, 
bičiuli. Ne, šiandien aš pažaisiu su automobiliais. Šiąnakt pakaks 
laiko Antrajai fazei. Galbūt ištaikysiu laiką žvilgtelti pas tave, bet 
per daug nesitikėk. 


< 


Bilis nematė Ričardo Džinelio iki kito ryto devintos, kai pasiro- 
dė su tamsiai mėlynu ševiu “Nova"', kuris tikrai buvo išsinuomotas 
ne “Hertz'o"" ar “Avis'o" agentūrose. Dažai buvo nublukę ir dėmėti, 
keleivio pusės langas įskilęs, korpusas įlenktas, bet gale jis turėjo 
kablį, o ant kapoto - oro įpūtiklio gaubtą. 

Šįsyk Bilis buvo nurašęs Džinelį į numirėlius jau visas šešias va- 
landas ir pasveikino jį virpantis ir tramdydamas save, kad neapsi- 

verktų iš palengvėjimo. Atrodė, kad kartu su svoriu buvo bepraran- 
dąs ir visą savo jausmų kontrolę... o šįryt, saulei patekėjus, pajuto 
pirmuosius nepastovius širdies plakimus. Jis įkvėpė oro 1r kumščiu 
padaužė sau į krūtinę. Ritmas galiausiai išsilygino, tačiau to būta: 
pirmojo aritmijos priepuolio. 

- Aš jau maniau, kad tu negyvas, - pasakė jis Džineliui, kai šis įė- 
j0 vidun. 

- Tu taip ir toliau kalbėk, o aš vis grįžinėsiu. Noriu, kad tu dėl 
manęs atsipalaiduotum, Viljamai. Aš moku savimi pasirūpinti. Esu 
didelis berniukas. Jeigu manytum, kad aš per menkai vertinu tą se- 
ną krušlių, tuomet kitas dalykas. Tačiau taip nėra. Jisai gudrus ir pa- 
vojingas. 

- Ką turi omeny? 

- Nieko. Vėliau tau pasakysiu. 

- Dabar! 

- Ne. 

- Kodėl ne? 

- Dėl dviejų priežasčių, - kantriai paaiškino Džinelis. - Pir- 
miausia todėl, kad tu galėtum paprašyti mane atsitraukti. O antra - 
todėl, kad per kokius dvylika metų aš dar nebuvau taip nuvargęs. Ei- 
nu į miegamąjį ir krisiu lovon kokioms aštuonioms valandoms. Pas- 
kiau atsikelsiu ir sukirsiu tris svarus pirmo pasitaikiusio valgio, ku- 
ris tik papuls po ranka. Po to grįšiu ten vėl pasivaikštinėti mėnesie- 
noje. 

Iš tiesų Džinelis atrodė pavargęs - bemaž sukritęs. Išskyrus jo 
akis, pagalvojo Bilis. Tos vis žybčioja kaip rato sukamos fluores- 
cuojančios karnavalinės lemputės. 

- Tarkim, aš paprašyčiau, kad tu atsitrauktum? - tyliai paklausė 
Bilis. - Ar tu tai padarytum, Ričardai? 

Tasai spitrijo į jį 1lgai, svarstydamas, o paskiau atsakė taip, kaip 
Bilis ir tikėjosi nuo tada, kai pirmąsyk išvydo Džinelio akyse tuos 
beprotiškus žiburėlius. 

- Dabar nebegalėčiau, - ramiai atsakė Džinelis. - Tu sergi, Vilja- 
mai. Liga apėmusi visą tavo kūną. Sunku pasakyti, ar bežinai, kas 
tau būtų naudingiausia. 

Kitais žodžiais - tu pats išrašei savos rūšies popierius perduoti 
mane priverstiniam gydimui. Bilis išsižiojo balsu išsakyti šią mintį 
ir vėl užsičiaupė. Kadangi Džinelis ne tą turėjo mintyje; jis tik pa- 
sakė tai, kas skambėjo kaip sveiku protu savaime suprantama. 

- Taip pat todėl, kad dabar tai asmeniškas reikalas, tiesa? - pak- 
lausė Bilis. 

- Aha, - atsakė Džinelis. - Dabar tai asmeniškas reikalas. 

Jis nuėjo į miegamąjį, nusivilko marškinius, nusimovė kelnes ir 
atsigulė virš užtiesalo. Po penkių minučių jau miegojo. 

Bilis prisitraukė stiklą vandens, prarijo empirino tabletę ir pas- 
kiau išgėrė likusį vandenį jau stovėdamas tarpdury. Jo akys nukry- 
po nuo Džinelio į suglamžytas šio kelnes ant kėdės. Džinelis atva- 
žiavo su nepriekaištingai išlygintomis medvilninėmis vasarinėmis 
kelnėmis, bet kažkuriuo metu per pastarąsias dvi dienas įsigijo mė- 
lynus džinsus. Pastatytos priešais motelį “Novos" rakčiukai veikiau- 
siai jų kišenėse. Bilis galėjo juos išsiimti ir nuvažiuoti... tik Žinojo, 
kad to nepadarys, ir faktas, kad tuo pasirašytų sau mirties nuospren- 
dį, tiesą sakant, dabar atrodė antraeilės reikšmės. Regis, svarbiausias 
šiuo metu dalykas - tai kaip ir kur visa šitai baigsis. 


< 


Vidudienį, kai Džinelis vis dar buvo kitame kambaryje giliai 
įmigęs, Biliui užėjo dar vienas aritmijos priepuolis. Netrukus po to 
jis pats užmigo ir susapnavo sapną. Nors buvo trumpas ir visiškai 
gyvenimiškas, tačiau užpildė jį keistu siaubo ir pagiežingo malonu- 
mo mišiniu. Šiame sapne jis ir Heidė sėdėjo Fervjū namų virtuvėje 
ir valgė pusryčius. Tarp jų stovėjo pyragas. Ji atpjovė didelę riekę ir 
padavė Biliui. Tai buvo obuolių pyragas. “Padės tau pasitaisyti“, - 
pasakė ji. “Aš nenoriu pasitaisyti", - atsakė jis. “Nusprendžiau, kad 

man patinka būti liesam. Tu pati valgyk!" - jisai sugrąžino žmonai 
pyrago riekę, ištiesdamas per stalą ranką, ne storesnę už kaulą. Hei- 
dė paėmė pyragą. Jisai sėdėjo stebėdamas, kaip ji valgo kąsnelis po 
kąsnelio, ir sulig kiekvienu kąsneliu didėjo Bilio siaubas ir pikt- 
džiuga. 

Naujas aritmijos priepuolis pabudino ji iš sapno. Kurį laiką Bilis 
sėdėjo gaudydamas orą, laukdamas, kol širdis sulėtės iki įprastinio 
ritmo, ir galop šitai įvyko. Jį apėmė jausmas, kad jis daugiau nei 
sapnavo - kad jį aplankė kažkokia pranašiška vizija. Tačiau tokie 
jausmai dažnai lydi ryškius sapnus, ir kai sapnas išblanksta, tas pat 
atsitinka ir jausmams. Taip įvyko ir Biliui Halekui, nors netolimoje 
ateityje atsirado priežastis jam prisiminti tą sapną. 


+ 


Džinelis atsikėlė šeštą vakaro, nusiprausė po dušu, užsitempė 
džinsus ir tamsų sviterį su golfo apykakle. 

- Gerai, - tarė jis. - Pasimatysim rytoj rytą, Bili. Tada mes jau ži- 
nosime. 

Bilis vėl paklausė, ką Džinelis ketinąs daryti, kas iki šiol įvykę, 
ir darsyk Džinelis nesutiko jam pasakyti. 

- Rytoj, - pakartojo jis. - O per tą laiką perduosiu jai tavo linkė- 
jimus. 

- Kam perduos? 

Džinelis nusišypsojo: 

- Puikiajai Džinai. Kekšelei, kuri peršovė šratuku tau ranką. 

- Palik ją ramybėj, - paprašė Bilis. Kai prisiminė tas tamsias akis, 
nepajėgė pasakyti nieko kita, nesvarbu, ką jinai jam buvo padariusi. 

- Niekas nenukentės, - pakartojo Džinelis 1r išėjo. Bilis klausėsi, 
kaip užsiveda “Nova", klausėsi šiurkštaus jos motoro garso, - tasai 
šiurkštumas išsilygins tiktai tuomet, kai automobilis įsibėgės iki še- 
šiasdešimties mylių per valandą, - kaip Džinelis atbulom išvažiuoja 
iš aikštelės, ir pagalvojo, kad Niekas nenukentės - tai ne tas pat, kas 
palikti merginą ramybėje. Visiškai ne tas pat. 

Šįsyk Džinelis sugrįžo tik vidudienį. Per jo kaktą ir dešinę ranką 
ėjo gilus rėžis - golfo megztinio rankovė karojo perpjauta perpus. 

- Nukritai dar šiek tiek svorio, - pasakė jis Biliui. - Tu valgai? 

- Stengiuos, - atsakė Bilis, - bet nerimas nekelia apetito. Atrodo, 
netekai šiek tiek kraujo. 

- Truputėlį. Bet jaučiuosi gerai. 

- Ar dabar man pasakysi, kokį velnią ten veikei? 

- Taip. Papasakosiu tau viską, kai tik nusiprausiu po dušu ir su- 
sibintuosiu ranką. Šįvakar tu su juo susitiksi, Bili. Štai kas svarbu. 
Turi tam nusiteikti. 

Baimė sumišai su jauduliu durstelėjo Biliui į pilvą nelyginant 
stiklo šukė. 

- Su juo? Su Lemke? 

- Su juo, - patvirtino Džinelis. - Na, dabar leisk man nusiprausti, 
Viljamai. Matyt, aš nebe toks jaunas, kaip maniau - nuo viso to jau- 
dulio vos bepavelku subinę, - ir atsigręžęs per petį pridūrė: - Užsa- 
kyk kavos. Daug kavos. Liepk vyrukui palikti ją prie durų ir pakišti 
sąskaitą tau pasirašyti. 

Plačiai pražiota burna Bilis palydėjo akimis Džinelį, pradings- 
tantį vonioje. Paskiau, kai išgirdo sušniokščiant dušą, staigiai užsi- 
čiaupė ir nuėjo prie telefono užsakyti kavos. 


Dvidešimt antras skyrius 
DŽINELIO PASAKOJIMAS 


Iš pradžių jis kalbėjo greitomis žodžių papliūpomis, trumpam 
nutildamas po kiekvienos jų, kad apmąstytų, ką pasakyti toliau. Dži- 
nelio energija pirmąsyk atrodė iš tikrųjų nuslūgusi nuo tada, kai jis 

pirmadienį popiet pasirodė “Bar Harboro automobilinininkų užeigo- 
j€"'. Iš pažiūros nebuvo labai nukentėjęs, - žaizdas, tiesą sakant, ga- 
lėtum pavadinti giliais įdrėskimais, - bet Bilis suprato, kad šis giliai 
sukrėstas. 

Ir vis tiek tas padūkėliškas Žibesys vėl ėmė žėrėti jo akyse, iš 
pradžių netvirtai, tai priblėsdamas, tai vėl įsiplieksdamas, nelygi- 
nant vos tik įjungta stojus prieblandai neoninė reklama, paskiau 
įsiplieskė pastoviai. Išsitraukęs iš vidinės švarko kišenės plokščią 
flakonėlį, įsipylė sau į kavą pilną dangtelį “Chivas". Pasiūlė flako- 
nėlį Biliui, tačiau šis atsisakė - mat nežinojo, kaip kaušalas galėtų 
paveikti jam širdį. 

Džinelis atsisėdo tiesiau, nubraukė sau nuo kaktos plaukus ir 
ėmė kalbėti normalesniu ritmu. 


+ 


Trečią valandą paryčiui, antradienį, Džinelis pastatė automobilį 
miško keliukyje, atsišakojančiame nuo 37-ojo A kelio netoliese či- 
gonų stovyklos. Jis šiek tiek pasiknebinėjo su žlėgtainiais ir paskiau, 
nešinas pirkinių maišeliu, sugrįžo į plentą. Aukšti debesys užslink- 
davo viršum mėnulio pjautuvo nelyginant užuolaidos. Jis palaukė, 
kol jie išsisklaidys, ir kai minutėlę tapo šviesiau, jam pavyko įžiū- 
rėti ratu sustatytas transporto priemones. Perėjęs kelią, leidosi per 
laukus ta kryptimi. 

- Nors aš miesto vaikis, bet mano krypties pojūtis ne toks jau 
blogas, koks galėtų būti, - pasigyrė jis. - Prireikus, galiu juo visiš- 
kai pasikliauti. Be to, nenorėjau patekti pas juos tuo pačiu keliu kaip 
tu, Viljamai. | 

Tad jis perkirtęs porą laukų, retą medžių guotą, perklampojęs 
vieną pelkėtą lomą, kuri dvokus, anot jo, tarytum dvidešimt svarų 
mėšlo dešimtsvariame maiše. Paskiau kelnių sėdyne užsikabinęs už 
kažkokios labai senos spygliuotos vielos, kurios visai nesimatė be- 
mėnesienėje tamsoje. 

- Jeigu visa tai vadinasi užmiesčio gyvenimu, Viljamai, tai tegu 
jį sau pasilaiko prasčiokai, - pridūrė Džinelis. 

Jis nesitikėjo sulaukti kokių nors nemalonumų iš stovyklos šunų, 
nes turėjo omeny Bilio patirtį. Iš tiesų, tie tada nė neamtelėjo, kol 
šis pagaliau neįžengė stovyklavietės laužo ratan, nors tikriausiai jau 
buvo užuodę jį gerokai anksčiau. 

- Galėtum tikėtis pas čigonus geresnių sarginių šunų, pakomen- 
tavo Bilis. - Bent esama tokio jų įvaizdžio. 

- Na ne, - atrėmė Džinelis. - Žmonės ir taip suranda visokiausių 
dingsčių čigonams išvyti. Kamgi šiems suteikti jų daugiau. 

- Tarkim, šunys, lojantys be perstogės kiaurąnakt. 

- Aba, panašiai. Darais vis pagavesnis, Viljamai; žmonės netru- 
kus ims tave laikyti italu. 

Vis dėlto Džinelis nenorėjo rizikuoti - jis pamažu slinko palei 
surikiuotų mašinų galus, praleisdamas furgonus ir turistinius namu- 
kus, kuriuose galėjo miegoti žmonės, ir dirsteldamas tiktai lengvų- 
jų automobilių ir universalų vidun. Aptiko, ko ieškojo, patikrinęs 
vos porą ar trejetą mašinų: seną suglamžytą švarką ant “Pontiako" 
universalo sėdynės. 

- Automobilis buvo neužrakintas, - pasakojo toliau Džinelis. - 
Švarkas visai neblogai tiko, tačiau dvokė, lyg kiekvienoje kišenėje 
būtų nudvėsę po žebenkštį. Užpakaly ant grindų pamačiau porą se- 
nų sportukų. Buvo ankštoki, bet aš vis tiek į juos įsispraudžiau. Dar 
po dviejų automobilių radau skrybėlę, kuri atrodė kaip kažkokio 
inksto transplantato liekana, ir užsidėjau ją. 

Norėjęs turėti kvapą kaip čigono, paaiškino Džinelis, bet ne vien 
apsidrausti nuo grupelės beverčių mišrūnų, snaudžiančių šalimais 
laužo žarijų - ne, jį domino kiti šunys. Brangiai kainuojantys. Pitbu- 
liai. 

Nuslinkęs tris ketvirčius mašinų rato, pastebėjo turistinį namuką, 
kurio užpakalinis langelis buvo ne iš stiklo, o užtemptas vieliniu 
tinkleliu. Jis dirstelėjo vidun ir visiškai nieko neišvydo - namuko ga- 
las buvo visiškai tuščias. 

- Bet atsidavė šunimis, Viljamai, - pabrėžė Džinelis. - Tuomet aš 
žvilgtelėjau kiton pusėn ir surizikavau trumpai pasišviesti pieštuki- 
niu žibintuvėliu, kurį turėjau pasiėmęs. Žole driekėsi išmintas take- 
lis, einantis tolyn nuo to namuko galo. Nereikėjo būti nė Danieliu 
Bunu*, kad jį pastebėtum. Jie išsivedė sukruštus šunis iš riedančio- 
sios šunidės ir nukišo kažkur kitur, kad vietinis pareigūnas, užsi- 
imantis šunų reikalais, ar kokia humaniška damutė iš gyvūnų gyni- 
mo draugijos jų nesurastų, jeigu kas nors kyšteltų liežuvį. Tačiau 
paliko tokį taką, jog jį galėjo pastebėti net miesto vaikis, padedamas 
vieno trumpo žibintuvėlio blyksnio. Kvaila. Kaip tik tada aš 1š tie- 
sų ėmiau tikėti, kad mums pavyks juos kiek prispausti. 

Džinelis takeliu nusigavo iki kalvelės, ir už jos pasiekė dar vie- 
nos giraitės pakraštį. 

- Pamečiau takutį, - pasakė jis. - Stovėjau kokią minutę ar dvi 
svarstydamas, ką daryti toliau. Ir tuomet aš išgirdau, Viljamai. Išgir- 
dau garsiai ir aiškiai. Kai kada dievai vis dėlto ateina pagalbon. 

- Ką tu išgirdai? 

- Kaip nusiperdė šuo, - atsakė Džinelis. - Smagiai ir garsiai. 
Skambėjo taip, lyg kas pūstų trimitą su duslintuvu. 

Mažiau nei už dvidešimties pėdų, giraitės laukymėje, jis aptiko 
aptvarą - ne daugiau kaip ratu sukaltas žemėn storas šakas, tarp ku- 
rių buvo nutiestos spygliuotos vielos. Aptvare buvo septynetas pit- 
bulių. Penki iš jų kietai miegojo. Du kiti apkvaitusiai dėbsojo į Dži- 
nelį. 

Jie atrodė apkvaitę, nes jie ir buvo apkvaitinti. 

- Aš taip 1r maniau, kad jie bus apkvaitinti narkotikais, tačiau tuo 
pasikliauti nesaugu. Jei treniruoji šunis kovai, šie tampa tau subinės 
skausmu - tik neapsižiūrėk, ir susipeš tarp savęs, pražudydami tavo 
įdėtas lėšas. Privalai arba juos patalpinti į atskirus narvus, arba už- 
migdyti. Narkotikai pigiau, ir lengva šunis paslėpti. O jeigu jie bū- 


* Daniel Boone (1734-1820) - žymus Amerikos laukinių vakarų nauja- 
kurys ir pėdsekys. 

tų buvę kaip reikiant, toksai sumautas aptvaras būtų nesulaikęs šu- 
nų. Per peštynes sukandžiotais pasturgaliais būtų išsiveržę laukan, 
net jeigu tektų palikti ant vielų pusę savo kailių. Čigonai juos išb- 
laivo tik tada, kai lažybos pateisina riziką. Iš pradžių kvaitalas, pas- 
kiau reginys, o po jo - vėl kvaitalas, - Džinelis nusijuokė. - Supran- 
ti? Pitbuliai - kaip sukruštos roko žvaigždės. Greitai susidėvi. Bet 
kol viskas einasi gerai, gali įsigyti naujų pitbulių. Jiems netgi nerei- 
kia sargo. 

Atidaręs pirkinių maišelį, Džinelis išėmė žlėgtainius. Kai pasta- 
tė automobilį miško keliukyje, buvo išvyniojęs juos iš krautuvinės 
pakuotės ir įšvirkštęs kiekvieno vidun po porciją vadinamojo Džine- 
lio kokteilio pitbuliams: mišinį iš meksikietiško rudojo heroino ir st- 
richnino. Dabar jis pamosikavo jais ore ir stebėjo, kaip miegantys 
šunys pamažu atgyja. Vienas iš jų kimiai amtelėjo - garsas panėšė- 
j0 į knarkesį žmogaus, kankinamo rimtų nosies problemų. 

- Užsičiaupk, arba negausi pietų, - nepiktai pasakė Džinelis. Šuo, 
kuris amtelėjo, atsitūpė. Tuoj pat jis pradėjo ryškiai svirti dešinėn ir 
vėl grimzti į miegą. 

Džinelis įmetė vieną žlėgtainį aptvaran. Paskiau antrą, trečią ir 
galiausiai paskutinį. Šunys susigrūmė dėl jų gana abejingai. Kelis 
kartus sulojo, tačiau taip pat kimiai, knarkiančiai, ir Džinelis nu- 
sprendė, kad dėl šito galįs pakentėti. Be to, jeigu kas nors ateitų iš 
stovyklos pasižiūrėti greitomis suręstos šunidės, neštųsi Žibintuvėlį, 
tad jis būtų turėjęs laiko pasislėpti tarp medžių. Bet niekas neatėjo. 

Pasibaisėjęs, tarsi pakerėtas, Bilis klausėsi ramaus Džinelio pa- 
sakojimo apie tai, kaip šisai sėdėjo šalimais įsikišęs tarp lūpų neuž- 
degtą “Camel"" cigaretę ir stebėjo, kaip pitbuliai nugaišta. Daugelis 
jų išleido paskutinį kvapą labai ramiai, pabrėžė jis (nejau jo balse 
nuskambėjo vos vos girdima apgailestavimo gaidelė? - neramiai sa- 
ve paklausė Bilis) - tikriausiai dėl kvaitalo, kuriuo jau buvo prišer- 
ti. Dviem pasireiškė labai lengvos konvulsijos. Tai ir viskas. Apsk- 
ritai, anot Džinelio, šunims ne taip blogai susiklostė: čigonai jiems 

turėjo numatę kur kas blogesnių dalykų. Visa buvo baigta mažiau 
nei per valandą. 

Įsitikinęs, kad jie visi nebegyvi ar mažų mažiausia gilioje komo- 
Je, jis išsiėmė 1š piniginės dolerio banknotą, o iš viršutinės kišenės 
- šratinuką ir ant banknoto užrašė: KITĄSYK TAI GALI BŪTI TA- 
VO VAIKAIČIAI, SENI. VILJAMAS HALEKAS TAU SAKO: 
ATŠAUK. Džinelis pakišo banknotą vienam iš pitbulių po antkak- 
lį atstojančia susidėvėjusia skalbinių virve. Pakabino bjauriai dvo- 
kiantį švarką ant vieno iš aptvaro stulpų, ant viršaus uždėdamas sk- 
rybėlę. Nusiavė sportukus ir iš užpakalinės kelnių kišenės išsitraukė 
savo paties batus. Apsiavė jais ir pasišalino. 

Grįždamas, pasakojo jis, šiek tiek pasiklydo ir tiesiai įmaknojo į 
dvokiančią pelkę. Tačiau galop išvydo sodybų šviesas ir susiorien- 
tavo. Jisai susirado miško keliuką, įsėdo automobilin ir pasuko at- 
galios Bar Harboro linkui. 

Nuvažiavęs pusę kelio, dėstė jis, pajuto, kad automobilis ėmė 
dirbti kažkaip ne taip. Nemokėjo geriau ar kaip nors aiškiau tai nu- 
sakyti - tiesiog atrodė, kad variklis nebedirba normaliai. Ne tai, kad 
jaustų kažkokį ne tokį kvapą; tiesiog atrodė kažkas ne taip. Ir anks- 
čiau jam teko patirti tokį jausmą, ir daugeliu atveju tai ničnieko ne- 
reiškė. Bet porąsyk... | 

- Nusprendžiau, kad man reikia juo atsikratyti, - toliau pasakojo 
Džinelis. - Nenorėjau nė kiek rizikuoti: vienas iš jų galėjo nemigos 
kankinamas vaikštinėti po apylinkę ir jį pamatyti. Nenorėjau, kad jie 
sužinotų, kokią mašiną aš vairuoju, nes tada galėtų išsisklaidyti, ieš- 
koti manęs ir galiausiai surasti. Surasti tave. Supranti? Aš iš tiesų 
juos rimtai vertinu. Žvelgiu į tave, Viljamai, ir turiu taip elgtis. 

Taigi nuėmęs skirstytuvo dangtelį jis paliko automobilį kitame 
tuščiame šalutiniame kelyje ir tris mylias pėsčiom sugrįžo miestan. 
Kai atsidūrė jame, jau aušo. 

Palikęs Bilį naujojoje Nortist Harboro buveinėje, Džinelis taksi 
sugrįžo linkui Bar Harboro, paliepęs vairuotojui važiuoti lėtai, nes 
kai ko 1eškąs. 

- Ko taip? - paklausė vairuotojas. - Gal aš Žinau, kur tai rasti. 

- Nieko tokio, - atsakė jam Džinelis. - Aš pats atpažinsiu, kai pa- 
matysiu. 

Ir taip atsitiko - dvi mylias nuo Nortist Harboro šalia nedidelės 
sodybos jis pastebėjo “Novą" su užkištu už lango plakatėliu “Par- 
duodama". Jis pasitikrino, ar savininkas namie, užsimokėjo taksis- 
tui ir čia pat vietoje suderėjo grynaisiais. Už dvidešimtinę viršaus 
savininkas - jaunas vyrukas, kuris, pasak Džinelio, atrodė taip, lyg 
turėtų galvoje daugiau utėlių nei IK* taškų - sutiko palikti ant “No- 
vos“ savuosius Meino registracijos numerius, priimdamas Džinelio 
pažadą tuosius atsiųsti jam po savaitės. 

- Beje, galbūt aš netgi padarysiu tai, - susimąstęs tarė Džinelis. - 
Tai yra, jeigu tebeliksime gyvi. 

Bilis akylai žvilgtelėjo į jį, tačiau Džinelis tik pasakojo toliau sa- 
vo nuotykius. 

Jis nuvažiavo atgalios linkui Bar Harboro, aplenkdamas patį 
miestą ir leisdamasis 37-uoju A keliu prie čigonų stovyklos. Pake- 
liui buvo tik stabtelėjęs paskambinti asmeniui, kurį Biliui įvardijo 
kaip “reikalų partnerį''. Paprašė šį “reikalų partnerį“, kad pusvalan- 
dį po vidudienio lauktų vienoje Niujorko telefono būdelėje - tai bu- 
vo būdelė, kuria Džinelis dažnai naudodavosi, 1r jo įtakos dėka vie- 
na iš nedaugelio mieste, kuri retai kada neveikdavo. 

Pravažiavęs stovyklavietę, kur pamatė gyvos veiklos požymius, 
apie mylią toliau kelyje apsisuko ir pamažu sugrįžo atgal. Per nušie- 
nautą pievą nuo 37-ojo A iki stovyklos buvo išvažinėtas keliukas ir 
juo plento linkui slinko automobilis. 

- “Poršė turbo", - patikslino Džinelis. - Turtingų bernelių Žaisliu- 
kas. Lipdukas ant užpakalinio lango skelbė “Brauno universitetas". 
Dvejetas bernužėlių priekyje, dar trejetas - ant užpakalinės sėdynės. 
Privažiavau ir paklausiau bernioką prie vairo, ar iš tiesų tenai apa- 
čioje čigonai, kaip buvau girdėjęs. Šis patvirtino, jog iš tikrųjų taip, 


* Inteligencijos koeficientas - protinio išsivystymo testas psichologijoje. 

tačiau jeigu aš ketinąs sužinoti iš kortų savo ateitį, tai man nepasi- 
sekė. Bernužėliai irgi buvo nuvažiavę, kad jiems paburtų, tačiau te- 
susilaukė, kaip sakoma, “vožkit kepurę ant galvos ir sukit atgalios" 
sutikimo. Jie kraustėsi. Po pitbulių tai manęs nė kiek nenustebino. 

- Patraukiau atgal Bar Harboro link ir įsukau degalinėn - tu ne- 
patikėtum, Viljamai, kiek toji “Nova" ryja benzino, bet sugeba sk- 
rieti dainuodama, jeigu mini iki pat grindų. Taip pat paėmiau sau 
kokos ir įmečiau jon porikę benių*, nes jau buvau ėmęs jaustis šiek 
tiek prislėgtas. 

Džinelis paskambino savajam “reikalų partneriui“ ir sutarė, kad 
to pat vakaro penktą valandą su juo susitiks Bar Harboro oro uoste. 
Paskiau sugrįžo į Bar Harborą, pastatė “Novą" viešojo parkavimo 
aikštelėje ir kurį laiką pasivaikštinėjo po miestą, žvalgydamasis vie- 
no tokio žmogaus. 

- Kokio žmogaus? - paklausė Bilis. 

- Vieno tokio žmogaus, - kantriai pakartojo Džinelis, tartum kal- 
bėtųsi su idiotu. - Tą vyrioką, Viljamai, visad atpažįsti, jei tik jį pa- 
matai. Atrodo kaip visi kiti vasariniai dabišiai, lyg galėtų jus pavė- 
Žžinti savo tėtušio šliupu ar pametėti jums dešimt gramų gero kokai- 
no, arba tiesiog lyg rengtųsi palikti Bar Harboro sceną ir savuoju 
“Trans Amu“ pašokti į Aspeną, vasaros šventėn. Bet jis ne toks, 
kaip tie visi, 1r pakanka dvejeto greitų žvilgsnių jiems atskirti. Pir- 
ma, dirsteli į jo batus. Šito vyrioko batai prasti. Išblizginti, tačiau 
prasti. Neturi klasės, ir iš to, kaip jis eina, gali pasakyti, kad anie 
spaudžia kojas. Paskiau pažvelgi į jo akis. Tai antras svarbus požy- 
mis. Panašu, kad tie vyriokai niekad nenešioja “Ferarri" tamsių aki- 
nių, ir visad gali matyti jų akis. Tartum kai kuriems vyriokams tie- 
siog lemta skelbtis, kas jie tokie, kaip kai kuriems - prisipažinti ko- 
pams, padarius nusikaltimą. Jų akys kalba: “Kur kitąsyk aš gausiu 
pavalgyti? Kur tas vaikinas, su kuriuo čion atvykęs ketinau susisiek- 
ti?" Pagauni? 


* Zargoniškas benzedrino (amfetamino) tablečių pavadinimas. Tai vaistas, 
stimuliuojančiai veikiantis nervų sistemą. 

- Manau, taip. 

- O daugiausia akys kalba: “Kokiu būdu pasipelnius?“ Kaip sa- 
kei, tasai seniokas Old Orčarde pavadino narkotikų platintojus ir 
greito bakso meistrus? 

- Atklydėliškas verslas, - pasakė Bilis. 

- Aha! - Džinelis pagyvėjo. Jo akyse vėl ėmė šokčioti žiburiukai. 
- Atklydėliškas verslas, kaip tik! Žmogus, kurio žvalgiausi, priklau- 
so aukštos klasės atklydėliškam verslui. Tie vyriokai slampinėja po 
kurortinius miestus nelyginant kekšės, ieškančios pastovių klientų. 
Jie retai kada užtinka stambų dalyką, nuolat juda ir esti gan apsuk- 
rūs... jeigu neskaityt jų batų. Vilki “J. Press" marškiniais ir Polio 
Stiuarto sportiniais švarkeliais, pagal užsakymą siūtais džinsais... 
bet paskiau pažvelgi į jų kojas, suknistus mokasinus, kurie byloja: 
“Caldor", už devyniolika dolerių devyniasdešimt penkis centus". 
Tie mokasinai byloja: “Mane gali nusamdyti, atliksiu už tave bet 
kokį darbą". O dėl kekšių - tai jų palaidinukės visados dirbtinio šil- 
ko, nors ką daryk. Bet, žinai, pagaliau aš pamačiau tokį žmogų. Tai- 
gi užmezgiau su juo, taip sakant, pokalbį. Mudu sėdėjome ant suo- 
liuko šalimais viešosios bibliotekos - graži vietelė - ir viską aptarė- 
me. Gavau sumokėti šiek tiek daugiau, nes neturėjau laiko, supran- 
ti, pergudrauti jį, bet vyrukas atrodė ganėtinai alkanas ir nuspren- 
džiau, kad juo galima pasitikėti. Šiaip ar taip, bent trumpai valkšnai. 
Šitiems tipams ilga žvejyba, po šimts, neegzistuoja. Yra įsitikinę, 
kad pakankamai sugaišo laiko, kol nuklampojo nuo Amerikos 1sto- 
rijos iki antrojo lygio algebros. 

- Kiek jam sumokėjai? 

Džinelis numojo ranka. 

- Atsieinu tau pinigo, - spyrėsi Bilis. Nejučia jis įsitraukė į Dži- 
nelio kalbėsenos ritmą. 

- Juk tu draugas, - kiek įsižeidęs atsakė Džinelis. - Galėsime vė- 
liau atsiteisti, tačiau tik jeigu tu panorėsi. O man čia smagu. Tai sa- 
votiškas nukrypimas, Viljamai. “Kaip aš praleidau savo vasaros 

atostogas“, jeigu tik tu supranti. Na, galiu toliau pasakoti? Man jau 
džiūna burna, o liko dar daug, ir mums vėliau teks dar daug ką nu- 
veikti. 

- Varyk. 

Vyriokas, kurį išsirinko Džinelis, vadinosi Frenkas Spertonas. 
Sakėsi esąs Kolorado universiteto paskutiniojo kurso studentas, lei- 
džiantis atostogas, bet Džineliui jis atrodė kokių dvidešimt penkerių 
- senokas kaip studentui. Tačiau tai buvo ne tiek svarbu. Džinelis 
norėjo, kad šis nueitų iki miško keliuko, kur buvo palikęs išsinuo- 
motąjį “Fordą" ir paskiau pasektų čigonus, kai šie pajudės 1š vie- 
tos. Spertonas turėjo paskambinti į “Bar Harboro automobilininkų 
užeigą", kai tik įsitikins, kad čigonai apsistojo nakčiai. Džinelis 
nemanė, kad jie nuvažiuos itin toli. Skambindamas į motelį, Sper- 
tonas turįs paprašyti Džono Tri. Spertonas užsirašė pavardę. Pini- 
gai perėjo iš rankų į rankas - šešiasdešimt procentų visos paža- 
dėtosios sumos. Taip pat buvo įteikti “Fordo" užvedimo rakčiukai 
ir skirstytuvo dangtelis. Džinelis pasiteiravo Spertoną, ar šis suge- 
bėsiąs teisingai uždėti dangtelį. Su automobilių vagies šypsenėle 
Spertonas atsakė, kad kaip nors susitvarkysiąs. 

- Ar pametėjai jį iki tenai? - paklausė Bilis. 

- Už pinigus, kuriuos jis iš manęs gavo, galėjo pabalsuoti pake- 
liui. 

Taigi Džinelis parvažiavo į “Bar Harboro automobilinininkų 
užeigą“ ir užsiregistravo Džono Tri pavarde. Nors buvo tik antra va- 
landa dienos, jam pavyko susigriebti nakčiai paskutinį laisvą nume- 
rį - klerkas įteikė jam raktą, lyg darydamas didžiulę malonę. Vasa- 
ros sezonas buvo beįsibėgėjąs. Džinelis nuėjo į kambarį, nustatė ža- 
dintuvą ant naktinio stalelio pusei penktos ir iki to laiko nusnūdo, o 
paskiau nuvažiavo į oro uostą. 

Dešimt minučių po penkių nusileido nedidelis privatus lėktuvas 
- galbūt tas pats, kuris buvo atgabenęs iš Konektikuto Fenderį. Iš jo 
išlipo “reikalų partneris", ir iš krovinių skyriaus buvo iškelti pakai 
- vienas didelis ir trejetas mažų. Džinelis ir “reikalų partneris" pa- 

dėjo didesnįjį paką ant “Novos" užpakalinės sėdynės, o mažuosius 
- į bagažinę. “Reikalų partneris" sugrįžo prie lėktuvo. Džinelis ne- 
laukė, kol tas pakils, bet sugrįžo į motelį, kur miegojo iki aštuonių, 
kai jį pažadino telefonas. 

Skambino Frenkas Spertonas iš “Texaco" degalinės Bankertono 
miestukyje, keturiasdešimt mylių į šiaurės vakarus nuo Bar Harbo- 
ro. Apie septintą, pranešė Spertonas, čigonų karavanas įsuko į lau- 
ką tuoj už miesto ribos - atrodo, visa buvo sutvarkyta iš anksto. 

- Veikiausiai Starberdo, - pakomentavo Bilis. - Jis jų priekinis 
Žmogus. | 

Iš balso Spertonas atrodė neramus... įsibaiminęs. 

- Mat buvo įsitikinęs, kad jie jį perprato, - paaiškino Džinelis. - 
Visąlaik vilkosi jiems iš paskos, ir tai buvo klaida. Keletas iš jų 1š- 
suko iš kelio pasipildyti benzino ar dar ko. Spertonas to nepastebė- 
j0, važiavo keturiasdešimties mylių per valandą greičiu, paprasčiau- 
siai žioplinėdamas į šalis, ir staiga jį pralenkia su dardesiu du seni 
universalai ir savaeigis turistinis namukas. Nespėjo nė atsikvošėti, 
kai netikėtai pasijuto atsidūręs vidury sukruštos furgonų vilkstinės, 
ninį langą ir pamato ant priekinės keleivio sėdynės tą seną tipą be 
nosies, žvelgiantį į jį ir krutinantį pirštais - nepasakytum, kad mo- 
juojantį, bet veikiau tartum užleidžiantį kerus. Aš neišgalvoju to vy- 
rioko žodžių, Viljamai, jis per telefoną man taip ir pasakė: “Kruti- 
no pirštais, tartum užleisdamas kerus". 

- Dieve, - sukuždėjo Bilis. 

- Šliūkštelt tau šlakelį kavon? 

- Ne... Taip. 

Džinelis suvertė Bilio puodelin pilną dangtelį “ Chivas" ir pasa- 
kojo toliau. Jis paklausė Spertoną, ar ant turistinio namuko šono bu- 
vo kas nors nupiešta. Buvo. Mergina ir vienaragis. 

- Dieve, - vėl pratarė Bilis. - Tu tikrai manai, kad jie atpažino au- 
tomobilį? Kad aptikę šunis jie paieškojo aplinkui ir surado jį tame 
keliukyje, kur buvai palikęs? 

- Žinoma, atpažino, - niūriai pasakė Džinelis. - Jis man pasakė 
pavadinimą kelio, kuriame jie sustojo - Finsono kelias - ir numerį 
valstijos kelio, iš kurio išsuko, kad tenai patektų. Paskiau jis papra- 
šė, kad palikčiau likusius jam priklausančius pinigus voke su jo pa- 
varde motelio seife. “Noriu nešdintis", štai ką jis pasakė, 1r aš jo 1a- 
bai nesmerkiau. 

Aštuntą penkiolika Džinelis “Nova" apleido motelį. Devintą tris- 
dešimt pravažiavo ženklą, žymintį ribą tarp Baksporto ir Bankerto- 
no miestų. Po dešimties minučių išvydo “Texaco" degalinę, kuri 
nakčiai buvo uždaryta. Greta jos, purvinoje aikštelėje stovėjo kele- 
tas automobilių, vieni - laukiantys remonto, kiti - parduodami. Eilės 
gale jis pastebėjo išsinuomotąjį “Fordą"'. Nesustojęs nuvažiavo to- 
liau keliu, apsigręžė ir vėl sugrįžo atgal. 

- Padariau tai dar du kartus, - pasakė jis. - Niekados anksčiau ne- 
buvau patyręs panašaus jausmo, - paaiškino, - tad dar kiek pavažia- 
vau toliau ir pastačiau griuveną kelkraštyje. Paskiau pėsčiom sugrį- 
žau atgal. 

- Ir?.. 

- Automobilyje sėdėjo Spertonas. Prie vairo. Negyvas. Su skyle 
kaktoje, tuoj virš dešinės akies. Kraujo nedaug. Galimas daiktas, ke- 
turiasdešimt penktas kalibras, tačiau aš taip nemanau. Ant sėdynės 
už jo - nė lašo kraujo. Kad ir kas jį užmušė, kiaurai nepraėjo. Ketu- 
riasdešimt penkto kalibro kulka būtų praėjusi kiaurai ir palikusi pa- 
kaušyje “Campbell'o'? sriubos skardinėlės dydžio skylę. Manau, 
kažkas jį nušovė su paleistu iš laidyklės guolio šratuku - visai taip, 
kaip ta mergina peršovė tave. Galbūt netgi ji tai ir padarė. 

Džinelis nutilo gromuliuodamas mintį. 

- Jam ant kelių gulėjo negyvas viščiukas. Išskrostas. Spertonui 
ant kaktos užrašytas vienas žodis - krauju. Spėju, viščiuko krauju, 
bet nelabai turėjau laiko paimti jį visapusiškai kriminalistinės labo- 
ratorijos analizei, patsai supranti. 

- Koks žodis? - paklausė Bilis, bet jau žinojo, ką atsakys Džine- 
lis. 

- “NIEKAD"'. 

- Dievuliau, - teištarė Bilis ir apgraibom susirado pašlakstytąją 
kavą. Pakėlė puodelį prie burnos ir paskiau vėl pastatė jį ant stalo. 
Jeigu nors kiek būtų atsigėręs, būtų susivėmęs. Nevalia pasiduoti 
vėmuliui. Mintyse regėjo Spertoną, sėdintį prie “Fordo" vairo: ne- 
gyva galva atkraginta atgal, tamsi skylė viršum vienos akies, baltų 
plunksnų kamuolėlis ant kelių. Šis vaizdinys buvo pakankamai ryš- 
kus, tad netgi matė geltoną paukščio snapą, sustiklėjusias juodas 
akutes... 

Visa aplinkui nupilko ir ėmė plaukti tolyn... Paskiau nuskambė- 
j0 kietas pliaukšnis, ir skruostu išplito bukas karštis. Bilis prasimer- 
kė ir išvydo Džinelį vėl sėdantį krėslan. 

- Atleisk, Viljamai, bet kaip sakoma toje losjono po skutimosi 
reklamoje - tau šito reikėjo. Manau, imi jausti kaltę dėl to vyrioko 
Spertono, ir aš noriu, kad liautumeis, girdi? - Džinelio tonas buvo 
švelnus, bet akys - piktos. - Tu vis iškraipai dalykus, kaip tie krauju 
plūstančiomis širdimis teisėjai, linkę kaltinti visus, iki Jungtinių 
Valstijų Prezidento imtinai, už tai, kad kažkoks narkomanas nudūrė 
senę ir pavogė Iš jos socialinės draudos čekį - tai yra visus, tik ne tą 
subingalvį narkomanėlį, kuris tą padarė ir dabar stovi priešais, lauk- 
damas lygtinio nuosprendžio, kad galėtų išeiti laisvėn ir vėl padaryti 
tą pat. 

- Nematau čia jokio ryšio!.. - buvo beprieštaraująs Bilis, bet Dži- 
nelis jį pertraukė: 

- Nusispjaut, kad nematai. Ne tu nužudei Spertoną, Viljamai. 
Kažkuris čigonas tą padarė, ir kad ir kieno tai būtų darbas, už viso 
to stovi senis, mums abiem tai aišku. Ir niekas nelaužė Spertonui 
rankos. Jis dirbo už pinigus. Paprastą darbą. Bet pernelyg suklydo, 
ir jie jį sutvarkė. Na, pasakyk man, Viljamai, ar tu nori, kad tai bū- 
tų atšaukta? 

Bilis sunkiai atsiduso. Skruostą vis dar šiltai peršėjo, kur DžŽine- 
lis jam trinktelėjo. 

- Taip, - pasakė jis. - Vis dar noriu. 

- Tad puiku, išmeskim Spertoną iš galvos. 

- Gerai, - daugiau nebepertraukinėdamas Bilis leido Džineliui 
papasakoti savąją poringę iki galo. Tiesą sakant, buvo pernelyg jos 
nustebintas, kad jam kiltų mintis pertraukinėti. 

Džinelis nuėjo už degalinės pastato ir atsisėdo ant senų padangų 
krūvos. Norėjęs praskaidrinti mintis, paaiškino jis, tad sėdėjo ten 
kokias dvidešimt minučių, žvelgdamas į nakties dangų - vakaruose 
ką tik buvo išblukus paskutinioji dienos žara - ir regzdamas giedras 
mintis. Nusprendęs, kad protas jau atgavo skaidrumą, sugrįžo prie 
“Novos"'. Neijungęs šviesų atbulom privažiavo prie “Texaco"' dega- 
linės, paskiau ištempė Spertono kūną iš savo išsinuomotojo “Fordo"" 
ir įvertė “Novos" bagažinėn. 

- Galimas daiktas, jie norėjo palikti man perspėjimą, o gal pa- 
prasčiausiai įmerkti mano uodegą, kai vyriokas, kuriam priklauso 
degalinė, atrastų automobilyje lavoną ir nuomos dokumentus su ma- 
no pavarde daiktadėžėje. Tačiau tai buvo kvaila, Viljamai, nes jei- 
gu tas bernas buvo nušautas su guolio šratuku, o ne kulka, kopai tik 
greitomis būtų šniukštelėję mano kryptimi ir tuoj pat atsigręžtų į 
juos - juk, dievaži, toji mergina demonstruoja šaudymą iš laidyklės 
į taikinį. Kitomis aplinkybėmis man būtų patikę išvysti, kaip tie 
žmonės, kuriuos aš gainiojuos, patys įsivaro save kampan, bet šiuo 
atveju tai keista situacija - iš tokių, kai tenka tvarkytis patiems. Be 
to, aš tikėjaus, kad kitą dieną kopai prisistatys pas čigonus pasikal- 
bėti apie visai ką kita, jeigu tik dalykai susiklostys mano laukiama 
linkme, ir Spertonas tik sukomplikuotų reikalą. Tad aš pastėmiau jo 
kūną. Ačiū Dievui, kad toji degalinė riogso nuošalumoje prie kaimo 
keliuko, arba man būtų nepavykę nieko padaryti. 

Su apriestu apie tris iš mažesniųjų dėžių, kurias tą popietę jam 
pristatė “reikalų partneris“, Spertono kūnu bagažinėje Džinelis nu- 
važiavo toliau. Mažiau nei pusmylį nuo degalinės surado Finsono 

kelią. 37-A kelyje, gerame antraeilės svarbos plente, vedančiame iš 
Bar Harboro į vakarus, čigonai buvo atvirai pasirengę verslauti. O 
Finsono kelias - negrįstas, duobėtas ir apaugęs žole - visiškai kas ki- 
ta. Čigonai apsikasė žemėn. 

- Šitai kiek pasunkino dalykus, kaip ir tai, jog teko po jų apsiš- 
varinti tenai degalinėje, bet kai kuriais atžvilgiais, Viljamai, aš bu- 
vau nepaprastai patenkintas. Norėjau juos pagąsdinti, ir jie elgėsi 
kaip išgąsdinti žmonės. O jei žmonės kartais išsigąsta, tampa vis 
lengviau ir lengviau palaikyti tokią jų būklę. 

Džinelis užgesino “Novos" priekinius žibintus ir pavažiavo ket- 
virtį mylios Finsono keliu. Tada pamatė atšaką, vedančią į apleistą 
žvyro karjerą. 

- Puikiau nė būt negalėjo - tartum pagal užsakymą, - pakomen- 
tavo Džinelis. 

Jis atidarė bagažinę, iškėlė Spertono kūną ir užmaskavo jį Žvy- 
ru. Palaidojęs kūną, sugrįžo prie “Novos"', prarijo dar du benius ir 
paskiau išvyniojo didįjį paką, kuris riogsojo ant užpakalinės sėdy- 
nės. PASAULINĖ KNYGŲ ENCIKLOPEDIJA, matei atspausdin- 
ta ant dėžės. O viduje buvo Kalašnikovo AK-47 desantinis automa- 
tas ir keturi šimtai patronų amunicijos, spyruoklinis peilis, moteriš- 
kas vakarinis rankinukas ant dirželio su švininiu rutuliu viduje, ritė 
lipnios juostos ir stiklainis suodžių juodalo. 

Džinelis išsijuodino veidą ir rankas, paskiau lipnia juosta pritvir- 
tino peilį sau prie blauzdos minkštimo. Įsikišęs lipnios juostos ritę 
kišenėn, patraukė pirmyn. 

- Kastetą palikau automobilyje, - pasakė jis. - Ir taip jau ganėti- 
nai jaučiaus kaip kokio nors sumauto komikso superherojus. 

Spertonas buvo pranešęs, kad čigonai įsikūrė stovyklą laukuose 
dvi mylios toliau keliu. Teigė nedrįsęs pamesti iš akių kelio, nes bi- 
jojo pasiklysti. 

- Judėti sekėsi pamažu, - tęsė Džinelis, - aš vis užmindavau ant 
pagalių ir kliūdavau už šakų. Vyliaus, po šimts, kad man neteko 
brautis pro kokią nors nuodingąją gebenę. Esu labai jai jautrus. 

Po dviejų valandų sunkių grumtynių su tankiu atvašynu rytiniu 
Finsono kelio pakraščiu Džinelis išvydo ant siauros šalikelės tamsų 
siluetą. Iš pradžių jam pasirodė, kad tai kelio ženklas ar šiaip koks 
nors stulpas, tačiau tuoj pat susivokė, jog ten Žmogus. 

- Jisai stovėjo sustingęs kaip mėsinininkas mėsos šaldytuve, bet 
buvau įsitikinęs, kad jis veikiausiai šūdina man akis, tikrai, Vilja- 
mai. Stengiausi judėti tyliai, bet aš sukinėjuos Niujorko didmiesty. 
Iš manęs ne kažkoks Hajavata*, po šimts, supranti. Tad maniau, jis 
tik apsimeta manęs negirdįs, kad galėtų tiksliau nustatyti, kur esu. 
Tada staigiai atsigręžtų ir pultų kapoti. Būčiau galėjęs ištratinti jį ten 
1š klumpių, tačiau tai išbudintų visus pusantros mylios aplinkui, o 
be to, aš tau pažadėjau, kad niekas nenukentės. 

Taigi vis stovėjau ir stovėjau ten. Penkiolika minučių taip stovė- 
jau, mąstydamas, kad jeigu pajudėsiu, užminsiu dar ant vieno paga- 
lio, ir tada prasidės linksmybė. Paskiau jis paėjėjo nuo kelkraščio į 
griovį nusišlapinti ir tiesiog nepatikėjau savo akimis, ką išvydau. 
Nežinau, kur tas vaikinas mokėsi stovėti sargyboje, tačiau tikrai ne 
Fort Brege**. Turėjo ant peties patį seniausią medžioklinį šautuvą, 
kokį tik man per dvidešimt metų teko regėti - tokį korsikiečiai va- 
dina loup***. Ir, Viljamai, turėjo ant galvos “Walkman" stereoau- 
sines! Būčiau galėjęs užeiti jam už nugaros, susikišti rankas sau po 
marškinių pažastimis ir iš visų jėgų nusipersti - vyriokas būtų nė 
nekrustelėjęs. 

Džinelis nusijuokė. 

- Štai ką tau pasakysiu: kertu lažybų, tasai senis nė nenutuokė, 
kad vyriokas klausėsi rokenrolo, užuot dairęsis manęs. 

Kai sargybinis sugrįžo į ankstesniąją savo vietą, Džinelis iš ne- 
matomos šiam pusės ėmė slinkti artyn, pernelyg nebesistengdamas 
nekelti triukšmo. Pakeliui nusijuosė diržą. Kažkas paskutinę akimir- 


* Pagrindinis personažas iš Longfelo (Longfellow, 1807-1882) indėniš- 
ko epo “Hajavatos giesmė". 
** Miestas Kalifornijoje, JAV karinė bazė. 
*** “Vilkas" (pranc.). 

ką sargybinį perspėjo - kažkas, jo suspėta pastebėti akies kampučių. 
Paskutinė akimirka ne visad būna per vėlu, bet šįsyk buvo. Džinelis 
užmetė diržą jam apie kaklą ir stipriai užveržė. Kova buvo trumpa. 
Jaunasis čigonas paleido iš rankų šautuvą 19 ėmė grabinėtis, 
stengdamasis nusiplėšti smaugiantį diržą. Ausinės nuslydo jam sk- 
ruostais, ir Džinelis išgirdo tartum pasimetusius tarp žvaigždžių 
“Rolling Stones“, dainuojančius “Po mano padu". 

Jaunuolis ėmė dusti, gargaliuoti. Jo priešinimasis silpo ir galiau- 
siai visai liovėsi. Džinelis palaikė suveržęs diržą dar dvidešimt se- 
kundžių, paskiau jį atleido (“nenorėjau, kad po to kvailai jaustųsi", 
rimtai paaiškino jis Biliui) ir nutempė čigonėką kalvelėn po krū- 
mais. Vyriokas buvo dailus, raumeningas, kokių dvidešimt dvejų 
metų, su džinsais ir “Dingo" aulinukais. Iš Bilio pasakojimo Džine- 
lis spėjo, jog tai Samiuelis Lemkė, ir Bilis jam pritarė. Džinelis su- 
rado pakankamai storą medį ir lipnia juosta priklijavo prie kamieno 
vaikiną. 

- Gal ir kvailai skamba, kai sakai, kad ką nors priklijavai prie 
medžio, tačiau tik tuo atveju, jeigu niekad pats nesi patyręs šito 
savo kailiu. Jei pakankamai to mėšlo apvyniota, tai nė nesvajok 1š- 
silaisvinti. Lipni juosta tvirta. Liksi suvystytas, iki kas nors neateis 
ir perpjovęs juostą peiliu tavęs neišlaisvins. Negali jos perplėšti, o 
juolab, po šimts, atsirišti. 

Džinelis nurėžė apatinę Lemkės sportinukų dalį, sugrūdo jam 
burnon ir užklijavo lipnia juosta. 

Paskiau aš apverčiau kasetę jo aparatėlyje ir vėl uždėjau jam ant 
galvos ausines. Nenorėjau, kad atsibudęs pernelyg nuobodžiautų. 

Dabar Džinelis patraukė toliau kelio pakraščiu. Jis buvo pana- 
šaus ūgio kaip Lemkė, tad ketino surizikuoti ir pamėginti prieiti tie- 
siai iki kito sargybinio, nesulaukęs iš jo užklausiamojo šūksnio. Be 
to, darėsi vėlu, o jis buvo nemiegojęs keturiasdešimt aštuonias va- 
landas, jei neskaityt dviejų tarpsnių, kai šiek tiek nusnūdo motelio 
numeryje. 

- Tik neišsimiegok kaip reikiant ir tuoj pat apsižioplinsi, - pasa- 
kė jis. - Jeigu loši “Monopolį", tai nieko baisaus. Bet jeigu turi rei- 
kalą su krušeiviais, kurie šaudo žmones ir paskiau viščiuko krauju 
užrašo jiems ant kaktos nemalonius žodžius, gali tikėtis mirties. 
Taip jau išėjo, aš iš tiesų padariau klaidą. Man teisiog pasisekė, kad 
neįkliuvau. Kai kada Dievas mums atleidžia. 

Klaida buvo ta, jog jis nepastebėjo antro sargybinio, kol nepraė- 
jo pro šalį. Taip atsitiko. todėl, kad antrasis tūnojo giliai šešėliuose, 
o ne stovėjo kaip Lemkė kelio pakrašty. Džinelio laimei, tasai siekė 
ne pasislėpti, o ramybės. 

- Šitas ne klausėsi magnetofono, bet tiesiog kietai miegojo. Su- 
mauta sargyba, bet ko norėti iš civilių. O be to, dar jie nebuvo įsi- 
kalę galvon, kad aš jiems ne juokais ilgalaikis rūpestis. Jeigu Žinai, 
kad kas nors rimtai vaikosi tavo subinės, tatai padeda išlikti bud- 
riam. Žmogau, išlieki budrus, net jeigu labai norisi miego. 

Džinelis priėjo prie miegančio sargybinio, nusitaikė vietą šio 
kiauše ir su pakankama jėga trinkelėjo ją Kalašnikovo automato 
buože. Pasigirdo dunksnis - kaip glebniu delnu stuktelėjus į raudon- 
medžio stalą. Sargybinis, kuris sėdėjo patogiai atsirėmęs į medį, nu- 
virto ant žolės. Pasilenkęs Džinelis čiuoptelėjo pulsą. Aptiko - 
tvinkčiojo lėtai, bet ne aritmiškai. Jis nuskubėjo toliau. 

Po penkių minučių pasiekė neaukštos kalvos viršūnę. Nuo jos 
kairėje plytėjo nuožulnus laukas. Džineliui pavyko įžiūrėti tamsų ra- 
tą mašinų, sustatytų du šimtus jardų nuo kelio. Šiąnakt jokio laužo. 
Blausi, užuolaidų prislopinta šviesa keliuose turistiniuose namukuo- 
se, tačiau tai ir viskas. 

Pusę kelio žemyn nuo kalvos Džinelis nušliaužė pilvu ir alkūnė- 
mis, laikydamas prieš save desantinį automatą. Aptiko uolienų išky- 
šą, kuri suteikė tvirtą atramą automato buožei ir gerą stovyklos apž- 
valgą iš viršaus. 

- Mėnulis vos dar tekėjo, bet aš neketinau laukti, kol jis pakils. 
Be to, buvo pakankamai geras matomumas tam, ką rengiausi pada- 

ryti - tuomet aš glaudžiausi nedaugiau kaip septyniasdešimt penkis 
jardus nuo jų. Ir čia buvo ne tas atvejis, kad reiktų atlikti subtilų dar- 
bą. Vis dėlto Kalašnikovas tokiam reikalui netinkamas. Tai maž- 
daug tas pat, kaip mėginti pašalinti vaikinui apendiksą grandininių 
pjūklu. Kalašnikovas geras žmonėms pagąsdinti. Ir aš juos pagąsdi- 
nau, tikrai. Galiu lažintis, bemaž visi jie prisileido į paklodes limo- 
nado. Tačiau tik ne senis. Jis kietas kaip reta, Viljamai. 

Tvirtai atrėmęs automatą, Džinelis giliai įkvėpė oro ir nusitaikė 
į priekinę turistinio namuko su vienaragiu padangą. Kažkur netolie- 
sė čirškė Žiogai ir čiurleno upokšnis. Tamsiame lauke sukvykavo 
lėlys. Nespėjus šiam užbaigti savo antro posmo, Džinelis atidengė 
ugnį. 

Perkūniškas tratesys perplėšė nakties tylą. Apie vamzdžio galą 
pakilo ugnies vainikas, kol neišsibaigė visa apkaba - trisdešimt 30-0 
kalibro kulkų, kiekviena maždaug karališkojo ilgio cigaretės patro- 
ne, kiekviena varoma šimto keturiasdešimties granų parako. Namu- 
ko su vienaragiu priekinė padanga ne šiaip išleido orą - ji sprogo. 
Džinelis paleido iš riaumojančio ginklo skleistinę ugnį visu namu- 
ko ilgiu - tačiau Žemai. 

- Nepramušiau korpuse nė vienos prakeiktos skylės, - pasakė jis. 
- Išplėšiau velniškai daug Žemių iš po jo. Paties nekliudžiau - dėl 
benzino bako. Ar kada nors regėjai susprogstant savaeigį turistinį 
namuką? Tas pat dedasi, kai padegi pliaukštę ir uždengi skardinėle. 
Mačiau vienąsyk tai Niū Džersio magistralėje. 

Susprogo namuko užpakalinė padanga. Džinelis iššokdino pirmą 
apkabą ir įstūmė antrąją. Apačioje prasidėjo sąmyšis. Šūkalojo bal- 
sai, vieni pikti, dauguma - tiesiog išsigandę. Sukliko kažkokia mo- 
teris. 

Kai kurie - kiek iš viso, Džinelis negalėjo tiksliai pasakyti - šo- 
kinėjo pro turistinių namukų galus, daugelis su pižamomis ir nakti- 
niais marškiniais, visi atrodė pasimetę ir išsigandę, visi stengėsi į51- 
žiūrėti vienu metu penkiomis skirtingomis kryptimis. Ir tada Džine- 

lis pirmąsyk išvydo Taduzą Lemkę. Senis atrodė bemaž komiškai su 
savo plevėsuojančiais naktiniais marškiniais. Iš po jo naktinės kepu- 
raitės su kutu styrojo plaukų kuokštai. Jis apėjo furgoną su vienara- 
giu iš priekio, žvilgtelėjo į subliuškusias, išklypusias padangas 1r 
paskiau nukreipė žvilgsnį aukštyn - tiesiai ton pusėn, kur gulėjo 
Džinelis. Šis prisipažino Biliui, kad tame degančiame žvilgsnyje ne- 
buvo nieko komiška. 

- Žinau, kad senis negalėjo manęs matyti, - tarė jis. - Mėnulis dar 
nebuvo pakilęs, o veidą ir rankas turėjau išjuodintas suodžiais. Te- 
buvau tik dar vienas šešėlis iš daugelio visame lauke. Bet... manau, 
jis mane tikrai matė, Viljamai, ir širdis man atšalo. 

Senis pasisuko į savo žmones, kurie ėmė traukti jo linkui, vis te- 
bevapaliodami ir tebemosikuodami rankomis. Jis šūktelėjo jiems 
kažką romiškai ir parodė ranka į karavaną. Nors Džinelis nesuprato 
kalbos, bet gestas buvo pakankamai aiškus: Slėpkitės po priedanga, 
kvailiai. 

- Per vėlai, Viljamai, - patenkintas tarė Džinelis. 

Jis paleido antrą papliūpą oran tiesiai jiems virš galvų. Dabar 
daugelis Žmonių klykė - tiek vyrai, tiek moterys. Kai kurie krito ant 
žemės ir ėmė šliaužti - dauguma įkniaubę žemėn galvas ir krypuo- 
jančiais ore užpakaliais. Likusieji išsilakstė į visas puses, tik ne ton, 
iš kur griaudėjo šūviai. 

Lemkė nesitraukė, stovėjo vietoje, iš visos gerklės kriokdamas 
ant jų. Naktinė kepuraitė nukrito jam nuo galvos. Bėgantys nesilio- 
vė bėgę, šliaužiantys - šliaužę. Galbūt Lemkė ir valdė savo žmones 
geležine ranka, tačiau Džinelis pasėjo tarp jų paniką. 

“Pontiako"" universalas, iš kurio praeitą naktį Džinelis pasiėmė 
švarką ir sportukus, stovėjo šalimais furgono, nosimi išorėn. Džine- 
lis įstūmė į AK-47 trečią apkabą ir vėl atidengė ugnį. 

- Tenai viduje nieko nebuvo aną naktį, ir spręsdamas iš kvapo 
spėjau, kad nebus ir šiąnakt. Aš pribaigiau tą universalą - noriu pa- 
sakyti, sunaikinau tą sukruštą kledarą. AK-47 - labai bjaurus gink- 
las, Viljamai. Žmonės, kurie yra matę tik filmus apie karą, mano, 

kad kulkosvaidis ar automatas palieka tokią dailią eilutę skylučių, 
tačiau taip nėra. Visa esti be jokios tvarkos, grubu ir įvyksta greitai. 
Išbyrėj o to seno kledaro priekinis stiklas. Šiek tiek atšoko antvožas. 
Paskiau kulkos jį pasigavo ir plėšte suplėšė. Susprogo žibintai. Su- 
poškėjo padangos. Nukrito priekinės grotelės. Nemačiau, kaip iš ra- 
diatoriaus tyška vanduo, buvo per tamsu, bet kai apkaba baigėsi, aš 
tikrai girdėjau jį sruvenant. Kai apkaba baigėsi, tasai kalės vaikas 
atrodė lyg strimgalviais atsitrenkęs į mūro sieną. Visą tą laiką, kai 
aplinkui lakstė stiklas ir chromas, senis nė nekrustelėjo. Tik žvelgė, 
kur blykčioja liepsna iš vamzdžio, kad galėtų pasiųsti savo pajėgas 
mane sugriebti, jeigu būčiau toks kvailas ir laukčiau, kol jisai su- 
telks žmones. Nusprendžiau dingti anksčiau. 

Žemai susilenkęs, nelyginant Antrojo pasaulinio karo kareivis, 
bėgantis atakon po priešo ugnimi, Džinelis pasinešė prie kelio. At- 
sidūręs tenai, išsitiesė ir spurtavo. Pralėkė vidinio perimetro sargy- 
binį - tą, kuriam trinktelėjo automato buože - vos žvilgtelėjęs jo pu- 
sėn. Bet pasiekęs tą vietą, kur buvo užklupęs “Misterį Walkman'ą", 
sustojo gaudydamas kvapą. 

- Surasti jį nebuvo sunku, netgi patamsy, - pridūrė Džinelis. - 
Girdėjau judant ir traškant pomiškio krūmus. Kai priėjau arčiau, iš- 
girdau ir jį patį - uchuch, uhum, kchukchu. 

Faktiškai Lemkė sugebėjo išsimuistyti ketvirtį apskritimo aplin- 
kui medį, prie kurio buvo pritvirtintas lipnia juosta - galutinis rezul- 
tatas buvo tas, jog liko dar tvirčiau suvystytas. Ausinės nusmuku- 
sios kadaravo ant savo laidų jam apie kaklą. Išvydęs Džinelį, liovė- 
si muistęsis ir tik žvelgė į jį. 

- Iš jo akių supratau, kad laukia, jog jį užmušių; ir kad yra atsa- 
kančiai, apsišiktinai išsigandęs, - paaiškino Džinelis. - Tai man kuo 
puikiausiai tiko. Senasis pirdžius nebuvo nė kiek išsigandęs, bet aš 
pasakysiu, tasai vaikis nuoširdžiai gailisi, kad jie su tavimi krušosi, 
Viljamai. Deja, negalėjau jam duoti kaip reikiant paprakaituoti - ne- 
buvo laiko. 

Priklaupęs prie Lemkės, iškėlė AK-47, kad šis pamatytų, kas tai 
per daiktas. Vyriokas puikiai suprato - tai matėsi iš jo akių. 

- Turiu nedaug laiko, subingalvi, - pasakė Džinelis. - Perduok se- 
niui, kad kitąsyk aš nebešaudysiu per aukštai ar per žemai, arba į 
tuščius automobilius. Perduok jam, kad Viljamas Halekas reikalau- 
ja atšaukti tai. Supratai? 

Lemkė linktelėjo, kiek jam leido lipni juosta. Džinelis nuplėšė ją 
jam nuo burnos ir ištraukė marškinių audinio gniužulą. 

- Netrukus čia aplinkui prasidės bruzdalynė, - pasakė Džinelis. - 
Tu rėk, jie tave suras. Atmink, ką liepiau perduoti. 

Jis apsigręžė eiti. 

- Jūs nesuprantate, - kimiai prašneko Lemkė. - Jis niekad to neat- 
šauks. Yra paskutinysis iš didžiųjų madjarų atamanų - jo širdis ak- 
meninė. Aš nepamiršiu perduoti, misteri, bet jis niekad to neatšauks. 

Čigonų stovyklos linkui kratydamasis per duobes keliu nuvažia- 
vo pikapas. Džinelis žvilgtelėjo ton pusėn ir vėl atsigręžė į Lemkę. 

- Akmenis galima sutrupinti, - tarė. - Perduok jam 1r tai. 

Džinelis vėl sugrįžo į kelią, perkirto jį ir nurisnojo žvyro karjero 
linkui. Su juo prasilenkė dar vienas pikapas, paskiau trijų automo- 
bilių virtinė. Tie Žmonės, suprantamai smalsaujantys, kas galėjo jų 
nedideliame miestukyje vidur nakties šaudyti iš automatinio ginklo, 
Džineliui nekėlė jokių rimtų problemų. Besiartinančių priekinių 
žibintų žara suteikdavo jam užtektinai laiko kassyk susilieti su miš- 
ko tamsa. Nerdamas į žvyro karjerą, išgirdo artėjantį sirenos kauks- 
mą. 

Jis užvedė “Novą" ir neuždegęs šviesų išvairavo į karjero taku- 
čio galą. Pro šalį praūžė “Ševrolė" su mėlynu švyturėliu ant stogo. 

- Kai jis pralėkė, aš nusišluosčiau nuo veido ir rankų tą mėšlą ir 
nusekiau iš paskos, - pasakė Džinelis. 

- Nusekei? - negalėjo patikėti Bilis. 

- Šitaip saugiau. Jeigu kur nors šaudoma, nekalti žmonės pak- 
nopstom lekia ton pusėn, kad suspėtų pamatyti nors kiek kraujo, kol 

kopai dar nenuplovė jo nuo grindinio. Žmonės, skubantys kita kryp- 
timi, įtartini. Daugeliu atveju stengiasi pasišalinti, nes turi kišenėse 
ginklą. 

Kai jis vėl pasiekė lauką, kelkraštyje stovėjo pustuzinis mašinų. 
Kryžiavosi jų priekinių šviesų pluoštai. Žmonės šūkaudami bėgiojo 
šen ir ten. Konsteblio automobilis stovėjo netoliese tos vietos, kur 
Džinelis buvo pritrenkęs antrąjį čigonėką; besisukantis ant stogo 
švyturėlis siuntė medžiais mėlynus blyksnius. Džinelis nuleido “No- 
vos“ langą. 

- Kas atsitiko, karininke? 

- Nieko, dėl ko jums reikėtų rūpintis. Važiuokit, - ir dėl visa ko, 
tartum vyriokas “Novoje" kalbėtų angliškai, bet suprastų tik rusiš- 
kai, konsteblis nekantriai mostelėjo savo žibintuvėliu tenlink, kur to- 
lo Finsono kelias. 

Džinelis pamažu nuriedėjo toliau keliu, laviruodamas tarp susta- 
tytų mašinų - kaip spėjo, jos priklausė vietinei liaudžiai. Galbūt sun- 
kiau pavaryti tolyn žiopsotojus, kurie tavo kaimynai, pasakė jis Bi- 
liui. Priešais universalą, kurį sušaudė Džinelis, būriavosi dvi atski- 
ros grupelės žmonių. Vieną sudarė čigonai su pižamomis ir nakti- 
niais marškiniais. Jie kalbėjosi tarp savęs, kai kurie gyvai gestiku- 
liavo. Kitoje stoviniavo miestiečiai - tylūs, susikišę rankas į kišenes, 
spoksodami į tai, kas buvo likę iš universalo. Abi grupės dėjosi ne- 
matančios viena kitos. 

Finsono kelias tęsėsi šešias mylias, 17 Džinelis porąsyk vos neį- 
važiavo į griovį, kai pro šalį mažne paprastu gruntiniu keliuku visu 
greičiu dundėjo vietinių automobiliai. 

- Paprasčiausiai vaikinai, išlėkę naktin, vildamiesi pamatyti šiek 
tiek kraujo, kol kopai jo dar nenuplovė nuo grindinio, Viljamai. Ar- 
ba, šiuo atveju, nuo žolės. 

Jis išvažiavo į šalutinį keliuką, kuris atvedė į Baksportą, o iš ten 
pasuko šiaurėn. Antrą paryčiui sugrįžo į Džono Tri numerį motely- 
je. Nustatė žadintuvą pusei aštuntos ir atsigulė. 


291 


Bilis išpūtė į jį akis. 

- Nori pasakyti, kad visą tą laiką, kai aš rūpinaus, kad tu galbūt 
nebegyvas, miegojai tame pačiame motelyje, kurį mudu palikome? 
pė 1r truktelėjo pečiais. - Priskirk tai nepatyrimui, Viljamai. Nesu 
pripratęs, kad žmonės manimi rūpintųsi. Žinoma, neskaitant mano 
mamutės, o tai visai kas kita. 

- Tu, matyt, pramigai - nepasirodei čia be devynių ar apie tiek. 

- Ne, aš pašokau, vos tik sučirškė žadintuvas. Apskambinau kai 
kam ir nuėjau centran. Išsinuomojau kitą automobilį. Šįsyk iš 
“Avis'o". Ne itin man sekasi su “Hertz'u". 

- Tau gali būti nemalonumų dėl to “Hertz'0"" automobilio, ką? - 
paklausė Bilis. 

- Nė kiek. Viskas gerai. Nors galėjo strigti. Štai dėl ko skambi- 
nau - dėl to “Hertz'o" automobilio. Paprašiau, kad tas manasis “rei- 
kalų partneris“ vėl atskristų iš Niujorko. Yra nedidelis oro uostas 
Elsvorte, ir jis nusileido ten. Paskiau pilotas perskrido į Bengorą jo 
ten laukti. Mano partneris iki Bankertono nusigavo balsuodamas pa- 
keliui. Jis... 

- Šis dalykas plečiasi, - pastebėjo Bilis. - Žinai ką? Ima darytis 
Vietnamu. 

- Po galais, ne - nebūk mulkis, Viljamai. 

- Taip, iš Niujorko atskrido tik ūkvedys. 

- Na taip. Juk aš čia Meine nieko nepažįstu. O vienintelis žmo- 
gus, su kuriuo čionais užmezgiau ryšį, buvo nukeptas. Šiaip ar taip, 
problemų neiškilo. Praeitą naktį gavau išsamią ataskaitą. Mano part- 
neris vakar apie vidudienį pasiekė Bankertoną, ir vienintelis Žmogus 
degalinėje buvo tas vaikis, kuris atrodė tarsi be poros šulų. Jeigu kas 
atvažiuodavo, vaikis įpildavo benzino, bet daugiausia jis bimbinė- 
davo po kurį nors iš boksų, blizgindamas automobilį ar užsiimda- 
mas dar kuo nors. Kol jis buvo ten viduje, mano draugelis trumpai 

sujungė “Fordo"' laidukus ir juo nuvairavo. Prašovė pro pat garažo 
boksą. Manasis partneris nukako į Bengoro tarptautinį oro uostą ir 

pastatė “Fordą"' vienan iš “Hertz'o" atatvarų. Buvau vyriokui pasa- 
kęs, kad pasitikrintų dėl kraujo dėmių, ir kai vėl kalbėjausi su juo te- 
lefonu, jis pranešė aptikęs tik šiek tiek kraujo ant priekinės sėdynės, 
beveik tikra, jog tai buvo viščiuko kraujas - ir nuvalė dėmę su vie- 
na iš tų drėgnųjų servetėlių. Paskiau jis užrašė informaciją į lanks- 
tinuko atvartą, įmetė šį “Skubaus sugrąžinimo“ dėžutėn ir išskrido 
atgalios. 

- O kaip dėl rakčiukų? Juk sakei, kad partneris užvedė jį, sujun- 
gęs laidukus. 

- Ką gi, - atsiduso Džinelis, - rakčiukai iš tiesų visąlaik buvo 
problema. Tai dar viena klaida. Priskirčiau ją miego stokai, kaip ir 
tą kitą, bet galbūt jau sėlina senatvė. Jie buvo Spertono kišenėje, ir 
aš pamiršau juos išimti, kai paguldžiau jį poilsiui. Bet dabar... - Dži- 
nelis išsitraukė porą rakčiukų su šviesiai geltonu “Hertz'0" pakabu- 
čiu 1r paskimbčiojo jais. - Ana-va! 

- Tu sugrįžai atgal! - Bilio balsas išsiveržė kiek prikimęs. - Vieš- 
patie šventas, tu sugrįžai, atkasei jį ir paėmei rakčiukus. 

- Na, anksčiau ar vėliau jį būtų aptikę švilpikai ar meškos ir iš- 
rausę, - argumentuotai atrėmė Džinelis, - arba suradę medžiotojai... 
Veikiausiai paukščių medžioklės sezono metu, kai pasiima šunis. 
Noriu pasakyti, kad “Hertz'o" personalui tik mažutis nepatogumėlis, 
kai gauna grąžinimo voką be rakčiukų - žmonės nuolatos pamiršta 
sugrąžinti išsinuomotųjų automobilių ir viešbučių numerių raktus. 
Kartais jie atsiunčia juos, kartais nesivargina to daryti. Tarnybos ad- 
ministratoriai paprasčiausiai surenka numerį aštuoni šimtai, pasako 
automobilio identifikacijos numerį, ir vyrukas kitame linijos gale - 
iš “Fordo", “GM" ar “Kraislerio" - praneša jam rakčiuko šabloną. 
Viens, du - ir nauji rakčiukai. Bet jeigu kas nors aptiktų žvyro kar- 
jere lavoną su plieniniu guolio šratuku galvoje 17 komplektu auto- 

mobilio rakčiukų, galėtų prisikasti iki manęs... blogai. Labai blogai. 
Pagauni? 

- Taip. 

- Be to, supranti, aš vis tiek privalėjau tenai nukakti, - minkštai 
pridūrė Džinelis. - Ir negalėjau važiuoti “Nova"". 

- Kodėl ne? Juk jie jos nematė. 

- Turiu papasakoti viską iš eilės, Viljamai. Tuomet suprasi. Dar 
šlakelį? 

Bilis papurtė galvą. Džinelis įsipylė sau. 

- Tvarka. Antradienį anksti iš ryto - šunys. Vėliau tą pat rytą - 
“Nova". Antradienio naktį - stiprus apšaudymas. Trečiadienį, anks- 
tų rytą - antras išsinuomotas automobilis. Spėji pagauti? 

- Man taip regis. 

- Dabar mes kalbame apie “Biuiką"" sedaną. Vyriokas iš “Avis'o0" 
norėjo man įsiūlyti “Arisą K", pasakė, kad tai visa, kas jam likę, ir 
man dar pasisekė, kad gaunu šitą, bet “Arisas K" netiko. Privalėjo 
būti sedanas. Nekrentantis į akis, tačiau pakankamai didelis. Atsiėjo 
dvidešimt baksų, kad jis pakeistų savo nusistatymą, bet galop aš ga- 
vau norimą automobilį. Parvairavau jį į Bar Harboro “Automobili- 
ninkų užeigą“, pastačiau aikštelėje ir dar porąsyk kai kam paskam- 
binau, norėdamas užsitikrinti, kad visa vyktų, kaip mano numatyta. 
Tuomet atvažiavau čion su “Nova"'. Man patinka toji “Nova", Bili - 
atrodo tarsi mišrūnė ir viduje kvapas it karvašūdžių, tačiau tvirtai 
suręsta. Taigi aš parsirandu čionais ir galiausiai nuraminu tave. Iki 
to laiko vos besilaikiau ant kojų ir buvau toks pavargęs, jog man nė 
nekilo mintis sugrįžti į Bar Harborą. Tad visą dieną praleidau tavo 
lovoje. 

- Nors galėjai man paskambinti - žinai, būtų tekę važinėtis bent 
vienu kartu mažiau, - tyliai pastebėjo Bilis. 

Džinelis nusišypsojo. 

- Aha, galėjau paskambinti, tačiau kurių galų. Per telefoną nebū- 
čiau pamatęs, kaip tu laikais, Viljamai. Ne vienintelis tu rūpinais. 

Bilis nuleido galvą ir sunkokai nurijo seilę. Vėl kone pravirko. 
Pastaruoju metu, regis, jis nuolatos netoli ašarų. 

- Taigi Džinelis prisikelia atstatęs jėgas ir be žymesnių amfeta- 
mino pagirių. Jis nusiprausia, įšoka “Novon", kuri, visą dieną išsto- 
vėjusi saulėje, atsiduoda karvašūdžiais labiau negu bet kada, ir dar- 
da atgalios į Bar Harborą. Atsidūręs ten, išsiima iš “Novos" bagaži- 
nės mažesniuosius pakus ir savo kambaryje atidaro juos. Viename iš 
jų - trisdešimt aštunto kalibro koltas su popažastiniu dėklu, o kitų 
dviejų turinys sutelpa į jo sportinio švarkelio kišenes. Tada jis aplei- 
džia kambarį ir “Novą" pakeičia “Biuiku". Trumpam susimąsto, kad 
jeigu jis būtų dviejuose asmenyse, jam nė perpus netektų sugaišti 
tiek laiko, pervarinėjant automobilius kaip kokiam nors prašmat- 
naus Los Andželo restorano parkavimo aikštelės patarnautojui. Pas- 
kiau jis pasuka vaizdingojo Bankertono link - kaip tikisi, po šimts, 
paskutinįsyk. Pakeliui stabteli tik vieną kartą, prie supermarketo. 
Įeina vidun ir nusiperka du dalykus: vieną iš tų “Bolo" stiklainių, 
kuriuose moterys konservuoja produktus, ir šešiolikos uncijų talpos 
sutemoms. Privažiuoja prie žvyro karjero ir nusileidžia tiesiai į jį, 
suprasdamas, kad šiame etape atsargumas nebeturi prasmės - jeigu 
kūnas per praeitos nakties šurmulį buvo aptiktas, jis ir šiaip bus 
įmerkęs uodegą. Tačiau tenai nieko nėra ir jokių ženklų, kad kas 
nors būtų buvęs. Tad jis prisikasa iki Spertono, pagrabinėja šiek tiek 
po jo kišenes ir ištraukia prizą. Visai kaip iš fokusininko dėžės. 

Džinelis kalbėjo visiškai be jausmo, bet šita pasakojimo dalis Bi- 
liui vyniojosi mintyse nelyginant kino juosta - ir ne itin maloni. Dži- 
nelis atsitupia, nužarsto rankomis žvyrą, suranda Spertono marški- 
nius... jo diržą... kišenes. Siekia vidun. Rausiasi po smėlinus centus, 
kurie niekad nebebus išleisti. Ir po kišene - šaltas kūnas, pastiręs 
nuo mirties stingulio. Galiausiai - rakčiukai ir skubios pakartotinos 
pakastuvės. 

- Brrr, - nusipurtė Bilis. 

- Visa tai perspektyvos reikalas, Viljamai, - ramiai atsakė Džine- 
lis. - Patikėk, iš tikrųjų taip. 

Turbūt kaip tik tatai mane labiausiai baugina, pagalvojo Bilis ir 
toliau su vis didėjančia nuostaba klausėsi, kaip Džinelis baigia savo 
nepaprastų nuotykių poringę. 

Su “Hertz'o" rakčiukais kišenėje Džinelis sugrįžo prie “Avis'0" 
“Biuiko". Atidarė pepsikolos butelį, supylė ją į “Bolo" stiklainį, 
paskiau uždarė pastarąjį vieliniu dangteliu. Visa tai atlikęs, nuvažia- 
vo prie čigonų stovyklos. 

- Žinojau, kad jie ten dar bus, - pasakė jis. - Ne todėl, kad norėtų 
dar ten būti, o todėl, kad valstijos “lokiai"** bus jiems kaip reikiant 
pagrasinę, kad nepajudėtų iš vietos, kol nesibaigs tyrimas. Na, šit 
gauja klajoklių, galėtum juos taip pavadinti, pašaliečiai tokiame tik- 
rame užkampio miestukyje kaip Bankertonas, ir vidur nakties stai- 
ga juos užgriūna velniai žino kas, dargi apšaudo. Kopai paprastai 
linkę susidomėti tokiais dalykais. 

Ir tie susidomėjo, tikrai. Lauko pakrašty stovėjo Meino valstijos 
policijos patrulinė mašina ir dvejetas “Plimutų" be skiriamųjų ženk- 
lų. Suniokotas universalas buvo kažkur nutemptas, veikiausiai to- 
kion vieton, kur kriminalistai galėtų jį gerai apžiūrėti. 

Pusiaukelėj žemyn nuo kalvos Džinelis susitiko uniformuotą 
valstijos “lokį", grįžtantį prie mašinų. 

“Jūs čia neturite jokio reikalo, sere, - pasakė “lokys". - Važiuo- 
kite toliau.“ 

- Įtikinau jį, kad turiu šiokį tokį reikalą, - nusišiepė Džinelis Bi- 
liui. 

- Kaip šitai padarei? 

- Parodžiau jam štai ką. 


* Taip žargonu vadinami valstijos kelių policininkai. 

Džinelis siekė užpakalinėn kišenėn ir pametėjo Biliui odinį ap- 
lankalėlį. Vos tik atvertęs, šis atpažino, kas tai; per savo teisininko 
karjerą buvo regėjęs porą tokių. Veikiausiai būtų regėjęs kur kas 
daugiau jų, jeigu būtų specializavęsis kriminalinėse bylose. Tai bu- 
vo laminuota FTB identifikacijos koretelė su Džinelio nuotrauka ant 
j0s. Fotografijoje Džinelis atrodė penkeriais metais jaunesnis, labai 
trumpais, bemaž ežiuku nukirptais plaukais. Kortelė liudijo, kad jis 
- specialusis agentas Elisas Stoneris. 

Staiga visa Biliui atsistojo į savo vietas. 

Jis pakėlė akis nuo identifikacijos kortelės.. 

- Tu norėjai “Biuiko", nes tas labiau panašus į... 

- Valdžios automobilį, taip. Didelis, nekrintantis į akis sedanas. 
Nenorėjau pasirodyti riedančioje konservų skardinėlėje, kokią man 
bandė įpiršti “Avis'o" vaikinas, ir aš tikrai nenorėjau pasirodyti fer- 
merio Džono mašina, kuria jis važiuoja į kiną pasidulkinti. 

- Tai... vienas iš dalykų, kuriuos tavo partneris atgabeno antru 
reisu? 

- Taip. 

Bilis pametėjo kortelę atgal draugužiui. 

- Atrodo beveik kaip tikra. 

Džinelio šypsena prigeso. 

- Neskaitant nuotraukos, - minkštai pasakė jis, - ji tokia ir yra. 

Trumpam stojo tyla. Bilis stengėsi nugalėti save, kad per daug 
nesusimąstytų apie tai, kas galėjo nutikti specialiajam agentui Sto- 
neriui ir ar šis turėjo vaikučių. 

Galop jis prabilo: 

- Tu pastatei “Biuiką" tarp dviejų policijos automobilių ir kyšte- 
lėjai valstijos kopui tą identifikacijos kortelę vos penkias minutes po 
to, kai žvyro karjere ištraukei automobilio rakčiukus iš lavono kiše- 
nės. 

- Ne... - nutęsė Džinelis, - panašiau, jog po dešimties. 

Artindamasis prie stovyklos, jis pastebėjo du vyrukus, nors apsi- 
rengusius civiliškai, bet aiškiai kopus, klūpančius prie turistinio na- 
muko su vienaragiu. Abu turėjo po nedidelį sodininko kastuvėlį. 
Trečiasis stovėjo pašviesdamas galingu Žibintuvėliu, kol šie kasinė- 
j0 Žemę. 

- Pala, pala, va dar viena, - pasakė vienas iš jų, iškeldamas kas- 
tuvėliu iš žemės kulką ir įmesdmas kibirėlin greta savęs.. Blonk! 
Dvejetas čigoniukų, aiškiai brolių, stovėjo netoliese, stebėdami šią 
operaciją. | 

Tiesą sakant, Džinelis džiaugėsi, kad aptiko čia kopus. Niekas 
nežinojo, kaip jis atrodo, o Samiuelis Lemkė tematė tamsų suodžių 
Juodalu ištepliotą veidą. Be to, buvo visiškai tikėtina, kad galėtų pa- 
sirodyti koks nors FTB agentas, sureaguodamas į apšaudymo įvykį, 
kuriame pavartotas rusų automatinis ginklas. Bet Džinelis išsiugdė 
gilią pagarbą Taduzui Lemkei. Ne tik dėl to, kaip Lemkė stovėjo it 
įbestas, kai iš tamsos į jį švilpė trisdešimto kalibro kulkos. Žinoma, 
dar ir dėl to dalyko, kuris dėjosi Viljamui. Jautė, kad visai įmano- 
ma, jog senis galėtų jį atpažinti. Galėtų atspėti iš Džinelio akių, ar 
užuosti iš jo odos, ar dar kaip nors. 

Jokiomis aplinkybėmis neketino leistis, kad senis išpūvusia no- 
simi jį paliestų. 

Jam reikėjo merginos. 

Jis perkirto vidinį ratą ir nesirinkdamas pabeldė į vieno 1š turis- 
tinių namukų duris. Gavo pabelsti dar sykį, kol jas atidarė vidutinio 
amžiaus moteriškė išsigandusiomis nepatikliomis akimis. 

- Kad ir ko jums reikia, mes to neturime, - pasakė ji. - Pas mus 
nemalonumai. Dabar uždaryta, atleiskite. 

Džinelis kyštelėjo kortelę. 

- Specialusis agentas Stoneris, mem. FTB. 

Moteriškės akys išsiplėtė. Ji skubiai persižegnojo ir kažką tars- 
telėjo romaniškai. Paskiau prašneko: 

- O, Dieve, kas dar? Visa nebe taip kaip anksčiau. Nuo tada, kai 
žuvo Siuzana, mes tartum užkeikti. Arba... 

Ją nustūmė į šalį vyras, paliepęs nutilti. 

- Specialusis agentas Stoneris... - vėl pradėjo Džinelis. 

- Aha, girdėjau, ką jūs pasakėt, - jis išsirangė laukan. Džinelis 
būtų davęs jam kokius keturiasdešimt penkerius, nors atrodė senes- 
nis. Buvo nepaprastai aukštas, tačiau taip smarkiai kūprinosi, jog, 
panėšėjo į luošį. Vilkėjo “Disnėjaus pasaulio" sportinukais ir pla- 
čiais it maišas bermudiškais šortais. Nuo jo trenkė “Thunderbird" 
vynu ir vėmalais, kuriuos galėjai tikėtis tuoj išsiverčiant. Atrodė 
kaip žmogus, kuriam gana dažnai tai atsitinka - kokius tris ar ketu- 
ris kartus per savaitę. Džineliui pasirodė, kad atpažino jį iš praeitos 
nakties - arba tai buvo šis tipas, arba stovykloje esama kito čigono, 
šešių pėdų ir keturių ar penkių colių augumo. Tai buvo vienas 1š tų, 
kurie spruko šalin su visu grakštumu aklo epileptiko, ištikto širdies 
priepuolio, paaiškino jis Biliui. 

- Ko jums reikia? Visą dieną kopai sėdi mums ant subinės. Visa- 
dos kopai sėdi mums ant subinės, bet šitai tiesiog... sumautai... juo- 
kinga! - jis kalbėjo nemaloniu, kivirčišku tonu, ir žmona kažką gy- 
vai prašneko į jį romų kalba. 

Šis grįžtelėjo į ją galvą: 

- Det krigiska jag-haler, - metė ir dėl tikrumo pridūrė: - Užsi- 
čiaupk, kale! - moteriškė pasitraukė. Čigonas su disnėjiškais sporti- 
nukais vėl atsisuko į Džinelį: - Ko jums reikia? Kodėl neinat pasiš- 
nekėti su savo draugužiais, jeigu jums ko nors reikia? - jis kryptelė- 
j0 galva kriminalistų pusėn. 

- Galima sužinoti jūsų pavardę? - paklausė Džinelis vis tokiu pat 
mandagiai šaltu veidu. 

- Kodėl nepasiklausiate jų? - čigonas karingai sukryžiavo sau ant 
krūtinės storas, driblias rankas. Po marškinėliais krustelėjo riebi 
krūtinė. - Mes pateikėme jiems savo vardus, savo parodymus. Kaž- 
kas vidur nakties pasiuntė į mus keletą šūvių - tai visa, ką mes ži- 

nome. Norime tik, kad mus paleistų. Norime išsidanginti iš Meino, 
iš Naujosios Anglijos, iš visos sukruštosios Rytų pakrantės, - pas- 
kiau kiek tyliau pridūrė: - Ir niekad nebesugrįžti, - čigono kairės 
rankos smilius ir mažylis šoktelėjo aukštyn gestu, gerai Džineliui 
pažįstamu iš savo motinos ir senelės - tai buvo ženklas nuo piktos 
akies. Jam netgi pasirodė, kad čigonas padarė jį nesąmoningai. 

- Šitai gali pakrypti dvejopai, - pasakė Džinelis, toliau vaidinda- 
mas iki kaulų smegenų mandagų FTB agentą. - Arba suteiksite man 
šiek tiek informacijos, sere, arba baigsis tuo, jog atsidursite Valsti- 
jos parengtinio sulaikymo centre, kur lauksite rekomendacijos pat- 
raukti jus ar nepatraukti atsakomybėn už tai, kad trukdėte teisingu- 
mui. Jeigu bus įrodyta, jog trukdėte, jums gresia penkeri metai ka- 
liuzėje 1r penkių tūkstančių dolerių bauda. 

Dar viena romų šnekos papliūpa iš namuko, šįsyk mažne is- 
teriška. 

- Enkelt! - šiurkščiai užriko vyriškis, bet kai vėl atsigręžė į Dži- 
nelį, jo veidas buvo pastebimai nublyškęs. - Jūs trenktas. 

- Ne, sere, - atrėmė Džinelis. - Kalbama ne apie kelis šūvius. Bū- 
ta mažiausia trijų papliūpų, paleistų iš automatinio ginklo. Privačiai 
turėti kulkosvaidžius ir greitašaudžius automatinius ginklus drau- 
džiama Jungtinių Valstijų įstatymais. Į šios bylos tyrimą įsijungęs 
FTB ir privalau jus nuoširdžiai perspėti, jog šiuo metu iki juosmens 
esate įklimpęs į mėšlą ir klimpstat vis giliau, taigi aš nemanau, kad 
sugebėsit išplaukti. 

Čigonas niūriai pažvelgė į jį, paskiau pasakė: 

- Mano pavardė Heiligas. Trėjus Heiligas. Galėjote sužinoti iš tų 
vaikinų, - jis kryptelėjo galva. 

- Jie turi savo darbą, aš - savo. Na, kalbėsitės su manimi? 

Stambuolis linktelėjo pasiduodamas. 

Džinelis privertė Trėjų Heiligą papasakoti, kas atsitiko praeitą 
naktį. Įpusėjus pasakojimą, vienas iš valstijos detektyvų priėjo pa- 
sižiūrėti, koks reikalas. Žvilgtelėjęs į Džinelio identifikacijos korte- 

lę, skubiai pasišalino, matyt, paveiktas įspūdžio ir šiek tiek susirū- 
pinęs. 

Heiligas tvirtino iššokęs iš savo namuko vos tik nugriaudėjus 
pirmiesiems šūviams, pastebėjo ginklo blyksnius ir metėsi kairėn 
kalva aukštyn, tikėdamasis užeiti šaudžiusiajam 1š šono. Bet patam- 
sy užkliuvo už medžio ar dar už kažko, sutrenkė galvą į akmenį ir 
kuriam laikui prarado sąmonę - antraip tikrai būtų sučiupęs tą merg- 
vaikį. Paremdamas šią istoriją, parodė į savo kairiame smilkinyje 
blunkančią mėlynę, mažų mažiausia trijų dienų senumo ir veikiau- 
siai užsitaisytą parkritus kur nors girtam. Žhė, pagalvojo Džinelis ir 
pervertė kitą savo užrašų knygelės lapą. Gana fokus-marokus, laikas 
eiti prie reikalo. 

- Labai dėkui, misteri Heiligai, jūs didžiai man pagelbėjot. 

Bepasakodamas čigonas tartum šiek tiek atlyžo. 

- Ką gi... tai gerai. Atleiskit, kad taip šokau ant jūsų. Bet mumis 
dėtas, jūs... - jis truktelėjo pečiais. 

- Kopai, - prašneko jam iš už nugaros žmona. Žvelgė pro namu- 
ko duris nelyginant kokia labai sena, labai pavargusi barsukė, besi- 
dairanti iš savo olos, ar daug šunų aplinkui ir ar labai pikti jie atro- 
do. - Visados kopai, visur, kur važiuojame. Tai įprasta. Bet šįsyk 
blogiau, žmonės išgąsdinti. 

- Enkelt, Mamma, - sudraudė Heiligas, bet dabar jau švelniau. 

- Man reikia pasikalbėti dar su dviem žmonėmis, jeigu jūs galė- 
tumėte mane pas juos nukreipti, - Džinelis pasižiūrėjo į tuščią savo 
užrašų knygelės puslapį. - Su misteriu Taduzu Lemke ir misis An- 
dželina Lemke. 

- Taduzas miega ana ten, - Heiligas parodė į namuką su vienara- 
giu. Džinelis dėjosi išgirdęs puikią Žinią, jeigu tai buvo tiesa. - Jis 
labai senas ir visa tai jį be galo nuvargino. Man regis, Džina savo 
namukyje štai ten - beje, jinai ne misis. 

Purvinu pirštu jis parodė į nedidelę žalią “Tojotą" su dailiu me- 
diniu antstatu galugalyje. 

- Labai jums dėkui, - pasakė Džinelis ir E užrašų knygelę 
įsikišo užpakalinėn kišenėn. | 

Heiligas sugrįžo į savo namuką (ir veikiausiai prie savo butelio) 
regimai pasijautęs lengviau. Tirštėjančioje prieblandoje Džinelis vėl 
perkirto mašinų ratą, šįkart merginos namuko link. Kaip prisipaži- 
no Biliui, širdis jam plakė kažkur aukštai, tankiai ir stipriai. Giliai 
įkvėpęs oro, jis pasibeldė į duris. 

Atsako iškart nepasigirdo. Jis jau buvo bekeliąs ranką pabelsti 
antrusyk, tačiau tuo metu durys atsidarė. Viljamas buvo sakęs, kad 
ji žavinga, bet Džinelis buvo nepasirengęs tokiam jos žavesio sod- 
riui - tamsios tiesios akys su baltymais tiek baltais, jog atrodė mels- 
voki, švari alyvmedžio spalvos oda, giliai iš vidaus gaisruojanti 
švelniu rausvumu. Žvilgtelėjęs į jos plaštakas, pastebėjo, kad tos 
stiprios ir raumeningos. Nagai be jokio lako, švarūs, nukirpti trum- 
pai kaip kokio fermerio. Vienoje rankoje ji laikė knygą “Statistinė 
sociologija". 

- Klausau jūsų? 

- Specialusis agentas Elisas Stoneris, mis Lemke, - prisistatė jis, 
ir tučtuojau tasai giedras skaidrumas dingo iš jos akių - tartum būtų 
nusileidusios užuolaidos. - FTB. 

- Klausau jūsų? - pakartojo ji be jokio gyvumo, nelyginanat au- 
tomatinis telefono atsakiklis. 

- Mes tiriame praeitos nakties apšaudymo epizodą. 

- Jūs ir dar pusė pasaulio, - pasakė ji. - Ką gi, tirkite, bet jeigu iki 
rytoj ryto aš neišsiųsiu savųjų neakivaizdinių kursų užduočių, man 
sumažins pažymį už pavėlavimą. Tad gal malonėsite atleisti... 

- Mes turime pagrindą manyti, kad už to gali stovėti Žmogus, pa- 
varde Viljamas Halekas, - tęsė Džinelis. - Ar ši pavardė jums ką 
nors reiškia? - be abejo, reiškė; mirksnį jos akys išsiplėtė ir tiesiog 
sužioravo. Džineliui ji buvo pasirodžius bemaž neįtikėtinai žavinga. 
Tokia 1r tebeatrodė, bet dabar jis tikėjo, kad ši mergina galėjo nužu- 
dyti Frenką Spertoną. 

- Tas paršas! - ji nusispjovė. - Han satte sig pa en av stolarna! 
Han sneglade pa nytt mot hyllorna i vild! Vild! 

- Aš turiu keletą nuotraukų Žmogaus, kurį mes manome esant 
Haleku, - minkštai toliau varė Džinelis. - Jos padarytos Bar Harbo- 
re vieno mūsų agento teleobjektyvu... 

- Žinoma, tai Halekas! - pertraukė ji. - Tasai paršas užmušė ma- 
no tantenyjad - mano močiutę! Bet jis nebeilgai mus vargins. Jis... - 
ji prikando savo putnią apatinę lūpą, prikando stipriai ir nutilo. Jei- 
gu Džinelis būtų buvęs žmogus, kuriuo dėjosi esąs, ji jau būtų užsi- 
tikrinusi itin išsamią ir smulkią apklausą. Tačiau Džinelis nuleido 
tai negirdom. 

- Vienoje iš fotografijų matyti, kaip dvejetas Žmonių perduoda 
vienas kitam iš rankų į rankas pinigus. Jeigu vienas iš jų Halekas, tai 
antrasis tikriausiai šaulys, kuris praeitą naktį aplankė jūsų stovyklą. 
Norėčiau, kad jūs ir jūsų senelis tiksliai patvirtintumėte Haleko ta- 
patybę, jeigu tik galėsite. 

- Tai mano prosenelis, - pasakė ji išsiblaškius. - Man regis, jis 
dabar miega. Su juo mano brolis. Nesinorėtų žadinti. Pastarosios ke- 
lios dienos jam buvo siaubingai sunkios. 

- Gerai, padarykime taip, - tarė Džinelis. - Jūs peržiūrėkite foto- 
grafijas, ir jeigu neabejotinai atpažinsite tą Žmogų kaip Haleką, 
mums nebereiks varginti vyresniojo misterio Lemkės. 

- Būtų puiku. Jeigu pagausite tą paršą Haleką, suimsite jį? 

- O, taip. Turiu federalinį orderį jo areštui. 

Tai ją įtikino. Kai nušoko iš namuko, švystelėdama sijonu ir 
mirksnį salinančiai apnuogindama rusvą koją, burbtelėjo žodžius, 
nuo kurių Džineliui šaltis pervėrė širdį: 

- Nemanau, kad bus daug iš jo likę areštui. 

Juodu praėjo pro kopus, gilėjančiose sutemose vis dar sijojančius 
žemę. Praėjo pro kelis čigonus, tarp jų ir du broliukus, aprengtus 
nakčiai visiškai vienodomis maskuojamosios spalvos pižamomis. 
Džina keliems linktelėjo, šie irgi linktelėjo jai atsakydami, bet lai- 

kėsi atokiai - aukštas, itališkos išvaizdos vyriškis su Džina buvo iš 
FTB, ir į tokį reikalą geriausia nesipainioti. 

Abu paliko mašinų ratą ir patraukė kalva viršun, linkui Džinelio 
automobilio. Galop juos pasiglemžė vakaro šešėliai. 

- Tai buvo visai lengva, kaip atsiriekti pyrago, Viljamai, - pasa- 
kė Džinelis. - Trečia naktis iš eilės ir vis lengva... o kodėl gi ir ne? 
Vieta knibždėjo policininkų. Argi tas tipas, kuris juos apšaudė, su- 
grįžtų ir dar ką nors iškrėstų, kol kopai čia? Čigonai taip nemanė... 
bet jie kvaili, Viljamai. Tikėjausi to iš jų visų, tačiau tik ne iš senio 
- ne tam visą gyvenimą mokais neapkęsti, kad paskiau staiga nusp- 
ręstum, jog šie tave apsaugos nuo bet ko, kandančio tau subinėn. 
Bet senis miegojo. Buvo pavargęs. Labai gerai. Mes galime jį pri- 
versti atšaukti, Viljamai. Galime. 


< 


Juodu nuėjo prie “Biuiko". Džinelis atidarė vairuotojo pusės du-: 
reles, o mergina stovėjo šalimais. Kai pasilenkęs vidun viena ranka 
iš popažastinio dėklo traukė revolverį, o kita nustūmė vielinį dang- 
telio laikiklį nuo “Bolo" stiklainio, jisai sumojo, kad merginos nuo- 
taika akimirksniu pasikeitė iš pagiežingo džiugulio į staigų įtarumą. 
Džinelis ir pats buvo užsivedęs, jo emocijos ir intuicija gręžėsi išo- 
rėn ir nepaprastai užaštrėjo. Jis tartum juste pajuto, kaip mergina 
pirmąsyk suvokė, kad aplinkui čirškia Žiogai, tvyro tamsa, 0 ji taip 
lengvai leidosi atskiriama nuo saviškių žmogaus, kurio niekad anks- 
čiau nebuvo mačiusi. Pirmąsyk ji nusistebėjo, kodėl “Elisas Stone- 
ris" neatsinešė fotografijų į stovyklą, jeigu jam taip nesikentėjo nus- 
tatyti Haleko tapatybę. Bet visa jau buvo per vėlu. Jo pirmiau pami- 
nėtas vienintelis vardas neabejotinai galėjo sukelti jai mašinalią 
reakciją ir apakinti neapykantos karščiu. 

- Taigi tokios tokelės, - tarė Džinelis ir atsisuko į ją su revolve- 
riu vienoje rankoje ir “Bolo" stiklainiu - kitoje. 

Merginos akys vėl išsiplėtė. Pravėrus burną ji giliai įkvėpė oro, 
ir jos krūtys kilstelėjo aukštyn. 

- Gali pradėti rėkti, - pasakė Džinelis, - bet Žinok, tai bus pasku- 
tinis tavo pačios garsas, kurį išgirsi, Džina. 

Mirksnį jam pasirodė, kad ji vis tiek suriks... paskiau ilgu ilgu 
atodūsiu iškvėpė orą. 

- Vadinasi, tu dirbi tam paršui, - pratarė ji. - Hans satte sig pa... 

- Kalbėk angliškai, šliundra, - paliepė jis bemaž abejingai, ir 
mergina atšlijo it gavusi antausį. 

- Nevadink manęs šliundra, - sukuždėjo ji. - Niekas nevadins 
manęs šliundra, - jos plaštakos - tosios stiprios plaštakos - išlinko 
kabliu it paukščio nagai. 

- Tu vadini mano draugą Viljamą paršu, aš vadinu tave šliundra, 
tavo motiną šliundra, tavo tėvą subinlaižiu šunim, - atkirto Džinelis. 
Išvydęs, kaip ji suurzgė, prašiepdama dantis, jis šyptelėjo. Tas šyps- 
nys privertė merginą kiek sutrikti. Ne tai, kad ji atrodė išsigandusi, 
- Džinelis vėliau Biliui prisipažino, kad tuomet jis manęs, jog tai bu- 
vo tik baimė, - bet pro jos karštą įtūžį ėmė muštis paviršiun šiek tiek 
sveiko proto - suvokimo, su kuo ji turinti reikalą. 

- Kaip tu manai, tai žaidimas? - paklasuė jis. - Užleidi užkeiki- 
mą ant žmogaus, kuris turi žmoną ir vaiką ir manai, kad tai Žaidi- 
mas?. Manai, jis partrenkė tavo močiutę tyčia? Manai, jis buvo tam 
nusamdytas? Manai, mafija griežė dantį ant tavo močiutės? Šūdas! 

Mergina pravirko iš įsiūčio 1r neapykantos. 

- Tuo metu, kai jisai ją suvažinėjo gatvėje, jo moteris jį nusmau- 
kinėjo! O paskui jie... Jie han tog in pojken, - padarė jį švarutėlį, - 
bet mes jį patvarkėme. O tu būsi sekantis, tu, paršų drauge. Nesvar- 
bu, ko... 

Jis nykščiu nustūmė nuo plačiakaklio indo stiklinį dangtelį. Mer- 
ginos akys pirmąsyk nukrypo į indą. Džinelis to ir norėjo. 

- Rūgštis, šliundra, - pasakė jis ir šliūkštelėjo turinį jai į veidą. - 
Pažiūrėsim, kiek žmonių akla tu pašausi tąja savo laidykle. 

Džina šaižiai, pratisai sukliko ir užsidengė rankomis akis, bet jau 
buvo per vėlu. Ji parkrito ant žemės. Džinelis pastatė batą jai ant sp- 
rando. 

- Dar rėksi - ir aš tave užmušiu. Tave ir pirmuosius tris iš tavo 
draugų, kurie prisistatys čia, - jis nukėlė batą. - Tai buvo pepsikola. 

Mergina pasikėlė ant kelių, dėbsodama į jį pro praskėstus pirštus 
ir su tais pačiais nepaprastai užaštrintais, bemaž telepatiškais pojū- 
čiais Džinelis sumojo, kad jai nė nereikėjo paaiškinti. Pati Žinojo, 
kad tai ne rūgštis, žinojo bemaž iškart, nepaisant akių deginimo. 
Mirksnį vėliau - ir kaip tik pačiu laiku - jisai suprato, kad ji tuoj pat 
mesis prie jo pautų. | 

Kai stryktelėjo priekin, xikriai kaip katė, jis žingtelėjo į šalį ir 
spyrė jai šonan. Mergina pakaušiu garsiai dunktelėjo į chromuotą 
pravirų automobilio durelių briauną ir susmuko ant žemės beforme 
mase. Tobulai lygiu jos skruostu nusruvo kraujas. 

Džinelis pasilenkė prie merginos, neabejodamas, jog ji be sąmo- 
nės, ir tuo pat metu čigonaitė šnypšdama šoko ant jo. Viena ranka 
drikstelėjo jam kaktą, atverdama ilgą rėžį. Antrąja perplėšė megzti- 
nio rankovę, ir taip pat paleido kraują. 

Suurzgęs Džinelis vėl parbloškė ją ant žemės ir prispaudė prie 
nosies pistoletą. 

- Nagi, tu nori paragauti šito? Nori? Tik pamėgink, šliundra! No- 
ri? Tik pamėgink! Tu sugadinai man veidą! Norėčiau, kad pamėgin- 
tum! 

Mergina gulėjo nejudėdama, įbedus į jį tamsias 1t pati mirtis 
akis. 

- Tu šitai padarytum, - pasakė jis, - jeigu tai liestų tik tave, vėl 
šoktum ant manęs. Tačiau šitai tikriausiai jį nužudytų, tiesa? Nužu- 
dytų senį? 

Ji nieko neatsakė, tačiau tose tamsiose akyse tartum blykstelėjo 
blausi švieselė. 

- Ką gi, pagalvok, kaip tatai būtų jį paveikę, jeigu aš iš tikrųjų 
būčiau tau šliūkštelėjęs veidan rūgštį. Pagalvok, kaip jį būtų pavei- 
kę, jeigu būčiau nusprendęs ją šliūkštelti ne į tave, o į du vaikiūkš- 
čius su kareiviškomis pižamomis, galėjau taip padaryti, šliundra. 

Galėjau taip padaryti, o paskiau sugrįžti namo ir sukirsti sočius pie- 
tus. Pažvelk man į veidą, ir suprasi, kad galėjau taip padaryti. 

Pagaliau jis išvydo jos sumaištį, pirmus požymius kažko, kas ga- 
lėjo būti baimė - bet ne dėl savęs pačios. 

- Jis jus užkeikė, - pasakė Džinelis. - Aš jo užkeikimas. 

- Teužsikruša tas paršas su savo užkeikimu, - sukuždėjo ji ir nie- 
kinamai kepštelėjus pirštais nubraukė sau nuo veido kraują. 

- Jis man prisakė, kad niekas nenukentėtų, - tęsė Džinelis, tartum 
jos neišgirdęs. - Ir nenukentėjo. Bet šiąnakt šitai baigiasi. Nežinau, 
kiek kartų anksčiau tavo senoliui nebaudžiamam pavyko tokie daly- 
kai, bet šįkart tikrai nepavyks. Pasakyk jam, kad atšauktų tai. Pasa- 
kyk, kad prašau paskutinįsyk. Še, paimk. 

Jis įspraudė jai į delną popieriaus skiautę ant kurios buvo užra- 
šytas "saugios" telefono būdelės Niujorke numeris. 

- Paskambinsi šituo numeriu šiandien iki vidurnakčio ir perduo- 
si man, ką pasakys senis. Jeigu tau prireiks mano atsakymo, pas- 
kambinsi vėl tuo pačiu numeriu po dviejų valandų. Išgirsi atsaky- 
mą... Jeigu tik jis bus. Štai ir viskas. Šiaip ar taip, durys užsitrenks. 
Niekas, atsiliepęs tuo numeriu po antros valandos pa nesupras, 
apie kokius niekalus tu kalbi. 

- Jis niekad neatšauks savo žodžio. 

- Ką gi, galbūt ir ne, - sutiko jis, - nes tą pat praeitą naktį pasakė 
ir tavo brolis. Tačiau dabar tai ne tavo reikalas. Tiesiog būk su juo 
atvira, ir tegul senis pats nusprendžia, kaip pasielgti - tik pasistenk 
jam išaiškinti, kad jeigu jis pasakys ne, tuomet prasidės tikrasis bu- 
givugis. Pirmiausia tu, paskiau dvejetas vaikiūkščių, po to dar kas 
nors, kurį pasieks mano ranka. Pasakyk jam tai. Dabar lipk automo- 
bilin. 

- Ne. 

Džinelis užvertė aukštyn akis. 

- Kada tu ateisi į protą? Aš tik noriu užsitikrinti, kad suspėsiu iš 
čia pasišalinti be tuzino kopų sau pridurmui. Jeigu norėčiau tave nu- 
dėti, nebūčiau tau pavedęs perduoti Žinutę. 

Mergina atsistojo. Šiek tiek susvirduliavo, bet išsilaikė ant kojų. 
Įsmuko vidun prie vairo, paskiau persislinko ant gretimos sėdynės. 

- Toliau, - Džinelis nusišluostė nuo kaktos kraują ir kyštelėjo jai 
panosėn kruvinus pirštus. - Po šito noriu, kad šlietumeis prie anų 
durelių nelyginant nekalta mergelė per pirmąjį pasimatymą. 

Ji pasislinko prie durelių. 

- Gerai, - linktelėjo Džinelis, įlipdamas vidun. - Ten ir sėdėk. 

Neįjungdamas šviesų, jis atbulom pasidavė į Finsono kelią - 
“Biuiko" ratai šiek tiek prasisuko ant perdžiūvosios žolės. Su gink- 
lu rankoje jis įstūmė pirmą pavarą. Pastebėjo merginą krustelint ir 
vėl nukreipė į ją revolverį. 

- Negerai, - pasakė jis. - Nejudėk. Visai nejudėk. Supranti? 

- Suprantu. 

- Puiku. 

Jis pasuko atgal tuo pačiu keliu, kuriuo atvažiavo, vis nenuleis- 
damas nuo jos revolverio. 

- Visados tas pat, - su kartėliu prašneko ji. - Net už menkutį tei- 
singumą iš mūsų reikalaujama taip brangiai mokėti. Jis tavo drau- 
gas, tas paršas Halekas? 

- Sakiau tau, kad taip jo nevadintum. Jisai joks paršas. 

- Jis mus prakeikė, - pasakė ji, ir merginos balse nuskambėjo 
kažkokia panieka atmiešta nuostaba. - Perduokit nuo manęs, miste- 
ri, kad Dievas mus prakeikė kur kas anksčiau, nei atsirado kuris 
nors iš jo gentainių. 

- Palik tai socialiniams darbuotojams, mažyte. 

Ji nutilo. 

Ketvirtį mylios iki žvyro karjero, kur ilsėjosi Frenkas Spertonas, 
Džinelis sustabdė automobilį. 

- Gerai, pakaks atstumo. Išlipk. 

- Žinoma, - mergina tvirtai pažvelgė į jį tomis neįsivaizduojamo- 
mis akimis. - Bet vieną dalyką privalai žinoti, misteri - mūsų keliai 
dar susikryžiuos. Ir kai tatai atsitiks, aš tave nudėsiu. 

- Ne, - atrėmė jis. - Tu to nepadarysi. Nes šiąnakt likai man sko- 
linga už savo gyvybę. Ir jeigu tau to neužtenka, kale, gali pridėti ir 
savo brolio gyvybę praeitą naktį. Tu kalbi, bet vis dar nesupranti da- 
lykų esmės arba kodėl tu negali dėl to lengviau atsikvėpti, arba ko- 
dėl tu niekad negalėsi lengviau atsikvėpti, jeigu nemesi viso šio rei- 
kalo. Aš turiu draugą, kurį galėtum paskraidinti kaip aitvarą už pri- 
rištos prie diržo virvelės. O ką turi tu? Pasakysiu, ką tu turi. Senį be 
nosies, kuris užkeikė mano draugą ir paskiau vidur nakties pabėgo 
nelyginant hiena. 

Dabar ji verkė, ir verkė graudžiai. Ašaros upeliais sruvo jai sk- 
ruostais. 

- Nori pasakyti, kad Dievas jūsų pusėje? - paklausė ji balsu to- 
kiu kimiu, jog vos galėjai suprasti žodžius. - Ar tą aš iš tavęs išgir- 
dau? Turėtum degti pragare už tokią piktažodystę. Mes hienos? Jei- 
gu taip, tai žmonės kaip tavo draugas mus tokius padarė. Mano pro- 
senelis sako, kad nėra užkeikimų, o tik veidrodžiai, kuriuos mes at- 
sukam į vyrų ir moterų sielas. 

- Išlipk, - paliepė jis. - Mes nesusikalbam. Dargi negirdime vie- 
nas kito. 

- Tas tiesa. 

Džina atidarė dureles ir išlipo. Jam nuvažiuojant, pavymui su- 
šuko: 

- Tavo draugas paršas ir numirs liesas! 


< 


- Tačiau aš taip nemanau, - pasakė Džinelis. 

- Ką nori tuo pasakyti? 

Džinelis pasižiūrėjo į laikrodį. Buvo trečia valanda. 

- Paaiškinsiu tau automobilyje. Septintą valandą tau paskirtas pa- 
simatymas. 

Vėl Biliui į pilvą smigtelėjo toji smaila, šalta baimės adatėlė. 

- Su juo? 

- Tikrai taip. Važiuojam. 

Kai Bilis atsistojo, vėl užėjo aritmijos priepuolis - šįsyk dar 11- 
gesnis. Jis užsimerkė ir susigriebė už krūtinės. Už to, kas buvo likę 
iš krūtinės. Džinelis jį pastvėrė. 

- Viljamai, tau viskas gerai? 

Bilis pažvelgė į veidrodį ir išvydo balagano baidyklę kadaruo- 
jančiais drabužiais. Aritmija praėjo, ir ją pakeitė dar labiau pažįsta- 
mas pojūtis - tasai bukas, maudžiantis įsiūtis, nukreiptas į senį... ir į 
Heidę. 

- Man viskas gerai, - numojo jis. - Kur mes važiuojam? 

- Į Bengorą, - atsakė Džinelis. 


Dvidešimt trečias skyrius 


ĮRAŠAS 


Juodu išvažiavo “Nova". Abu dalykai, apie kuriuos Džinelis jam 
užsiminė, buvo tiesa - ji smarkiai atsidavė karvės mėšlu ir dideliais 
kąsniais rijo kelią tarp Nortist Harboro ir Bengoro. Apie ketvirtą va- 
landą Džinelis sustojo nusipirkti didžiulį krepšį šviežių austrių. Sus- 
toję pakelės poilsio aištelėje, juodu pasidalijo austrėm podraug su 
šešiom skardinėlėm alaus. Dvi ar trys šeimyninės grupelės, sėdėju- 
sios prie piknikinių staliukų, žvilgtelėję į Bilį Haleką, pasislinko 
nuo jo kaip įmanoma toliau. | 

Kol juodu valgė, Džinelis baigė pasakoti savąją istoriją. Ji ne- 
beužėmė daug laiko. 

- Sugrįžau į Džono Tri numerį praeitą naktį prieš vienuoliktą. 
Manding būčiau galėjęs ten parsirasti greičiau, bet padariau keletą 
kilpų, aštuonetų ir apsisukimų, norėdamas įsitikinti, ar niekas manęs 
neseka. Iš savo kambario aš paskambinau į Niujorką ir pasiunčiau 
vieną vyruką prie telefono, kurio numerį buvau davęs merginai. Pa- 
sakiau jam, kad pasiimtų kasetę su juostele ir stenografinį magneto- 
fonėlį - iš tos rūšies daikčiukų, kokiais naudojasi reporteriai, imda- 

mi interviu per telefoną. Supranti, Viljamai, aš nenorėjau pasikliau- 
ti nugirsta informacija. Liepiau jam, kad man paskambintų su įrašu, 
kai tik ji padės ragelį. Laukdamas atgalinio skambučio, dezinfeka- 
vau jos padarytus man rėžius. Nenoriu pasakyti, kad ji serga pasiut- 
lige ar kuo nors panašiu, Viljamai, bet, žinai, jos akyse buvo tiek 
neapykantos... 

- Žinau, - pertraukė Bilis ir niūriai pagalvojo: Iš tiesų žinau. Nes 
aš taisaus. Šia viena prasme aš taisaus. 

Telefonas suskambo ketvirtį po dvyliktos. Užsimerkęs ir spaus- 
damas kairės rankos pirštus sau prie smilkinio, Džinelis sugebėjo 
beveik tiksliai perpasakoti Biliui visą įrašo turinį. 

Džinelio žmogus: Alio. 

Džina Lemkė: Jūs dirbate Žmogui, su kuriuo šįvakar mačiausi. 

Džinelio žmogus: Taigi, galima ir taip sakyti. 

Džina: Perduokite jam, kad mano prosenelis sako... 

Džinelio žmogus: Aš turiu stenografinį įrašytuvą. Tai yra, visi jū- 
sų žodžiai įrašomi į juostelę. Aš ją perduosiu žmogui, kurį jūs pa- 
minėjote. Tad... 

Džina: Jūs tai galite padaryti? 

Džinelio žmogus: Taip. Taigi tam tikra prasme jūs kalbatės su 
juo pačiu. 

Džina: Gerai. Mano prosenelis sako, kad atšauks tai. Aš jam įro- 
dinėjau, kad jis beprotis, dar blogiau, kad jis klysta, bet prosenelis 
tvirtai laikosi savo. Jisai sako, kad jo žmonės neprivalo daugiau 
kentėti ir bijoti - jis atšauks tai. Bet jam reikia susitikti su Haleku. 
Nesusitikęs negali to atšaukti. Rytoj, septintą valandą vakaro, mano 
prosenelis bus Bengore. Tarp dviejų gatvių - Sąjungos 17 Hamondo 
- yra toksai parkas. Jisai sėdės tenai ant suolelio. Bus vienas. Tad tu 
laimėjai, didysis žmogau - tu laimėjai, mi hela po klockan, atsivežk 
šįvakar septintą paršą draugelį į Fermonto parką Bengore. 

Džinelio žmogus: Viskas? 

Džina: Taip, tik dar jam pasakyki, kad linkiu, jog jo kaplys pa- 
juoduotų ir nukristų. 

Džinelio žmogus: Pati jam tą dabar sakai, sesyt. Bet šitaip neda- 
rytum, jeigu žinotum, kas jis toks. 

Džina: Užsikrušk ir tu pats. 

Džinelio žmogus: Turėsi paskambinti darsyk antrą valandą, kad 
sužinotum, ar yra atsakymas. 

Džina: Aš paskambinsiu. 

- Ji padėjo ragelį, - pasakė Džinelis. Jisai išvertė tuščias austrių 
kriaukles šiukšliadėžėn, sugrįžo ir be jokio gailesčio pridūrė: - Ma- 
no vaikinas pasakė, kad iš balso atrodė, jog ji viso pokalbio metu 
verkė. 

- Dieve šventas! - sumurmėjo Bilis. 

- Šiaip ar taip, aš paliepiau savo vyrukui vėl prijungti prie tele- 
fono magnetofonėlį ir įrašiau Žinutę, kurią jis jai pergrotų, kai pas- 
kambins antrą. Štai tokią: “Sveika, Džina. Čia specialusis agentas 
Stoneris. Man perdavė tavo pasiūlymą. Skamba priimtinai. Šįvakar 
septintą mano draugas Viljamas atvyks į parką. Jis bus vienas, bet 
aš stebėsiu. Taviškiai, manau, irgi stebės. Puiku. Tegul abi pusės 
stebi ir nesikiša į tai, kas dedasi tarp judviejų. Jeigu kas nors atsitiks 
mano draugui, brangiai užmokėsit". 

- Ir tai viskas? 

- Taip, viskas. 

- Senis nusileido. 

- Aš manau, kad jis nusileido. Ir vis dėlto, Žinai, tai gali būti 
spąstai, - Džinelis rimtai pažvelgė į Bilį. - Jie Žino, kad aš stebėsiu. 
Gali būti nusprendę tave nužudyti mano akyse, kad šitaip man atsi- 
keršytų, o paskiau pabandyt pažiūrėt, kas dėsis toliau. 

- Jie šiaip ar taip mane žudo, - pasakė Bilis. 

- Arba mergiotė įsikalė sau į galvą padaryti tai viena pati. Jinai 
padūkus, Viljamai. Žmonės ne visad vykdo, kas jiems liepiama, kai 
yra padūkę. 

Susimąstęs Bilis pažvelgė į savo draugą: 

- Taip, ne visai. Bet, šiap ar taip, nelabai turiu iš ko rinktis, tiesa? 

- Tikrai nelabai. Tu pasirengęs? 


312 


Bilis žvilgtelėjo į spoksančius į jį žmones ir linktelėjo. Buvau jau 
seniai pasirengęs. 

Pusiaukelėje iki automobilio jisai staiga paklausė: 

- Ar tu tikrai visa tai darei dėl manęs, Ričardai? 

Džinelis sustojo, pažvelgė į jį ir šyptelėjo. Šypsenėlė buvo vos 
pastebima... bet tie besisukiojantys jo akyse žiburiukai ryškiai susi- 
koncentravo - taip ryškiai, jog Bilis nebegalėjo į juos žiūrėti. Turė- 
j0 nukreipti žvilgsnį į šalį. 

- Nejau tai svarbu, Viljamai? 


Dvidešimt ketvirtas skyrius 
PURPURFARGADE ANSIKTET 


Jie pasiekė Bengorą antroj dienos pusėj. Džinelis įsuko “Novą" 
degalinėn, pripylė benzino ir aptarnaujantįjį pasiteiravo kelio. Bilis 
išsekęs sėdėjo automobilyje. Sugrįžęs Džinelis su giliu rūpesčiu 
nužvelgė jį. 

- Viljamai, tau viskas gerai? 

- Nežinau, - atsakė jis, o paskiau persigalvojo: - Ne. 

- Vėl tavo tuktukė? 

- Aha, - jis prisiminė, ką anąnakt pasakė Džinelio daktaras - apie 
kalį, elektrolitus... kažką apie tai, nuo ko galėjusi numirti Karena 
Karpenter. - Man reikėtų užvalgyti ko nors, kas turi kalio. Ananasų 
sulčių. Bananų. Ar apelsinų, - jo širdis staiga suspurdėjo netvarkin- 
gu galopu. Bilis atsilošė, užsimerkė ir laukė - ar tik jis nenumirs. Pa- 
galiau bildesys nurimo. - Visą maišą apelsinų. 

Priekyje pasirodė “Pirk ir Taupyk?' parduotuvė. Džinelis sustojo 
prie jos. 

- Aš tuoj sugrįšiu, Viljamai. Laikykis. 

- Žinoma, - išsiblaškęs atsakė Bilis ir, vos tik Džinelis paliko au- 
tomobilį, užsnūdo. Ir susapnavo. Sapne regėjo savo namus Fervjū. 

Maitvanagis su pūvančiu snapu atskridęs nutūpė ant palangės ir paž- 
velgė vidun. Namuose kažkas sukliko. 

Paskiau dar kažkas ėmė jį šiurkščiai purtyti. Bilis krūptelėjęs at- 
sibudo. 

- A? 

Džinelis atšlijo ir giliai atsiduso. 

- Jėzau! Viljamai, kaip mane išgąsdinai! 

- Apie ką tu kalbi? 

- Maniau, kad tu numirei, žmogau. Na, laikykis, - jis padėjo Bi- 
liui ant kelių rezginę apelsinų. Bilis plonais pirštais knebeliojo rez- 
ginės segtuką - pirštais, kurie dabar atrodė it baltojo voro kojos - ir 
niekaip nepajėgė atsegti. Džinelis perpjovė rezginę savo kišeniniu 
peiliuku, po to juo skiltelėmis išdalijo ir apelsiną. Bilis iš pradžių 
valgė pamažu, tartum iš pareigos, paskiau godžiai, sakytum pirmą- 
syk po savaitės ar dar ilgiau atgavęs apetitą. O sutrikusi širdis lyg 
apsiramino ir atgavo kažką panašų į ankstesnįjį pastovų ritmą... nors 
galbūt jis tik taip įsivaizdavo. 

Jisai sukirto pirmą apelsiną ir pasiskolino iš Džinelio peilį išda- 
lyti skiltelėmis antrajam. 

- Geriau? - paklausė Džinelis. 

- Taip. Žymiai. Kada pasieksime parką? 

Džinelis privažiavo prie šaligatvio, ir Bilis iš ženklo išvydo, kad 
juodu yra prie Sąjungos ir Vakarų Brodvėjaus gatvių kampo - vasa- 
ros medžiai kažką šnarėjo vešlia lapija, linguojami lengvo vėjelio. 
Ant gatvės asfalto tingiai mainės šviesos dėmės ir šešėliai. 

- Mes vietoje, - paprastai atsakė Džinelis, ir Bilis pajuto, lyg jo 
stuburą palietė šaltas pirštas ir nuslinko žemyn. - Šiaip ar taip, tiek 
arti, kiek man norėjos. Galėjau tave išsodinti miesto centre, bet ei- 
damas iki čia būtum velniškai traukęs į save dėmesį. 

- Taip, - sutiko Bilis. - Kaip alpstantys vaikai 1r persileidžiančios 
nėščios moterys. 

- Vis tiek nebūtum pajėgęs pats ateiti, - švelniai pasakė Džinelis. 
Tiek to, nesvarbu. Parkas tiesiai priekyje, šios kalvelės apačioje. Už 
ketvirčio mylios. Išsirink suoliuką pavėsy ir lauk. 

- Kur tu būsi? 

- Netoliese, - atsakė Džinelis ir nusišypsojo. - Stebėsiu tave ir 
taip pat stebėsiu, ar nepasirodys mergiotė. Jeigu tik ji kada nors vėl 
pamatys mane pirmiau nei aš - ją, man niekad nebeteks mainyt 
marškinių. Supranti? 

- Taip. 

- Aš nenuleisiu nuo tavęs akių. 

- Dėkui, - tarė Bilis, nors pats nežinojo, kokie nuoširdūs ir ar 1a- 
bai nuoširdūs buvo jo žodžiai. Jis tikrai jautė dėkingumą Džineliui, 
tačiau tai buvo keistas, sunkus jausmas - kaip neapykanta, kuria jis 
dabar tvenkėsi Hjustonui ir savo Žmonai. 

- Por nada*, - pasakė Džinelis ir truktelėjo pečiais. Jis pasilenkė 
per sėdynę, apkabino Bilį ir karštai pabučiavo į abu skruostus. - Lai- 
kykis tvirtai su tuo senu mergvaikiu, Viljamai. 

- Laikysiuos, - pažadėjo Bilis nusišypsodamas ir išlipo iš auto- 
mobilio. Sulankstyta “Nova" nuvažiavo toliau. Bilis lydėjo ją aki- 
mis, kol ši dingo už kampo, o paskiau ėmė leistis kalva žemyn, mo- 
sikuodamas viena ranka rezgine su apelsinais. 
staiga apsisuko ant šaligatvio, peršoko Kouvenų tvorą 17 nuskuodė 
per jų kiemą. Tąnakt šis berniūkštis klykdamas atsibus iš košmaro, 
kuriame velkanti kojas kaliausė su išsidraikiusiais negyvais plaukais 
ant plikos it kaukolė galvos kėblino tiesiai į jį. Bėgdama per korido- 
rių jo motina išgirs, kaip šisai savo kambary šaukia: "Jis nori, kad 
aš valgyčiau apelsinus, kol numirsiu. Valgyčiau apelsinus, kol nu- 
mirsiu! Valgyčiau apelsinus, kol numirsiu!" 


< 


Parkas buvo didelis, vėsus, žalias ir tankus. Vienoje pusėje būre- 
lis vaikų karstėsi gimnastikos prietaisais ir čiūžinėjo nuo slidaus 
kalnelio. Toliau skersai takelio buvo žaidžiamas softbolas** - pana- 


* Nėr už ką (isp.). 
** Vaikiška beisbolo atmaina. 


315 


šu, kad berniukai prieš mergaites. Žmonės vaikštinėjo, laidė aitva- 
rus, mėtė plastmasinius diskus, valgė šokoladukus, gėrė koką, čiul- 
pė ledinukus. Tipiška dvidešimtojo amžiaus antros pusės Amerikos 
vidurvasario scenelė, ir mirksnį Bilį užliejo šiltas jausmas jai - 
Jiems. 

Tetrūksta čigonų, vidinis balsas jam pakuždėjo, ir žvarbulys su- 
grįžo - žvarbulys ganėtinai realus, kad rankos jam pašiurptų žąsies 
oda ir jį priverstų jas sukryžiuoti sau ant suvytusios krūtinės. Mes 
privalėtume turėti čigonus, tiesa? Senus universalus su NRA lipdu- 
kais ant surūdijusių buferių, savaeigius turistinius namukus, furgo- 
nus su piešiniais ant šonų, taip pat - Samiuelį su kuokelėmis ir Dži- 
ną su laidykle. Ir visus juos atskubančius bėgčia. Visados atskuban- 
čius bėgčia. Pasižiūrėti žonglierysčių, išmėginti laidyklės, sužinoti 
ateities, gauti viralo, losjono, pasiguldyti mergiotę, - arba nors apie 
tai pasvajoti, - pasižiūrėti, kaip šunys vieni kitiems drasko vidurius. 
Jie visados atskuba bėgčia. Vien tik dėl nepaprasto vaizdo. Žinoma, 
mums reikia čigonų. Visados jų reikėjo. Nes jeigu neturi ką kartkar- 
tėmis išvyti iš miesto, tai kaip žinosi, kad pats tu čia priklausai? Ką 
gi, jie netrukus pasirodys, tiesa? 

- Tiesa, - sugargė jis ir atsisėdo ant suolelio, kuris buvo beveik 
pavėsyje. Jam staiga ėmė drebėti, nusilpo kojos. Jis išsiėmė iš rez- 
ginėlės apelsiną ir vargais negalais nusilupo. Bet dabar apetitas vėl 
buvo išnykęs, ir Bilis pajėgė krimstelti tik nedaug. 

Suolas stovėjo gerokai nuošaliau nuo kitų, ir Bilis netraukė į sa- 
ve nereikalingo dėmesio, kiek jis pats galėjo spręsti - iš tolo jis tu- 
rėjo atrodyti kaip labai liesas senučiukas, pavakare išėjęs pakvėpuo- 
ti grynu oru. 

Jisai sėdėjo, ir kai šešėlis užslinko iš pradžių ant jo batų, paskiau 
- ant kelių ir galiausiai išplito po pilvą, Bilį apėmė bemaž neįtikėti- 
nas nevilties jausmas - tuštumos ir bergždumo suvokimas, kur kas 
tamsesnis nei tie nekalti popietės šešėliai. Dalykai nuėjo per toli, ir 
nieko neįmanoma sugrąžinti atgal. Netgi Džinelis su savo psichoziš- 

ka energija negalėjo pakeisti to, kas atsitiko. Jis tik galėjo viską 
pabloginti. 

Man nereikėjo niekad... pagalvojo Bilis, bet kad ir ką turėjo ome- 
nyje, nevalia buvo leisti, kad tai nutrūktų ir užgestų nelyginant pras- 
tas radijo signalas. Jis vėl užsnūdo. Sapnavo atsidūręs Fervjū - Ferv- 
jū, tame Gyvų Numirėlių mieste. Visur tysojo lavonai, baduoliai. 
Kažkas stipriai kaptelėjo jam į petį. | 

Ne. 

Kapt! 

Ne! 

Bet vėl - kapt, kapt, kapt. Žinoma, tai maitvanagis išpuvusiu 
knabliu, ir Bilis nenorėjo pasukti galvos, bijodamas, kad šis pajuo- 
davusia savo snapo liekana neiškirstų jam akių. Bet 

(kapt) 

šitai nesiliovė, ir jis 

(kapt! kapt!) 

pamažu pasuko galvą, išnirdamas iš sapno ir podraug išvysda- 
mas... 

i 

„tiesą sakant, nė kiek nenustebęs, šalia savęs ant suolo Taduzą 
Lemkę. 

- Pabusk, baltasis Žmogau iš miesto, - pasakė čigonas ir savo 1šk- 
laipytais, nikotino nudažytais pirštais vėl stipriai timptelėjo Bilį už 
rankovės. Kapt!/ - Tavo blogi sapnai. Jų dvoką užuodžiu su tavo 
kvapu. 

- Aš atsibudęs, - kimiai atsakė Bilis. 

- Tu manai? - paklausė Lemkė, šiek tiek susidomėjęs. 

- Taip. 

Senis vilkėjo pilku saržiniu dvieiliu kostiumu. Kojos - apautos 
aukštaauliais juodais batais. Tie nedaugelis plaukų, kuriuos dar turė- 
jo, buvo perskirti per vidurį ir griežtai sutraukti nuo kaktos, raukš- 

lėtos kaip ir jo batų oda. Nuo vieno jo ausies grybelio blykčiojo 
auksinis lankelis. | 

Puvėsis, pastebėjo Bilis, buvo išplitęs - tamsios linijos dabar sk- 
lido į šalis nuo jo nosies griuvėsių per didžiumą raukšlių išvagoto 
kairiojo skruosto. 

- Vėžys, - pasakė Lemkė. Jo spindinčios tamsios akys - tikrai 
paukščio akys - nesitraukė nuo Bilio veido. - Tau patinka? Tave tas 
džiugina? - “Džiugina" nuskambėjo kaip “džiūgina". 

- Ne, - atsakė Bilis. Jis vis dar stengėsi nuvyti sapno likučius, įsi- 
kabinti į šią tikrovę. - Ne, žinoma, ne. 

- Nemeluok, - spyrėsi Lemkė. - Nėra reikalo. Tas tave džiugina, 
žinoma, džiugina. 

- Visai nedžiugina, - gynėsi Bilis. - Man visa tai varo ligą. Pati- 
kėkit. 

- Netikiu niekuo, ką kada nors man yra pasakęs bet kuris balta- 
sis Žmogus iš miesto, - atkirto Lemkė. Jis kalbėjo su savotiškai pa- 
sibaisėtinu nuoširdumu. - Tačiau tu ligonis, o taip. Tu šitaip manai. 
Tu nastan farsk - miršti nuo liesumo. Tad aš kai ką tau atnešiau. Tai 
patukins, padės pasijausti geriau, - šlykščių vypsniu jo lūpos apnuo- 
gino juodus dantų lūžgalius. - Tačiau tiktai tada, kai tai suvalgys kas 
nors kitas. 

Bilis pažvelgė į Lemkės laikomą sau ant kelių daiktą ir su plau- 
kiančiu dėjė vu pojūčiu išvydo, kad tai pyragas vienkartėje aliumi- 
nio folijoje. Mintyse jis išgirdo save sapne sakant žmonai: Nenoriu 
būti storas. Nusprendžiau suliesėti. Valgyk pati. 

- Atrodai išsigandęs, - vėl prašneko Lemkė. - Per vėlu būti išsi- 
gandusiam, baltasis žmogau iš miesto. 

Jis išsiėmė iš švarko kišeninį peiliuką ir atlenkė jį, atlikdamas šį 
veiksmą su seno Žmogaus rimtumu ir apgalvotu lėtumu. Geležtė bu- 
vo trumpesnė nei Džinelio kišeninio peiliuko, pastebėjo Bilis, bet 
atrodė aštresnė. 

Senis įbedė geležtę į plutelę ir perėžė ją skersai maždaug trijų 
colių ilgio pjūviu. Paskiau ištraukė geležtę. Raudoni lašeliai nutiš- 

ko nuo šios ant plutelės. Senis nušluostė geležtę į švarko rankovę, 
palikdamas ant jos tamsiai raudoną dėmę. Užlenkęs geležtę, įsidėjo 
peiliuką kišenėn ir užkabinęs iškreivintais nykščiais priešingas py- 
rago folijos puses, švelniai truktelėjo. Pjūvis prasižiojo, atverdamas 
teliuskuojantį įdarą, kuriame nelyginant krešuliai plūduriavo kažkas 
tamsus - galimas daiktas, braškės. Senis atleido nykščius. Plyšys už- 
sivėrė. Paskiau jis vėl truktelėjo folijos kraštus. Plyšys prasižiojo. 
Taip jis vis pražiodinėjo ir suglaudinėjo plyšį, be paliovos kalbėda- 
mas. Bilis nepajėgė nukreipti žvilgsnio į šalį. 

- Tad... tu save įtikinai, kad tai.. Kaip tu šitai pavadinai? Kvit. 
Kas atsitiko mano Siuzanai - ne daugiau tavo nei mano kaltė, ar jos 
kaltė, ar Dievo. Save įtikinėji, kad iš tavęs negali būti paprašyta su- 
simokėti už tai - anot tavęs, nesi kaltas. Šitai nuo tavęs nuslysta, nes 
tavo pečiai sugniuždyti. Sakai, nesi kaltas. Vis įtikinėji ir įtikinėji 
save. Bet visai ne kvit, baltasis žmogau iš miesto. Kiekvienas susi- 
moka, netgi už dalykus, kurių nepadarė. Ne kvit. 

Trumpam Lemkė susimąstė ir nutilo. Jo nykščiai tai įsitempda- 
vo, tai atsileisdavo. Pyrago plyšys tai prasižiodavo, tai vėl užsiver- 
davo. 

- Kadangi tu neprisiimi kaltės - nei tu, nei tavo draugai - aš pri- 
verčiau tave ją prisiimti. Prilipdžiau prie tavęs kaip ženklą. Už savo 
brangiąją velionę dukterį, kurią tu užmušei, aš darau šitai, ir už jos 
motiną, ir už jos vaikus. Paskiau pasirodo tavo draugas. Jis nunuo- 
dija šunis, naktį apšaudo iš automato, paleidžia į darbą rankas prieš 
moterį, grasina suliesiąs vaikų veidus rūgštimi. Atšauk tai, sako jis 
- atšauk, atšauk, atšauk. Ir galiausiai aš sakau - gerai, jeigu tik jis 
podol enkelt - 1š čia išsidangins! Ne dėl to, ką jis padarė, bet dėl to, 
ką dar padarys - jis beprotis, tas tavo draugas, ir niekad nesiliaus. 
Netgi mano Andželina sako matanti iš jo akių, jog jis niekad nesi- 
liaus. “Bet ir mes nesiliausime", sako ji, o aš sakau: “Taip, mes ne- 
siliausime. Kadangi jeigu to nepadarysime, būsime tokie pat bepro- 
čiai kaip to žmogaus iš miesto draugas. Jeigu mes nesiliausime, tu- 

rėsime sutikti, kad tai, ką sako baltasis žmogus - tiesa. Kad Dievas 
užmoka, kad tatai kvit. 

Vis įsitempia ir atsileidžia. Įsitempia ir atsileidžia. Vis prasižio- 
ja ir užsiveria. 

- “Atšauk tai", sako jis, ir bent nesako: “Padaryk, kad tai išnyk- 
tų, padaryk, kad to nebebūtų"'. Mat užkeikimas tam tikra prasme tar- 
tum kūdikis. 

Seni tamsūs jo nykščiai įsitempė. Plyšys prasižiojo. 

- Niekas tų dalykų nesupranta. Bet aš šiek tiek išmanau. “Užkei- 
kimas“ - tai jūsų žodis, bet romų kalba skamba geriau. Paklausyk: 
Purpurfargade ansiktet. Supranti? 

Bilis pamažu papurtė galvą, mąstydamas, kad šis posakis pritvin- 
kęs gilios, tamsios prasmės. 

- Tai reiškia kažką panašaus į “Nakties gėlių vaiką". Tas pat, 
kaip gauti vaiką, kuris yra varsel - elfų pakeistukas. Čigonai sako, 
kad varsel visados randami po lelijomis arba karklavijais, kurie Žy- 
di naktį. Šitaip sakyti geriau, nes užkeikimas - tai daiktas. O tai, ką 
tu turi - gyva. 

- Taip, - patvirtino Bilis. - Tai viduje, tiesa? Ryja mane iš vidaus. 

- Viduje? Išorėje? - Lemkė truktelėjo pečiais. - Visur. Tą dalyką 
- purpurfargade ansiktet - atsineši į pasaulį nelyginant kūdikį. Ta- 
čiau jis auga kur kas greičiau nei kūdikis, ir negali jo nužudyti, nes 
nematai - tiktai regi, ką jis daro. 

Nykščiai atsileido. Plyšys užsivėrė. Tamsiai raudonas upeliukas 
nusruveno šiek tiek nelygia pyrago plutele. 

- Tam užkeikimui... tu dekent felt o gard da borg. Būk jam kaip 
tėvas. Tu vis dar nori jo atsikratyti? 

Bilis linktelėjo. 

- Vis dar manai, kad mes kvit? 

- Taip, - žodis nuskambėjo kaip gergždesys. 

Senasis čigonas su pūvančia nosimi nusišypsojo. Juodos puvimo 
linijos kairiame jo skruoste pagilėjo ir subangavo. Parkas dabar be- 

veik ištuštėjo. Saulė artėjo prie horizonto. Juos apgaubė šešėliai. 
Staiga peiliukas vėl atsirado Lemkės rankoje, atlenkta geležte. 

Dabar jis man durs, mieguistai pagalvojo Bilis. Durs į širdį ir 
pabėgs su savuoju braškių pyragu po pažastimi. | 

- Atrišk savo ranką, - paliepė Lemkė. 

Bilis žvilgtelėjo žemyn. 

- Taip... tą vietą, kur jinai tave peršovė. 

Bilis ištraukė iš elastinio binto kabeles ir pamažu jį atvyniojo. Po 
juo ranka atrodė pernelyg pabalus, it žuvies mėsa. Atvirkščiai, Žaiz- 
dos kraštai buvo tamsūs, tamsiai raudoni - kepenų spalvos. Tokia 
pat spalva kaip tie daikčiukai jo pyrage, pagalvojo Bilis. Braškės. 
Ar dar kas ten. Žaizda, ištinusiais ir susiglaudusiais kraštais, buvo 
praradus savo tobulą apvalumą. Dabar ji panėšėjo į... 

Plyšį, pagalvojo Bilis, akimis vėl nukrypdamas į pyragą. 

Lemkė padavė Biliui peiliuką. 

Ką aš žinau, gal tu padengei šią geležtę kurare, cianidu ar pa- 
tentuotais žiurknuodžiais? norėjo jis paklausti, bet nepaklausė, pri- 
siminęs Džinelį. Džinelį ir Baltojo Žmogaus Iš Miesto Užkeikimą. 

Apsitrynusios kaulinės peiliuko kriaunos patogiai atitiko jo 
delną. 

Jeigu nori atsikratyti purpurfargade ansiktet, pirma perduok jį 
pyragui... o paskiau atiduok pyragą su užkeikimu-vaiku kam nors 
kitam. Tačiau tai turi įvykti greitai, antraip jisai sugrįš pas tave su 
dvigubu stiprumu. Supratai? 

- Taip. 

- Tuomet padaryk šitai, jeigu tikrai nori, - pasakė Lemkė. Jo 
nykščiai vėl įsitempė. Tamsus plyšys pyrago plutelėje prasižiojo. 

Bilis delsė, tačiau tik sekundę - paskiau mintyse jam iškilo duk- 
ters veidas. Mirksnį išvydo ją su visu geros fotografijos ryškumu, 
žvelgiančią į jį per petį, besijuokiančią, laikančią rankose savuosius 
pomponus nelyginant absurdiškai didžiulius purpuriškai baltus vai- 
sius. 

Klysti, seni. Heidė už Lindą. Mano žmona už dukterį. Tada bus 
kvit, pagalvojo jis ir įbedė Taduzo Lemkės peiliuko geležtę sau į 
žaizdą delne. Šašas lengvai atšoko. Kraujas švirkštelėjo į plyšį py- 
rage. Bilis neaiškiai girdėjo, kaip Lemkė kažką greitai šneka romų 
kalba, neatplėšdamas akių nuo blyškaus, sulysusio j0 veido. 

Bilis pasukiojo geležtę žaizdoje, stebėdamas, kaip šios išbrinkę 
kraštai prasiskyrė, vėl įgydami ankstesnį apvalumą. Kraujas pliūp- 
telėjo smarkiau. Jis nejuto skausmo. 

- Enkelt! Gana. 

Lemkė išplėšė jam iš rankų peiliuką. Bilis staiga pasijautė lyg vi- 
sai nebetekęs jėgų. Suglebęs atsilošė į suolo atkaltę, jausdamas 
šlykštų pykulį, šlykščią tuštumą - įsivaizdavo, kad šitaip turi jaustis 
ką tik pagimdžiusi moteris. Paskiau jis žvilgtelėjo į savo ranką ir pa- 
matė, kad ši liovės kraujavus. 

Ne... tai neįmanoma. 

Jis nukreipė žvilgsnį į pyragą Lemkei ant kelių ir išvydo dar kai 
ką, kas buvo neįmanoma - tačiau šįsyk tas neįmanoma dėjosi jam 
prieš akis. Senio nykščiai atsileido, plyšys vėl užsivėrė... ir paskiau 
paprasčiausiai nebeliko plyšio. Plutelė buvo ištisinė, neskaitant 
dviejų angelių garui išeiti pačiame vidury. Ten, kur buvo plyšys - 
plutoje zigzagu vinguriavo tartum raukšlelė. 

Jis vėl pasižiūrėjo į delną ir nebeišvydo nei kraujo, nei šašo, nei 
atviros mėsos. Žaizda dabar buvo visiškai užgijusi, palikus tik trum- 
pą blyškų randelį - jis irgi buvo zigzagiškas, it žaibas, kertantis gy- 
venimo ir širdies linijas. 

- Šitas tau, baltasis žmogau iš miesto, - pasakė Lemkė ir padėjo 
pyragą Biliui ant kelių. Pirmas, bemaž nenumaldomas impulsas, ku- 
ris jį smilktelėjo - tai išversti pyragą ant žemės, atsikratyti to, kaip 
būtų atsikratęs didžiulio voro, kieno nors numešto jam ant kelių. Py- 
ragas buvo nemaloniai šiltas ir tarytum pulsavo savo pigioje aliumi- 
nio folijoje kaip kažkas gyva. 

Lemkė atsistojo ir pažvelgė iš viršaus į Bilį. 


322 


- Jautiesi geriau? - paklausė. 

Bilis sumojo, kad neskaitant to, ką jautė dėl daikto, kurį laikė ant 
kelių, jis iš tiesų jautėsi geriau. Silpnumas praėjo. Širdis plakė nor- 
maliai. 

- Šiek tiek, - atsargiai atsakė jis. 

Lemkė linktelėjo. 

- Dabar tu priauginėsi svorio. Bet po savaitės, galbūt dviejų, vėl 
1msi kristi. Tačiau šįsyk tu imsi kristi, ir nebus kaip to sustabdyti. 
Jeigu nesurasi, kas jį suvalgytų. 

- Taip. 

Lemkės akys neatstojo nuo jo. 

- Tu įsitikinęs? 

- Taip, taip! - sušuko Bilis. 

- Man šiek tiek tavęs gaila, - pasakė Lemkė. - Ne labai, bet šiek 
tiek. Kažkada tu galėjai būti poko! - stiprus. Dabar tavo pečiai sug- 
niuždyti. Niekur nėra tavo kaltės... būta tam priežasčių... tu turi 
draugų, - jis nelinksmai nusišypsojo. - Kodėl tau pačiam nesuval- 
gius savojo pyrago, baltasis žmogau iš miesto? Tu numirsi, bet nu- 
mirsi stiprus. 

- Eik sau iš čia, - pyktelėjo Bilis. - Visai nesuprantu, apie ką tu 
kalbi. Žinau tik, jog mūsų reikalas baigtas. 

- Taip, mūsų reikalas baigtas, - čigono žvilgsnis trumpam nukry- 
po į pyragą, paskiau vėl sugrįžo prie Bilio veido. - Būk apdairus dėl 
to, kas suvalgys patiekalą, kuris buvo skirtas tau, - tarė ir nuėjo sau. 
Nuo vieno iš kroso takelių atsigręžė. Paskutinįsyk Bilis išvydo jo 
neįtikėtinai seną, neįtikėtinai pavargusį veidą. 

- Jokių kvit, baltasis žmogau iš miesto, - metė Taduzas Lemkė. - 
Ne, niekad, - jis vėl apsisuko ir nuėjo tolyn. 

Bilis liko sėdėti ant suolo. Senis dingo iš akių. 

Kai Lemkė išnyko vakaro prieblandoje, Bilis atsistojo ir patrau- 
kė atgal tuo pačiu keliu, kuriuo atėjo. Tiktai nužengęs kokius dvide- 
šimt žingsnių susivokė kažką palikęs. Suglumusiu, rimtu veidu, 

drumstomis akimis sugrįžo prie suolo ir pasiėmė pyragą. Šis tebebu- 
vo šiltas ir vis dar pulsavo, bet tie dalykai dabar jam kėlė mažesnį 
pykulį. Matyt, žmogus gali priprasti prie visko, jeigu tik tam turi pa- 
kankamą paskatą. 

Jis leidosi atgalios Sąjungos gatvės linkui. 


+ 


Įkopęs pusėn kalvos, pakeliui iki tos vietos, kur Džinelis buvo jį 
išleidęs, jis išvydo prie šaligatvio mėlyną “Novą". Ir tada suprato, 
kad užkeikimo iš tiesų nebeliko. 

Biliui vis dar buvo baisiai silpna, kartkartėmis krūtinėje širdis 
persivertinėjo (kaip žmogui, įmynusiam į ką nors glitų, pagalvojo 
jis), bet vis dėlto to nebeliko - ir dabar jis aiškiai suprato, ką turėjo 
Lemkė galvoje pasakydamas, kad užkeikimas - gyvas daiktas, kaž- 
kuo panašus į užsispyrusį, aikštingą vaiką, tūnantį jo viduje, mintan- 
tį juo. Purpurfargade ansiktet. Dabar jau nesantis. 

Bet jis juto, kaip pyragas, kurį nešėsi, labai pamažu tvinkčioja 
rankose, ir pažvelgęs į jį pastebėjo ritmingai pulsuojančią plutelę. O 
pigi aliuminio folija buvo išsaugojus silpną šilumą. Jis miega, pa- 
galvojo Bilis ir nusipurtė. Pasijautė kaip Žmogus, besinešantis mie- 
gantį velnią. 

“Nova" stovėjo prie šaligatvio su pakeltais ant domkrato užpaka- 
liniais ratais, žemyn nulinkusiu priekiu. Gabaritinės šviesos buvo 
įjungtos. 

- Visa baigta, - pasakė Bilis, atidarydamas keleivio dureles ir 
sėsdamas vidun. - Visa bai... 

Kaip tik tada jis pamatė, kad automobilyje Džinelio nėra. Bent 
nėra itin daug. Mat vis tirštėjančiose sutemose jis iš pradžių nepas- 
tebėjo, kad trūko vos colio, ir būtų atsisėdęs ant nukirstos Džinelio 
rankos. Susivokė tik mirksnį vėliau. Tai buvo nukirstas per riešą 
kumštis, nuo kurio ant išblukusio “Novos" sėdynės apvalkalo tyso- 
j0 raudoni mėsgaliai - nukirstas kumštis, privarytas šratų. 

Dvidešimt penktas skyrius 

- Kur tu es17 - Heidės balsas buvo piktas, išgąstingas, pavargęs. 
Bilis neypatingai nustebo suvokęs, kad šiam balsui nieko nebejau- 
čia - netgi smalsumo. 

- Nesvarbu, - pasakė jis. - Aš grįžtu namo. 

- Jis atėjo į protą! Ačiū Dievui! Pagaliau atėjo į protą! Tu atskri- 
si į La Gvardiją ar Kenedį? Atvažiuosiu tavęs pasitikti. 

- Aš keliausiu automobiliu, - atsakė Bilis ir kiek patylėjo. - No- 
riu, kad tu paskambintum Maikui Hjustonui, Heide, ir pasakytum 
jam, kad persigalvojai dėl res gestae. 

- Dėl ko? Bili, dėl ko?.. - bet iš staiga persimainiusio tono Bilis 
neabejojo, kad ji aiškiai suprato, apie ką jis kalba - tai buvo išgąs- 
dintas tonas vaiko, nutverto kniaukiant saldainius, ir visa jo kantry- 
bė staiga išgaravo. 

- Dėl orderio priverstiniam gydymui, - pasakė jis. - Mūsų amate 
tai kartais vadinama Kvietimu Durnynan. Aš sutvarkiau savo reika- 
l1ą ir mielai kreipsiuos visur, kur tik panorėsi - į Glasmano kliniką, 
Niū Džersio Ožių Liaukų Tyrimų Centrą, Vidurinių Vakarų Aku- 
punktūros Koledžą. Bet jeigu įvažiavus į Konektikutą mane su- 
griebs kopai ir uždarys Valstijos Norvalko psichiatrinėn, tau teks 
dėl to labai pasigailėti, Heide. 

Ji verkė. 

- Mes tik darėme tai, ką manėme būsiant tau geriausia, Bili. Ka- 
da nors tu pats viską suprasi. 

Galvoje jam suskambo Lemkės balsas. Niekur nėra tavo kaltės... 
būta tam priežasčių... tu turi draugų. Pabandė nuginti tuos žodžius, 
bet kol tai pavyko, visu juo perbėgo šiurpulys. 

- Tiesiog... - jis nutilo, šįsyk išgirdęs galvoje Džinelio balsą. Tie- 
siog tegul tai atšaukia. Atšaukia. Viljamas Halekas liepia atšaukti 
tai. 

Ranka. Ranka ant sėdynės. Platus auksinis žiedas ant smiliaus, 
raudona akutė - galbūt rubino. Švelnūs juodi plaukeliai tarp antro ir 
trečio krumplių. Džinelio ranka. 

Bilis nurijo seilę. Gerklėje jam garsiai gurktelėjo. 

- Tiesiog pasistenk, kad šitas dokumentas būtų paskelbtas nieki- 
niu ir negaliojančiu, - pasakė jis. 

- Gerai, - greitai sutiko ji ir vėl atkakliai bandė teisintis: - Mes 
tik... Aš tik padariau tai, ką maniau... Bili, tu taip liesėjai, kalbėjai 
taip keistai... 

- Gana. 

- Tavo balsas skamba taip, lyg manęs nekęstum, - ji vėl pravir- 
ko. 

- Nepaistyk niekų, - pasakė jis, ne itin paneigdamas jos Žodžius. 
Jo balsas tapo ramesnis. - Kur Linda? Ar ji namie? 

- Ne, ji vėl sugrįžo keliom dienoms pas Rodą. Ji... na, ji labai 1š- 
mušta iš vėžių viso šito. 

Kurgi ne, pagalvojo jis. Ji anksčiau viešėjo pas Rodą, paskiau 
buvo sugrįžus namo. Jis tą žinojo, nes kalbėjosi su ja telefonu. Da- 
bar ji vėl išvažiavus, ir kažkaip iš Heidės kalbos jisai suprato, kad 
šįkart tai buvo pačios Lindos sumanyta. Gal ji sužinojo, kad tu ir ge- 
rasis senasis Maikas Hjustonas rengėtės paskelbti jos tėvą bepro- 
čiu, Heide? Ar šitaip atsitiko? Bet, po teisybei, nesvarbu. Svarbiau- 
sia, kad Linda išvažiavus. 

Jo akys nukrypo į pyragą, kurį buvo padėjęs ant televizoriaus sa- 
vajame Nortist Harboro motelio numeryje. Plutelė pamažėle vis 
pulsavo aukštyn ir žemyn kaip kokia nors bjaurastinga širdis. Svar- 
bu, kad jo duktė neatsidurtų pernelyg arti to daikto. Jis pavojingas. 

- Jai geriausia būtų likti tenai, kol mes išspręsime savo proble- 
mas, - pasakė jis. 

Kitame linijos gale Heidė pratrūko garsiai kūkčioti. Bilis paklau- 
sė, kas negera. 

- Tu negeras - tavo tonas toks šaltas. 

- Atšils, - trumpai nukirto jis. - Nesirūpink. 

Kurį laiką jis girdėjo, kaip ji ryja savo ašaras ir stengiasi susival- 
dyti. Laukė, kol šitai įvyks nei kantriai, nei nekantriai; tiesą sakant, 
visai be jausmų. Siaubas, kuris buvo jį apėmęs, kai suprato, kad 
daiktas ant sėdynės - tai Džinelio ranka, iš tiesų buvo paskutinė stip- 
ri emocija, jo patirta šiąnakt. Žinoma, neskaitant beprotiško juoko 
priepuolio, ištikusio kiek vėliau. 

- Kokios tu formos? - galiausiai paklausė ji. 

- Šiek tiek pagerėjo. Priaugau iki šimto dvidešimt dviejų. 

Ji aiktelėjo. 

- Juk tai šešiais svarais mažiau nei tu svėrei išvykdamas! 

- Tai taip pat šešiais svarais daugiau nei svėriau vakar rytą, - san- 
tūriai atrėmė jis. 

- Bili... aš noriu, kad tu žinotum, jog mudu sugebėsime visa tai 
įveikti. Tikrai sugebėsime. Svarbiausia, kad tu pasitaisytum, ir+tada 
mudu pasikalbėsime. Jeigu tektų pasikalbėti su kuo nors kitu... tar- 
kime, su santuokų konsultantu... ką gi, aš ne prieš, jeigu tik panorė- 
si. Tiesiog, mes... mes... 

O Dieve, ji vėl pradės bliauti, pagalvojo jis ir pasijautė podraug 
sukrėstas ir pralinksmintas - kažkaip miglotai - savojo beširdišku-- 
mo. O paskiau ji pasakė kai ką, kas jam pasirodė ypač jaudinama, 
ir mirksnį jis vėl pasijautė mylįs ankstesniąją Heidę... o kartu - ir 
ankstesniuoju Biliu Haleku. 

- Aš mesiu rūkyti, jeigu tu nori, - pasakė ji. 

Bilis pažvelgė į pyragą ant televizoriaus. Jo plutelė pamažu pul- 
savo. Aukštyn žemyn, aukštyn žemyn. Prisiminė, koks tamsus bu- 
vo, kai senasis čigonas jį prapjovė. Su pusiau išvirtusiais gumulais, 
kurie galėjo būti visos įsikūnijusios Žmonijos negandos ar papras- 
čiausiai braškės. Prisiminė, kaip 1š žaizdos jo plaštakoje kraujas nu- 
tiško ant pyrago. Prisiminė Džinelį, ir šiltas jausmas praėjo. 

- Verčiau nereikia, - pasakė jis. - Kai tu mesi rūkyti, nutuksi. 

Vėliau jis gulėjo ant paklotos lovos, sukryžiavęs rankas už gal- 
vos, žvelgdamas tamson. Buvo ketvirtis po pirmos paryčiui, bet jam 
niekad taip nesinorėjo miego. Tiktai dabar patamsy ėmė grįžti pad- 
riki prisiminimai apie laiką, praėjusį nuo tada, kai jis aptiko ant 
“Novos"' sėdynės Džinelio ranką, iki tos minutės, kai atsidūrė šiame 
kambaryje ir paskambino žmonai. 

Tamsiame kambaryje pasigirdo garsas. 

Ne. 

Bet garsas buvo. Tartum kažkas alsavo. 

Ne, tai tik tavo vaizduotė. 

Tačiau tai nebuvo vaizduotė; ja tikėjo Heidė, tik ne Viljamas Ha- 
lekas. Jis anaiptol nemanė laikyti kai kuriuos dalykus vien savo 
vaizduotės vaisium. Jeigu anksčiau ir laikydavo, tai dabar liovėsi. 
Plutelė judėjo nelyginant baltos odos žievelė viršum gyvos mėsos, 
ir netgi dabar, šešios valandos po to, kai Lemkė įdavė jam pyragą, 
jis Žinojo, kad jeigu paliestų aliuminio foliją, ši būtų šilta. 

- Purpurfargade ansiktet, - samurmėjo jis patamsy, ir tas garsas 
nuskambėjo it burtų giesmė. 

Kai jis pamatė ranką, tai tik paprasčiausiai ją pamatė. Kai pusę 
sekundės vėliau suvokė, į ką žvelgia, suklikęs atšoko atgal. Nuo ju- 
desio ranka svirstelėjo iš pradžių vienon pusėn, paskiau kiton - tar- 
tum Bilis būtų ją paklausęs, kaip laikosi, o ši būtų atsakius comme 
ci, comme ca* gestu. Du šratukai išslydo iš jos ir nusirito į plyšį tarp 
sėdynės ir atlošo. 

Vėl suklikęs, Bilis susigriebė delnais už atkarusio žandikaulio, 
susmeigdamas nagus į apatinę lūpą. Akys jam išsprogo ir sudrėko. 
Širdis krūtinėje silpnai ėmė daužytis, ir tada Bilis susivokė, kad py- 


* Po truputį, šiaip sau (pranc.). 

ragas slenka dešinėn. Nedaug trūko, kad būtų nukritęs ant “Novos" 
grindų ir ištiškęs į trupinėlius. 

Bilis sugriebė ir pataisė pyragą. Aritmija krūtinėje nurimo, jis 
vėl galėjo kvėpuoti. O po kūną ėmė plisti tasai šaltis, kurį Heidė vė- 
liau išgirs jo balse. Džinelis tikriausiai negyvas. Ne, geriau pagalvo- 
jus, išbrauk “tikriausiai". Ką jis tada pasakė? Jeigu tik ji kada nors 
vėl pamatys mane pirmiau nei aš - ją, man niekad nebeteks mainyti 
marškinių. 

Tad pasakyk tai garsiai. 

Ne, jis nenorėjo to daryti. Nenorėjo daryti to ir nenorėjo darsyk 
pažvelgti į ranką. O paskiau padarė abu tuos dalykus išsyk. 

- Džinelis negyvas, - ištarė jis, paskiau kiek patylėjo ir, kadangi 
tai lyg padėjo jam pasijausti geriau, pridūrė: - Džinelis negyvas, ir 
aš nieko negaliu dėl to padaryti. Tiktai nešdintis kuo greičiau iš čia, 
kol koks nors kopas... 

Jis žvilgtelėjo į vairą ir degimo spynelėje išvydo rakčiuką. Nuo 
jo neišdirbtos odelės kadaravo kaimiečio pakabutis su Olivijos Nju- 
ton Džon atvaizdu, kuriame jos plaukai per kaktą buvo perrišti juos- 
tele. Bilis spėjo, kad mergina, Džina, ko gero, bus grąžinus rakčiu- 
ką spynelėn, kai atnešė ranką - ji pasirūpino Džineliu, bet nedrįso 
sulaužyti kad ir kokių josios prosenelio duotų Džinelio draugui - le- 
gendiniam baltajam Žmogui iš miesto - pažadų. Rakčiukas buvo 
skirtas jam. Staiga Biliui toptelėjo, kad Džinelis buvo išėmęs auto- 
mobilio rakčiukus iš vieno negyvėlio kišenės; dabar mergina bemaž 
neabejotinai padarė tą pat. Bet ši mintis nesukėlė šiurpulio. 

Jo protas dabar buvo labai šaltas. Ir Bilis džiaugėsi tuo šaltumu. 

Išlipęs iš “Novos", jis rūpestingai padėjo pyragą ant grindų, apė- 
j0 automobilį iš vairuotojo pusės ir įsėdo vidun. Jam klestelėjus ant 
sėdynės, Džinelio ranka vėl sulingavo tuo kraupiu, siūbuojančiu 
gestu. Bilis atidarė daiktadėžę ir susirado labai seną Meino žemėla- 
pi. Išskleidęs uždengė juo ranką. Paskiau užvedė “Novą" ir nuriedė- 
j0 žemyn Sąjungos gatve. 

Tik bemaž po penkių minučių susivokė važiuojąs ne ta kryptimi 
- į vakarus, o reikėjo į rytus. Tačiau tuo metu priekyje išvydo tirštė- 
jančioje prieblandoje spindinčią auksinę “Makdonaldo" emblemą. 
Jam suurzgė skrandis. Bilis įsuko aikštelėn ir sustojo prie vairuoto- 
jų aptarnavimo langelio. 

- Sveiki atvykę į “Makdonaldą", - pasigirdo balsas 1š selekto- 
riaus. - Užsakysit ką nors? 

- Taip, prašom - norėčiau tris Didžiuosius Makus, dvi dideles 
porcijas prancūziškų bulvyčių, taip pat kavos ir pieno kokteilio. 

Visai kaip senais laikais, pagalvojo jis ir nusišypsojo. Suryji vis- 
ką automobilyje, išmeti šiukšles 1r nepasisakai Heidei, sugrįžęs 
namo. 

- Pageidautumėt kokio nors deserto? 

- Būtinai. Vyšnių pyrago, - jis dirstelėjo į išskleistą šalia savęs 
žemėlapį. Bemaž neabejojo, kad nedidelis iškilimėlis šiek tiek į va- 
karus nuo Ogastos - tai Džinelio žiedas. Bilį užliejo silpnumo ban- 
ga. - Ir dėželę “Makdonaldo" sausainukų mano draugui, - pridūrė jis 
ir nusijuokė. 

Balsas selektoriuje pakartojo užsakymą ir užbaigė: 

- Už viską - šeši devyniasdešimt, sere. Prašom pavažiuot toliau. 

- Aišku, - pasakė Bilis. - Čia visa ir esmė, tiesa? Tik pavažiuoti 
toliau ir atsiimti užsakymą, - jis vėl nusijuokė. Pasijautė labai pui- 
kiai ir podraug norėjosi vemti. 

Pro užsakymų išdavimo langelį mergina įteikė jam du šiltus mai- 
šelius. Bilis susimokėjo, atsiėmė grąžą ir nuvažiavo. Ties pastato 
galu stabtelėjo ir su senuoju kelių žemėlapiu paėmė ranką. Užlenkęs 
po ja žemėlapio kraštus, išsikišo pro atdarą langą ir išmetė viską 
šiukšliadėžėn. Ant šiukšliadėžės dangčio šoko plastikinis Ronaldas 
Makdonaldas su plastikine Grimasa*. Ant švaistinių dangčio dure- 
lių puikavosi žodžiai: MESKITE ŠIUKŠLES VIETON. 


* “Makdonaldo" greito maisto restoranų emblema - garbiniuotas klounas 
Ronaldas Makdonaldas ir jo antagonistas - piktos išvaizdos smailianosis 
nykštukas Grimasa. 

- Taigi čia ir visa esmė, - pratarė Bilis, šluostydamasis ranką sau 
į šlaunį ir juokdamasis: - Paprasčiausiai stenkis numest šiukšles vie- 
ton... ir palikti tenai. 

Šįsyk jis pasuko Sąjungos gatve į rytus Bar Harboro linkui ir vis 
juokėsi. Kažkuriuo momentu pamanė, kad niekad nebepajėgs liau- 
tis - kad juoksis ir juoksis iki pat savo mirties. 

Kad niekas nepastebėtų, kaip jis gana viešoje vietoje - “Bar Har- 
boro automobilininkų užeigos“ kieme - atlieka tai, ką vienas kolega 
teisininkas kažkada pavadino “pirštų atspaudų masažu“, Bilis įsuko 
tuščion pakelės poilsio aikštelėn apie keturiasdešimt mylių į rytus 
nuo Bengoro. Jeigu tik pavyktų, jis nesirengė būti susietas su šituo 
automobiliu. Išlipęs laukan, nusivilko sportinį švarkelį, užlenkė vi- 
dun sagas ir rūpestingai nušluostė kiekvieną paviršių, kurį pajėgė 
prisiminti lietęs, ir kiekvieną, kurį galėjo būt palietęs. 

Priešais automobilininkų užeigos kontorą žibėjo ženklas “Vietų 
nėra“, ir kiek Bilis užmatė Žiojėjo tik vienas tarpas automobiliui 
pastatyti - buvo kaip tik ties numeriu su tamsiais langais. Biliui ne- 
kilo abejonių, jog jis žvelgia į Džinelio-Džono Tri kambarį. 
varų perjungimo svirtį. Tada pasiėmė pyragą, atidarė dureles ir nuš- 
luostė vidinę rankenėlę. Vėl įsidėjo nosinę į kišenę, išlipo iš auto- 
mobilio ir bato galu stumtelėjo dureles, kad tos užsitrenktų. Paskiau 
apsidairė aplink. Pavargusios išvaizdos motina ginčijosi su vaiku, 
kuris atrodė dar labiau pavargęs nei ji; du seniokai stovėjo lauke 
priešais kontorą ir šnekučiavosi. Nieko daugiau neišvydo, nejuto, 
kad kas nors į jį žiūrėtų. Girdėjo 1š motelio kambarių atsklindant te- 
levizoriaus muziką, o iš miesto vis stipriau trenkiant baruos roken- 
rolą. Bar Harboro vasarotojai rengėsi smagiai pasiausti. 

Bilis perkirto priekinį kiemą, pasuko miesto centro link, pagal 
klausą vadoyvaudamsis trankiausiais roko garsais. Baras vadinosi 
“Sūrusis šuo“, ir kaip Bilis ir tikėjosi, ten stovėjo taksi, - trejetas jų, 

- laukiantys neįgalių, šlubų ir girtų. Bilis užkalbino vieną iš vairuo- 
Nortist Harboro. 

- Matau, jūs paėmėte sau užkandžio, - pastebėjo taksistas, Biliui 
įsėdus. 

- Sau ar dar kam kitam, - atsakė Bilis ir nusijuokė. - Juk čia ir vi- 
są esmė, tiesa? Stengtis, kad kai kas gautų pavalgyti. 

Taksistas įtariai nužvelgė jį užpakalinio vaizdo veidrodėlyje, 
paskiau truktelėjo pečiais. 

- Kaip pasakysi, drauguži, juk tu moki už kelionę. 

Po pusės valandos jis jau skambino Heidei. 


+ 


Dabar jis gulėjo ir klausėsi, kaip kažkas alsuoja patamsy - kaž- 
kas, atrodantis kaip pyragas, bet iš tikrųjų buvo vaikas, kurį jis ir ta- 
sai senis sukūrė kartu. 

Džina, bemaž atsitiktinai pagalvojo jis. Kur ji? Nenuskriausk jos 
- štai ką aš pasakiau Džineliui. Bet jeigu tik ji patektų man į rankas, 
aš pats ją nuskriausčiau... nuskriausčiau kaip reikiant už tą, ką ji 
padarė Ričardui. Jos ranką? Palikčiau tam seniui jos galvą... pri- 
kimščiau jos burną guolio šratų ir palikčiau jam galvą. Ir štai ko- 
dėl gerai, kad aš nežinau, kur nutverti ją į savo rankas, nes niekas 
tiksliai nežino, kaip tokie dalykai prasideda; susiginčijama, ir ga- 
liausiai visiškai nebojama teisybės, jeigu ši nepatogi, bet visi žino, 
kaip laikytis savo: jie nukepa vieną, mes nukepam vieną, paskiau jie 
nukepa du, o mes nukepam tris... jie apšaudo oro uostą, tad mes 
susprogdinam mokyklą ...ir kraujas liejas upeliais. Kadangi čia ir 
yra visa esmė, tiesa? Kraujas liejas upeliais. Kraujas... 

Bilis miegojo, pats nesuvokdamas, jog miega; jo mintys papras- 
čiausiai susiliejo su šiurpiais, sujauktais sapnais. Kai kuriuose iš jų 
jis žudė, kituose pats buvo žudomas, bet visuose juose kažkas alsa- 
vo ir pulsavo, ir jam niekaip nesisekė pamatyti to kažko, nes tai 
buvo jo viduje. | 

Dvidešimt šeštas skyrius 
127 


PASLAPTINGA MIRTIS - GALBŪT NUSIKALTĖLIŲ 
PASAULIO DARBAS 


Žmogus, kuris buvo rastas nušautas Sąjungos gatvės gyve- 
namojo namo rūsyje identifikuotas kaip svarbi Niujorko nu- 
sikaltėlių pasaulio figūra. Ričardas Džinelis, padugnių sfero- 
se žinomas kaip “Ričis-Kūjis"", buvo tris kartus apkaltintas - 
už turto prievartavimą, nelegalų narkotikų gabenimą bei par- 
davinėjimą ir žmogžudystę - Niujorko valstijos ir federalinių 
pareigūnų. Suderinto valstijos ir federalinės valdžios Džinelio 
aferų tyrimo atsisakyta 1981-aisiais, po smurtinių kelių kalti- 
nimo liudytojų mirčių. 

Šaltinis, artimas Meino valstijos generalinio prokuroro įs- 
taigai, praeitą naktį pasakė, kad iškelta mintis apie vadinamą- 
ji “gangsterių karo smūgį", atsižvelgiant į savotiškas žmogžu- 
dystės aplinkybes. Pasak šio šaltinio, viena Džinelio ranka 
buvo nukirsta ir ant jo kaktos krauju užrašytas žodis “paršas". 

Džinelis, matyt, buvo nušautas iš stambaus kalibro ginklo, 
bet valstijos policijos balistikos ekspertai kol kas atsisakė 
pranešti savo radinius, kuriuos vienas iš valstijos policijos pa- 
reigūnų pavadino “šiek tiek neįprastais". 


< 


Ši žinutė buvo patalpinta pirmame puslapyje Bengoro “Daily 
News“, kurį Bilis Halekas tą rytą nusipirko. Jis paskutinįsyk perme- 
tė ją akimis, pažvelgė į fotografiją gyvenamojo namo, kur jo drau- 
gas buvo surastas, paskiau susuko laikraštį ir įkišo jį į šiukšlių ba- 
kelį su Konektikuto herbu ant šono ir užrašu MESKITE ŠIUKŠLES 
VIETON ant švaistinių metalinių durelių. 

- Čia ir yra visa esmė, - pratarė jis. 

- Ką, misteri? - cyptelėjo kokių šešerių metukų mergytė, su kas- 
pinėliais plaukuose ir sudžiūvusio šokolado dryže ant smakro, ve- 
džiojanti savo šunį. 

- Nieko, - atsakė Bilis ir nusišypsojo jai. 

- Marše! - sunerimus pašaukė mergytę motina. - Ateik čia! 

- Gerai, ate, - pasakė Maršė. 

- Ate, mažyt, - Bilis stebėjo, kaip ji sugrįžta pas motiną. Mažas 
baltas pudelis risnojo pirma jos už pavadėlio, caksėdamas savo na- 
giukais. Vos tik mergaitė atsidūrė pas motiną, ta ėmė bartis - Biliui 
pagailo mergytės, kuri jam priminė Lindą, kai šiai irgi buvo šešeri 
ar apie tiek, bet kartu jis pasijuto ir šiek tiek drąsiau. Vienas daly- 
"kas, kai svarstyklės parodo jį vėl priaugus vienuolika svarų, kitas - 
ir geresnis - dalykas, kai kas nors Žiūri į tave kaip į normalų žmo- 
gų, netgi jeigu tas kas nors - šešerių metų mergytė, vedžiojanti šei- 
mos šunį poilsio zonoje palei magistralę... mergytė, kuri veikiausiai 
įsivaizdavo, kad esama pasaulyje daugybės žmonių, atrodančių kaip 
žingsniuojantys keliamieji kranai. 

Vakarykščią dieną jis praleido Nortist Harbore, ne tiek ilsėdama- 
sis, kiek stengdamasis atgauti sveiko proto nuovoką. Jausdavo ją su- 
grįžtant... o paskiau pažvelgdavo į pyragą ant televizoriaus pigioje 
aliuminio folijoje, ir sveikas protas vėl nutoldavo. 

Kai ėmė temti, jis įkėlė pyragą automobilio bagažinėn, ir tapo 
šiek tiek geriau. 

Sutemus, kai sveiko proto nuovoka ir drauge baisus vienišumas, 
regis, labiausiai sustiprėjo, susirado savo aptriušusią adresų knyge- 
lę 17 paskambino į Vestčesterio apygardą Rodai Simonson. Netrukus 
jis kalbėjosi su Linda, kuri, išgirdusi jo balsą, paklaikusiai apsi- 
džiaugė. Ji iš tiesų buvo sužinojus apie res gesiae. Vedusi į šį atra- 
dimą įvykių seka, kiek Bilis galėjo ( ar norėjo) suprasti, buvo tiek 
pat niūri, kiek ir nuspėjama. Maikas Hjustonas papasakojo viską sa- 
vo žmonai. Šio žmona papasakojo - veikiausiai būdama girta - savo 


334 


vyriausiajai dukrai. Tarp Lindos ir Hjustonų mergaitės praeitą Žie- 
mą buvo kilę kažkokių vaikiškų nesutarimų, ir Samanta Hjuston 
mažne paknopstom atskubėjo pas Lindą papasakoti, kad šios bran- 
gioji mamutė mėgina uždaryti šios brangųjį tėtuką įstaigon, kur pi- 
nami krepšiai. 

- Ką tu jai atsakei7 - paklausė Bilis. 

- Pasakiau, kad susikištų sau subinėn skėtį, - išklojo Linda, ir Bi- 
lis pratrūko taip kvatotis, jog iš akių ištryško ašaros... bet kartu jam 
buvo liūdna. Nėra dar nė trijų savaičių, kai jis išvykęs, o jo duktė 
kalbėjo lyg trejais metais vyresnė. 

Tuomet Linda pardrožė tiesiai namo paklausti Heidės, ar tai, ką 
pasakė Samanta Hjuston, tiesa. 

- Kas atsitiko? - paklausė Bilis. 

- Mudvi iš tiesų bjauriai susikirtome, ir po to aš pasakiau, jog no- 
riu sugrįžti pas tetą Rodą, o jinai sutiko, kad galbūt tai ne tokia blo- 
ga mintis. 

Bilis kiek patylėjo, paskiau vėl prašneko: 

- Nežinau, ar būtina išgirsti tai iš manęs, Lin, bet aš nesu išpro- 
tėjęs. 

- O, tėtuk, aš Žinau! - kone priekaištingai sušuko ji. 

- Ir aš taisaus. Svoris auga. 

Ji taip garsiai kvyktelėjo, jog Biliui teko patraukti ragelį nuo au- 
sies. 

- Nejaugi? Tikrai? 

- Taip, tikrai. 

- O, tėtuk, tai nuostabu! Tai... Tu kalbi tiesą? Tikrai? 

- Skauto garbės žodis, - atsakė jis nusišypsodamas. 

- Kada tu grįši namo? - paklausė ji. 

Ir Bilis, kuris ketino palikti Nortist Harborą rytoj rytą ir įžengti 
pro savo namų paradines duris ne vėliau nei rytdienos vakaro de- 
šimtą, atsakė: 

- Dar užtruksiu kokią savaitėlę, pupuliuk. Pirma noriu šiek tiek 
priaugti svorio. Aš vis dar atrodau gana nemaloniai. 

- O, - pratarė Linda nupuolusiu ūpu. - O, gerai. 

- Bet kai aš susiruošiu važiuoti, paskambinsiu tau, kad suspėtum 
sugrįžti namo bent šešias valandas pirma manęs, - pažadėjo jis. - 
Galėsi vėl sutaisyti lazanją, kaip tada, kai mes sugrįžome iš Mohon- 
ko ir dar šiek tiek mane papenėti. 

- Kad tave šunys! - susijuokė ji ir tučtuojau pridūrė: - Uch! At- 
siprašau, tėtuk. 

- Atleista, - pasakė jis. - O tuo tarpu lik pas tetą Rodą, katyt. Ne- 
noriu daugiau šūkalonės tarp tavęs ir mamutės. 

- Kaip bebūtų, nenoriu grįžti, kol tavęs nėr namie, - pasakė ji, ir 
Bilis išgirdo jos balse kietumą. Ar Heidė buvo pajutusi tą suaugu- 
sio Žmogaus kietumą Lindos elgesy? Bilis įtarė, jog taip - štai kodėl 
praeitą vakarą per telefoną ji atrodė šiek tiek apimta nevilties. 

Jis pasakė Lindai, jog myli ją, ir padėjo ragelį. Miegas tą antrą 
naktį atėjo lengviau, bet sapnai buvo blogi. Viename iš jų girdėjo 
savo automobilio bagažinėje šaukiant Džinelį, kad jį išleistų. Bet kai 
Bilis atidarė bagažinę, ten buvo ne Džinelis, o kruvinas nuogas kū- 
dikis su nesenstančiomis Taduzo Lemkės akimis ir auksiniu lanke- 
liu ausies grybelyje. Kūdikis tiesė į Bilį krauju apkepusias rankutes, 
šypsojosi, 0 jo dantys buvo sidabrinės adatėlės. 

- Purpurfargade ansiktet, - pratarė mažylis inkščiančiu, nežmo- 
gišku balsu, ir Bilis visas drebėdamas atsibudo. Už lango pilkavo 
šalta Atlanto pakrantės brėkšma. 

Po dvidešimties minučių jis išsiregistravo iš motelio ir vėl pasu- 
ko į pietus. Ketvirtis po septintos sustojo sukirsti gausaus kaimiško 
pusryčio, o paskiau beveik suvis nepajėgė valgyti, kai atsivertė laik- 
raštį, kurį buvo nusipirkęs iš automato lauke už durų. 


< 


Tačiau tai nesukliudė man papriešpiečiauti, pagalvojo jis, grįŽ- 
damas prie išsinuomoto automobilio. Juk priaugti vėl svorio - taip 
pat yra visa esmė. 

Pyragas kėpsojo ant sėdynės šalimais jo, pulsuojantis, šiltas. Bi- 
lis vos žvilgtelėjo į jį, paskiau užvedė automobilį 1r atbulom išrie- 
dėjo iš įkypos parkavimo atžymos. Paskaičiavo, kad parsiras namo 
greičiau nei per valandą, ir jį užliejo keistas, nemalonus jausmas. 
Tik nuvažiavęs dvidešimt mylių susivokė, kas tai per dalykas: jau- 
dulys. 


Dvidešimt septintas skyrius 
ČIGONO PYRAGAS 


Jis pastatė išsinuomotą automobilį įvažiuojamajame keliukyje už 
nuosavo “Biuiko"', sugriebė kelionkrepšį, kuris buvo vienintelis jo 
bagažas ir patraukė per veją. Baltas namas su šviesiai žaliomis lan- 
ginėmis, visados jam buvęs komforto, gerovės ir saugumo simbolis, 
dabar atrodė keistai - taip keistai, jog iš tiesų regėjos bemaž sveti- 
mas. 

Čia gyveno baltasis žmogus iš miesto, pagalvojo jis, bet vis dėl- 
to nesu įsitikinęs, kad jisai sugrįžo namo - šis vyriokas, dabar žen- 
giantis per veją, labiau panašus į čigoną. Į labai liesą čigoną. 

Paradinės durys su dviem dailiais elektriniais deglais iš šonų at- 
sidarė, ir į priebutį išėjo Heidė. Vilkėjo raudonu sijonu ir beranko- 
ve balta palaidinuke, kurią Bilis neprisiminė kada nors anksčiau ma- 
tęs. Taip pat buvo labai trumpai nusikirpusi plaukus, ir vieną mirks- 
nį sukrėstas jis pagalvojo, kad tai visai ne Heidė, o tik šiek tiek į ją 
panaši pašalietė. 

Pernelyg baltu veidu, pernelyg tamsiomis akimis, drebančiomis 
lūpomis ji pažvelgė į jį. 

- Bilis? 


- Aš pats, - atsakė jis ir sustojo. 

Juodu stovėjo ir žvelgė vienas į kitą, Heidė - su gailios vilties 1š- 
raiška, Bilis - tartum visai be jausmų, tačiau, matyt, kažkokie buvo, 
nes po akimirkos Heidė neišlaikė: 

- Dėl Dievo meilės, Bili, nežiūrėkit į mane taip! Aš neištversiu! 

Jis pajuto savo veide išplintant šypseną - giliai širdyje patyrė to- 
kį jausmą, lyg kažkas negyva išplauktų ramaus ežero paviršiun, ta- 
čiau tikriausiai tai atrodė visai gerai, nes Heidė irgi nedrąsiai, virpu- 
lingai nusišypsojo. Ašaros nuriedėjo jai skruostais. 

O, betgi tu visados nesunkiai pravirkdavai, Heide, pagalvojo jis. 

Ji žingtelėjo žemyn laiptukais. Bilis numetė ant žemės kelionk- 
repšį ir nuėjo prie jos, vis jusdamas savo veide negyvą šypseną. 

- Kas yra valgyt? - paklausė jis. - Aš išbadėjęs. 


+ 


Jinai sutaisė jam milžiniškas vaišes - žlėgtainį, salotų, keptų bul- 
vių, bemaž tokių didelių kaip torpedos, šviežių žaliųjų žirnelių, de- 
sertui - mėlynių su grietine. Bilis sukirto viską. Nors ji nėsyk apie 
tai garsiai neprašneko, kiekvienas judesys, kiekvienas gestas, kiek- 
vienas žvilgsnis, kurį jam pasiųsdavo, bylojo vis tą pat: Suteik man 
antrą galimybę, Bili - prašau tave, suteik man antrą galimybę. Tam 
tikra prasme jam atrodė tai nepaprastai juokinga - juokinga, kaip bū- 
tų vertinęs senasis čigonas. Ji visiškai persimainius - dabar buvo pa- 
sirengusi prisiimti visą kaltę, nors pirma nesutiko prisiimti jos nė 
kiek. 

Ir pamažėle, artinantis pusiaunakčiui, jis pastebėjo jos gestuose 
ir judesiuose dar kai ką: palengvėjimą. Heidė jautė, kad jai atleista. 
Tatai Biliui labai tiko, nes kad Heidė manytų, jog jai atleista, taip 
pat buvo visa esmė. 

Heidė sėdėjo priešais, žiūrėjo, kaip jis valgo, kartkartėmis palies- 
davo jo sunykusį veidą ir, kol Bilis kalbėjo, rūkė “Vantage 100“ 
vieną po kitos. Jis papasakojo, kaip gainiojosi čigonus po pakrantę, 
kaip gavo iš Kerko Penšlio fotografijas, kaip galiausiai pasivijo či- 
gonus Bar Harbore. 

Šioje vietoje Bilis Halekas išsiskyrė su tiesa. 

Pasakė Heidei, kad dramatiškas susidūrimas, kurio jis ir laukė, ir 
bijojo, vyko visai ne taip, kaip jis tikėjosi pirmiausia senis iš jo pa- 
sijuokė. Jie visi pasijuokė. “Jeigu būčiau galėjęs tave užkeikti, da- 
bar jau gulėtum po žeme“, pasakęs jam senasis čigonas. “Tu manai, 
kad mes užsiimame magija - visi jūs, baltieji žmomės iš miesto, ma- 
note, kad mes užsiimame magija. Jeigu mes užsiimtume magija, ar- 
gi važinėtumės senais automobiliais ir furgonais su viela sutvirtin- 
tais duslintuvais? Jeigu užsiimtume magija, argi miegotume laukuo- 
se? Čia joksai magiškas spektaklis, baltasis žmogau iš miesto, o tik 
keliaujantis karnavalas. Mes apšvariname mulkius, kuriems pinigai 
kišenėse degina skyles ir paskiau keliaujame toliau. O dabar dink iš 
čia, kol neužleidau ant tavęs tų jaunų vyrukų. Jie bent žino užkeiki- 
mą - tatai vadinasi “Geležinių kumščių užkeikimas". 

- Ar jis iš tiesų tave taip vadino? Baltuoju žmogumi iš miesto? 

Bilis nusišypsojo: 

- Taip. Jis iš tiesų mane taip vadino. 

Jis papasakojo jai, kad sugrįžo į motelio numerį ir paprasčiausiai 
nepaliko jo kitas dvi dienas, pernelyg prislėgtas, kad daugiau nei 
paknebinėtų maistą. Trečią dieną - tai buvo prieš tris dienas - jis vo- 
nios kambaryje atsistojo ant svarstyklių ir išvydo, jog priaugęs tris 
svarus, nors ir kiek mažai valgė. 

- Bet kai aš gerai pamąsčiau, suvokiau, kad tai nė kiek ne keis- 
čiau nei sušlamšti viską nuo stalo ir išvysti, jog esi netekęs trijų sva- 
rų, - pridūrė jis. - Ir toji mintis galiausiai padėjo man išsiropšti iš 
psichinės duobės, kurion buvau įpuolęs. Praleidau dar vieną dieną 
tame motelio numeryje, kaip niekad gyvenime viską nuodugniai ap- 
mąstydamas. Ėmiau suvokti, kad jie tenai Glasmano klinikoje vis 
dėlto galėjo būti teisūs. Netgi Maiklas Hjustonas iš dalies galėjo bū- 
ti teisus, nors ir kaip nemėgstu to pimpelio. 

- Bili... - ji palietė jo ranką. 

- Nebijok, - tarė jis. - Nesirengiu jo pritrenkti susitikęs. Nors 
galėčiau jį pavaišinti riekele pyrago, pagalvojo Bilis ir nusijuokė. 

- Pasakysi, iš ko juokiesi? - ji sutrikusi šyptelėjo. 

- Iš nieko, - numojo jis. - Šiaip ar taip, visa problema buvo ta, 
kad Hjustonas, tie vaikinai Glasmano klinikoje, netgi tu, Heide, - 
visi bandėte tai grūste sugrūsti mano gerklėn. Stengėtės priverstinai 
mane maitinti tiesa. O aš tiesiog turėjau pats viską pergalvoti. Pap- 
rastas kaltės suvokimas, plius - man regis - paranoidinė klajonės ir 
atkaklios saviapgaulės derinys. Bet galų gale, Heide, aš irgi 1š dalies 
buvau teisus. Kad ir kokie klaidingi galbūt mane skatino motyvai, 
bet aš iš dalies buvau teisus - pasakiau, kad privalau vėl su juo pa- 
simatyti, ir tai savo tikslą pasiekė. Bet visai ne taip, kaip tikėjaus. 
Senis pasirodė smulkesnis negu aš prisiminiau, turėjo pigų “Timex" 
laikrodį ir kalbėjo su bruklinietišku akcentu. Jis pasakė ne “užkeiki- 
mas“, bet “ožkeikimas". Manau, tai labiau negu kas kita padėjo nut- 
raukti klejonę - tartum girdėtum Tonį Kertį* sakant “Ana ve, mano 
tėvuko rūmai" tame filme apie arabų imperiją. Tad aš nukėliau te- 
lefono ragelį ir... 

Svetainėje ant židinio atbrailos ėmė melodingai mušti laikrodis. 

- Jau pusiaunaktis, - pasakė jis. - Eime miegot. Aš tau padėsiu 
sukrauti kriauklėn lėkštes. 

- Ne, aš pati susitvarkysiu, - nesutiko ji ir apsivijo jį rankomis. - 
Taip džiaugiuosi, kad tu sugrįžai, Bili. Lipk viršun. Tu turbūt pavar- 
B6S. 

- Aš - ridikėlis, - atsakė jis. - Tik... 

Staiga Bilis spragtelėjo pirštais - kaip žmogus, ką tik kažką pri- 
siminęs. 

- Vos nepamiršau, - sušuko jis. - Kai ką palikau automobilyje. 

- Ką tokio? Ar tai negali palaukti iki ryto? 

- Taip, tačiau turiu įnešti vidun, - jis nusišypsojo. - Tai tau. 

Bilis išėjo laukan, širdis smarkiai daužės jam krūtinėje. Išmetė 
ant keliuko automobilio rakčiukus, paskiau skubėdamas juos pakel- 


* Tony Curtis (tikr. pavardė Bernard Schwartz, gim. 1925 m.) - žymus 
amerikiečių kino aktorius, daugiausia komedinių vaidmenų atlikėjas 
(pvz. “Džiaze tik merginos"). 

ti bumptelėjo galvą į mašinos šoną. Rankos jam taip drebėjo, jog 
kurį laiką negalėjo pataikyti rakčiuko į bagažinės spynelę. 

O jeigu jis vis dar pulsuoja? suvaitojo mintyse. Dieve visagali, 
išvydus tai, Heidė klykdama pabėgs! 

Jis atidarė bagažinę, ir kai viduje nieko neišvydo, tik domkratą ir 
atsarginį ratą, pats mažne sukliko. Paskiau prisiminė - juk pyragą 
paliko priekyje, ant keleivio sėdynės. Užtrenkęs bagažinę, Bilis sku- 
biai apėjo automobilį. Pyragas buvo vietoje, plutelė visiškai rami - 
nors, po teisybei, ir žinojo, kad taip bus. 

Rankos jam staiga liovės drebėjusios. 

Heidė vėl stovėjo priebutyje, stebėdama jį. Bilis sugrįžo prie jos 
1r įdavė į rankas pyragą vis tebesišypsodamas. Pristatau prekę į na- 
mus, pagalvojo. Ir pristatyti prekę į namus - dar vienas iš dalykų, 
kur visa esmė. Jo šypsena praplatėjo. 

- Voila, * - tarė. 

- Oho! - ji prisilenkė prie pyrago ir pauostė. - Braškių pyragas... 
mano mėgstamasis! 

- Žinau, - nusišypsojo Bilis. 

- Ir vis dar šiltas! Dėkui! 

- Išsukau iš magistralės Stratforde pasipildyti benzino, ir ten pat 
vejoje priešais bažnyčią “Moterų labdara" pardavinėjo savo kepi- 
nius, - paaiškino jis. - Ir aš pamaniau... Žinai, jeigu tu prieitum prie 
durų su kočėlu ar dar kuo nors, galėčiau pasiūlyti susitaikymo do- 
vaną. 

- O, Bili... - ji vėl buvo bepravirkstanti. Viena ranka ūmai apglė- 
bė jį, balansuodama pyragu ant kitos plaštakos išskėstų pirštų, kaip 
tatai daro padavėjai, nešdami padėklą. Kai jį pabučiavo, pyragas 
kryptelėjo. Bilis pajuto, kaip jam krūtinėje širdis persivertė ir pašė- 
lusiai išsimušė iš ritmo. 

- Atsargiai! - aiktelėjo jis ir sugriebė benuslystantį pyragą. 


* Štai (pranc.). 

- Dieve, kokia aš netikus, - nusijuokė ji, šluostydamasi akis kam- 
pučiu prikyštės, kuria buvo užsijuosusi. Atveži mano mėgstamą py- 
ragą, O aš mažne išmetu jį ant... - ji visiškai palūžo, prigludo jam 
prie krūtinės kūkčiodama. Bilis viena ranka glostė jos naujuosius 
trumpus plaukus, kitos plaštaka prilaikydamas pyragą, apdairiai ats- 
tu nuo žmonos kūno, jeigu ši staiga sujudėtų. 

- Bili, aš taip džiaugiuos, kad tu namie, - virkavo ji. - Pažadi, kad 
neimsi manęs neapkęsti už tai, ką padariau? Pažadi? 

- Pažadu, - švelniai tarė Bilis, glostydamas jos plaukus. Ji teisi, 
pagalvojo jis. Pyragas vis dar šiltas. - Eime vidun, ką? 


+ 


Virtuvėje ji padėjo pyragą ant žemos spintukės ir sugrįžo prie 
kriauklės. 

- Nesuvalgysi gabalėlio? - paklausė Bilis. 

- Gal kai susitvarkysiu su indais, - pasakė ji. - Gali tu sau atsi- 
pjaut, jeigu nori. 

- Po visų tų pietų, kuriuos sukirtau? - nusijuokė jis. 

- Tau netrukus prireiks visų kalorijų, kurias tik pajėgsi pasikrauti. 

- Čia kaip tik tas atvejis, kai laisvų vietų nėra, - gynėsi Bilis. - 
Nori, kad padėčiau išdžiovinti lėkštes? 

- Noriu, kad tu Liptum ir atsigultum. Aš tuoj pas tave ateisiu. 

- Gerai. 

Bilis užlipo viršun neatsigręždamas - žinojo, kad ji veikiau at- 
sirieks pyrago, jeigu jo nebus virtuvėje. O gal ir neatsirieks, ne šią- 
nakt. Šiąnakt ji norės atsigulti šalia jo lovon - netgi gal norės pa- 
simylėti su juo. Bet jis žinojo, kaip ją nuo to atgrasinti. Paprasčiau- 
siai atsiguls lovon nuogas. Kai Heidė jį pamatys... 

O dėl pyrago... 

- “Velniai nematė! - pasakė Skarletė.* - Suvalgysiu pyragą rytoj. 
Rytoj bus kita diena", - Bilis nusijuokė, išgirdęs savo paties niūrų 


* Skarletė O'Hara - pagrindinis garsaus M. Mitčel (Margaret Mitchell, 
1900-1949) romano “Vėjo nublokšti" personažas. 

balsą. Dabar jisai stovėjo vonios kambary ant svarstyklių. Pažvelgė 
į veidrodį ir išvydo jame Džinelio akis. 

Svarstyklės parodė, kad jis vėl pasitaisęs netgi iki 131 svaro, bet 
Bilis džiaugsmo nejautė. Jis apskritai nieko nejautė - neskaitant 
nuovargio. Buvo nepaprastai pavargęs. Per koridorių, kuris dabar at- 
rodė toks svetimas ir nepažįstamas, jis nuėjo į miegamąjį. Patamsy 
užkliuvo už kažko ir mažne parvirto. Heidė buvo perstačiusi kai ką 
iš baldų. Nusikirpo plaukus, įsigijo naują palaidinukę, sukeitė vieto- 
mis krėslą ir mažesnįjį iš dviejų miegamojo staliukų - tačiau tai tik 
buvo pradžia čia esančių svetimybių. Tai įvyko, kol jo nebuvo na- 
mie, tartum ir Heidė būtų buvus užkeikta, bet kur kas subtiliau. Iš 
tiesų, nejau tai tokia kvaila mintis? Bilis taip nemanė. Linda pajuto 
tą keistumą ir pabėgo nuo jo. 

Pamažu Bilis pradėjo nusirenginėti. 

Gulėjo lovoje laukdamas, kol ji ateis. Tačiau girdėjo tik garsus, 
kurie nors ir silpni, buvo pakankamai iškalbūs. Girgžtelėjo atidaro- 
mos viršutinės bufetėlio durelės, kur jie laikė desertines lėkštes, su- 
bildėjo stalčius; tyliai suskimbčiojo virtuvės įrankiai - ji rinkosi pei- 
lį. 

Bilis žvelgė tamson, jo širdis baladojos. 

Jos žingsnių garsas - eina per virtuvę prie spintukės, ant kurios 
buvo pastačius pyragą. Išgirdo girgžtelint lentą vidur virtuvės grin- 
dų, kai Heidė ją užmynė, kaip tatai būdavę metų metus. 

Kas jai nuo to atsitiks? Mane juk suliesino. Kerį pavertė kažkuo 
panašiu į gyvūną, iš kurio, kai nugaišta, galima pasiūti gerus batus. 
Iš Hoplio padarė žmogaus pavidalo picą. O jai kas nuo to atsitiks? 

Lenta vidur grindų vėl girgžtelėjo - Heidė sugrįžo per virtuvę at- 
gal. Mintyse Bilis matė ją: su lėkšte dešinėje rankoje, cigaretėmis 1r 
degtukais - kairėje. Matė riekę pyrago. Braškes, tamsiai raudoną sy- 
vų klanelį. 

Bilis klausėsi tikėdamasis išgirsti tyliai girgžtelint valgomojo 
durų vyrius, tačiau tvyrojo tyla. Tiesą sakant, jo tai nenustebino. Ji 

stovi prie spintutės, žiūri pro langą į kiemą ir valgo pyragą greitais, 
ekonomiškais, heidiškais kąsneliais. Senas įprotis. Jis bemaž girdė- 
jo, kaip šakutė braukos į lėkštę. 

Bilis pajuto, kaip ėmė plaukti jo mintys. 

Rengiesi užmigti? Ne, neįmanoma. Neįmanoma užmigti, kai žu- 
dai žmogų. 

Tačiau taip dėjosi. Jis klausėsi vildamasis išgirsti vėl sugirgždant 
grindlentę virtuvės vidury - turi tai išgirsti, kai ji eis prie kriauklės. 
Išgirsti, kaip bėga vanduo jai plaunant lėkštę, kaip ji apsuka visus 
kambarius, pareguliuodama termostatus, išjungdama šviesas ir pa- 
tikrindama prie durų signalizaciją nuo įsilaužėlių - baltųjų Žmonių iš 
miesto ritualai. 

Jis gulėjo lovoje, laukdamas sugirgždant grindlentę, o paskiau 
pasijuto sėdįs prie stalo savo kabinete - Big Džubili miestukyje, Ari- 
zonos valstijoje, kur pastaruosius šešerius metus praktikavo teisę. 
Štai kaip viskas paprasta. Jis ten gyveno su savo dukra ir vertėsi tei- 
sės atmaina, kurią vadino “korporacijų mėšlu", kad užsidirbtų duo- 
nai; visa kita buvo “Teisinės pagalbos draugijos“* rutina. Jie gyve- 
no kukliai. Ankstesnės dienos - su garažu dviem automobiliams, 
triskart per savaitę ateinančiu kiemo tvarkytoju, dvidešimt penkių 
tūkstančių per metus nuosavybės mokesčiais - buvo seniai praeity. 
Bilis jų nesiilgėjo 17 nemanė, kad Linda ilgisi. Jis vertėsi teisės prak- 
tika, kokia tik pasitaikydavo miestukyje, taip pat kartais Jumoje ar 
Fynikse, tačiau tai būdavo gana retai, o jie gyveno pakankamai už- 
miestyje, kad jaustų žemę aplinkui. Kitais metais Linda pradės lan- 
kyti koledžą, 1r tada jis vėl galės persikelti miestan - tačiau tik tada, 
kai vienatvė ims jam pakyrėti, o jis nemanė, kad taip atsitiks. 

Juodu sukūrė sau gerą gyvenimą, ir tatai buvo puiku, tai buvo 
nuostabu. Mat sukurti sau ir saviškiams gerą gyvenimą - štai kur vi- 
sa esmė. 


* Draugija, teikianti nemokamą teisinę pagalbą asmenims, neišgalintiems 
ją nusisamdyti. 

Į kabineto duris kažkas pasibeldė. Jis atsistūmė nuo stalo, atsi- 
gręžė: duryse stovėjo Linda, ir Lindos nosis buvo dingusi. Ne, ne 
dingusi. Buvo jos dešinėje rankoje, o ne veide. Kraujas pliaupė iš 
tamsios skylės jai viršum burnos. 

- Aš nesuprantu, tėtuk, - pratarė ji nosiniu, it rūko sirenos balsu. 
- Ji paprasčiausiai nukrito. 


< 


Bilis krūptelėjo ir pabudo, mosikuodamas ore rankomis, steng- 
damasis atsiginti nuo šios vizijos. Šalimais Heidė suniurnėjo per 
miegą, persivertė ant kairio šono ir užsitraukė ant galvos apklotą. 

Pamažėle Bilis ėmė grįžti tikrovėn. Esąs vėl Fervjū. Pro langus 
liejosi skaisti ankstyvaus rytmečio saulė. Jis pažvelgė per kambarį 
ir elektroniniame laikrodyje ant komodos pamatė, kad jau 6.25. Va- 
zoje greta laikrodžio raudonavo pamerktos šešios rožės. 

Jis atsikėlė iš lovos, perėjo per miegamąjį, nusikabino nuo kab- 
liuko chalatą ir nusliūkino į vonios kambarį. Paleido dušą ir paka- 
bino chalatą ant durų, pastebėdamas, kad Heidė buvo įsitasius ne tik 
naują palaidinę 1r naują šukuoseną, bet ir naują chalatėlį - tokį dai- 
lų, žydrą. 

Bilis atsistojo ant svarstyklių. Vėl svarą priaugo. Jis palindo po 
dušu 1r labai kruopščiai, kone prisiversdamas nusiprausė. Muilinosi 
visas kūno dalis, plovėsi vandeniu, vėl muilinosi. Dabar seksiu sa- 
vo svorį, pažadėjo sau. Kai jos nebeliks, aš iš tiesų seksiu savo svo- 
rį. Daugiau niekad taip nenutuksiu, koks buvau anksčiau. 

Jis nusisausino rankšluosčiu. Apsivilko chalatu ir susigriebė 
stovįs prie uždarų durų, įdėmiai žvelgdamas į naująjį žydrą Heidės 
chalatėlį. Ištiesęs ranką, pačiupinėjo pirštais nailono klostę, pajuto 
jos slidumą. Chalatėlis atrodė naujas, bet kartu ir kažkoks pažįsta- 
mas. 

Paprasčiausiai nuėjo ir nusipirko chalatėlį, kuris atrodytų kaip 
kažkada turėtasis jos anksčiau, pagalvojo jis. Tik tiek siekia žmo- 

gaus išradingumas, per daug nenutoldamas - galų gale mes visi 
pradedam kartotis. Galų gale juk mes visi įsikibę to paties. 

Jo mintyse prašneko Hjustonas: Kaip tik nesibijantys miršta 
jauni. 

Heidė: Dėl Dievo meilės, Bili, nežiūrėk į mane taip! Aš neištver- 
siu! 

Leda: Dabar jis atrodo kaip aligatorius... tarytum kažkas, ką tik 
išropojęs iš pelkės ir apsivilkęs žmogiškom drapanom. 

Hoplis: Ir tu sukinėjies aplinkui, tikėdamasis, kad galbūt šį sykį, 
šį vieną sykį nors kiek bus teisybės... akimirka teisybės, kuri atlygin- 
tų už visą gyvenimo mėšlą. 

Bilis palietė pirštais mėlyną nailoną, ir baisi mintis ėmė skverb- 
tis jam galvon. Prisiminė savo sapną. Linda prie jo kabineto durų. 
Kraujuojanti skylė jos veide. Tasai chalatėlis atrodė pažįstamas ne 
todėl, kad Heidė kadais turėjo panašų. Atrodė pažįstamas todėl, kad 
Linda turėjo tokį, kuris buvo kaip šitas dabar. 

Jis pasisuko ir atidarė stalčių dešinėj kriauklės. Viduje gulėjo 
plaukų šepetys, ant raudonos plastikinės jo rankenėlės spindėjo už- 
rašas: LINDA. 

Juodi plaukai tarp šerių. 

Tarytum sapnuodamas koridoriumi jis nuėjo į jos kambarį. 

Atklydėlių verslas visad linkęs sutvarkyti tuos dalykus, drauge 
mano... tai viena, dėl ko ir egzistuoja atklydėlių verslas. 

Subingalvis, Viljamai - tai tipas, kuris netiki tuo, ką mato. 

Bilis Halekas stumtelėjęs atidarė duris koridoriaus gale 1r išvydo 
savo dukterį. Ji miegojo lovoje, vieną ranką užmetusi sau ant veido. 
Kitos rankos įlinkyje laikė savąjį meškiuką Amosą. 

Ne! O ne! Ne, ne! 

Jis įsikibo abi durų staktas, it sapne siūbuodamas pirmyn ir atgal. 
Kad 1r kas jis būtų, nebuvo subingalvis. Nes matė viską: jos pilką 
švedišką sportišką švarkelį, užmestą ant kėdės atkaltės, atdarą laga- 
miną su virstančia iš jo kolekcija džinsų, šortų, palaidinukių ir apati- 

nių baltinukų. Ant lagamino rankenos kabėjo “Greyhound"* korte- 
lė. Ir jis matė daugiau. Matė raudonas rožes greta laikrodžio savo ir 
Heidės miegamajame. Rožių nebuvo, kai vakare jis nuėjo miegoti. 
Ne... rožes atnešė Linda. Kaip susitaikymo dovaną. Parvažiavo na- 
mo anksčiau, kad susitaikytų su motina prieš Biliui sugrįžtant. 

Senasis čigonas su pūvančia nosim: Sakai, nesi kaltas. Vis įtiki- 
nėji ir įtikinėji save. Bet visai ne kvit, baltasis žmogau iš miesto. 
Kiekvienas susimoka, netgi už dalykus, kurių nepadarė. Ne kvit. 

Jis apsigręžė ir puolė prie laiptų. Iš siaubo jam išklibo sąnariai, 
vilko kojas it jūreivis laive siaučiant audrai. 

Ne, ne Linda! Mintyse klykė jis. Ne Linda! Dieve, prašau, tik ne 
Linda! 

Kiekvienas susimoka, baltasis žmogau iš miesto, - net už dalykus, 
kurių nepadarė. Nes čia 1š tiesų visa esmė. 

Pyrago likučiai stovėjo ant spintutės tvarkingai uždengti polivi- 
niline plėvele. Geras ketvirtis gardėsio buvo dingęs. Bilis pažvelgė 
į virtuvės stalą ir ten pamatė Lindos rankinuką. Prie dirželio buvo 
pritvirtinta virtinė sagučių su roko žvaigždžių atvaizdais: Briuso Sp- 
ringstino, Džono “Kuguaro" Melankampo, Peto Benataro, Lajonelio 
Ričio, Stingo, Maiklo Džeksono. 

Jis nuėjo prie kriauklės. 

Dvi lėkštės. 

Dvi šakutės. 

Jiedvi čia sėdėjo, valgė pyragą ir taikėsi, pagalvojo jis. Kada? 
T. uoj po to, kai aš nuėjau miegoti? Tikriausiai. 

Išgirdo senojo čigono juoką, ir kojos jam sulinko. Turėjo įsitverti 
spintukę, kad neparkristų. Kai jėgos šiek tiek sugrįžo, apsisuko ir 
perkirto virtuvę, išgirsdamas, kaip sugirgždėjo jam po kojom vidu- 
rinioji lenta. 

Pyragas vėl pulsavo - aukštyn žemyn, aukštyn žemyn. Nuo 
šlykščios atkaklios jo šilumos polivinilinė plėvelė pabalo. Bilis 
girdėjo šliurpsėjimą. 


* Tolimojo susisiekimo autobusų kompanijos pavadinimas. 

Jis atidarė indaują sau virš galvos ir išsiėmė desertinę lėkštę, že- 
miau ištraukė stalčių ir susirado peilį bei šakutę. 

- Kodėl ne? - sukuždėjo jis ir nutraukė nuo pyrago plėvelę. Da- 
bar tas vėl buvo nurimęs. Tiesiog braškių pyragas, kuris atrodė itin 
viliojančiai, kad ir tokią ankstyvą rytmečio valandą. 

Ir kaip pati Heidė buvo pasakius, jis tebereikalingas visų kalori- 
jų, kurias tik gali pasikrauti. 

- Gero apetito, - saulėtoje virtuvės tyloje sukuždėjo Bilis Hale- 
kas ir atsiriekė čigono pyrago. 

